
HUMANITAS 



CIVILIZAŢII ŞI TIPARE ISTORICE 



NEAGU M. DJUVARA s-a născut la Bucureşti în 1916, într-o familie de origi¬ 
ne aromână aşezată în ţările române la sfârşitul secolului al XVIIl-lea şi care a 
dat ţării mai mulţi oameni politici, diplomaţi şi universitari. Licenţiat în litere la 
Sorbona (istorie, 1937) şi doctor în drept (Paris, 1940). Participă la campania 
din Basarabia şi Transnistria ca elev-ofiţer de rezervă (iunie-noiembrie 1941); 
rănit în apropiere de Odessa. 

Intrat prin concurs la Ministerul de Externe în mai 1943, este trimis curier di¬ 
plomatic la Stockholm în dimineaţa zilei de 23 august 1944, în legătură cu ne¬ 
gocierile de pace cu Uniunea Sovietică. Numit secretar de legaţie la Stockholm 
de guvernul Sănătescu, va rămâne în Suedia până în septembrie 1947, când co¬ 
muniştii preiau şi Externele. 

Implicat în procesele politice din toamna anului 1947, hotărăşte să rămână în exil, 
militând până în 1961 în diverse organizaţii ale exilului românesc (secretar gene¬ 
ral al Comitetului de Asistenţă a Refugiaţilor români, la Paris; ziaristică; Radio Eu¬ 
ropa Liberă; secretar general al Fundaţiei Universitare „Carol I“). 

In 1961, pleacă în Africa, în Republica Niger, unde va sta douăzeci şi trei de ani 
în calitate de consilier diplomatic şi juridic al Ministerului francez al Afacerilor 
Străine şi, concomitent, profesor de drept internaţional şi de istorie economică, 
la Universitatea din Niamey. 

Intre timp, reluase studii de filozofie la Sorbona. In mai 1972, capătă doctora¬ 
tul de stat la Sorbona cu o teză de filozofie a istoriei; mai târziu, obţine şi o di¬ 
plomă a Institutului Naţional de Limbi şi Civilizaţii Orientale de la Paris 
(I.N.A.L.C.O.). 

Din 1984, secretar general al Casei româneşti de la Paris, până după revoluţia 
din decembrie 1989, când se întoarce în ţară. Din 1991, profesor-asociat la Uni¬ 
versitatea din Bucureşti şi membru de onoare al Institutului de Istorie „A.D. Xe- 
nopol“ din Iaşi. 

Principalele publicaţii: Le droit roumain en matiere de nationalite, Paris, 1940 
(teză de doctorat); Demetrius Cantemir, philosophe de l’Histoire, în Revue des 
etudes roumaines, X1II-XIV, Paris, 1974, pp. 65-90; Civilisations et lois histo- 
riques. Essai d’etude comparee des civilisations , Mouton, Paris-Haga, 1975 (car¬ 
te premiată de Academia Franceză); în româneşte, Civilizaţii şi tipare istorice. 
Un studiu comparat al civilizaţiilor , Humanitas, 1999; Les „grands boiars “ ont-ils 
constitui dans les principautes roumaines une veritable oligarchie institution- 
nelle et hereditaire? în Siidost-Forschungen , Bând XLVI, Miinchen, 1987, pp. 
1-56; Le pays roumain entre Orient et Occident. Les Principautes danubiennes 
dans la premiere moitie du XIXe siecle, Publications Orientalistes de France, 1989; 
în româneşte, Intre Orient şi Occident. Ţările române la începutul epocii mo¬ 
derne, Humanitas, 1995, 2005; Les Aroumains (operă colectivă), Publications 
Langues’O, Paris, 1989; în româneşte, Aromânii — istorie, limbă, destin. Edi¬ 
tura Fundaţiei Culturale Române, Bucureşti, 1996; Sur un passage controverse 
de Kekaumenos. De l ’origine des Valaques de Grece, în Revue roumaine d ’his- 
toire, t. XXX, 1-2, Bucureşti, 1991; O scurtă istorie a românilor povestită ce¬ 
lor tineri, Humanitas, 1999, 2000, 2001, 2002; Cum s-a născut poporul român, 
Humanitas Junior, 2001; Mircea cel Bătrân şi luptele cu turcii, Humanitas Ju¬ 
nior, 2001; De la Vlad Ţepeş la Dracula Vampirul, Humanitas Junior, 2003; în¬ 
semnările lui Gheorghe Milescu, roman, Humanitas, 2004; Amintiri din 
pribegie. Albatros, 2002; Humanitas, 2005; versiune franceză: Bucarest-Pa- 
ris—Niamey et retour ou Souvenirs de 42 ans d’exil (1948-1990), L'Hannattan, 
Paris, 2004; Există istorie adevărată?, Humanitas, 2004. 



NEAGU DJUVARA 


CIVILIZAŢII 
SI TIPARE ISTORICE 

Un studiu comparat 
al civilizaţiilor 

Traducere din franceză de 
ŞERBAN BROCHE 

Ediţia a IlI-a revăzută şi adăugită 



HUMANITAS 

BUCUREŞTI 




Concepţia grafică: Angela Rotam 


© HUMANITAS,1999, 2006, pentru prezenta 
versiune românească 

ISBN: 978-973-50-2842-8 (pdf) 

EDITURA HUMANITAS 
Piaţa Presei Libere 1, 013701 
Bucureşti, România 
tel. 021/408 83 50 
fax 021/408 83 51 
www.humanitas.ro 


Comenzi online: 
tel./fax 021/311 23 30 
e-mail: vanzari@libhumanitas.ro 
www.libhumanitas.ro 


Mamei mele 




Prefaţă 

la ediţia românească [din 1999] 


Lucrarea de faţă, apărută la Paris în 1975 şi distinsă cu un pre¬ 
miu de istorie al Academiei Franceze în 1976, a reprezentat la ori¬ 
gine doar o parte din teza mea de doctorat de stat susţinută la 
Sorbona în 1972 sub conducerea renumitului sociolog şi filozof 
Raymond Aron. Aceasta nu implică nicidecum aprobarea tezelor 
mele de către Aron, preocupat de filozofia critică a istoriei (ter¬ 
menul se pare că a fost inventat de el), adică de analiza discipli¬ 
nei istorice, de punerea în chestiune a ştiinţei istorice înseşi, dar 
„alergic" ca mai toţi intelectualii francezi la filozofia speculativă 
a Istoriei, adică la acele tentative prea ambiţioase şi chiar, politic, 
primejdioase de a găsi un sens al evoluţiei omenirii şi eventual con¬ 
stante, ritmuri, tipare după care s-ar modela în mod necesar des¬ 
făşurarea marilor ansambluri pe care le putem distinge în cursul 
Istoriei. 

E drept că dogmatismul, împins uneori până la extravaganţă, 
al tezelor unui Karl Marx sau ale contemporanului său francez 
Gobineau, apoi, în Rusia, ale lui Danilevski, în Germania ale lui 
Spengler şi chiar, mai recent, în Marea Britanie, ale lui Toynbee 
(singurul istoric „de meserie" printre ei) a contribuit la discredi¬ 
tarea acestei ramuri a interogării filozofice, care totuşi nu poate fi, 
pur şi simplu, evacuată din fireasca noastră curiozitate şi angoasă 
metafizică. Marele cusur al tezelor pe care le-am citat, eroarea ma¬ 
joră a autorilor lor, a fost de a nu se opri la o încercare de expli¬ 
caţie a trecutului, ci de a avea pretenţia ca, pe baza „sistemului" 
descoperit în acel trecut, să prevadă şi viitorul. Dar, ca în celebrul 
vers al lui Victor Hugo, „viitorul nu e al nimănui, viitorul e al lui 
Dumnezeu". Chiar închipuindu-ne în posesia tuturor parametrilor 

situaţiei prezente (lucru, de altfel, inimaginabil), suntem în im¬ 
posibilitatea absolută de a prevedea ziua de mâine. 

De aceea, cred că istoricul care se încumetă să caute anumite 
constante în scurgerea istoriei universale trebuie să ştie să se opreas¬ 
că la faza diagnozei momentului actual, evitând să se aventureze în 
prognoză asupra viitorului. Mărturisesc însă că n-am ştiut nici eu 
să mă abţin cu totul de la anumite interogări privind viitorul. îm¬ 
prejurările politice dramatice pe care le-a trăit generaţia mea (la 
cartea aceasta am lucrat din 1951 până în 1970) nu permiteau unui 
istoric implicat ca om în drama momentului să privească lucrurile 
total detaşat, ca dintr-o altă planetă. Cer iertare puriştilor pentru 
câteva timide încălcări ale propriilor mele convingeri metodologi¬ 
ce. Cititorul să nu piardă însă din vedere, când parcurge capitolul 
„Concluzii", că a fost redactat cu peste treizeci de ani în urmă. La 
versiunea prezentă, n-am adăugat nimic, afară de câteva notiţe (sem¬ 
nalate ca adaosuri) care mi s-au părut indispensabile din pricina 
răsturnărilor epocale din ultimii zece ani. 

Pe cititorul grăbit îl sfătuiesc să sară (în partea întâi) peste anali¬ 
zele amănunţite ale celor unsprezece civilizaţii izolate — de la 
civilizaţia egipteană la cele două civilizaţii americane precolum- 
biene —, analize care pot fi fastidioase pentru nespecialist, şi să 
treacă direct la partea a doua, care cuprinde esenţialul teoriei ex¬ 
puse. Adaug că anexele V-VIII, cu listele guvernanţilor francezi, 
englezi, ruşi şi nord-americani din ultimele două veacuri, care ilus¬ 
trează teza pe care Raymond Aron o considera drept cea mai ori¬ 
ginală din lucrare, au rămas în starea în care erau în 1970 — ţinerea 
lor la zi pentru ultimii douăzeci şi opt de ani ar fi reprezentat un 
efort uriaş, aproape cu neputinţă, şi, în orice caz, de prea puţin 
folos pentru sprijinirea tezei propuse. 


N. D. 

Bucureşti, octombrie 1998 



Introducere 


în pofida opoziţiei aproape unanime pe care tezele lui Spengler 
şi mai târziu acelea ale lui Toynbee au întâlnit-o în cercurile isto¬ 
ricilor, constatăm că utilizarea cuvântului civilizaţie (Kultur la Spen¬ 
gler), în sensul pe care îl dau aceşti autori, s-a impus din ce în ce 
mai mult şi că istoricii de meserie vorbesc astăzi în mod curent de 
„civilizaţia egipteană", de „civilizaţia elenică", de „civilizaţia chi¬ 
neză", de „civilizaţia indiană", fără să se admită totuşi explicit că 
tennenul ar putea să desemneze altceva decât un vag ansamblu de 
tehnici, de moravuri, de cutume, de instituţii, de credinţe sau de 
creaţii artistice şi intelectuale. Puţini dintre ei ar fi dispuşi să ad¬ 
mită că aceste ansambluri ar putea să reprezinte entităţi naturale, 
animate de o dinamică proprie. 

Mai mult decât istoricii, de această problemă se preocupă an¬ 
tropologii, filozofii, sociologii şi etnologii. Oricare ar fi eticheta care 
i se aplică — filozofie la Spengler, morfologie a culturilor la Fro- 
benius, sociologie la Sorokin, antropologie la Kroeber, culturolo- 
gie la Leslie White şi chiar pur şi simplu istorie la Toynbee —, 
problema este de acum pusă. 

în ciuda dizgraţiei în care a căzut sintagma, nu mă tem de eti¬ 
cheta de filozofie a istoriei. Nu este oare filozofie orice reflecţie 
asupra unei ştiinţe? Desigur, termenul este ambiguu. El a desem¬ 
nat mai întâi aceste mari tentative de interpretare a devenirii uma¬ 
ne, de care rămân legate nume ca al lui Vico, al lui Condorcet sau 
al lui Hegel. De la mijlocul veacului al XlX-lea, urmându-1 pe Dil- 
they, nu s-a mai vrut să fie considerată legitimă decât ceea ce s-a 
numit, de la Raymond Aron încoace, „filozofia critică" a istoriei, 
studiul problemelor prealabile, al problemelor de logică pe care 
le pune ştiinţa istorică. Iar mai de curând o întreagă şcoală — în 

special, anglo-americană — a avut pretenţia de a relua aceeaşi 
problematică sub noua etichetă de „filozofie analitică a istoriei“. 

în sfârşit, istoricul cel mai puţin dispus să pună sub semnul 
întrebării rezultatele recunoscute ale disciplinelor istorice va ad¬ 
mite că metodologia istoriei reprezintă o preocupare filozofică le¬ 
gitimă. 

Oare aceste trei accepţiuni ale filozofiei istoriei se exclud? Nu 
există, dimpotrivă, o legătură organică între aceste trei serii de 
probleme? Cum să te hazardezi să dai o interpretare globală a Is¬ 
toriei dacă mai întâi nu s-a pus chestiunea de a şti dacă, şi în ce 
măsură, istoria este posibilă? Şi pe de altă parte nu aplică orice 
istoric, conştient sau nu, o metodă întemeiată pe o anumită con¬ 
cepţie globală asupra Istoriei? în această lucrare, la origine o teză 
de doctorat, am încercat, într-o primă parte, să răspund la unele 
dintre interogaţiile esenţiale ale filozofiei critice a istoriei. în pre¬ 
zenta ediţie, am înlăturat însă aceste chestiuni preliminare, care ar 
fi fost de natură să-l îndepărteze pe cititorul nespecialist. Ele vor 
face obiectul unei lucrări separate. 

Propun deci aici o nouă definiţie a civilizaţiei, considerată ca 
o mare unitate a Istoriei, delimitată în spaţiu şi timp. Ea ne va 
permite poate să identificăm aceste unităţi cu mai multă rigoare 
decât s-a făcut până în prezent. Studiul comparat al civilizaţiilor 
astfel circumscrise va determina apariţia anumitor constante, a anu¬ 
mitor „tipare“, şi voi încerca să trag unele concluzii pentru metoda 
istorică, precum şi pentru înţelegerea momentului prezent. 

* 

* * 

Cuvântul „civilizaţie" pare să se fi născut în Franţa la mijlocul 
secolului al XVIII-lea. El apare pentru prima dată în 1756 sub pana 
marchizului de Mirabeau, tatăl faimosului tribun, în L ’Ami des 
Hommes ou Trăite de la population . 1 Cuvântul circula oare deja 
în saloanele pe care le frecventau „fiziocraţii" şi Mirabeau, sau aces¬ 
ta din urmă este adevăratul inventator al cuvântului? La urma ur¬ 
mei, detaliul are puţină importanţă. Esenţialul este că acest cuvânt 
a cunoscut curând o soartă extraordinară în Anglia şi Germania, ca 
şi în Franţa. 2 Aceasta era dovada că el răspundea unei trebuinţe, că 

noţiunea „plutea în aer“ şi că pentru a o delimita şi distinge de no¬ 
ţiunile şi expresiile învecinate, de pildă civilitate, politeţe, so¬ 
cietate rafinată, se cuvenea să se creeze un cuvânt nou. Acesta a 
fost derivat din verbul civiliser care exista deja la sfârşitul seco¬ 
lului al XVI-lea, dar cu două sensuri diferite: unul ţinea de jargo¬ 
nul juridic ( civiliser un proces, adică a trece un proces din domeniul 
criminalistic în cel civil), celălalt însemna deja acţiunea de a-i ci¬ 
viliza, adică de a-i face mai urbani, mai rafinaţi, pe sălbatici, pe 
barbari sau pe bădărani. (Latina cunoştea deja antonimia civilis-sil- 
vaticus, dar, de-atunci, termenul civil s-a încărcat cu alte câteva 
semnificaţii şi e posibil ca neologismul civilise să-şi fi păstrat înru¬ 
direa cu civil şi cile, care ţin de arierplanurile semnificaţiei, opu- 
nându-1 nu numai lui sauvage şi lui barbare, dar, de asemenea, 
mai mult sau mai puţin confuz, lui paysan, militaire.) 

Substantivul derivat din verb, civilisation, asemenea multor 
termeni francezi cu această terminaţie, avea în acelaşi timp un sens 
activ (acţiunea de a civiliza) şi un sens pasiv (starea unei socie¬ 
tăţi care ar fi depăşit stadiul barbariei pentru a avea acces la „urba- 
nitate“). Transpare imediat punctul de vedere egocentric în care 
se plasa instinctiv societatea occidentală a secolului al XVIII-lea, 
care nu se îndoia că ar fi atins acel grad înalt de luminare a spiri¬ 
tului, care să-i permită să judece toate celelalte societăţi existen¬ 
te în raport cu perfecţiunea ei relativă. Dar am greşi crezând că 
acest egocentrism era specific civilizaţiei occidentale. E o trăsă¬ 
tură comună tuturor civilizaţiilor superioare: chinezii i-au tratat 
pe occidentali cu cel mai mare dispreţ până în plin secol al XlX-lea, 
şi sentimentul de umilinţă pe care l-au resimţit ulterior în faţa pu¬ 
terii occidentale n-a fost „compensat" încă şi explică multe din¬ 
tre reacţiile prezente. în Antichitate, egiptenii, orientalii şi grecii 
s-au considerat unii pe alţii, succesiv sau simultan, drept barbari. 
Mai mult: cum remarcă Levi-Strauss 3 , este propriu oricărei culturi, 
oricât de primitivă şi restrânsă ar fi, de a considera „barbară" ori¬ 
ce altă fonnă de viaţă socială decât aceea care s-a cristalizat lent 
la ea acasă. Totuşi în Occident, la mijlocul secolului al XVIII-lea, 
două fapte noi dădeau acestui egocentrism natural o coloratură 
particulară care trebuia să ducă la o noţiune nouă şi la un cuvânt 
pentru a o desemna: mai întâi, pentru prima dată în Istorie, un 

grup reprezentativ de naţiuni aparţinând unei anumite forme de 
societate, unei anumite culturi, se afla în contact cu practic toate 
celelalte societăţi umane de pe suprafaţa globului şi era pe punc¬ 
tul de a le supune influenţei sau dominaţiei lui. La aceasta se adău¬ 
ga o convingere nouă — pe care se cuvine s-o legăm de avântul 
brusc al ştiinţelor —, aceea că umanitatea progresa continuu. Toc¬ 
mai acestui dublu fenomen — credinţa în progresul indefinit şi în¬ 
ceputul hegemoniei mondiale a Occidentului — trebuie fără îndoială 
să-i atribuim nevoia de a desemna cu un termen nou o acţiune şi 
o stare corespunzând adoptării modului de viaţă occidental. A te 
civiliza însemna a adopta modul de viaţă occidental — şi civiliza¬ 
ţia era starea de mare rafinament pe care o atinsese Europa Occi¬ 
dentală şi, mai precis, o anumită clasă socială în sânul acestei Europe. 
(E nostim să constatăm că simultan cu această credinţă, care e de¬ 
parte de a fi dispărut două secole mai târziu, s-a născut, în acelaşi 
mediu, ca un antidot, mitul „bunului sălbatic"!) 

Aşadar, contextul în care cuvântul apăruse implica primordiali¬ 
tatea sensului monist: civilizaţia era una, ea era în mers, şi cele 
câteva state mai rafinate ale Europei Occidentale reprezentau fi¬ 
reşte avangarda acestei umanităţi în mers. Ideea că alte naţiuni sau 
grupuri de naţiuni ar fi putut în alte timpuri sau sub alte latitudini 
să trăiască sub alte sisteme de legi umane şi divine, să posede o 
altă viziune asupra lumii şi să creeze fonne de artă profund dife¬ 
rite şi că aceste ansambluri meritau în egală măsură numele de ci¬ 
vilizaţie n-ar fi venit decât mai târziu, spre sfârşitul secolului (cu 
Volney, cu Elumboldt), şi mai ales la începutul secolului următor. 
Or, este cu totul remarcabil să constatăm că marchizul de Mira- 
beau, presupusul inventator al cuvântului, îl întrebuinţează deja 
intr-un sens pluralist! Intr-o scrisoare adresată domnului de Bu- 
tre, el scria, în 1779, această frază uimitoare: „Galileea, Egiptul, 
Grecia, Cartagina, Africa, Asia, Spania, poate în curând întreaga 
Europă ne arată că niciodată societăţile nu ştiu să renască şi să 
facă să înflorească din nou teritorii o dată sleite de civilizaţii efe¬ 
mere şi de urmările lor, adevăr teribil şi de natură fizică..." 4 Avem 
deja pe Spengler avant la lettre. Cu toate acestea, trebuie să recu¬ 
noaştem că întrebuinţarea cuvântului în acest sens pluralist rămâ¬ 
ne mult timp excepţională şi că doar azi, în uzul obişnuit, sensul 

pluralist (sau relativ) a sfârşit prin a domina sensul monist (sau 
absolut). Să aibă vreun amestec în asta popularitatea tezelor lui 
Toynbee? La ora actuală, punerea sub semnul întrebării a tuturor 
valorilor civilizaţiei noastre este fără îndoială suficientă pentru a 
explica această evoluţie. 

Puţin câte puţin, s-a căutat să se delimiteze aceste unităţi so¬ 
ciale în spaţiu şi în timp, dar fără succes, deoarece, alături de cei 
care doresc să se rezerve termenul pentru cele mai mari ansam¬ 
bluri decelabile în curentul istoriei, numeroşi sunt autorii contem¬ 
porani care continuă să întrebuinţeze cuvântul pentru a desemna 
orice societate umană, oricât de redusă şi arhaică ar fi ea, numai 
cu condiţia să prezinte o incontestabilă omogenitate şi să se dis¬ 
tingă suficient de orice alt grup uman. Se va vorbi, în acest sens, 
de civilizaţia triburilor pueblo sau de civilizaţia indienilor jivaro, 
tot aşa cum s-ar vorbi de civilizaţia elenică sau de civilizaţia chi¬ 
neză. Cine nu vede — abstracţie făcând de orice judecată de va¬ 
loare — că aceeaşi vocabulă acoperă, în ambele cazuri, realităţi 
diferite? Şi totuşi, această ambiguitate a termenului, în chiar in¬ 
teriorul sensului lui pluralist, pare să fi traversat secolele fără ca 
una dintre accepţiuni să se fi impus definitiv în detrimentul ce¬ 
leilalte. Primul sens, civilizaţia înţeleasă ca istorie a unei culturi 
superioare (să-i zicem, pentru simplificare, sens istoric), ne pare 
anterior, deoarece chiar marchizul de Mirabeau dăduse cuvântului 
acest înţeles. Dar la începutul secolului următor, Wilhelm von 
Humboldt întrebuinţa deja termenul „civilizaţie 14 cu semnificaţia 
sa etnologică, pentru a desemna ansamblul de trăsături caracte¬ 
ristice pe care le prezintă o colectivitate umană diferenţiată: limbă, 
instituţii, obiceiuri, tehnici, credinţe, moduri de gândire, care, so¬ 
lidare unele cu altele, constituie o unitate sui-generis. Definiţia pe 
care o dă civilizaţiei în Introducerea la eseul lui asupra limbii kawi 
din Java este deja foarte apropiată de aceea a etnologilor contem¬ 
porani 5 . Or, între ceea ce am numit sensul istoric al termenului 
şi sensul lui etnologic există nu numai o diferenţă de dimensiune, 
pe de o parte cele mai mari unităţi ale Istoriei şi pe de altă parte 
orice cultură care poate fi izolată, chiar la nivelul unei insule sau 
al unui sat; dar în plus adoptăm şi un punct de vedere diferit: în 
ultimul caz, etnologul nu ia în considerare observarea diacronică 

a colectivităţii, sau se mulţumeşte doar pe alocuri să caute în evo¬ 
luţia trecută explicarea unei trăsături culturale; dar această evoluţie 
nu se află în centrul interesului lui, care rămâne studiul mecanis¬ 
mului acestei societăţi intr-o „secţiune" sincronă. 

Or, de la început s-a observat că numai cele mai mari ansam¬ 
bluri ale Istoriei prezentau similitudini în procesele lor de evoluţie. 
Enumerarea lui Mirabeau presupune, într-un mod mai mult sau 
mai puţin clar, această viziune, ca şi operele cvasicontemporani- 
lor săi Montesquieu şi Gibbon. 

Şi, deoarece am vorbit de Wilhelm von Humboldt, probabil 
primul care a dat termenului „civilizaţie" sensul lui etnologic, să 
remarcăm în trecere că el pare să fie în egală măsură iniţiatorul 
nuanţei de sens, care urma să se accentueze din ce în ce mai mult 
la autorii germani, între cultură şi civilizaţie. Cuvântul cultură era 
străvechi. Metafora „cultură a spiritului" (cultura mentis ) fusese 
deja întrebuinţată de autorii latini. Ea fusese reluată de oamenii 
Renaşterii în acelaşi sens de îmbogăţire a spiritului, şi tocmai în 
cercurile de „filozofi" francezi ai secolului al XVIII-lea cuvân¬ 
tul urma să fie utilizat pentru prima oară într-un sens pasiv, în re¬ 
alitate ca sinonim al neologismului civilizaţie. De aici, el urma 
să treacă în Germania, unde a avut din ce în ce mai mult tendin¬ 
ţa să se diferenţieze de civilizaţie. Acest din urmă termen va de¬ 
semna mai mult achiziţiile materiale ale unei societăţi, progresul 
tehnicilor şi instituţiilor ei, pe când cultura acestei societăţi ar fi 
ansamblul creaţiilor sale spirituale, al trăsăturilor sale morale cele 
mai originale. De unde gradaţia pe care Elumboldt o va face între 
civilizaţie, a cărei definiţie am văzut-o mai înainte, şi Kultur, ca¬ 
re ar reprezenta un grad superior de rafinament ce s-ar manifesta 
în artă şi ştiinţă, în sfârşit noţiunea de Bildung, care s-ar aplica unei 
mici elite de indivizi superiori, iviţi din sânul culturii şi prin a că¬ 
ror operă s-ar naşte cele mai înalte creaţii ale acestei culturi. 

Această distincţie dintre cultură şi civilizaţie va deveni clasi¬ 
că în Germania şi îşi va găsi expresia extremă în lucrările lui Spen- 
gler, unde termenul Kultur desemnează ansamblul unei civilizaţii 
considerate în desfăşurarea ei istorică, în vreme ce Zivilisation, 
într-o accepţiune net peiorativă, va fi forma sclerozată pe care aceeaşi 
cultură o va îmbrăca în faza ei finală de unitate şi de uniformitate. 

Distincţia nu s-a impus nici în Franţa, nici în ţările anglo-saxo- 
ne, unde cultura şi civilizaţia au fost în mare măsură întrebuin¬ 
ţate una în locul alteia. 6 

Astăzi, sub influenţa lui Toynbee pe de o parte şi a şcolii an¬ 
tropologice americane pe de altă parte, un alt distinguo tinde să 
se impună: civilizaţia ar desemna de preferinţă cele mai mari an¬ 
sambluri de cultură superioară; termenul cultură ar fi păstrat pen¬ 
tru desemnarea oricărei societăţi organizate care are conştiinţa că 
se diferenţiază de altele, indiferent de dimensiunea şi durata ei în 
timp. Astfel, termenul „cultură" ar putea desemna ansamblul teh¬ 
nicilor, moravurilor, instituţiilor, credinţelor, artelor şi al altor crea¬ 
ţii spirituale ale unui anumit grup etnic: el s-ar aplica la fel de 
bine unei culturi majore ( Hochkultur ), de exemplu culturii fran¬ 
ceze, culturii germane, culturii engleze, ca şi culturii eschimoşi¬ 
lor, a indienilor pueblo şi a aborigenilor din Australia. Civilizaţia 
ar însemna marile ansambluri prezentând trăsături comune şi care 
sunt caracterizate printr-o anumită dinamică şi prin parcurgerea 
unor anumite perioade în timp. Se va vorbi în acest sens de civi¬ 
lizaţia egipteană, de civilizaţia chineză, de civilizaţia elenică sau 
greco-romană. în sfârşit, desfăşurarea în timp a civilizaţiei ne su¬ 
gerează adăugarea unei anumite nuanţe: dacă termenul civiliza¬ 
ţie tinde din ce în ce mai mult să desemneze un mare ansamblu 
istoric în evoluţia lui, cultura ar putea să fie o secţiune locală „ver¬ 
ticală" practicată la un moment dat în această civilizaţie. Am pu¬ 
tea astfel vorbi de cultura chineză în timpul lui Tai Zong, în interiorul 
civilizaţiei chineze; sau de cultura franceză în timpul lui Ludo¬ 
vic al XlV-lea, în interiorul civilizaţiei occidentale. 

* 

* * 

Dintre autorii care au avut o viziune ciclică a Istoriei şi care 
de vreun secol şi jumătate caută să ne prezinte un decupaj al Is¬ 
toriei în civilizaţii majore, aş dori să reţinem cinci nume: Gobi- 
neau, care în al său Essai sur l ’inegalite des races humaines 1 ne 
propune o enumerare a civilizaţiilor mai raţională decât enume¬ 
rarea „literară" a marchizului de Mirabeau şi în orice caz destul 
de remarcabilă, având în vedere starea cunoştinţelor istorice din 

timpul lui; Danilevski, care în Poccuh u Eepona 8 prezintă pen¬ 
tru prima dată un sistem coerent de filozofie a civilizaţiilor, din 
nefericire viciat de intenţii panslaviste prea evidente; Spengler 9 , 
care, în ciuda afirmaţiilor lui dogmatice, a erorilor şi a îndrăzne¬ 
lilor lui, domină încă de foarte sus filozofia contemporană a is¬ 
toriei; Toynbee 10 , al cărui talent şi a cărui originalitate justifică 
prodigiosul lui succes, dar care ne propune un decupaj atât de de¬ 
rutant, încât el nu poate fi reţinut într-o cercetare sistematică; în 
fine, americanul Philip Bagby, mort prematur, care într-o lucra¬ 
re de mici dimensiuni 11 , un model de metodă şi claritate, propu¬ 
ne o enumerare destul de apropiată de aceea a lui Spengler. 

O prezentare critică a acestor sisteme ar depăşi cadrul lucră¬ 
rii de faţă. Cred că larga difuzare pe care au cunoscut-o cel pu¬ 
ţin tezele lui Spengler şi ale lui Toynbee ne poate dispensa de 
această privire retrospectivă. 

Precizez în încheiere că, dacă am ales la rândul meu să dau 
cuvântului civilizaţie sensul lui pluralist şi să rezerv preferenţial 
termenul pentru cele mai mari unităţi ale Istoriei, e o chestiune 
de pură convenţie şi nu am nicidecum pretenţia să monopolizez 
cuvântul pentru unul dintre sensuri, renunţând la sensul primitiv, 
unitar sau „monist“. Cuvintele îşi au viaţa lor proprie şi cele mai 
vii sunt, în chip firesc, şi cele mai bogate în sensuri. Evitând pe 
cât se poate prilejurile de confuzie, mi se va întâmpla să între¬ 
buinţez cuvântul în sensul lui monist sau să-l aplic la o societate 
izolată sau minoră. Contextul îl va lămuri pe cititor. 


Note 

1. Confirmarea a fost adusă de un grup de cercetători de la Sorbo- 
na, Ecole des Hautes Etudes, în 1959-1960, sub direcţia profesorului 
Alphonse Dupront, grup din care autorul făcea parte. Faptul era deja cu¬ 
noscut: a se vedea mai ales Norbert Elias, Uber den Prozess der Zivilisa- 
tion, Basel, 1939, voi. I, pp. 47-48, care citează de asemenea (ibid., p. 306) 
J. Moras, Ursprung und Entwicklung des Begriffs Zivilisation in Frank- 
reich (1756-1830 ), Hamburger Studien zu Volkstum undKultur der Ro- 

manen, 6, Hamburg, 1930, p. 38. Totuşi, o nouă descoperire nu e nici¬ 
odată exclusă. 

2. Italienii nu l-au adoptat sub această formă, preferând să păstreze, 
cu acest sens nou, vechiul civiltă, corespondentul francezului civilite. 

3. Race et Histoire, ed. a 2-a, Paris, 1961. 

4. Scrisoarea lui Mirabeau adresată domnului de Butre, din 8 apri¬ 
lie 1779, apărută în Cari Friedrichs von Baden brieflicher Verkehr mit 
Mirabeau und Du Pont, Heidelberg, 1892, voi. 1, p. 108. 

5. Die Civilisation ist die Vermenschlichung der Vdlker in ihren ăus- 
seren Einrichtungen und Gebrăuchen und der darauf Bezug habenden 
inneren Gesinnung în Uber die Kawi-Sprache auf der Insei Java, Ein- 
leitung, p. XXXVII, Berlin, 1820 (publicat numai în 1836), citat de Go- 
bineau în al său Essai sur l ’inegalite des races humaines, cap. IX. Acest 
pasaj se traduce astfel: „Civilizaţia este umanizarea popoarelor în inte¬ 
riorul instituţiilor lor exterioare, al moravurilor lor şi în sentimentul lăun¬ 
tric care se raportează la ele.“ (Să notăm, în treacăt, că Humboldt păstrase 
încă ortografia franceză a cuvântului.) 

6. In schimb, această distincţie a avut o anumită influenţă asupra 
filozofilor şi gânditorilor politici ruşi, de la Aleksandr Herzen şi până 
la Berdiaev, trecând prin Dostoievski, Danilevski, Pobedonosţev, care 
înţelegeau — atât cei liberali, cât şi cei conservatori — că „civilizaţia" 
era Occidentul „putred", în vreme ce „cultura", care urma să salveze Eu¬ 
ropa, se afla în germene în Rusia. Această credinţă cvasimesianică a fost 
afirmată de atâtea ori şi cu atâta convingere şi pasiune, în opere şi sub 
forme atât de diverse, încât a sfârşit, lucru ciudat, prin a-i influenţa şi 
pe anumiţi gânditori germani. Lucrul este evident la Spengler. 

7. Paris, 1853-1855, 4 voi. 

8. Danilevski (Nikolai Iakovlevici), Poccun u Eaporia, Sankt- 
Petersburg, 1871; trad. germ. (parţială) Russland und Europa, Stuttgart-Ber- 
lin, 1920. 

9. Der Untergang des Abendlandes, Miinchen, 1918-1922; trad. fr.: 
Le declin de l'Occident, Paris, 1948. 

10. A Study ofHistory, 10 voi., Oxford University Press, 1934-1954; 
traducerea franceză rezumată a primelor 6 volume: L 'Histoire, un essai 
d’interpretation. Paris, 1951. Vezi şi trad. rom. de Dan A. Lăzărescu: Stu¬ 
diu asupra istoriei, sinteză în două volume alcătuită de D. C. Somervell, 
Editura Elumanitas, Bucureşti, 1997. 

11. Culture and History. Prolegomena to the Comparative Study of 
Civilization, Londra, 1958. 

Definiţie si enumerare 

9 9 

încercare de „periodizare" 


Definiţie. Când apar civilizaţiile? Caracteristici. Diferite faze. 
încercare de enumerare. Comparaţie sumară; caz-tip şi variante 
(p. 21). încercare de periodizare a fiecăreia dintre civilizaţiile pe 
care le-am izolat: civilizaţia egipteană (p. 48); civilizaţia Orien¬ 
tului Mijlociu sau civilizaţia babiloniană (p. 54); civilizaţia cre- 
tană (p. 74); civilizaţia elenică sau greco-romană (p. 79); civilizaţia 
bizantină (p. 90); civilizaţia occidentală (p. 125); civilizaţia arabă 
sau islamică (p. 190); civilizaţia indiană (p. 219); civilizaţia chi¬ 
neză sau extrem-orientală (p. 242); civilizaţiile precolumbiene 
(p. 263). 

Deşi nici unul dintre autorii pe care i-am citat mai sus n-a dat 
civilizaţiei o definiţie pe deplin satisfăcătoare şi cu toate că se pot 
releva multe obscurităţi şi contradicţii în sistemele lor, acestea ex¬ 
primă o evidenţă care se impune din ce în ce mai mult istorici¬ 
lor: în imensitatea stufoasă, multicoloră şi mişcătoare a trecutului, 
se disting ici şi colo, din zorii Istoriei, mari ansambluri de socie¬ 
tăţi a căror viziune asupra lumii, ale căror tehnici, arte şi institu¬ 
ţii conferă popoarelor care le împărtăşesc o coloratură, un stil 
aparte şi a căror dezvoltare în timp urmează o curbă care, de la 
un caz la altul, prezintă uimitoare similitudini. 

Aceste ansambluri, pe care am convenit să le numim civili¬ 
zaţii, nu acoperă întregul câmp al Istoriei, dar totul se petrece ca 
şi când civilizaţiile, uneori paralele, alteori succesive, ar forma 
marile ramificaţii pe care le-a urmat viaţa în avântul ei spre uma¬ 
nitatea superioară. Nenumărate forme de cultură, pline de interes 
prin ele însele, s-au ivit până azi pretutindeni unde s-au constituit 
societăţi umane, dar numai aceste mari unităţi pe care le numim 

civilizaţii şi care, din zorii Istoriei, nu par să fi fost mai mult de vreo 
douăsprezece, apar ca locurile privilegiate unde, de câteva milenii, 
se manifestă în modul cel mai dinamic evoluţia speţei umane. 

Să convenim, aşadar, să păstrăm termenul „civilizaţie" pen¬ 
tru a desemna culturile care: 

1. au acoperit o arie geografică relativ întinsă pentru epoca în 
care au apărut, îmbrăţişând mai multe etnii sau mai multe 
state organizate; 

2. au realizat o anumită unitate în moravuri, tehnici, arte, cre¬ 
dinţe şi care, 

3. dezvoltăndu-se în general pe o durată de peste două mii de 
ani, au trecut prin fazele aceleiaşi scheme de evoluţie po¬ 
litică. 

Aceste trei constatări ţin respectiv de ştiinţa istorică, de etno¬ 
grafie şi de morfologia culturilor. 

Se poate spune despre civilizaţii, la o scară mai mare, ceea ce 
Teilhard de Chardin spune despre speciile (sau phyla) evoluţiei: 
„Ceea ce [...] clasează phylum -ul fără ambiguitate în categoria 
unităţilor naturale ale lumii este «forţa lui şi legea lui de dezvol¬ 
tare naturală». Fără să recurgem la metafore, se comportă, în fe¬ 
lul lui, ca un lucru viu: creşte şi înfloreşte." 1 

Văzute din această perspectivă, civilizaţiile sunt un episod al 
căutării de către viaţă a unor forme noi. Nu trebuie să căutăm nici 
mai multă, dar nici mai puţină „realitate" în aceste ansambluri uma¬ 
ne, civilizaţii, culturi, naţiuni, etnii, decât în clasele, familiile, genu¬ 
rile şi speciile pe care le distinge sistematizarea în ştiinţele naturale. 

Aceste ansambluri, aceste unităţi există. Dacă autorii nu sunt 
încă de acord asupra numărului lor, a delimitărilor şi caracteris¬ 
ticilor lor, aceasta e din cauza faptului că ştiinţa noastră se află 
încă în faza tatonărilor asemenea ştiinţelor naturale de dinainte 
de clasificările lui Linne. în pofida imenselor progrese pe care 
metoda istorică le-a făcut în ultimele două secole, istoria a rămas 
la procedee descriptive. Toată problema constă în a descoperi, a 
distinge şi a izola caracterele esenţiale, lăsând deoparte caracterele 
secundare. Adversarii teoriei civilizaţiilor, relevând tot ceea ce le dis¬ 
tinge unele de altele, constată că se pot discerne între civilizaţii cel 
puţin tot atâtea diferenţe câte analogii. Comparând între ele, de 

exemplu, statele care în diverse civilizaţii au realizat unitatea lu¬ 
mii lor, de pildă Egiptul de Sus, cu Persia Ahemenizilor, Imperiul 
lui Yin, republica romană sau, pentru epoca contemporană, cu aceea 
a puterii ce pare a fi cel mai bine plasată pentru a impune unita¬ 
tea lumii occidentale, adică Statele Unite, ne aflăm în condiţii favo¬ 
rabile pentru a sublinia ceea ce le separă şi pentru a minimaliza 
ceea ce le apropie. Or, caracteristica unei ştiinţe este de a izola 
trăsăturile considerate de ea ca fundamentale de acelea considera¬ 
te ca superficiale. Cei mai mulţi vor vedea o mai mare asemănare 
între balenă şi rechin decât între balenă şi şoarece. Dar naturalis¬ 
tul, înlăturând aparenţa pentru a nu reţine decât esenţialul, va cla¬ 
sifica balena împreună cu şoarecele în categoria mamiferelor, şi 
rechinul în aceea a peştilor — deoarece diviziunea dintre ovipare 
şi vivipare este mai utilă scopului lui decât dimensiunile sau for¬ 
mele exterioare ale animalului sau mediul fizic în care se mişcă. 

La fel, în curentul continuu al istoriei, ştiinţa, pentru a-şi uşu¬ 
ra înţelegerea, trebuie să poată izola elementele, formele şi ritmu¬ 
rile care, de la o epocă la alta, de la o grupare umană la alta, prezintă 
asemănări fundamentale. 

Când apar în evoluţia umană aceste mari unităţi pe care le nu¬ 
mim civilizaţii? 

Nu putem fixa cu precizie momentul apariţiei lor: ca toate mu¬ 
taţiile, trecerea de la clanuri la imperii s-a făcut imperceptibil. La 
cumpăna decisivă dintre mileniile al IV-lea şi al IlI-lea î. Hr., is¬ 
toria şi arheologia scot la lumină în Valea Nilului şi în Mesopo- 
tamia de Jos unităţi politico-economice deja solid structurate. Vom 
vedea mai departe că acest stadiu de evoluţie, mai ales în privin¬ 
ţa Egiptului deja unificat sub un singur sceptru, presupune o evo¬ 
luţie interioară cu o durată de aproximativ un mileniu, ceea ce 
mută formarea primelor unităţi „civilizate" din aria considerată 
la sfârşitul mileniului al V-lea sau la începutul celui de-al IV-lea. 

Mai târziu, alte două centre de civilizaţie apar în Valea Flu¬ 
viului Galben şi în Valea Indusului. După secole de evoluţie, cen¬ 
trul se deplasează, aria se măreşte. 

Mai multe constatări se impun imediat: 

— primele civilizaţii s-au născut în văile fluviale, care au fost 
primele zone de economie agricolă sedentară (vom vedea 

mai departe că civilizaţiile precolumbiene par să facă ex¬ 
cepţie); 

— toate presupun existenţa unei vieţi urbane; 

— ele progresează conform unui proces similar de organizare 
a statului; 

— grupul unificator este constituit de o minoritate, originară 
cel mai adesea din vecinătatea ariei „civilizate"; 

— în sfârşit, cu fiecare generaţie de civilizaţii, aceste arii se 
întind mai mult, ajungând să acopere astăzi cvasitotalitatea 
pământurilor locuite. 

Sedentarizarea unor grupuri etnice în regiunile care se pretea¬ 
ză la cultura sezonieră a cerealelor, permiţând asigurarea cu un 
minim de hazard a subzistenţei permanente a colectivităţii, pare 
a fi condiţia primordială a civilizaţiei. Ea antrenează puţin câte 
puţin o anumită diviziune a muncii, făcând disponibilă o parte din 
populaţie pentru alte sarcini decât producţia alimentară: adminis¬ 
trarea şi apărarea grupului, producerea uneltelor şi a armelor, or¬ 
ganizarea schimburilor comerciale. 

Tocmai în principalele centre ale acestor schimburi se nasc pri¬ 
mele aglomerări urbane pentru a-i adăposti pe neproducători 2 : pie¬ 
ţe de cereale şi de animale, răspântii de drumuri pentru caravane, 
puncte de confluenţă a râurilor, mici porturi maritime, depozite 
de sare sau de metale. Aceste aglomerări se diferenţiază puţin câte 
puţin de aglomerările din zona rurală învecinată. Habitatul se ame¬ 
liorează, arhitectura încetează să fie exclusiv utilitară, un anume 
urbanism apare ici şi colo. Curând, pentru a se apăra mai bine 
împotriva raidurilor făcute de nomazi, aceste centre mai populate 
şi mai bogate se împrejmuiesc de ziduri. In acelaşi timp, ţăra¬ 
nului războinic îi succedă soldatul de meserie. Războinicul nu este 
singurul care se specializează. Olarii, fierarii, dulgherii, zidarii, 
scribii şi preoţii încetează să fie nişte izolaţi în satul lor, obligaţi 
de cele mai multe ori să participe la activităţile agricole ale co¬ 
munităţii. Ei se unesc pentru a-şi apăra corporaţiile. Se formează 
grupuri de interese, are loc o delimitare care dă naştere claselor, 
subînţelegând o clasă de inactivi sau semiactivi care consideră că 
puterea le aparţine de drept. Din ciocnirea acestor interese se nasc 

tensiuni, bogate în virtualităţi spirituale. Condiţiile sunt reunite 
pentru înflorirea unei civilizaţii. Cuvântul cultură aminteşte mun¬ 
ca pământului. în civilizaţie există cetatea. 

Totuşi — şi vom regăsi această remarcă mai departe —, aces¬ 
te comunităţi, care vor da naştere primelor civilizaţii cunoscute, 
nu sunt în mod necesar mai avansate decât comunităţile înveci¬ 
nate. Popoarele care creează prima agricultură sedentară în Me- 
sopotamia de Jos („Ţara de la Mare“) par din punct de vedere 
tehnic în întârziere (habitat, artizanat, arte) faţă de populaţiile din 
Elam sau din viitoarea Assyrie. Şi vom vedea repetându-se acest 
fenomen la începutul fiecărui nou „val“ de civilizaţie. 

în aceeaşi ordine de idei, se dovedeşte că primii unificatori ai 
acestor regiuni privilegiate nu aparţin în general primelor grupuri 
sedentarizate pe aceste meleaguri. Dacă nu ştim aproape nimic 
despre originea egiptenilor, în afară de datele lingvistice, pare dim¬ 
potrivă stabilit că sumerienii nu sunt primii ocupanţi sedentari din 
Mesopotamia de Jos. Sosirea arienilor în India este databilă is¬ 
toric. Civilizaţia chineză propriu-zis istorică, după era „regatelor 
combatante", este unificată de către cel mai excentric dintre aces¬ 
te regate, acela al lui Qin. Ahemenizii care unesc sub un singur 
sceptru întregul Orient Apropiat aparţin unei etnii venite mai târ¬ 
ziu în circuitul lumii Orientului Apropiat. La fel, romanii în inte¬ 
riorul lumii elenice. Dacă, prin urmare, elementul urban este 
indispensabil înfloririi unei civilizaţii, minoritatea care impune uni¬ 
tatea pare să provină de la periferia acestei civilizaţii. 

Totuşi, stilul unei civilizaţii se cristalizează în oraşe. La limi¬ 
tă, aceasta iradiază dintr-o singură cetate. De pildă, Bizanţul. Dacă 
arta bizantină înfloreşte aproape simultan în Alexandria, Antio- 
chia şi Bizanţ şi se extinde ulterior în Italia, în Sicilia, în Africa 
de Nord, în Balcani şi până în Rusia, esenţialul civilizaţiei bizan¬ 
tine se va concentra, din ce în ce mai mult, la Constantinopol. „Bi¬ 
zanţul după Bizanţ " 3 se va îndrepta lent spre scleroză. Dar nu din 
Constantinopol se ivesc dinastiile puternice. 

Toate aceste societăţi se dezvoltă conform aceluiaşi proces de 
organizare de stat. Mi se pare că nu s-a subliniat suficient faptul că 
pretutindeni organizarea grupurilor umane superioare a îmbrăcat for¬ 
me politice asemănătoare limitate numeric. Organizarea cetăţilor, 

a regatelor şi imperiilor; sistemul municipal, sistemul feudal, sis¬ 
temul monarhic: în toate societăţile pe cale de a se civiliza regă¬ 
sim forme analoage, fără să fie posibil, de cele mai multe ori, să 
dovedim existenţa unor influenţe sau filiaţii. E vorba oare de un 
fenomen de structură? Sunt puţine şansele să rezolvăm această pro¬ 
blemă, tot aşa cum nu sunt prea multe să răspundem la întrebarea 
dacă există sau nu o origine unică a speciei umane. Să fim şi aici 
în prezenţa unor apariţii spontane, a unei „mutaţii" simultane în 
mai multe puncte ale globului? Avem aici un întreg domeniu de 
cercetări antropologice care depăşeşte cadrul acestei lucrări. 

Dacă în Egipt, în Orientul Mijlociu, în China, în Japonia, în 
India, în Grecia şi în Europa Occidentală regimul feudal sau re¬ 
gimul monarhic se nasc spontan şi se dezvoltă independent con¬ 
form aceloraşi modele, aceloraşi tipare ( patterns ), acest lucru 
pledează în favoarea existenţei unui mecanism-tip al dezvoltării 
societăţilor. Din secolul al VlII-lea până în al XlII-lea, Japonia, 
într-un uimitor paralelism cu Europa Occidentală, evoluează spre 
regimul feudal, în timp ce singurul model pe care îl are sub ochi 
şi încearcă sâ-1 copieze fidel este monarhia chineză centralizată 
Tang şi Song. (Ce extraordinară similaritate între istoria fraţilor 
duşmani Yoritomo şi Yoshitsune şi aceea a contemporanilor oc¬ 
cidentali Ioan fără de Ţară şi Richard Inimă de Leu — fraţii Mi- 
namoto având în plus geniu!) 

E şi mai greu să înţelegem cum rituri atât de speciale, ca ace¬ 
la al sacrificiului sau al flagelării simbolice a regelui sau a repre¬ 
zentantului unui zeu, au putut să se nască simultan în societăţi 
atât de îndepărtate unele de altele cum sunt cele din Mexic, din 
vechiul Babilon sau din Africa sud-erythreeană. 4 

La fel pentru personificările mitice ale puterilor fertilităţii în 
legătură cu care regăsim nu numai rituri foarte asemănătoare la po¬ 
poare foarte îndepărtate, dar chiar şi o identitate de terminologie: 
„Mama grâului" sau „Mama spicului" la popoarele gennanice, 
„Mama recoltei" la arabi, „Mama porumbului" la peruvieni, „Mama 
orezului" la minangkabauerii din Sumatra etc. 5 

Simbolismul agrar al acestor rituri şi miturile de care ele se 
leagă (de pildă, mitul zeiţei Iştar sau al zeului Tammuz) limitea¬ 
ză în timp şi spaţiu naşterea unor legende asemănătoare, deoare- 

ce astăzi pare stabilit că produsele fundamentale ale agriculturii 
se aflau în stare sălbatică într-o arie bine delimitată a Orientului 
Mijlociu. Ar fi deci legitim să deducem că miturile suscitate de 
economia agrară nu au putut apărea decât în acest mediu. Para¬ 
lel, existenţa motivelor decorative identice, de exemplu în Chi¬ 
na şi în America precolumbianâ, şi a stilurilor comparabile în 
desenele rupestre din Africa şi din sud-vestul european pare greu 
de explicat dacă înlăturăm ipoteza transmisiei. Şi totuşi, civiliza¬ 
ţiile americane precolumbiene au evoluat foarte probabil în afa¬ 
ra oricărei influenţe a lumii vechi, având în vedere că totul pare 
să dovedească existenţa unei migraţii datând din epoca paleoli- 
tică, cu mult înainte de înflorirea primelor civilizaţii agricole din 
Asia. Or, regăsim nu numai metode agricole foarte asemănătoare, 
dar şi mituri şi practici religioase a căror analogie cu acelea din 
Asia este izbitoare. Trebuie să deducem de aici că anumite rituri 
legate de fecundarea pământului sunt anterioare agriculturii pro- 
priu-zise şi că ele datează din epoca în care oamenii încă erau cu¬ 
legători? Sau trebuie mai degrabă să vedem în această ubicuitate 
un fenomen de structură? 

Oricum ar fi, cele două ipoteze (fenomen de structură, feno¬ 
men de transmisie) nu se exclud în mod necesar. Putem foarte bine 
admite că un anumit mit, un anumit rit sau un anumit motiv ar¬ 
tistic se vor fi ivit dintr-o sursă unică şi vor fi fost transmise prin 
filiaţie sau contact (Levi-Strauss a remarcat că mitul este mani¬ 
festarea culturală cea mai transmisibilă), în vreme ce formele so- 
cio-politice şi ciclurile culturale ale comunităţilor organizate vor 
fi fost fenomene structurale. 

Am putea aplica aici distincţia făcută de sociologii gennani (după 
Max Scheler) între factorii reali şi factorii ideali ai unei civilizaţii. 
Primul grup — domeniul politicului, al socialului şi al economicu¬ 
lui — ar fi structural, recurent, în număr limitat; al doilea — do¬ 
meniul cultural propriu-zis, credinţele, riturile, artele — ar da 
forme nenumărate, originale şi indefinit evolutive. (Ar trebui to¬ 
tuşi să avem rezerve faţă de această distincţie, deoarece, în do¬ 
meniul sacrului, ca şi în domeniul lingvisticii generale, anumite 
funcţii şi anumite concepte pe care le regăsim aproape pretutin¬ 
deni ar putea să fie structurale, tipologice.) 

Am spus despre factorii reali că sunt recurenţi, fiindcă forme¬ 
le pe care poate să le îmbrace organizarea politică şi socială a ci¬ 
vilizaţiilor sunt nu numai puţin variabile în ciuda imenselor 
transformări suportate de societăţile umane de câteva milenii, dar 
au şi tendinţa să se succeadă într-o ordine şi într-un ritm care sunt 
oarecum constante. Aristotel observase deja acest lucru în cadrul 
cetăţii antice. Aristocraţie, Democraţie, Tiranie se zămislesc una pe 
alta şi se succedă în ordine. 6 

Cred că se pot distinge următoarele faze în evoluţia fiecărei 
civilizaţii: 

— prima fază sau faza larvară : o energie latentă împinge tri¬ 
burile, neamurile să se unească, să se mişte. Ele intră în con¬ 
tact, cel mai adesea violent, cu alte grupuri, cu alte culturi 
pe care le copleşesc (aproape întotdeauna lăcomia îi atra¬ 
ge spre culturile superioare). Noua civilizaţie este încă in¬ 
formă. La drept vorbind, ea nu există încă şi nu se ştie dacă 
va exista vreodată. Apar numai un elan şi o solidaritate; 

— a doua fază sau faza de formare : într-un anumit spaţiu, se de¬ 
gajă un stil comun şi, în ciuda luptelor intestine, ansamblul 
este animat de o mare forţă de expansiune; (aceste două faze 
reprezintă vârsta eroică a civilizaţiei pe cale de a se naşte); 

— a treia fază sau faza de înflorire: stilul se precizează în cen¬ 
trele urbane şi se conturează o organizare politică mai mult 
sau mai puţin uniformă; ansamblul este încă divizat din 
punct de vedere politic, dar expansionismul este la culme; 

— a patra fază sau faza luptei pentru hegemonie: pentru a re¬ 
lua o expresie consacrată a istoriei Chinei, este vorba de 
era „regatelor combatante" (în engleză: the Contending Sta¬ 
tes) l; principalele unităţi culturale, principalele state îşi dis¬ 
pută imperiul, supremaţia asupra lumii lor; 

— a cincea fază sau faza imperială: unul dintre combatanţi iese 
învingător din competiţie; pacea este pentru un timp asigu¬ 
rată; avem de-a face cu o eră de stabilitate, de prosperitate, 
de uniformizare a artei şi gândirii. Urmează apoi scleroza. 7 

Să adăugăm că fiecărei faze a ciclului politic îi corespund for¬ 
me particulare ale creaţiei artistice şi intelectuale, creativitatea aţin- 

gând punctul culminant la sfârşitul fazei de înflorire şi începutul 
luptei pentru hegemonie. 

Vom vedea ulterior mai amănunţit corectivele pe care trebuie 
să le aducem în fiecare caz acestei scheme generale, precum şi 
durata medie pe care o putem atribui fiecăreia dintre aceste vâr¬ 
ste. Să arătăm deocamdată, cu titlu indicativ, că schema aplicată 
civilizaţiei occidentale ar da următoarea împărţire: 

— De la invazia barbarilor (sau migraţia popoarelor, Vdlker- 
wanderung ) până în epoca carolingiană, aproximativ din 
secolul al IV-lea până în secolul al IX-lea, avem faza lar¬ 
vară. începutul ei se amestecă cu ultima fază a civilizaţiei 
greco-romane căreia îi succedă. Civilizaţia nu şi-a găsit încă 
stilul. Noii stăpâni se instalează în instituţiile vechiului im¬ 
periu, deformate, aproape de nerecunoscut. 

— Din secolul al IX-lea până în secolul al XlII-lea, faza de 
formare. Structurile politice moştenite de la Roma impe¬ 
rială au fost puţin câte puţin golite de orice conţinut. An¬ 
samblul geografic s-a fărâmiţat conform vechilor diviziuni 
„etnice“ la care se adaugă acelea ale barbarilor nou-veniţi. 
Totuşi, noul contur geografic se desenează deja (el coinci¬ 
de practic cu graniţele catolicismului roman) 8 ; se naşte un 
stil uniform în gândire, arte, moravuri, îmbrăcăminte. După 
asimilarea ultimului val barbar („normanzii“ la vest, state¬ 
le scandinave la nord, ungurii şi slavii occidentali la est), 
vine expansiunea cuceritoare a „francilor“: cucerirea An¬ 
gliei şi a Siciliei de către normanzi, Reconquista spaniolă, 
cruciadele, avântul teutonic spre est. 

— Vârstelor eroice le succedă faza de înflorire care s-ar în¬ 
tinde din secolul al XlII-lea până la începutul secolului al 
XVII-lea; seniorii independente apar în Italia, iar în Anglia, 
Franţa, Spania, monarhii centralizate. Gândirea şi artele în¬ 
cep să înflorească: filozofia devine sistematică (Albert cel 
Mare, Sfântul Toma d’Aquino); capodoperele poetice tra¬ 
duc viziunea epocii asupra lumii ( Weltanschauung ) (Dante). 
Dar odată cu începuturile Renaşterii se cristalizează forme 
noi — mai întâi în vechea Lotharingie (din Ţările de Jos 

până în Italia, ţări de întâlnire între această lume „romană“ 
şi lumea germanică). O extraordinară efervescenţă animă 
din aproape în aproape ansamblul lumii occidentale: Renaş¬ 
terea în arte, inventarea tiparului, marile descoperiri geogra¬ 
fice, Reforma, „revoluţia copemicană“. 

— Odată cu duelul dintre Carol V şi Francisc I se distinge 
deja era „regatelor combatante 14 , lupta pentru hegemonie 
prinzând contur cu încercarea de hegemonie franceză de la 
Ludovic XIV la Napoleon. Această eră nu s-a încheiat încă, 
dar totul pare să indice că e pe sfârşite. 

* 

* * 

Pentru a stabili în ce măsură această schemă generală se re¬ 
petă de la o civilizaţie la alta, să căutăm acum să izolăm unităţi¬ 
le comparabile, adică civilizaţiile noastre, cu ajutorul criteriilor 
pe care le-am distins în definiţia de mai sus. 

Am spus că pentru a izola o civilizaţie în continuumul isto¬ 
ric, trebuie ca unitatea astfel decupată să prezinte următoarele ca¬ 
racteristici: 

— să fie plurinaţională şi să acopere o arie geografică relativ 
importantă pentru vârsta istorică la care ea apare (pentru 
„generaţia 11 ei); 

— să se poată distinge o anumită continuitate a stilului; 

— să se desfăşoare pe o lungă durată şi să realizeze un anumit 
ciclu de evoluţie politică. 

Două dintre aceste criterii ne par esenţiale, determinante: tre¬ 
cerea prin toate — sau aproape toate — fazele ciclului politic şi 
existenţa unei viziuni particulare asupra lumii, a unei Weltanschau- 
ung, generatoare a unui stil. Şi tocmai acesta este motivul pen¬ 
tru care observarea realizărilor artistice ale unei civilizaţii ne oferă 
criteriul cel mai sigur pentru identificarea acelei societăţi. O anu¬ 
mită concepţie asupra spaţiului şi fonnelor se impune unei colecti¬ 
vităţi şi se transmite, devenind stil. în civilizaţiile cele mai bogate 
în potenţialităţi (în general, în acelea unde întâlnim cea mai mare 
varietate etnică, odinioară în Orientul Mijlociu şi astăzi în Occident), 

stilul poate evolua, suportând chiar transformări profunde; însă me¬ 
reu rămâne un fir conducător. Nu trebuie să fie nici o „soluţie de 
continuitate 14 . 

De pildă, nu-1 putem urma pe Toynbee când acesta scindea¬ 
ză în două istoria Chinei, distingând o primă civilizaţie chineză 
(the Sinic Society) şi o a doua civilizaţie, extrem-orientală ( the 
Far Eastem Society), separate prin introducerea budismului în Chi¬ 
na, după cum nu putem fi de acord cu el nici când scindează în 
două istoria Indiei (the Indic Society şi the Hindu Society), pen¬ 
tru că atât într-un caz, cât şi în celălalt a doua unitate pe care el 
crede că o poate izola: 1. ocupă aproape aceeaşi arie geografică 
ca prima; 2. prezintă o mare înrudire de stil cu aceasta (absolut 
comparabilă cu unitatea stilului egiptean de-a lungul a trei mile¬ 
nii); 3. nu mai trece prin fazele ciclului politic pe care le-am de¬ 
scris, ci, în cazul Chinei, reîncepe de mai multe ori ultima fază 
a aceluiaşi ciclu, pentru a sfârşi într-o lungă agonie. 

Nu-1 putem urma pe Toynbee nici când decupează o civiliza¬ 
ţie hittită distinctă de civilizaţia babiloniană, pentru că regatul hit- 
tit: 1. nu este plurinaţional; 2. nu creează un „stil"‘ suficient de 
independent de stilul babilonian din care se inspiră; 3. nu durea¬ 
ză decât opt sau nouă secole în cursul cărora evoluţia lui nu ur¬ 
mează principalele faze ale ciclului politic-tip. 

Nu consider acceptabilă de asemenea includerea civilizaţiei 
bizantine în civilizaţia arabă, cum ar vrea Spengler şi Bagby, pen¬ 
tru că lumea bizantină şi lumea islamică, pe lângă unităţile lor 
politice distincte şi puternic diferenţiate, au urmat foarte curând 
căi prea divergente în domeniul religiei şi în cel al artei pentru a 
ne permite să le confundăm sub pretextul unei oarecare înrudiri 
în moravuri. 

Având în vedere toate acestea, iată civilizaţiile pe care cred 
că le putem distinge: 

— Civilizaţia egipteană, practic limitată la valea inferioară şi 
mijlocie a Nilului. N-a avut decât puţină influenţă în afară, 
în pofida relaţiilor cu porturile de pe coasta asiatică a Me- 
diteranei, ca Byblos, şi a unei dominaţii politice târzii şi efe¬ 
mere asupra Palestinei şi Syriei meridionale. A avut totuşi 

influenţă certă asupra culturii popoarelor din zona Nilului 
superior, a nubienilor şi a etiopienilor, precum şi asupra ci¬ 
vilizaţiei cretane şi deci asupra civilizaţiei elenice. 

La începutul mileniului al IlI-lea î. Hr., găsim Egiptul 
deja unificat sub sceptrul regilor din sud. Ceea ce ştim de¬ 
spre epoca imediat precedentă ne permite să întrevedem o 
luptă pentru hegemonie între dinastiile din Egiptul de Sus, 
regii cu coroană albă, şi dinastiile din Egiptul de Jos, regii 
cu coroană roşie. Prin urmare, spre sfârşitul mileniului al 
IV-lea î. Hr., se desfăşoară ultimul episod al erei „regate¬ 
lor combatante". Nu e deloc nesocotit să deducem că faza 
larvară a civilizaţiei se instalează cel mai târziu la începu¬ 
tul mileniului al IV-lea. Cum, pe de altă parte, în ciuda vi¬ 
cisitudinilor politice, Egiptul prezintă o extraordinară 
continuitate culturală (artistică, religioasă, lingvistică) 
până la începutul erei creştine, se poate afirma că civiliza¬ 
ţia lui are cea mai lungă durată dintre acelea care ne sunt 
cunoscute. Mai departe vom vedea mai amănunţit fazele 
pe care le putem distinge aici. 

— Civilizaţia babiloniană sau a Orientului Mijlociu (unii o 
numesc de asemenea mesopotamiană) ia naştere în Meso- 
potamia de Jos şi acoperă, în momentul celei mai mari în¬ 
tinderi a ei, sub Ahemenizi, ansamblul Orientului Mijlociu, 
din Asia Mică până la Indus şi din stepele Asiei Occiden¬ 
tale până în deşertul Arabiei. Găsim cetăţile sumeriene deja 
constituite în mici state rivale în primul sfert al mileniului 
al IlI-lea. Putem deci să-i situăm începuturile între 3400 şi 
3300 î. Hr., dată probabilă a instalării sumerienilor în „Ţi¬ 
nutul de la Mare". Ea se încheie brutal odată cu cucerirea 
Imperiului persan de către Alexandru Macedon în 330 î. Hr. 

Şi întrucât, în ciuda unei longevităţi excepţionale de 
aproximativ trei mii de ani, ea s-a prăbuşit politic, din cauza 
presiunilor unei civilizaţii rivale şi nu s-a stins de moarte len¬ 
tă precum civilizaţia egipteană, vom vedea că faptul acesta 
va avea consecinţe importante asupra dezvoltării civilizaţiei 
învingătoare, civilizaţia elenică. O voi numi civilizaţia Orien- 

tului Mijlociu sau civilizaţia babiloniană. Prima expresie, pur 
geografică, are avantajul de a pune pe picior de egalitate toa¬ 
te grupurile etnice, toate neamurile sau toate statele care, în 
interiorul acestei arii, au participat la aceeaşi civilizaţie (su¬ 
merieni, akkadieni, elamiţi, hittiţi, mitannieni, arameeni, fe¬ 
nicieni, evrei, persani etc.). Ea poate da însă prilej de confuzie 
datorită faptului că anumiţi autori desemnează sub numele 
de „Orient Apropiat" o civilizaţie a generaţiei următoare, pe 
care noi o vom desemna sub numele de arabă sau islamică. 
Pe de altă parte, epitetul „babiloniană" este, pe bună drep¬ 
tate sau nu, consacrat de istorici şi se justifică parţial prin 
rolul determinant pe care l-a jucat regatul vechiului Babilon 
în cristalizarea culturii Orientului Apropiat, între secolul al 
XlX-lea şi secolul al XVIII-lea î. Hr. în realitate, Babilonul, 
chiar decăzut din puterea sa vremelnică, va rămâne, mai mult 
de un mileniu, un fel de oraş sfânt, centrul intelectual şi re¬ 
ligios al lumii Orientului Apropiat. 

— Civilizaţia cretană sau minoiană iradiază din Creta, în arhi¬ 
pelagurile Mării Egee, până în Cipru. Ea se va prelungi în- 
tr-un soi de ev mediu în Pelopones, mai ales în Argolida, 
de unde, începând din secolul al XV-lea î. Hr„ ea „va civili¬ 
za" noul val indo-european care a coborât probabil prin Mace¬ 
donia şi Epir. Arheologii datează în jurul anului 3000 î. Hr. 
începuturile vechiului Minos, în timp ce ruina definitivă a 
regatului din Cnossos, în a doua jumătate a secolului al 
XV-lea, coincide cu apogeul Mycenei. 

Sărăcia relativă a vestigiilor cretane şi faptul că scrieri¬ 
le minoiene nu au fost încă descifrate fac hazardată orice 
concluzie referitoare la evoluţia acestei civilizaţii. Cei mai 
mulţi autori refuză să facă din ea o unitate aparte. Practic, 
asemenea celor două civilizaţii precolumbiene şi din ace¬ 
leaşi motive, ea ne va fi de puţin ajutor în încercarea de stu¬ 
diu comparat al civilizaţiilor. 

— Civilizaţia indiană se naşte în nordul subcontinentului in¬ 
dian, în marele arc indo-gangetic. Mai mult decât proba¬ 
bil, ea succedă unei civilizaţii din generaţia anterioară — 

contemporană cu cea egipteană, cea mesopotamiană, cea 
cretană — şi pe care am putea-o numi civilizaţia indusia- 
nă. Din nefericire, în afara ruinelor celor două aglomera¬ 
ţii urbane din Valea Indusului, Harappa şi Mohenjo Daro, 
ale căror inscripţii nu sunt încă descifrate, n-avem elemen¬ 
te care să ne permită un studiu diacronic. Civilizaţia india¬ 
nă ar fi deci, în acea arie, o civilizaţie din a doua generaţie, 
care se naşte din simbioza năvălitorilor indo-europeni (arieni) 
cu vechiul stat local, după un „şablon" similar cu acel al 
valului indo-european din Elada. Se datează în general în¬ 
ceputul invaziei ariene spre anul 1600 î. Hr. Un mileniu mai 
târziu, în momentul propovăduirilor lui Djină şi ale lui Bud- 
dha, ea a realizat deja sinteza dintre aporturile ariene şi ve¬ 
chiul fond preindo-european. Politic, ea s-a unificat prima 
oară, sub şocul greco-macedonenilor, în Imperiul Maurya, 
apoi, mai durabil, deşi pe o întindere mai mică, între înce¬ 
putul secolului al IV-lea şi mijlocul secolului al Vll-lea era 
noastră. Va urma fărâmiţarea şi lentul regres în faţa puterii 
musulmane în pofida, încă, a unor frumoase perioade de în¬ 
florire culturală; în sfârşit, de-a lungul ultimelor două se¬ 
cole, reunificarea sub dominaţia britanică. Statele din 
Deccanul meridional nu vor face niciodată parte din ansam¬ 
blul politic indian, şi totuşi o incontestabilă înrudire spiri¬ 
tuală uneşte întregul subcontinent. Mother India nu e vorbă-n 
vânt. 

Astăzi, în ciuda eforturilor de occidentalizare, civiliza¬ 
ţia indiană este încă vie. Adaug că ea s-a răspândit, cel mai 
adesea în mod paşnic, în tot sud-estul asiatic şi că, prin in¬ 
termediul budismului, a influenţat puternic civilizaţia ex- 
trem-orientală (Tibetul, Mongolia, China, Coreea, Japonia, 
Indochina). 

— Civilizaţia chineză sau extrem-orientală acoperă, cum am 
spus, China şi vechii ei supuşi, mongolii şi tibetanii, Co¬ 
reea, Japonia şi Peninsula Indochineză (unde ea se află în 
competiţie cu influenţa indiană). Istoria Chinei apare din 
legendă în ultimul sfert al veacului al Xl-lea î. Hr., odată cu 

începuturile dinastiei Zhou. în acest moment, ea prezintă deja 
toate caracteristicile unei societăţi medievale. în 221 î. Hr., 
sub Qin Shi Huangdi, ea realizează statul unitar, care îşi 
atinge expansiunea maximă la începutul secolului I î. Hr. 
Fărâmiţarea imperiului după 220 e.n. nu înseamnă sfârşi¬ 
tul unei civilizaţii. Asemenea regatului egiptean, Imperiul 
chinez va renaşte de mai multe ori din propria cenuşă şi se 
va prelungi până în zilele noastre, când este pe cale de a se 
transforma radical după modelul occidental. 

Unii autori propun gruparea istoriei Coreii şi a Japoniei 
într-o subdiviziune separată, tot aşa cum ei separă istoria 
Rusiei de istoria a ceea ce Toynbee numea „corpul princi¬ 
pal" al civilizaţiei bizantine. 

Vom vedea, în sfârşit, dacă trebuie să presupunem o pri¬ 
mă civilizaţie chineză anterioară ciclului care începe la mij¬ 
locul mileniului al II-lea î. Hr. 

— Civilizaţia elenică sau greco-romană înfloreşte în Grecia 
şi în insulele Mării Egee pe ruinele civilizaţiei cretane. Ea 
se va întinde la maximum sub Imperiul roman, „statul ei 
universal" acoperind întregul litoral al Mediteranei, până 
în Mesopotamia şi în Arabia la est, până în Bretania şi Mau- 
ritania la vest. Ea începe cu infiltrarea aheană în Grecia la 
începutul mileniului al II-lea î. Hr. şi se încheie cu insta¬ 
larea definitivă a barbarilor germani în Europa Occidenta¬ 
lă în secolele al IV-lea şi al V-lea era noastră. Pe ruinele ei 
se vor ridica trei noi civilizaţii: cea bizantină în estul Eu¬ 
ropei şi în Asia Mică, cea arabă în Orientul Apropiat şi în 
Africa de Nord, cea occidentală în Europa de Vest. 

Am numit cele trei civilizaţii ale generaţiei următoare: 

— Civilizaţia bizantină sau creştin-ortodoxă; aceasta prezintă 
anumite particularităţi asupra cărora voi reveni mai îndelung: 
ea nu se naşte, precum civilizaţia elenică, cea arabă şi cea 
occidentală, din contactul unor nou-veniţi barbari cu o ve¬ 
che civilizaţie, ci din contactul a două civilizaţii: elenică şi 
babiloniană. De unde lipsa aparentă a „perioadei larvare". 

Lumea orientală, subjugată politic peste jumătate de mile¬ 
niu de regatele elenistice mai întâi, apoi de Imperiul roman, 
a minat spiritual lumea elenică. Când la Constantinopol se 
va instala un Imperiu roman de răsărit, el nu va mai fi ro¬ 
man decât cu numele, căci religia, arta şi, curând, chiar in¬ 
stituţiile sale vor fi orientale. Aportul barbar, numeric 
important în creştinătatea ortodoxă (slavii de sud şi de nord) 
va fi tardiv şi nu va mai avea decât o influenţă marginală 
asupra fonnelor unei civilizaţii deja mature. Civilizaţia creş- 
tin-ortodoxă nu va mai cunoaşte nici „statul universal 14 , „cor¬ 
pul ei principal 44 sucombând prematur în faţa asalturilor unui 
imperiu străin, Imperiul otoman, realizatoml „statului uni¬ 
versal 44 al civilizaţiei arabe. 

La cumpăna dintre secolele al XVII-lea şi al XVIII-lea 
începe procesul de occidentalizare a lumii ortodoxe, în mod 
autoritar în Rusia, în mod mai lent şi mai spontan în inte¬ 
riorul Imperiului otoman, mai ales la greci şi la români. Pro¬ 
cesul s-a încheiat sub ochii noştri. 

— Civilizaţia arabă sau islamică (vom întrebuinţa de prefe¬ 
rinţă primul termen, islamul depăşind în bună măsură ca¬ 
drul civilizaţiei arabe în Asia Centrală, în Indonezia, în 
Africa neagră) se naşte din întâlnirea nomazilor arabi cu 
civilizaţia babiloniană. Acest contact e străvechi, dacă este 
exact că Arabia a fost leagănul tuturor triburilor semite pe 
care le găsim din mileniul al IV-lea î. Hr. în Mesopotamia 
şi în Syria. Nu e mai puţin adevărat că, atunci când arabii 
rămaşi în afara societăţilor „civilizate 44 ale Orientului Apro¬ 
piat vor intra în contact cu acestea, ei vor găsi aici, sub un 
lustru străin, moravuri foarte asemănătoare cu ale lor şi idio¬ 
muri înrudite cu limba lor. De altfel, dacă admitem ca prim 
simptom al aculturării arabilor inscripţiile arameene din nor¬ 
dul Arabiei, care datează, după toate probabilităţile, din se¬ 
colul al V-lea î. Hr., constatăm că peste un mileniu s-a scurs 
între această primă fază de aculturare şi cucerirea arabă din 
secolul al VH-lea d. Hr., mileniu în cursul căruia s-au con¬ 
stituit puţin câte puţin statele arabe periferice aflate în con- 

tact permanent cu cele două mari imperii din nord, cel part 
şi cel roman, în vreme ce elemente ale acestor culturi străi¬ 
ne pătrundeau până în inima Arabiei prin intermediul ne¬ 
gustorilor. Această lungă perioadă de contact coincide cu 
dominaţia greco-romanâ asupra unei mari părţi din aria ci¬ 
vilizaţiei babiloniene. Dar aceasta din urmă a conservat o 
uimitoare vitalitate atât în partea supusă elenismului, cât 
şi în aceea unde Sasanizii sunt în fruntea renaşterii persa¬ 
ne, ceea ce explică de ce perioada de înflorire a civilizaţiei 
arabe urmează de aproape cucerirea Syriei şi a Persiei. Ci¬ 
vilizaţia arabă este esenţial persană, mai ales după trans¬ 
ferul Capitalei la Bagdad de către Abbasizi. 

Dar unificarea aproape în întregime a lumii arabe nu va 
fi realizată decât de cei târziu veniţi, turcii otomani, în se¬ 
colul al XVI-lea. Acest „stat universal", care ajunge la ex¬ 
pansiunea lui maximă la mijlocul secolului al XVII-lea, intră 
atunci în decadenţă. El a dispărut imediat după primul răz¬ 
boi mondial. Astăzi, civilizaţia islamică nu şi-a păstrat vi¬ 
talitatea decât în domeniul religios; extrem de fărâmiţată, 
ea suportă de pretutindeni asaltul civilizaţiei occidentale. 

— Civilizaţia occidentală se naşte din contactul germanilor 
cu civilizaţia greco-romană deja puternic colorată cu ele¬ 
mente orientale. Am văzut mai sus (v. pp. 29-30) diferitele 
faze pe care le putem distinge aici. Născută în Europa de vest, 
ea este pe cale de a se impune, cu rezultate variate, întregului 
glob. 

— Civilizaţia mexicană s-a dezvoltat înjumătăţea sudică a Me¬ 
xicului şi într-o parte din Guatemala şi Honduras. Ea apa¬ 
re în Golful Mexic, având deja trăsăturile unei culturi 
superioare, în primul secol î. Hr., în ceea ce s-a numit epoca 
olmecă. Ea înfloreşte patru sau cinci secole mai târziu, în 
ţara Maya. Statul ei unitar este realizat de azteci în ajunul 
cuceririi spaniole. 

— Civilizaţia peruviană sau andeană este mai greu de de¬ 
limitat, din lipsă de documente. Ea acoperă, cu oarecare 

aproximaţie, teritoriile actuale ale Boliviei, Perului şi Ecua¬ 
dorului. Primele urme par să dateze de la mijlocul primului 
mileniu î. Hr. Ea a fost unificată pentru prima oară de su¬ 
veranii incaşi în cursul secolului al XV-lea. 

Am enumerat astfel unsprezece civilizaţii. Această enumera¬ 
re nu pretinde să fie exhaustivă. Nu e deloc exclus ca noi desco¬ 
periri arheologice să ne permită să coborâm şi mai mult în timp 
şi să identificăm o generaţie de civilizaţie şi mai veche. Dar acest 
lucru nu ne-ar duce prea departe: între începutul societăţilor agri¬ 
cole şi al aglomerărilor urbane şi începutul civilizaţiilor cunos¬ 
cute, intervalul de timp scurs este în general prea scurt pentru a 
fi permis desfăşurarea unui ciclu de civilizaţie. 9 Anumite cazuri 
sunt totuşi tulburătoare: a existat o civilizaţie a Elamului sau a 
Mesopotamiei de Sus înainte de sosirea sumerienilor în Mesopo- 
tamia de Jos? A existat o civilizaţie palestiniană contemporană 
cu primele ziduri ale Ierihonului, a căror dată a fost stabilită prin 
metoda carbonului 14 în mileniul al VlII-lea î. Hr.? Sau e vorba 
de un caz izolat, de „un caz monstruos de pubertate precoce“ cum 
l-ar numi un medic? 10 

Se pune atunci întrebarea: o astfel de cetate este ea imagina¬ 
bilă fără existenţa, în zona ei de influenţă, a unei societăţi agri¬ 
cole sedentare? Or, cei mai mulţi specialişti în preistorie şi 
protoistorie sunt de acord să situeze în jurul anului 5000 apariţia 
primelor comunităţi agricole şi începutul domesticirii animalelor. 
Trebuie să revizuim una sau alta dintre aceste date aparent con¬ 
tradictorii? 

De altfel, chiar dacă admitem existenţa unor astfel de comuni¬ 
tăţi deja „civilizate" (acesta este de asemenea cazul unor comuni¬ 
tăţi din Elam şi din Valea Indusului), putem vorbi de civilizaţie în 
sensul pe care l-am definit, adică de o societate care realizează un 
ciclu de evoluţie mai mult sau mai puţin complet? Din definiţia 
noastră reiese că anumite condiţii minime trebuie să fie reunite 
pentru ca o societate umană, privită diacronic, să fie considera¬ 
tă civilizaţie; printre acestea, o întindere geografică anumită, care 
să cuprindă grupuri culturale diferenţiate de la origine, o anumi¬ 
tă durată şi trecerea prin anumite stadii determinate. în acest sens, 

Mesopotamia de Jos, cu amestecul ei de rase, de altfel recent in¬ 
stalate, cu sosirea dominatorilor sumerieni, cu constituirea cetă- 
ţilor-state şi apoi stabilirea hegemoniilor succesive, pare să fie, 
pentru civilizaţiile Orientului Apropiat, cea mai mică unitate geo¬ 
grafică posibilă. Culturile preariene din Valea Indusului, pe care 
ni le-au scos la lumină săpăturile din Harappa şi Mohenjo-Daro, 
sunt oare vestigiile unui ciclu de civilizaţie anterior sosirii indo-eu- 
ropenilor? Şi care a fost istoria Deccanului înaintea contactului 
cu noua civilizaţie indiană? Există puţine şanse să putem răspun¬ 
de vreodată la aceste întrebări. 

La fel, trebuie oare să admitem o primă civilizaţie chineză, 
anterioară aceleia pentru care Imperiul hanilor va fi statul unitar? 
Voi reveni asupra acestei chestiuni mai târziu. în orice caz, iden¬ 
tificarea unităţilor a căror evoluţie politică şi culturală nu o pu¬ 
tem urmări nu prezintă decât un interes teoretic... 

în sfârşit, contrar părerii lui Spengler 11 , nu cred că trebuie elimi¬ 
nate din Istorie popoarele care n-au participat la o mare civiliza¬ 
ţie ( Hochkultur ), chiar dacă e adevărat că marile curente ale Istoriei 
trec pe „calea regală" a civilizaţiilor. A spune că „înainte, după 
şi în afara" unei civilizaţii nu există istorie înseamnă să respingi 
în mod arbitrar în afara Istoriei toate culturile considerate secun¬ 
dare, adică să înlături din arborele vieţii toate vlăstarele care nu 
vor fi devenit (încă) ramuri. Or, istoria se naşte în primul rând 
din interogaţia noastră, din curiozitatea noastră. Cu ce drept am 
îndepărta din ea anumite aspecte? Şi dacă la rigoare ar fi admi¬ 
sibil să excludem din curiozitatea noastră istorică popoarele care 
vor fi trăit în afara civilizaţiilor, cum să le excludem pe acelea 
care au trăit înainte? Cunoaşterea vieţii şi trecutului cehilor şi ger¬ 
manilor înainte de asimilarea lor de către romani sau înainte de con¬ 
tactul lor cu ei nu este oare esenţială pentru înţelegerea propriei 
noastre civilizaţii? încercarea de a pătrunde în lumea stepelor, în 
inima clanurilor turce sau mongole nu este un demers indispensa¬ 
bil istoricului marilor imperii asiatice, de la cel al lui Genghis-Han 
la cel al lui Soliman Magnificul? Nu există cultură minoră ai cărei 
purtători să nu fie susceptibili să devină într-o zi purtătorii de dra¬ 
pel ai unei culturi majore, trezind astfel retrospectiv curiozitatea isto¬ 
ricului. Ne-am interesa atât de mult de protoistoria Japoniei dacă 

aceasta n-ar fi devenit o mare putere şi n-ar fi intrat atât de ne¬ 
aşteptat în competiţia pentru hegemonia civilizaţiei occidentale? 

Pentru popoare şi oameni, prezentul este în egală măsură crea¬ 
tor de trecut şi de viitor. Cum scrie poetul vorbind de strămoşii săi: 

„Si j’ecris leur histoire, ils descendront de moi.“ 12 

Să încercăm să vedem acum în ce măsură unităţile pe care 
le-am izolat astfel au unnat o evoluţie similară. 

De pe acum, această scurtă trecere în revistă ne permite să tra¬ 
gem câteva concluzii provizorii. 

Lăsând pe moment deoparte civilizaţia occidentală, singura din¬ 
tre cele unsprezece unităţi ale noastre care este încă în plină vigoa¬ 
re, două dintre celelalte zece civilizaţii identificate par să prezinte 
un ciclu complet cu o durată medie de două milenii: aceea mi- 
noiană şi aceea elenică. Civilizaţia elenică fiind în acelaşi timp 
cea mai bine cunoscută şi aceea ale cărei faze se disting cel mai 
clar, nu e de mirare că a existat ispita pentm „comparatişti" de a 
o lua drept model. O consider de asemenea ca fiind cazul-tip, uni¬ 
tatea de măsură. 13 

în jurul acestui caz-tip, celelalte unităţi reprezintă două sau 
trei variante: 

Egiptul, India şi China au un ciclu prelungit. Istoria Egiptului 
antic se întinde pe patru mii de ani, din prima jumătate a mile¬ 
niului al IV-lea î. Hr. (dacă admitem că începutul fazei sale lar¬ 
vare precedă cu aproximativ o mie de ani formarea regatului unit) 
până la prima jumătate a mileniului I era noastră (ultimele secole 
nefiind decât o lungă agonie sub dominaţia succesivă a două civi¬ 
lizaţii rivale ale celei egiptene, cea babiloniană şi cea elenică). 

Civilizaţia indiană urmează o curbă pe care aş califica-o drept 
normală, de la mijlocul secolului al XVI-lea î. Hr. — coborârea 
indo-europenilor în India — până la căderea regatului lui Harşa 
şi intrarea arabilor în Sind, la răscrucea dintre secolele al Vll-lea 
şi al VlII-lea, afară doar că era „regatelor combatante" se prelun¬ 
geşte cu două sau trei secole prin intruziunea succesivă a „bar¬ 
barilor" din nord-vest (greci, sciţi, părţi etc.). Pe plan politic, ea 
se va fărâmiţa progresiv începând din secolul al VlII-lea şi va fi 
cu încetul ciuntită de cuceritorii musulmani (afgani, turci sau mon¬ 
goli) vreme de peste jumătate de mileniu, înainte de a fi din nou 

unificată sub stăpâni care au aparţinut mai întâi civilizaţiei ara¬ 
be, apoi civilizaţiei occidentale. Dar pe plan spiritual ea va opu¬ 
ne o rezistenţă îndârjită şi va da chiar, din secolul al IX-lea până 
în secolul al XH-lea, remarcabile creaţii în artă şi gândire. Ago¬ 
nia ei va fi fost la fel de lungă ca aceea a Egiptului după căderea 
regatului nou (începutul secolului al Xl-lea î. Hr.). 

Ciclul chinez durează trei mii cinci sute de ani, de la mijlo¬ 
cul mileniului al II-lea î. Hr. până la începutul secolului al XX-lea. 
în China, ca în Egipt, primul stat unitar se prăbuşeşte când civi¬ 
lizaţia a atins longevitatea medie a primelor faze, care ţine, cum 
vom vedea, între o mie cinci sute şi două mii de ani (inclusiv faza 
larvară). Dar el se reconstituie de mai multe ori, după „perioade 
intermediare" sau medievale. Aceste renaşteri se explică printr-o 
relativă izolare geografică. Egiptul n-a fost niciodată pândit de 
un pericol major nici dinspre mare, nici dinspre deşert (deoare¬ 
ce nu putem considera Imperiul kuşit din secolele al VUI-lea-al 
VlI-lea î. Hr. ca reprezentând o invazie etiopiană a Egiptului — 
ar fi mai degrabă vorba de începutul unei ultime renaşteri sub im¬ 
pulsul unei dinastii periferice). Egiptul a fost într-adevăr vulne¬ 
rabil doar dinspre istmul Suez, ceea ce explică faptul că, exceptând 
episodul hyksos, el a beneficiat de o relativă imunitate până la 
cucerirea de către regele pers Cambyse (în 525 î. Hr.). 

China era, aparent, mult mai deschisă la invazii. O privire asu¬ 
pra hărţii ne arată totuşi că această masă continentală nu era în¬ 
tr-adevăr vulnerabilă decât la frontiera ei nordică, acolo unde avea 
să se ridice, în secolele al III-lea şi al II-lea î. Hr., Marele Zid. 
La vest, ea era apărată de formidabila masă a Himalayei, la est 
şi sud de mare. în sfârşit, dacă cele două peninsule vecine, Co¬ 
reea şi Indochina, şi de asemenea Japonia ar fi prezentat vreodată 
un pericol militar, o eventuală cucerire a Chinei de către ele n-ar 
fi antrenat o mutaţie culturală, deoarece popoarele lor adoptase¬ 
ră civilizaţia chineză chiar din momentul accesului lor la cultu¬ 
ra superioară. 

Cu totul alta a fost situaţia lumii elenice. Imperiul roman e un 
imperiu maritim. Imaginea ţăranului-legionar ne face prea ade¬ 
sea să uităm acest lucru: Imperiul roman la apogeu era ca o pan¬ 
glică largă, o ghirlandă, o cunună în jurul Mediteranei. Stilizată, 

această cunună ar fi, dacă mi se îngăduie această metaforă geo¬ 
metrică, precum intervalul a două elipse cu aceleaşi focare, elip¬ 
sa centrală reprezentând Mediterana. De unde rezultă că o presiune 
barbară (sau străină) exercitată asupra imensei elipse exterioare 
este infinit mai greu de stăpânit decât în cazul unui imperiu con¬ 
tinental. Din toate părţile, o presiune mai puternică a barbarului 
îl poate aduce pe acesta în inima imperiului, adică în marea cen¬ 
trală, în Mare Nostrum. E un caz unic în istoria civilizaţiilor. 

Să adăugăm că Imperiul roman a fost hărţuit dinspre aproa¬ 
pe toate frontierele sale, având în acelaşi timp de luptat împotri¬ 
va unui puternic imperiu rival, regatul part. China n-a avut la 
porţile sale o civilizaţie rivală agresivă; invaziile barbare au ve¬ 
nit exclusiv dinspre frontiera ei nordică. Mai mult, aceşti inva¬ 
datori nu aparţineau unor etnii atavic rezistente la mentalitatea şi 
la cultura chineză. Roma ar fi reuşit poate să-i asimileze pe ger¬ 
manici, veri îndepărtaţi care erau în starea de precultură, dar su¬ 
puşii ei berberi, egipteni, semiţi şi orientali în general au rămas 
în majoritatea lor impermeabili la civilizaţia elenică. Aceasta cu 
atât mai mult cu cât la est, în Iran, persista, mai ales după revo¬ 
luţia sasanidă, un nucleu ireductibil al civilizaţiei Orientului Apro¬ 
piat. în vremea invaziilor barbare, Imperiul hanilor era în întregime 
sinizat, însă jumătatea orientală a Imperiului roman n-a fost nici¬ 
odată pe deplin romanizată (nici elenizată). De unde orientaliza- 
rea progresivă a imperiului chiar de la începutul secolului al 
III-lea 14 , într-o epocă în care el era încă în plină vigoare şi îşi atin¬ 
sese maxima expansiune teritorială. Această orientalizare urma 
să ne dea Bizanţul, neocolind în întregime nici jumătatea vesti¬ 
că a imperiului. Imperiul roman sucombă deci din cauza conjugă¬ 
rii unei presiuni barbare cu presiunea unei alte civilizaţii, cea dintâi 
fiind în primul rând militară, iar a doua, o lentă acţiune de sub¬ 
minare. 

Nimic de acest fel în cazul Chinei. Dacă infiltrarea budismu¬ 
lui în China oferă un oarecare paralelism cu infiltrarea creştinis¬ 
mului în Imperiul roman, cele două fenomene prezintă de 
asemenea caracteristici care le diferenţiază profund. în vreme ce 
creştinismul îşi găsea de la început puncte de sprijin solide în co¬ 
loniile orientale răspândite de jur-împrejurul Mediteranei şi chiar 

la Roma, budismul n-a început să pătrundă în China decât după 
cinci secole de la moartea lui Buddha şi în mici etape de-a lun¬ 
gul drumului mătăsii în urma negustorilor şi a rarilor misionari. 
El n-a avut „a cincea coloană" în interiorul acestei citadele chi¬ 
neze la al cărei asalt a purces. De asemenea, succesul lui e lent 
şi parţial, şi când ajunge în sfârşit să se implanteze durabil, este 
profund transformat, sinizat. Desigur, creştinismul a suportat şi 
el amprenta lumii elenice, mai întâi în dogmele lui, turnate în tipa- 
mi gândirii filozofice greceşti, apoi în organizarea lui, calchiată după 
structura administrativă a Imperiului roman. Dar pe ansamblu, la 
sfârşitul acestui proces de compenetrare, lumea elenică era mai pro¬ 
fund transfomiată de creştinism decât era transformat creştinismul. 
In sfârşit, cum vom vedea, budismul n-a stabilit niciodată un mo¬ 
nopol religios asupra lumii chineze, ci a rămas mereu o religie mi¬ 
noritară. 

Iată unele dintre raţiunile care explică de ce civilizaţia chine¬ 
ză, deşi atinsă de senescenţă ca şi civilizaţia elenică, contempora¬ 
na ei, la capătul unui ciclu comparabil sub toate aspectele, a reuşit 
să-şi supravieţuiască, absorbindu-şi invadatorii barbari şi asimilând 
religia superioară care-i venea de la civilizaţia indiană vecină. 

Alături de aceste civilizaţii cu ciclu prelungit, găsim civiliza¬ 
ţii al căror ciclu a fost întrerupt, fie pentru că statul unitar a fost 
prematur distrus de intruziunea unei civilizaţii rivale mai puter¬ 
nice (faza finală scurtată), fie pentru că fazele maturităţii, mai ales 
era „regatelor combatante", au fost anormal prelungite de valuri 
succesive de invazii barbare, de fiecare dată absorbite; ele nu erau 
suficient de devastatoare pentru a anihila civilizaţia, dar erau des¬ 
tul de puternice pentru a le opri evoluţia. Civilizaţiile precolum- 
biene intră în prima categorie, cea babiloniană în ambele, deoarece, 
pe de o parte, între unificarea provizorie sub primii Sargonizi şi 
unificarea definitivă sub Ahemenizi sunt şaptesprezece secole, iar 
pe de altă parte, Imperiul persan sucombă după numai două se¬ 
cole de existenţă, sub loviturile greco-macedonenilor. 

Avem în sfârşit o ultimă variantă, civilizaţiile cu fază iniţială 
scurtată : cea bizantină şi cea arabă. Prima, pentru că ea se naşte 
din simplul contact prelungit între două civilizaţii, elenică şi ba¬ 
biloniană, fără amestec barbar — caz aparent unic şi care ar putea 

explica relativa ei sterilitate; a doua, pentru că barbarii invadatori, 
arabii, după un lung contact periferic cu lumea babiloniană, aco¬ 
peră aproape exact aria acestei vechi civilizaţii stinse la suprafaţă, 
dar al cărei foc mocneşte sub cenuşă. In realitate, dacă, aşa cum 
am presupus, coborâm aculturarea arabilor în secolul al V-lea 
î. Hr., faza larvară a civilizaţiei arabe are, într-un sector periferic, 
o longevitate normală. Cele două civilizaţii îşi au centrul de în¬ 
florire în teritorii cu veche civilizaţie, relativ puţin barharizate: 
Grecia, Tracia, Asia Mică pentru prima; Persia, Mesopotamia, Sy- 
ria, Egiptul pentru a doua. 

Să amintim, în sfârşit, că civilizaţia indiană, ca şi civilizaţia ba¬ 
biloniană şi din aceleaşi motive, îşi prelungeşte perioada de ma¬ 
turitate dincolo de medie. Prezentând un caz intennediar între cele 
două extreme, romană şi chineză, aceste două civilizaţii s-au aflat 
în acelaşi timp deschise la invaziile popoarelor barbare, pe care 
de fiecare dată au reuşit să le asimileze (elamiţi, kassiţi, hittiţi, mi- 
tannieni, perşi etc. pentru prima, sciţi, părţi, huni, turci etc., pen¬ 
tru a doua) şi supuse presiunii civilizaţiilor rivale de care, în cele 
din urmă, au fost dominate. Dar e de remarcat că, dacă India şi 
Babilonul reuşesc, asemenea Egiptului şi Chinei, să-şi absoarbă 
barbarii, aceştia pătrund în ariile lor respective înainte de stabili¬ 
rea statului unitar al acestor civilizaţii, şi nu după, de unde dife¬ 
renţa în ritmul de evoluţie: nu asistăm, ca în Egipt şi în China, la 
resurgenţe ale imperiului după „perioade intermediare", ci la o pre¬ 
lungire a fazei de formare sau a erei „regatelor combatante". 

Aceste scurte consideraţii ne revelează complexitatea extre¬ 
mă a problemei noastre, fără totuşi să-i modifice fundamental da¬ 
tele, care ne pennit să întrevedem anumite regularităţi ( patternuri ). 

Putem de asemenea să facem distincţie între civilizaţiile cu 
mai multe focare şi civilizaţiile cu focar unic. Cazuri extreme din 
prima categorie: civilizaţia occidentală şi, într-o mai mică măsură, 
cea babiloniană. Cazuri tipice din a doua: Creta, Bizanţul, Egiptul, 
China. La mijlocul drumului, civilizaţiile bipolare: indiană (arcul in- 
do-gangetic şi Deccanul), elenică (Grecia şi Roma) 15 şi arabă (Ira¬ 
nul şi lumea arabă). Pentru civilizaţiile precolumbiene, e mai dificil 
să ne pronunţăm: civilizaţia mexicană pare să fi avut trei focare 
(olmec, maya şi toltec), cea peruviană, unul singur (chimu). 

Civilizaţiile constituite prin amalgamare şi alipire de unităţi 
etnice sau culturale mai numeroase şi mai variate oferă un evan¬ 
tai infinit mai bogat de creaţii spirituale. 

în Extremul Orient, ca şi la Bizanţ, nu atât lipsa de varietate 
a componentelor explică relativa uniformitate a civilizaţiei, cât 
sosirea târzie a acestor componente într-un amalgam care primi¬ 
se deja coloratura lui mai mult sau mai puţin definitivă, în vreme 
ce în Occident, de exemplu, ansamblul componentelor se agluti¬ 
nează înainte ca civilizaţia să fi luat formă, să fi ieşit din faza lar¬ 
vară (grosso modo între secolele al IV-lea şi al X-lea era noastră). 
Şi în Europa, fiecare dintre principalele componente intră în sin¬ 
teza spirituală cu un aport particular şi participă la competiţia po¬ 
litică, centrul de gravitate deplasându-se în cursul secolelor (ca 
în cazul civilizaţiei babiloniene). în Extremul Orient, în ciuda in¬ 
teresului pe care îl prezintă, în sine, fiecare dintre unităţile peri¬ 
ferice (Coreea, Japonia, Tibetul, Vietnamul), influenţa acestora 
asupra focarului central al civilizaţiei este aproape nul. Nu exis¬ 
tă interacţiune. Undele concentrice, după ce au atins alte ţărmuri, 
nu revin la centru. Se poate observa cel mult o etalare progresi¬ 
vă a centrului de iradiere, mult timp învecinată cu valea mijlocie 
a fluviului Huanghe şi care se va întinde spre nord-est (Beijing), 
cât şi spre sud (valea inferioară a fluviului Yanzi Jiang şi Huang-ho), 
creând astfel centre secundare, sau succesive. Cu excepţia perioa¬ 
dei imperiului dinastiei Qin în sud şi a Imperiului chinez timpu¬ 
riu, n-au existat totuşi niciodată în interiorul civilizaţiei chineze 
mai multe centre de iradiere, acţionând unele asupra altora, cum 
a fost cazul în Orientul Mijlociu sau în Europa Occidentală. 

Să reluăm acum fiecare dintre unităţile noastre, încercând să 
le delimităm diferitele perioade comparabile. 


Note 

1. P. Teilhard de Chardin, Lephenomene humain, Ed. du Seuil, 1955, 
p. 123. 

2. Această expresie poate părea improprie într-o epocă în care în unele 
ţări industrializate mai puţin de 10% din populaţie se dedică agriculturii. 

Să nu uităm că nu demult, în secolul al XVIII-lea, spiritele cele mai dis¬ 
tinse continuau să considere adevărat productive doar „munca pămân¬ 
tului şi păşimatul“, artizanatul, comerţul, banca, administraţia fiind văzute 
ca activităţi parazitare. 

3. Titlul unei cărţi a lui N. Iorga. 

4. A se vedea în această privinţă, pentru Africa, Leo Frobenius, Schik- 
salskunde im Sinne des Kulturwerdens, trad. fr.: Le destin des civilisa- 
tions, ed. a 2-a, Gallimard, Paris, 1940, pp. 154 şi urm.; pentru America, 
Paul Radin, Histoire de la civilisation indienne, trad. ff., Payot, Paris, 
1953 (mai ales ceremoniile în onoarea zeului Tezcatlipoca, pp. 64 şi urm.). 

5. Cf. Mircea Eliade, Trăite d 'histoire des religions, Payot, Paris, 
1959, cap. IX: Agricultura şi cultele fertilităţii. 

6. Mai exact, Aristotel clasează formele de guvernare după două cri¬ 
terii, în funcţie de numărul celor care deţin puterea (guvernarea unuia 
singur, guvernarea mai multora, guvernarea tuturor) şi în funcţie de un 
principiu moral (guvernanţii exercită puterea în favoarea interesului ge¬ 
neral sau în interesul lor propriu). Combinarea acestor două criterii ar 
da fie secvenţa Monarhie-Aristocraţie-Politeia, fie secvenţa Tiranie-Oli- 
garhie-Democraţie. 

7. Nu pot avea pretenţia de a data cu precizie cotiturile decisive, modi¬ 
ficările care justifică această diviziune. Perioadele se suprapun parţial; 
precum în toate manifestările vieţii, transformările se desfăşoară de-a 
lungul generaţiilor. Tranziţiile de-abia sunt perceptibile pentru observa¬ 
tor. In culorile curcubeului ochiul parcurge întreaga gamă a culorilor, 
de la roşu la violet, fără să poată determina în ce loc precis roşul a de¬ 
venit portocaliu, portocaliul galben, galbenul verde şi aşa mai departe. 
De asemenea faza de înflorire, de pildă, va depăşi era „regatelor com¬ 
batante", care nu se va contura clar decât la capătul unui secol sau mai 
mult. Astfel, o putem data, în cazul civilizaţiei elenice, fie de la forma¬ 
rea Confederaţiei „de la Delos“ în cazul civilizaţiei elenice (începând 
din 478 î. Hr.), fie de la tentativa macedoneană de unificare (începând 
din 350 î. Hr.); iar în cazul civilizaţiei occidentale, fie de la duelul Ca- 
rol Quintul-Francisc I (începând din 1519), fie de la încercarea france¬ 
ză de hegemonie (începând din 1667). 

8. Nu e cazul să încercăm aici — cel puţin nu încă — să ştim dacă 
civilizaţia occidentală a acoperit aria geografică a Bisericii catolice sau 
dacă Biserica catolică a luat forma lumii occidentale; altfel spus, dacă 
lumea occidentală este un produs al Bisericii catolice sau dacă lucrurile 
stau invers, catolicismul fiind un produs al Occidentului. Să ne limităm 

pe moment să constatăm că în faza de formare a civilizaţiei occidentale 
cele două arii geografice coincid. 

9. Astfel am crezut că trebuie să împingem prima fază a civilizaţiei 
egiptene până la începutul mileniului al IV-lea î. Hr., urmele cele mai 
vechi de viaţă comunitară în regiunea Fayum nu sunt însă, conform da¬ 
tării prin metoda carbonului 14, decât de la mijlocul mileniului al V-lea, 
deci de-abia o jumătate de mileniu mai devreme. 

10. Emmanuel Anati, Palestine before the Hebrews, Alfred A. Knopf, 
New York, 1963, p. 42. 

11. Op. cit. , II, p. 51: „Omul istoric, în sensul în care înţeleg eu acest 
cuvânt şi în care a fost înţeles de toţi marii istorici, este omul unei cul¬ 
turi pe cale de a se realiza; înainte, după şi în afara acestei culturi, nu 
există istorie.“ 

12. Alfred de Vigny. 

13. Până în prezent, civilizaţia occidentală a uimat o evoluţie foar¬ 
te apropiată de aceea a modelului elenic. 

14. Asupra acestui punct, a se vedea magistrala lucrare a lui Franz 
Altheim, Die Krise der Alten Welt, Berlin, 1943 (trad. fr.: Le declin du 
monde antique, Payot, Paris, 1953). 

15. Deşi e necesară o oarecare indulgenţă pentru a considera Roma 
drept un focar secundar al civilizaţiei elenice. „Pietatea filială" a Occi¬ 
dentului faţă de Roma ne-a mascat prea multă vreme sărăcia aportului 
ei. în afară de remarcabilul ei simţ al organizării şi al dreptului, ea n-a 
dat nimic original Antichităţii clasice. Nu există nici un singur dome¬ 
niu în gândire, în ştiinţe, arte şi literatură unde creaţiile ei să se fi do¬ 
vedit a fi ceva mai mult decât un palid reflex al geniului grec. Italia ca 
focar al civilizaţiei este Italia Evului Mediu târziu şi a Renaşterii. Cu to¬ 
tul altul pare să fie, de exemplu, aportul Persiei la civilizaţia Orientului 
Mijlociu. Dar dacă au fost mai originali decât romanii în domeniul artei 
şi mai ales în acela al gândirii religioase, persanii au fost administratori 
mai puţin buni. în concluzie, dacă recunoaştem Romei dreptul de a fi¬ 
gura alături de Grecia ca focar de civilizaţie, lucrai se datorează mai ales 
marii ei puteri de asimilare a unei pălii din popoarele pe care le-a supus, 
precum şi faptului că a furnizat Occidentului, prin intermediul Bisericii, 
prima lui lingua franca. în acest sens, probabil că dacă Imperiul incaş 
n-ar fi fost prematur distras de spanioli, ar fi trebuit să fie considerat ca 
reprezentând un al doilea focar al civilizaţiei peraviene, deoarece posedă 
caracteristicile care-1 apropie în mod deosebit de Imperiul roman. 



Civilizaţia egipteană 


Egiptul este ţara care a văzut succedându-se pe solul ei cele 
mai multe civilizaţii: 

1. prima, singura autohtonă, este aceea pe care deja am denu¬ 
mit-o „civilizaţia egipteană"; 

2. un scurt episod (au fost chiar două) al civilizaţiei babilo- 
niene sub ocupaţia ahemenidâ, care a lăsat puţine urme în 
ciuda durităţii ei şi a persecuţiei sporadice a zeilor locali; 

3. aproape o mie de ani de ocupaţie elenică, de la cucerirea 
lui Alexandru la cucerirea arabă. Influenţa elenică rămâne 
multă vreme superficială şi limitată la vecinătatea marilor 
cetăţi. Cultele vechiului Egipt se perpetuează sub Ptolemei 
şi sub dominaţia romană, arta repetă neostenit aceleaşi fonne 
de mai multe ori milenare. Edificiile religioase, sarcofagele, 
picturile tombale, statuarul nu revelează practic nici o in¬ 
fluenţă elenică. Apoi, subit, sub influenţa creştinismului, se 
operează o profundă mutaţie. Egiptul participă la orientali- 
zarea Imperiului roman şi devine curând unul dintre foca¬ 
rele cele mai active şi mai ardente ale creştinismului pe cale 
de a se naşte, odată cu iluştrii Părinţi ai Bisericii şi cu dez¬ 
voltarea excepţională a mişcării cenobite şi eremite. în nu¬ 
mai câteva generaţii, antica civilizaţie egipteană, pe care milenii 
de stagnare apoi de decadenţă şi secole de dominaţie străină 
n-au putut-o ştirbi, dispare fără altă urmă decât pietrele ră¬ 
mase mărturie despre măreţia ei; 

4. o nouă civilizaţie se va naşte la umbra crucii, unde elemen¬ 
tele orientale şi elenice se vor topi într-o sinteză originală, 
în care influenţele locale sunt puţin vizibile. în arta coptă, 
care se dezvoltă simultan cu arta bizantină şi paralel cu ea 

şi care ar fi putut sfârşi prin a se topi în ea, este mai uşor 
să detectăm o filiaţie orientală şi o filiaţie elenică decât o 
origine autohtonă. Primele icoane copte sunt fresce roma¬ 
ne cu subiecte syro-palestiniene. Dar, pe măsură ce-şi aban¬ 
donează, în cele din urmă, vechea civilizaţie pentru a adopta 
noi forme, ieşite din conjuncţia a două alte mari civilizaţii 
contemporane, elenică şi babiloniană, Egiptul continuă să 
opună o surdă şi îndârjită rezistenţă faţă de puterea politi¬ 
că moştenitoare a acestor civilizaţii: Imperiul roman de ră¬ 
sărit. Iar această rezistenţă se va manifesta, în primul rând, 
în domeniul religios (singurul care avea importanţă atunci), 
în erezii succesive şi adesea contradictorii. 1 Căci, de fapt, 
fenomenul nu se datora vreunei pasiuni pentru o anumită doc¬ 
trină, ci unei ostilităţi instinctive împotriva doctrinei apărate 
de Roma sau Bizanţ. In aşa măsură, încât creştinătatea egip¬ 
teană, asemenea celei syriene, va cădea tară apărare sub lo¬ 
viturile islamului, considerat, la început, nu atât ca o religie 
nouă, cât ca o altă religie-soră, aliată împotriva stăpânului 
bizantin detestat; 

5. puţin câte puţin, civilizaţia arabă, rudă atât de apropiată la 
început, în ochii poporului, a propriei sale religii, se va im¬ 
planta profund, fără să reuşească totuşi să extirpeze în în¬ 
tregime creştinismul copt. E dificil să apreciem în ce măsură 
elementul autohton a participat cu timpul la înflorirea cul¬ 
turii arabe. Călătorul străin păstrează impresia că şi astăzi 
membrii clasei conducătoare egiptene sunt de origine ara¬ 
bă, sau turcă, sau levantină, şi că amestecul de rase — în 
pofida absenţei, în general, a prejudecăţilor rasiale la arabi 
— n-a fost foarte profund. S-ar zice că aceşti mari apără¬ 
tori ai arabismului contemporan nu se recrutează dintre des¬ 
cendenţii felahilor epocii faraonice; 

6. în sfârşit, odată cu Mehmet-Ali, Egiptul este primul stat arab 
care se angajează — mai întâi timid — pe calea occidenta- 
lizării. El este încă în plină fază de aculturare. Vom vedea 
de altfel 2 că durata medie a acestor perioade de incubare este 
de o sută-o sută patruzeci de ani şi că ocuparea de către o 
putere aparţinând civilizaţiei „donatoare" (în speţă, Marea 

Britanie, din 1882 şi până după al doilea război mondial), 
prin traumatismul pe care îl creează, mai degrabă încetineşte 
decât favorizează această aculturare. 

Astfel, Egiptul îşi trăieşte astăzi a cincea metamorfoză, în vre¬ 
me ce China abia şi-a amorsat prima transformare (sau a doua, 
în cazul în care s-ar verifica existenţa pe solul ei a unei civiliza¬ 
ţii prechineze). 3 

Dar e timpul să revenim la prima civilizaţie egipteană, singura 
care ne interesează aici. 

Africa neagră prezintă observatorului contemporan fenome¬ 
nul unei fărâmiţări nesfârşite de triburi şi de etnii ale căror limbi 
sunt fie prea îndepărtate unele de altele, fie chiar de structură com¬ 
plet diferită. Fenomen derutant la prima vedere, dacă admitem o 
origine unică a rasei negre. Totuşi, rapiditatea transformărilor lin¬ 
gvistice, mai ales în epocile preculturale, ar putea explica această 
extraordinară fărâmiţare, favorizată de dificultatea comunicaţiilor 
în zonele tropicale şi ecuatoriale. (Să presupunem oare o răspân¬ 
dire de grupuri umane de aceeaşi origine înainte de descoperirea 
limbajului?) 

Dacă acest fenomen este dovedit pretutindeni unde occiden¬ 
talul a descoperit societăţi primitive (în sensul propriu al terme¬ 
nului şi nu revenite la primitivism), atunci ne putem imagina că 
primele civilizaţii cunoscute se vor fi clădit pe o puzderie de et¬ 
nii aglomerate ici-colo sub efectul unui element centralizator. 

Datele antropologice, arheologice şi lingvistice de care dis¬ 
pun specialiştii în preistorie pentru a-şi forma o opinie despre origi¬ 
nea etnică a vechilor egipteni ne permit să afirmăm că cel puţin 
trei mari grupuri umane (hamit, semit şi negroid) au contribuit la 
constituirea rasei egiptene, şi poate şi un al patrulea (alpin?) prin- 
tr-o infiltrare din sud-vestul asiatic, lucru pe care-1 deducem din 
apariţia mai târzie de motive artistice şi de unelte asiatice precum 
şi de animale domestice ai căror strămoşi în stare sălbatică se gă¬ 
seau în Orientul Mijlociu. 

Primul nucleu „civilizat" se va constitui fără îndoială în re¬ 
giunea Deltei, culturile paleolitice şi neolitice din nord părând în 
general mai evoluate decât acelea din sud. Poate că a existat chiar 

o primă unificare sub cei ce se închinau lui Horus din Egiptul de 
Jos? Puţin înainte de anul 3000 î. Hr., ţara era împărţită în două, 
Egiptul de Sus şi Egiptul de Jos, centrul regatului din nord aflân- 
du-se în vestul Deltei, iar cel al regatului din sud în dubla capita¬ 
lă de la Nekhen-Nekheb, în sudul Thebei. La începutul mileniului 
al IlI-lea, regatul din sud anexează regatul din nord. Unitatea este 
asigurată de cel mai periferic, de cel mai puţin civilizat dintre 
cele două regate. Vom regăsi acest fenomen în toate cazurile unde 
observaţia ne este permisă: Persia pentru civilizaţia babiloniană, 
Imperiul Qin pentru civilizaţia chineză, Roma pentru civilizaţia 
elenică, turcii otomani pentru civilizaţia arabă, aztecii în Mexic, 
incaşii în Peru. Cele două dinastii unificatoare ale Indiei, Mau- 
rya şi Gupta, sunt ambele originare din Maghada, din extremita¬ 
tea orientală a arcului indo-gangetic, în timp ce civilizaţia ieşită 
din întâlnirea arienilor cu elementele autohtone progresase de la 
vest la est şi se cristalizase mai întâi în regiunea Thanesvar, în¬ 
tre Sarasvăti şi valea superioară a Gangelui. Nu ştim în schimb 
care era originea dinastiei minoice — şi la drept vorbind nu sun¬ 
tem siguri nici dacă a existat un imperiu cretan unificat. Pentru 
civilizaţia bizantină, vom vedea că ea nu a putut să atingă faza 
statului universal. In privinţa civilizaţiei occidentale, dacă ea tre¬ 
buie într-o bună zi să urmeze modelul ( pattern ) tuturor acelora 
care au precedat-o şi să-şi realizeze într-un fel sau altul unitatea, 
este de pe acum evident că după ultimele sale două războaie mon¬ 
diale această unitate nu se va mai face sub egida uneia dintre pu¬ 
terile „centrale" ale Europei Occidentale care i-a fost leagănul, 
ci sub egida unei puteri periferice, intrată mai târziu în competi¬ 
ţie, în speţă Rusia sau Statele Unite (v. cap. Concluzii). 

Am spus-o deja: când Egiptul intră în Istorie, adică în „spa¬ 
ţiul" cunoaşterii noastre, el se află deja în ultima fază a erei „re¬ 
gatelor combatante". De aceea, el nu oferă decât un câmp limitat 
observaţiei noastre. Singura civilizaţie cu care prezintă un para¬ 
lelism izbitor este civilizaţia chineză, mai ales în ceea ce priveşte 
recurenţa perioadelor de unitate imperială şi a „perioadelor inter¬ 
mediare". 

De la începutul mileniului al IlI-lea, primele dinastii thinite 
domnesc peste ansamblul ţării, şi în jurul anului 3000, sub a treia 

dinastie din Memfis, unificarea Egiptului de Sus şi a celui de Jos 
apare ca definitivă, dispărând caracterul dualist al monarhiei şi 
administrarea separată a celor două teritorii. Este regatul vechi. 
Din secolul al XXV-lea se disting semnele dezagregării: puterea în 
creştere a clerului memfit, nesupunerile nobilimii faţă de puterea 
regală, punerea sub semnul întrebării a credinţelor religioase, 
infiltrarea barbarilor beduini în Deltă. La mijlocul secolului al 
XXIII-lea, avem de-a face cu anarhia şi fărâmiţarea: prima „pe¬ 
rioadă intermediară", care se încheie la mijlocul secolului al 
XXI-lea odată cu restabilirea autorităţii şi unităţii sub a Xl-a di¬ 
nastie, de origine thebană. Cele două perioade acoperă opt-nouă 
secole. 

Acelaşi proces în China: imperiul întemeiat de Qin Shi Huangdi 
în 221 î. Hr. se fărâmiţează în 230 d. Hr. şi cunoaşte trei secole 
de anarhie. 

Regatului egiptean mijlociu (de la 2050 î. Hr. la 1785 î. Hr.) 
îi corespunde reconstituirea Imperiului chinez sub dinastiile Suei 
şi Tang (de la 581 la 755, începutul marelui război civil). Celei 
de-a doua „perioade intermediare" egiptene care se întinde de la 
epoca celor patruzeci de faraoni (începând din 1785 î. Hr.) până 
la respingerea hyksoşilor şi la crearea regatului nou (1580) îi co¬ 
respunde a doua perioadă de anarhie chineză, de la 775 la resta¬ 
urarea unităţii sub dinastia Song în 960. 

în continuare, China, supusă unor presiuni exterioare relativ 
mai violente decât acelea suportate de Egipt, va fi guvernată, cu 
excepţia perioadei Ming, de dinastii de origine străină (turcă, mon¬ 
golă, manciureană), toate însă rapid sinizate. Agonia ei, după pri¬ 
ma perioadă strălucitoare a Genghishanizilor, va fi mai puţin lungă 
decât aceea a Egiptului după Ramesizi. 

De la început, statul egiptean unificat prezintă caracteristici¬ 
le pe care le regăsim aproape peste tot în faza imperială a civili¬ 
zaţiilor: centralizare administrativă, economie etatistă, mari lucrări, 
gust al colosalului în arhitectură, standardizare a artei. Civiliza¬ 
ţia care înfloreşte sub a IlI-a şi sub a IV-a dinastie, în Egiptul di¬ 
nastiilor lui Djoser, Kheops şi Khephren, atinge un asemenea grad 
de perfecţiune încât, de-a lungul mileniilor, fiecare epocă de sta- 

bilitate nu va putea să facă altceva decât să-i reînvie stilul şi in¬ 
stituţiile. 

Totul se petrece ca şi cum, într-o aceeaşi arie geografică, o 
schimbare de civilizaţie nu poate avea loc decât în două cazuri: 
ca urmare a unei răsturnări „culturale" prin intruziunea masivă a 
unor popoare alogene sau ca urmare a adoptării brutale (şi vo¬ 
luntare) a unei alte civilizaţii vii. Exemple-tip din primul caz: tre¬ 
cerea civilizaţiei cretane la civilizaţia elenică şi trecerea acesteia 
la civilizaţia occidentală. Exemple-tip din al doilea caz: adopta¬ 
rea civilizaţiei occidentale de către creştinătatea ortodoxă şi de 
către Japonia. 


Note 

1. De pildă, la Alexandria s-a născut erezia lui Arie, care tăgăduieş¬ 
te divinitatea lui Hristos; dar când, un secol mai târziu, arhimandritul 
Eutihie de la Constantinopol va afirma că nu există în Hristos decât o 
singură natură, natura divină sub aparenţă umană, tot în Egipt noua ere¬ 
zie monofizită îşi va găsi cei mai înverşunaţi apărători. Să amintim că 
ea a persistat până în zilele noastre şi numără milioane de credincioşi, 
în Egipt, în Ethiopia, în Armenia, în Siria (iacobiţii). 

2. Vezi, mai jos, pp. 338 şi urm. 

3. Vezi, mai jos, pp. 242 şi urm. 



Civilizaţia babiloniană 

Perioadele caracteristice ale Istoriei antice din Orientul Mij¬ 
lociu sunt mai greu de discernut. Deschis din toate părţile inva¬ 
ziilor, infiltrărilor şi influenţelor de tot felul, Orientul Mijlociu 
vede succedându-se vreme de peste trei milenii un mare număr 
de popoare şi de state. Civilizaţia care se va dezvolta aici va fi 
una dintre cele mai durabile, mai bogate şi mai fecunde, care nu 
va fi poate întrecută în plenitudine şi varietate decât de civiliza¬ 
ţia occidentală. 

Vedem mai întâi ţâşnind simultan, în mai multe puncte dis¬ 
persate ale Orientului Mijlociu, surse de cultură a căror urmă se 
pierde ulterior: de pildă, în Valea Iordanului, sau în Mesopotamia, 
sau în Elam, sau în Valea Indusului. Apoi, în Mesopotamia de Jos, 
care va fi sursa principală a unei culturi majore. Aici se naşte un stil 
care urmează să devină de-a lungul secolelor stilul comun al unor 
popoare foarte diferite: asiatici, sumerieni, semiţi, indo-europeni şi 
poate şi dravidieni. 

Chiar din mileniul al V-lea î. Hr. găsim aşezări agricole pros¬ 
pere în Mesopotamia. 1 Spre mijlocul mileniului al IV-lea, arhe¬ 
ologii constată oprirea avântului cultural. Această oprire sau mai 
degrabă acest regres pare să se datoreze intruziunii celor nou-ve- 
niţi: sumerienii. 2 începutul a ceea ce va fi civilizaţia mesopota- 
miană sau babiloniană trebuie plasat în această epocă de relativă 
regresiune. 

Putem situa începutul vârstei eroice a civilizaţiei mesopota- 
miene în jur de 3400 î. Hr. Ea prinde contur în ochii noştri prin 
epopeile pe care ni le-a lăsat moştenire începutul mileniului al 
III-lea, cum este cea a lui Ghilgameş, care va rămâne vie de-a Iun- 

gul mileniilor şi al cărei fundament istoric poate fi azi reconsti¬ 
tuit cu destulă probabilitate. 3 

Ne aflăm în prezenţa primei „epoci eroice“ cunoscute. 

Cum au arătat Chadwick 4 şi Kramer 5 , epocile eroice constatate 
în diverse civilizaţii prezintă prea multe caractere comune pen¬ 
tru a putea atribui hazardului apariţia, în epoci foarte diferite, a 
unor structuri politice şi sociale asemănătoare, a unor concepţii 
religioase învecinate şi mai ales a unei literaturi epice caracteris¬ 
tice. Avem cel puţin patru exemple tipice: la Sumer, în Grecia pri¬ 
melor secole de după sosirea elenilor, în India după infiltrarea 
indo-europeană, în sfârşit în Europa Occidentală după invaziile 
germanice. Voi reveni asupra acestei chestiuni mai departe, când 
voi căuta să definesc trăsăturile particulare ale fiecărei „vârste“ 
a unei civilizaţii. 6 

De la 2600 î. Hr., începem să dispunem de surse propriu-zis 
istorice. Găsim atunci, în Mesopotamia de Jos, un anumit număr 
de cetăţi constituite în principate independente, cu instituţii care 
ne amintesc de acelea ale cetăţilor din Grecia antică sau ale ora¬ 
şelor Italiei medievale. Ele sunt guvernate de suverani, regi sau 
mari preoţi, asistaţi de consilii, de notabilităţi şi de adunări po¬ 
pulare despre care s-a putut spune că erau primele „parlamente" 
cunoscute (S.N. Kramer). Un suzeran, regele din Kiş sau „Rege 
al Totalităţii", asigură ansamblului o anumită unitate, dar puterea lui 
este mai mult teoretică decât reală, nici o dinastie neajungând să-şi 
impună hegemonia pentru mai mult de câteva generaţii. Epoca 
eroică mesopotamiană are mai multe asemănări cu epoca eroică 
elenică (legenda Atrizilor, războiul troian) decât cu Evul Mediu 
occidental. Se pare că suntem în prezenţa unor mici grupări teri¬ 
toriale de jur-împrejurul unor cetăţi mai mult sau mai puţin in¬ 
dependente, şi nu a unui sistem teritorial cu structură piramidală, 
cum sunt sistemele feudale din Occident sau din Japonia. în gene¬ 
ral, structura feudală e consecutivă descompunerii unui stat impe¬ 
rial (exemple: Europa Occidentală după fărâmiţarea Imperiului 
carolingian, Egiptul primei „perioade intermediare", Persia Arsaci- 
zilor, probabil şi China dinastiilor Chang şi Yin), şi nu anterioară 
creaţiei sale, cum este cazul Sumerului şi al Greciei preclasice. Vă¬ 
zut din acest unghi, sistemul feudal este o variantă a epocii eroice. 

Când, spre sfârşitul secolului al XXIV-lea, Lugal Zaggisi din 
Umma, învingătorul lui Urukagina din Lagaş, pune rând pe rând 
stăpânire pe regatele din Ur, Urak şi Kiş, se pare că suntem în pre¬ 
zenţa primei unificări reuşite a civilizaţiei mesopotamiene. Ea este 
însă efemeră. Câţiva ani mai târziu, din rândul semiţilor care se 
infiltraseră deja în regatele sumeriene, se ridică primul Sargon 7 , 
care în puţini ani îşi va întinde dominaţia de la Golful Persic până 
la Marea Mediterană. După toate probabilităţile, această domina¬ 
ţie militară şi politică nu va fi încă însoţită de instituţii centraliza¬ 
te, cu excepţia Mesopotamiei de Mijloc, unde populaţia akkadiană 
este mai compactă. (Totuşi, nepotul lui Sargon, Naram-Sin, pare 
să fie primul suveran din Orient care şi-a comandat divinizarea, 
introducând în forma monarhiei concepţii şi un stil care, prin in¬ 
termediul monarhiei persane, al dinastiilor elenistice, apoi prin 
Roma şi Bizanţ, au supravieţuit într-un mod sau altul până în tim¬ 
purile modeme.) 

Acest prim regat babilonian (zis „din Sumer şi Akkad“), în¬ 
cercare prematură, durează abia mai mult de un secol, deoarece 
în acelaşi moment începe una dintre marile perioade de migraţie 
din Istorie, repercusiune probabilă a primului val indo-european. 
Or, cum deja am subliniat. Orientul Mijlociu este deosebit de ex¬ 
pus: cu invaziile indo-europene de la nord-vest spre sud-est şi in¬ 
filtrările semite de la sud la nord, Asia Occidentală se află în plină 
confuzie vreme de mai bine de un mileniu. Din secolul al XXII-lea 
până în secolul al X-lea î. Hr., era „regatelor combatante" din lu¬ 
mea babiloniană reîncepe sporadic, fiecare încercare de unifica¬ 
re fiind întreruptă nu de victoria unui alt concurent, a unui alt 
Contending State, ci de apariţia unui nou popor barbar, care arun¬ 
că din nou într-un fel de Ev Mediu aria „civilizată", în întregime 
sau parţial. Această serie de invazii, care durează, în mare, din 
secolul al XXII-lea până în secolul al XlI-lea, este deschisă spre 
anul 2190 de iruperea în Babilonia a gutilor care veneau din nord, 
în timp ce primii indo-europeni se infiltrează în Anatolia. Imperiul 
lui Naram-Sin se prăbuşeşte. Elamul se revoltă, micile regate su¬ 
meriene îşi recapătă independenţa. Când unitatea babiloniană de 
abia a fost restabilită, la mijlocul secolului al XXI-lea sub a treia 
dinastie din Ur, începe invazia amoriţilor, semiţi veniţi din sud-vest 



CIVILIZAŢIA BABILONIANĂ 


57 


şi care vor sfârşi două secole mai târziu prin a se stabili în Syria. 
între timp, din secolul al XX-lea, Egiptul regatului mijlociu, o pu¬ 
tere exterioară ariei Orientului Mijlociu, îşi extinde influenţa în 
Syro-Palestina, jucând aici neîncetat un rol până în primul sfert 
al mileniului I. Spre 1800, în vreme ce amoriţii ating regiunea Ale- 
pului, huliţii pătrund în Mesopotamia nordică, iar elamiţii în Me- 
sopotamia sudică. La mijlocul secolului al XVIII-lea, hittiţii, noua 
putere din Asia Mică, pun capăt imperiului întemeiat de dinastia 
lui Hammurabi. Putem totuşi considera cele trei secole care toc¬ 
mai s-au scurs ca o eră de echilibru relativ, ca primul episod al 
erei „regatelor combatante". Spre 1700, îi găsim în Palestina pe 
hyksoşi, viitorii cuceritori ai Egiptului. în acelaşi moment, apă¬ 
reau în zona analizată primele populaţii indo-europene, kassiţii în 
Mesopotamia, arienii în Iran. Spre 1600, se consolidează regatul 
hittit vechi; spre 1500, apare regatul mitannian. Spre 1200, valul 
seismic al „Popoarelor Mării", care s-a spart rostogolindu-se spre 
Syria, Palestina şi Egipt, distruge regatul hittit nou şi îi depune 
probabil pe filistini pe coastele Palestinei (care le păstrează de-a- 
tunci numele). în sfârşit, această eră de migraţii se încheie pe la 
1100 prin instalarea mezilor şi a perşilor în Iran. 

Aşadar, vreme de peste un mileniu, de fiecare dată când un 
popor, care şi-a asumat moştenirea culturală a Sumerului, încearcă 
să-şi impună dominaţia în Mesopotamia şi dincolo de ea, soseşte 
pe neaşteptate un nou val barbar, care pune totul sub semnul în¬ 
trebării. Sargonizii sunt măturaţi de invazia gutilor. în secolul ur¬ 
mător, unitatea este restabilită de a IV-a dinastie din Uruk, apoi 
de a IlI-a dinastie din Ur. Avem oare de a face cu o renaştere po¬ 
litică a sumerienilor, sau cu afirmarea unor noi dinastii semitice asi¬ 
milate? Nu ştim. Rămâne însă faptul că un secol mai târziu această 
nouă putere se descompune sub presiunea amoriţilor. Din secolul 
al XlX-lea până în secolul al XVII-lea, avem de-a face cu o nouă 
şi remarcabilă reuşită, aceea a vechiului regat babilonian, urma¬ 
tă de o perioadă şi mai tulbure, în timpul căreia se succedă efe¬ 
mere realităţi hurite, kassite sau mitanniene, în vreme ce la periferia 
lumii mesopotamiene nou-veniţii hittiţi (indo-europeni) îşi con¬ 
solidează puterea. în sfârşit, din secolul al XlV-lea, Mesopota¬ 
mia septentrională şi centrală redevine pentru câteva secole, sub 

assyrieni, nucleul politic şi cultural al Orientului Mijlociu. O re¬ 
lativă stabilitate teritorială permite înflorirea în zona considera¬ 
tă a câtorva mari state rivale: Assyria, Hatti, Mitanni, regatul din 
Alep, regatul hassit din Babilonia, la care trebuie să adăugăm o 
putere al cărei centru este exterior ariei noastre: Egiptul. Acest 
echilibru relativ va fi o dată mai mult rupt din secolul al XlI-lea 
până în secolul al X-lea de ultimul val de migraţii, acela al „Po¬ 
poarelor Mării", al mezilor şi perşilor, arameenilor şi evreilor, după 
care se formează noi constelaţii unde nou-veniţii, evreii, arame- 
enii, fenicienii, urartienii 8 , frigienii, joacă un rol determinant. La 
sfârşitul secolului al VIII-lea, era „regatelor combatante" se con¬ 
turează în forma ei clasică, cu o luptă înverşunată pentru hege¬ 
monie între Assyria, Egipt, Urartu şi Elam. în secolul al VlI-lea, 
un al cincilea concurent, regatul noului Babilon, pare s-o domi¬ 
ne, urmând apoi succesul fulgerător al ultimului venit, al celei mai 
periferice puteri: Persia, care va unifica pentru prima oară în mod 
durabil întregul Orient Mijlociu şi va încerca să domine de ase¬ 
menea cele trei civilizaţii vecine: India, Egiptul şi Grecia. 

Astfel, valurile de migraţii care se succedă vreme de o mie 
două sute de ani în întregul Orient Mijlociu au întrerupt evoluţia 
„normală" a ciclului de civilizaţie, fără totuşi să-i modifice struc¬ 
tura fundamentală, cu excepţia prelungirii fazei de înflorire şi a 
reînceperilor erei „regatelor combatante". Este vorba de o „oprire 
a creşterii" între faza de înflorire şi era „regatelor combatante". Or, 
durata acestor infiltrări barbare este comparabilă cu durata altor 
migraţii, pe care le cunoaştem mai bine: cea care a dat naştere 
civilizaţiei elenice şi cea care a dat naştere civilizaţiei occiden¬ 
tale. Prima durează aproximativ din secolul al XX-lea î. Hr. (apa¬ 
riţia în Beoţia a primilor greci numiţi adesea minyeni) până în 
secolul al XlI-lea î. Elr. (invazia doriană). A doua durează de la 
sfârşitul secolului al IV-lea d. Hr. (începutul străpungerii de către 
germani a hotarului roman) până în secolul al IX-lea (scandinavi, 
avari, unguri) sau până în secolul al XlI-lea, dacă ţinem seama şi 
de pecenegi, cumani, tătari şi turci care n-au străpuns în realitate de¬ 
cât estul Europei, în special zona de cultură bizantină. în cele trei 
cazuri, Orientul Mijlociu, Grecia şi Occidentul, invaziile cunosc un 
răgaz în a doua jumătate a perioadei: din secolul al XVI-lea până 

în secolul al XlII-lea î. Hr. în Orientul Mijlociu şi în Grecia, şi 
din secolul al Vl-lea până în secolul al IX-lea d. Hr. în Occident. 
Am putea, aşadar, considera aceste trei perioade ca echivalente 
sau „contemporane" din punctul de vedere al ciclului de civiliza¬ 
ţie. De ce şovăim în cazul Orientului Mijlociu? Pentru că înce¬ 
putul invaziilor n-a avut loc, în cele trei cazuri, în acelaşi moment 
al ciclului. Dacă în cazul invaziei elenice şi al celei germanice 
barbarii se ciocnesc de o societate care a parcurs toate fazele ci¬ 
clului de civilizaţie, adică după era „regatelor combatante" şi după 
stabilirea statului unitar 9 , în cazul Mesopotamiei prima invazie 
care răstoarnă ordinea politică existentă se petrece înainte ca aceas¬ 
tă evoluţie să fi avut loc. Prin urmare, deşi masa invadatorilor nu 
pare să fi fost proporţional inferioară aceleia care a copleşit Gre¬ 
cia spre aceeaşi epocă şi Imperiul roman două mii de ani mai târ¬ 
ziu, barbarii din Orientul Mijlociu se asimilează progresiv, fără să 
provoace un „cataclism cultural". Vedem ţări întregi prădate, cetăţi 
distruse, dinastii răsturnate, dar de fiecare dată, după reflux, chiar 
sub dinastii străine, aceeaşi organizare, aceleaşi moravuri, ace¬ 
leaşi credinţe par să renască, menţinând de-a lungul veacurilor o 
unitate de stil incontestabilă. Putem oare vorbi de ruptură în acest 
caz? Putem distinge două cicluri în evoluţia Orientului Mijlociu, 
separate de un Ev Mediu, perioadă în timpul căreia toate valorile 
vechi se năruie? întrebarea poate fi pusă. Pentru a răspunde, să 
încercăm să aplicăm cele două criterii majore ale noastre: 1. a exis¬ 
tat, de la o perioadă la alta, o schimbare radicală în „stil"?; 2. pu¬ 
tem distinge în fiecare dintre perioade un ciclul politic complet? 

Răspunsul mi se pare negativ la ambele întrebări. Pe de o par¬ 
te, în nici un moment al acestei lungi perioade de tulburări care se 
întinde de la invazia gutilor din secolul al XXII-lea până la cris¬ 
talizarea primelor mari unităţi rivale spre secolele al XV-lea-al 
XlV-lea (Assyria, Hatti, Mitanni etc.), nu găsim o modificare pro¬ 
fundă, o răsturnare în formele artei şi ale gândirii sau în concep¬ 
ţiile religioase; pe de alta, ansamblul ariei considerate rămâne în 
mod manifest în interiorul aceluiaşi ciclu de dezvoltare politică; 
fazele iniţiale nu se repetă. 

în domeniul evoluţiei artelor, e greu să emiţi opinii tranşante. 
E un domeniu care prin chiar natura lui ţine mai mult de impresia 

individuală trecătoare decât de categoriile intelectuale. Unii ar pu¬ 
tea susţine de pildă că există o mai mare deosebire între statue¬ 
tele lui Gudea, prinţ din Lagaş (ultimul sfert al mileniului al III-lea), 
şi un basorelief assyrian din Khorsabad (sfârşitul secolului al 
VlII-lea) decât între arta statuară romană şi arta statuară gotică, 
sau între vasele din Cnossos şi vasele Greciei continentale din epo¬ 
ca preclasică. Şi totuşi, privind mai îndeaproape, diferenţa din¬ 
tre arta sumeriană (cel puţin arta neosumeriană care reprezintă 
momentul clasic al acestei civilizaţii) şi arta mai târzie din Babi- 
lon şi Assyria, şi chiar aceea a epocii ahemenide, constă poate nu 
atât într-o schimbare de stil, cât într-o modificare a modei (barbă, 
îmbrăcăminte) şi a profilului uman (tipul semit înlocuind tipul su¬ 
merian) şi în introducerea tehnicilor noi (ceramicile multicolore 
ale perioadei ahemenide). Se constată, în schimb, de-a lungul du¬ 
ratei civilizaţiei babiloniene, conservarea remarcabilă a celor mai 
multe convenţii în artă, precum lipsa perspectivei şi reprezenta¬ 
rea simbolică a indivizilor, în funcţie de poziţia lor pe scara so¬ 
cială şi în funcţie de merit (zeul este mai mare decât regele, acesta 
este mai mare decât soldaţii săi şi decât duşmanii pe care i-a în¬ 
vins, eroul este mai mare decât leul pe care-1 doboară etc.). Mai 
mult, regăsim aici aceleaşi atitudini, aceleaşi motive, aceleaşi sim¬ 
boluri. 10 Dacă din mica placă zisă a Preotului Dudu (săpăturile 
de la Tello, mijlocul mileniului al III-lea, Muzeul Luvru) luăm 
detaliul Vulturului cu doi lei, simbolul zeului Ningirsu, vedem deja 
un motiv pe care-1 vom regăsi în întregul Orient Mijlociu de-a 
lungul secolelor ca un simbol rămas viu, şi nu ca un simplu motiv 
decorativ a cărui semnificaţie ar fi fost uitată. Acelaşi lucru, afor- 
tiori, în ce priveşte reprezentarea eroului Ghilgameş. Fără să pă¬ 
răsim Muzeul Luvru, putem compara detaliul unui cilindru-sigiliu 
din a doua jumătate a mileniului al III-lea reprezentându-1 pe Ghil¬ 
gameş şi Taurul Ceresc cu marele basorelief din palatul de la Khor¬ 
sabad (sfârşitul secolului al VlII-lea) care reprezintă acelaşi motiv. 
Trecând în revistă vestigiile artei plastice din Orientul Mijlociu, 
nu putem să nu fim izbiţi de continuitatea stilului, de la stela lui 
Eatanum din Lagaş, numită „stela vulturilor", până la basoreliefu¬ 
rile assyriene din secolele al VUI-lea-al Vll-lea şi până la arta per¬ 
sană. înseamnă oare această afirmaţie că arta Orientului Mijlociu 

s-ar fi dezvoltat izolat? Nicidecum. O anumită influenţă exercita¬ 
tă de arta egipteană este perceptibilă pe coasta mediteraneană, mai 
ales în marile centre comerciale ca Byblos şi Ugarit. Influenţa cre- 
tană este de asemenea detectabilă în special la fenicieni şi în Asia 
Mică (dar nu oare Creta a fost prima care şi-a împrumutat Orien¬ 
tului motivele?). La hittiţi, mitannieni şi urartieni, se dezvoltă o 
artă originală, a cărei filiaţie este dificil, dacă nu imposibil, de 
stabilit în starea actuală a cercetărilor. Pretutindeni totuşi pece¬ 
tea mesopotamiană este vădită. Ea este de asemenea evidentă în 
cazul mitannienilor, popor cu majoritate probabil asianică, dacă 
ţinem cont de criterii lingvistice, la care distingem elemente in- 
do-europene de cultură, precum prezenţa zeilor Mithra, Indra, Va- 
runa sau utilizarea militară a calului, viaţa artistică înscriindu-se 
fără tăgadă în evoluţia artei babiloniene. Găsim desigur elemen¬ 
te originale, ca introducerea porticului în arhitectură sau inven¬ 
tarea emailului, dar dintre aceste elemente cel secund aparţine mai 
mult tehnicii decât stilului. 

Continuitatea este şi mai evidentă în tradiţia literară, cum 
o dovedeşte persistenţa anumitor legende epice sumeriene, de 
pildă Poemul creaţiei sau Epopeea lui Ghilgameş, aceasta fiind 
reluată şi amplificată succesiv de diferite etnii în întregul Orient 
Mijlociu. E vorba aici de credinţe intr-adevăr asimilate, adică asu¬ 
mate de noile straturi, şi nu de simple jocuri ale spiritului, cum 
s-a întâmplat în Occident după Renaştere. (Occidentul n-a reluat 
miturile Antichităţii decât târziu şi într-o manieră eminamente ar¬ 
tificială, o înfloritură în jurul unor motive cu totul diferite; şi ma¬ 
nia Antichităţii, care a durat în Occident până în plin secol al 
XlX-lea, n-a fost decât un joc de intelectuali, incapabil să pro¬ 
ducă opere autentice, exceptând poate arhitectura. Voi reveni asu¬ 
pra acestei chestiuni.) 

Perioadele de împlinire sau de decadenţă observate în dezvol¬ 
tarea artelor şi a tehnicilor nu acoperă deloc nici amploarea, nici 
durata acelora cunoscute de Evul Mediu elen şi de cel occidental. 
Regresul artelor coincide în general cu perioadele relativ scurte 
de răsturnare politică (atunci când ele nu sunt pur şi simplu un 
moment al perioadelor lui Sorokin). Asistăm de asemenea pen¬ 
tru prima oară în Babilonia la o renaştere culturală după refluxul 

gutilor, între secolul al XXI-lea şi secolul al XVIII-lea, culminând 
într-o veritabilă eră clasică pe vremea lui Hammurabi, eră care 
avea chiar o tendinţă spre academism. Artele şi literatura (mai ales 
cea religioasă) înfloresc din nou spre mijlocul mileniului al II-lea, 
cu precădere la periferici, pe coasta mediteraneană, în Hatti şi Mi- 
tanni. O a treia perioadă de renaştere este observabilă în secolul 
al XlII-lea, sub regatul assyrian mijlociu. în sfârşit, odată cu sta¬ 
bilizarea ultimilor veniţi ai marii perioade de migraţii, adică din 
secolul al X-lea, se dezvoltă aproape pretutindeni culturi pe cât 
de bogate pe atât de variate în Iudeea, Syria, Asia Mică, Meso- 
potamia, Iran — dar suntem deja, sau din nou, în era „regatelor 
combatantei 

Evoluţia lingvistică poate să furnizeze şi ea câteva indicii, deşi, 
cum vom vedea mai departe, ea nu urmează în mod absolut evo¬ 
luţia ciclului politic. Dacă trecerea de la o civilizaţie la alta, în timp, 
este însoţită de profunde mutaţii lingvistice, afirmaţia inversă nu 
este întotdeauna adevărată. în cursul aceluiaşi ciclu de civiliza¬ 
ţie, limbile locale se transformă în ritmuri variabile, în timp ce 
mai multe limbi de circulaţie internaţională se pot impune pe rând. 
Se remarcă faptul că perioadele de măreţie politică şi de înflorire 
culturală sunt însoţite în general de o stabilizare, de o fixare a lim¬ 
bii, în vreme ce perioadele de tulburări şi decadenţă cunosc o ac¬ 
celerare a transformărilor lingvistice. în Egipt, de pildă, limba 
vulgară înlocuieşte vechea egipteană, tocmai în cursul primei „pe¬ 
rioade intermediare 14 , pentru a da ce s-a numit egipteana medie 
(medio-egipteana). în timpul „revoluţiei amamiene 11 a lui Akhe- 
naton, limba vorbită, neoegipteana, ieşită din limba clasică pe par¬ 
cursul celei de-a doua „perioade intermediare 11 , se impune ca limbă 
literară nouă. 

în Orient, problema se pune diferit datorită varietăţii şi ames¬ 
tecării grupurilor etnice 11 şi de asemenea duratei prea scurte a Im¬ 
periului ahemenid, statul unificator al Orientului Mijlociu, care 
n-a permis impunerea unei limbi administrative în întregul im¬ 
periu aşa cum s-a întâmplat în Egipt, la Roma sau în China. în 
Mesopotamia, sumeriană cedează locul akkadienei în epoca re¬ 
gatului vechiului Babilon, când puterea a trecut în mâinile semi¬ 
ţilor şi când centrul s-a deplasat spre nord, unde aceştia din urmă 

erau majoritari. Dar sumeriană rămâne mult timp limba savantă, 
chiar în afara Mesopotamiei; cancelariile regatelor periferice ca 
Hatti o utilizează încă o mie de ani după dispariţia puterii politi¬ 
ce sumeriene. 12 

La rândul ei, babiloniana epocii lui Hammurabi va deveni lim¬ 
ba clasică, limba clasică prin excelenţă, şi operele ei literare, po¬ 
eme epice sau religioase, vor fi vreme de peste un mileniu 
moştenirea comună a Orientului Mijlociu, în timp ce akkadiana 
va fi limba diplomatică a Orientului Mijlociu, aşa cum franceza 
este limba diplomatică a Occidentului Modem. 13 Ea va rămâne 
aşa de-a lungul întregii ere a „regatelor combatante" chiar când 
Babilonia va fi încetat de a fi principala putere în lupta pentru 
hegemonie. 

La sfârşitul primului sfert al mileniului I, se produce un nou 
fenomen: arameica devine cu vremea lingua franca a Orientului 
Mijlociu. 

Uimitoarea soartă a arameicii în Antichitate oferă istoricului 
exemplul unui idiom care se impune ca limbă de circulaţie inter¬ 
naţională, fără să posede prestigiul de a fi limba unei mari puteri 
sau a unei culturi superioare, fenomen relativ rar, exemple de acest 
tip fiind astăzi hausa în Africa de vest şi swahili în Africa de est. 
Desigur, regatul arameean din Damasc a avut momentul lui de 
glorie, ca regatul lui Iuda, dar acest moment de înflorire politică 
şi culturală este absolut insuficient pentru a explica expansiunea 
arameicii din Asia Mică până în Chaldeea şi din Iran până în Egipt. 
Probabil că trebuie să atribuim altor factori acest succes extraor¬ 
dinar. Fără îndoială că nomazii arameeni s-au răspândit în mare 
măsură în Syria, în Palestina şi în Mesopotamia. Ei au format ne¬ 
îndoielnic un strat de mici negustori care aveau legături ce depă¬ 
şeau graniţele statelor. Cuceririle assyriene şi politica de deportări 
masive practicată de regii din Assyria, mai ales în Samaria, ase¬ 
menea regatului noului Babilon în Iudeea mai târziu, au favori¬ 
zat pătrunderea limbii arameice. Poate că anumite calităţi ale limbii 
şi adoptarea unui alfabet fonetic, de origine feniciană, au contri¬ 
buit de asemenea la acest succes. Oricum ar fi, în momentul în 
care dinastia ahemenidă stabileşte în sfârşit „imperiul universal" 
al Orientului Mijlociu, ea adoptă din comoditate arameica drept 

limbă administrativă a imperiului — cum recent s-a dovedit. Si¬ 
multan cu administraţia satrapilor, arameica va pătrunde în între¬ 
gul Orient, până în Egipt, Afganistan şi India, unde scrierea 
arameica va da naştere lui Kharosthi. Această consfinţire oficia¬ 
lă a unei lungi cariere începute obscur nu va înceta, nici chiar sub 
dominaţia greco-macedoneană şi romană: arameica va rămâne lin- 
gua franca a popoarelor supuse, până la cucerirea arabă; în ara- 
meică vor fi scrise ultimele călii ale Bibliei; Iisus va predica în 
arameică. Astfel, o limbă semită, înrudită cu akkadiana, cu feni¬ 
ciană şi ebraica, a servit drept liant, în primul mileniu, între toa¬ 
te popoarele Orientului Mijlociu, accentuând caracterul semit al 
civilizaţiei lor. 

Căutarea unei unităţi religioase în Orientul Mijlociu antic poa¬ 
te să pară un rămăşag. Tărâm cu mii de zei, Orientul Mijlociu n-a 
cunoscut niciodată unitatea religioasă înainte de islam. La Sumer, 
apoi în Babilonia, fiecare cetate îşi venerează propriii ei zei, din¬ 
tre care unul este zeul tutelar al cetăţii, poate chiar regele ei spi¬ 
ritual, regele şi marele-preot nefiind decât reprezentanţii lui pe 
pământ. Când duşmanul ia cetatea, el răpeşte adesea zeul ei tu¬ 
telar, îl umileşte şi îi distruge efigiile, sau dimpotrivă îl adoptă. 
Spre sfârşitul mileniului al II-lea, în ciuda veneraţiei de care se 
bucură zeii din Babilon în întreaga Mesopotamie şi a faptului că 
toate popoarele din Orient i-au împrumutat în bună măsură mi¬ 
turile 14 , proliferarea zeităţilor şi confuzia credinţelor este atât de 
mare încât descurajează orice încercare de generalizare. Totuşi, 
se poate observa o anumită continuitate a miturilor şi a structu¬ 
rilor sacrului, de la epoca sumeriană până la epoca assyro-babi- 
loniană: panteonul babilonian va conserva, cu aceleaşi nume, 
marile divinităţi cosmice ale sumerienilor, Anu, Enlil şi Enki şi, 
cu alte nume, principalele divinităţi astrale: Sin (Soarele), Şamaş 
(Luna) şi Iştar (care va da Venus Astarteea). O astfel de continui¬ 
tate ar fi fost cu totul improbabilă dacă am fi avut de-a face cu 
trecerea de la o civilizaţie la alta. 

Se impun alte două observaţii: prima este că (orice ar fi spus 
Toynbee în această privinţă) religia nu este elementul determi¬ 
nant al unei civilizaţii. Mai precis, asemenea evoluţiei limbii, evo¬ 
luţia religiei nu oferă un criteriu absolut pentru decupajul 

civilizaţiilor. Dacă un anumit moment al ciclului politic este mai 
propice decât altul mutaţiilor religioase, marile religii, la fel ca 
marile transformări economice, se suprapun parţial, depăşind ci¬ 
clurile politice. Ele depăşesc graniţele temporale şi spaţiale ale 
civilizaţiilor. Voi reveni mai departe asupra acestei chestiuni. 

A doua observaţie: tocmai în amalgamul de credinţe politeis- 
te ale Orientului Mijlociu apar pentru prima oară marile voci care 
cheamă umanitatea la cultul zeului unic, în două focare periferi¬ 
ce aparent tară legătură, Palestina şi Persia. Desigur, avem în Egipt 
efemera încercare a lui Akhenaton. Dar nu trebuie oare să detec¬ 
tăm şi aici influenţa asiatică? „Erezia“ monoteistă se produce două 
secole după refluxul hyksoşilor şi spre sfârşitul şederii evreilor 
în Egipt. Amenophis al IV-lea are el însuşi „sânge amestecat“, iar 
soţia lui, Nefertiti, care îi apără cu încăpăţânare reformele după 
moartea lui, este asiatică, probabil mitanniană. Astfel Orientul este 
leagănul a două mari religii universale. 15 Sub acest raport, Orien¬ 
tul este în avans faţă de Grecia, a cărei civilizaţie e totuşi mai tâ¬ 
nără — şi, dacă eşecul perşilor în Grecia a permis înflorirea uneia 
dintre cele mai strălucitoare civilizaţii ale Istoriei, nu e mai pu¬ 
ţin adevărat că el a întârziat progresul monoteismului în lume. Dar 
pe termen lung se impun forţele irezistibile: crucea lui Constan¬ 
tin la Bizanţ înseamnă revanşa Orientului asupra victoriei de la 
Salamina. 

Există de asemenea „accesoriile" religiei sau religiozităţii: şti¬ 
inţele sau pseudoştiinţele care se dezvoltă în jurul templelor me- 
sopotamiene şi care vor lua un avânt atât de mare, încât de-a lungul 
mileniilor astrologia, arta divinaţiei şi ştiinţele oculte ale babilo¬ 
nienilor vor deveni moştenirea comună civilizaţiilor din Orien¬ 
tul Mijlociu şi din Mediterana. Ştiinţa prezicerilor, astrologia, 
implorările, anumite reţete medicale se regăsesc la romani, care 
le aveau de la etrusci 16 ; şi până la creştinii din Evul Mediu (în 
acest ultim caz, e mai probabil ca aceste practici oculte să fi avut 
drept origine coloniile evreieşti din Occident). 

Această orientare nu trebuie să fie considerată ca un aspect 
secundar, ci ca un aspect esenţial al religiozităţii babiloniene, care 
justifică parţial numele de „cultură magică" dat de Spengler civili- 
zaţiei-fiică a civilizaţiei babiloniene (care înglobează, în concepţia 

lui, ceea ce numim aici civilizaţia arabă şi civilizaţia bizantină). 
Din acest caracter subiacent, din această viziune „magică“ asu¬ 
pra lumii, Spengler a căutat să tragă concluzii extreme pentru a 
explica creaţiile acestei Hochkultur în toate domeniile gândirii şi 
ale artei, şi mai ales în arhitectură. 

Dar încă o dată, desfăşurarea ciclului politic este elementul 
care ne furnizează cea mai bună dovadă a unităţii civilizaţiei babi- 
loniene în timp. 

Nu avem decât o singură epocă eroică (faza larvară, de la so¬ 
sirea sumerienilor până la primele dinastii din Kiş şi din Uruk, 
aproximativ din secolul al XXXV-lea până în secolul al XXIX-lea 
î. Hr.; şi faza de fonnare, aproximativ din secolul al XXIX-lea până 
în secolul al XXIV-lea); o singură perioadă de înflorire, aproxi¬ 
mativ din secolul al XXIV-lea, timpul primei înfloriri sumeriene, 
apoi al Imperiului akkadian, până la sfârşitul primului regat babi¬ 
lonian în secolul al XVIII-lea — întrerupt de episodul gutean. E 
o perioadă în cursul căreia formele esenţiale ale culturii se cris¬ 
talizează, pentru a se regăsi fără modificări esenţiale la sfârşitul 
fiecărei „perioade intermediare" provocate de un nou val de in¬ 
vazii, având de fiecare dată drept rezultat o reluare a erei „rega¬ 
telor combatante"; avem un singur imperiu universal de o anumită 
durată (Imperiul ahemenid), care acoperă şi chiar depăşeşte aria 
culturală considerată, asigurând popoarelor o prefigurare a vii¬ 
toarei Pax Romana. El se prăbuşeşte accidental şi prematur, de 
unde consecinţele, deja semnalate, asupra celor două civilizaţii 
ale ciclului următor (Bizanţul, arabii). 

în fiecare perioadă, distingem toate caracteristicile-tip enun¬ 
ţate: cele ale vârstei eroice, ale perioadei de înflorire, ale erei „re¬ 
gatelor combatante", ale statului unitar, mai ales în evoluţia artistică 
şi în structurile politice şi sociale. 

Astăzi e dovedit faptul că vârsta eroică din Sumer a inspirat 
marile epopei (dintre care cea mai bine cunoscută şi mai remar¬ 
cabilă este aceea a lui Ghilgameş), care au fost reluate de-a lun¬ 
gul a două milenii în întregul Orient, de cele mai diverse popoare, 
babilonieni, assyrieni, huriţi, mitannieni şi chiar hittiţi. Unităţile 
politice sunt cetăţi-state sau mici regate care se luptă constant în¬ 
tre ele. Este o perioadă esenţial barbară, unde curajul este virtutea 

dominantă, şi războiul, apanajul nobililor. Eroii, mişcându-se in¬ 
tr-o lume în care dezmăţul şi cruzimea sunt regula, seamănă ca 
fraţii cu Heracles, cu Tezeu, cu Atrizii, cu Ahile, din legenda gre¬ 
cească, cu eroii războiului dus de clanul Bhărata din legenda in¬ 
diană, cu eroii din Nibelungenlied sau din La Chanson de Roland 
din legenda occidentală. Nu e remarcabil faptul că tocmai un mic 
popor din Sumer, eliminat atât de timpuriu din arena politică, şi-a 
oferit cânturile epice întregului Orient Mijlociu, a cărui istorie este 
totuşi fertilă în evenimente? O singură explicaţie mi se pare pla¬ 
uzibilă: cei trei mii de ani ai istoriei Orientului Mijlociu antic for¬ 
mează un ciclu unic şi, în interiorul acestui ciclu, fazele, odată 
încheiate, nu se mai repetă. 

Perioada de înflorire a civilizaţiei babiloniene, care, întrerup¬ 
tă de invazia gutilor pentru o perioadă de un secol şi jumătate, se 
întinde grosso modo din secolul al XXIV-lea până în secolul al 
XVIII-lea, vede precizându-se cu încetul lupta pentru hegemo¬ 
nie între cetăţi-state şi între regate. Este de asemenea o eră de în¬ 
florire artistică, şi probabil literară, judecând după legendele care 
vor fi transmise epocilor următoare. în interiorul acestei perioa¬ 
de, episodul Imperiului akkadian apare mai degrabă ca un acci¬ 
dent istoric comparabil cu epopeea lui Alexandru în ciclul 
civilizaţiei elenice. în orice caz, el pare să fi fost un fapt prema¬ 
tur, zona pe care o controlează Sargonizii, mai mult ca suzerani 
decât ca stăpâni direcţi, nefiind cristalizată încă în regate rivale. 
Această cristalizare, stânjenită de recurenţa invaziilor barbare, nu 
se va produce decât câteva secole mai târziu. Tocmai această epo¬ 
că, numită neosumeriană, a celei de a IlI-a dinastii din Ur, care 
continuă perioada akkadiană şi care se perpetuează sub dinastia 
babiloniană a lui Hammurabi, trebuie s-o considerăm ca fiind epo¬ 
ca clasică a civilizaţiei mesopotamiene. Perfecţiunea Stelei cu vul¬ 
turi a lui Naram-Sin nu va fi probabil niciodată depăşită în cadrul 
acelei civilizaţii. S-ar zice că arta mesopotamiană nu-şi atinge per¬ 
fecţiunea decât atunci când amestecul sumero-semit ajunge la un 
anumit punct de echilibru. Astfel stilul babilonian, şi mai târziu as- 
syrian şi persan, va fi, în ciuda distanţei în timp, mai apropiat de 
stilul akkadian şi neosumerian decât este acesta faţă de vechiul stil 
sumerian. în orice caz, din epoca neosumeriană până la sfârşitul 

primului regat babilonian, timp de aproximativ patru secole, uni¬ 
tatea de stil este totală. între basorelieful din partea superioară a 
stelei conţinând Codul lui Hammurabi (probabil, de la începutul 
secolului al XVII-lea), care-1 reprezintă pe rege rugându-se în faţa 
zeului-soare, Şamaş, şi stela zisă „a lui Ur-Nammu“, de la nume¬ 
le fondatorului celei de a treia dinastii din Ur (mijlocul secolului 
al XXI-lea), asemănarea este atât de mare în modul de dispunere, 
în atitudini, îmbrăcăminte şi simboluri, încât doar câteva amănun¬ 
te o disting (dispariţia simbolului arborelui între rege şi zeul său, 
gestul de rugăciuni al mâinii regelui Hammurabi, în sfârşit tiara 
zeului, văzut din profil în al doilea monument, în loc să fie vă¬ 
zut din faţă, ca în desenele tradiţionale). Ca în arta egipteană con¬ 
temporană, se copiază Antichitatea. 

Dar arta devine puţin câte puţin academică, aproape rece. Este 
interesant să notăm de asemenea schimbarea care intervine în mo¬ 
delele imaginarului, axate mai mult pe teme religioase, semn al 
unei întăriri a religiozităţii, în vreme ce în epoca sumeriană su¬ 
biectele, reprezentate mai ales pe cilindri-pecete, sunt în primul 
rând inspirate din viaţa pastorală şi agricolă. în literatură, copie¬ 
rea operelor vechi tinde să domine creaţiile noi. Se începe stabi¬ 
lirea primelor coduri de legi cunoscute, codul lui Ur-Nammu 
(secolul al XXI-lea), cel al lui Lipit-Iştar (secolul al XlX-lea), cel 
al lui Hammurabi (secolele XVIII—XVII). Şi, cum vom vedea, 
avem aici un nou semn de maturitate — aproape de scleroză. în 
domeniul economic şi social, se constată, sub Hammurabi şi suc¬ 
cesorii săi, o restrângere a comerţului, o rarefacţie a metalelor pre¬ 
ţioase, o multiplicare a beneficiilor dobândite pe domeniul regal. 
Tot atâtea trăsături caracteristice ale unei societăţi care se îndreap¬ 
tă spre faza imperială. Pe planul politicii „internaţionale", vedem 
constituindu-se o serie de regate rivale, care în jurul anului 1700 
î. Hr. reprezintă un nou echilibru, întrerupt de supremaţia Babi- 
lonului. 

Este prima constelaţie de „regate combatante". Ea va fi amâ¬ 
nată vreme de aproximativ două secole şi jumătate de valul po¬ 
poarelor indo-europene care-i va împinge pe hyksoşi spre Egipt 
şi-i va aşeza pe hittiţi în Anatolia, iar pe kassiţi în Babilonia. Re¬ 
luarea erei „regatelor combatante" va avea loc spre mijlocul se¬ 
colului al XV-lea când, pentru aproape un secol, vom avea un nou 

echilibru între patru „mari puteri“: Babilonul, Hatti, Mitanni şi 
Egiptul — iar mai târziu a cincea putere: Assyria. Din acea epo¬ 
că ne-au parvenit primele documente de politică internaţională: 
tratate de pace sau de alianţă, legături matrimoniale între dinas¬ 
tii etc. şi de asemenea dovada existenţei unei prime „limbi diplo¬ 
matice". 

La sfârşitul secolului al XH-lea, se afirmă pentru prima oară 
preponderenţa assyriană, însoţită de o renaştere artistică şi lite¬ 
rară, în special sub domnia lui Tukulti-Ninurta. Şi cuvântul „re¬ 
naştere" nu este exagerat, căci e momentul când în Assyria şi 
Babilonia străvechea moştenire sumero-akkadiană, reluată şi am¬ 
plificată, capătă forma ei clasică, pe care veacurile următoare o 
vor lua drept model în artă, în literatură, în ştiinţele medicală şi 
astrologică şi chiar în lexicografic. 

Va urma, pentru mai multe veacuri, haosul pricinuit de ulti¬ 
mul val al migraţiei indo-europene. 

A treia reluare a erei „regatelor combatante" are loc în seco¬ 
lul al VUI-lea, după refluxul sau „sedimentarea" barbarilor. Ea 
opune Assyria, Egiptul, Urartu, Elamul şi regatul noului Babilon, 
încheindu-se cu victoria pe cât de neprevăzută pe atât de decisi¬ 
vă a ultimilor veniţi, perşii. Asistăm la o unificare progresivă a 
civilizaţiei în întreaga arie a Orientului Mijlociu simultan cu ex¬ 
pansiunea artei assyriene impregnate de influenţe syro-palestinie- 
ne, a religiei chaldeene şi a limbii arameice. Structurile imperiale 
prind contur din secolul al VUI-lea, după accesul la tronul Assy- 
riei al lui Teglathphalasar al IlI-lea, odată cu decăderea marii aris¬ 
tocraţii, cu stabilirea unei administraţii centralizate şi cu 
constituirea unei oştiri permanente care căuta superioritatea mai 
ales în calitatea armamentului, a tehnicii şi a organizării. Perşii 
vor moşteni sistemul şi îl vor perfecţiona. în arhitectură, gustul 
colosalului (palatul din Khorsabad), care se va continua sub rega¬ 
tul noului Babilon (Babilon), îşi va atinge apogeul sub Ahemenizi 
(Suza, Persepolis). Imperiul ahemenid prezintă toate caracteristi¬ 
cile statului unitar. Dacă durează mai puţin decât Imperiul roman 
sau primul Imperiu chinez cred că nu trebuie să atribuim această 
prăbuşire descompunerii interne, cum cel mai adesea s-a făcut. Răul 
nu vine numai din corupţia Curţii. Imperiul roman cunoaşte aceeaşi 
corupţie şi aceleaşi convulsii sub primii urmaşi ai lui Augustus, 

şi totuşi structura rezistă. Două fapte explică, poate, diferenţa din¬ 
tre cele două imperii: Roma s-a format mai încet. Mezii şi perşii 
sunt intr-adevăr nou-veniţi în circuitul civilizaţiei babiloniene şi 
se pare (deşi trebuie să ţinem seama de partea noastră de igno¬ 
ranţă, din lipsă de documente) că ei au dus multă vreme o exis¬ 
tenţă aproape nomadă. Constituirea statului lor nu prezintă nimic 
comparabil cu lenta maturizare a instituţiilor romane. Ei nu irup 
în marea politică decât spre 625, când Cyaxares, regele mezilor, 
se impune sciţilor şi perşilor, extinzându-şi autoritatea asupra în¬ 
tregului platou iranian. După mai puţin de o sută de ani, Cyrus 
îşi stabileşte „imperiul universal". De altfel, structura socială a 
statului va fi mereu fragilă, întemeiată pe un exclusivism aristo¬ 
cratic exagerat. 

Cu toate acestea, putem spune că prăbuşirea Imperiului ahe- 
menid este un eveniment accidental datorat „nebuniei" lui Ale¬ 
xandru. Rezistenţa tenace a civilizaţiei al cărei imperiu reprezintă 
faza ei finală şi victoria ei pacifică, câteva secole mai târziu, asu¬ 
pra elenismului cuceritor, ar veni în sprijinul acestei ipoteze: im¬ 
periul, ultimul avatar al civilizaţiei, s-a prăbuşit înainte ca energia 
creatoare a acesteia să se fi consumat. 

Amintesc, pentru a încheia această panoramă a Orientul Mij¬ 
lociu, că nu cred posibil, cum ar vrea Toynbee, să-l fărâmiţăm, 
temporal şi spaţial, în patru civilizaţii distincte: sumeriană, babi¬ 
loniană, hittită şi syriacă. 

Toynbee vede o întrerupere între prima şi a doua diviziune după 
căderea lui Hammurabi, adică în momentul stabilirii primelor re¬ 
gate cu minoritate dominantă indo-europeană (hittiţi, kassiţi, mi- 
tannieni). Or, cum am văzut, dacă la rigoare criteriul artistic ar 
putea provoca vreo îndoială în privinţa continuităţii între epoca 
sumeriană şi epoca akkadiană şi neosumeriană, el nu lasă nici o 
îndoială în privinţa continuităţii între aceasta din urmă, conside¬ 
rată aici ca epoca clasică a civilizaţiei babiloniene, şi epoca pri¬ 
mei constelaţii a „regatelor combatante", de care o separă doar o 
furtună politică de un secol şi jumătate sau două, şi nicidecum 
un veritabil dark age. Criteriul politic confirmă criteriul artistic. 
Din aceleaşi motive, nu putem izola confederaţia hittită de res¬ 
tul lumii orientale. De curând, am dobândit o mai bună cunoaş¬ 
tere referitoare la cultura hittiţilor, fapt care nu ne autorizează să-i 

tratăm diferit de hurriţi, de mitannieni şi urartieni sau de alte po¬ 
poare care, aflându-se la periferia lumii mesopotamiene, au adop¬ 
tat ceea ce era esenţial în cultura sa şi au participat în interiorul 
aceluiaşi ansamblu la lupta pentru hegemonie. De altfel, durata 
relativ scurtă a regatului, sau a regatelor hittite (în jur de şapte 
sau opt secole), nu a permis dezvoltarea unui ciclu clasic de ci¬ 
vilizaţie — căruia îi lipseşte de asemenea un alt element esen¬ 
ţial: un ansamblu plurinaţional. Suprapunerea unei aristocraţii 
indo-europene peste vechiul fond asianic nu este suficientă. El 
nu este decât fermentul în general indispensabil înfloririi unei cul¬ 
turi superioare. în interiorul confederaţiei hittite, n-au existat nici¬ 
odată unităţi diferenţiate din punct de vedere etnic şi politic. 
Suntem în prezenţa unei structuri politice relativ uniforme, care 
prezintă de-a lungul existenţei ei trăsăturile caracteristice ale unui 
regat barbar: guvernare printr-o aristocraţie militară întemeiată pe 
proprietatea funciară, obiceiuri cavalereşti, cultură împrumutată 
în ceea ce priveşte esenţialul. 

La fel, Toynbee ar vrea să facă din ansamblul syro-palestinian 
o civilizaţie izolată care s-ar naşte între secolele al XV-lea şi al 
Xl-lea, în momentul în care puterea celor trei civilizaţii vecine, 
egipteană, babiloniană şi hittită, cunoaşte o eclipsă, ca urmare a 
invaziilor din nord, mai ales ale hyksoşilor. Această civilizaţie ar 
fi fiica civilizaţiei minoiene. Argumentele aduse de el în spriji¬ 
nul acestei teze (vocaţia maritimă a fenicienilor şi împrumutarea 
posibilă, dar nicidecum dovedită a alfabetului cretan) nu mi se 
par convingătoare din aceleaşi motive ca în cazurile precedente: 
ţinând cont de influenţa predominantă a culturii babiloniene şi de 
apartenenţa la acelaşi ansamblu politic, cred că trebuie conside¬ 
rate ca parte integrantă din civilizaţia babiloniană culturile ara- 
meică, feniciană şi ebraică. 


Note 

1. Culturile zise din Eridu şi din Ubaid. 

2. Se discută încă despre originea sumerienilor: legenda lui Oannes, 
fiinţă supranaturală jumătate-om jumătate-peşte şi care ar fi fost „educa- 
toml“ lor, ne-ar face să înclinăm către o origine maritimă a sumerienilor. 

Totuşi, modelul cel mai des întâlnit în statuar este de tip armenoid, bra- 
hicefal cu nas mare şi frunte înclinată înapoi, în vreme ce rarele sche¬ 
lete datând cu certitudine din epoca sumeriană ne oferă specimene 
dolicefalice cu cutie craniană înaltă. Să fie aceştia oare reprezentanţii 
populaţiei asianice primitive? Avem aici un alt mister. 

3. Ghilgameş figurează pe lista regilor aparţinând primei dinastii 
din Uruk, aproximativ secolul al XXX-lea î. Hr. 

4. H. Munro Chadwick şi N. Kershaw Chadwick, The Growth of 
Literature, Cambridge, 1932-1940. 

5. S.N. Kramer, L'Histoire commence ă Sumer, trad. fr., Arthaud, 
Paris, 1957. 

6. Vezi, mai sus, pp. 282 şi urm. 

7. Sau Sharu-Kin, adică „Regele este legitim", poreclă semnifica¬ 
tivă, deoarece ea ar putea să indice că el era, dimpotrivă, ilegitim nu nu¬ 
mai în ochii sumerienilor, dar probabil şi în propria sa etnie, cum pare 
s-o dovedească legenda naşterii sale ilegitime, precum şi abandonul său 
într-un coş de răchită lăsat să plutească pe apele fluviului (originea le¬ 
gendei lui Moise?). 

8. Urartienii, a căror limbă nu este nici semită, nici indo-europea- 
nă, se numeau ei înşişi chaldini, dar nu pare să fi existat o legătură în¬ 
tre acest nume şi cel al chaldeenilor, locuitori târzii ai Mesopotamiei de 
Jos, care sunt de origine semită. 

9. Fenomenul e mai puţin distinct în cazul Cretei, dar întinderea ariei 
civilizate şi complexitatea amalgamului etnic au de asemenea un rol im¬ 
portant în ceea ce priveşte durata şi rezistenţa societăţii considerate. 

10. Dacă facem o comparaţie între celebra statuetă din alabastru a 
intendentului Ebih-il (săpăturile de la Mari, mijlocul mileniului al III-lea, 
Muzeul Luvru) şi fildeşul din palatul lui Flazael, regele Damascului (se¬ 
colul al IX-lea), reprezentând un syrian purtând tunică şi manta, con¬ 
statăm că, în afară de port şi pieptănătură, regăsim aceeaşi atitudine, 
aceeaşi expresie şi chiar acelaşi desen al bărbii, transmis din Sumer de 
assyrieni, ca şi de hittiţi şi mitannieni. 

11. Astfel, dintre popoarele a căror istorie în Orientul Mijlociu ne 
este cât de cât cunoscută, sumerienii, urartienii, hurriţii şi mitannienii 
vorbeau limbi preindo-europene (şi nu aparţineau grupului semit), ca şi 
khati sau locuitorii ţării hittite înainte de sosirea dominatorilor indo-eu- 
ropeni pe care astăzi îi numim hittiţi; akkadienii, amoriţii, assyrienii, ara- 
meenii, fenicienii, evreii, chaldeenii etc., limbi semite; kassiţii, hittiţii, 
armenii, mezii şi perşii, limbi indo-europene. 



CIVILIZAŢIA BABILONIANĂ 73 

12. Aşa cum dovedesc tăbliţele din Boghaz-Koi care conţin „voca¬ 
bulare" trilingve, hittit-babilonian-sumerian. 

13. A se vedea între altele corespondenţa de la Teii el-Amarna între 
regele Egiptului şi vasalii sau clienţii săi din Syro-Palestina în secolul 
al XlV-lea î. Hr. 

14. Asistăm astfel în secolul al VlII-lea la o convertire a Assyriei, 
sau cel puţin a castei sale conducătoare, la chaldeism, adică la zeii Ba- 
bilonului. Acest lucra reiese cu claritate din comportamentul plin de me¬ 
najamente, contrastând cu politica lor pe alte fronturi, pe care regii assyrieni 
îl adoptă faţă de Babilonul învins: se fac gesturi de devoţiune în oraş, 
recunoscut ca oraş sfânt, se stabileşte o colonie assyriană în templul lui 
Borsippa, marea aristocraţie assyriană îşi ia nume babiloniene etc. De 
fapt, se reia tradiţia regatului assyrian din secolul al XlII-lea. 

15. Totuşi, trebuie să notăm că peste câteva sute de ani, între seco¬ 
lele al VH-lea şi al IV-lea înaintea erei noastre, omenirea producea, ca 
printr-un impuls simultan, pe deasupra popoarelor şi culturilor şi fără 
legături vizibile, o pleiadă de mari creatori, vestitori ai mutaţiei spiritu¬ 
ale care urma să marcheze umanitatea pentru mileniile viitoare. China 
îi dădea pe Lao-Zi şi Confucius, India pe Djîna şi Buddha, Persia pe Za- 
rathustra, Israelul pe marii profeţi, Isaia (din secolul al VlII-lea), Iere- 
mia, Daniel şi Ezechil, Grecia pe Pythagora, Socrate şi Platon, Dacia 
(sau Tracia) pe Zalmoxis. E „perioada axială" a lui Karl Jaspers. 

16. Anumite modele din bronz reprezentând organe de animale, care 
serveau prezicătorilor romani, sunt foarte asemănătoare cu acelea des¬ 
coperite în Chaldeea. 

Cei mai mulţi autori pe care i-am cercetat omit civilizaţia cre¬ 
tană. Această omisiune se explică pentru cei mai vechi prin igno¬ 
ranţa aproape totală în care se aflau în privinţa trecutului Cretei 
înainte de faimoasele săpături ale lui Evans. Mai aproape de noi, 
numai Toynbee îi acordă locul pe care îl merită; Spengler o igno¬ 
ră şi Bagby o numără printre civilizaţiile secundare sau periferice, 
în lumina lucrărilor mai recente, această opinie pare să nu mai poa¬ 
tă fi susţinută. 

Lumea egeeană, intr-adevăr, nu poate fi considerată, cum vrea 
Bagby, o „civilizaţie secundară" a „ariei egipto-babiloniene", ase¬ 
menea culturilor hittiţilor, mitannienilor şi syro-fenicienilor pe care 
i-am legat de civilizaţia babiloniană. Pe de o parte, cultura ei (arta, 
scrierea, credinţele şi moravurile) prezintă o netăgăduită origina¬ 
litate şi nu poate fi rezonabil ataşată nici la civilizaţia egipteană, 
nici la civilizaţia babiloniană. Pe de altă parte, evoluţia ei politică 
apare, în esenţă, independentă de evoluţia acestora două din urmă, 
deşi oarecum contemporană. în sfârşit, influenţa ei asupra civili¬ 
zaţiei elenice apare astăzi ca fiind atât de evidentă şi atât de pro¬ 
fundă, încât trebuie să facem din ea o unitate aparte, adică 
civilizaţia-mamă a civilizaţiei elenice. 

Durata civilizaţiei cretane este de aproximativ două mii de ani. 
Arheologii datează instalarea noilor popoare peste populaţiile so¬ 
cietăţilor neolitice vechi la mijlocul mileniului al IV-lea. Printr-un 
fenomen analog cu acela provocat spre aceeaşi epocă de sosirea 
sumerienilor în Mesopotamia de Jos, adică din amestecul nou-ve- 
niţilor cu ocupanţii primitivi ai insulei, se va naşte prima civili¬ 
zaţie propriu-zis mediteraneană. Nu ştim nimic despre primele 
secole ale acestei civilizaţii, iar despre ceea ce s-a numit, după 

Evans, minoianul vechi (aproximativ de la 3000 la 2000 î. Hr.), 
ştim prea puţine. în minoianul mijlociu (începând cu anul 2100), 
simultan cu vestigiile unei organizări politice şi ale unei vieţi ci¬ 
tadine intense (Cnossos, Phaistos) — Creta centrală luând-o îna¬ 
intea estului insulei care pare să fi dominat la început —, găsim 
urma unor stabilimente comerciale cretane în Syria şi la Ugarit, 
precum şi probe ale prezenţei cretane la Byblos. Avem de-a face 
cu prima civilizaţie maritimă din istorie. Expansiunea cretană peste 
toate coastele Mediteranei orientale reprezintă, ţinând cont de mij¬ 
loacele de navigaţie ale epocii, o performanţă remarcabilă. Puţin 
mai târziu, imperiul lui Minos se întinde probabil până la Melos 
şi Thera, până la Cyclade, în Argolida, în Attica. Aşadar, dimen¬ 
siunile insulei Creta (250 de km în lungime) nu ne apar ca fiind 
inferioare dimensiunilor acelor nuclee ale civilizaţiilor din prima 
generaţie pe care le cunoaştem mai bine: valea inferioară a Ni¬ 
lului, ţara Sumerului, ţara Maya etc. De altfel, nu trebuie să com¬ 
parăm dimensiunile teritoriale ale puterilor maritime cu acelea 
ale puterilor continentale. Talasocraţia oferă o uimitoare economie 
de mijloace. Aici se află o trăsătură a naturii ei particulare. Cu câ¬ 
teva vase, puterea maritimă înfrânge cele mai mari puteri continen¬ 
tale. Vom avea exemple de acest tip ceva mai târziu cu Atena, Veneţia 
şi Genova, Ţările de Jos şi Anglia. Când o naţiune combină stă¬ 
pânirea mărilor cu puterea continentală, cum a fost odinioară cazul 
Romei şi cum este astăzi cazul Statelor Unite, ea este practic invin¬ 
cibilă. (în zilele noastre, intervine practic un element nou: stăpâ¬ 
nirii mărilor trebuie să i se adauge supremaţia aeriană; iată de ce, 
toate celelalte fiind egale, hegemonia mondială aparţine deja vir¬ 
tual puterii care posedă cea mai mare flotă de portavioane.) 

Ne e greu, dacă nu chiar imposibil, în starea actuală a cunoş¬ 
tinţelor noastre, să distingem perioadele unui ciclu politic în dez¬ 
voltarea civilizaţiei cretane. Incapacitatea noastră de a citi inscripţiile 
cretane 1 ne condamnă, conform expresiei unui autor, să privim o 
carte cu imagini fără legende. 

Se remarcă totuşi două fenomene clasice: deplasarea centrului 
de gravitate şi unificarea progresivă, care ajunge, în minoianul 
recent, la hegemonia Cnossosului şi a dinastiei Minos, nu numai 
în insulă, a cărei unitate etnică fusese deja realizată 2 , ci şi într-o 

vastă arie a Mediteranei orientale, cuprinzând întreaga Mare Egee 
şi o parte din coastele Greciei. Dar tocmai această expansiune, 
formidabilă pentru epocă, urma să fie probabil cauza prăbuşirii 
brutale a acestui imperiu. Puşi în contact cu această civilizaţie, 
„barbarii 11 indo-europeni, instalaţi de puţin timp în Grecia, unnau, 
după o primă fază de aculturare, să încerce mai întâi să zdruncine 
tutela minoiană, apoi să pună mâna pe însuşi centrul civilizaţiei. 

Deja o primă oară, spre 1750 î. Hr., asistăm la o catastrofa pe¬ 
trecută la Cnossos, în cursul căreia palatele din Creta se prăbu¬ 
şesc. Originea acestei prăbuşiri nu este încă lămurită: cataclism 
natural după unii, revoluţie interioară sau război civil după alţii. 
Se refuză în general ipoteza invaziei, sub cuvânt că nici un po¬ 
por n-ar fi putut în acea epocă să răpească cretanilor dominaţia 
mărilor. Nu sunt în măsură să intervin în certurile specialiştilor. 
Sunt totuşi obligat să constat că această dată coincide perfect cu 
valul de invazii care duce la căderea primului regat hittit şi a re¬ 
gatului vechiului Babilon şi care împinge pe hyksoşi la cucerirea 
Egiptului. Ce ştim de altfel despre mijloacele de navigaţie ale pri¬ 
milor greci? Nu ne putem oare imagina, favorizând poate certuri 
intestine, o mână de ajutor din partea barbarilor? Puterea bizantină, 
de pildă, în secolul al IX-lea nu va împiedica raidurile varegilor asu¬ 
pra Constantinopolului. Şi totuşi, când cetăţile cretane se ridică 
din ruine şi mai strălucitoare decât înainte, o jumătate de secol mai 
târziu, constatăm schimbări notabile: o nouă dinastie s-a instalat 
la Cnossos şi o scriere liniară a înlocuit scrierea hieroglifică. Su¬ 
premaţia Cnossosului se afirmă, consecinţă probabilă a sărăcirii 
sudului insulei, al cănii comerţ cu Egiptul e probabil periclitat ca 
urmare a stabilirii hyksoşilor în Delta Nilului. Hegemonia mino¬ 
iană este incontestabilă în secolul al XV-lea. Dar această unificare 
a civilizaţiei cretane va dura mai puţin de un secol, puterea cretană 
prăbuşindu-se spre sfârşitul secolului al XV-lea sub loviturile in¬ 
vadatorilor elenici. 

Vom regăsi două exemple comparabile în imperiile precolum- 
biene. Imperiul aztec şi Imperiul inca, distruse, la puţine genera¬ 
ţii după stabilirea lor, de către invadatorii spanioli. Dar în vreme ce 
spaniolii erau purtătorii unei civilizaţii aflate în plină maturitate, total 
străină civilizaţiilor învinse şi care va încerca deci să şteargă ori- 

ce urmă a vechilor culturi pentru a se impune brutal, în Medite- 
rana orientală asistăm la fenomenul invers: barbarii din nord, deja 
în contact de mai multe veacuri cu periferia lumii cretane, vor fi 
parţial convertiţi la civilizaţia cretană de la care, într-o primă fază, 
vor împrumuta un mare număr de elemente culturale, o parte din 
zeii, miturile, scrierea, arta, probabil şi poezia şi jocurile ei. De la 
sfârşitul secolului al XV-lea, în timp ce Creta se prăbuşea intr-un 
marasm economic şi o neputinţă politică din care nu-şi va mai 
reveni niciodată 3 , în Grecia continentală, mici regate, dintre care 
cel din Mycene pare cel mai puternic, prelungesc de-a lungul mai 
multor veacuri, sub o formă mai grosolană, esenţialul culturii cre¬ 
tane. 4 Din acest contact se va naşte civilizaţia elenică ce va atinge 
apogeul o mie de ani mai târziu. Astfel, în ciuda penuriei de do¬ 
cumente, putem regăsi în talasocraţia cretană toate elementele unui 
ciclu de civilizaţie complet, cu o fază de unitate scurtată, cum am 
observat mai sus. 

Părăsind Creta, urmează, pentru comoditatea expunerii, să lă¬ 
săm deocamdată deoparte civilizaţiile îndepărtate ale Indiei şi Chi¬ 
nei, pentru a trece în revistă civilizaţia elenică, civilizaţia bizantină, 
civilizaţia occidentală şi civilizaţia arabă, adică civilizaţiile înru¬ 
dite cu cele două civilizaţii pe care tocmai le-am analizat: cea ba¬ 
biloniană şi cea cretană. 


Note 

1. Descifrarea, acum vreo cincisprezece ani, a scrierii lineare B de 
către tânăml savant britanic Michael Ventris, ispravă comparabilă cu aceea 
a lui Champollion pentm scrierea hieroglifică şi cu aceea a lui Hrozny 
pentru scrierea hittită, a deschis perspective noi, mai ales pentru studiul 
Greciei prehomerice, adică al evului mediu elenic. Ea ne permite de ase¬ 
menea să afirmăm că în secolul al XV-lea la Cnossos se vorbea un idiom 
grec înrudit cu acela din Pylos şi Mycene. Prin aceasta se confirmă exis¬ 
tenţa înainte de secolul al XV-lea a unui prim val elenic în Creta, pe care 
din comoditate îl numim ahean. Dar descifrarea nu ne permite — sau 
nu ne permite încă — să coborâm prin celelalte două scrieri recunoscute 
în Creta, scrierea lineară A şi scrierea hieroglifică, spre fazele de creş¬ 
tere şi înflorire ale civilizaţiei cretane. Ipoteza care ne vine în chipul cel 

mai firesc în minte este că scrierea lineară B este modificarea, pentru 
limba invadatorilor aheeni, a scrierii lineare A care ar fi servit încă pen¬ 
tru limba autohtonilor cretani, modificare ce se va fi produsă la un anu¬ 
mit moment între secolul al XVIII-lea şi secolul al XV-lea. (Vezi Michael 
Ventris şi John Chadwick, Documents in Mycenaean Greek, Cambridge 
University Press, 1956, şi John Chadwick, The Decipherment of Linear 
B, Cambridge University Press, 1959.) 

2. Studiul antropologic al scheletelor vechi dezvăluie prezenţa mai 
multor tipuri etnice şi, în orice caz, a unui amestec de dolicefali şi bra- 
hicefali. Hrozny crede că în Creta au fost prezenţi, între alţii, asiatici de 
tip armenoid (sau subarian), deducţie pe care el o derivă atât din obser¬ 
varea profilurilor umane de pe medalii şi picturi murale, cât şi din si¬ 
militudinile descoperite de el între scrierile cretane şi scrierile hittită 
hieroglifică, protoindiană şi sumero-babiloniană. 

3. Opera primilor invadatori aheeni va fi desăvârşită două secole mai 
târziu de invazia doriană. Totul ne îndeamnă să credem că o parte din 
populaţie va prefera servituţii exilul, căci din acest moment găsim nu¬ 
meroase indicii ale unei prezenţe cretane în insulele Mării Egee, în Cipru, 
în Asia Mică, pe coasta syro-palestiniană. Toynbee înclină, după G. Glotz, 
în favoarea unei influenţe determinante a cretanilor în naşterea culturii 
feniciene (ceea ce el numeşte „civilizaţia syriacă“). E în egală măsură 
posibil ca invazia filistină în viitoarea Palestină să fi fost fapta unui amal¬ 
gam de cretani şi aheeni goniţi de dorieni. 

4. Astăzi, pare stabilit că cele mai frumoase piese găsite în săpătu¬ 
rile de la Mycene nu erau de fabricaţie indigenă, ci erau opera artiştilor 
cretani, reprezentând probabil prăzi de război. 



Civilizaţia elenică 

9 

sau 

greco-romană 


începuturile civilizaţiei elenice se suprapun peste ultima fază 
a civilizaţiei cretane. Primele infiltrări ale elenilor în Grecia con¬ 
tinentală datează probabil de la sfârşitul mileniului al III-lea sau 
de la începutul mileniului al II-lea. Secolul al XVIII-lea vede deja 
răspândirea impetuoasă a cuceritorilor aheeni în Pelopones şi în 
insulele Mării Egee, în vreme ce alte popoare indo-europene răs¬ 
toarnă vechile imperii din Orientul Mijlociu şi Apropiat şi modi¬ 
fică radical componentele etnice ale Asiei Mici. Primii greci au 
intrat foarte repede în contact cu lumea cretană, de la care au îm¬ 
prumutat puţin câte puţin elementele civilizaţiei. Relaţiile n-au 
fost întotdeauna paşnice, şi dacă cretanii au fost nevoiţi să se ape¬ 
re împotriva incursiunilor făcute de aheeni, aceştia din urmă la 
rândul lor, în perioada de apogeu a puterii minoiene, au trebuit să 
suporte dominaţia cretană, cum dovedesc miturile epocii ulterioa¬ 
re, de exemplu mitul lui Tezeu şi al Minotaurului. 

Ceea ce se numeşte civilizaţia miceniană nu mi se pare a fi o 
„civilizaţie" în accepţiunea pe care am dat-o termenului. Găsim 
aici toate trăsăturile unei culturi medievale care datorează cele mai 
multe dintre elementele sale civilizaţiei cretane. Grecii aduc câ¬ 
teva elemente noi, în cultele funerare de exemplu, în tehnicile de 
război, în motivele decorative, în habitat, care este marcat de re¬ 
miniscenţele climelor septentrionale. Mai ales în structurile sale 
politice şi sociale, perioada miceniană prezintă caracteristicile unei 
societăţi medievale: forma castelelor din Argolida, relaţiile cvasi- 
feudale între suveranii locali, moravuri războinice şi aristocratice 
— un întreg ansamblu dezvăluit de poemele homerice, ale căror 
mărturii au fost coroborate de trei sferturi de secole de descoperiri 
arheologice. Să adăugăm că se observă un paralelism impresionant 

între valurile succesive ale invaziei elenice şi valurile invaziei ger¬ 
manice, două milenii mai târziu. Altfel spus, un paralelism între 
duratele fazei larvare şi cele ale fazei de formare în cele două ci¬ 
vilizaţii, elenică şi occidentală. 

în Grecia şi în Orientul Mijlociu, prima expansiune indo-eu- 
ropeană se face simţită la cumpăna dintre mileniile al III-lea şi 
al II-lea î. Hr. Trei sau patru secole mai târziu, găsim un lanţ de 
regate cu predominanţă indo-europeană, din Grecia până în In¬ 
dia (hittit, huritt, mitannian, arian etc.). Ultimul val, cel mai de¬ 
vastator, valul dorian, soseşte în secolul al XlI-lea. în ansamblu, 
se scurge aproximativ acelaşi interval de timp ca acela dintre pri¬ 
mele mişcări ale germanilor, opriţi o vreme de Imperiul roman 
aflat la apogeul său, şi sosirea ultimului val, acela al invaziilor nor¬ 
mande 1 , cu constituirea, la jumătate de drum, a primelor regate „go¬ 
tice". Paralelismul merge până la acest amănunt (fortuit oare?): 
Cântecul lui Roland e scris la patru secole după epopeea lui Carol 
cel Mare, care precedă cu aproximativ un secol ultimul val germa¬ 
nic, cel al normanzilor, iar poemele homerice sunt scrise patru se¬ 
cole după epopeea războiului troian, care precedă cu aproximativ 
un secol ultimul val elenic, invazia doriană. Dacă se poate vorbi 
de un moment de echilibru în faza larvară, epoca miceniană pe 
cale de a se sfârşi, adică aceea a războiului Troiei, corespunde des¬ 
tul de fidel epocii carolingiene. După aceste momente de echili¬ 
bru, valul dorian şi valul normand, prin ultimele elemente barbare 
pe care le aduc şi prin reacţiile pe care le stârnesc, marchează rup¬ 
tura definitivă cu civilizaţia precedentă şi începutul unei civili¬ 
zaţii noi. Micenienii şi carolingienii sunt încă epigoni ai Cretei 
şi ai Romei. Grecia secolului al VlII-lea î. Hr. şi Occidentul se¬ 
colului al XlI-lea d. Hr. reprezintă deja lumi noi. 

Cel mai bun criteriu ne este furnizat de evoluţia artei. Desigur, 
astăzi se vorbeşte mai puţin despre „miracolul grec". Arta greacă 
este legată mai ales de Creta şi de Orient, în pofida elementelor 
aduse de eleni prin migraţia lor de la nord la sud şi a contactului 
lor probabil cu populaţiile trace. Tranziţia este lentă, asemănările 
cu Creta şi Orientul sunt mai profunde decât se credea, mai ales 
de când ştim că cele mai multe monumente greceşti erau policro¬ 
me. Influenţa cretană este încă vizibilă în plină perioadă clasică, 



CIVILIZAŢIA ELENICÂ SAU GRECO-ROMANÂ 81 

mai ales în artele minore cum e ceramica. Dar în arhitectură, sculp¬ 
tură şi pictură asistăm gradual la o veritabilă mutaţie. La un anu¬ 
mit moment, intr-un anumit punct al evoluţiei artei greceşti s-a 
produs ceva indefinibil, care a transfigurat această artă într-o crea¬ 
ţie nouă, incomparabilă. Şi dacă ruinele albe ale Parthenonului 
desprinzându-se din stânca roşie a Acropolei, în patetica lor nu¬ 
ditate, sunt poate departe de realitatea complexă, efervescentă şi 
multicoloră a vechii cetăţi, ele sunt totuşi pentru noi concentratul, 
esenţa pură a acestei arte de echilibra şi claritate,,, tel qu ’en Lui-meme 
enfin l ’eternite le change “ (Stephane Mallarme, Le Tombeau d ’Ed- 
gar Poe). 

Am schiţat prima fază a ciclului politic, faza larvară. Odată cu 
sedentarizarea dorienilor, începe a doua fază, cea de formare. îm¬ 
pinşi de dorieni, eolienii şi ionienii se instalează în insulele Mării 
Egee şi pe coastele Asiei Mici, implantând aici un nou stil de via¬ 
ţă. Civilizaţia lor este acum suficient de „aglomerată" pentru ca ei 
să nu mai aibă cu populaţiile cucerite sau respinse decât raporturi 
marginale. Activitatea maritimă şi comercială menţine contactul cu 
Grecia continentală şi, în ciuda fracţionării într-o multitudine de mici 
unităţi politice, grecii, deşi răspândiţi atât de departe, au conştiinţa 
că aparţin unei lumi aparte. în secolele al VlII-lea şi al VH-lea, co¬ 
lonizarea se întinde puţin câte puţin spre vest, sub o formă nouă, 
a cărei organizare pleacă de la cetăţi deja înfloritoare: în Sicilia, 
în Italia de sud, şi până pe coastele occidentale ale Mediteranei, 
pretutindeni unde fenicienii, care i-au precedat, nu le barează dru¬ 
mul. Structurile sociale şi politice se transformă. Guverne oligar¬ 
hice succedă guvernelor monarhice. După poezia epică, poezia 
lirică îşi face apariţia odată cu Hesiod. 

Dar putem deja să ne considerăm, la sfârşitul secolului al 
VlII-lea, în plină fază de înflorire, o fază care acoperă trei sau pa¬ 
tra secole, culminând cu extraordinara înflorire din secolul al V-lea 
care reprezintă apogeul geniului elenic în toate domeniile artei şi 
ale spiritului. Grecii au încetat de secole să înveţe de la Orient. 
Acum sunt ei maeştrii. Deopotrivă arhitecţii, artiştii, medicii, meş¬ 
teşugarii, soldaţii le sunt solicitaţi de curţile vechilor civilizaţii 
din Asia şi Africa, şi ei răspund acestor solicitări cu orgolioasa 
convingere a superiorităţii lor. Dar, paradoxal, acest sentiment al 

comunităţii de rasă şi de civilizaţie este însoţit de un particula¬ 
rism extrem şi de lupte sociale şi politice înverşunate în interio¬ 
rul fiecărei cetăţi. Fracţionarea este în acelaşi timp orizontală şi 
verticală. 

Dar paradoxul nu e decât aparent, şi istoricii — cei din Anti¬ 
chitate ca şi cei de azi — greşesc când deploră neputinţa congeni¬ 
tală a grecilor de a-şi realiza unitatea; căci pretutindeni unde putem 
observa faza de formare a unei civilizaţii: în Sumer, în Creta, pe 
teritoriul maya, în Italia Renaşterii, leagănul civilizaţiei cade me¬ 
reu pradă unor rivalităţi şi sfâşieri interne iremediabile. E apa¬ 
rent condiţia şi preţul puterii de creaţie aflate la apogeul ei. 

în ce moment trebuie să situăm, pentru civilizaţia elenică, în¬ 
ceputul erei „regatelor combatante“? Cum am spus-o, ar fi de pri¬ 
sos să încercăm fixarea unei date. în orice civilizaţie, în vreme 
ce o anumită comunitate de stil se impune în arte, moravuri şi in¬ 
stituţii, organismele politice se extind şi se consolidează şi, pu¬ 
ţin câte puţin, apare o tendinţă spre unitate — sau cel puţin spre 
aglomerarea tuturor neamurilor care se simt confuz membrele ace¬ 
leiaşi familii. Rivalităţile şi războaiele dintre clanuri, cetăţi, po¬ 
poare, dinastii, care n-au încetat niciodată, îşi schimbă brusc 
caracterul: de acum încolo, avem de-a face cu lupta pentru hege¬ 
monie, pentru unitatea „civilizaţiei 11 . în cadrul civilizaţiei elenice, 
talasocraţia ateniană pare a fi prima care a încercat să impună uni¬ 
tatea lumii greceşti. Mi se pare logic să luăm constituirea ligii 
attico-deliene după victoria comună împotriva perşilor (478 î. Hr.) 
ca prima manifestare a tendinţei spre hegemonie, şi războiul din 
Pelopones (431—404) ca primul mare război fratricid al lumii elene, 
începutul erei „regatelor combatante 11 coincide cu apogeul geniului 
grec. 

Tentativei de hegemonie ateniană îi succedă tentativa lacede- 
moniană, apoi, pentru scurtă vreme, cea beoţiană. Dar Macedo¬ 
niei i-a fost dat să realizeze pentru prima oară unitatea Greciei. 
Era în logica lucrurilor — am semnalat deja fenomenul — ca un 
stat periferic al lumii elene să-i impună acesteia unitatea. Dar 
nu era deloc necesară, nici previzibilă, apariţia unui geniu ca Ale¬ 
xandru cel Mare, care a răsturnat toate datele şi care, grăbind pră¬ 
buşirea celor două civilizaţii contemporane, cea egipteană şi cea 

babiloniană, a modificat radical evoluţia acestor trei civilizaţii — 
şi a avut, în plus, un impact deloc neglijabil asupra altor două ci¬ 
vilizaţii, mai îndepărtate, indiană şi chineză. Fărâmiţarea imedia¬ 
tă a imperiului lui Alexandru, disputele sordide ale diadohilor, 
nemiloasa lichidare a familiei genialului fondator de imperiu, în 
sfârşit, după peripeţiile pe care le cunoaştem, decupajul noului 
ansamblu în unităţi justificate „cultural 14 : Grecia şi Macedonia, 
Egiptul şi Orientul Apropiat, formaţiunile intermediare dispărând 
progresiv sau fiind reduse la un rol secundar — toate acestea do¬ 
vedesc că imperiul lui Alexandru era disproporţionat şi, în orice 
caz, prematur. Un moment întreruptă, era „regatelor combatante" 
îşi relua suflul şi nu trebuia să se încheie decât cu ascensiunea, 
mai lentă şi aparent întâmplătoare, a unui alt nucleu periferic al 
elenismului: Roma. 

Urmărirea etapelor acestei ascensiuni este extrem de instructi¬ 
vă pentru istoria comparată a civilizaţiilor. Mult timp preocupa¬ 
tă exclusiv să-şi asigure propria independenţă şi apoi să adune 
teritoriile italice. Roma, vreme de secole, nu pare să se interese¬ 
ze decât de Occidentul mediteranean. Cu ocazia duelului ei cu 
Cartagina, Roma se găseşte, aproape accidental, implicată în lup¬ 
tele regatelor elenistice: alianţa nefericită a lui Filip V al Mace¬ 
doniei cu Flannibal provoacă prima imixtiune a Romei în treburile 
Orientului mediteranean. 

în acest stadiu, aş vrea să anticipez puţin şi să pun întrebarea: 
la ce dată trebuie să situăm instaurarea imperiului universal al Ro¬ 
mei şi deci sfârşitul erei „regatelor combatante"? Istoricii consi¬ 
deră în general victoria lui Octavianus Augustus asupra lui Antonius 
şi a Cleopatrei, la Actium (septembrie 31 î. Hr.), drept începutul 
acestei ere noi. Din punctul de vedere al istoricului civilizaţiilor, 
mi se pare că este o eroare de optică. Important nu este să ştim în 
ce moment se va instala definitiv la Roma puterea unuia singur, 
de fapt un regim monarhic, ceea ce este o problemă internă, ci în 
ce moment ia sfârşit echilibrul dintre „Contending States“ şi se 
impune hegemonia romană întregii lumi mediteraneene. în ciuda 
polarizării ultimelor forţe din Orient în jurul lui Antonius, războiul 
dintre Antonius şi Octavianus rămâne, în primul rând, un război 
civil între romani. în momentul în care se încheie ziua fatidică de 

la Actium — „ [sur\ tonte une mer immense oufuyaient des ga- 
leres* “ 2 — se scursese peste un secol de când moartea regatului 
ptolemeic era doar un fapt amânat. 

Să reluăm marile etape ale intervenţiei romane în lupta pen¬ 
tru hegemonia asupra lumii antice. în secolul al III-lea, în mo¬ 
mentul marii înfruntări dintre Roma şi Cartagina, aceste două 
puteri au atins doar în mod accesoriu lumea elenică în care faza 
„regatelor combatante 11 începuse de aproximativ un secol şi ju¬ 
mătate. E adevărat că ambele puteri sunt parţial elenizate şi că 
rivalitatea lor a început în Sicilia şi în „Grecia Mare 11 , teritorii ele- 
nice. Dar centrul de greutate al civilizaţiei nu se deplasase încă 
spre Mediterana occidentală. 

Când, în urma alianţei Macedoniei cu Cartagina, Roma se tre¬ 
zeşte amestecată pentru prima oară în certurile grecilor, intervenţia 
va putea părea accidentală, dar ea va declanşa un proces ireversi¬ 
bil. După al doilea război din Macedonia şi după victoria de la 
Cynoscefales (197 î. Hr.), Flamminus proclamă „libertatea gre¬ 
cilor 11 , gest care stârneşte un entuziasm indescriptibil şi a cărui 
semnificaţie e mereu pusă sub semnul întrebării. Cred că ar fi ne¬ 
drept să acuzăm Roma de a fi întreţinut artificial fărâmiţarea Gre¬ 
ciei, aplicând sistematic politica divide et impera. Elita romană era 
sinceră în filoelenismul ei pasional, şi de altfel o bună parte din 
opinia publică va rămâne mult timp „izolaţionistă 11 , adică reticen¬ 
tă faţă de aceste expediţii îndepărtate al căror interes nu-i era evi¬ 
dent. Dar a existat de asemenea, foarte curând, un partid al intervenţiei 
continue în care se împleteau cupiditatea noilor „capitalişti 11 şi sen¬ 
timentul orgolios al datoriei — care revenea de acum încolo Ro¬ 
mei — de a asigura echilibrul puterilor şi apărarea libertăţii. Totuşi, 
responsabilitatea primordială a intervenţiilor din ce în ce mai frec¬ 
vente ale romanilor în afacerile Greciei revine chiar grecilor. Ce¬ 
tăţile greceşti, incapabile să pună capăt rivalităţilor lor, se vor 
întoarce din ce în ce mai mult spre Roma ca spre un apărător sau 
un arbitru. La romani, vechiul complex de inferioritate faţă de greci 
se va amesteca curând cu orgoliul propriei lor valori şi al exce¬ 
lenţei instituţiilor lor şi de asemenea cu un pic de dispreţ faţă de 


* pe marea nesfârşită, unde fugeau galere [egiptene]. 

incapacitatea grecilor de a se guverna. Roma va fi astfel adusă 
în situaţia de a se amesteca din ce în ce mai mult în afacerile in¬ 
terne ale cetăţilor sau confederaţiilor greceşti; şi este interesant de 
notat că ea se va bizui cel mai adesea pe elementele conservatoa¬ 
re, nu atât din simpatie politică, cât din convingerea că sprijină în 
acest fel partidul ordinii şi stabilităţii. 

După Macedonia, va veni rândul Syriei Seleucizilor, cea mai 
mare putere a epocii, să dea piept cu Roma. Urmarea va fi victoria 
de la Sipyle din Magnezia (189 î. Hr.). în sfârşit, după al treilea răz¬ 
boi din Macedonia şi victoria lui Paullus Aemilius din Pydna, su¬ 
premaţia armiei romane n-are nevoie să recurgă decât la ameninţare 
pentru a determina retragerea seleucidului Antiochos Epifanul care 
invadase Egiptul, riscând astfel să rupă echilibrul puterilor. Cu¬ 
noaştem celebra scenă relatată de Polybios şi Titus Livius: Anti¬ 
ochos, croindu-şi drum printre forţele Lagizilor, înaintase până 
sub zidurile Alexandriei. C. Popillius Laenas, trimisul Romei, îl 
întâmpină la periferia oraşului. Regele îl primeşte ca pe un vechi 
prieten (fusese ostatic la Roma doisprezece ani). Romanul, refu¬ 
zând mâna întinsă, îi dă regelui hotărârea scrisă a Senatului prin 
care i se ordonă să evacueze Egiptul pe loc. Regele spune că va 
da răspunsul după ce va lua avizul Sfatului său. Atunci, Popillius 
Laenas desenează pe pământ cu toiagul său un cerc în jurul rege¬ 
lui, spunându-i că nu va ieşi de acolo până nu va da un răspuns. 
„Regele, foarte mirat de o asemenea îndrăzneală, ezită pe moment, 
pentru ca apoi să declare că se înclină în faţa voinţei poporului 
roman. Atunci, Popillius şi cei care îl întovărăşeau îi întinseră mâna 
şi îl salutară curtenitor [...]. într-adevăr, în răstimpul care i s-a 
fixat, regele îşi retrase annata în Syria...“ (Polybios, Istorii XXIX, 
27, trad. rom. de Adelina Piatkowski, Editura Ştiinţifică, Bucu¬ 
reşti, 1995, p. 97). Rar se întâmplă să putem surprinde astfel în mer¬ 
sul Istoriei momentul precis când cumpăna balanţei, după o lungă 
şovăială, se înclină definitiv într-o parte. în acea clipă, chiar dacă 
nu e încă stăpâna efectivă a întregului bazin mediteranean, Roma 
exercită deja o hegemonie necontestată. 3 

Douăzeci de ani mai târziu, Roma face un pas decisiv: distru¬ 
ge Cartagina, cucereşte Macedonia şi ia Corintul. Arbitrajului îi ur¬ 
mează ocuparea directă. în 96, Ptolemeu Apion, rege al Cyrenei, 



86 


CIVILIZAŢIILE 


îşi lasă regatul moştenire Romei. în anul 80, Ptolemeu Alexan¬ 
dru, soţul reginei Berenice din Egipt, îi imită gestul. în 74, va fi 
rândul lui Nicomede din Bithynia. Roma nu se grăbeşte totuşi să 
ia în posesie aceste moşteniri. Un întreg partid şovăie încă să an¬ 
gajeze Republica în aceste ţâri îndepărtate. Va fi nevoie de răz¬ 
boiul împotriva lui Mithridate şi de campaniile lui Pompeius în 
Asia Mică, Syria şi Iudeea pentru ca Roma să intre definitiv în 
posesia întregului Orient elenistic. Aşadar, trebuie să situăm in¬ 
staurarea imperiului universal al Romei undeva între 168 î. Hr. 
(episodul lui Popillius Laenas) şi 61 î. Hr. (triumful lui Pompeius 
de Orbe Universo), şi nu în anul 31 î. Hr. 

Acest imperiu va avea o durată excepţional de lungă, mai ales 
dacă ţinem cont, aşa cum am notat deja, de extrema vulnerabilita¬ 
te a graniţelor sale. O jumătate de mileniu: de la aproximativ 100 
î. Hr. la aproximativ 400 d. Hr. (detronarea lui Romulus Augus- 
tulus de către Odoacru în 476 consacră doar o stare de fapt deja 
veche). în 395, la moartea lui Theodosius, împărţirea imperiului 
între Honorius şi Arcadius marchează separarea definitivă a Orien¬ 
tului şi a Occidentului. în anul 400, avem consulatul barbarului 
Stilicon. în 410, jefuirea Romei de către goţi. Occidentul se fă¬ 
râmiţează sub acţiunea barbarilor germani, în vreme ce în Orient 
există deja o civilizaţie bizantină. 

Din secolul al II-lea d. Hr., putem detecta acţiunea progresivă, 
oarecum insensibilă, de distrugere dusă de Orient. Civilizaţia gre- 
co-romană era minată din interior de vechea civilizaţie a Orien¬ 
tului Mijlociu, distrusă politic înainte de termen de aventura lui 
Alexandru, dar ale cărei resurse spirituale nu se stinseseră. într-o 
lucrare celebră 4 , Franz Altheim a descris lenta orientalizare a lu¬ 
mii romane în secolul al III-lea d. Hr. Dar trebuie să plasăm mult 
mai adânc în timp influenţa Orientului. De fapt, de la cucerirea lui 
Alexandru. între momentul în care, spre mirarea şi ciuda ostaşi¬ 
lor săi, Alexandru îmbracă costumul marilor-regi ai Persiei şi mo¬ 
mentul în care Constantin, adoptând creştinismul şi mutând 
capitala de la Roma la Bizanţ, orientează Imperiul roman spre Asia, 
există o lungă perioadă de incubaţie comparabilă cu aceea de care 
au avut nevoie „barbarii“ elenici sau barbarii germanici pentru a 
crea pe ruinele civilizaţiilor care i-au precedat o civilizaţie nouă, 

originală. Influenţa orientală se manifestă imediat în instituţiile 
politice, în concepţia asupra monarhiei, în moravurile curţilor ele¬ 
nistice, care vor fi adoptate de Roma şi într-o măsură mai mare de 
Bizanţ (chiar Roma Papilor va primi o parte din această moşte¬ 
nire: mitra papală cu trei coroane poartă un nume persan, tiara, 
ornament al marilor-regi!). Ritualurile de încoronare, de pildă, vor 
trece de la regatele persane la regatele elenice şi de aici, prin Bi¬ 
zanţ, la Sfântul Imperiu Romano-German şi, în sfârşit, la toţi re¬ 
gii Europei care se consideră „împăraţi în regatul lor“. în vremea 
noastră, la Abaţia Westminster, în timpul încoronării reginei An¬ 
gliei, ultimul dintre marii suverani din Occident, milioane de spec¬ 
tatori din toată lumea au putut s-o vadă pe fragila suverană în lunga 
ei rochie de brocart cu înalta coroană închisă pusă pe cap şi ţi¬ 
nând în mâini simbolurile puterii supreme. Oare câţi dintre ei bă¬ 
nuiau că la distanţă de douăzeci şi cinci de secole de istorie ritualurile 
de încoronare ale marilor-regi persani se repetau în îndepărtata 
Britanie? 

S-ar putea chiar zice că influenţa Orientului asupra grecilor 
este şi mai veche, prin contactul cu Asia Mică şi Creta. Chiar la Roma, 
o primă influenţă orientală este perceptibilă prin intermediul moş¬ 
tenirii etrusce. Dar aceste influenţe se exercitau în stadiul ascen¬ 
sional al civilizaţiei, ele fiind deci asimilabile fără să aibă un efect 
dizolvant. Cu totul alta este situaţia sub imperiu. Civilizaţia a de¬ 
păşit acum stadiul dinamismului creator. în mod confuz, ea caută 
alte credinţe, alte fonne, într-un cuvânt, alt stil. Contactul cu Orien¬ 
tul încetează să fie faptul unei minorităţi dominante. Curentul se 
desfăşoară acum în ambele sensuri: dacă Egiptul şi Syria sunt pre¬ 
sărate cu oraşe greceşti şi dacă Asia Mică este elenizată, Occi¬ 
dentul, Italia, şi mai ales Roma trăiesc un aflux de sclavi, de soldaţi, 
de negustori, de artişti şi chiar de înalţi funcţionari veniţi din Orient, 
care îşi aduc cu ei gusturile, moravurile, mentalitatea şi religiile. 
New Yorkul este probabil singurul oraş din lume care ne poate 
oferi astăzi un amestec de rase comparabil cu acela din Roma im¬ 
perială. 

La început, în interiorul acestor colonii (colonii ale colonizări¬ 
lor acasă la colonizator) iau naştere şi se dezvoltă curentele care pu¬ 
ţin câte puţin vor schimba înfăţişarea imperiului care, în secolul al 

II-lea, era încă animat de o puternică dinamică, aşa cum o dove¬ 
desc campaniile lui Traianus în Dacia şi în Orient. Imperiul îşi 
atinge chiar dimensiunile maxime. Tocmai în aceste colonii şi prin 
ele se răspândesc mai întâi religiile şi cultele Orientului, precum 
cultul Soarelui, cultul lui Mithra, apoi iudaismul şi creştinismul. 
Dar secta creştinilor va avea această particularitate: ea nu va ac¬ 
cepta nici să rămână religia unei singure rase şi nici, pe măsură 
ce se extindea la celelalte naţiuni ale imperiului, să împartă ceva 
cu cultele lor particulare. Şi va urma începutul lungii crize care 
nu va lua sfârşit decât cu victoria oficială şi definitivă a creşti¬ 
nismului în secolul al IV-lea. Dar în acest moment Imperiul ro¬ 
man este deja condamnat. 

în artă, infiltrarea orientală pare mai lentă, sau mai puţin evi¬ 
dentă. Arta romană inspirată din Grecia se instalează ca stăpână, 
din meleagurile germanice până în Tripolitania şi în deşertul din 
Syria. Sub Hadrianus se observă chiar o reluare intensă a clasi¬ 
cismului antic. Dar în vremea lui Traianus (primul lui arhitect este 
un grec din Syria, Apollodor din Damasc) se poate deja surprinde 
o uşoară mutaţie care provine fie dintr-o bruscă revigorare a in¬ 
fluenţei etrusce, fie direct din Orient; şi basoreliefurile coloanei 
lui Traianus, cu reprezentarea lor în registre, sunt poate mai apro¬ 
piate de basoreliefurile palatului lui Sargon din Khorsabad decât 
de friza Parthenonului. Curând se va introduce utilizarea cupolei, 
care e în acelaşi timp o revoluţie tehnică şi un semn prevestitor 
al unei alte viziuni asupra lumii. 5 între Villa Hadriana de lângă 
Roma (secolul al II-lea) şi mausoleul Gallei Placidia de la Ra- 
venna (secolul al V-lea) revoluţia a triumfat. 

S-a insistat mult asupra rolului jucat de Severi şi de dinastia 
Iuliei Domna în orientalizarea imperiului. Cred că se poate afir¬ 
ma că ei n-au făcut decât să accelereze un proces deja vechi; tot 
aşa cum, pe plan politic, luarea puterii de către africano-syrieni 
nu reprezintă decât un episod al „ascensiunii perifericilor", feno- 
men-tip al societăţilor pe cale de dezagregare. Romanii, şi chiar 
italicii, pierd puţin câte puţin controlul imperiului. Cu oarecare 
întârziere, în domeniul spiritului devine manifestă aceeaşi steri¬ 
litate a elementelor „centrale". Plotin este un roman din Egipt, 
marii jurisconsulţi din secolele al II-lea şi al III-lea sunt syrieni. 

Şi tocmai dintre aceşti îndepărtaţi cetăţeni romani care încercau, 
dramatic, dificila sinteză dintre elenism şi tradiţiile lor, s-a născut 
omul care a făcut poate cel mai mult pentru a da naştere lumii 
noi: Saul din Tarsus, pentru noi Sfântul Pavel. 


Note 

1. îi lăsăm deoparte pe unguri, care adoptă şi ei civilizaţia occiden¬ 
tală, dar rămân la urma urmelor la periferie, ca şi polonezii. Cât despre 
ultimele valuri de invazii din Orient (pecenegi, cumani, tătari etc.), ele 
nu ating practic aria civilizaţiei occidentale. Pecenegii şi cumanii vor fi 
absorbiţi de provinciile bizantine, de Ungaria şi de ţările române, pe când 
tătarii vor rămâne la marginea civilizaţiei bizantine şi vor adopta isla¬ 
mul. 

2. William Shakespeare, Antony and Cleopatra, trad. ff. de Andre 
Gide. 

3. Generaţiile viitoare vor şti dacă civilizaţia occidentală n-a cunos¬ 
cut o clipă asemănătoare în acea zi dramatică de octombrie 1962, când 
preşedintele Kennedy, prin telescriptorul conectat cu Kremlinul, l-a si¬ 
lit pe Hruşciov să retragă rachetele sovietice din Cuba. 

4. Franz Altheim, Die Krise der Alten Welt, Berlin, 1943 (trad. fr.: 
Le declin du monde antique, Payot, Paris, 1953). 

5. Italia cunoştea deja prin necropolele etrusce — mai ales din Pu- 
pluna, Volterra, Vetulonia — cupola sau pseudocupola, care aminteşte 
de mormintele principilor cretani sau micenieni. Dar arta elenistică a ex¬ 
clus cupola din arhitectura monumentală. 



Civilizaţia bizantină 

9 


Dintre autorii pe care i-am citat mai sus, numai Toynbee men¬ 
ţionează civilizaţia bizantină ca unitate aparte. Gobineau şi Da- 
nilevski o ignoră, Spengler şi Bagby o includ în civilizaţia arabă 
sau a Orientului Apropiat. Toynbee consideră însă Imperiul oto¬ 
man ca fiind statul unitar al civilizaţiei bizantine. Nu pot subscrie 
la nici una dintre aceste opinii. 

Desigur, între lumea arabă şi lumea bizantină există o anumi¬ 
tă înrudire în moravuri, explicabilă printr-o filiaţie comună; dar 
nu ne e îngăduit să grupăm într-un ansamblu cultural unic două 
state teocratice a căror evoluţie religioasă a fost total divergentă 
şi între care războiul n-a încetat practic niciodată. Apoi aparte¬ 
nenţa la aceeaşi civilizaţie implică o circulaţie continuă de bu¬ 
nuri, de persoane şi de idei între indivizii şi statele care o compun, 
în afară de mişcarea pelerinilor şi de contactele dintre negustori, 
foarte puţine relaţii au existat între lumea musulmană şi Bizanţ 
înainte de cucerirea turcă. Nu numai religia, dar şi gândirea şi ar¬ 
tele au evoluat diferit în fiecare dintre cele două sfere de influ¬ 
enţă. Diferenţa sare în ochi chiar în arhitectură (unde s-ar putea 
găsi cele mai multe puncte comune), a fortiori în pictură, muzică, 
literatură. Tendinţa autorilor de a nu distinge cele două civilizaţii 
provine în primul rând din profunda necunoaştere a Bizanţului în 
Occident şi de asemenea din faptul că lunga dominaţie otomană 
asupra unei părţi a creştinătăţii ortodoxe a nivelat efectiv unele 
trăsături culturale. Ni se pare totuşi dificil să-l urmăm pe Bagby 
când, printre argumentele pe care le prezintă în favoarea tezei sale, 
afirmă că „bucătăria grecilor şi armenilor are în mod izbitor ace¬ 
laşi gust cu bucătăria turcească şi syriană" 1 şi mai departe că „lo¬ 
cuitorii ţărilor aflate pe malurile Mediteranei răsăritene, fie ei 

musulmani, greci, evrei sau copţi, au fost îndeobşte clasificaţi îm¬ 
preună ca levantini. Ministerele de Externe ale Marii Britanii şi 
Statelor Unite continuă să considere Grecia ca pe o parte a Orien¬ 
tului Mijlociu sau Apropiat, şi nu a Europei"! Pe de o parte, afir¬ 
maţia lui Toynbee conform căreia Imperiul otoman este „imperiul 
universal" al civilizaţiei creştin-ortodoxe provine, cred, dintr-o du¬ 
blă confuzie: în primul rând, statul unitar al unei civilizaţii repre¬ 
zintă faza sa finală — sau mai exact aspectul politic al fazei finale 
a acestei civilizaţii; el este fructul unei lungi maturizări în inte¬ 
riorul unei societăţi multinaţionale; el nu poate fi impus decât de 
unul dintre membrii acestei societăţi, de acela care îşi asumă tră¬ 
săturile culturale cele mai marcante ale civilizaţiei şi care, eventu¬ 
al, le fixează. Dacă naţiunea care impune statul unitar este întotdeauna 
unul dintre statele cele mai periferice dintre „competitori" ( Con- 
tending States), ea n-ar putea să fie străină de această civiliza¬ 
ţie, ca turcii care erau străini de civilizaţia creştin-ortodoxă. In al 
doilea rând, Imperiul otoman, deşi şi-a stabilit capitala în presti¬ 
gioasa cetate a Constantinopolului, a depăşit în foarte mare mă¬ 
sură vechile graniţe ale Bizanţului — el fiind de fapt imperiul 
universal al lumii arabe — şi nu ocupă decât o fracţiune din aceas¬ 
tă lume ortodoxă, vechiul domeniu al Imperiului bizantin, în vre¬ 
me ce cealaltă fracţiune, Rusia, era tocmai pe cale să devină o 
putere susceptibilă să aspire la imperiul universal al lumii creş¬ 
tin-ortodoxe. 

La drept vorbind, când istoricul vorbeşte despre Bizanţ, el se 
lasă furat de mirajul cuvântului „imperiu". în realitate, în ciuda 
prestigiului milenar al bazileilor şi a splendorii Constantinopo¬ 
lului, Bizanţul încetează să fie — în sensul strict al cuvântului 
— un imperiu începând cu secolul al VH-lea, adică din momen¬ 
tul pierderii posesiunilor sale din Africa şi Asia. Nu mai este de¬ 
cât un regat grec, care îşi dispută cu slavii regiunile nonelenizate 
ale Balcanilor şi cu „barbarii" occidentali câteva enclave în Me- 
diterana occidentală, ca Puglia şi Sicilia — şi încă şi aici era vor¬ 
ba de regiuni ale vechii Grecii Mari, revenită parţial la limba greacă 
în timpul decadenţei imperiului. Bizanţul nu mai este decât pri¬ 
mul dintre statele care aspiră la hegemonia asupra civilizaţiei creş¬ 
tin-ortodoxe; iar Rusia, ultimul. Dar când Rusia va fi ajuns la stadiul 

care să-i fi făcut posibilă realizarea acestei unităţi a lumii orto¬ 
doxe, un nou eveniment s-a produs, cu consecinţe incalculabile 
şi astăzi: adoptarea de către Rusia, şi apoi de către restul Euro¬ 
pei ortodoxe, a civilizaţiei occidentale. Brusc, fără să părăsească 
visul unificării lumii ortodoxe, Rusia se va întoarce spre Occident 
şi va deveni unul dintre „regatele combatante 14 ale civilizaţiei oc¬ 
cidentale. Această cotitură fundamentală în politica Rusiei este 
vizibilă chiar din timpul lui Petru cel Mare, care acordă vădit mai 
multă importanţă marelui său duel cu Suedia şi implantării Ru¬ 
siei pe malurile Mării Baltice decât acordă extinderii spre sud, 
posesiunii malurilor Mării Negre şi eliberării creştinilor din Bal¬ 
cani. Astfel, civilizaţia bizantină a fost oprită la faza „regatelor 
combatante 11 , şi dacă e drept că a fost parţial sufocată de domi¬ 
naţia turcească în jumătatea sudică a ariei, în cele din urmă Oc¬ 
cidentul e cel care a dat lovitura de graţie, absorbind-o în întregime. 

Dar e vremea să revenim în urmă şi să încercăm să delimi¬ 
tăm în spaţiu şi timp civilizaţia noastră bizantină sau creştin-or- 
todoxă, să-i distingem perioadele în care o putem împărţi şi să-i 
subliniem unele dintre trăsăturile ei caracteristice. 

Aşa cum frontierele civilizaţiei occidentale coincid în prime¬ 
le faze cu frontierele catolicismului, civilizaţia bizantină coinci¬ 
de cu graniţele creştinătăţii ortodoxe — sau, dacă preferăm, cu 
zona de influenţă a patriarhului de la Constantinopol şi a protec¬ 
torului său, bazileul. Nu se poate afirma că împărţirea între zona 
de influenţă a Romei şi aceea a Constantinopolului s-a făcut în 
conformitate cu anumite linii naturale, etnice sau lingvistice. Bi¬ 
zanţul a menţinut mult timp enclave sau capete de pod în Medite- 
rana occidentală, în Africa, în Sicilia, în Sardinia, în Corsica, în Italia 
meridională, în exarhatul din Ravenna. La fel, influenţa Romei 
a rivalizat cu aceea a Constantinopolului într-o parte a lumii sla¬ 
ve. Şi dacă succesul definitiv al catolicismului în Croaţia, în Unga¬ 
ria, în Boemia şi în Polonia se datorează parţial hazardului, eşecul 
lui la valahii din Balcani poate fi atribuit nu atât influenţei pozi¬ 
tive a Bizanţului cât efectului negativ al celei de-a patra Crucia¬ 
de şi erorii de tactică a papalităţii care a mizat mai degrabă pe 
noul Imperiu latin din Constantinopol decât pe ţaratul vlaho-bul- 
gar al Asăneştilor. Mai târziu, în secolele al XVI-lea şi al XVII-lea, 

puterea politică a Poloniei şi Austriei a fost determinantă în crea¬ 
rea a două nuclee de uniaţi la ucrainenii din Polonia şi la româ¬ 
nii din Transilvania. Odată însă ce frontierele celor două obedienţe 
au fost consolidate, acest clivaj a avut consecinţe decisive asu¬ 
pra evoluţiei celor două jumătăţi ale Europei, mai ales după con¬ 
sumarea schismei între Roma şi Constantinopol în 1054. Istoria 
ne oferă aici un exemplu izbitor al influenţei capitale pe care o 
are religia asupra evoluţiei culturilor, deoarece clivajul dintre ci¬ 
vilizaţia occidentală şi civilizaţia bizantină nu s-a produs urmând 
frontiere etnice, ci urmând apartenenţa la una sau alta dintre cele 
două mari Biserici creştine. O importantă fracţiune a lumii slave 
s-a aflat în orbita Romei, în vreme ce cea mai mare parte rămâ¬ 
nea în orbita Bizanţului; în schimb, romanitatea orientală a fost 
separată de romanitatea occidentală şi înglobată în lumea slavo-bi- 
zantină. Acest fenomen a avut repercusiuni de lungă durată ale că¬ 
ror efecte sunt şi astăzi vizibile, la peste două secole şi jumătate 
după începutul occidentalizării lumii creştin-ortodoxe. 

Contrar a ceea ce s-a petrecut în India şi în Extremul Orient 
(ceea ce confirmă observaţia făcută mai sus), „frontul" dintre cele 
două confesiuni antagoniste a fost clar, aproape fără interpene- 
trare şi relativ stabil (cu excepţia câtorva pătrunderi realizate de 
catolicism începând de la sfârşitul secolului al XVI-lea, într-o epo¬ 
că de dinamism politic al Occidentului în faţa unei ortodoxii fărâ¬ 
miţate, sfâşiate şi parţial supuse „necredincioşilor"). Putem vorbi 
într-adevăr despre „un front", ca în termeni de strategie militară, 
deoarece împărţirea s-a făcut pe linii pur geografice, plecând de 
la două „baze de plecare", baza de plecare a ortodoxiei fiind re¬ 
prezentată de Grecia şi Asia Mică, şi aceea a catolicismului de 
un arc de cerc care mergea de la Roma până în Irlanda. Bătălia 
decisivă s-a dat în secolele al IX-lea şi al X-lea: de la creştinarea 
Germaniei orientale şi a Boemiei sub Carolingieni — de partea 
catolică — şi de la apostolatul fraţilor Chirii şi Metodiu — de 
partea ortodoxă, până la convertirea ungurilor şi scandinavilor, 
de partea occidentală, şi aceea a Rusiei în Orient. Şi hazardul a 
făcut ca această competiţie să aibă loc în perioada de maxim dina¬ 
mism al Imperiului bizantin, care coincidea cu perioada cea mai sum¬ 
bră din istoria papalităţii. Aşadar, în Occident, iniţiativa aparţine 

Bisericilor locale, mai ales aceleia din Irlanda, sau puterii politi¬ 
ce — ca în Bizanţ, de altfel. în ultimă instanţă, decizia depinde 
de geografie şi de greutatea respectivă a celor două imperii, bi¬ 
zantin şi carolingian. Nu mai e vorba doar de rivalitatea existen¬ 
tă între episcopul de la Roma şi patriarhul de la Constantinopol 2 , 
ci de rivalitatea dintre două puteri care întrupează de acum înco¬ 
lo două stiluri de viaţă. Ritul oriental şi ritul occidental sunt acum 
clar diferenţiate (schisma lui Photius, 867). Suntem în prezenţa 
a două civilizaţii-surori ale căror drumuri se despart prea mult pen¬ 
tru ca ele să-şi mai poată da mâna. în sfârşit, dacă mai multe Bi¬ 
serici din Orient, în Armenia, în Syria, în Egipt, în Etiopia, au rămas 
independente şi eretice, influenţa culturală a ortodoxiei a rămas 
vie, graţie prestigiului Bizanţului şi contactelor între pelerini la 
Locurile Sfinte din Palestina şi Sinai; astfel încât ne este permis, 
în primele faze, să includem în cadrul civilizaţiei bizantine şi co¬ 
munităţile creştine care vor fi izolate de către islam. 

Dacă a fost uşor să precizăm cadrul geografic al civilizaţiei 
bizantine, trebuie să recunosc că este mai greu să-i fixăm limitele 
în timp. Mai întâi, trebuie să amintesc că ciclul civilizaţiei bizan¬ 
tine este trunchiat la cele două extremităţi: faza larvară e oare¬ 
cum „subterană 11 , iar faza imperială lipseşte. Fiecare dintre aceste 
două accidente îşi are explicaţia lui. Dacă creştinătatea ortodoxă 
n-a fost unificată (grecii, bulgarii, sârbii şi ruşii au încercat s-o facă 
pe rând) este pentru că, aşa cum am spus, ea a fost absorbită îna¬ 
inte de termen de o civilizaţie rivală, cea occidentală. în privinţa 
fazei larvare, absenţa ei nu este decât aparentă. într-adevăr, civi¬ 
lizaţia bizantină nu se naşte, ca majoritatea celorlalte civilizaţii cu¬ 
noscute, din suprapunerea unui strat barbar peste o societate civilizată 
pe cale de descompunere, ci din contactul prelungit între două ci¬ 
vilizaţii rivale, cea elenică şi cea babiloniană. Fenomenul este rar, 
dar nu unic: avem exemple de acest gen sub ochii noştri, deoa¬ 
rece trei civilizaţii contemporane, arabă, indiană şi extrem-orien- 
tală, suferă mutaţii sub impactul civilizaţiei occidentale, fără 
amestec de rase. 

Desigur, a existat un puternic val slav în Balcani, care a co¬ 
pleşit cea mai mare parte a romanităţii orientale şi care a pătruns 
până în inima Greciei continentale. Dar această infiltrare are loc 

nu la începutul fazei larvare, ci în secolele al Vl-lea şi al VH-lea, 
în plină fază de formare a civilizaţiei bizantine, când aceasta era 
deja structurată politic şi când cultura ei era cristalizată (mozai¬ 
curile din Ravenna sunt din secolul al V-lea şi Sfânta Sofia e din 
secolul al Vl-lea). Bizanţul s-a lipsit de o primă perioadă medie¬ 
vală. Apoi, în opoziţie cu popoarele germanice, slavii, la început, 
nu sunt invadatori războinici, ci imigranţi neorganizaţi. E simp¬ 
tomatic să constatăm că într-o primă fază ei nu formează nicăieri 
minorităţi dominante, ci numai mase reduse adesea la servitute 
(slav = sclav) fie de către bizantini, fie de către germanici sau avari, 
şi că primele state slave s-au organizat sub impulsul unor mino¬ 
rităţi străine slavizate: bulgarii în sud, scandinavii în Rusia, cele 
două grupuri dând ţărilor numele lor. îmi permit să fac o specu¬ 
laţie în legătură cu ce s-ar fi întâmplat dacă primii slavi infiltraţi 
în Balcani şi în Grecia ar fi format minorităţi dominante (ca ger¬ 
manii în vest sau arabii în Orientul Mijlociu) sau dacă bulgarii 
ar fi reuşit să pună mâna pe Constantinopol în secolul al IX-lea. 
Am fi văzut atunci, poate, înflorirea unei alte civilizaţii, în care 
elementul barbar şi-ar fi adus contribuţia. însă n-a fost cazul: sla¬ 
vii n-au participat la înflorirea civilizaţiei bizantine, influenţa exer¬ 
citată de Bizanţ asupra lor, mai ales prin intermediul călugărilor 
şi misionarilor, a fost mult mai profundă decât influenţa Romei 
catolice asupra germanilor. Ea era dublată de prestigiul politic şi 
cultural al Constantinopolului, „Ţarigrad“, care depăşea în bogă¬ 
ţie şi strălucire toate cetăţile din lume. De aceea, aria est-euro- 
peană a fost, în evoluţia ei spirituală şi în structurile ei politice, 
mult mai dependentă de Constantinopol decât a fost lumea occi¬ 
dentală de Roma medievală. 

Există astfel un decalaj temporal între evoluţia celor două ju¬ 
mătăţi ale Imperiului roman: pe de o parte, aculturarea jumătăţii 
elenice de către civilizaţia babiloniană precedă cu câteva secole 
aculturarea jumătăţii latine, ea fiind de asemenea mai intensă; pe 
de alta, contactul germanilor cu Roma precedă cu câteva secole 
contactul slavilor cu Bizanţul. De unde lipsa de sincronizare din¬ 
tre ciclurile celor două civilizaţii-surori ieşite din civilizaţia gre- 
co-romană. în Orient, nucleul central (Grecia, Tracia, Asia Mică) 3 
este, din punctul de vedere al ciclului de evoluţie, mai vechi decât 

nucleul central al Occidentului (Italia, Franţa, Lotharingia). Prin 
aceasta, vreau să spun că fizionomia civilizaţiei bizantine se de¬ 
taşează clar din secolele al V-lea-al Vl-lea, în vreme ce trebuie 
să aşteptăm secolul al Xl-lea pentru a vedea înflorind în Occi¬ 
dent instituţii şi arte originale. Dimpotrivă, în Occident, „perife¬ 
ria" (Peninsula Iberică, Insulele Britanice, Germania) urmează 
imediat centrul şi participă activ la modelarea unor forme noi, în 
timp ce periferia Bizanţului (slavii de sud, ruşii, românii) nu este 
contaminată de Bizanţ decât cu mare întârziere şi se mulţumeşte 
să absoarbă o cultură deja matură, neaducându-i aproape nimic ori¬ 
ginal. în sfârşit, era „regatelor combatante" se manifestă în Orient 
odată cu marele duel dintre bizantini şi bulgari la sfârşitul seco¬ 
lului al X-lea, iar în Occident apare la începutul secolului al XVI-lea. 
De asemenea, de la începuturile ei, civilizaţia bizantină dă im¬ 
presia că este o civilizaţie „bătrână". Asta ţine tară îndoială de fap¬ 
tul că elementul barbar este practic absent în timpul fazelor iniţiale. 
Acest lucru explică de ce, în ciuda strălucirii civilizaţiei ei ma¬ 
teriale, ea este relativ puţin fecundă. Evantaiul creaţiilor sale este 
îngust. în comparaţie cu Occidentul, constatăm o anumită lipsă 
de varietate, o anumită fixitate a genurilor, ca şi cum ar fi exis¬ 
tat de la început un germene de senescenţă, de sterilitate. E ade¬ 
vărat că Occidentul oferă un exemplu excepţional şi că Bizanţul, 
la urma urmelor, nu e mai puţin bogat şi variat decât Egiptul, Cre¬ 
ta, China sau civilizaţiile precolumbiene, mai ales dacă ne gân¬ 
dim la scurtimea relativă a ciclului. Poate trebuie de asemenea 
să incriminăm — cel puţin în domeniul literar — respectul su¬ 
perstiţios faţă de Grecia antică pe care bizantinii îl vor păstra până 
la sfârşit. (Regăsim inhibiţii asemănătoare la nivelul psihologiei 
individuale, când un fiu, de altfel plin de talent, este de-a drep¬ 
tul paralizat de amintirea unui tată prea ilustru.) Bizanţul n-a avut 
niciodată conştiinţa clară a prăpastiei care se căscase, după mai 
mult de un mileniu, între el şi Grecia antică. Aceşti descendenţi 
ai grecilor se mişcau de acum într-o sferă spirituală complet di¬ 
ferită de aceea a strămoşilor lor. Cele două sfere, a lumii antice 
şi a lumii creştin-ortodoxe, erau aproape impenetrabile una pen¬ 
tru alta. Artele plastice sunt în această privinţă revelatoare. Arhi¬ 
tectura religioasă a Bizanţului, chiar când inovează vizibil în raport 

cu sinagoga orientală, ascultă de reguli estetice total străine de 
spiritul arhitecturii antice. Accentul nu se mai pune pe linia ex¬ 
terioară, pe perspectivă şi lumină, ci pe „căldura 41 interioară, pe 
„vrajă 44 , pe mister. Esenţialul unui templu grecesc este efectul ime¬ 
diat sensibil al rânduirii colonadei sale. Esenţialul unei biserici 
bizantine este efectul insinuant al decoraţiunii sale interioare, în¬ 
cărcată de semnificaţii mistice. Şi, dacă găsim şi aici coloane în 
stil antic, e vorba de o pură necesitate tehnică sau de un ornament 
tară semnificaţie particulară — când nu e vorba pur şi simplu de 
utilizarea unui material rar, găsit pe loc. 

Alt fapt simptomatic: sărăcia relativă a statuarei bizantine. Cum 
să explicăm acest fenomen? Iconoclasmul nu este o explicaţie de¬ 
oarece el proscrie atât pictura, cât şi sculptura, or, ştim că tocmai 
după victoria iconofililor de la mijlocul secolului al IX-lea tre¬ 
buie să situăm debuturile marii picturi bizantine. Trebuie fără îndo¬ 
ială să căutăm într-o cauză mai adâncă această pierdere a interesului 
pentru sculptură, în general, şi statuară în particular. Artistul bi¬ 
zantin e foarte puţin sensibil la forma corpului uman, ea fiind pen¬ 
tru el lipsită de semnificaţie, poate chiar impură. în pictură, trupurile 
sunt parcă descărnate. Efectul de extaz religios, care e căutat, tre¬ 
buie să provină dintr-un întreg ansamblu de aranjamente, de ges¬ 
turi, de culori, de convenţii chiar, punându-1 pe spectator în „starea 
sufletească potrivită 44 . în imaginea unui sfânt nu se caută repre¬ 
zentarea trăsăturilor lui, se caută iradierea sfinţeniei lui. Atât în 
epicentru, cât şi la periferie, singura creaţie durabilă a civiliza¬ 
ţiei bizantine pare să fi fost arta religioasă, mai ales arta picturală, 
care va evolua puţin în ansamblul ortodoxiei. La drept vorbind, 
putem spune că românii şi slavii de sud nu vor intra cu adevărat 
cu aport original în istoria culturii decât atunci când vor fi fecun¬ 
daţi de Occident. Cazul Rusiei este deosebit de semnificativ în 
această privinţă, datorită rezistenţei înverşunate pe care „vechea 
Rusie 44 a opus-o occidentalizării. Totuşi, până la începutul seco¬ 
lului al XlX-lea, într-o mie de ani de istorie, Rusia n-a oferit aproa¬ 
pe nimic în afară de icoanele sale, în vreme ce la aproximativ un 
secol după adoptarea civilizaţiei occidentale, puţin după accesul 
ei la prim-planul puterii politice, ea cunoaşte o extraordinară în¬ 
florire în toate domeniile artei şi ale gândirii. 



98 


CIVILIZAŢIILE 


Primele contacte directe şi masive ale grecilor cu lumea orien¬ 
tală datează din epoca elenistică. Intr-o primă fază, elenismul dă 
mai mult decât primeşte. Această influenţă este vizibilă mai ales 
în arhitectură. Dar gândirea orientală se va lăsa şi ea contaminată. 
Mă gândesc de pildă la intelectualitatea evreiască, mai ales la aceea 
din afara Iudeii, la un Philon Evreul şi la Şcoala din Alexandria 
care pregătesc deja această sinteză iudeo-grecească, aceste tipa¬ 
re elenice în care, în următoarea generaţie, Sfântul Pavel şi apoi 
Părinţii Bisericii vor turna substanţa misticismului lor oriental. 
Şi tocmai în această epocă, în secolul I d. Hr., începe într-adevăr 
mişcarea inversă, adică a influenţării elenismului de către Orient, 
care va lua amploare în toate ramurile culturii. Dacă plasăm deci 
în secolul I al erei noastre începutul fazei larvare a civilizaţiei bi¬ 
zantine, ruptura decisivă din 395 (împărţirea imperiului între Ar- 
cadius şi Honorius) se produce în momentul în care stilul său 
pierde — atât în domeniul artei, cât şi în cel al gândirii — legă¬ 
tura cu stilul clasic. 4 In zadar Constantin a reconstruit în noua sa 
capitală monumentele Romei şi palatele senatorilor, deoarece ade¬ 
vărata creaţie artistică după secolul al IV-lea va fi deja bizanti¬ 
nă, nu numai la Constantinopol şi în Orient, dar şi în Italia şi chiar 
la Roma. O lume — şi nu doar zece secole de istorie — separă 
Sfânta Sofia de Parthenon. în acest sens, evoluţia picturii este ti¬ 
pică, şi aceasta cu atât mai mult, cu cât ea rămâne fără îndoială 
contribuţia cea mai strălucitoare a Bizanţului la civilizaţie, pic¬ 
tura religioasă bizantină fiind, după părerea noastră, tot ceea ce 
omul a creat mai emoţionant în domeniul reprezentării sacrului, 
(îmi pun totuşi întrebarea dacă frumuseţea pe care o găsim as¬ 
tăzi în icoanele bizantine nu se datorează cumva unei trecătoare 
admiraţii exagerate, tendinţei artei occidentale contemporane spre 
„primitiv" şi hieratic.) Or, trăsăturile esenţiale ale picturii bizan¬ 
tine sunt vădit orientale. Descoperirea făcută în Syria, între cele 
două războaie, a frescelor sinagogii din Dura Europos, aflate în- 
tr-o stare de conservare într-adevăr miraculoasă 5 , a aruncat o lu¬ 
mină nouă asupra filiaţiei picturii bizantine. Pictura bizantină este 
de origine esenţial syro-babiloniană şi iraniană. 6 Desigur, în adop¬ 
tarea unei arte străine rămân mereu elemente din arta anterioară, 
şi criticul de artă, analizând de exemplu mozaicurile de la San 

Vitale din Ravenna, nu va avea nici o dificultate în a releva ceea 
ce în maniera artistului ţine încă de tradiţia elenistică. El ar re¬ 
găsi de altfel această influenţă chiar la Dura Europos, de exemplu 
în anumite atitudini ale personajelor, comune sarcofagelor antice, 
în desenul draperiilor sau în prezenţa decorativă a măştilor co¬ 
mice şi tragice, obişnuite în mozaicurile elenistice. Dar mi se pare 
că aceste elemente „clasice 11 rămân superficiale, ornamentale, aşa 
cum trăsătura de penel a meseriaşului păstrează urma lecţiilor 
maestrului. Dar trăsăturile profunde, revelatoare ale sufletului, şi 
de altfel imediat vizibile la o privire de ansamblu, vin din vechiul 
Orient: lungile procesiuni de personaje, „frontalitatea 11 lor, imo¬ 
bilitatea atitudinilor, ierarhia straturilor, perspectiva inversă, ab¬ 
senţa totală a spaţiului. Reprezentarea în registre suprapuse o vom 
mai găsi în frescele lui Giotto în capela Scrovegni din Padova şi 
în acele bijuterii ale artei bizantine tardive care sunt frescele exte¬ 
rioare ale mănăstirilor din Bucovina. De la Dura Europos la Mol- 
doviţa, filiaţia este neîntreruptă de-a lungul unui mileniu şi jumătate. 

Filiaţia este la fel de evidentă în domeniul muzicii, cel puţin 
al muzicii religioase. Dacă urmăreşti o slujbă ortodoxă într-un 
sanctuar retras în care riturile vechi s-au păstrat în starea cea mai 
pură, dacă auzi, de exemplu, cântarea Evangheliei de către călu¬ 
gării de la Muntele Athos, înrudirea cu vechile cânturi religioa¬ 
se evreieşti este atât de izbitoare, încât savantele explicaţii ale 
muzicologilor sunt de prisos. Faptul în sine nu are de ce să ne mire. 
Primii creştini n-au făcut decât să continue ritualul evreiesc într-o 
fonnă uşor „reformată 11 . Şi azi, diferenţa dintre o sinagogă din Egipt 
şi o biserică coptă este mai mică decât diferenţa dintre aceasta şi 
un templu protestant. Fără îndoială, cu timpul, marea muzică co¬ 
rală, atât în Bizanţ, cât şi în Rusia şi restul ortodoxiei, va sfârşi prin 
a suporta diverse influenţe şi prin a evolua în funcţie de legi pro¬ 
prii, dar originea ei ebraică este de netăgăduit. 

Şi în Occident, muzica religioasă îşi are originea în slujba evre¬ 
iască, şi dacă ea a evoluat mai rapid spre forme noi, trebuie to¬ 
tuşi să ne amintim că ea a suportat de mai multe ori o revenire 
la influenţa orientală. Cel puţin în două rânduri: de la refonna mu¬ 
zicală a Sfântului Grigore cel Mare, papă din 590 până la 604, 
care se află la originea a ceea ce încă numim „cântul gregorian 11 

(Grigore a fost „apocrisiar“ la Constantinopol sub pontificatul lui 
Benedict I şi reformele lui i-au atras mai târziu reproşul de a fi 
vrut să-i imite pe greci), şi sub Sfântul Sergiu, papă din 687 până 
la 701, a cărui familie era originară din Antiochia şi care a intro¬ 
dus la rândul lui uzanţe şi cântece împrumutate de la Bizanţ. „Cân¬ 
tul gregorian" s-a transformat pe urmă în mod notabil, ca şi cum 
occidentalii ar fi fost, atavic, reticenţi sau refractari faţă de stilul 
oriental de vocalizare. Nu la fel stau lucrurile pentru musulmani, 
care au păstrat vechiul stil ebraic pentru lectura versetelor din Co¬ 
ran. Avem aici un fenomen de cultură dintre cele mai interesante. 

Transplantat în mediu grecesc, centrul Imperiului roman a fost 
puţin câte puţin elenizat. Atât de puternică era amprenta Romei 
şi atât de prestigioasă amintirea ei, încât procesul va avea nevo¬ 
ie de mai multe secole. Dinastia lui Constantin aparţine romani¬ 
tăţii orientale, acelui Illyricum, pepinieră de împăraţi. Dinastia lui 
Theodosius (379—450) este spaniolă. Leon I (457-474) aparţine 
unei familii de traci romanizaţi. Ginerele şi succesorul lui, Ze- 
non (pe numele său adevărat Traskalisseus Russumbladeotes), este 
un „barbar" isaurian din Asia Mică; dar Iustin şi Iustinian aparţin 
din nou unei familii din Illyricum, încă puternic impregnată de tra¬ 
diţia romană. Totuşi, deja sub Iustinian, latina a ajuns o limbă străi¬ 
nă în cea mai mare parte a imperiului. îşi păstrează preeminenţa 
doar în domeniile care sunt la urma urmelor puţin reprezentati¬ 
ve pentru o cultură, pentru „mentalul ei colectiv", precum drep¬ 
tul, administraţia şi annata. Istoricul oficial (şi mai puţin oficial!) 
al lui Iustinianus, Procopius din Caesarea, în Palestina, scrie în grea¬ 
că. Marii arhitecţi ai domniei, Antim din Tralles şi Isidor din Mi¬ 
let, sunt şi ei originari din Asia, în vreme ce moravurile, religia, 
arta şi costumul se orientalizează din ce în ce mai mult. 

Cu Mauriciu (582-602), originar din Cappadocia, avem pri¬ 
mul împărat „elenofon" — deşi nu e vorba, să luăm seama, de 
un grec din Grecia. Totuşi, elenizarea lingvistică a imperiului con¬ 
tinuă. Ea apare totală sub domnia lui Heraclius, care, primul, va 
lua titlul oriental de bazileu după victoria sa asupra perşilor (629). 
Literatura se străduieşte să reînvie clasicismul antic. Exceptând 
istoria, ea este puţin creatoare, deşi se prezintă încă bine în com¬ 
paraţie cu producţia Occidentului barbar din aceeaşi epocă. 

Astfel, transformarea Imperiului roman din Orient intr-o mo¬ 
narhie grecească cu moravuri orientale va lua trei secole. De-a 
lungul acestui interval de timp, se poate vorbi de un Ev Mediu 
bizantin. Dacă, din raţiuni pe care le-am expus mai sus (contact 
prelungit cu civilizaţia babiloniană şi absenţa elementelor barba¬ 
re în inima imperiului), faza larvară a Imperiului bizantin nu este 
perceptibilă, perioada care durează din secolul al IV-lea până în 
secolul al X-lea poate fi considerată ca faza de formare a civili¬ 
zaţiei. în secolul al V-lea, sub loviturile aceloraşi barbari, care au 
sfârşit prin a copleşi imperiul din Occident, imperiul din Orient 
este gata să se prăbuşească. Poate că nu şi-a datorat salvarea de¬ 
cât hazardului care i-a abătut succesiv pe Attila şi pe Theodoric 
spre Occident, ca şi prezenţei temuţilor isaurieni, barbari din in¬ 
terior, de care puterea a ştiut să se servească împotriva goţilor, 
înainte de a-i înfrânge şi pe ei. 

în secolul următor, sub Iustinian, asistăm la revigorarea spec¬ 
taculoasă a imperiului. Dar, contrar a ceea ce au putut să creadă 
contemporanii, obsedaţi de amintirea măreţiei romane, nu e vor¬ 
ba de renaşterea unei vechi civilizaţii, ci de naşterea uneia noi. 
Nu ne mai aflăm în interiorul aceluiaşi ciclu. Tot ce am spus de¬ 
spre transformările moravurilor şi ale culturii dovedeşte acest lu¬ 
cru. în domeniul economic, regăsim aceleaşi simptome ale unei 
structuri medievale, când puterea trece imperceptibil din mâinile 
vechii aristocraţii senatoriale în mâinile unei noi aristocraţii de 
mari proprietari. Şi aici, Bizanţul devansează Occidentul cu mai 
multe secole. S-a vorbit de imperiu în decadenţă. Ar fi mai just 
să vorbim de un regat care se naşte. De altfel, putem oare califi¬ 
ca de decadent un stat care, redus practic la bastioanele din Asia 
Mică şi Peninsula Balcanică, ţine piept victorios vreme de seco¬ 
le dublei presiuni a barbarilor din nord şi a imperiilor asiatice? 
Care se opune Persiei cu tot atât şi uneori mai mult noroc decât 
acela al Romei aflate la apogeul ei şi care, în momentul desfăşu¬ 
rării valului arab, a reprezentat singurul veritabil zid de apărare al 
creştinătăţii împotriva islamului? (Vârful extrem al valului oprit 
de Carol Martel în Occident nu se compară nici în intensitate, nici 
în durată cu asaltul multisecular al lumii musulmane împotriva creş¬ 
tinătăţii orientale.) Excepţionala gravitate a primejdiei exterioare 

ne furnizează poate de asemenea o explicaţie pentru intensitatea 
pasiunii religioase care însufleţeşte Bizanţul: luptă pe două fron¬ 
turi, pe de o parte rezistă la asalturile „necredincioşilor 44 şi pe de 
alta îi respinge şi îi evanghelizează pe slavii păgâni. El luptă de 
asemenea pe un al treilea front, cel din interior. Timp de un secol 
şi jumătate, e sfâşiat de cearta dintre iconoclaşti şi partizanii icoa¬ 
nelor. Astfel, se dovedeşte că, de-a lungul perioadei care ne in¬ 
teresează, Orientul creştin trăieşte mai intens pentru apărarea 
adevăratei credinţe decât Occidentul creştin. Doar de la sfârşitul 
secolului al Xl-lea acesta din urmă va cunoaşte marile elanuri şi 
marile crize ale credinţei. 

între mijlocul secolului al IX-lea şi mijlocul secolului al Xl-lea, 
la sfârşitul perioadei de formare, Bizanţul ajunge la apogeul pu¬ 
terii sale. A restabilit situaţia în Orient, până în Armenia, în Geor- 
gia, în Syria şi Palestina, i-a respins la nord pe ruşi, şi-a restaurat 
protectoratul asupra Italiei de sud, în sfârşit i-a zdrobit pe bul¬ 
gari sub Vasile II Bulgaroctonul. Prestigiul lui e mai mare ca nici¬ 
odată. Expansiunea religioasă nu e mai puţin spectaculoasă, 
culminând cu convertirea ruşilor sub Vladimir din Kiev (989). Pe 
mare, imperiul şi-a regăsit puterea, ceea ce îi permite, plasat cum 
e pe „drumul mirodeniilor 44 , să întreţină între Orient şi Occident 
un flux comercial care îi este favorabil. în interior, manufacturi¬ 
le prospere care depind de stat îi asigură acestuia alte surse de 
profit. în sfârşit, o înţeleaptă politică a pământului, favorabilă sol¬ 
daţilor, menţine o vreme echilibrul între ţăranii liberi şi marii pro¬ 
prietari, furnizând imperiului solide cadre militare. 

Astfel, la cumpăna dintre secolele al X-lea şi al Xl-lea, în faţa 
unei lumi arabe divizate şi decadente şi a unui Occident aflat încă 
în semibarbarie, în plină mutaţie feudală, Bizanţul este neîndo¬ 
ielnic cea mai mare şi mai civilizată putere din bazinul medite¬ 
ranean. Şi aceasta, în ciuda unei anumite instabilităţi politice. Avem 
într-adevăr impresia unui dinamism interior, independent de va¬ 
loarea oamenilor. 

Dar acest elan este, la urma urmei, de scurtă durată. Să atribuim 
faptul unei adversităţi extreme a evenimentelor exterioare? Sau unei 
sărăcii relative a elementelor etnice constitutive ale civilizaţiei? Fap¬ 
tele economice, de exemplu, nu vor explica niciodată suficient prin 

ele însele cum, începând din secolul al XlI-lea, Bizanţul cedează 
puţin câte puţin supremaţia republicilor negustoreşti din Italia. în 
realitate, anul 1071, care vede simultan excluderea bizantinilor din 
Italia de către normanzi şi teribila înfrângere a lui Roman IV Dio- 
gene la Mantzikert în faţa turcilor selgiucizi, marchează începu¬ 
tul decadenţei politice a Bizanţului. 7 Imperiul, prins între presiunea 
turcilor şi aceea a „latinilor 44 , începe o lungă agonie de patru se¬ 
cole. Mai ales ocuparea celei mai mari părţi a Anatoliei de către 
turci — care va fi completă un secol mai târziu, după bătălia de 
la Myriokephalon (1176) — va avea consecinţe dezastruoase atât 
din punct de vedere economic, cât şi militar. De la început, Asia 
Mică fusese nucleul imperiului şi rezervorul lui de oameni. Pră¬ 
pastia care se cască între greci şi latini după primele cruciade va 
fi nu mai puţin plină de consecinţe. Neînţelegerile, ura acumula¬ 
tă mai ales în timpul efemerului „Imperiu roman de răsărit 44 vor 
împiedica pentru secole — până în epoca contemporană — toa¬ 
te încercările de unire a Bisericilor şi vor cristaliza lumea orto¬ 
doxă în ostilitatea ei faţă de Occidentul catolic. în aşa măsură, 
încât, atunci când civilizaţia occidentală va fi în sfârşit în măsu¬ 
ră să domine definitiv în Europa Răsăriteană, în cursul secolelor 
al XVIII-lea şi al XlX-lea, lucrul se va realiza sub forma unei ci¬ 
vilizaţii esenţial laice şi în mare parte decreştinate. 

Această „fixaţie 44 negativă nu va fi însă singura consecinţă a 
contactului dintre bizantini şi „latini 44 . împrumuturile reciproce 
au fost numeroase. Occidentalii au fost fascinaţi de bogăţia şi ra¬ 
finamentul Bizanţului, mai ales veneţienii, care se aflau de mul¬ 
tă vreme în relaţii strânse cu imperiul. Numărul mare de opere de 
artă bizantine cu care „latinii 44 au inundat Occidentul după jaful 
Constantinopolului nu constituie doar o dovadă a spiritului lor mer¬ 
cantil, ci dovedeşte că în acea fază de dezvoltare a Occidentului 
exista încă mult loc pentru împrumuturi fecunde şi că Bizanţul 
avea un ascendent asupra culturii occidentale pe cale de a se naşte. 
Se poate spune acelaşi lucru despre creaţia literară şi ştiinţifică, 
mai ales despre studiul autorilor din Antichitate, care a avut o in¬ 
fluenţă deloc neglijabilă asupra începuturilor Renaşterii italiene. 
Schimburile s-au făcut de altfel în ambele sensuri, deoarece, în 



104 


CIVILIZAŢIILE 


timp ce Occidentul îşi începea extraordinara ascensiune, Bizan¬ 
ţul, sărăcit şi neputincios, se scleroza. 

Când în secolul al XV-lea primul, unicul mare centru de iradie¬ 
re al culturii bizantine se va fi stins, întreaga cultură ortodoxă se 
va întoarce la un nivel aproape medieval. Tinereţea, dinamismul 
Occidentului au exercitat atunci o atracţie sigură asupra unei părţi 
din elita bizantină. Nu trebuie să vedem numai gesturi de opor¬ 
tunism politic în încercările repetate de apropiere de Roma. în ciu¬ 
da duşmăniilor şi a ranchiunelor, o anumită simbioză spirituală s-a 
produs, mai ales prin intermediul Veneţiei, care a fost în toate vre¬ 
murile un teren de contact între cei doi „fraţi duşmani". (Mai târ¬ 
ziu, de asemenea, după căderea Bizanţului, Veneţia va păstra o 
atitudine mai tolerantă şi mai liberală, şi tocmai prin intermediul 
şcolilor din Veneţia şi Padova începe în secolul al XVII-lea acul- 
turarea grecilor de către cultura occidentală.) 

S-a spus adesea că, în fanatismul lor anticatolic şi antiocciden- 
tal, grecii au preferat să cadă în braţele turcilor mai degrabă de¬ 
cât să accepte protecţia „latinilor". Realitatea este mai nuanţată. 
La urma urmelor, nu spre alte ţări musulmane, nici spre îndepăr¬ 
tata Rusie, „apărătoarea adevăratei credinţe", ci spre Italia se vor 
îndrepta cei mai mulţi dintre membrii familiei imperiale care au 
scăpat teferi şi cei mai mulţi dintre refugiaţii de după luarea Con- 
stantinopolului de către turci. Şi aici ei vor forma câteva centre 
de activitate care vor influenţa viitoarea evoluţie a celor două ci¬ 
vilizaţii. E suficient să amintim două cazuri ilustre, cel al cardi¬ 
nalului Visarion (Bessarion) şi cel al Zoei Paleologul, nepoata 
ultimului împărat, mort pe meterezele Constantinopolului, şi care 
se va căsători mai târziu în mare pompă cu primul ţar al Rusiei, 
legitimând întrucâtva prin înrudire dinastică pretenţiile Mosco¬ 
vei la titlul de „a treia Romă". 

Mai târziu, tot în aceste locuri de întâlnire a celor două civili¬ 
zaţii pe care le reprezentau vechile posesiuni bizantine cedate Ve¬ 
neţiei sau Genovei se vor ivi primii greci „occidentalizaţi" în faza 
care precedă marea cotitură spre adoptarea civilizaţiei occiden¬ 
tale: între alţii, Chirii Grecul, călugăr crescut în Epir şi la Corfu, 
care va trăi treizeci şi opt de ani în Rusia începând din 1518 şi care 
se va număra printre aceia care vor aduce aici ideile Renaşterii 

italiene; Chirii Loukaris, originar din Creta, patriarh al Constan- 
tinopolului din 1620 până în 1638, care va plăti cu capul încer¬ 
carea de unire cu calviniştii; sau, în sfârşit, Alexandru Mavrocordat, 
originar din Chios, mare-dragoman al Porţii (1641-1709), primul 
din seria de demnitari greci care vor încerca să domine din inte¬ 
rior Imperiul otoman decadent. 

Pentru a reveni la influenţa occidentală asupra Bizanţului aflat 
în declin, trebuie notat de asemenea un aspect mai puţin pozitiv 
al acestei influenţe, anume feudalizarea imperiului imediat după 
a patra cruciadă. Sub presiunea evenimentelor şi a imitării lumii 
feudale din Occident, asistăm în secolele al XlII-lea-al XlV-lea 
la o fărâmiţare a vechilor posesiuni imperiale în principate mai mult 
sau mai puţin independente, fie sub dinastiile locale, ca a Com- 
nenilor la Trebizonda şi a Anghelilor din Epir, mai târziu a Canta- 
cuzinilor în Moreea, fie sub dinastiile „ffânce“ precum Villehardouin, 
Lusignan, Acciaiuoli. La mijlocul secolului al XlV-lea, se va ajun¬ 
ge chiar la împărţirea resturilor imperiului între doi coîmpăraţi, 
cum va fi cazul între Ioan VI Cantacuzinul şi ginerele şi rivalul 
său Ioan V Paleologul. 

Totuşi, încă o dată, este remarcabil că, în frământările care-1 
răpun inexorabil. Bizanţul, pradă atacurilor din afară şi anarhiei 
din interior, nu-şi pierde energia creatoare în domeniul spiritu¬ 
lui. Redus puţin câte puţin la Capitala sa şi la periferia ei, impe¬ 
riul, politic muribund, continuă să strălucească în toată ortodoxia, 
şi dincolo de ea. Epoca Comnenilor şi a Paleologilor ne-a lăsat, 
la Muntele Athos, la Mistra în Moreea, la Arta în Epir, unele din¬ 
tre cele mai frumoase monumente ale artei bizantine, care se răs¬ 
pândea în acelaşi timp la Kiev, apoi în Rusia de nord, în Serbia 
şi în ţările române. Literatura bizantină a ultimelor secole e pro¬ 
babil superioară literaturii occidentale care îi este contemporană 
şi istoria este cultivată cu tot atâta talent ca în secolele preceden¬ 
te. în sfârşit, reînnoirea studiilor antice şi admiraţia oarbă pentru 
literatura şi filozofia clasică au deschis calea umanismului occi¬ 
dental. Şi în această privinţă, Bizanţul a precedat Italia şi a influ¬ 
enţat-o puternic. 

Prin urmare, deşi între secolele al XlII-lea şi al XV-lea, civi¬ 
lizaţia occidentală ia subit un avans considerabil, se poate spune 
că civilizaţia bizantină rămâne încă vivace. 

Dacă Bizanţul n-ar fi fost prematur înghiţit de Imperiul oto¬ 
man, ar fi putut el oare să iniţieze o cotitură hotărâtoare, compa¬ 
rabilă cu aceea a Occidentului în momentul Renaşterii? E o întrebare 
la care nu putem răspunde. Tot ce se poate spune este că un avânt 
ca acela al Occidentului începând cu secolul al XlII-lea cere un 
minimum de securitate exterioară. Europa Occidentală se află la 
adăpost, de secole — graţie parţial tamponului pe care Orientul 
ortodox l-a reprezentat împotriva arabilor, mongolilor şi turcilor. 
Dacă presiunea exterioară ar fi continuat la est, probabil că Eu¬ 
ropa ortodoxă n-ar fi putut începe această evoluţie, chiar fără că¬ 
derea Constantinopolului şi a statelor din Balcani. Ca dovadă, nici 
marile puteri catolice din Răsărit, Ungaria şi Polonia, probabil pen¬ 
tru aceleaşi motive, n-au putut participa din plin la elanul Occi¬ 
dentului. 

Odată cu declinul statului bizantin nu e încă lovită mortal civi¬ 
lizaţia pe care a reprezentat-o, ci numai primul dintre „regatele 
sale combatante". Intr-adevăr, la sfârşitul secolului al XH-lea, alţi 
concurenţi intră în arenă pentru dominarea lumii ortodoxe. De la 
sfârşitul secolului al Xl-lea, Bizanţul şi-a pierdut şansele de a re¬ 
aliza unitatea lumii ortodoxe. Angajat într-o luptă nemiloasă în 
acelaşi timp împotriva turcilor şi a Occidentului, Bizanţul pier¬ 
de controlul asupra vecinilor lui şi asupra clienţilor lui slavi, în 
vreme ce Rusia este oprită în avântul ei pentru mai multe secole 
sub şocul marii invazii mongole. 

Primul concurent la imperiu, după Bizanţ, va fi ţaratul vla- 
ho-bulgar al Asăneştilor, la sfârşitul secolului al XH-lea şi înce¬ 
putul secolului al XlII-lea. Ioniţă III (zis Caloian) din dinastia 
Asăneştilor reînvie pe de o parte tradiţiile primului ţarat bulgar şi 
invocă, pe de altă parte, pe lângă papa Inocenţiu III, originea sa 
valahă, adică romană, pentru a lua în 1204 titlul de ţar. Dar acest 
al doilea ţarat bulgar, fiind prins între bizantini şi „latini" şi căzând 
pradă certurilor intestine, nu va reuşi să se impună şi va trece în 
plan secund. 

El va fi înlocuit de dinastia sârbească a Nemanizilor. Intr-ade¬ 
văr, un secol şi jumătate mai târziu, va veni rândul lui Ştefan Du- 
şan să ia titlul de „împărat al Sârbilor şi Romanilor". Dar va fi deja 
prea târziu. La sfârşitul secolului al XlV-lea, otomanii stăpânesc 
Bulgaria şi Serbia şi toată împrejurimea Constantinopolului. 

în ciuda scurtimii existenţei lui (ceva mai mult de două seco¬ 
le, de la suirea pe tron a lui Ştefan Nemania în 1171 până la bătă¬ 
lia de la Kosovo din 1389), regatul sârbesc a atins în cadrul 
civilizaţiei bizantine un înalt grad de cultură. Pe lângă influenţa bi¬ 
zantină, poate că el a beneficiat şi de proximitatea Veneţiei şi a po¬ 
sesiunilor sale dalmate. După dispariţia Serbiei ca stat, sârbii vor 
continua de-a lungul mai multor generaţii să joace un rol deloc ne¬ 
glijabil în dezvoltarea spirituală a Rusiei şi a ţărilor române. 

Aici, poate că trebuie să zăbovim o clipă asupra cazului re¬ 
prezentat de români şi de nucleele care au supravieţuit din romani¬ 
tatea orientală şi să ne întrebăm ce explicaţie s-ar putea da eclipsei 
lor aproape totale din Istorie timp de un mileniu — cu excepţia 
scurtei participări a românilor din sudul Dunării (vlahii sau bla- 
cii cronicarilor „frânei") la „al doilea imperiu" bulgar în care se 
pare că au jucat rolul de iniţiatori, pentru a se lăsa pe urmă ab¬ 
sorbiţi de tradiţia primului ţarat bulgar. N-aş dori să mă lansez 
într-o polemică, astăzi întrucâtva depăşită, asupra continuităţii ro¬ 
mânilor în Dacia, însă aş vrea să risc o explicaţie a acestei lungi 
eclipse, deoarece primul stat valah nu se constituie la nord de Du¬ 
năre decât în ultimul sfert al secolului al XlII-lea 8 , exact la o mie 
de ani după retragerea legiunilor lui Aurelianus. Desigur, de-a lun¬ 
gul acestui interval de timp, adversitatea a fost extremă. în lunga 
migraţie a popoarelor, din secolul al III-lea până în secolul al XlII-lea, 
n-a existat aproape nici o hoardă barbară, nici un val abătut peste 
vestul şi sudul Europei care să nu fi măturat spaţiul carpato-da- 
nubian. Şi când primele unităţi politice, slave şi române, se vor 
fi constituit în secolul al Xl-lea în arcul Carpaţilor — într-o epo¬ 
că în care Occidentul construia deja catedrale — ele vor sucomba 
sub loviturile ungurilor, în timp ce în câmpiile aflate la est şi la sud 
de Carpaţi se instalau pentru trei secole ultimii invadatori tura¬ 
nici, pecenegii şi cumanii. Cine ar putea totuşi afirma că această 
adversitate a fost mai mare decât aceea din câmpiile învecinate 

ale Ucrainei, Poloniei şi Pannoniei, sau chiar decât aceea din Pen¬ 
insula Balcanică, de vreme ce, de la sfârşitul mileniului I, în toa¬ 
te aceste teritorii înfloresc state puternice? Or, ceea ce trebuie să 
remarcăm este faptul că toate aceste state sunt create de popoa¬ 
re nou-venite, şi aceasta nu numai dincolo de vechiul hotar {limes) 
roman, ceea ce ar fi firesc, dar de asemenea în interior, atât în Oc¬ 
cident cât şi în Orient. Din regatul vizigot se va naşte Spania, din 
regatul franc, Franţa. Anglii şi saxonii, danezii şi normanzii sunt 
aceia care creează Anglia. în Italia, herulii, ostrogoţii, longobar- 
zii, francii şi normanzii deţin succesiv puterea sau formează mi¬ 
noritatea dominantă. Va trebui să aşteptăm cumpăna decisivă a 
mileniului al II-lea pentru a vedea apărând primele unităţi poli¬ 
tice care pot fi intr-adevăr considerate italiene, cu cetăţi negus¬ 
toreşti precum Amalfi, Pisa, Veneţia, Genova. Ele ajung la politic 
prin intermediul economicului, şi în această epocă deja târzie ne 
scapă complet evaluarea rolului jucat de minoritatea barbară în 
noul amalgam. într-un cuvânt, totul se petrece ca şi când „fibra 
politică“ s-a distrus pentru multă vreme la descendenţii vechii 
puteri imperiale. Fenomenul pare să se verifice în alte cicluri de 
civilizaţie, pretutindeni unde observarea trecerii de la o civiliza¬ 
ţie la alta este posibilă. Cretanii nu joacă nici un rol în cadrul ci¬ 
vilizaţiei elenice. Italienii şi chiar grecii din Grecia nu conduc 
Imperiul bizantin. Cum am văzut, avem întâi provincialii romani, 
apoi, după dispariţia dinastiei illyriene a lui Iustinianus, oameni 
din Asia Mică: isaurieni, cum sunt împăraţii iconoclaşti din se¬ 
colul al VlII-lea, şi cappadocieni, ca Focas; neamul lui Vasile I 
Macedoneanul, fondator al dinastiei numite macedoneană, era foar¬ 
te probabil de origine armeană, cum a fost de asemenea marele 
Ioan Tzimiskes. Perşii, descendenţi ai vechiului popor al civiliza¬ 
ţiei babiloniene, nu conduc lumea arabă la începuturile ei, chiar 
dacă influenţa lor e capitală, cum vom vedea, în înflorirea noii 
civilizaţii. Perşii joacă în civilizaţia arabă, mutatis mutandis, ro¬ 
lul de germene cultural pe care în civilizaţia occidentală îl joacă 
italienii. în ceea ce priveşte pe descendenţii vechilor egipteni, ei 
se lasă în întregime dominaţi, vreme de milenii, de minorităţile 
aparţinând celor două civilizaţii de care au fost cuceriţi, elenică 
şi arabă. 9 

Odată cu dispariţia aproape simultană a primilor concurenţi 
la „imperiul universal" al civilizaţiei creştin-ortodoxe, Bizanţul, 
Bulgaria, Serbia, pretenţia de a asigura unitatea ortodoxiei nu dis¬ 
pare. Ea va fi curând reluată de un alt stat ortodox, cel mai peri¬ 
feric: Rusia. 

Rusia kieveană, puternică un moment sub Vladimir cel Sfânt 
şi Iaroslav cel înţelept, apoi sub Vladimir Monomahul, devine anar¬ 
hică de la mijlocul secolului al XH-lea, parţial pentru că nu a ştiut 
să se debaraseze de un sistem dinastic aberant, care autoriza ne¬ 
sfârşite competiţii între toţi moştenitorii defunctului monarh. Ea 
va fi ştearsă de pe hartă de marea invazie mongolă din 1240-1241. 
Rusia continuă totuşi să existe în nord şi la est, în marea cetate 
negustorească Novgorod, având ceva influenţă germanică, la Suz- 
dal, la Vladimir, la Riazan, la Tver şi la Moscova. Dar în cursul 
acestei migraţii către nord, va interveni o profundă mutaţie. Şi ori¬ 
zontul geografic nu este singurul care se schimbă. Ţăranului din 
câmpiile ucrainene îi succedă sihastnd şi desţelenitorul de păduri. 
Amestecul cu triburile finice modifică şi tipul fizic. în sfârşit, o 
lungă şi umilitoare supunere faţă de suzeranul mongol al Eloardei 
de Aur introduce la domnitori şi la boieri şi până în popor mora¬ 
vuri asiatice, care vor marca de acum încolo întreaga istorie a Ru¬ 
siei şi în care fatalismul, viclenia şi duplicitatea se amestecă straniu 
cu curajul, violenţa şi cruzimea. Cred totuşi că a fost adesea exa¬ 
gerată importanţa pe care „rasa“ şi „mediul" au avut-o asupra su¬ 
fletului rusesc, mai ales în privinţa anumitor manifestări ale credinţei. 
Când observăm aceleaşi manifestări la alte popoare ortodoxe, al 
căror substrat etnic şi al căror mediu fizic sunt foarte diferite de 
acelea ale Rusiei, de exemplu la greci sau la români, suntem is¬ 
pitiţi să atribuim mai multă importanţă formei sub care creştinis¬ 
mul oriental a fost transmis Rusiei de către Bizanţ decât influenţei 
rasei sau a mediului. Desigur, această formă şi mai ales „mon¬ 
struozităţile" ei, de pildă exagerările dogmei sau ale practicii re¬ 
ligioase, şi-au găsit în Rusia un teren deosebit de favorabil, crizele 
religioase atingând aici un paroxism niciodată atins în restul or¬ 
todoxiei. 

Nu se va insista niciodată destul asupra rolului jucat de Bizanţ 
în formarea culturii ruseşti. De la început, Rusia a împrumutat de 

la lumea bizantină aproape toate elementele civilizaţiei (cu ex¬ 
cepţia anumitor structuri sociale şi economice, care sunt slave, şi 
a organizării dinastice, care pare să fie de origine varegă). Totul 
vine de la Bizanţ: religia, scrierea, literatura, pictura şi arhitec¬ 
tura, muzica, moravurile şi costumele de la Curte. Nu se spune 
oare că Sfântul Vladimir, care ezita încă între catolicism şi orto¬ 
doxie, şi chiar islam, s-ar fi decis pentru a doua din cauza mag¬ 
nificenţei riturilor bizantine? — ceea ce subliniază de la început 
aspectul esenţial emoţional al religiozităţii ruseşti. Influenţa bi¬ 
zantină se va menţine chiar în epocile de eclipsă a puterii politice 
a Constantinopolului, mai ales graţie influenţei puternice a Pa¬ 
triarhatului ecumenic asupra Bisericii ruseşti. 10 Vom vedea chiar 
o întărire a acestei influenţe, în special asupra concepţiei autori¬ 
tăţii monarhice, după căderea Constantinopolului, odată cu so¬ 
sirea unor cadre ecleziastice emigrate şi cu căsătoria Sofiei Zoe 
Paleologul cu Ivan III. Considerându-se din acel moment moş¬ 
tenitor al bazileilor, acesta îşi ia titlul de samoderjeţ „autocrat“ 
şi de ţar < csar < cezar 11 şi lasă să se acrediteze legenda Mosco¬ 
vei ca „a treia Romă“. 12 

Influenţa „ţarinei“, crescută în Italia în spiritul Conciliului de 
la Florenţa, nu va zdruncina deloc credinţa ortodoxă a lui Ivan III 
şi a anturajului său. Opera de pionierat a călugărilor şi eremi- 
ţilor, care mergea împreună cu aceea a desţelenitorilor din noua 
Rusie, precum şi regruparea poporului rus în jurul Bisericii în ne¬ 
fericirile abătute asupra lui, atât din cauza mongolilor, cât şi a oc¬ 
cidentalilor, au întărit ataşamentul poporului faţă de credinţa 
ortodoxă. 13 Occidentalii catolici, suedezii, cavalerii teutoni şi po¬ 
lonezii au ajuns să fie consideraţi duşmani şi mai de temut decât 
mongolii, care, cel puţin, nu încercau să le smulgă credinţa an¬ 
cestrală. Aleksandr Nevski, care va rămâne în amintirea populară 
ca eroul naţional prin excelenţă, îşi afirmă vitejia în luptele împo¬ 
triva suedezilor şi împotriva Cavalerilor Teutoni, dar se arată su¬ 
pus smerit al suzeranului său mongol. 

Influenţa Bizanţului se manifestă în modul cel mai izbitor tot 
în domeniul artei şi mai ales al picturii bisericeşti (de altfel, nu exis¬ 
tă alt gen de pictură în Rusia înainte de Petru cel Mare). Ruşii îi 
vor egala, şi uneori chiar îi vor depăşi, pe maeştrii lor bizantini, 



CIVILIZAŢIA BIZANTINĂ 


111 


prin fineţea trăsăturilor, intensitatea dramatică a expresiei, armo¬ 
nia culorilor şi echilibrul construcţiei. Arta picturală nisă, în mo¬ 
mentul apogeului ei de la începutul secolului al XV-lea (cu Andrei 
Rubliov şi maestrul lui, Theofan Grecul), este direct influenţată 
de arta epocii Paleologilor, ea însăşi mai pătrunsă de influenţa „an- 
tichizantă“ decât arta bizantină a epocilor precedente — la care 
ar trebui să adăugăm influenţa exercitată de arhitecţii italieni la 
Moscova. Astfel încât, paradoxal, arta rusă din secolul al XV-lea, 
pe punctul de a suporta presiunea decisivă a influenţei asiatice, este 
mai mediteraneană decât arta bizantină dinainte de Paleologi. Ve¬ 
dem apărând în pictură un fond de peisaj sau un decor arhitectu¬ 
ral cu reminiscenţe clasice, totul construit într-o anumită perspectivă 
şi cu o grijă extremă pentru compoziţie şi echilibru. Galeria Tre- 
tiakov din Moscova posedă câteva specimene remarcabile, precum 
acea Buna Vestire a şcolii moscovite de la sfârşitul secolului al 
XV-lea, atât de apropiată în mişcarea şi decorul ei de operele ita¬ 
liene contemporane, sau celebra Sfânta Treime a lui Rubliov, una 
dintre cele mai pure capodopere ale artei religioase din toate tim¬ 
purile. 

Subit, în secolul următor, asistăm la un asalt al influenţei asia¬ 
tice. Ea este neglijabilă, sau mai exact negativă, în arta picturală, 
probabil din cauza proscrierii picturii în arta religioasă a islamu¬ 
lui. Frescele dispar puţin câte puţin din bisericile mseşti şi icoa¬ 
nele suportă influenţa realismului occidental, în vreme ce imaginea 
acoperită cu aur sau argint domină de acum pictura pură. Schim¬ 
barea este mai pronunţată în arhitectură. în secolul al XVI-lea, 
tocmai în momentul eliberării de umilitoarea vasalitate faţă de 
Hoarda de Aur (sau de statele succesoare cum erau hanatele din 
Kazan şi Astrahan), s-ar zice că influenţa orientală creşte în Ru¬ 
sia, conform fenomenului, pe care-1 vom regăsi şi în alte părţi, al 
„influenţelor Iară constrângere". Catedrala Adormirii Maicii Dom¬ 
nului, construită la Moscova între 1472-1479 de arhitectul bolog- 
nez Rodolfo Fioravanti degli Alberti — după modelul catedralei 
din Vladimir —, este încă o pură bijuterie bizantină cu arhitectu¬ 
ra ei exterioară severă şi frumoasele ei fresce interioare. 14 în aceeaşi 
epocă, Marco Ruffo şi Pietro Solario construiesc în stil renascen¬ 
tist Palatul cu faţete, şi Aloisio di Milano construieşte Catedrala 

Bunei Vestiri (1484-1489), dar aceasta comportă deja mai multe 
turle „în formă de ceapă“. în sfârşit, în 1552, Catedrala Sfântului 
Vasile din Moscova, construită de Ivan cel Groaznic după luarea 
Kazanului, are deja stilul Asiei Centrale, cu turlele sale multico¬ 
lore şi excesiv ornate. Şi acest tip va rămâne atât de mult tipul 
arhitecturii religioase din Rusia, încât diaspora rusească din se¬ 
colul al XX-lea îi va transporta modelul stereotip în toate colo¬ 
niile ei din Occident. 15 S-ar zice că tocmai în momentul în care 
marii-cnezi moscoviţi doborau puterea ultimului hanat tătar, Asia 
Centrală, cu arta ei şi de asemenea cu unele dintre moravurile ei, 
intra din ce în ce mai mult în componenţa culturii ruseşti, de acum 
izolată de modelul ei bizantin. 

S-a discutat şi se discută încă despre originea turlelor în for¬ 
mă de bulb sau de acoperiş de cort. S-a tăgăduit originea lor mon¬ 
golă sau iraniană, pentru a vedea în ele o creaţie autohtonă sub 
influenţa probabilă a arhitecturii rustice fino-careliene. Oricum 
am lua-o, influenţa este vădit asiatică. 

Nu cred totuşi că trebuie subliniată importanţa acestei „devia- 
ţii“ într-atât încât să se tragă concluzia — cum face Toynbee, de 
pildă — unei detaşări a Rusiei de civilizaţia bizantină. în primul 
rând (şi am spus că aici se află criteriul decisiv) pentru că isto¬ 
ria rusească, izolată, nu oferă desfăşurarea unui ciclu de civiliza¬ 
ţie; apoi pentru că, prin cele mai multe dintre trăsăturile sale 
culturale, Rusia rămâne puternic legată de Bizanţ, chiar după dis¬ 
pariţia statului bizantin. Cel mult trebuie să constatăm că, accen- 
tuându-şi caracterul oriental. Rusia îşi întărea particularismul 
ortodox în chiar momentul în care creştea presiunea politică a Oc¬ 
cidentului şi apăreau primele simptome ale occidentalizării. 

Ca întotdeauna, primele încercări de aculturare apar în dome¬ 
niul militar. Avem aici un fenomen pe care Toynbee l-a observat 
în legătură cu primele încercări de modernizare a lumii arabe, în 
Egiptul lui Mehmet-Ali. O civilizaţie care resimte pe pielea ei su¬ 
perioritatea tehnică şi materială a unei civilizaţii rivale crede că 
poate să pareze pericolul adoptând întâi armele adversarului, fără 
să-şi dea seama că o civilizaţie reprezintă un tot practic indivizi¬ 
bil şi fără să-şi imagineze limpede consecinţele ineluctabile ale aces¬ 
tei prime concesii făcute duşmanului. Ţarii vor începe imperceptibil 

procesul de occidentalizare tocmai fabricându-şi primele tunuri 
cu ajutorul tehnicienilor occidentali şi reorganizându-şi armata după 
modelul german sau suedez. 

Am văzut că, în domeniul artei, influenţa italiană fusese frâ¬ 
nată, pentru a nu spune oprită, de influenţa Orientului asiatic. Occi¬ 
dentul nu va învinge decât un secol şi jumătate mai târziu prin 
voinţa deliberată a lui Petru cel Mare şi a succesorilor lui (Ecate- 
rina a Il-a mai ales), care vor impune în noua capitală, şi apoi în 
guberniile cele mai îndepărtate ale imperiului, un stil monumen¬ 
tal neoclasic de inspiraţie franceză, care va rămâne stilul arhitec¬ 
tural oficial al Rusiei până în epoca contemporană. 

în evoluţia religioasă, impactul Occidentului n-a fost nici aco¬ 
lo neglijabil, cu toate că se exercita în domeniul în care în chip 
firesc e cel mai refractar influenţei străine. Catolicii şi protestan¬ 
ţii se vor concura pentru a converti creştinătatea ruso-ortodoxă. 
Catolicismul va fi deservit de sprijinul brutal pe care i-1 va acor¬ 
da Polonia, un moment duşmanul cel mai de temut al Moscovei, 
mai ales în timpul ocupaţiei Moscovei şi al domniei efemere a 
falsului Dmitri I (1605-1606). Propaganda protestantă va fi mai 
puţin bătătoare la ochi şi se va infiltra prin straturile de jos în loc 
să încerce să se impună de sus. Ea va fi servită de predicatori izo¬ 
laţi şi de existenţa în marile oraşe a unor grupuri din ce în ce mai 
numeroase de negustori, meseriaşi şi „tehnicieni 41 germani, olan¬ 
dezi, englezi — în majoritate protestanţi. 16 Astfel, printr-un fe¬ 
nomen curios, tocmai calvinismul, creştinismul cel mai îndepărtat 
de spiritul ortodoxiei, este acela care, prin intennediul câtorva pre¬ 
dicatori — precum Quirinus Kuhlmann, acest iluminat, jumătate 
german, jumătate polonez, care va sfârşi pe rug în Piaţa Roşie a 
Kremlinului în 1689 — se află la originea unora dintre sectele 
religioase care vor juca un rol atât de mare în timpul secolelor al 
XVIII-lea şi al XlX-lea în rezistenţa împotriva modernizării, con¬ 
siderată a fi opera Diavolului. în realitate, înaltul cler ortodox se 
va împotrivi doctrinelor protestante cu mai multă vigoare decât 
catolicismului, deoarece îi era mai uşor să detecteze în ele ger¬ 
menii ereziei şi să-i denunţe. Oprit pe terenul propriu-zis religios, 
protestantismul joacă în Rusia rolul de precursor al raţionalismu¬ 
lui, al gândirii libere şi al materialismului. 

Influenţa catolică, dimpotrivă, s-a exercitat involuntar la în¬ 
ceputul secolului al XVII-lea, în sensul unei regenerări a Biseri¬ 
cii ortodoxe ruseşti. Figura dominantă a acestei mişcări de reînnoire 
e moldoveanul Petru Moghilă (Movilă, 1586-1647). 17 După ce 
a studiat în Polonia şi la Paris şi a luptat în rândurile polonezilor 
împotriva turcilor, el se călugăreşte la Kiev, unde ajunge arhiman¬ 
drit, apoi mitropolit. Crescut în mediu catolic, el a devenit cu toa¬ 
te acestea prin scrierile sale un înfocat apărător al credinţei ortodoxe 
şi a contribuit puternic la reorganizarea învăţământului religios 
după modelul iezuit (catehismul său a fost scris întâi în latină). 
Deşi a făcut apostolatul pe teritoriul polonez (Kievul ţinea încă 
de coroana Poloniei), Movilă a jucat un rol determinant în evo¬ 
luţia ulterioară a Bisericii ruseşti — provocând aprige controverse 
şi o rezistenţă înverşunată din partea „arhaizanţilor", care se va 
cristaliza mai târziu în secta Vechilor Credincioşi. Crearea la Mos¬ 
cova, în 1689, la mai mult de o jumătate de secol de la moartea 
sa, a Academiei slavono-greco-latine se datorează iniţiativei sale 
şi aceleia a discipolilor săi. Trei oraşe Moghilev sau Moghilev 
Podolski păstrează amintirea lui în Ucraina şi Bielorusia. 

Alţi străini, greci, slavi sau români, vor lua activ parte la len¬ 
tul proces de occidentalizare a Rusiei, de pildă: preotul catolic 
croat Iuri Krijanici, primul militant al panslavismului 18 ; Nicolae 
Spătarul, zis mai târziu Milescu (1636-1708), care călătorise în 
tot Occidentul şi căruia, devenit interpret la Curtea din Moscova, 
ţarul Aleksei îi va încredinţa una dintre primele ambasade ruseşti 
pe lângă împăratul Chinei; în sfârşit, domnul Moldovei, Dimitrie 
Cantemir, care, după alianţa sa nefericită cu Petru cel Mare în răz¬ 
boiul ruso-turc din 1711, se va exila în Rusia devenind unul din¬ 
tre sfetnicii ţarului. 

Astfel, în Balcani, în ciuda prezenţei sterilizante a otomani¬ 
lor, curentul occidental era mai spontan decât în Rusia. Am vă¬ 
zut rolul pe care l-au jucat aici coloniile italiene. 19 Patriarhul Chirii 
Loukaris se născuse în Creta ca supus veneţian şi studiase patru 
ani la Veneţia şi şapte ani la Padova. Presiunile religioase pe care 
le-a suportat aici au trezit în el o profundă ostilitate faţă de cato¬ 
licism, ceea ce explică fără îndoială orientarea lui spre protestan¬ 
tism în momentul în care a căutat să obţină un sprijin occidental. 

Probabil că în Polonia-Lituania luase el contact pentru prima oară 
cu calvinismul, cu prilejul unei misiuni pe care i-o încredinţase 
patriarhul ecumenic, aceea de a lupta împotriva unirii cu Roma, 
pe care o acceptase în 1594 o parte din clerul ortodox. Devenit 
patriarh al Alexandriei în 1602, apoi însărcinat cu patriarhatul ecu¬ 
menic în 1612 şi, în sfârşit, patriarh al Constantinopolului în 1620, 
el a întreţinut relaţii strânse, în timpul Războiului de treizeci de 
ani, cu ambasadele statelor protestante de pe lângă Poartă şi cu 
teologii olandezi, predicând deschis unirea ortodocşilor cu cal- 
viniştii. Printr-o stranie inconsecvenţă a sultanului Murad IV, care 
n-a înţeles că Sfântul Imperiu, mare putere catolică, era duşma¬ 
nul cel mai primejdios al Porţii, Chirii Loukaris a fost acuzat de 
trădare şi executat în 1638. Domnul Moldovei, Vasile Lupu, ju¬ 
case şi el un rol în condamnarea patriarhului. 

O altă figură de prim-plan a începuturilor occidentalizării, Ale¬ 
xandru Mavrocordat, zis „Exaporitul“ — sau „Păstrătorul Taine¬ 
lor" — (1641-1709) aparţine unei familii originare din Chios, o 
vreme colonie italiană. Mama sa, Roxana di Scarlatti, era fiica unui 
mare demnitar creştin de la Poartă, probabil de origine italiană. 
Alexandru, care va purta multă vreme şi numele mamei, îşi face 
studiile la Roma, apoi la universităţile din Padova şi Bologna, unde 
obţine titlul de doctor în medicină. Pe lângă greaca veche şi mo¬ 
dernă, vorbeşte slavona, turca, araba, persana, latina, italiana şi 
franceza. Ajuns mare-dragoman al Porţii, adică mare-interpret, el 
va fi, sub acest titlu sonor şi modest în acelaşi timp, adevăratul 
ministru de externe al Imperiului otoman de-a lungul unei întregi 
generaţii. Marea lui abilitate ca negociator al tratatului de la Kar- 
lowitz (1699) îi va permite să-şi păstreze intactă influenţa la Poar¬ 
tă, primind în acelaşi timp distincţia de conte al Sfântului Imperiu. 
Mavrocordat deschide seria marilor dregători fanarioţi 20 care vor 
încerca să domine Imperiul otoman dinlăuntru, prin supleţe şi vi¬ 
clenie, adeseori cu preţul onoarei şi chiar al vieţii. 

O altă cale va alege Dimitrie Cantemir (1673-1723). Crescut 
în Fanar, ca ostatic sub domnia tatălui său, Cantemir frecventea¬ 
ză cu asiduitate mediile occidentale. Adevărat poliglot (pe lângă 
română, el vorbea nouă limbi: greaca veche şi modernă, turca, 
araba, persana, slavona, latina, italiana şi mai târziu rusa), el va 

lăsa opere de filozofie, de teologie, de istorie şi chiar muzicolo¬ 
gie. Istoria Imperiului otoman. Descrierea Moldovei şi cercetări¬ 
le întreprinse asupra populaţiilor din Caucaz în timpul campaniilor 
lui Petru cel Mare împotriva perşilor fac din el primul orientalist 
şi unul dintre primii istorici moderni în cadrul civilizaţiei occiden¬ 
tale. Ales în Academia Regală din Berlin, e de asemenea primul 
„oriental 11 membru al unei societăţi savante occidentale. Suindu-se 
pentru a doua oară pe tronul Moldovei în 1710, cu binecuvânta¬ 
rea sultanului, el îi va trăda încrederea făcând o alianţă cu Petru 
cel Mare şi, după înfrângerea de la Stănileşti, va fi constrâns să 
se exileze. 21 

De acum încolo, avem, în principatele dunărene, o „tendinţă 
Cantemir 11 şi o „tendinţă Mavrocordat 11 , un curent al rezistenţei 
prin revoltă şi un curent al rezistenţei prin infiltrare. Regăsim cele 
două curente chiar în Grecia. S-ar putea spune că după căderea 
Constantinopolului există două Grecii: pe de o parte, Grecia pro- 
priu-zisă, care se închide către lume şi se întoarce la o civilizaţie 
esenţial ţărănească, şi, pe de altă parte, minoritatea care „colabo¬ 
rează 11 , adică Grecia fanariotă. Cele două Grecii, profund diferite 
în spirit, nu se vor regăsi decât în secolul al XlX-lea, când mino¬ 
ritatea fanariotă, părăsind, sub influenţa unui naţionalism de in¬ 
spiraţie occidentală, tactica subtilă a sabotării lente a Imperiului 
otoman din interior, se va alia cu cei care luptau în munţi pentru 
independenţa Greciei. îi vom regăsi în fruntea acestei mişcări pe 
Alexandra Ipsilanti, fiul unui domn fanariot, şi pe Alexandru Ma¬ 
vrocordat, stră-strănepotul Exaporitului, apărătorul de la Misso- 
longhi, prietenul lui Byron, al lui RB. Shelley şi al lui Mary Shelley. 

Dacă această reconvertire a fanarioţilor trebuie pusă pe sea¬ 
ma influenţei „filozofilor 11 francezi şi a revoluţionarilor americani 
şi francezi, a existat de asemenea o altă cale de penetrare a lumii 
ortodoxe de către Occident: Bisericile „uniate 11 . Din 1594, o parte 
din clerul ortodox din Ucraina poloneză acceptase unirea cu Roma 
în termenii Conciliului de la Florenţa din 1439. Acelaşi fenomen 
se va reproduce cu o parte din clerul ortodox român din Transil¬ 
vania după ocuparea acestei provincii de către Austria, în 
1699-1700. Tinerii preoţi români instruiţi la Roma vor juca de acum 

încolo un rol capital în trezirea naţionalismului românesc, de am¬ 
bele părţi ale Carpaţilor, precum şi în procesul de occidentalizare. 

Dar deja Rusia o luase înainte. Am văzut apărând în secolul 
al XVII-lea, şi mai ales sub domnia lui Aleksei Mihailovici 
(1645-1676), primele simptome ale crizei, primele semne de oc¬ 
cidentalizare. 22 Revoluţia lui Petru cel Mare nu este un trăsnet în- 
tr-un cer senin. Dar dacă trebuie să acordăm importanţa cuvenită 
acestui lung travaliu de apropiere, nu trebuie să subestimăm ro¬ 
lul capital jucat de personalitatea excepţională a lui Petru cel Mare. 

Nu e locul aici să începem o discuţie asupra omului. Blamat 
de unii, ridicat în slăvi de alţii, el n-a încetat după două secole şi 
jumătate să provoace aprige polemici, chiar în Rusia. Dar el este 
rus, profund rus, atât în cele mai înalte calităţi, cât şi în cele mai 
rele excese ale sale. Putem chiar spune că el anticipează Rusia 
viitoare, că prefigurează Rusia secolului al XX-lea. Nu e deloc 
de mirare că Rusia lui Stalin i-a dedicat un cult. Minima afirma¬ 
ţie pe care o putem face este că, fără acţiunea lui brutală, îndâr¬ 
jită şi eficace, procesul de occidentalizare a Rusiei ar fi întârziat 
cu un secol. Putem preciza începutul acestui proces, data la care 
s-a luat o măsură, în aparenţă modestă sau superficială, dar cât de 
semnificativă: ukazul din 4 ianuarie 1700 care impunea costumul 
occidental („haine nemţeşti") tuturor demnitarilor şi funcţionarilor 
imperiului. Ukazul din 4 ianuarie 1700 este actul de naştere al Ru¬ 
siei modeme. 23 

Dar rezistenţa vechii Rusii va fi lungă şi înverşunată. Ea se 
va întinde la toate domeniile şi la toate straturile sociale, de la 
înaltul cler până la călugări şi „sectari", de la anturajul ţarului până 
la cazaci — şi secolul al XVIII-lea va fi jalonat de opoziţii în¬ 
dârjite şi revolte sângeroase. Nicăieri în ortodoxie reacţia nu va 
fi atât de sălbatică. Printr-un fenomen pe care-1 vom regăsi şi în 
altă parte, rezistenţa la influenţa occidentală îşi va relua suflul un 
secol mai târziu, odată cu „slavofilii", într-o formă desigur mai 
puţin brutală şi în cele din umiă mai eficace. Totuşi, grefa occi¬ 
dentală îşi arătase deja roadele şi dacă primul poet ras modem 
este încă un străin, Antioh Cantemir 24 , primul dintre marii lor po¬ 
eţi naţionali, Puşkin, îşi publică primele opere în 1820 — la 120 

de ani după ucazul din 1700, în vreme ce prima manifestare po¬ 
litică în stil occidental, complotul Decembriştilor, datează din 1825. 

De la sfârşitul acestei „perioade de incubare“ începe o eră de 
creaţie cu totul remarcabilă, care face din secolul al XlX-lea cel 
mai mare secol al Rusiei, în ciuda unui regim politic sufocant — 
dar şi poate, parţial, graţie contradicţiilor provocate de dubla ten¬ 
siune autocraţie-democraţie şi Orient-Occident. în aproape toa¬ 
te domeniile artei şi ale gândirii, dar mai ales prin literatura şi 
muzica sa, Rusia accede dintr-odată la cel mai înalt nivel al ci¬ 
vilizaţiei occidentale. între timp, ea intrase deja în ceea ce se va 
numi „concertul european". Şi aici este posibil să datăm eveni¬ 
mentul: 1756, alianţa cu Austria şi Franţa împotriva Prusiei. 25 în 
1756, Rusia, dincolo de interesul imediat al „adunării pământu¬ 
rilor ruseşti" şi al accesului la mare, intervenea pentru prima oară 
în lupta pentru menţinerea echilibrului între puterile europene. în¬ 
cepând din 1756, Rusia este unul dintre „regatele combatante" 
ale civilizaţiei occidentale. 26 Două secole mai târziu, ea este unul 
dintre cei doi combatanţi care au mai rămas în arenă. 

Această imixtiune continuă în afacerile Europei merge mână 
în mână cu o formidabilă expansiune spre est care nu e lipsită de 
asemănare cu cucerirea Vestului de către Statele Unite, deşi foar¬ 
te diferită în spirit. Ea echivalează cu o recucerire de către indo-eu- 
ropeni a unei vaste zone care odinioară a fost a lor, înainte de a 
se fi trezit nomazii turanici în stepele din Asia Centrală. Aceas¬ 
tă recucerire, începută în secolul al XVI-lea de către aventurieri 
cazaci, ţine până la începutul secolului al XX-lea, când Rusia ajun¬ 
ge şi spre vest la expansiunea ei maximă (cu excepţia Galiţiei, a 
Ucrainei subcarpatice şi a Bucovinei de Nord, anexate ca urma¬ 
re a celui de-al doilea război mondial). Şi, tocmai în plină expan¬ 
siune teritorială şi în plină forţă de creaţie spirituală, Rusia, 
asemenea Franţei din secolul al XVIII-lea, îşi face revoluţia in¬ 
ternă. Iar divorţul politic de Occident, pe care această revoluţie 
îl va antrena, culminând cu formarea aşa-ziselor „blocuri" răsă¬ 
ritean şi apusean, va masca în ochii contemporanilor un fapt ca¬ 
pital pentru istoricul civilizaţiilor, şi anume că doar astăzi Rusia 
a renunţat definitiv la vechea moştenire bizantină, occidentalizân- 
du-se în întregime. 

Numai astăzi, pentru prima oară în Istorie — şi în pofida unor 
diferenţe superficiale şi în mare parte artificiale — există o sin¬ 
gură Europă, de la Atlantic la Ural, de-a lungul căreia circulă, când 
nu sunt voluntar deformate, sau interzise, aceeaşi ştiinţă, aceeaşi 
artă şi aceeaşi filozofie. Este perioada de vulgarizare, perioada 
„elenistică" a civilizaţiei noastre. 27 

Rusia a realizat însă această ultimă etapă a metamorfozei sale 
sub forma unei erezii a Occidentului, marxismul, printr-un feno¬ 
men asemănător aceluia care îi incita pe barbarii gennani să adop¬ 
te religia lumii antice în declin mai degrabă sub forma ereziei 
ariene decât sub forma ortodoxiei romane. Această reacţie, iraţio¬ 
nală, pasională, a fost de multă vreme pregătită de climatul „sla- 
vofil“ şi violent antioccidental în care s-a dezvoltat doctrina 
revoluţionară rusă în secolul al XlX-lea, climat pe care-1 regăsim 
nu numai în speculaţiile filozofice şi politice, dar şi în marea li¬ 
teratură, mai ales la Dostoievski şi Tolstoi. Această convingere 
mesianică, conform căreia Occidentul era „putred" şi salvarea nu 
putea să vină decât de la Rusia, n-a fost lipsită de influenţă asu¬ 
pra gândirii occidentale, mai ales în Germania. Găsim urme ale 
acestui „complex" chiar la Spengler, care nu e departe de a ad¬ 
mite că flacăra, abandonată de mâinile slăbite ale Occidentului, 
va fi reluată de Rusia. 

Dacă am zăbovit puţin mai mult asupra cazului civilizaţiei bi¬ 
zantine, am făcut-o: 

— mai întâi, pentru că ceilalţi autori au omis-o (Gobineau, Da- 
nilevski, Spengler, Bagby) sau, după opinia noastră, au „de- 
cupat-o" greşit (Toynbee); or, cred că am demonstrat că 
regăsim în ea toate fazele unui ciclu de civilizaţie, cu ex¬ 
cepţia fazei statului unitar, care n-a avut timpul să se des¬ 
făşoare din dublul motiv că o jumătate din aria sa a fost 
cucerită de o civilizaţie rivală, cea arabă, în timp ce cealaltă, 
Rusia, se convertea la o altă civilizaţie contemporană: cea 
occidentală; 

— apoi, pentru că aportul ei la civilizaţia occidentală, deşi târ¬ 
ziu, a fost considerabil: ar fi suficient să menţionăm influ¬ 
enţa literaturii şi muzicii ruseşti asupra artei occidentale 

contemporane; vom semnala imediat un alt fenomen care, 
după câte ştim, n-a fost destul de remarcat: rolul „orienta¬ 
lilor" în marea cotitură pe care a cunoscut-o arta occiden¬ 
tală la începutul secolului al XX-lea, într-un moment în care 
toate valorile tradiţionale erau răsturnate. Ii cităm în trea¬ 
căt, deoarece vom reveni asupra acestei probleme, pe Stra- 
vinski pentru muzică, pe Kandinski pentru pictură şi pe 
Brâncuşi pentru sculptură 28 ; 

— în sfârşit, pentru că, odată intrat în competiţia pentru he¬ 
gemonia lumii occidentale, unul dintre vechile Contending 
States ale civilizaţiei bizantine, Rusia, este astăzi, împreu¬ 
nă cu Statele Unite ale Americii, una dintre puterile care 
pot ridica pretenţii la această hegemonie. 


Note 

1. E cam superficial să înglobezi Grecia şi Syria în aceeaşi civiliza¬ 
ţie numai pentru că şi într-un loc, şi în celălalt se mănâncă vinete um¬ 
plute şi iaurt! 

2. La un moment dat, asistăm chiar la situaţia paradoxală că Papa, 
în ciuda certurilor sale cu patriarhul de Constantinopol, favorizează, cel 
puţin la început, acţiunea misionară a fraţilor Chirii şi Metodiu în Mo- 
ravia, pentru a se împotrivi acţiunii clerului german, ale cărui „metode 
de evanghelizare" Papa le condamna. 

3. Dacă studiem o hartă a expansiunii creştinismului în jurul anului 
300, zonele cele mai creştinate din întregul Imperiu roman sunt Tracia 
şi Asia Mică, adică exact nucleul viitorului Imperiu bizantin. Printr-o 
ironie a sorţii, ele corespund de asemenea teritoriului actual al Turciei. 

4. Şcoala din Atena, ultimul bastion al gândirii antice, nu va fi în¬ 
chisă decât sub Iustinian, în 529. 

5. Ele sunt anterioare cu puţini ani cuceririi oraşului de către perşi 
în 260 d. Hr. (cf. Du Mesnil du Buisson, Les Peintures de la synagogue 
de Doura Europos, Roma, 1939). 

6. Dacă vrem s-o coborâm şi mai mult în timp, putem regăsi o schi¬ 
ţă a ceea ce mai târziu va fi stilul bizantin, în frescele palatului part de 
la Kuh i Khwaja, din Seistan, care datează din secolul I al erei noastre. 
Tocmai aici, la extremitatea sud-orientală a lumii iraniene, cu tehnici şi 
uneori cu motive greco-romane, dar într-un cu totul alt spirit, ia naştere 

noul stil pictural. Aceeaşi manieră se regăseşte la Dura, nu numai în fres¬ 
cele sinagogii, dar şi în acelea ale altor sanctuare: zeul Mithra la vână¬ 
toare, din frescele de la Mithraeum, este deja Sfântul Gheorghe doborând 
balaurul, din icoanele bizantine. 

7. S-a remarcat pe bună dreptate că nu forţa irezistibilă a valului turc 
a provocat atunci prăbuşirea puterii bizantine în Asia Mică, deoarece în¬ 
frângerea de la Mantzikert, la urma urmelor accidentală, ar fi fost repa- 
rabilă dacă n-ar fi fost însoţită şi urmată de partea bizantină de o serie 
incredibilă de lupte intestine şi de trădări. Asistăm, aşadar, la o veritabi¬ 
lă „putrezire" din interior. Şi totuşi, în artă şi gândire, civilizaţia bizan¬ 
tină va mai cunoaşte încă, sub Comneni şi Paleologi, secole de vitalitate. 

8. După ce vârful occidental al marelui val mongol a distrus ultimul 
regat barbar constituit la nord de Dunăre, cel al cumanilor. Ştim că după 
refluxul valului mongol, Bela IV al Ungariei va coloniza resturile de cu¬ 
mani împinşi spre vest, în regiunea Tisei, pentru a face din ei aliaţi îm¬ 
potriva puterii crescânde a magnaţilor lui. 

9. Astăzi, dacă Egiptul a luat conducerea proiectului pentru unita¬ 
tea lumii arabe intr-un cadru nou, acela al adaptării la civilizaţia occi¬ 
dentală, este, probabil, pentru simplul motiv că, dintre toate ţările arabe, 
Egiptul a fost primul care s-a angajat pe calea occidentalizării sub im¬ 
pulsul dinastiei turco-albaneze a lui Mehmet-Ali. 

10. Timp de veacuri, toţi mitropoliţii Rusiei vor fi greci. Ultimul din¬ 
tre ei va fi mitropolitul Isidor al Moscovei, semnatarul unirii de la Flo¬ 
renţa din 1439, care la întoarcerea lui la Moscova în 1441 va fi aruncat 
în închisoare şi destituit de marele-cneaz Vasili. Sinodul reunit ulterior 
va desemna un rus, pe Ionas, episcopul de Riazan, adversar al unirii. 

11. Titlu pe care patriarhul ecumenic nu îl va recunoaşte decât lui 
Ivan cel Groaznic, în 1561. 

12. Termenul pare să-i fi fost sugerat pentru prima oară lui Ivan III 
de un călugăr al mănăstirii Eleazar din Pskov, Filotei. 

13. Astăzi, după o jumătate de mileniu, şi în circumstanţe desigur 
mult diferite, se dovedeşte că tot patriarhul ecumenic este acela care ca¬ 
ută o apropiere de Roma şi tot patriarhul de la Moscova ia conducerea 
rezistenţei împotriva catolicismului. 

14. In cazul acestei catedrale, ne e greu să despărţim aportul bizan¬ 
tin de aportul italian. In realitate, cele două arte avuseseră aceeaşi origi¬ 
ne şi Veneţia realizase deja o sinteză între romano-gotic şi bizantin. Să 
comparăm, de pildă, unele fresce religioase din regiunea Veneţiei, mai 
ales acelea ale lui Giotto din capela Scrovegni de la Padova, şi frescele, 

în acelaşi oraş, din baptisteriul Domului, cu picturile din Mistra, Dal¬ 
maţia, Rusia sau Bucovina. 

15. Putem compara fenomenul cu ceea ce s-a întâmplat, pe o scară 
mai mică în ţările române, cel puţin în Valahia, după construirea de că¬ 
tre Neagoe Basarab a bisericii de la Curtea de Argeş (nefericit restau¬ 
rată la sfârşitul veacului al XlX-lea de Lecomte du Nouy, discipol al lui 
Viollet Le Duc. Turlele răsucite şi ornamentaţia exterioară trădează in¬ 
fluenţa arabo-persană. Prestigiul acestei opere, numită uneori „minunea 
Orientului", va fi atât de mare, încât modelul va fi abundent — şi sără¬ 
căcios — imitat până în plin secol al XX-lea, iar peripeţiile construirii 
ei vor intra în legendă ( Legenda Meşterului Manole; regăsim această temă 
în alte ţări din Europa, şi până în China, pentru construirea Marelui Zid). 
A se vedea în această privinţă Mircea Eliade, Manole et le Monastere 
d’Arges, în Revue des etudes roumaines, III-IV, 1955-1956, pp. 7-28). 

16. La Moscova a existat, de la sfârşitul secolului al XVII-lea, un 
întreg cartier german, „mahalaua" Svoboda — altfel spus „Slobozia". 
Aici a zburdat tânărul Piotr Alekseievici, viitorul Petru cel Mare, în tim¬ 
pul regenţei surorii sale Sofia şi aici va prinde gustul lucrurilor din Oc¬ 
cident şi al modului de viaţă al occidentalilor. 

17. Movilă sau Moghilă, neam de mari boieri moldoveni care a dat 
Moldovei şi Ţării Româneşti domnitori la sfârşitul secolului al XVI-lea 
şi începutul secolului al XVII-lea. Aliat cu marea nobilime poloneză, el 
va favoriza în Moldova influenţa poloneză şi catolică. Reamintesc citi¬ 
torului că, prin intermediul familiei Potocki şi al Măriei Leszczinska, 
soţia regelui Ludovic XV, o picătură din sângele Movileştilor curgea în 
venele lui Ludovic XVI, nefericitul rege ghilotinat în 1793. 

18. El nu e însă primul teoretician, această onoare revenind, se pare, 
unui preot italian, Mauro Orbini, în cartea sa II regno degli Slavi (1601). 
Krijanise, adevărat personaj romanesc, plecat la Moscova în speranţa de 
a convinge pe ţarul Aleksei Mihailovici să facă o alianţă cu Papa şi cu 
împăratul împotriva turcilor, va petrece zeci de ani în surghiun în Sibe¬ 
ria, pentru ca, eliberat după moartea ţarului, să cadă sub zidurile Vie- 
nei, în 1683, în rândurile armatei lui Jan Sobieski. 

19. Vezi, mai sus, pp. 103-104. 

20. Din Fanar, „ghettoul" grec din Constantinopol. Se pare că ter¬ 
menul vine din francezul „fanai" care desemna în epoca „francă" un far 
plasat în acest loc, pe ţărmul Cornului de Aur. 

21. începând cu această dată, se deschide pentru principatele româ¬ 
ne era zisă fanariotă (1711-1821), în timpul căreia Poarta, pierzându-şi 
încrederea în domnitorii autohtoni, nu va mai numi în fruntea acestor 

principate decât domni fanarioţi sau „fanariotizaţi“, dintre care şase sunt 
membri ai familiei Mavrocordat. Această eră a lăsat o amintire execra¬ 
bilă în memoria populară, şi istoriografia română a fost severă cu aces¬ 
te familii străine venite să facă avere în ţară, în puţinul timp care le era 
acordat de stăpânii lor, sultani sau mari viziri, ale căror favoruri trebuiau 
neîncetat cumpărate. în o sută zece ani, cei mai întunecaţi din istoria ţă¬ 
rii, se perindă nu mai puţin de treizeci şi doi de principi care au domnit 
de şaptezeci şi şase de ori în unul sau altul dintre principate! Prinţesa Bi- 
bescu, din familia Mavrocordat prin mama sa, a încercat, cu talentul pe 
care i-1 cunoaştem (La Nymphe Europe, Pion, Paris, 1960), o apologie a 
fanarioţilor prin ceea ce s-ar putea numi o monografie poetică a Mavro- 
cordaţilor. E totuşi îndoielnic ca acest panegiric înflăcărat să influenţe¬ 
ze pe istoricii de meserie — deşi N. Iorga a schiţat deja în acest sens o 
reacţie împotriva judecăţilor prea categorice ale înaintaşilor săi. 

22. Să-i semnalăm, printre precursori, în primul rând pe cancelarul 
ţarului Aleksei, Artemon Sergheievici Matveiev (unchiul Nataliei Na- 
râşkina, care va fi mama lui Petru cel Mare şi care el însuşi era căsătorit 
cu fiica unui imigrant scoţian, Hamilton); apoi, pe prinţul Vasili Gali- 
ţân, un timp principal ministru al regentei Sofia, ulterior exilat de aceasta. 
Vărul său, Dmitri Galiţân, mare-cneaz de Kiev, mare bibliofil, teoreti¬ 
cian politic, va muri în închisoare sub domnia ţarinei Ana. 

23. Vom vedea mai departe în ce măsură proverbul „nu haina face 
pe om“ este fals în viaţa popoarelor. 

24. Fiu al lui Dimitrie Cantemir şi al unei Cantacuzine; va muri în 
1743 la treizeci şi patru de ani. A fost ambasador al Rusiei la Paris şi 
Londra. 

25. Un prim pas fusese făcut la 30 august 1721 prin semnarea păcii 
de la Nystad, care consacra victoria Rusiei asupra Suediei după un duel 
care durase mai mult de douăzeci de ani. Dar nu era vorba încă decât 
de un război local pentru a asigura accesul Rusiei la mare. Totuşi, este 
simbolic faptul că la 22 octombrie 1721, în noua Catedrală a Sfintei 
Treimi, Petru cel Mare, împotriva părerii unora dintre consilierii lui (in¬ 
clusiv a lui Cantemir), a luat titlul de „împărat al tuturor Rusiilor“ şi nu 
pe acela de împărat al Orientului. 

26. Unii contemporani nu s-au înşelat în această privinţă. Iată scri¬ 
soarea pe care i-o adresa la 25 aprilie 1760 ministrului francez de ex¬ 
terne, ducele de Choiseul, ministrul danez al afacerilor străine, contele 
Bemstorff (danezul încerca să-l convingă pe francez să iasă din alianţa 
pe care o semnase Franţa cu Rusia în 1756 împotriva Prusiei): „Rusia e 
o teroare pentru toate naţiunile civilizate de care se apropie. Ce limite 

s-ar putea pune vreodată cupidităţii unei naţiuni destul de numeroase pen¬ 
tru ca pierderea oamenilor să n-o afecteze, şi destul de săracă pentru a 
fi obligată să caute la altul ceea ce nu are la ea acasă; unei naţiuni dure 
şi războinice care n-are nici moravuri, nici legi, nici plăceri care să poa¬ 
tă s-o îmblânzească, s-o oprească sau să o reţină; care nu recunoaşte drept 
regulă decât voinţa unuia singur; care nu se teme de nici o altă putere; 
care, în sfârşit, poate să-şi cucerească toţi vecinii, încredinţată că nici 
unul dintre ei nu poate face acelaşi lucru cu ea?... (Dacă o soartă nefe¬ 
ricită vrea ca Prusia să cadă în mâinile ruşilor), aceştia, predispuşi de 
acum încolo să participe direct şi imediat la afacerile Germaniei, ar ară¬ 
ta Europei mirate, în urma unui război întreprins pentru menţinerea li¬ 
bertăţii şi a liniştii publice, o putere incomparabil mai înspăimântătoare 
decât aceea care s-a vrut să fie doborâtă..." (citat de contele de Mont- 
bas, ministru plenipotenţiar, comunicare la Academia de Ştiinţe Mora¬ 
le şi Politice, 28 mai 1956: A propos d’un bicentenaire: le premier trăite 
de Versailles (1 mai 1756), în Revue des travaux de l Academie des Scien¬ 
ces Morales et Politiques, 1956, semestrul I, pp. 179 şi urm.). Scrisoa¬ 
rea contelui Bemstorff, de o extraordinară luciditate politică, se poate 
citi după mai bine de două sute de ani ca şi când ar fi vorba de istoria 
contemporană a Europei. 

27. Apartenenţa Uniunii Sovietice la „clubul" affo-asiatic a fost con¬ 
testată nu numai din cauză că URSS nu este într-adevăr o putere asiati¬ 
că şi nici pentru că membrii „clubului" ţin să păstreze echilibrul între cele 
două superputeri — ostilitatea celor mai mulţi dintre ei faţă de SUA fi¬ 
ind suficient de explicită ca să nu se încurce în asemenea calcule politi¬ 
ce —, ci în primul rând pentru că ei simt confuz că de acum încolo Rusia 
face parte integrantă din lumea occidentală. Nu face parte din lumea lor. 

28. Există o altă influenţă târzie a Bizanţului asupra Occidentului, 
aceea exercitată foarte recent de Biserica din Orient asupra Bisericii ca¬ 
tolice, şi dorinţa acesteia de a favoriza Unirea n-ar fi suficientă pentm 
a o explica: e perceptibilă în arta Bisericii, în revenirea la unele rituri 
vechi, în adoptarea limbilor vernaculare în liturghie şi, pe scurt, într-o 
întreagă serie de reforme propovăduite Conciliul Vatican II. 



Civilizaţia occidentală 

9 


Naţiunile membre ale civilizaţiei bizantine apar astfel ca pri¬ 
mele naţiuni ale lumii contemporane convertite de bună voie la 
civilizaţia occidentală. Procesul, care a durat înjur de două se¬ 
cole şi jumătate şi care astăzi este practic încheiat, ne va furniza 
exemple preţioase pentru studiul, în general, al fenomenelor de 
aculturare (sau de contact între civilizaţii), deşi o filiaţie comu¬ 
nă ambelor civilizaţii, o anumită înrudire etnică şi apartenenţa la 
aceeaşi religie falsifică puţin problema. 

Să vedem acum perioadele pe care le putem distinge în evo¬ 
luţia civilizaţiei occidentale, înainte de a examina cazul civiliza¬ 
ţiei arabe, mai în vârstă cu câteva secole. 

Am schiţat această „periodizare", cu titlu de exemplu, la în¬ 
ceputul părţii întâi. 1 

Să reluăm aici marile faze ale ciclului occidental. Primul con¬ 
tact al barbarilor germani cu Roma datează de la sfârşitul seco¬ 
lului al Il-lea î. Hr., când cimbrii şi teutonii înving de mai multe 
ori armatele romane înainte de a fi zdrobiţi de Marius şi Catulus 
în 101; dar cred că aceste contacte ostile, ca şi incursiunea lui Cae- 
sar pe malul drept al Rinului nu pot să fie considerate ca un în¬ 
ceput de aculturare, şi nici luptele defensive pe care Marcus 
Aurelius şi succesorii lui nemijlociţi au trebuit să le susţină îm¬ 
potriva primilor germani veniţi din est, cvazii şi marcomanii. In¬ 
tr-adevăr, doar când unele popoare germanice vor fi fost admise, 
de voie sau de nevoie, dincoace de hotarul roman (limes) în a doua 
jumătate a secolului al IV-lea, putem vorbi de un contact direct şi 
continuu. Mai întâi, vor fi francii salieni instalaţi de Iulianus la 
gura Rinului (357-358), apoi goţii, admişi de Gratianus şi The- 
odosius după dezastrul de la Adrianopol, unde a pierit Valens (378), 

în sudul Dunării, la cealaltă extremitate a limes -ului european. Dar 
aceste concesii, la urma urmelor limitate, vor fi curând urmate 
de multe altele. Deja, înainte de a fi instituit sistemul foedus-u- 
lui, din ce în ce mai mulţi barbari fuseseră angajaţi ca mercenari 
în armatele romane. Ei vor juca un rol considerabil. Unii, ca van¬ 
dalul Stilicon, vor accede până la cele mai înalte demnităţi mili¬ 
tare şi se vor alia cu familia imperială. La mijlocul secolului al V-lea, 
francii, vizigoţii, burgunzii, herulii şi vandalii vor fi practic stăpâ¬ 
nii Imperiului roman de apus, şi tocmai cu ajutorul câtorva con¬ 
tingente germane Aetius, „ultimul dintre romani“, îi va izgoni din 
Gallia pe hunii lui Attila. Perioada care se scurge de la instalarea 
francilor în Batavia până la Codul de legi al lui Alaric (506), adi¬ 
că un secol şi jumătate, reprezintă prima fază a aculturării ger¬ 
manilor în Occident. La sfârşitul ei, barbarii deţin puterea nu numai 
de fapt, ci şi de drept. Totuşi, populaţiile nu s-au contopit încă, după 
cum o dovedeşte diversitatea codurilor de legi. Procesul va cere 
mai multe secole. Căsătoriile mixte vor favoriza fuziunea, ca şi 
întrebuinţarea latinei bisericeşti şi de cancelarie. Dar e neîndo¬ 
ielnic că dozajul de sânge german nu va fi acelaşi în diferitele pro¬ 
vincii, în Italia, în Galla, în Peninsula Iberică. Chiar în Gallia, 
infiltrarea germană a fost mult mai masivă în nord şi nord-est de¬ 
cât în sud, după cum o dovedesc astăzi încă datele lingvistice şi 
antropologice. Pentru a reveni la mărturiile din domeniul drep¬ 
tului, e semnificativ să constatăm că, atunci când în secolul al X-lea 
unificarea dreptului barbar şi a dreptului galo-roman va fi fost re¬ 
alizată, în sud a predominat dreptul roman, în timp ce în nord drep¬ 
tul cutumiar de origine germană a fost probabil dominant. Poate 
că trebuie să acceptăm data de 842, anul Jurământului de la Stras- 
bourg, primul document scris în franceza medievală, ca marcând 
sfârşitul perioadei larvare. 2 O nouă civilizaţie iese din crisalidă. 

De la mijlocul secolului al V-lea, când Imperiul roman de apus 
cade în anarhie, farâmiţându-se definitiv, şi până la începutul se¬ 
colului al Xl-lea, Occidentul, odinioară unificat, înfloritor şi aco¬ 
perit de monumentele unui stil unitar, cunoaşte intr-adevăr o epocă 
întunecată, a dark age. Putem spune că, exceptând scurta perioadă 
a „renaşterii carolingiene“, mândrul edificiu roman s-a năruit în în¬ 
tregime: organizarea politică este fragmentată în regate dominate 

de minorităţi de origine barbară, economia este pretutindeni re¬ 
dusă la „ţinuturile 11 din jurul „burgurilor 11 , justiţia este primitivă, 
moravurile brutale, confortul rudimentar, ştiinţele cad în uitare, fi¬ 
lozofia şi literatura sunt plăpânde, pentru a nu spune inexistente, 
artele se mulţumesc să repete timid modelele romane, paleocreş¬ 
tine sau bizantine. Istoricii artei nu găsesc nici măcar tennenul po¬ 
trivit pentru a desemna stilul sau stilurile care anunţă stilul romanic. 
Chiar renaşterea carolingiană se încheie brusc, probabil din cau¬ 
za ultimului şi teribilului val barbar, al normanzilor, care a fost mult 
mai devastator decât precedentele şi care încheie sau precipită pro¬ 
cesul de fragmentare feudală odată cu ruina economică a satelor 
şi regruparea populaţiilor în jurul punctelor fortificate. 

Brusc, la începutul secolului al Xl-lea, la puţin mai mult de 
două secole după convertirea forţată a saxonilor şi la puţin mai 
mult de un secol după sedentarizarea nou-veniţilor scandinavi în 
Nonnandia, asistăm la o extraordinară efervescenţă. Regatele creş¬ 
tine din Spania încep Reconquista; baronii „franci 11 (şi normanzi) 
pleacă să cucerească Sicilia, Italia, Anglia şi atacă lumea musul¬ 
mană în inima Orientului, copleşind Imperiul bizantin; germanii 
încep Drang nach Osten. Faţă de Bizanţ şi de lumea arabă, cru¬ 
ciaţii par încă barbari prin asprimea moravurilor lor, dar sunt bar¬ 
bari care construiesc deja catedrale. 

Evoluţia artei — în special a arhitecturii — ne va servi şi aici 
drept fir călăuzitor. Atât în artă, cât şi în politică, civilizaţia occi¬ 
dentală ne oferă cel mai larg evantai de creaţii şi cel mai mare nu¬ 
măr de „centre de greutate 11 succesive din toată istoria civilizaţiilor. 
Fenomenul se datorează probabil întinderii ariei sale şi marii va¬ 
rietăţi a componentelor sale etnice. Am relevat deja un fenomen 
asemănător în Orientul Mijlociu. La cealaltă extremă, exemplele 
sunt: Egiptul, China şi Creta, iar la mijloc am avea civilizaţiile 
indiană, greco-romană, arabă, bizantină şi cele două civilizaţii pre- 
columbiene. în interiorul fiecărei civilizaţii — voi reveni asupra 
acestui lucru mai târziu —, energia creatoare se mută cu timpul 
şi formează focare succesive, vârtejuri care se deplasează. Să le 
numim „centre de civilizaţie 11 , sau „culturi 11 sau, după expresia lui 
Philip Bagby, „subcivilizaţii 11 . La o scară mai mică, ele prezintă 
similitudini de evoluţie cu civilizaţiile globale. 




128 


CIVILIZAŢIILE 


Ca în cazul civilizaţiei bizantine care înfloreşte în zona cea 
mai apropiată de focarul vechii civilizaţii căreia îi succedă, adică 
în Tracia şi Asia Mică, şi nu în Grecia continentală şi nici în ţările 
slave târziu asimilate, civilizaţia occidentală înfloreşte în zonele de 
amalgam optim, adică acolo unde elementul celtic, iberic şi germa¬ 
nic s-a aflat în contact cu Roma de cel mai mult timp: nordul Ita¬ 
liei, Spania, Franţa şi Valea Rinului. 3 Astfel, prima mişcare literară 
din Occident apare în sudul Franţei. De asemenea, leagănul ar¬ 
tei romanice se află în centrul Franţei, probabil în Auvergne, şi 
cu toate că acest stil, a cărui extindere a fost favorizată de acţiu¬ 
nea ordinelor monastice şi de mobilitatea meşterilor, s-a impus 
rapid într-o mare parte a ariei Occidentului, în nordul Franţei, în 
nordul Italiei, în Spania, Germania şi Anglia, putem afirma că în 
Franţa el a progresat de la sud la nord şi că provinciile sale pre¬ 
dilecte sunt provinciile cu o puternică predominanţă galo-romană 
sau iberică: Auvergne, Limousin, Anjou, Touraine, Poitou, An- 
goumois, Provence, precum şi sud-vestul Franţei şi Catalonia. In¬ 
vers, faza următoare, aceea a artei gotice, înfloreşte în zone mai 
puternic germanizate, în Ile-de-France şi în Normandia, sudul Fran¬ 
ţei fiind lent şi reticent în a o accepta, în vreme ce Italia nu o va 
adopta decât târziu, cu excepţia Siciliei şi a sudului peninsulei, 
unde va fi importată de dominatorii normanzi. 

Arta romanică, în pofida netăgăduitei ei originalităţi, este încă 
puternic tributară artei greco-romane, artei bizantine şi pe alocuri 
artei arabe. Influenţa ultimei, cu excepţia Siciliei, unde este pro¬ 
fundă, se manifestă, în general, numai în arta ornamentală. Influ¬ 
enţa bizantină a fost mai profundă şi mai durabilă, mai ales în pictură, 
în mozaic şi în artele minore, şi, în sfârşit, în vitraliu, această ra¬ 
mură atât de caracteristică artei occidentale medievale. Ea va ră¬ 
mâne mult timp vie în planul bazilicilor şi de asemenea în basorelief, 
unde transmite vechea moştenire babiloniană. Figurile capitelu¬ 
rilor romane, monştrii, leii, taurii, berbecii şi grifonii, vin direct 
din vechea civilizaţie a Orientului Mijlociu. Niciodată nu se va 
spune suficient: dintre toate influenţele suportate de Evul Mediu 
occidental, aceea care, în definitiv, este preponderentă este influ¬ 
enţa Iranului part şi sassanid. S-a exercitat sub diverse forme şi a 
apucat pe mai multe căi, care uneori se întâlnesc sau se confundă: 

aceea a imaginarului creştin primitiv, încă apropiat de arta ele¬ 
nistică, dar deja puternic impregnat de influenţe semite şi iranie¬ 
ne; aceea a artei bizantine, care se desfăşoară de-a lungul secolelor, 
pătrunzând mai ales prin intermediul artelor minore, tapiserie, fil¬ 
deş, orfevrărie; aceea a costumului şi a artizanatului „barbar 11 sau 
gotic, la originea cărora se află sarmaţii, rude apropiate ale păr¬ 
ţilor şi imitatori ai acestora. Nu trebuie să uităm că şi costumul şi 
echipamentul de război medieval vin de la părţi şi sarmaţi. Ca¬ 
valerul part îmbrăcat în zale de pe inscripţiile de la Dura Euro- 
pos 4 , sau războinicii sarmaţi din picturile funerare din Panticapeea, 
în Crimeea 5 , seamănă atât de mult cu cavalerii bătăliei de la 
Hastings din faimoasa tapiserie de la Bayeux, încât ar putea fi con¬ 
fundaţi. Statuile şi gisanţii catedralelor gotice nu-1 reprezintă pe 
prinţul sau pe cavalerul medieval după imaginea lui Traianus sau 
Marcus Aurelius, ci după imaginea regelui perşilor, aşa cum apa¬ 
re ea mai ales în statuia colosală a lui Şapur I din grota de la Bişa- 
pur, în sudul Iranului. (Hazardul care a spart globul de deasupra 
coroanei regelui, pentru a nu lăsa decât coroana deschisă, accen¬ 
tuează şi mai mult apropierea.) 6 Şi, mai ales, Hristos, aşezat pe 
tron într-o atitudine hieratică, aşa cum este reprezentat pe arcul 
portalurilor romanice, ca şi în mozaicurile bizantine, este un rege 
sassanidpe tronul său. Cum scrie Roman Ghirshman {op. cit., 
p. 305), „exemplul dat de imaginea Regelui Regilor, înconjurat de 
demnitarii săi, va servi drept model artiştilor bizantini pentru a crea 
imaginea lui Hristos triumfător, locuind printre ierarhiile cereşti 11 . 7 

Intr-un punct al ariei occidentale, influenţa orientală e posi¬ 
bil să fi apucat pe altă cale: aceea a artei etrusce. S-a remarcat că 
sculptorii toscani din Evul Mediu reiau adesea motive din arta tom¬ 
bală etruscă pe care o aveau sub ochi. 8 în domeniul sculpturii şi 
al arhitecturii, elementele greco-romane care au supravieţuit sunt 
mult mai marcate în Occident decât în Grecia şi în întreaga zonă 
bizantină, ceea ce confirmă ideea noastră despre influenţa mai târ¬ 
zie, şi mai puţin profundă, a Orientului asupra jumătăţii vestice 
a Imperiului roman. 

Dar domnia stilului romanic este la urma urmei scurtă, cel pu¬ 
ţin în Franţa. Şi, în pofida perfecţiunii pe care a atins-o, el rămâne, 
la scara civilizaţiilor, ca un stil de tranziţie care nu va face decât să 

deschidă calea celui mai reprezentativ stil pentru sufletul occi¬ 
dental: stilul gotic. La mai puţin de un secol şi jumătate după pri¬ 
mele sale manifestări, apar semnele unei arte noi, mai zbuciumate, 
mai „aeriene", care rupe categoric cu tradiţia mediteraneană. 

Mai mult decât arta romanică, arta gotică este o artă franceză 
sau, să zicem, o artă franco-normandă, o artă din „Neustria", şi 
înflorirea ei coincide cu momentul de dinamism maxim al elemen¬ 
tului franco-nonnand (cucerirea Angliei, a Siciliei şi a sudului Ita¬ 
liei, cruciadele, războiul împotriva ereziei cathare). Ea iradiază din 
île-de-France şi din „domeniul regal" al dinastiei capeţiene, şi, fapt 
remarcabil, lucrul se petrece nu numai la începuturile sale, ci şi de-a 
lungul întregii durate a „elanului său vital". Regăsim o iniţiativă 
franceză în fiecare dintre fazele artei gotice, în fiecare dintre reîn¬ 
noirile sale. 

Din Île-de-France, goticul trece în Normandia şi în posesiu¬ 
nile regilor angevini din Anglia. Aceştia vor rivaliza în măreţie 
cu regii Franţei în toată întinderea vastelor lor domenii, fără să 
ajungă totuşi să le smulgă întâietatea. Dar ceea ce ne interesea¬ 
ză aici, încercând să localizăm centrele de iradiere ale unui stil şi 
zonele lor de expansiune, e mai ales stabilirea legăturii care poate 
să existe între înflorirea lui şi mentalul colectiv. Istoricii artei au 
prea mult tendinţa să acorde o importanţă decisivă descoperiri¬ 
lor tehnice, ca şi când acestea ar avea propriul lor dinamism. Or, 
nu e oare remarcabil să constatăm că unele dintre elementele ar¬ 
hitecturale considerate a fi caracteristice pentru viitoarea artă go¬ 
tică, arcul brise, ferestrele ogivale, în calitate de descoperiri tehnice, 
apar oarecum la întâmplare, mai întâi în sudul Franţei şi în Lom- 
bardia? Arcul butant nu este nici el o invenţie din Île-de-France. 
Totuşi, aceste descoperiri nu „fac şcoală" acolo unde apar. La fel, 
un secol mai târziu, când goticul va fi în plină expansiune, nu din 
ignoranţă Italia şi sudul Franţei îl vor respinge. Fenomenul este 
mai profund. în nordul Franţei, e vorba de o aspiraţie spre alt uni¬ 
vers de forme, expresie a unui univers mental diferit, a unei ten¬ 
dinţe spre spaţiul infinit, tendinţă care, câteva secole mai târziu, 
îşi va găsi expresia supremă în marea muzică polifonică. Arhi¬ 
tectura romanică este încă o arhitectură terestră, unde volumele 
îşi păstrează greutatea, trăgându-şi frumuseţea din echilibrul for- 

melor. Arhitectura gotică este o arhitectură a spaţiului aerian care 
îşi caută frumuseţea în lumina şi elanul lui. Caracteristică în aceas¬ 
tă privinţă îmi pare a fi dezvoltarea vitraliului sau mai exact „alu- 
necarea“ de la fresca de origine bizantină, încă frecventă în bisericile 
romanice, la vitraliul gotic. Primele vitralii ale epocii romanice sunt 
încă simple icoane, cu o tehnică nouă. Puţin câte puţin, ele se în¬ 
sufleţesc şi se luminează; în primul rând, ele se lărgesc, locul lor 
devine preponderent şi, pe măsură ce perfecţionarea arcurilor bu¬ 
fante autorizează deschideri din ce în ce mai vaste, ele domină su¬ 
prafeţele murale. Astfel se frece imperceptibil de la pictura murală 
într-o atmosferă de penumbră, adică de la o artă orientată spre 
interior, spre replierea asupra ei înseşi, la o artă a luminii, condusă 
spre exterior, spre spaţiu. 

După o scurtă perioadă de gestaţie, în domeniile franco-nor- 
mande, arta gotică pătrunde puţin câte puţin în toată aria occiden¬ 
tală. Ea se răspândeşte, odată cu cruciaţii şi cuceritorii normanzi, 
până în tărâmurile bizantine şi musulmane. Dar succesul şi ori¬ 
ginalitatea ei variază în funcţie de zonele de cultură pe care le cu¬ 
cereşte. Cele mai frumoase rezultate în afară le are în Anglia regilor 
angevini. Ea pătrunde de asemenea cu ordinele mănăstireşti în tă¬ 
râmul renan, în Italia, în Spania — mai ales în Catalonia, la San¬ 
tiago de Compostela, unde pelerinii francezi vin în număr foarte 
mare. După zdrobirea ereziei cathare, baronii din nord o impun — 
de altfel superficial — în sud, unde au devenit noii seniori. Misio¬ 
narii englezi şi negustorii oraşelor hanseatice o importă în Scandi- 
navia; francezii în Boemia. Ciudat e că această artă, supranumită 
mai târziu „gotică 44 , va avea cele mai mari dificultăţi de a se im¬ 
pune tocmai în Germania. Acolo, arta romanică va rămâne vie mai 
multă vreme. Să atribuim oare această rezistenţă influenţei italie¬ 
ne? Sfântul Imperiu Romano-Gennan, ataşat de amintirile carolin- 
giene, este încă axat pe Italia şi gelos pe tot ceea ce vine din regatul 
Franţei. Dar când ţările germane vor fi în cele din urmă cucerite, 
arta gotică, în arhitectură, va cădea uşor în formele extreme ale sti¬ 
lului flamboiant, în timp ce sculptura va anunţa, dincolo de Renaş¬ 
terea antichizantă, mişcarea, „verismul 44 tragic — şi de asemenea, 
uneori, graţia searbădă a barocului. în Italia, influenţa gotică este 
şi mai târzie, şi mai superficială, şi, fapt caracteristic, ea atinge mai 

puţin arhitectura bisericească (Domul din Milano este la urma ur¬ 
mei o excepţie) decât arhitectura civilă. Goticul îşi pierde prin 
aceasta o mare parte din semnificaţie. El încetează de a mai fi o 
formă de dialog cu Dumnezeu pentru a deveni o simplă ornamen¬ 
taţie profană. II Campo din Siena ilustrează perfect acest lucru, 
simbolizând în acelaşi timp transformarea economică şi socială 
care anunţă sfârşitul Evului Mediu: marii negustori iau locul se¬ 
niorilor şi călugărilor. 

Secolul al XlII-lea e încă un secol francez, secolul Catedra¬ 
lei din Reims, secolul Universităţii din Paris şi al lui Ludovic cel 
Sfânt. Dar deja dincolo de Alpi mijesc timpuri noi. De-a lungul 
a două secole, Italia va fi centrul lumii occidentale. Timp de două 
secole, Italia — mai exact jumătatea nordică a peninsulei — va 
cunoaşte o atât de mare explozie de vitalitate, un atât de mare clo¬ 
cot de energie creatoare şi atât de multe capodopere încât s-ar zice 
că nu putem găsi un exemplu de o bogăţie comparabilă în toată 
istoria umanităţii. Aparent, preponderenţa italiană în acest inter¬ 
val de timp nu se manifestă decât în domeniul spiritului. Dacă ţi¬ 
nem seama de influenţa politică a papalităţii şi de puterea economică 
— şi uneori şi militară — a talasocraţiilor veneţiană şi genoveză, 
ca şi a marilor centre comerciale ca Florenţa şi Milano, nu este ex¬ 
cesiv să afirmăm că, în această perioadă, Italia este de asemenea 
centrul politic al Europei. Din păcate, structura şi dimensiunile uni¬ 
tăţilor sale, ca şi rivalităţile lor neîncetate îi vor limita câmpul am¬ 
biţiilor, făcând din ea o pradă uşoară pentru cele două mari 
monarhii care apar la sfârşitul secolului al XV-lea, pe de o parte 
Spania, care şi-a realizat unitatea, iar pe de altă parte Franţa, care 
iese din lunga noapte a Războiului de o sută de ani. Dar Europa 
modernă s-a născut în Italia. 

O serie de fenomene precedă şi însoţeşte această alunecare a 
centrului de gravitaţie al lumii occidentale de la Franţa spre Ita¬ 
lia. Cruciadele i-au sărăcit pe baronii „franci", penniţând în schimb 
avântul comercial al porturilor şi oraşelor italiene. Unei economii 
esenţial agricole, în care bogatele zone rurale din Franţa deţineau 
primul loc, îi succedă o economie comercială unde tonul este dat 
de cetăţile maritime şi bancherii „lombarzi". O serie de calami¬ 
tăţi naturale, în preajma secolului al XIY-lea, ciumă şi epidemii 

de tot felul după neîncetate războaie, antrenează în Franţa o vi¬ 
zibilă scădere demografică şi o sărăcire a satelor, care va conti¬ 
nua să se agraveze în timpul Războiului de o sută de ani. Dar nu 
aceste fenomene parţial fortuite încercăm să le elucidăm aici. Să 
ne mulţumim pur şi simplu să constatăm că noua civilizaţie care 
s-a ivit mai întâi din „ dark age‘‘ în Franţa caută în prezent noi 
forme în Italia. După aproximativ opt secole de la descompune¬ 
rea Imperiului roman, nordul şi centrul Italiei redevin principa¬ 
lul focar al civilizaţiei. 

Ciudat, acela pe care-1 putem considera primul „geniu“ al Re¬ 
naşterii italiene este un străin, Frederic II de Hohenstaufen, acest 
seminormand crescut în atmosfera cosmopolită şi liberală din Pa- 
lermo la cumpăna decisivă a secolului al XlII-lea, unde pentru 
prima oară Occidentul şi Antichitatea, islamul şi Bizanţul se topesc 
într-o armonioasă sinteză în artă şi în speculaţia intelectuală. In¬ 
fluenţa lui a fost considerabilă în mutaţia spirituală care afectea¬ 
ză de acum încolo Occidentul, atât în filozofie şi ştiinţă, cât şi în 
arte. Dar nu Sicilia va fi aceea care va vedea înflorirea noilor for¬ 
me. Dominaţiile şi influenţele s-au succedat aici (greacă, romană, 
sarazină, bizantină, franco-normandă, spaniolă), fără să se ajungă 
la scoaterea vechiului fond autohton din letargia lui de mai multe 
ori milenară. 

Miracolul se va realiza ceva mai la nord, în Toscana, în acest 
vechi domeniu al etruscilor; şi sculpturile din amvonul Baptiste- 
riului de la Pisa datorate dălţii lui Nicola Pisano (1260) pot fi con¬ 
siderate ca prima operă antichizantă a Renaşterii italiene. Abia 
se încheiase construirea Catedralei din Reims. Tot în Toscana se 
naşte pictura nouă, la cumpăna decisivă a secolului al XlV-lea, 
odată cu florentinii Cimabue şi Giotto, şi cu Simone Martini din 
Siena, care pictează în stil antic pentru Papii din Avignon. Dar 
pictura se va elibera mai lent de formele vechi. Avântul ei va fi 
cu atât mai remarcabil. Ea va deveni expresia privilegiată a artei 
occidentale în acest moment al evoluţiei ei. Această întârziere poa¬ 
te fi atribuită relativei sărăcii a modelelor antice pe care oamenii 
Renaşterii le aveau sub ochi (fără să mai ţinem seamă de faptul că 
pictura n-a fost niciodată expresia privilegiată a artei antice), în vre¬ 
me ce descoperirea, sau redescoperirea, arhitecturii, sculpturii şi 

cu atât mai mult a gândirii şi ştiinţei din Antichitate era pentru ei 
o revelaţie exaltantă. Nu e lipsit de interes să notăm în treacăt: 
cele două domenii unde creaţia occidentală a fost cea mai bo¬ 
gată şi mai inovatoare, pictura şi muzica, nu datorează nimic, sau 
foarte puţin, influenţei exercitate de Antichitate. 

Poate că e locul să deschidem o paranteză. Spengler şi Toyn- 
bee insistă amândoi asupra iluziei oamenilor Renaşterii, care, în 
admiraţia lor exagerată pentru Antichitate, îşi închipuiau într-a- 
devăr că reînviau arta Romei şi a Greciei, în vreme ce ei creau o 
artă complet nouă, reflex al unei viziuni asupra lumii fundamen¬ 
tal diferite de aceea a omului antic. Dacă ar fi să le dăm crezare, 
nimic n-ar fi filtrat din sufletul (psyche) antic în creaţiile omului 
occidental al Renaşterii. Crezând că se inspiră din modele anti¬ 
ce, Michelangelo este deja omul „faustian“ care avea să se dez¬ 
volte în baroc. Marile monumente ale Renaşterii, chiar cele mai 
antichizante, rămâneau, cu domurile lor şi cu decoraţia lor exu¬ 
berantă, funciar străine de viziunea antică asupra lumii ( Weltan- 
schauung ). Cât despre ştiinţa modernă, care urma să-şi ia avânt 
odată cu descoperirea numărului funcţie şi a calculului diferen¬ 
ţial, se afla la antipozii gândirii antice. 

Aceste afirmaţii sunt prea categorice. Există cel puţin o ramu¬ 
ră a artei occidentale, arhitectura, unde influenţa antică a fost de¬ 
terminantă şi a sfârşit prin a se incorpora orizontului cotidian al 
omului occidental, temperând sau sufocând periodic toate încer¬ 
cările „barocului" sau ale „romanticului". Dacă am admite îm¬ 
preună cu Spengler şi Toynbee că doar barocul, după gotic, era 
în descendenţa firească a spiritului occidental, atunci am ajunge 
să considerăm că Sagrada Familia a lui Antonio Gaudi din Bar¬ 
celona este ultima expresie a artei occidentale! Or, aproape pre¬ 
tutindeni, Occidentul a reacţionat diferit. Urmând Italia şi apoi 
Franţa (rolul palatului Versailles a fost probabil capital în aceas¬ 
tă propagare), neoclasicismul s-a răspândit în întreaga lume oc¬ 
cidentală, inclusiv în Rusia şi Statele Unite. Nu putem să nu ţinem 
seama de faptul că această artă oficială a modificat profund şi pe 
termen lung gustul omului occidental până într-o epocă foarte re¬ 
centă, chiar la popoarele aparent mai puţin dispuse s-o asimileze, 
ca germanii, anglo-saxonii sau ruşii. 9 Fie că e vorba de Londra sau 

de Berlin, de Washington sau de Sankt Petersburg, arhitectura ofi¬ 
cială a capitalelor occidentale este neoclasică. în vechile reşedin¬ 
ţe administrative ale Imperiului ţarist regăsim pretutindeni, din 
Polonia în Armenia sau din Finlanda în Basarabia, aceleaşi con¬ 
strucţii neoclasice sobre şi elegante, atât de străine de tradiţia ar¬ 
tistică rusă (de unde acest caracter puţin artificial al artei oficiale 
relevat deja de Custine). Neoclasicismul este de asemenea pro¬ 
nunţat la cealaltă extremitate a lumii occidentale, în Statele Uni¬ 
te, unde nu numai monumentele capitalei, dar şi plăcutele reşedinţe 
din provincie conservă cu grijă colonadele şi frontoanele împru¬ 
mutate de Renaştere de la Antichitate. Avem aici un fenomen prea 
generalizat pentru a nu fi considerat ca unul dintre rezultatele de 
adâncime ale pasiunii antichizante a oamenilor Renaşterii. 

Există o altă trăsătură esenţială a artei occidentale, care pare 
să se datoreze influenţei antice: perspectiva în pictură. Ea nu e 
direct inspirată din pictura antică. Avem de-a face cu o „inven¬ 
ţie" proprie omului occidental, însă probabil inspirată din ordi¬ 
nea arhitecturală antică. Ea domină în întregime marea perioadă 
a picturii occidentale, de la Renaştere 10 până la revoluţia actuală, 
care se manifestă mai întâi la Cezanne şi Gauguin. Voi avea oca¬ 
zia să revin asupra acestei chestiuni. 

Odată făcută această rezervă, nu e mai puţin adevărat că, la 
sfârşitul Renaşterii, artele plastice se îndepărtează din ce în ce mai 
mult de idealul clasic. Fie că acceptăm explicaţiile lui Spengler 
şi ale lui Toynbee, fie că admitem recurenţa ciclurilor lui Sorokin, 
faptul este de netăgăduit. De altfel, dacă noul stil înfloreşte în Ita¬ 
lia, leagănul Renaşterii, el îşi găseşte curând un teren favorabil 
în imensele domenii pe care Habsburgii le-au reunit fortuit sub 
coroana lor în secolul al XVI-lea. (Mai puţin în Ţările de Jos de¬ 
cât în ţările germane şi în Peninsula Iberică.) La drept vorbind, în 
secolul al XVI-lea, parţial graţie eclipsării relative a Franţei, care 
era sfâşiată de războaiele religioase, centrul de gravitaţie al Eu¬ 
ropei s-a deplasat spre Spania. 

Mergând odată cu Reconquista, ascensiunea Spaniei a fost 
lentă, dar continuă — totuşi cu o „întrerupere de creştere" în se¬ 
colul al XlV-lea datorată în primul rând imperfecţiunii instituţi¬ 
ilor politice şi urmărilor ei. 

Regatul aragonez (de fapt mai ales elementul catalan) a de¬ 
venit în Mediterana un concurent primejdios pentru republicile 
maritime italiene. Curând, într-un elan care va rămâne una din¬ 
tre marile epopei ale Istoriei Universale, portughezii şi spaniolii, 
profitând de câteva inovaţii capitale în tehnica navigaţiei, plea¬ 
că pe ocean ca să descopere lumea şi apoi ca să cucerească noi 
continente. Dacă adăugăm la această expansiune fără precedent, 
generatoare a unui imens orgoliu, faptul unei lungi coabitări cu 
musulmanii şi evreii, care a permis o fecundă compenetrare a trei 
culturi — coabitare cel mai adesea paşnică, în ciuda „războiului 
sfânt“ endemic —, vom înţelege că Spania şi Portugalia se aflau 
în acest moment al Istoriei în avangarda civilizaţiei europene. Prin- 
tr-o contradicţie dialectică, fanatismul care a condus Spania la in¬ 
toleranţă şi la nemiloasa suprimare a islamismului şi a iudaismului 
iberic a fost, totodată, unul dintre primii factori ai măreţiei his¬ 
panice şi una dintre cauzele principale ale rapidei sale scleroze. 11 
O altă cauză a decadenţei a fost chiar succesul cuceririi Lumii Noi. 
Cucerire care duce la o exploatare istovitoare, fără o concomitentă 
dezvoltare economică a coloniei sau a metropolei. Spania sărăceş¬ 
te chiar datorită bogăţiei sale factice, în vreme ce în restul Euro¬ 
pei Occidentale, în Anglia, în Ţările de Jos, în Germania, acţionau 
fermenţii care urmau să dea naştere noii Europe economice şi po¬ 
litice. Spania se va închide, puţin câte puţin, într-o splendidă izo¬ 
lare, într-o lentă secătuire. Dar la mijlocul acestui deşert se va ivi 
într-o zi un titan: Goya. 

Să revenim la evoluţia artelor. De-a lungul secolului al XVII-lea 
şi al unei părţi din secolul al XVIII-lea, barocul este rege (în pri¬ 
vinţa sculpturii, trebuie să remarcăm că modelele antice de care ar¬ 
tiştii Renaşterii se ataşaseră erau nu atât cele ale „marelui secol“, 
secolul lui Pericle, cât cele ale epocii elenistice, ea însăşi întru¬ 
câtva ,,barocă“). 

Cred însă că ar fi o eroare pentru istoricul civilizaţiilor să-şi 
centreze atenţia, în acest stadiu al civilizaţiei occidentale, asupra 
artelor plastice. Din acest unghi de vedere, secolul al XVII-lea 
este o perioadă confuză, încâlcită, grandilocventă şi, cum ne pla¬ 
ce să spunem astăzi, lipsită de „autenticitate". în Italia, la Praga, 
în toate domeniile Habsburgilor din Germania, Spania, Mexic, ce 

proliferare a decorului gratuit, a gestului inutil! Ce distanţă par¬ 
cursă de la Mantegna la Guido Reni şi de la Catedrala din Leri- 
da la altarul Bisericii San Esteban din Salamanca! Dacă rămânem 
la artele plastice, mai ales în Italia, secolul al XVII-lea, în raport 
cu secolele precedente, oferă deja simptomele unei epoci deca¬ 
dente. 12 

Dar aici trebuie să facem două remarci esenţiale: 

— în primul rând, noi genuri înlocuiesc parţial artele plastice; 

— pe urmă, centrul de gravitate al Europei se deplasează din 
nou spre Franţa şi de acum încolo „pulsul“ civilizaţiei oc¬ 
cidentale trebuie luat la Paris. 

Pictura şi sculptura, fără să înceteze să dea capodopere, au în¬ 
cetat să fie modurile privilegiate de expresie ale acestei civiliza¬ 
ţii; alte două genuri preiau ştafeta, unul pentru o perioadă limitată: 
tragedia, altul pentru multă vreme: muzica polifonică. Perioada 
de înflorire a tragediei în Occident, ca în cazul Greciei, este de 
foarte scurtă durată; în realitate, de la Lope de Vega, Shakespeare 
şi Calderon, la Comeille şi Racine, de-abia avem un secol. O a 
doua înflorire, de o amplitudine mai mică, are loc la sfârşitul se¬ 
colului al XVIII-lea şi începutul secolului al XlX-lea, odată cu 
romanticii germani şi apoi cu romanticii francezi — în sfârşit, o 
ultimă înflorire, şi mai redusă, la sfârşitul secolului al XlX-lea, 
la periferia Europei (Scandinavia cu Ibsen şi Strindberg şi Rusia 
cu Cehov). Cu alte cuvinte, în afară de secolul care se scurge de 
la Shakespeare la Racine, tragedia este un gen secundar în civili¬ 
zaţia occidentală. 13 Locul ei va fi luat puţin câte puţin de un gen 
nou: romanul. Ieşit din romanul cavaleresc, el devine roman psi¬ 
hologic în secolul al XVII-lea când dă cel puţin o capodoperă, La 
princesse de Cleves, se dezvoltă în secolul al XVIII-lea în Franţa, 
Anglia şi Germania şi îşi atinge maxima înflorire în secolul al 
XlX-lea în Franţa şi Rusia. El pare să fie astăzi în decadenţă în po¬ 
fida enormei proliferări, cu excepţia, poate, a ţărilor anglo-saxone. 

Alt gen privilegiat de expresie care se dezvoltă în secolul al 
XVII-lea, veritabilă invenţie a civilizaţiei occidentale, este muzi¬ 
ca polifonică. Şi ea se naşte în Italia, în cursul secolului al XVI-lea, 
pentru a ajunge la punctul de perfect echilibru în secolul al 

XVIII-lea în ţările germane. între apariţia înnoitorilor şi deplina 
dezvoltare a noii arte se scurg o sută cincizeci-două sute de ani 
(Palestrina se naşte în 1525, Monteverdi în 1567, Bach şi Haen- 
del în 1685, Haydn în 1732, Mozart în 1756). O perioadă de „in- 
cubare“ cu o durată asemănătoare fusese necesară înfloririi marii 
picturi occidentale (Giotto născut spre 1276, Da Vinci în 1452). 

A doua observaţie: în secolul al XVII-lea, centrul de gravita¬ 
ţie al Occidentului se deplasează din nou spre Franţa. Franţa lui 
Richelieu şi a lui Ludovic XIV străluceşte atât de intens, încât 
celelalte focare ale civilizaţiei occidentale sunt eclipsate pentru 
mai multe generaţii. Or, în Franţa, chiar în epoca în care în alte 
părţi înfloreşte barocul cel mai extravagant, un anume simţ al mă¬ 
surii împiedică artele plastice să ajungă la excese, aşa cum s-a 
întâmplat în Italia, în Spania şi în ţările germane. 

Dintre toate focarele de cultură ale civilizaţiei occidentale, din¬ 
tre toate subcivilizaţiile care o constituie, numai Franţa a fost de 
mai multe ori centrul de gravitaţie al ansamblului — oferind ast¬ 
fel o anumită analogie cu Babilonia din cadrul civilizaţiei Orien¬ 
tului Mijlociu. Atât din punct de vedere politic, cât şi din punct 
de vedere spiritual, se pot distinge trei epoci în care Franţa dă to¬ 
nul, de fiecare dată animată de un nou ideal: din secolul al Xl-lea 
până în secolul al XlII-lea, de la mijlocul secolului al XVII-lea 
până la mijlocul secolului al XVIII-lea şi, în sfârşit, în epoca re¬ 
voluţionară, de la 1789 până la 1848. Aceste două ultime faze, 
deşi sunt foarte diferite în orientarea lor, sunt în realitate legate 
dinamic. Căci Revoluţia franceză (ar trebui să spunem „revolu- 
ţiile“ dacă ţinem cont de efectul contagios al răzmeriţelor din 1830 
şi 1848) n-ar fi avut niciodată imensul ecou pe care l-a avut în 
lume, dacă Franţa n-ar fi fost de un secol şi jumătate modelul Eu¬ 
ropei. La fel, avântul demografic al Franţei până la sfârşitul se¬ 
colul al XVIII-lea, relativa ei prosperitate economică, întâietatea 
ei în ştiinţe, excelenţa organizării ei militare sunt toate, n-ar tre¬ 
bui să uităm acest lucru, moştenite de la Vechiul Regim. Admi¬ 
rabilul instrument de război pe care îl va manevra Napoleon nu 
este o pură creaţie a geniului său. 

Un alt fapt se impune observatorului simultan cu constatarea 
acestei remarcabile vitalităţi a „ansamblului Franţa“: în toată îs- 

toria Occidentului, Franţa oferă paleta cea mai completă de cre¬ 
aţii spirituale. Deşi poporul ei nu a dat dovadă de excepţionale 
înzestrări în vreun domeniu particular, ca muzica, poezia, pictura 
sau speculaţia filozofică, el a reuşit să exceleze în toate domeniile. 
Dintre toate ţările Europei, numai Franţa ar putea să fie aleasă 
într-o zi pentru a prezenta viitoarelor neamuri cel mai complet 
tablou al creaţiilor geniului occidental. 

S-ar putea propune numeroase explicaţii pentru această uimi¬ 
toare reuşită: o naţiune înzestrată şi ingenioasă, un sol generos, 
un climat temperat, dimensiuni ideale pentru o unitate politică afla¬ 
tă la această vârstă a civilizaţiei, o situaţie geografică jumătate 
continentală, jumătate maritimă, suficient de continentală, pen¬ 
tru ca Franţa să fi fost implicată în toată istoria Europei, dar nu 
suficient pentru ca să rişte să fie zdruncinată de invazii succesive; 
suficient de maritimă pentru a fi deschisă lumii, dar nu suficient 
pentru a rămâne vreodată izolată de restul continentului. 14 N-aş 
vrea să reţin aici decât un singur considerent: dintre toate marile 
ţări europene, Franţa este aceea care a reuşit miracolul celei mai 
mari coeziuni în cea mai mare diversitate. Nici o altă ţară nu pre¬ 
zintă pe un teritoriu de această dimensiune o mai mare varietate 
de limbi şi culturi tradiţionale. Ce contrast la prima vedere între 
un normand şi un provensal, între un breton şi un corsican, între 
un basc şi un alsacian! Lenta progresiune a amalgamării lor îi face 
totuşi să se simtă mai legaţi unii de alţii decât se simte un bava¬ 
rez de un prusac, un lombard de un napolitan, sau un scoţian de 
un englez. Se poate deduce de aici că, atunci când forţele centri¬ 
fuge nu domină forţele de atracţie şi asimilare, o cultură este cu 
atât mai bogată cu cât componentele ei etnice sunt mai nume¬ 
roase şi mai puternic diferenţiate. 

Această mare varietate etnică e dublată de o progresivă ascen¬ 
siune a diferitelor straturi sociale. în epoca cruciadelor şi a cate¬ 
dralelor vedem preeminenţa aristocraţiei militare originare din 
nordul Franţei, şi mai ales din Nonnandia. Fără să îmbrăţişez te¬ 
zele lui Augustin Thierry şi ale lui Gobineau asupra originii no¬ 
bilimii franceze, putem admite că elementul de origine germanică 
era atunci predominant. Nu e nevoie de o predominanţă cantitati¬ 
vă. într-un amalgam de rase unde germinează o cultură nouă, nu 

cantitatea are importanţă în primul rând, ci acţiunea „grefei 11 . în 
Franţa medievală, grefa minorităţii dominante este fără îndoială 
germană. 

în secolul al XVII-lea, în epoca absolutismului regal, un nou 
strat accede la putere, nobilimea de robă şi marea burghezie. Din 
interiorul acestui strat sunt recrutaţi în primul rând înalţii func¬ 
ţionari ai statului. 15 Acest strat dă de asemenea cvasitotalitatea per¬ 
sonalităţilor de excepţie din arte şi gândire, ca Descartes, Pascal, 
Fermat, Comedie, Racine, La Fontaine etc. Dar această nouă cla¬ 
să dominantă este încă, în marea ei majoritate, originară din pro¬ 
vinciile dialectelor nordice. Odată cu Revoluţia, asistăm la o nouă 
alunecare spre mica burghezie şi popor, în vreme ce guvernanţii 
sunt furnizaţi din ce în ce mai mult de provinciile periferice, în 
detrimentul vechiului nucleu al regatului. Voi studia mai amănun¬ 
ţit acest fenomen când voi încerca să formulez ceea ce am numit 
„legea retragerii progresive a centralilor 11 — adică a elementelor 
iniţiatoare ale unei culturi — şi a înlocuirii lor concomitente de 
către „periferici 11 , adică de elementele ulterior asimilate. 

în secolul al XVIII-lea, în ciuda a două domnii mediocre, Fran¬ 
ţa este încă de departe cea mai mare putere a epocii. întreaga Eu¬ 
ropă se orientează după ora Parisului. Niciodată lumea occidentală 
n-a fost atât de aproape de constituirea unei anumite unităţi spiri¬ 
tuale. Din acest punct de vedere, secolul al XlX-lea, cu explozia 
naţionalismelor, provocate şi favorizate de Revoluţia franceză, va 
marca mai degrabă un regres decât un progres. Desigur, această Eu¬ 
ropă franceză este o Europă aristocratică, Europa unei elite. Dar 
Antichitatea elenistică a prezentat ea vreodată altceva decât su¬ 
prapunerea unei elite greceşti sau elenizate peste masele etero¬ 
gene? Puţin câte puţin, franceza s-a impus ca limbă a culturii şi 
a diplomaţiei. De la Lisabona la Sankt Petersburg, de la Stockholm 
la Napoli, franceza este vorbită la curte, în saloane, în societăţile 
savante. Frederic cel Mare scrie versuri în franceză şi consideră 
germana o limbă pentru soldaţi şi servitori. Supremaţia francezei 
nu începuse doar în „marele secol 11 (adică secolul lui Ludovic 
XIV), cum prea adesea se crede. De la sfârşitul secolului al XV-lea 
franceza se impusese de facto ca limbă diplomatică. Cauzele sunt 
multiple. Trebuie probabil să coborâm până la vremea cruciadelor 

şi la rolul preponderent pe care l-au jucat aici baronii „franci“; 
ca şi la expansiunea normandă în Anglia şi Sicilia; la prezenţa re¬ 
gilor angevini în Italia şi Ungaria; la „francofilia“ împăraţilor şi 
regilor din Boemia ai casei de Luxemburg; la strălucirea ramu¬ 
rii capeţiene din Burgundia şi din posesiunile sale în ţările fla¬ 
mande; la Carol Quintul însuşi, care prin bunica lui cobora din 
ducii Burgundiei, iar prin educaţie era un prinţ francez. în secolul 
al XVI-lea, asistăm la un regres al francezei şi la o revenire a la¬ 
tinei, datorită unui concurs de împrejurări: influenţa Renaşterii 
italiene, resentimentul Angliei ca urmare a pierderii posesiunilor 
sale franceze, războaiele religioase din Franţa şi apariţia puterii 
spaniole etc. Totuşi, la sfârşitul secolului al XVI-lea, regele Fran¬ 
ţei nu mai scrie în latină decât în afara lumii occidentale stricto 
sensu (regelui Poloniei, de exemplu). în tratate, latina continuă 
să-şi dispute întâietatea cu franceza de-a lungul întregii domnii 
a lui Ludovic XIV: tratatele din Westfalia sunt redactate în latină, 
ca şi Marea Alianţă din 1701. în 1713, tratatele cu Portugalia, Pru¬ 
sia, Savoia şi Ţările de Jos sunt în franceză. Dar tratatul de pace din¬ 
tre împărat şi Franţa, din 1714, este încă scris în latină. începând 
cu tratatele de la Aachen (1748), marile tratate europene vor fi 
toate redactate în franceză, dar însoţite de o clauză anexă speci¬ 
ficând că aceasta „nu va constitui un exemplu care să poată fi in¬ 
vocat. ..“. Clauza, devenită una de stil, se regăseşte în actul final 
al Congresului de la Viena din 1815 care pune capăt aventurii na¬ 
poleoniene; dar în 1856, la Paris, ea va fi omisă, fiindcă utiliza¬ 
rea francezei ca limbă diplomatică (în ciuda rezistenţei încăpăţânate 
a Angliei) se generalizase. 16 Această ultimă consacrare precedă 
cu puţin timp scăderea puterii militare şi politice a Franţei. 

Limba puterii dominante a devenit nu numai lingua franca a 
ansamblului cultural, dar a şi invadat celelalte limbi naţionale, le-a 
impus vocabularul ei politic, administrativ, militar, ştiinţific etc. 
şi chiar turnurile sale de fraze. De fapt, nu există un raport între 
excelenţa unui idiom şi extensiunea lui în lume. Asistăm de câte¬ 
va zeci de ani la un regres general al francezei şi la înlocuirea ei 
progresivă de către engleză, ca lingua franca a civilizaţiei occiden¬ 
tale şi, de aici, a lumii, pe măsură ce are loc aculturarea celorlalte 
civilizaţii şi culturi contemporane de către civilizaţia occidentală. 17 

Acest lucru se datorează doar parţial enormei extensiuni, în se¬ 
colul al XlX-lea, a Imperiului britanic, a comerţului şi finanţelor 
britanice; elementul determinant a fost brusca apariţie a Statelor 
Unite ca putere politică dominantă, precum şi influenţa culturală 
care a însoţit, şi uneori a precedat, această ascensiune (admiraţia 
exagerată pentru jazz, pentru western , pentru modul american de 
viaţă, pentru maniera americanilor de a se îmbrăca, adoptarea de 
noi termeni ştiinţifici, tehnici şi militari, extensiunea tentaculară 
a marilor întreprinderi americane, organizarea „în stil american 14 
a aproape tuturor marilor instituţii internaţionale etc.). „Puriştii 11 
din fiecare ţară invadată strigă în zadar 18 , deoarece ei nu vor pu¬ 
tea împiedica puterea hegemonică a momentului să-şi impună vo¬ 
cabularul tehnic şi mai ales pe cel militar. Armatele de astăzi adoptă, 
aproape toate, jargonul militar american, la fel cum întreaga Eu¬ 
ropă, pe toată durata preponderenţei franceze — să zicem, în mare, 
între 1648 şi 1815 —, a adoptat terminologia militară franceză. 
Acest lucru este izbitor mai ales în cazul Germaniei, deoarece era 
vorba de o mare naţiune cu virtuţi războinice care îi dădea Euro¬ 
pei suveranul de cel mai înalt rang, pe împărat, şi în care s-a năs¬ 
cut cel mai mare comandant de oşti al timpurilor modeme, înainte 
de Napoleon, adică Frederic cel Mare. Totuşi, cvasitotalitatea vo¬ 
cabularului militar modem este, în germană, de origine franceză. 19 
Dar această mişcare se opreşte brusc după 1870, când noul Impe¬ 
riu gemian devine prima putere militară a lumii. Noii termeni mi¬ 
litari care s-au născut după această dată nu mai sunt adoptaţi de 
limba gemiană (mitralieră, avion, car sau tanc), creându-se temieni 
autohtoni ( Maschinengewehr , Flugzeug, Luftwaffe, Panzer etc.). 

De la mijlocul secolului al XVIII-lea, în momentul celui mai 
mare avânt demografic şi al celei mai mari străluciri a Franţei, 
putem deja să detectăm semnele prevestitoare ale sclerozei. De 
exemplu, insuficienţa efortului colonial. Oamenii din popor care 
se expatriază sunt puţini. Aventura colonială rămâne cel mai ade¬ 
sea fapta câtorva aristocraţi izolaţi sau a unor ţărani săraci. „In¬ 
telectualii 11 şi opinia publică nu urmează politica regelui; Voltaire 
vorbeşte cu ironie despre „câteva pogoane de zăpadă în Canada 11 . 
Alt semn, incapacitatea clasei conducătoare de a rezolva proble¬ 
ma politică primordială a lumii modeme: ascensiunea la putere 

a claselor mijlocii. Reînnoirea aristocraţiei, prin vinderea postu¬ 
rilor, este o „supapă de eşapament 1 ‘ insuficientă. Aristocraţia, ră¬ 
mânând o castă militară prea închisă, semnează condamnarea la 
moarte a tipului de societate pe care l-a întruchipat. Dacă vrem 
să găsim o dată precisă care să marcheze cotitura hotărâtoare de 
la care conflictul între clase devenea inevitabil, propun data de¬ 
cretului lui Ludovic XVI care cerea candidaţilor ofiţeri să aibă 
în ascendenţa lor patru strămoşi direcţi nobili. 20 Dar Istoria se răz¬ 
bună: printre cei care se strecoară totuşi la şcoala militară din 
Brienne se va afla un tânăr — membru al acestei clase — care 
mai târziu va contribui puternic la ruinarea Vechiului Regim şi 
la venirea erei noi: Napoleon Bonaparte. 

Totuşi, când încep să clocotească pasiunile care vor izbucni 
sub Revoluţie şi când noile tendinţe, care se manifestă deja într-un 
mod mai pragmatic în ţările anglo-saxone, îşi găsesc în Franţa ex¬ 
presia dogmatică sau literară, se înregistrează un fenomen social 
interesant: burghezia, chiar dacă luptă împotriva privilegiilor no¬ 
bilimii, atacându-i poziţiile, adoptă totuşi stilul ei. în Germania, 
se va produce fenomenul invers: nobilimea, o clipă deznaţionali¬ 
zată de influenţa franceză, va regăsi în contactul cu burghezia va¬ 
lorile autohtone care vor da naştere noilor forme ale artei şi ale 
spiritului. 21 în secolul al XVIII-lea, în ciuda strălucirii ei, Fran¬ 
ţa încetează, cu excepţia domeniului ştiinţific, să fie în fruntea ci¬ 
vilizaţiei occidentale. Dacă arhitectura şi pictura ei dau încă tonul 22 , 
muzica ei nu ajunge la culmile atinse de muzica germană, în timp 
ce literatura şi gândirea rămân ataşate de forme deja perimate. Din 
nou, centrul de gravitaţie se deplasează; de această dată, spre ţări¬ 
le gennane. Voltaire, mort în 1778, este încă un om al secolului al 
XVII-lea, pe când Goethe, născut în 1749, aparţine deja secolului 
al XlX-lea. 

Noua orientare este perceptibilă chiar în Franţa. De la mijlo¬ 
cul secolului al XVIII-lea, există cel puţin un domeniu, acela al 
gândirii politice, unde o anumită elită îşi va căuta inspiraţia în An¬ 
glia şi, mai târziu, în America. în acelaşi timp, prinde contur o 
schimbare în literatură, în primul rând sub influenţa unui om ve¬ 
nit de la hotarele germane: Jean-Jacques Rousseau. în generaţia 
următoare, avem un alt autor de origine elveţiană, Madame de 

Stael, care va juca un rol asemănător, pregătind influenţa roman¬ 
tismului german în Franţa. în sfârşit, pe plan politic, secolul al 
XlX-lea vede ascensiunea aproape paralelă a Angliei şi a Prusiei, 
pe măsură ce puterea franceză descreşte. 23 

Voi arăta mai departe cum aceste două pulsiuni aproape simul¬ 
tane se inserează în procesul luptei pentru hegemonie a statelor 
din cadrul civilizaţiei occidentale. Şi pentru că pe moment ne pla¬ 
săm într-o perspectivă propriu-zis culturală, aş dori, lăsând pe mai 
târziu analiza evenimentelor politice, să deschid aici o parante¬ 
ză despre cazul particular al Germaniei ca centru de cultură şi sub- 
civilizaţie a Occidentului. 

în primul rând, caz extrem de rar în istoria universală, perioa¬ 
da de înflorire culturală maximă precedă aici punctul culminant 
al puterii politice. Germania secolului al XVI-lea, care era fecun¬ 
dată de Renaşterea italiană şi care îşi găsise cu Habsburgii o di¬ 
nastie puternică, părea a fi pe punctul de a trăi marea înflorire 
intelectuală şi artistică şi a realiza unitatea politică ce i-ar fi per¬ 
mis să ridice pretenţii la hegemonie. Ea este oprită în avântul ei 
de războaiele religioase. Problema religioasă se grefează pe pro¬ 
blema politică: rezistenţa marilor feudali la acţiunea centraliza¬ 
toare a Habsburgilor. Războaiele religioase duc la Războiul de 
treizeci de ani care nu mai este decât aparent un război între ca¬ 
tolici şi protestanţi; el este în realitate un episod al luptei pentru 
hegemonie, o fază a erei „regatelor combatante". înfrângerea Flabs- 
burgilor şi dezastruoasele tratate din Westfalia nu numai că au re¬ 
dus Germania la neputinţa politică, dar i-au cauzat de asemenea 
ceea ce am putea numi un „traumatism cultural" apt să favorizeze 
domnia completă a culturii franceze. 

Totuşi, trezirea culturală a avut loc mai rapid decât redresa¬ 
rea politică. Aceasta este întârziată de existenţa în secolul al 
XVIII-lea a doi poli de atracţie: Austria şi Prusia. Ele sunt amân¬ 
două periferice. Dar în timp ce Prusia se va strădui din ce în ce mai 
mult să-şi mărească influenţa asupra Germaniei, Austria, întor¬ 
când spatele Occidentului, va fi din ce în ce mai mult absorbită 
de grija posesiunilor sale exterioare (Boemia, Ungaria) şi de lup¬ 
ta împotriva Imperiului otoman. Datorită acestui fapt, ea încetează 
foarte curând să fie unul dintre „concurenţii valabili" între statele 

civilizaţiei occidentale care luptă pentru hegemonie. Fărâmiţarea 
Germaniei şi rivalitatea „celor doi mari“ în interiorul lumii ger¬ 
mane vor avea drept consecinţă faptul că cele mai remarcabile 
focare de cultură se vor dezvolta cel mai adesea pe la curţile prin¬ 
cipilor de al doilea sau al treilea rang, de pildă la Dresda, la Ha- 
novra, la Weimar. De-a lungul acestei perioade de relativă eclipsare 
politică, ce se întinde de la sfârşitul secolului al XVII-lea până 
la mijlocul veacului al XlX-lea, gemianii vor da Occidentului une¬ 
le dintre cele mai mari genii în muzică, filozofie, ştiinţă, literatu¬ 
ră şi, mai târziu, în istorie şi alte ştiinţe umaniste, acelea pe care le 
vor numi Geisteswissenschaften şi pe care ei le vor teoretiza pri¬ 
mii. Constatăm astfel că ei excelează în majoritatea ramurilor 
creaţiei umane în care civilizaţia occidentală a inovat sau a atins 
cele mai înalte culmi. Şi totuşi, în ciuda acestei înfloriri extraor¬ 
dinare, Germania este singura dintre marile ţări ale Occidentului 
care n-a reuşit niciodată să devină un veritabil focar central, un 
model pentru Europa, asemenea Franţei, Italiei, Spaniei sau ţări¬ 
lor anglo-saxone. Cărui fapt trebuie să-i atribuim acest eşec? Avem 
aici o problemă de psihologie a popoarelor care ar merita un stu¬ 
diu mai adâncit. 24 

Această deplasare a centrului de gravitaţie de la ţările cu pre¬ 
dominanţă latină spre ţările cu predominanţă germanică înseam¬ 
nă de asemenea că puterea politică şi energia creatoare din această 
fază a erei „ regatelor combatante “ au trecut gradat de la ţările 
cu majoritate catolică la ţările cu majoritate protestantă. Cele 
două fenomene sunt legate sau, mai exact, reprezintă cele două 
feţe ale aceluiaşi proces. 

Să privim o hartă a Europei Occidentale cu delimitările actu¬ 
ale, chiar aproximative, între catolicism şi protestantism. Ce ve¬ 
dem? Linia despărţitoare urmează, în mare, limitele etno-culturale: 
de partea catolică, ţările latine şi celtice, de partea protestantă, ţă¬ 
rile germanice, cu excepţia zonelor frontaliere, aflate de mult timp 
în contact cu populaţiile celtice romanizate şi, mai târziu, cu Fran¬ 
ţa şi Italia (Renania, Bavaria, Austria), anumite regiuni fiind egal 
împărţite între cele două confesiuni (Ţările de Jos, Elveţia). 

Să comparăm procesul acestei împărţiri între catolici şi protes¬ 
tanţi cu mai vechea împărţire între ortodocşi şi catolici. Clivajul 

s-a făcut atunci în două faze şi în funcţie de două criterii diferite, 
în primul rând, criteriul etno-cultural între jumătatea occidenta¬ 
lă a imperiului, jumătatea romanizată, care a suportat mai puţin 
influenţa orientală, şi jumătatea elenizată a imperiului, care a su¬ 
portat mai mult influenţa orientală. Diferenţele în rituri şi în in¬ 
terpretarea dogmelor se agravau. O primă criză gravă s-a produs 
la jumătatea secolului al IX-lea cu schisma lui Photius, dar ea n-a 
antrenat o ruptură definitivă. Ruptura, schisma definitivă, inter¬ 
vine la mijlocul secolului al Xl-lea. între aceste două date a avut 
loc marea luptă de influenţă, marea rivalitate între Roma şi Bizanţ 
pentru creştinarea vastelor regiuni ale Europei nordice, centrale 
şi de est, care rămăseseră păgâne. Şi în această a doua fază deter¬ 
minarea nu se va mai face în funcţie de criterii etno-culturale, cum 
am văzut, ci în funcţie de poziţii propriu-zis „strategice". 25 

Vom regăsi ambele faze, în duelul catolicism-protestantism, 
dar faza „strategică" nu e la fel de vizibilă ca în cazul precedent. 
Mai exact, ea se situează la scara globului, mai ales în Lumea Nouă 
şi în Africa, dar într-un mod mult mai nuanţat, probabil din sim¬ 
plul motiv că, exceptând colonizarea Americii Latine şi într-o mai 
mică măsură a Statelor Unite până la mijlocul secolului al XlX-lea, 
prozelitismul religios a acţionat într-o epocă în care religia era 
despărţită de stat, pe măsură ce acesta se laiciza. S-a întâmplat, 
pe deasupra, ca în unele regiuni creştinarea să fi precedat colo¬ 
nizarea şi să fi fost independentă de aceasta, ceea ce explică, de 
exemplu, faptul că astăzi Tahiti şi Madagascar (foste colonii fran¬ 
ceze) sunt în majoritate protestante, în vreme ce în Nigeria (fostă 
colonie britanică) catolicii sunt numeroşi. 

în prima fază, aceea a războaielor religioase, clivajul, ca odi¬ 
nioară în cazul rivalităţii Roma-Bizanţ, s-a făcut în funcţie de li¬ 
niile etno-culturale de împărţire. în zonele unde lupta a fost mai 
fierbinte, Franţa, Anglia, Ţările de Jos, Germania, Boemia, au in¬ 
tervenit desigur şi alţi factori: o complexitate extraordinară de ca¬ 
uze locale, politice, sociale, economice, precum şi „accidente" 
individuale, rolul jucat de o anumită personalitate de excepţie 26 
şi, în sfârşit, hazardul geografic, mai ales după acceptarea com¬ 
promisului cuius regio eius religio. Dar rezultatul final este cu atât 
mai remarcabil. Catolicismul roman a învins uşor în ţările cu netă 

predominanţă latină, ca Italia, Spania şi Portugalia; după aprige 
bătălii, a izbândit într-o ţară latină mai puternic germanizată, ca Fran¬ 
ţa, precum şi în ţările germanice aflate în contact de multă vreme 
cu populaţiile celte romanizate şi cu Italia, ca Renania, Bavaria 
şi Austria; în fine, şi-a împărţit cu protestantismul Ţările de Jos 
şi Elveţia. în Insulele Britanice, reforma a dominat aproape com¬ 
plet în ţara cu netă predominanţă anglo-saxonă, în vreme ce ca¬ 
tolicismul rămâne ferm în bastionul celt din Irlanda. Germania 
de nord şi est a devenit, în ansamblu, protestantă. în sfârşit, cei 
mai puri germanici, scandinavii, au trecut în câmpul protestant, 
nemailăsând nici cea mai mică minoritate catolică. 27 

(La slavii şi fino-ugricii din centrul şi estul Europei, deci în 
afara nucleului propriu-zis al civilizaţiei occidentale, situaţia este 
mai complexă. Cehii, în rezistenţa lor naţională împotriva germa¬ 
nilor, se află cu Jan Hus printre precursorii Reformei; catolicis¬ 
mul a reuşit totuşi să rămână majoritar. Polonezii au fost puţin atinşi 
de protestantism. Ungurii, supuşi turcilor în Ungaria propriu-zisă, 
au rămas catolici; cei care-şi păstrează o semiindependenţă, ca 
secuii şi feudalii din Transilvania, basculează spre protestantism, 
probabil din ostilitate faţă de Habsburgi. Invers, slovacii rămân 
catolici, fără îndoială prin reacţie împotriva baronilor unguri care 
îi domină şi care au trecut ei înşişi de partea Reformei. Finezii, 
mai izolaţi, îşi urmează stăpânii suedezi.) 

După ce pasiunile s-au calmat şi poziţiile celor două confesiuni 
s-au stabilizat, constatăm, cum am spus mai înainte, că ţările pro¬ 
testante se află puţin câte puţin în fruntea evoluţiei lumii occi¬ 
dentale. Avem aici o nouă ilustrare a deplasării centrului de gravitaţie 
în interiorul unei civilizaţii. Dacă în prezent căutăm să analizăm 
acest fenomen, descoperim un anumit paralelism între dezvolta¬ 
rea spiritului protestant şi apariţia mitului progresului care hră¬ 
neşte întreaga evoluţie a lumii modeme. Comparând cele trei mari 
ramuri în care s-a divizat creştinismul european, se dovedeşte că 
aceea care în mod vădit s-a îndepărtat cel mai mult de spiritul creş¬ 
tinismului primitiv este ramura protestantă, în ciuda convingerii 
sincere şi pasionate a iniţiatorilor ei de a se fi întors la surse. 28 

Ortodoxia pune accentul pe contactul colectiv, teluric, cu Dum¬ 
nezeu, ca un ataşament aproape fizic faţă de lumea supranaturală. 

în catolicism, mântuirea individuală prin opere dobândeşte mai 
multă importanţă, dar aici individualismul e puternic temperat de 
simţul ierarhiei şi al organizării pe care Biserica Romei l-a moş¬ 
tenit de la imperiu şi care rămâne una dintre caracteristicile sale 
dominante. în sfârşit, în protestantism, în pofida teoriei harului 
(,gratia divina) dezvoltată de unele dintre Bisericile reformate, in¬ 
dividul are tendinţa să se elibereze din ce în ce mai mult, pregă¬ 
tind calea gândirii libere şi a raţionalismului. Această tendinţă a 
dus pe de o parte la o fracţionare indefinită a Bisericii şi la apa¬ 
riţia unor teze în care Dumnezeu şi misterul lui sunt practic eli¬ 
minate 29 , iar pe de altă parte la materialism, calificat drept ştiinţific 
(sau dialectic). Acest mers al spiritului european de la religiozi¬ 
tate intuitivă la raţionalism se înscrie geografic de la sud-estul până 
la vestul Europei, de la moştenirea vechiului Orient, la aportul 
Occidentului germanic. 

Mesajul-cheie al creştinismului este preceptul nonviolenţei: 
„Aţi auzit că s-a zis: Ochi pentru ochi şi dinte pentru dinte. Eu 
însă vă spun vouă: Nu vă împotriviţi celui rău; iar cui te loveşte 
peste obrazul drept, întoarce-i şi pe celălalt. Celui ce voieşte să 
se judece cu tine şi să-ţi ia haina lasă-i şi cămaşa" (Matei 5,38—40). 
Rudolf von Jhering, marele jurisconsult german din secolul al 
XlX-lea, predică preceptul invers, acela al luptei pentru drept. 
Voinţa indefinită de putere e o caracteristică a lui homo occiden- 
talis. Protestantismul anunţă omul faustian al lui Spengler. 30 

Nu vreau să spun că protestantismul este responsabil de în¬ 
treaga evoluţie spirituală a Europei de trei sau patru secole încoa¬ 
ce. El însuşi este doar unul dintre efectele, una dintre rezultantele 
acestei evoluţii. Dovada acestui fapt este, între altele, că tocmai 
într-o ţară rămasă în majoritate catolică, Franţa, raţionalismul şi-a 
aflat prima oară expresia cea mai netă în filozofie şi în gândirea 
politică; că un evreu german, din Renania majoritar catolică, Karl 
Marx, este cel care a dat materialismului lui doctrina cea mai ra¬ 
dicală; în sfârşit, că tocmai într-o ţară ortodoxă, Rusia, această 
doctrină îşi găseşte primul ei teren de aplicare. Vreau doar să spun 
că aceste fenomene merg mână în mână şi provin toate din aceeaşi 
sursă, din aceeaşi tendinţă subconştientă a omului occidental. Pe 
urmă, ca în orice manifestare a vieţii, efectul devine la rândul lui 

cauză şi precipită chiar mişcarea care i-a dat naştere. Astfel, mi 
se pare greu de contestat că mentalitatea protestantă — sau cel 
puţin evoluţia spiritelor din care a ieşit protestantismul — a fa¬ 
vorizat pe de o parte dezvoltarea spiritului ştiinţific, pe de alta 
naşterea capitalismului; spiritul ştiinţific şi capitalismul, aceşti doi 
piloni pe care se întemeiază construcţia societăţii modeme, aceea 
a erei industriale. 

Se cunosc deopotrivă teoria lui Max Weber despre rolul pro¬ 
testantismului în naşterea capitalismului şi discuţiile pe care le-a 
stârnit. Astăzi, suntem în general mai dispuşi să admitem temei¬ 
nicia acestei ipoteze. Punând înainte de toate accentul pe meri¬ 
tul individual, pe muncă, singura care sfinţeşte, pe austeritate — 
sursă de economisire —, societatea protestantă s-a îndepărtat fără 
ştirea ei de spiritul creştinismului primitiv şi a creat terenul pro¬ 
pice gemenilor capitalismului. S-a ajuns în chip firesc să se con¬ 
funde scopul cu mijloacele. Progresiv, au fost înlăturate teoria preţului 
just şi vechea interdicţie lansată de Biserică împotriva dobânzii 
şi cametei. Fructificarea banului a luat cu timpul aspectul unui 
imperativ moral. Suntem departe de cuvântul lui Isus: „Nimeni 
nu poate să slujească la doi stăpâni... Nu puteţi să slujiţi lui Dum¬ 
nezeu şi lui Mamona... Luaţi seama la crinii câmpului cum cresc: 
nu se ostenesc, nici nu torc. Şi vă spun vouă că nici Solomon, în 
toată mărirea lui, nu s-a îmbrăcat ca unul dintre aceştia“ {Matei 6, 
24-29). 

Trebuie desigur să ne ferim de explicaţii prea simpliste şi uni¬ 
laterale. Capitalismul modem are rădăcini vechi, la bancherii din 
Florenţa, din Paris sau Augsburg, în cetăţile maritime din Italia 
şi în oraşele hanseatice, la lombarzii din Evul Mediu, până în Anti¬ 
chitatea babiloniană. Dar acele caracteristici economice esenţiale, 
care au pennis avântul fără precedent al Occidentului spre era in¬ 
dustrială, apar pentru prima oară în epoca modernă în ţările pro¬ 
testante. 31 Nu există contradicţie între tezele lui Max Weber şi 
acelea ale sociologului gemian Wemer Sombart referitoare la ro¬ 
lul jucat de evrei în geneza fenomenului capitalist. Putem chiar 
spune că ele se completează, în măsura în care tocmai relativul 
liberalism al statelor protestante a facilitat emanciparea evreilor 

şi asimilarea lor de către civilizaţia occidentală, mai ales în Ger¬ 
mania şi Olanda . 32 

în rezumat, oricare ar fi cauzele fenomenului, suntem obligaţi 
să constatăm: 

— în cadrul Occidentului stricto sensu există o alunecare a pu¬ 
terii politice, de la ţările catolice (Italia, Spania, Franţa) spre 
ţările protestante ( Anglia, Prusia, mai târziu Statele Unite); 

— ţările protestante sunt acelea care dau cel mai reprezenta¬ 
tiv tip de om al civilizaţiei occidentale în era industrială, ti¬ 
pul de om aproape exclusiv axat pe progresul material şi 
care se îndepărtează din ce în ce mai mult de idealul creş¬ 
tin al Evului Mediu şi de idealul umanist al Renaşterii; 

— în consecinţă, ţările cu majoritate protestantă se află şi as¬ 
tăzi în fruntea dezvoltării economice şi se adaptează cel mai 
bine la stilul de viaţă modem, atingând cel mai ridicat ni¬ 
vel de trai din lume . 33 

Constatarea declinului relativ al ţărilor catolice în raport cu 
ţările protestante nu trebuie să ne facă să uităm extraordinara vitali¬ 
tate de care a dat dovadă una dintre ele, Franţa, mai ales în dome¬ 
niul producţiilor spirituale. De-a lungul întregului secol al XlX-lea, 
Parisul rămâne de departe focarul de cultură cel mai activ, cel mai 
iradiant din lumea occidentală: înflorirea romanului, profuziunea 
şcolilor literare, cvasimonopolul marilor curente din pictură. Prac¬ 
tic, în afară de câteva centre secundare, ca Roma şi Miinchen, în¬ 
treaga pictură din secolele al XlX-lea şi al XX-lea gravitează în 
jurul şcolii (sau şcolilor) de la Paris. în a doua jumătate a seco¬ 
lului al XX-lea, Parisul a continuat să rămână cel mai viu centru 
intelectual şi artistic al lumii occidentale — totuşi cu riscul de a se 
vedea detronat de New York. E Alexandria în faţa Romei aflate în 
ascensiune. 

Dacă aruncăm acum o privire retrospectivă asupra acestei în¬ 
floriri a civilizaţiei occidentale, două fapte se impun observato¬ 
rului: excepţionala ei bogăţie şi aria relativ îngustă a înfloririi ei. 

Chiar ţinând cont de inevitabilele distrugeri ale timpului la alte 
civilizaţii şi fără să dăm dovadă de un egocentrism exagerat, ne este 
pemiis să afirmăm că Europa Occidentală a dat cel mai bogat foc 

de artificii, cel mai variat şi cel mai lung din Istoria universală. 
Retrospectiv, cearta dintre Clasici şi Moderni, care a pasionat atâ¬ 
tea spirite alese în Franţa secolului al XVII-lea, ne face să surâ- 
dem. La sfârşitul unei lungi perioade în cursul căreia o civilizaţie 
stinsă, pentru care se profesa o admiraţie aproape iraţională, exer¬ 
citase o influenţă determinantă, s-a ajuns la o producţie intelectu¬ 
ală, artistică şi tehnică comparabilă, dacă nu superioară, cu aceea 
a Antichităţii greco-romane în ansamblul ei. Şi producţia Occi¬ 
dentului n-a încetat să sporească şi să-şi extindă domeniul. Toc¬ 
mai din secolul al XVII-lea au înflorit doi dintre cei mai frumoşi 
muguri ai săi: muzica polifonică şi matematica modernă, aceste 
două creaţii specifice omului occidental. Pentru a încununa an¬ 
samblul, să adăugăm o gândire speculativă de o bogăţie şi de o 
subtilitate nemaiîntâlnite până atunci şi o putere de invenţie teh¬ 
nică fără precedent şi încă în plină desfăşurare. 

A doua constatare: aria relativ restrânsă a acestei prodigioase 
înfloriri, înainte de secolul al XlX-lea; de fapt, extremitatea pen¬ 
insulei europene, în jurul vechii Lotharingii, această axă efemeră a 
civilizaţiei occidentale în momentul formării ei. Europa Centrală nu 
participă decât în mod marginal 34 la creaţiile spiritului occiden¬ 
tal, în vreme ce estul perpetuează până în plin secol al XlX-lea 
tradiţia deja istovită a Bizanţului. 

Putem la prima vedere să ne mirăm de mediocritatea aportu¬ 
lui slavilor catolici şi al ungurilor la creaţiile civilizaţiei occiden¬ 
tale, pe care ei au asimilat-o aproximativ din secolul al Xl-lea, 
adică înainte de marile perioade de înflorire. Chestiunea prezintă 
un interes considerabil pentru observarea fenomenelor de acultu- 
rare în general şi a condiţiilor necesare înfloririi şi propagării unei 
civilizaţii. Cum să explicăm faptul că perifericii Occidentului, adi¬ 
că popoarele catolice din centrul şi estul Europei, rămân „impro- 
ductive“ — în termeni de cultură — de-a lungul celei mai mari 
părţi a Istoriei civilizaţiei occidentale, şi că, dimpotrivă, începând 
cu mijlocul secolului al XlX-lea, într-o epocă în care tocmai şi-au 
pierdut total sau parţial independenţa, ele participă deplin la viaţa 
artistică şi intelectuală a Occidentului? Aici se vede că nu se pune 
nici o problemă de aptitudini spirituale; în alţi termeni, nu e o ches¬ 
tiune de rasă, e vorba de condiţiile necesare creaţiei, fenomen de 

cultură. Vom avea ocazia să revenim asupra acestei chestiuni când 
vom studia procesul de aculturare în general. 

în cazul care ne interesează aici, putem de pe acum să riscăm 
o explicaţie: în primul rând, creştinarea târzie a ungurilor şi a slavi¬ 
lor în raport cu ceilalţi occidentali, cu excepţia germanilor din est 
şi a scandinavilor. Pe urmă, lupta dură pe care au trebuit s-o ducă 
pentru a-şi păstra particularismul naţional, chiar împotriva ace¬ 
lora care le aduceau creştinismul, vecinii lor germani; de unde o 
anumită reticenţă în a accepta fără rezerve cultura ai căror pur¬ 
tători erau aceştia (un amănunt semnificativ: doar în secolul al 
XVIII-lea nobilimea poloneză şi cea ungară au adoptat moda ves¬ 
timentară occidentală!). în sfârşit, cele două mari regate sunt ab¬ 
sorbite spre est de sarcini vitale pentru ele. Ungaria înfruntă de-a 
lungul secolelor Imperiul bizantin şi pe vecinii săi slavi din sud, 
apoi pe turci, în vreme ce are deja dificultăţi în a domina popoa¬ 
rele alogene, slave şi român, care ocupă jumătate din teritoriile 
coroanei. Polonia, de îndată ce a stăvilit presiunea germană şi i-a 
supus pe cavalerii teutoni, se va înverşuna la rândul ei să-şi do¬ 
mine vecinii din est şi sud, pe lituanieni, ucrainieni şi moldoveni, 
atacând chiar Moscova. Ea nu va reuşi decât parţial, în privinţa 
Lituaniei, după uniunea personală din 1385, transformată în 1569 
într-o unire reală care va dura până la prima împărţire a Poloniei 
din 1772. Conflictele ei cu turcii din secolul al XVII-lea, haosul 
interior antrenat de sistemul regalităţii elective şi al atotputerni¬ 
ciei marii nobilimi au întârziat evoluţia Poloniei, în pofida exis¬ 
tenţei unui centru foarte activ în jurul Universităţii din Cracovia, 
unul dintre cele mai vechi din Europa 35 , şi de asemenea în ciuda 
existenţei Lvovului, care a fost, în secolele al XVI-lea şi al XVII-lea, 
un important focar de aculturare pentru supuşii şi vecinii ortodocşi 
ai Poloniei. 36 

în Ungaria, occidentalizarea a fost în primul rând facilitată de 
proximitatea Italiei, a cărei influenţă nu comporta pericole poli¬ 
tice, apoi de legăturile strânse care s-au stabilit între coroana lui 
Ştefan cel Sfânt şi Papalitate, în sfârşit, de urcarea pe tron a di¬ 
nastiei angevine din Neapole (1308). Totuşi, doar în secolul al 
XV-lea, sub strălucita domnie a lui Matei Corvin (1457-1490), curtea 
din Buda participă într-adevăr, sub impulsul meşterilor italieni, 
la marea mişcare de cultură declanşată de Renaştere. A venit apoi 

dezastrul de la Mohâcs, Ungaria fiind curând redusă la condiţia 
de paşalâc şi rasă de pe hartă ca putere europeană. Vor rămâne 
totuşi două focare, unul în Slovacia, sub stăpânirea Habsburgilor, 
şi altul în Transilvania, semiindependent, sub suzeranitate otoma¬ 
nă, şi unde se va menţine o anumită efervescenţă intelectuală sub 
efectul rivalităţii dintre catolici şi protestanţi. 37 Datorită acestei 
largi autonomii şi succesului relativ al Reformei, vom asista, când 
Ungaria se va întoarce politic în Occident, după pacea de la Kar- 
lowitz (1699), la o lungă rezistenţă faţă de Habsburgi (revolta lui 
Francisc Râkoczi II susţinută de Ludovic XIV), care va avea drept 
efect frânarea pătrunderii austriece şi în mod egal încetinirea in¬ 
fluenţei Occidentului modem. Fracţiunea „colaboraţionistă" se va 
reduce la o minoritate aristocratică (de exemplu, cazul fastuoşi- 
lor prinţi Esterhâzy) care va atinge foarte repede un nivel occiden¬ 
tal de cultură, dar care va rămâne cel mai adesea improductivă 
în afara domeniului politic. în sfârşit, la mijlocul secolului al 
XlX-lea, structurile sociale şi evoluţia politică vor permite în Un¬ 
garia avântul culturii occidentale. Ungurii se vor afla cu puţin avans 
faţă de vecinii lor ortodocşi a căror occidentalizare începuse doar 
în secolul al XVIII-lea. 

în ambele cazuri, al Poloniei şi al Ungariei, împrejurările po¬ 
litice şi pe urmă acelea economice n-au permis apariţia unei ve¬ 
ritabile vieţi urbane autohtone — cu excepţia oraşului „liber" 
Cracovia — şi deci a unei burghezii naţionale. Or, doar în acest 
mediu poate înflori o civilizaţie. De-a lungul secolelor, burghe¬ 
zia care se ocupa cu negoţul în oraşele din estul Europei (şi acest 
lucru e în parte adevărat şi în cazul Suediei) este aproape exclu¬ 
siv de origine germană. 

Boemia, cel mai occidental dintre cele trei mari state periferice 
ale Europei catolice, s-a integrat cel mai bine în Occident. De tim¬ 
puriu amestecată intim în afacerile imperiului şi riscând să-şi piar¬ 
dă particularismul naţional, atât din cauza implantării colonilor 
germani (deja sub dinastia Premysl), cât şi a germanizării progre¬ 
sive a nobilimii feudale, Boemia şi-a salvat „personalitatea" gra¬ 
ţie lui Carol IV de Luxemburg, acest mare împărat, Premislid prin 
mamă, educat în Avignon şi pătruns de cultura franceză, care s-a 
îndrăgostit de patria cehă şi a căutat să facă din ea unul dintre fo¬ 
carele de cultură ale Europei (1346-1378). Sub domnia lui şi sub 

impulsul unor maeştri arhitecţi ca Mathieu d’Arras, sau al pictori¬ 
lor Nikolaus Wurmser din Strassburg şi Tommaso din Modena, ce¬ 
hii vor dezvolta o artă orginală (ciclul din Visebrod, picturile capelei 
din Karlstein făcute de maestrul Theodoric etc.). Mai târziu, spiri¬ 
tul naţional se va fixa asupra certurilor religioase, cu mişcarea hu- 
sită, şi Boemia lui Gheorghe de Podebrad (1458-1471) va fi încă 
una dintre marile puteri ale Europei. Dar în secolul al XVII-lea şi 
în pofida faptului că revolta lor se afla la originea Războiului de 
treizeci de ani, cehii, zdrobiţi la începutul războiului (bătălia de la 
Muntele Alb, 1620), nu vor mai profita de înfrângerea finală a Ca¬ 
sei de Austria şi vor intra în umbră pentru două secole. 

Astfel, ungurii şi slavii catolici au pierdut ocazia de a participa 
deplin la creaţiile civilizaţiei occidentale în momentul de maxim 
dinamism al acesteia. Asemenea ruşilor, şi chiar cu anumită în¬ 
târziere în raport cu ei, datorată condiţiilor politice, ei nu partici¬ 
pă la marea înflorire a civilizaţiei occidentale decât în plin secol al 
XlX-lea, când aceasta dă deja semne de descompunere. 38 Ruşii 
au încă timpul să ofere (între aproximativ 1820 şi 1890) o scurtă 
şi strălucitoare înflorire, care se află la acelaşi nivel şi în aceeaşi 
fază de evoluţie ca restul „producţiei" occidentale. Au sosit încă 
la timp pentru a găsi nivelul cel mai ridicat în ceea ce este pro¬ 
babil ultimul secol de mare putere creatoare al civilizaţiei occi¬ 
dentale. Ceilalţi europeni din est, ca şi evreii, se remarcă numai 
prin contribuţia la transformarea radicală care începe la sfârşitul 
secolului al XlX-lea. Căci, din ultimii ani ai secolului al XlX-lea, 
cultura occidentală trece printr-o criză a cărei gravitate pare să o de¬ 
păşească pe aceea a trecerii de la Evul Mediu la epoca modernă. 

Cu prudenţa de care e nevoie ori de câte ori e vorba de a eva¬ 
lua valorile estetice, putem spune că, cu toată varietatea sa, pro¬ 
ducţia artistică şi intelectuală a Occidentului prezintă o netăgăduită 
continuitate de la primele sale opere caracteristice şi până la sfâr¬ 
şitul secolului al XlX-lea, în vreme ce de la această dată asistăm 
la o adevărată revoluţie. 

Pe ansamblu, putem distinge trei mari valuri sau pulsaţii. în 
secolele al XH-lea şi al XlII-lea, valul medieval, esenţial creştin, 
centrat pe catedrală. Din secolul al XlV-lea până în secolul al 
XVIII-lea, valul Renaşterii şi al clasicismului, în timpul căruia in¬ 
spiraţia creştină trece din ce în ce mai mult în plan secund. De la 

sfârşitul secolului al XVIII-lea până la sfârşitul secolului al XlX-lea, 
ultimul val pe care din comoditate îl putem numi valul romantic, în 
timpul căruia detaşarea de creştinism continuă să se accentueze. (To¬ 
tuşi, nu toate genurile participă în mod egal la cele trei pulsaţii. De 
pildă, muzica occidentală nu apare decât în mijlocul celei de-a doua 
perioade şi nu cunoaşte nici o întrerupere până în epoca contempo¬ 
rană, nici în calitate, nici în densitate. Se poate susţine cel mult că 
în privinţa unităţii de stil şi a unei anumite perfecţiuni clasice, se¬ 
colul al XVIII-lea marchează punctul culminant al curbei.) 

Să încercăm o scurtă schematizare a acestei evoluţii, în fie¬ 
care gen. 39 

Arhitectura 

în timp, ea este prima mare artă originală a Occidentului. în¬ 
cepe să se manifeste de la începutul secolului al Xl-lea şi nu cu¬ 
noaşte practic întrerupere. Putem totuşi distinge două mari 
momente: din secolul al XH-lea până în secolul al XlV-lea, epo¬ 
ca catedralelor; din secolul al XVI-lea până în secolul al XVIII-lea, 
perioada castelelor. Cele două momente sunt centrate pe Franţa, 
dar cu participarea întregii Europe occidentale până la periferia 
ei. Scădere a „simţului stilistic" în secolul al XlX-lea, în ciuda 
facilităţilor tehnice (mai ales, transportul pietrei pe calea ferată; 
exemplu caracteristic: eleganta faţadă a Hofburgului din Viena con¬ 
struită în cărămidă la sfârşitul secolului al XVIII-lea, în compa¬ 
raţie cu faţada greoaie şi neinspirată, din piatră cioplită, de la 
sfârşitul secolului al XlX-lea). 

Renaştere într-un stil cu totul nou, în secolul al XX-lea, cum 
vom vedea mai departe. 

Sculptura 

Unnează arhitecturii cu oarecare întârziere: fusese aproape ab¬ 
sentă în perioada tulbure a Evului Mediu îndepărtat, nefiind o artă 
utilitară ca arhitectura. Legăturile cu arta antică sunt, datorită aces¬ 
tui fapt, mai slabe. Se desprinde lent din ornamentaţia arhitectu¬ 
rală. Poate că trebuie să vedem de asemenea în această întârziere 
efectul vechii interdicţii biblice împotriva reprezentării sacrului, care 
n-a afectat doar arta arabă şi arta bizantină. Cunoaşte apogeul de 

la mijlocul secolului al XlII-lea până la mijlocul secolului al XIV-lea, 
detaşându-se în vremea Renaşterii de arta religioasă sub influen¬ 
ţa artei antice. Noul punct culminant se situează în Italia de la mij¬ 
locul secolului al XV-lea până la mijlocul secolului al XVI-lea 
(Donatello, Pollaiuolo, Verrocchio, Michelangelo). 

Ea devine fadă în secolele al XVII-lea şi al XVIII-lea, pentru 
a-şi regăsi un nou elan, de mai mică anvergură, în secolul al 
XlX-lea (de pildă în Franţa, cu Rude şi Rodin). 

Pictura 

Prima manifestare caracteristică are loc în Italia, simultan cu 
a doua „pulsaţie" a sculpturii, sfârşitul secolului al XlII-lea şi în¬ 
ceputul secolului al XIV-lea. Devine curând cea mai expresivă 
artă a Occidentului. înfloreşte în secolele al XV-lea şi al XVI-lea 
în Italia, în Ţările de Jos, în Germania, apoi în Spania. Slabă par¬ 
ticipare a Franţei până la mijlocul secolului al XVII-lea. în aceas¬ 
tă epocă şi în secolul al XVIII-lea, scădere generală de tensiune, 
cu excepţia Franţei şi, într-un grad mai mic, a Angliei. O nouă 
înflorire în secolul al XlX-lea, Franţa fiind focarul principal. 

Literatura 

Literatura îşi face apariţia în secolul al XH-lea în sudul Fran¬ 
ţei (poezie, roman de curte), apoi în nordul Franţei, în Anglia şi 
în Germania (cântece eroice). Slăbeşte în timpul perioadei de 
tranziţie de la Evul Mediu la Renaştere. Reapare în Italia în ace¬ 
laşi timp cu artele plastice. Dar nu urmează aceeaşi curbă ascen¬ 
dentă ca artele plastice. Dante apare ca o excepţie şi aparţine 
spiritual Evului Mediu mai mult decât Renaşterii. Producţia lite¬ 
rară contemporană cu marele secol al Renaşterii italiene rămâne 
relativ mediocră. Literatura modernă nu înfloreşte într-adevăr de¬ 
cât în secolul al XVI-lea, întâi în Spania (roman cavaleresc, dra¬ 
me), apoi în Anglia (dramele şi poezia epocii elisabethane), în 
sfârşit în Franţa („secolul" lui Ludovic XIV). Ea cunoaşte o scă¬ 
dere de tensiune de la sfârşitul secolului al XVII-lea până la sfâr¬ 
şitul secolului al XVIII-lea; în fine, o ultimă izbucnire, poate cea 
mai bogată, cu romanticii germani şi englezi, cu şcolile literare 

franceze, cu romanul rus şi focarele locale din estul european şi 
din Scandinavia. 

Muzica 

Cel mai frumos „vlăstar“ al artei occidentale. Se desprinde târ¬ 
ziu din muzica religioasă, în Italia secolului al XVI-lea, şi descrie 
până în secolul al XX-lea o curbă regulată în care secolul al 
XVIII-lea german — inclusiv Austria — reprezintă punctul cul¬ 
minant. Ea continuă totuşi să înflorească în secolul al XlX-lea, 
tot cu Germania drept centru, dar evantaiul se lărgeşte: Franţa, 
Rusia, Italia, Scandinavia, ţările estului. Din punctul de vedere 
al individualităţilor, ea dă atunci genii pe care mulţi îi consideră 
ca fiind cei mai mari creatori ai muzicii, ca Beethoven, Chopin, 
Schumann, Wagner, Musorgski sau Debussy, dar ea nu mai pre¬ 
zintă unitatea şi senina perfecţiune a epocii precedente, aceea care 
se întinde de la Bach la Mozart; ansamblul este zbuciumat, dis¬ 
parat, centrifugal. în fine, o adevărată ruptură se va produce la 
începutul secolului al XX-lea. 

Filozofia 

Şi aici, evoluţia se încadrează în marile noastre perioade: pe¬ 
rioada medievală, care se întinde din secolul al Xll-lea până în se¬ 
colul al XlV-lea; perioada clasică, ce începe la sfârşitul Renaşterii 
şi se încheie la începutul secolului al XVIII-lea; în sfârşit, epoca 
modernă, care dă maximum la sfârşitul secolului al XVIII-lea şi 
la începutul secolului al XlX-lea, dar care nu pare să-şi fi epuizat 
încă toate virtualităţile. în interiorul ciclului medieval, putem de 
asemenea distinge trei valuri succesive: primul apare în secolul al 
Xll-lea, în acelaşi timp şi în aceeaşi arie geografică cu arta goti¬ 
că, adică în Franţa de nord (Guillaume de Champeaux, Abelard, 
Bemard de Clairvaux etc.). Ea este intim legată de înflorirea creş¬ 
tinismului catolic şi nu se distinge deloc de teologie, cu excepţia 
domeniului logicii formale. Al doilea val dă, într-un foarte scurt 
timp (mijlocul şi sfârşitul secolului al XlII-lea), o serie de perso¬ 
nalităţi mai puternice, dintre care cel puţin una, Sf. Toma d’Aquino, 
dobândeşte un loc printre somităţile filozofiei universale. E de 
asemenea mult mai puţin localizată, deşi Universitatea din Paris 

rămânea focarul cel mai activ. Găsim aici germani ca Albert cel 
Mare sau Maestrul Eckhart, italieni din sud ca Toma d’Aquino 40 , 
britanici ca Roger Bacon, Duns Scott şi William Ockham. Punc¬ 
tul de vedere religios domină încă ansamblul gândirii filozofice, 
dar orizontul se lărgeşte în mod deosebit prin contactul cu filo¬ 
zofia antică, regăsită prin Bizanţ şi autorii arabi. Totuşi, misticis¬ 
mul lui Eckhart care va face şcoală până în secolul al XV-lea 
(Thomas a Kempis) şi nominalismul lui William Ockham anun¬ 
ţă deja o anumită descompunere a filozofiei medievale, în vre¬ 
me ce în universităţi gândirea scolastică se sclerozează. 

Timp de peste două secole, până la începutul secolului al 
XVII-lea, va fi tăcere. Renaşterea, atât de miraculos fertilă în do¬ 
meniul artei, pare sterilă în domeniul gândirii metafizice. Putem 
cel mult releva câteva preocupări filozofice la marii precursori ai 
cercetării ştiinţifice ca Nicolaus Cusanus (Germania, 1401-1464), 
Giordano Bruno (Italia, 1548-1600), Francis Bacon (Anglia, 
1561-1626) sau la teologii sau moraliştii contemporani cu marea 
criză a Reformei, ca Erasmus, Philipp Melanchthon, Calvin, Mon- 
taigne. Această epocă de tranziţie (ca şi, mai târziu, secolul al 
XVIII-lea francez) nu dă decât pseudofilozofi. 

Filozofia modernă începe cu Descartes în plin secol al XVII-lea 
şi, mai mult decât orice altă activitate spirituală a Occidentului, 
înfloreşte într-o arie culturală extrem de restrânsă, în Europa 
nord-vestică: Franţa, Ţările de Jos, Marea Britanie, Germania (Ţă¬ 
rile de Jos nu merită să figureze în acest palmares al marii filozo¬ 
fii decât prin prezenţa unui filozof, Spinoza, evreu spaniol, care, 
deşi s-a integrat în mişcarea gândirii occidentale care se desfăşoa¬ 
ră de la Descartes la Leibniz, a fost de fapt crescut în tradiţia evre¬ 
iască a şcolii talmudice a ghettoului din Amsterdam). Secolul al 
XVII-lea cu Descartes, Pascal, Malebranche, Spinoza, Leibniz, Locke 
— mai ales dacă îi adăugăm secolul al XVIII-lea anglo-saxon, care 
este prelungirea lui, cu Berkeley şi Hume — prezintă una dintre 
cele mai frumoase înfloriri din istoria filozofiei. 

S-ar zice totuşi că al treilea val occidental, acela care se con¬ 
centrează în Germania în mai puţin de un secol, de la Kant (năs¬ 
cut în 1724) la Schopenhauer (născut în 1788), trebuie considerat 
ca fiind vârful creaţiei metafizice occidentale. Nici „filozofii" fran- 

cezi din secolul al XVIII-lea, nici economiştii englezi şi francezi, 
nici Auguste Comte şi gânditorii politici din secolul al XlX-lea, 
precum Karl Marx, nu merită pe deplin epitetul de filozofi. La mij¬ 
locul secolului al XlX-lea numai Kierkegaard şi Nietzsche par să 
participe încă la marea vână metafizică a epocii precedente şi să anun¬ 
ţe criza gândirii contemporane prin angoasa lor, prin simţul tragi¬ 
cului, prin revolta lor. 

Ştiinţele 

Asemenea muzicii, ştiinţa modernă apare târziu. Şi aici, mai 
mult ca în orice alt domeniu, se poate afirma că nici o civilizaţie 
n-a acumulat într-un timp atât de scurt o sumă de cunoştinţe com¬ 
parabile cu acelea ale civilizaţiei occidentale. Dintre toate activi¬ 
tăţile spirituale ale civilizaţiei noastre, ştiinţa este de asemenea aceea 
care rămâne astăzi cea mai viguroasă. Avem o producţie aproape 
neîntreruptă de la mijlocul secolului al XV-lea până în zilele noas¬ 
tre. 

Ea începe în Germania în jurul lui Nicolaus Cusanus, spre 1450, 
dar nu dă opere cu adevărat originale decât odată cu Copemic 
(1473-1543), al cărui caz particular l-am expus mai sus. 41 Aproa¬ 
pe un secol mai târziu, tot în Germania, Kepler; dar între timp Ita¬ 
lia sfârşitului de Renaştere dăduse o nouă înflorire, culminând cu 
Galilei (1564-1642). ’ 

Franţa intră târziu în „horă“, dar joacă un rol capital în deter¬ 
minarea metodei ştiinţifice. Aportul iniţial al Franţei, în afară de 
Franpois Viete (1540-1603) care apare ca un precursor, este con¬ 
centrat în câteva zeci de ani, în al doilea sfert al secolului al 
XVII-lea (Descartes, Fermat, Pascal), cu câteva prelungiri în ge¬ 
neraţia următoare (Varignon). 

în mod curios, se constată un soi de oboseală la sfârşitul se¬ 
colului al XVII-lea şi la începutul secolului al XVIII-lea, cu ex¬ 
cepţia a două genii universale: Leibniz în Germania şi Newton în 
Anglia. Ar trebui de asemenea să vorbim de câteva focare secun¬ 
dare, ca Olanda cu Fluyghens şi Suedia cu Linne. Vine apoi o nouă 
serie, care deschide într-adevăr era ştiinţifică modernă la sfârşitul 
secolului al XVIII-lea. Franţa este aceea care domină prima (D’Alem- 
bert, Lagrange, Lavoisier, Lamarck, Laplace etc.). în secolul al 

XIX-lea, se pare că Marea Britanie ia puţin câte puţin avans, ur¬ 
mată de aproape de Germania, care domină clar sfârşitul secolu¬ 
lui al XIX-lea şi începutul secolului al XX-lea. 42 

Ne lipseşte totuşi distanţa necesară pentru a judeca valoarea 
relativă a „inventatorilor 14 şi a descoperirilor lor şi de aceea ezit, 
pe măsură ce ne apropiem mai mult de perioada contemporană, 
să reţin anumite nume din masa de cercetători ştiinţifici care s-au 
distins de la începutul secolului. Unele nume par să se detaşeze, 
cel puţin în ochii profanului (Einstein? Max Planck? Louis de Bro- 
glie? Niels Bohr? Heisenberg? Sau doar pentru că numele lor sunt 
legate de o explicaţie globală care stârneşte interogaţii filozofice?). 
Am impresia că era marilor creatori, a marilor „inventatori" s-a 
încheiat şi că progresul tehnic, profitând de elanul iniţial, prodi¬ 
gios, se hrăneşte de acum încolo din propria lui sevă, într-o mun¬ 
că din ce în ce mai colectivă şi din ce în ce mai anonimă. Probabil 
că ştiinţa occidentală a ajuns şi ea la o cotitură decisivă, dar care 
pare mai puţin clară decât schimbarea hotărâtoare pe care au su¬ 
ferit-o de la începutul secolului al XX-lea toate artele Occiden¬ 
tului şi care rămâne până în prezent semnul cel mai vizibil al unei 
mutaţii în profunzime. Deoarece, trebuie s-o repet, arta Occiden¬ 
tului în toate manifestările sale şi în ciuda incomparabilei ei bo¬ 
gaţii, dă dovadă de la începuturile ei până la sfârşitul secolului al 
XIX-lea de o anumită continuitate. Or, destul de brutal, în epoca 
contemporană avem sentimentul unei rupturi totale. 

Primul război mondial nu e cu nimic responsabil în această 
revoluţie, cel mult a putut accelera procesul. Semnele premergă¬ 
toare sunt de la sfârşitul secolului al XIX-lea şi apogeul crizei se 
situează probabil între 1910 şi 1914. 

Primul simptom sigur îmi pare a fi noua concepţie asupra per¬ 
spectivei la Cezanne 43 şi la Gauguin. Explozia picturii modeme 
este evidentă odată cu cubismul ( Domnişoarele din Avignon de 
Picasso datează din 1907) şi mai ales (deoarece cubismul putea să 
fie interpretat ca o simplă criză) odată cu pictura abstractă. Pri¬ 
mele opere caracteristice ale lui Kandinsky se situează între 1911 
şi 1913. Din 1912, Brâncuşi a proiectat spre cer primele sale pă¬ 
sări din marmură şi bronz (Sărutul fusese realizat în 1908). Pen¬ 
tru muzică, putem plasa primele semne la Debussy ( Preludiu la 
după-amiaza unui faun este din 1894); Petruşka lui Stravinski e 

din 1910-1911; Sărbătoarea primăverii din 1914; Castelul lui Bar¬ 
bă Albastră, de Bela Bartok, este din 1911, Mandarinul miracu¬ 
los, din 1919. Dar ruptura cu tradiţia muzicii occidentale este deja 
completă odată cu cercetările atonale sau dodecafonice ale Şcolii 
de la Viena. Simfonia a doua de cameră şi Cvartetul nr. 2 pentru 
coarde de Amold Schdnberg sunt din 1908. 

Tocmai în aceşti ani literatura cunoaşte primele încercări de 
dezintegrare a formelor moştenite din trecut — şi în curând chiar 
a sintaxei. Străbătând toate nuanţele unei producţii dintre cele mai 
variate, aceste tentative au un numitor comun, ca un laitmotiv ob¬ 
sedant: sentimentul absurdului. în 1906 Robert Muşii publică Die 
Verwirrungen des Zoglings Torless. Câţiva ani mai târziu, se va în¬ 
hăma la opera vieţii sale, Der Mann ohne Eigenschaften, pe care 
n-o va termina niciodată şi pe care unii o consideră ca fiind ro¬ 
manul cel mai caracteristic al primei jumătăţi de secol. Din 1910 
datează Die Aufzeichnungen des Malte Laurids Brigge de Rilke; 
din 1913, Der Heizer de Kafka, prima parte a romanului său Ame- 
rika; de asemenea, din 1913, prima culegere de poezii ale lui 
Apollinaire, Alcools. 44 în 1914 James Joyce dă Dubliners. Ulysses 
apare în 1920. Teatrul urmează mult mai târziu, de fapt după al 
doilea război mondial (Beckett, Eugene Ionesco). 

în mai puţin de o generaţie, s-ar spune că toate certitudinile gân¬ 
dirii occidentale sunt zdruncinate, că toate cadrele esteticii sale sunt 
sfărâmate. Teoria relativităţii în fizică, dezvoltarea geometriilor no- 
neuclidiene, filozofia mişcării, fenomenologie, existenţialism; pă¬ 
răsirea progresivă a perspectivei în pictură, culoarea detaşată de 
obiect şi cultivată pentru propria ei putere magică; sunetul detaşat 
de fraza muzicală; ruptura povestirii în roman. Toate acestea pro¬ 
vin dintr-o subită trebuinţă de a rupe tehnica „punctului de vedere" 
static, generator al unei viziuni-perspectivă, deci unică, şi consi¬ 
derată ca incapabilă de a reda plenitudinea realităţii. Dar se ajunge 
(cu excepţia arhitecturii) la un divorţ între artă şi util, între artă şi 
cotidian. Se cade în estetism. Acest lucru este izbitor mai ales în 
roman. în ciuda proliferării care face din el modul-tip de expresie 
artistică în timpul nostru, romanul dă semne manifeste de descom¬ 
punere. El nu mai „aderă" la viaţă. El este, sau se vrea, roman filo¬ 
zofic. Se va obiecta poate că Balzac sau Tolstoi filozofează şi ei din 
belşug în romanele lor, dar la ei filozofia nu este decât o reflecţie 

legată de o viaţă care a ţâşnit din profunzimile imaginaţiei lor cu 
o violenţă telurică, în vreme ce romancierii contemporani, chiar 
cei mai dotaţi, sunt cel mai adesea filozofi veleitari, care îşi con¬ 
struiesc romanele înjurai unor teme eminamente cerebrale. 

Muzica şi pictura se îndepărtează de asemenea din ce în ce 
mai mult de real. în epoca clasică, muzica nu este încă bine de¬ 
taşată de dans. Găsim ritmuri de dans în aproape toate marile ope¬ 
re ale secolului al XVIII-lea şi până în simfoniile lui Beethoven. 
La fel, pictura se desparte progresiv de decoraţie şi portret, apoi 
de peisaj. Pictorului abstract îi e greu să dea un nume pânzelor 
sale: le numeşte cel mai adesea „compoziţie". într-adevăr, ele sunt 
pure compoziţii. 

Toată această metamorfoză a artei modeme a avut drept re¬ 
zultat paradoxal faptul că, cu cât societatea noastră devine mai 
democratică, cu cât are mai mult tendinţa să devină o societate 
de masă, cu atât arta are mai mult tendinţa să devină ermetică, 
aproape ezoterică. în epoca puterii aristocratice, Calderon şi Shake- 
speare scriau un teatru pentru mulţime. într-o epocă a puterii ma¬ 
selor, Ionescu şi Beckett scriu pentru un public de iniţiaţi. La drept 
vorbind, asistăm astăzi la două manifestări estetice distincte, cu 
prea puţine puncte de interferenţă. Pe de o parte, o artă de „cli¬ 
şee" pentru mase: cinema, televiziune, refrene muzicale repetate 
ziua întreagă pentru milioane de ascultători; în ţările zise „socia¬ 
liste", există încă pictura şi sculptura care ascultă de „linia rea¬ 
lismului socialist", şi în ţările zise „capitaliste", corespondentele 
lor, romanele poliţiste şi benzile desenate, făcute într-o manieră 
mai spontană, dacă nu mai artistică. Pe de altă parte, avem o artă 
a căutării, fragmentată în timp şi spaţiu într-o puzderie de gru- 
puscule, uneori animate de personalităţi talentate, sincer zbuciu¬ 
mate, dar uneori şi de alţii care sunt la un pas de şarlatanism şi 
înjurai cărora gravitează nebuloase de snobi, aflaţi în divorţ com¬ 
plet, orice ar spune, cu spiritul masei. Michelangelo şi Rafael, Ra- 
belais şi Shakespeare, Haydn şi Mozart se aflau în „contact direct" 
cu masa; artiştii de astăzi sunt nişte izolaţi. Sunt ispitit să adaug 
că între muzica lui Rossini şi aceea a lui Beethoven nu există de¬ 
cât o diferenţă de grad. între muzica lui Hindemith şi muzica acce¬ 
sibilă marelui public există o diferenţă de natură. Arta contemporană, 
în toate manifestările ei, este o artă pentru iniţiaţi. De asemenea, 

în raport cu standardizarea progresivă a tuturor formelor de artă 
pentru mase, pe care mijloacele modeme de propagare a imagi¬ 
nii şi a sunetului le răspândesc la scară mondială, ce şanse au oare 
aceste încercări ezoterice, indiferent de valoarea lor intrinsecă, de 
a fi într-o zi cu adevărat reprezentative pentru epoca noastră? Cu 
acest dualism, ne-am afla în prezenţa unui fenomen nou în isto¬ 
ria civilizaţiilor? 

Cazul arhitecturii pare oarecum diferit. Pe de o parte, contrar 
a ceea ce s-a petrecut în celelalte domenii ale artei, mai ales în 
pictură, muzică şi literatură, unde vitalitatea Occidentului rămâ¬ 
ne intactă în secolul al XlX-lea, chiar dacă retrospectiv putem să 
detectăm aici semnele unei viitoare descompuneri, în arhitectură 
pierderea simţului stilistic (pentru a relua o expresie a lui Toyn- 
bee) este flagrantă din aproximativ primul sfert al secolului al 
XlX-lea. Prostul gust devine stăpân în cartierele „burgheze", pe¬ 
riferiile marilor oraşe se acoperă cu magherniţe sau pavilioane hi¬ 
doase, monumentele devin greoaie, invenţia este aproape nulă; 
se copiază plat clasicul şi goticul, pentru a se ajunge cu Modern 
Style la o resurgenţă mediocră şi uneori monstruoasă a barocului. 
Pe de altă parte, motivele unei transformări apar mai clar, există 
o justificare tehnică: invenţia betonului armat, care modifică pro¬ 
fund datele materiale ale arhitecturii şi care autorizează de acum 
încolo toate îndrăznelile. Astfel, în ultimii ani ai secolului al XlX-lea 
se iveşte o artă nouă, cu un stil mult mai sobru, precedată de o 
întreagă literatură. Primul apel la utilitar pare să fie acela al lui 
Sullivan în Statele Unite (Ornament in Architecture, 1892). Pe 
urmă vine şcoala lui Otto Wagner de la Viena, cu Adolf Loos drept 
doctrinar (Ornament und Verbrechen, 1908), precursor al lui Le 
Corbusier. F. L. Wright şi adepţii Şcolii de la Chicago sunt deja 
activi pe la 1900. De atunci, din Manhattan până la Brasilia, seco¬ 
lul al XX-lea occidental pare să-şi fi regăsit în arhitectură suflul crea¬ 
tor al marilor epoci. Dar acest suflu e probabil ultimul, deoarece, 
dacă arhitectura este în general prima dintre arte care se afirmă in¬ 
tr-o civilizaţie, ea este de asemenea ultima care moare odată cu ea, 
şi moare în toată splendoarea ei: în pragul prăbuşirii lor, „imperiile 
universale" au fost întotdeauna mari constructori. Şi avem exem¬ 
ple: Egiptul, Creta, Persia, Roma, Mexic, Perii. Deoarece, cum vom 
vedea, ultimele domenii în care o civilizaţie îşi conservă puterea 

creatoare în stadiul statului unitar sunt arhitectura, ştiinţa şi filo¬ 
zofia. Aceasta din urmă nu mai este intr-adevăr inovatoare: ea osci¬ 
lează între eclectism, scepticism, stoicism şi misticism. Ştiinţa are 
din ce în ce mai mult tendinţa să devină o simplă perfecţionare 
a tehnicii. în sfârşit, arhitectura se orientează spre utilitar şi co¬ 
losal, dar rămâne ramura care este cel mai mult timp capabilă de 
creaţie. 

Totuşi, celelalte ramuri ale creaţiei occidentale, precum am vă¬ 
zut, dau semne de istovire şi de criză gravă. Nu e vorba, o repet, 
să emit o judecată de valoare. Unui contemporan îi este permis să 
prefere Le Marteau sans maître de Pierre Boulez Recviemului lui 
Mozart, sau Une Bataille de Georges Mathieu unei Madone de 
Rafael. Dar nu se poate tăgădui că arta occidentală suportă, de la 
începutul secolului al XX-lea, o transformare atât de profundă în¬ 
cât suntem îndreptăţiţi să ne întrebăm dacă nu cumva ne aflăm 
în prezenţa unei rupturi, dacă n-ar exista o soluţie de continuita¬ 
te în evoluţia civilizaţiei occidentale. Am fi îndreptăţiţi să ne în¬ 
trebăm care ar fi, în acest caz, semnificaţia acestei transformări. 

A.L. Kroeber, în An Anthropologist Looks at History 45 , a în¬ 
cercat să compare criza actuală a civilizaţiei occidentale cu cri¬ 
za traversată de aceeaşi civilizaţie între începutul secolului al 
XlV-lea şi mijlocul secolului al XVI-lea, adică în trecerea de la 
Evul Mediu la epoca modernă, prin Renaştere. Am fi avut înainte 
de secolul al XlV-lea Occidentul I, din secolul al XlV-lea Occi¬ 
dentul II, şi în prezent s-ar pregăti Occidentul III, aşa cum îm- 
părţim istoria Egiptului antic în istoria regatului vechi, mijlociu 
şi a celui nou, sau istoria Chinei, conform lui Toynbee, în China I 
sau China dinainte de implantarea budismului. China dinastiilor 
Shang, Zhou şi a hanilor, şi China II, aceea a dinastiilor Tang, Song 
şi Ming. 

Fără să tăgăduiesc că este posibil, şi chiar necesar, să distin¬ 
gem mari perioade „stilistice" în istoria Occidentului, două obiec¬ 
ţii mă împiedică totuşi să accept paralelismul propus de Kroeber 
între criza actuală şi criza Renaşterii. Prima este că Evul Mediu 
pe cale de a se sfârşi s-a întors spre o civilizaţie moartă (Antichi¬ 
tatea greco-romană), în căutarea lui de noi forme şi noi valori, în 
vreme ce Occidentul secolului al XX-lea s-a orientat spre culturi 

contemporane , mai ales spre cultura negrilor. A doua obiecţie este 
că Kroeber nu ţine cont de un element esenţial, care reprezintă 
cel mai sigur criteriu în „decupajul“ civilizaţiilor, şi anume des¬ 
făşurarea unui ciclu politic. O criză de stil care intervine, aşa cum 
se întâmplă în zilele noastre, la sfârşitul erei „ regatelor comba¬ 
tante “ nu poate avea aceeaşi semnificaţie şi probabil nici aceeaşi 
ieşire ca o criză care survine clar înainte de începutul acestei ere, 
în plină perioadă de înflorire a civilizaţiei. „China II“, „Egiptul II 
şi III“, de exemplu, sunt faze apărute după ce aceste civilizaţii 
au atins, şi chiar au epuizat, faza statului unitar. Nu există încă 
nimic din toate acestea în desfăşurarea fazelor politice ale civi¬ 
lizaţiei occidentale. 

Să reluăm aceste două observaţii: 

1. Occidentul, în căutare de noi forme, se orientează spre alte 
culturi contemporane, 46 

S-a început prin manifestarea unui anumit interes pentru fol¬ 
clorul est-european, rus în special, dar fără mare răsunet, rădăci¬ 
nile lui fiind probabil prea apropiate de acelea ale Occidentului. 
Civilizaţia arabă nu pare nici ea să ti inspirat Occidentul în epoca 
contemporană, poate pentru că era prea aproape de el, poate de ase¬ 
menea pentru că acesta a împrumutat mult de la ea în faza lui de 
fonnare. A existat apoi un oarecare interes pentru pictura extrem-o- 
rientală. Cred că se poate detecta o anume influenţă japoneză la 
unii dintre impresionişti, la Toulouse-Lautrec, poate la Bonnard, 
la Vuillard, la Ensor. Ghicim de asemenea o uşoară influenţă a po¬ 
eziei chineze asupra poeziei europene contemporane. Scrierea chi¬ 
neză pare să fi inspirat câteva picturi abstracte. (Influenţa Indiei 
nu pare să se fi manifestat decât în domeniul gândirii; deşi s-ar 
putea spune că ea a acţionat mai mult ca un catalizator decât ca 
un element care să intre chiar în structura filozofiei occidentale 
contemporane: Kayserling, Rene Guenon, Lanza del Vasto.) 

în rezumat, puţine lucruri. în schimb, influenţa artei negre asu¬ 
pra esteticii contemporane a fost determinantă, în mai multe do¬ 
menii şi la diferite niveluri. Cuvântul „influenţă" este prea slab. Ar 
fi mai potrivit să vorbim de „revelaţie". în subita lor răceală pen¬ 
tru fonnele de expresie care se manifestau de secole şi care erau 
parţial o moştenire a lumii antice, occidentalii au găsit alte fonne 

şi alte simboluri prin mijlocirea anumitor stilizări, a anumitor „ra- 
cursiuri“ care le erau furnizate de arta zisă „primitivă" din Africa 
sau Oceania — şi puţin mai târziu şi din America precolumbiană. 
In primii ani ai secolului, pictorii (Picasso, Vlaminck, Derain, Ma- 
tisse, Braque, pictorii Şcolii din Miinchen), poeţii (Apollinaire) şi 
colecţionarii (Paul Guillaume) „descoperă" arta neagră. Avem de-a 
face cu o veritabilă pasiune admirativă. Pe urmă, unii artişti s-au 
dezvinovăţit în faţa acuzaţiei că s-au lăsat influenţaţi de arta nea¬ 
gră, ca şi cum recunoaşterea acestei evidenţe ar fi diminuat meri¬ 
tul căutărilor lor estetice. La drept vorbind, ar trebui să vorbim nu 
atât de o influenţă, cât de o întâlnire. Reîntoarcerea la simplificări, 
la stilizări primitive era un fenomen spontan şi irezistibil. 47 

în domeniul muzicii, fenomenul nu este tot atât de evident, 
cel puţin pentru ceea ce trebuie să numim marea muzică. Aici pro¬ 
babil că spargerea formelor vechi este rezultatul unui proces pur 
intern. Dar la alte „niveluri" ale creaţiei muzicale contemporane 
influenţa neagră este manifestă, şi aceasta cu atât mai mult cu cât 
mijloacele modeme de reproducere şi de propagare a muzicii îi 
extind efectele la dimensiunea globului. Rolul negrilor americani 
a fost primordial în trei sectoare diferite în care doza aportului 
african e variabilă: negro-spirituals, jazzul şi muzica de dans. în 
privinţa ultimei, trebuie să constatăm că de un secol cvasitotalita- 
tea noilor ritmuri de dans ne vine din această regiune de intensă 
aculturare a negrilor, care se întinde din sudul Statelor Unite până 
în Brazilia, trecând prin arhipelagul Caraibelor — şi faptul ar 
putea avea pe termen lung o influenţă detemiinantă asupra crea¬ 
ţiei muzicale occidentale în ansamblul ei. (Să remarcăm în tre¬ 
cere că influenţa neagră asupra muzicii occidentale nu a venit direct 
din Africa, ci din zonele cu populaţie neagră deja asimilată din 
America — contrar a ceea ce s-a întâmplat cu artele plastice.) 

în sfârşit, aş vrea să atrag atenţia asupra unui alt detaliu, asupra 
unui alt aspect al gustului occidental, care mi se pare revelator pen¬ 
tru procesul de „dezoccidentalizare" pe care îl trăieşte omul alb de 
câteva zeci de ani: vreau să vorbesc despre moda bronzajului pie¬ 
lii, modă ce se extinde progresiv în toate straturile populaţiei, nu mai 
e posibil să o considerăm ca o modă trecătoare. Ar fi vorba mai de¬ 
grabă de o modificare în profunzime, de o schimbare în canoanele 

de frumuseţe ale occidentalului. Atât pentru femeia albă cât şi pen¬ 
tru bărbatul alb, bronzajul pielii a devenit un element esenţial al 
frumuseţii şi al atracţiei sexuale. Am asista, în subconştientul omu¬ 
lui occidental, la o lentă alunecare de la idealul frumuseţii nor¬ 
dice spre idealul frumuseţii negre sau al frumuseţii rezultate din 
amestecul de rase. Gauguin a fost primul care a încercat să co¬ 
munice în Occident atracţia pe care o resimţea pentru frumuseţea 
tahitiană, al cărei tip se situează, curios, la egală distanţă de tipul 
galben şi cel negru. Dacă observaţia este pertinentă, atunci poate 
să pară paradoxal că această mutaţie a Occidentului spre tipul ne¬ 
gru a avut loc într-o epocă în care teoria pretinsei superiorităţi a 
dolicocefalului blond se răspândise ca o dogmă mai mult sau mai 
puţin acceptată de omul alb, cu rezultatele monstruoase pe care 
le cunoaştem în plan politic. De fapt, paradoxul n-ar fi decât apa¬ 
rent: această „glorificare" a tipului extrem al occidentalului ar re¬ 
prezenta un acces de febră în momentul când acest tip încetează 
să fie trăit estetic ca un ideal. 

2. în ciclul civilizaţiei occidentale, criza contemporană inter¬ 
vine la sfârşitul erei „regatelor combatante" şi nu poate, aşadar, 
să fie comparată, cum sugerează Kroeber, cu „criza de stil" tra¬ 
versată de Occident, de la sfârşitul Evului Mediu la începutul Tim¬ 
purilor Modeme, adică de-a lungul perioadei sale de înflorire. 
Deoarece numai căutând să determinăm în ce fază a ciclului său 
politic se află la ora actuală civilizaţia occidentală, vom putea să-i 
recunoaştem „vârsta", şi deci gradul ei probabil de scleroză şi şan¬ 
sele ei de readaptare. La prima vedere, criza actuală este mai apro¬ 
piată de crizele care prevestesc un nou Ev Mediu şi, în consecinţă, 
fie de naşterea unei noi civilizaţii (cazul Antichităţii greco-roma- 
ne), fie de recurenţa, sub o formă uşor modificată, a fazei finale 
aparţinând aceleiaşi civilizaţii (cazul Egiptului şi al Chinei). Totuşi, 
în aceste din urmă cazuri — cum am văzut mai sus — „criza de 
stil" s-a declanşat după stabilirea statului unitar al civilizaţiei, şi 
nu înainte, cum pare să fie cazul astăzi. Am avea aici, în mod vi¬ 
zibil, o nouă singularitate a civilizaţiei noastre, care face şi mai 
dificilă orice încercare de pronostic. 

Dar acum să încerc să justific afirmaţia că lumea occidentală, 
în desfăşurarea ciclului ei politic, s-ar afla la ora actuală în ul¬ 
tima fază a erei „regatelor combatante 

Am spus 48 că, în opinia mea, perioada larvară s-a întins de la 
sfârşitul secolului al IV-lea (începutul stabilirii barbarilor germa¬ 
nici dincoace de hotarele romane) până la sfârşitul secolului al 
IX-lea, când pe ruinele Imperiului carolingian se naşte societa¬ 
tea feudală şi când frontierele lingvistice ale Occidentului încep 
să se cristalizeze. De la sfârşitul secolului al IX-lea până la sfâr¬ 
şitul secolului al XlII-lea, am avea perioada de fonnare. în sfârşit, 
Renaşterea ar deschide perioada de înflorire a civilizaţiei noastre, 
când se conturează, în toate domeniile artei şi gândirii, formele 
de expresie caracteristice omului occidental. Există o abundenţă 
de genii şi de energie care se manifestă în acelaşi timp prin exa¬ 
cerbarea luptelor intestine (mai ales a războaielor religioase) şi 
prin începutul unei prodigioase expansiuni dincolo de limitele Eu¬ 
ropei Occidentale, care va aduce puţin câte puţin civilizaţia din aceas¬ 
tă extremitate a peninsulei europene în situaţia de a îngenunchea toate 
celelalte civilizaţii vii sau de a le distruge (cazul civilizaţiilor din 
America). Perioada corespunzătoare, în cadrul civilizaţiei elene, s-ar 
situa din secolul al VlI-lea până în secolul al IV-lea î. Hr. 

Totuşi, în plină perioadă de înflorire, începe de obicei era „re¬ 
gatelor combatante". Războaiele, care n-au încetat niciodată să opu¬ 
nă popoare şi dinastii, îşi schimbă brusc caracterul. Se constituie 
mari unităţi care vor încerca pe rând să-şi exercite hegemonia în 
interiorul „lumii" lor. Prima încercare de acest gen în cadrul ci¬ 
vilizaţiei occidentale mi se pare a fi aceea a lui Carol Quintul. 
Desigur, înainte de el au existat veleităţi (ale împăratului, ale Pa¬ 
pei sau ale regelui Franţei) de a asigura întâietatea în întreaga creş¬ 
tinătate, dar confuz simţim că, în cadrul societăţii feudale, aceste 
pretenţii luau un cu totul alt caracter. La începutul secolului al 
XVI-lea, pentru prima dată avem de-a face cu înfruntarea a două 
naţiuni pentru hegemonia asupra Europei. 

A.E.I.O.U.: Austriae est imperare orbi universo „Casei de Aus¬ 
tria i se cuvine să comande întregului univers" — orgolioasa de¬ 
viză a Habsburgilor nu trebuie să ne înşele; nu între Germania şi 
Franţa se desfăşoară această primă „rundă" a erei „regatelor com¬ 
batante", ci între Spania şi Franţa. De altfel, ea nu este încă bine 
caracterizată şi comportă un element accidental. Desigur, în acest 
moment precis, Spania este pe punctul de a lua conducerea, în 

acelaşi timp în domeniul tehnicii şi în domeniul culturii, şi aven¬ 
tura ei colonială îi deschide orizonturi nelimitate. împreună cu 
Portugalia, ea este prima putere maritimă a epocii şi de asemenea 
o putere continentală. Vreme de un secol, infanteria ei va fi recu¬ 
noscută drept cea mai bună din Europa. In acelaşi moment, Fran¬ 
ţa, vindecată de teribilele devastări ale Războiului de o sută de ani 
şi de tulburările feudale din timpul lui Ludovic XI, este din nou 
statul cel mai populat şi mai bogat de pe continent, punându-şi la 
încercare vigoarea regăsită în războaie de pur prestigiu în Italia. 

Interesele celor două regate poate nu s-ar fi ciocnit dacă n-ar 
fi fost persoana — sau personalitatea — lui Carol Quintul. Moş¬ 
tenitor a patru coroane, a Austriei, a Burgundiei, a Castiliei şi a Ara- 
gonului, şi al unor imense domenii care înconjoară Franţa, el este 
în plus, prin alegerea lui ca împărat, primul în rang dintre suve¬ 
ranii Europei — şi un suveran modem. Nici una dintre marile pro¬ 
bleme cu care se confruntă Europa timpului său nu îi este străină: 
rezistenţa la presiunea otomană, criza Bisericii consecutivă Re¬ 
formei, cucerirea Lumii Noi. în acest stadiu, singurul lui concu¬ 
rent este regele Franţei care, deşi a rămas mai apropiat decât el 
de cavalerul medieval, manifestă de asemenea câteva dintre ca¬ 
racterele monarhilor absoluţi din secolul următor. Mai ales prin 
alianţa lui „scandaloasă" cu sultanul otoman, Francisc I consa¬ 
cră ideea modernă a separării dintre politică şi religie. 

Prin multe laturi, duelul Carol Quintul -Francisc I păstrează încă 
aspectul unei dispute dinastice medievale: rivalitatea dintre doi veri 
pentru moştenirea comună, nepotul în descendenţă feminină al 
lui Carol Temerarul împotriva reprezentantului ramurii bărbăteşti 
a Capeţienilor. Evident, la origine Carol Quintul este din punct de 
vedere spiritual un prinţ burgund, deci esenţial francez. A fost cres¬ 
cut în Ţările de Jos — la Malines şi Bruxelles — sub tutela mă- 
tuşii sale burgunde, Marguerite de Austria, apoi sub influenţa unui 
mare senior francofil, Guillaume de Croy. Acest viitor rege al Spa¬ 
niei şi împărat al Germaniei nu vorbeşte nici germana, nici spa¬ 
niola, ci doar franceza şi puţin flamanda. 

Astfel, Carol este pe de o parte unul dintre ultimii repezentanţi 
ai politicii dinastice medievale, iar pe de altă parte, într-un sens mo¬ 
dem, primul pretendent la unificarea Europei. La el, absenţa unui 

şovinism german sau spaniol ar fi încurajat mai degrabă visul unui 
imperiu universal. 

Dacă ar fi reuşit, am fi fost oare scutiţi de Europa „naţiona- 
listă“? 

întreprinderea era fără îndoială prematură. Ea se datora par¬ 
ţial ambiţiei unui om, parţial conjuncturii care a reunit sub ace¬ 
laşi sceptru Spania, Sfântul Imperiu şi Ţările de Jos. Dar aceste 
posesiuni erau lipsite de orice legătură între ele, de orice unitate. 
Imperiul, în sine, era un titlu fără putere. El a fost pentru Carol 
Quintul mai degrabă o povară decât un aport de putere. Ţările de 
Jos erau bogate, dar urmau să se dovedească rebele de îndată ce 
au avut sentimentul că Habsburgii căutau să le impună o domi¬ 
naţie străină. Rămânea Spania, care se află în plină perioadă de 
dinamism şi în plină expansiune colonială la suirea pe tron a lui 
Carol Quintul în 1516. Ea va fi adevăratul nucleu al puterii Hab- 
sburgilor, atât sub Carol Quintul, cât şi sub Filip II. Dar purta deja 
în ea germenii rapidei sale decadenţe. 

Aşadar, Spania trebuie să fie considerată ca primul pretendent 
la hegemonia Europei. însă deja din această primă fază a luptei 
pentru hegemonie, Anglia apare ca puterea care caută să restabi¬ 
lească echilibrul compromis şi să împiedice preponderenţa uneia 
dintre puterile continentului. Avem aici un fapt remarcabil: din¬ 
tre cele cinci mari state europene pretendente la hegemonia civi¬ 
lizaţiei occidentale (Spania, Franţa, Anglia, Germania, Rusia), 
Anglia este singura care, fiind prezentă în toate fazele, n-a încer¬ 
cat niciodată, la drept vorbind, să-şi impună hegemonia; dar ea n-a 
încetat niciodată, de la începutul secolului al XVI-lea până la mij¬ 
locul secolului al XX-lea, să facă un joc de alternanţă, pentru a îm¬ 
piedica orice hegemonie pe continent. Această constanţă a politicii 
de echilibru a Angliei este una dintre trăsăturile caracteristice ale 
istoriei occidentale şi ar putea foarte bine să fie unul dintre mo¬ 
tivele duratei deosebit de lungi a erei „regatelor combatante 11 în 
lumea occidentală. 49 

Dacă ar trebui să precizăm mai mult data la care începe, pentru 
Occident, era „regatelor combatante 11 , aş propune anii 1519-1520. 
Separarea tradiţională dintre Evul Mediu şi epoca modernă odată 
cu luarea Constantinopolului de către turci în 1453, separare pe 
care din fericire cei mai mulţi istorici au abandonat-o, n-avea nici 

o noimă în termeni de civilizaţii. Evenimentul, oricât de impre¬ 
sionant a fost atât pentru contemporani, cât şi pentru imaginaţia 
generaţiilor viitoare, n-a avut decât un foarte slab impact asupra 
evoluţiei lumii occidentale, singura care ne interesează aici. Că¬ 
derea Constantinopolului nu poate fi luată ca simbol al sfârşitu¬ 
lui Evului Mediu occidental; dimpotrivă, ea a avut drept efect 
prelungirea anumitor aspecte medievale în centrul Europei, şi, prin 
ruptura de fapt pe care a impus-o între vestul şi sud-estul Euro¬ 
pei, ea va fi întârziat participarea la civilizaţia occidentală a unei 
întregi părţi a continentului. Deci, dacă reprezintă o dată-cheie 
în istoria civilizaţiei bizantine şi a celei arabe, ea are semnifica¬ 
ţie în evoluţia civilizaţiei occidentale doar în măsura în care con¬ 
trolul aproape total al turcilor asupra Mediteranei orientale îi va 
fi incitat şi mai mult pe occidentali să caute alte căi de pătrunde¬ 
re spre Asia Orientală decât calea Mediteranei. Triumful Renaş¬ 
terii, inventarea tiparului, descoperirea Americii, Reforma — iată 
tot atâtea evenimente care simbolizează mai bine, împreună sau 
separat, trecerea de la Evul Mediu la epoca modernă. Dar ceea ce 
ne interesează aici în primul rând nu este distincţia clasică şi de 
altfel discutabilă dintre Evul Mediu şi epoca modernă, ci data apro¬ 
ximativă la care începe în Occident era „regatelor combatante", 
în cadrul perioadelor pe care le-am recunoscut în alte civilizaţii 
unde observaţia ne-a fost permisă. 

Propun anii 1519-1520, deoarece în aceşti ani se petrec într-a- 
devăr mai multe evenimente cruciale pentru viitoml Europei Occiden¬ 
tale: alegerea lui Carol Quintul ca împărat împotriva lui Francisc I; 
ruptura lui Luther cu Roma; călătoria lui Magellan în jurul lumii 
şi începutul cuceririi Mexicului de către Cortes. Aceste trei serii 
de evenimente concomitente ar fi suficiente pentru a marca fap¬ 
tul că ne aflăm la o cotitură hotărâtoare în istoria Occidentului: 
Reforma, colonizarea Americii şi contactul cu toate celelalte ci¬ 
vilizaţii vii; începutul luptei pentru hegemonie. în sfârşit, să adău¬ 
găm că doi dintre cei trei titani ai Renaşterii italiene dispar în acelaşi 
moment: Leonardo da Vinci în 1519, Rafael în 1520; Michelan- 
gelo, care le va supravieţui până în 1564, este deja un precursor 
al barocului. 

Printr-o stranie coincidenţă, asistăm în acelaşi timp la stabi¬ 
lirea statului unitar al lumii arabe. în 1514, Selim I îşi începe 

marele război împotriva perşilor care va avea drept consecinţă res¬ 
pingerea acestora spre Iran, penniţând astfel în mai puţin de trei 
ani otomanilor să controleze complet Orientul Apropiat, Syria, 
Mesopotamia, Egiptul — şi mai ales Arabia cu Locurile Sfinte. în 
următorii treizeci-patruzeci de ani, în vreme ce doboară regatul Un¬ 
gariei (Mohâcs 1526, cucerirea Budei 1541) şi se luptă cu un no¬ 
roc variabil împotriva Austriei şi Persiei, turcii îşi stabilesc practic 
imperiul asupra întregii lumi arabe, cu excepţia Marocului. Persia 
şiită va rămâne în afara acestui nou „imperiu universal". 

în sfârşit, dacă adăugăm că în 1547 Ivan IV îşi ia titlul de ţar 
(< csar < caesar), afirmând astfel revendicarea de către Rusia a „im¬ 
periului universal" al lumii ortodoxe, vom distinge în această pri¬ 
mă jumătate a secolului al XVI-lea jocul de contrapondere al celor 
trei civilizaţii ieşite din întâlnirea civilizaţiei elenice şi a civiliza¬ 
ţiei babiloniene: în momentul în care lumea arabă îşi stabileşte sta¬ 
tul unitar, lumea bizantină îşi începe ultima fază (eşuată) a efortului 
ei spre unitate, în vreme ce în Occident de-abia începe prima fază 
a erei „regatelor combatante", a luptei pentru hegemonie. 

Aspectul de luptă pentru hegemonie se estompează puţin în 
perioada care urmează imediat după duelul Carol Quintul-Fran- 
cisc I, fiind mascat de confuzia întreţinută de războaiele religi¬ 
oase. 50 Acest aspect totuşi nu dispare în nici un moment şi am 
putea chiar avansa ideea că interesul de stat influenţează adesea 
alegerea „ideologică". Cu toate acestea, dacă încercarea spanio¬ 
lă de hegemonie se ascunde adesea — de altfel fără ipocrizie — 
în spatele luptei pentru ortodoxia catolică, riposta franceză va fi 
pur politică. Deja Francisc I duce simultan o politică de represiu¬ 
ne a Reformei în interior şi o politică echivocă faţă de protestan¬ 
ţii din Germania. în 1536, el este de asemenea primul rege creştin 
(Le Roi tres chretien ) care se aliază pe faţă cu păgânul împotri¬ 
va altui prinţ creştin. Politica de echilibru între puterile Occiden¬ 
tului domină de acum încolo orice alt considerent moral sau 
„ideologic". încă o dovadă că ne aflăm deja în era „regatelor com¬ 
batante". E simptomatic că acelaşi fenomen se reproduce, sub o 
altă formă, la începutul celei de-a doua faze a acestei ere, faza fran¬ 
ceză: intrarea Franţei catolice (dirijată pe deasupra de un cardinal 

al Bisericii romane) în câmpul puterilor protestante la sfârşitul Răz¬ 
boiului de treizeci de ani. 

Această intervenţie a Franţei, decisivă, în ultima fază a Răz¬ 
boiului de treizeci de ani ia încă un aspect defensiv. Cred că în¬ 
cercarea de hegemonie franceză trebuie s-o facem să înceapă numai 
de la domnia personală a lui Ludovic XIV şi de la războiul zis 
de Devoluţie (1667), care provoacă prima coaliţie pentru a rezis¬ 
ta expansiunii franceze. începând din acest moment, se detaşează 
clar puterile europene care încearcă să-şi impună hegemonia sau ace¬ 
lea care se coalizează pentru a o împiedica pe una dintre ele s-o exer¬ 
cite: Spania (deja în declin), Franţa, Austria, Anglia, un timp Ţările 
de Jos şi Suedia, curând Prusia şi Rusia. După războaiele epui¬ 
zante pentru Franţa, din timpul domniei lui Ludovic XIV, Europa 
cunoaşte în secolul al XVIII-lea o perioadă de relativă acalmie. Dar 
politica mai pacifică a Franţei, dusă sub Ludovic XV şi Ludovic XVI, 
nu trebuie să ne facă să uităm că preponderenţa franceză în Europa 
n-a fost niciodată mai accentuată decât sub aceste lungi domnii a 
doi regi slabi. Niciodată Europa n-a fost mai aproape de o anumită 
unitate spirituală decât în acest mare secol de preponderenţă fran¬ 
ceză. Si tocmai în acest context trebuie să înţelegem aventura napo¬ 
leoniană. 

Astfel, tentativa spaniolă, pornită în 1520, îşi pierde elanul la 
sfârşitul secolului al XVI-lea, şi eşecul ei este consacrat de tra¬ 
tatul Pirineilor, din 1659. Tentativa franceză începe în 1642 şi se 
precizează în 1667; preponderenţa franceză durează, în ciuda unor 
înfrângeri, de-a lungul întregului secol al XVIII-lea. Ea aproape 
că ajunge la o hegemonie militară la începutul secolului al XlX-lea, 
în cursul unui război de peste douăzeci de ani împotriva tuturor 
celorlalte puteri ale Europei. Anul 1815 nu aduce o veritabilă pră¬ 
buşire, dar marchează sfârşitul oricărei veleităţi franceze de he¬ 
gemonie. De-a lungul a mai mult de o jumătate de secol, în timp 
ce avântul demografic este foarte inegal şi progresul industrial nu 
e simultan, Europa cunoaşte totuşi o perioadă de echilibru poli¬ 
tic aproape perfect: cinci state aproximativ egale ca forţă, Anglia, 
Franţa, Prusia, Austria, Rusia, formează constelaţii schimbătoare 
pentru a împiedica preponderenţa uneia dintre ele. Un al şaselea, 
Imperiul otoman, aflat în pierdere de putere şi neîndrăznind încă 

să se convertească integral la civilizaţia occidentală, atrage pen¬ 
tru un timp, la periferie, apetitul de expansiune al aceleia dintre 
marile puteri care, după 1815, pare să cântărească cel mai greu 
pe continent. Rusia. Totuşi aceasta, în pofida creşterilor ei terito¬ 
riale spre vest (Polonia, Finlanda, Basarabia) şi a rolului ei deci¬ 
siv în înfrângerea Franţei, nu pare să fi nutrit în secolul al XlX-lea 
ambiţii de hegemonie asupra Occidentului european. Iniţiativa 
Sfintei Alianţe şi intervenţia în Revoluţia ungară din 1848 apar 
mai degrabă ca simple măsuri destinate să menţină un stătu quo 
politic şi social. Dimpotrivă, expansionismul rus se manifestă ne¬ 
întrerupt în secolul al XlX-lea spre Turcia şi Asia şi dezechilibrul 
pe care el riscă să-l provoace stârneşte mai ales neliniştea Angliei. 
El antrenează două coaliţii occidentale care dau o lovitură hotă¬ 
râtoare — una militară (Războiul Crimeii, Tratatul de la Paris 
1854-1856), şi alta pur diplomatică graţie noii puteri a Germaniei 
(Congresul de la Berlin, 1878). 

Echilibrul stabilit în 1815 este din nou rupt între 1866 şi 1870, 
de această dată în favoarea Prusiei, care învie Imperiul german 
în 1871. Cum am văzut, această fază de dinamism gennan s-a ma¬ 
nifestat din a doua jumătate a secolului al XVIII-lea, în mai multe 
direcţii: în domeniul demografiei, în acela al culturii (muzică, fi¬ 
lozofie, ştiinţe umaniste, ştiinţe exacte) şi în domeniul economic, 
pentru a culmina cu o încercare de hegemonie politică, pe care în 
mare o putem data de la 1866 la 1945, cu trei „accese de febră" 
(războiul franco-prusac din 1870-1871, primul război mondial, 
al doilea război mondial) din ce în ce mai puternice. Primul, ace¬ 
la al epocii lui Bismarck, nu este încă o încercare definită de he¬ 
gemonie, căutând numai, cum a făcut Richelieu pentru Franţa, să 
facă din Imperiul german arbitrul Europei, primus interpares. în¬ 
cercarea lui Wilhelm II este mai categorică, deşi politic slabă, deoa¬ 
rece alegerea momentului i-a fost impusă de evenimente fortuite, 
în sfârşit, încercarea lui Hitler este conştientă, premeditată, măr¬ 
turisită pe faţă. Din cataclismul celui de-al doilea război mondial 
nu se ivesc decât două puteri de dimensiuni continentale: Rusia 
şi Statele Unite. 51 

Astfel, deschisă la începutul secolului al XVI-lea de duelul din¬ 
tre două mari puteri, era „regatelor combatante", care a cunoscut 



CIVILIZAŢIA OCCIDENTALĂ 


175 


un număr din ce în ce mai mare de „concurenţi", se află brusc 
faţă în faţă, din nou, două alte mari puteri. S-ar zice că ciclul e 
aproape de a se închide. Au existat la început Spania şi Franţa — 
plus Anglia care caută să joace rolul de arbitru. La sfârşitul se¬ 
colului al XVI-lea, ea va fi antrenată în luptă; avem astfel patru 
concurenţi: Spania, Franţa, Anglia, Austria (aceasta despărţindu-se 
de Spania). De la mijlocul secolului al XVII-lea până la începu¬ 
tul secolului al XVIII-lea, ei sunt şase: Franţa, Spania, Austria, 
Anglia, Suedia, Ţările de Jos (şapte, dacă adăugăm Turcia, care 
ameninţă Austria la graniţa ei orientală, dar care încă nu este con¬ 
siderată ca făcând parte din ceea ce se va numi „concertul euro¬ 
pean"). La mijlocul secolului al XVIII-lea, Spania se retrage, Suedia 
şi Ţările de Jos, state de dimensiuni prea mici, sunt eliminate, în 
ciuda remarcabilelor lor fapte de arme. Ele sunt înlocuite de Pru¬ 
sia şi Rusia. De la mijlocul secolului al XVIII-lea până la mijlo¬ 
cul secolului al XlX-lea, avem cinci state pretendente la hegemonie: 
Franţa, Anglia, Austria, Prusia, Rusia (plus Turcia). La sfârşitul 
secolului al XlX-lea, în vreme ce echilibrul forţelor se modifică 
în favoarea Germaniei, „concertul european" numără şapte puteri: 
Franţa, Anglia, Germania, Austria, Rusia, Italia, Turcia. în timpul 
primului război mondial, ele sunt nouă, deoarece pentru prima oară 
două puteri extraeuropene li s-au alăturat: Japonia şi Statele Unite 
— aceasta din urmă fiind „copilul Europei". Cu excepţia Impe¬ 
riului austriac şi a Imperiului otoman, ieşite din arenă, aceleaşi 
puteri se regăsesc în timpul celui de-al doilea război mondial — 
care, grăbind procesul, nu mai lasă să subziste decât doi concurenţi, 
numiţi de acum încolo „superputeri". Cum vedem, cele două mari 
războaie ale secolului nostru, numite „mondiale", nu sunt mon¬ 
diale decât pentru că teatrul lor de operaţii s-a întins pe toate ocea¬ 
nele. în realitate, ele sunt războaiele intestine ale lumii occidentale. 
în războiul din 1914-1918, avem o singură putere neeuropeană, 
Japonia, care tocmai adopta civilizaţia occidentală, şi o putere se- 
mieuropeană, Imperiul otoman, admisă de multă vreme în con¬ 
certul european. în războiul din 1939-1945, aceeaşi Japonie 
antrenează China, care se occidentalizează şi ea din 1912, dar care, 
în ciuda dimensiunilor ei şi a menajamentelor pe care le manifestă 
faţă de ea puterile „aliate şi asociate", nu este încă o mare putere, 

unul dintre pretendenţii la hegemonie (însă e pe cale de a deveni). 
Practic, doar ţările capabile să producă armament modem sunt 
admise să participe ă part entiere la jocul masacrului. Reprezen¬ 
tanţii celorlalte civilizaţii sau culturi contemporane (indienii, in- 
dochinezii, arabii, africanii) nu participă decât cu titlul de „auxiliari". 
Ei au dreptul să moară pentru alţii. 

în 1945, Rusia se avântă în vidul lăsat de prăbuşirea Germa¬ 
niei şi caută fără ocolişuri să domine întreaga Europă. Cu ocazia 
aceastei victorii aproape nesperate, pentru prima oară de aproa¬ 
pe două secole 52 , Rusia se dezvăluie ca pretendent la hegemonie. 
Şi la hegemonia mondială, deoarece în realitate civilizaţia occi¬ 
dentală şi-a depăşit cadrul de origine, pentru a antrena mai mult 
sau mai puţin în curentul ei toate civilizaţiile şi culturile vii. Aceas¬ 
tă încercare mai prezintă o particularitate (care o înrudeşte cu în¬ 
cercarea spaniolă a Preacatolicilor Regi), şi anume că ea se sprijină 
nu numai pe un enorm potenţial militar şi industrial, dar şi pe o 
ideologie universală de care se serveşte pentru a face să explo¬ 
deze structurile sociale şi politice ale celorlalte state şi care face 
ca prezenţa ei să fie efectivă, direct sau indirect, în lumea întrea¬ 
gă. Precedenta ideologie care alimenta expansionismul rus, pans¬ 
lavismul, nu propunea acestuia decât obiective limitate la Estul 
european, deşi începuse să dobândească nuanţa unui nou mesia¬ 
nism: slavii erau destinaţi de providenţă să preia ştafeta de la po¬ 
porul german la conducerea civilizaţiei. 53 

Cum am spus deja, Rusia este total asimilată la cultura occi¬ 
dentală, la aproape un veac de la Revoluţia din octombrie. Dato¬ 
rită campaniei antireligioase, ultimele urme de particularism 
bizantino-oriental tind să dispară sau să se refugieze în domeniul, 
de altfel limitat, al folclorului muzical. Modul de viaţă al cetăţea¬ 
nului sovietic şi manifestările lui spirituale şi estetice (când sunt 
libere) sunt acelea ale lui homo occidentalis. De altfel, de la înce¬ 
putul regimului, conducătorii sovietici nu au ascuns faptul că Sta¬ 
tele Unite erau modelul lor, cel puţin în domeniul economic, cu toate 
că ei au ales alte căi pentru a ajunge aparent la acelaşi scop. 

Rusia se găseşte faţă în faţă imediat după al doilea război mon¬ 
dial tocmai cu Statele Unite, ca unic adversar în lupta pentru he¬ 
gemonie. Intrarea Statelor Unite în cercul statelor pretendente la 

hegemonie este recentă: ea datează din 1917. Această intrare, deşi 
a avut efecte decisive, poate fi calificată drept timidă. Nepregă¬ 
tite atât pe plan militar, cât şi pe plan industrial şi profund divi¬ 
zate pe plan moral, Statele Unite se întorc la izolaţionism imediat 
după primul război mondial. Ele încă nu erau coapte pentru a juca 
un rol internaţional şi enorma lor putere economică nu se tradu¬ 
sese încă în termeni de putere militară. Va fi nevoie de dubla agre¬ 
siune germană şi japoneză — ultima vizând direct interesele 
americane — pentru ca Statele Unite să se angajeze în al doilea 
război mondial cu toată greutatea puterii lor. Imediat după vic¬ 
torie, ele nu sunt încă pe deplin conştiente de forţa lor şi de ro¬ 
lul lor internaţional; se demobilizează aproape complet, aflându-se 
curând în defensivă pe toate fronturile „războiului rece“. Sovie¬ 
ticii, maeştri în arta războiului psihologic, se trezesc în faţa lor 
cu Statele Unite ca singura putere de prim-rang, pe care o taxea¬ 
ză foarte repede drept imperialistă, deşi Statele Unite nu aveau 
încă nici gustul, nici politica imperialismului. Iată faptele: timp 
de cel puţin şase ani — de la lansarea bombelor la Hiroshima şi 
Nagasaki, în august 1945, până la o a doua explozie nucleară so¬ 
vietică, din septembrie 1951, data la care Statele Unite au trebuit 
să ia în seamă faptul că nu mai au monopolul bombei atomice —, 
timp de şase ani, mai mult decât durata celui de-al doilea război 
mondial, americanii au deţinut o putere nelimitată, care nu e com¬ 
parabilă cu nici o altă putere în cursul Istoriei, un fel de „armă 
absolută". Or, tocmai în acest interval de timp ele şi-au lăsat ad¬ 
versarii să dobândească avantaje decisive, să ocupe Europa Cen¬ 
trală şi de Est şi să domine toată China continentală. Viitorii istorici 
vor fi uluiţi de acest fenomen şi ne putem deja întreba dacă Sta¬ 
tele Unite nu au pierdut atunci ocazia de a stabili în beneficiul 
lor unitatea lumii occidentale. 

Totuşi, în faţa gravităţii situaţiei astfel create, Statele Unite au 
reacţionat pas cu pas pe eşichierul politic. Planul Marshall, podul 
aerian pentru aprovizionarea Berlinului, războiul din Coreea, cri¬ 
za din Cuba, războiul din Vietnam, stabilirea de baze aeronavale 
de jur-împrejurul globului — astăzi, la peste cincizeci de ani de 
la sfârşitul războiului, ne este permis să vorbim de un imperialism 
american, cu atât mai mult cu cât puterea militară este dublată de 

un expansionism economic fără precedent, întemeiat pe superiori¬ 
tatea tehnologică. Dar „imperialism 1 ' nu e poate termenul potrivit, 
deoarece el este încărcat cu semnificaţii polemice şi reminiscenţe 
recente ale imperiilor coloniale. Or, astăzi avem de-a face cu un 
alt fel de dominaţie: America nu este imperialistă, ea este deja im¬ 
perială. Ea este condamnată să intervină pretutindeni în lume şi să-şi 
extindă propria securitate la dimensiunea globului. 

Am ajuns intr-un punct în care suntem ispitiţi să punem în¬ 
trebarea: încotro se îndreaptă civilizaţia occidentală şi, odată cu 
ea, lumea? Spre hegemonia unei singure puteri? Şi care este pu¬ 
terea ale cărei şanse par să fie mai mari? Rusia? Statele Unite? 
Sau un al treilea concurent, şi mai periferic şi mai recent conver¬ 
tit la civilizaţia occidentală, cum e China? 

Mi-ar plăcea să pot evita aceste întrebări intr-un studiu care 
se vrea ştiinţific. Dar oare le putem evita? La urma urmelor, de când 
se scrie istoria, n-a existat mereu, în spatele pasiunii de a cunoaşte 
trecutul, secreta dorinţă de a înţelege mai bine prezentul? Nu în¬ 
lătur, aşadar, aceste întrebări, ci doar le voi deplasa la sfârşit, când 
studiul altor civilizaţii ne va fi dat noi elemente de comparaţie şi 
când voi încerca să trag, pe baza lor, câteva concluzii de ordin 
general. 


Note 

1. Vezi, mai sus, pp. 29-30. 

2. Un secol şi jumătate mai devreme, „limba maternă 11 a lui Carol 
cel Mare era încă limba francă, idiom germanic. „Jurământul de la Stras- 
bourg 11 e denumirea clasică a alianţei între doi dintre nepoţii lui Carol cel 
Mare, Carol cel Pleşuv, viitor rege al „Franciei occidentale 11 şi Ludo¬ 
vic, viitor rege al Germaniei, împotriva fratelui lor mai mare, Lothar — 
atunci s-a folosit pentru prima oară într-un document oficial limba ver- 
naculară neolatină care va deveni franceza. 

3. Toynbee estimează că aportul barbarilor germani a jucat un rol 
mai puţin important în naşterea civilizaţiei occidentale decât aportul bar¬ 
barilor aheeni în naşterea civilizaţiei elene. Iată argumentul lui: germanii 
au fost în întregime cuceriţi de noua religie născută în sânul „proletariatu¬ 
lui intern' 1 al civilizaţiei în declin pe care ei o copleşeau, în timp ce elenii 

n-ar fi moştenit nimic din religia cretanilor. Pe lângă faptul că această 
din urmă afirmaţie nu este în întregime exactă, mi se pare că aici avem 
de-a face cu o falsă paralelă, deoarece civilizaţia cretană n-a suportat, 
cum s-a întâmplat cu civilizaţia elenică două milenii mai târziu, impac¬ 
tul unei civilizaţii rivale (al celei babiloniene). In cazul Occidentului, 
diferenţa nu provine, aşadar, dintr-o mai mare forţă de asimilare a civi¬ 
lizaţiei invadate, ci din prezenţa unui al treilea factor — o religie nouă 
— aproape la fel de nouă pentru civilizaţia aflată în declin, cât şi pen¬ 
tru barbarii invadatori. Este ca şi când civilizaţia minoică, pe punctul 
de a fi copleşită de eleni, ar fi adoptat o religie originară dintr-o altă arie 
de civilizaţie (de exemplu, Egiptul sau Babilonia) şi aculturarea barba¬ 
rilor ar fi fost făcută în primul rând prin intermediul noii religii. 

4. Reprodus în lucrarea absolut remarcabilă Parthes et Sassanides 
de Roman Ghirshman în colecţia „L’Univers de Formes“, Gallimard, Pa¬ 
ris, 1962, p. 51. 

5. Ibid., p. 265. 

6. Ibid. Vezi coperta şi pp. 163, 164 şi 165. 

7. Vezi, între altele, ibid., pp. 304-305, fig. 401 şi 403, reprezenta¬ 
rea lui Hristos aşezat pe tron într-o atitudine hieratică, de pe suprafaţa 
internă a portalului catedralei din Moissac (secolul al XlI-lea), alături 
de imaginea regelui Chosroes I tronând pe o cupă din cristal datând din 
secolul al Vl-lea. Asemănarea este atât de izbitoare, până la detaliu, în¬ 
cât pare să fie vorba mai degrabă de o copie decât de o influenţă. Acum 
peste un secol, Jozef Strzygowski intuise deja această preponderenţă a 
influenţei iraniene asupra primei arte creştine, dar opera lui n-a fost de¬ 
cât foarte târziu popularizată în Franţa (a se vedea ediţia, semnată de 
Gabriel Millet, a operei lui capitale, L ’Ancien art chretien en Syrie, de 
Boccard, Paris, 1936, in-4°, LII, 215 p.). Observaţiile sale s-au sprijinit 
mai ales pe monumentele arhitecturale şi pe motivele decorative. Astfel, 
el a putut demonstra apartenenţa la cea mai veche tradiţie de pe plato¬ 
ul iranian a cupolei pe plan pătrat, afirmând că „templele mazdeene ale 
focului" au servit drept model primelor biserici creştine în mai mare mă¬ 
sură decât bazilicele greco-romane (sau sinagogile). Fiind unul dintre 
promotorii artei comparate al cărei cadru l-a depăşit, Strzygowski s-a 
aventurat de asemenea în domeniul teoriei şi al metodei. Dacă valoarea 
artei şi a credinţelor, considerate ca Lebenswesenheiten (entităţi de via¬ 
ţă), care se scufundă în cele mai adânci straturi ale psihismului colectiv, 
pare să fie astăzi general acceptată, celelalte teorii sunt mult mai hazar¬ 
date — mai ales acelea asupra existenţei a trei specii de artă, aceea din 
sud ( Africa şi America), aceea din nord (stepele Asiei, Iranul, apoi Europa 

nordică) şi aceea din zona mijlocie (Orientul Apropiat şi Mediterana) 
căreia el îi tăgăduieşte orice originalitate. Aceste teorii, care-1 înrudesc 
cu Gobineau şi Frobenius, au năruit probabil succesul operei lui propriu-zis 
ştiinţifice. 

8. Sibylle von Cles-Reden în Das Versunkene Volk (trad. fr. Les 
Etrusques, Arthmd, Paris, 1962), citează un caz izbitor, acela al diavolului 
cu trei feţe de pe faţada bisericii San Piero, în Toscana, care n-ar fi decât 
reîncarnarea unui zeu venerat în Etruria, Mesopotamia şi Asia Mică. In 
aceeaşi formă Dante îl descrie în Infern pe „Stăpânul împărăţiei durerilor". 

9. Constatăm că succesul clasicismului în arhitectură este mai ge¬ 
neral şi mai firesc în Italia şi în Franţa decât în celelalte ţări ale ariei oc¬ 
cidentale — fenomen care ne aminteşte de rezistenţa stilului romanic 
faţă de cel gotic în Italia şi în sudul Franţei. Să se datoreze oare acest 
lucru faptului că în amestecul germano-mediteranean cu dozaje diferi¬ 
te, care formează substratul civilizaţiei occidentale, mediteraneenii sunt 
mai înzestraţi decât nordicii pentru artele plastice? Şi astăzi — să zi¬ 
cem până la apariţia arhitecturii contemporane revoluţionate de inven¬ 
tarea betonului — ţările cu predominanţă germană sunt mai sărace în 
creaţii arhitecturale decât ţările cu predominanţă mediteraneană. Sau se 
datorează acest lucru faptului că mediteraneenii au o mai veche tradiţie 
citadină? In satele Occidentului latin, casele au faţade sobre, aproape 
severe, şi ziduri despărţitoare comune ambelor proprietăţi. In oraşele ger¬ 
mane, imobilul are tendinţa să fie o mare casă de ţară, adesea cu grinzi 
aparente, cu flori şi cu grădini de jur-împrejur. în primul caz, satul este 
un oraş în miniatură, în al doilea caz oraşul este un sat care s-a dezvol¬ 
tat (faptul este izbitor mai ales când treci din Lorena în Alsacia). 

10. Apariţia „punctului unic de fugă“ este în general datată la mij¬ 
locul secolului al XlV-lea. El ar fi fost „inventat" aproape în acelaşi timp 
— la Siena de fraţii Lorenzetti şi în Flandra de Melchior Broederlam. 
Această generare spontană, în cele două focare, în măsura în care n-a 
existat interacţiune, este prin ea însăşi revelatoare. Pe urmă vor veni ma¬ 
rii teoreticieni, Brunelleschi, Alberti, Ghiberti, Da Vinci. 

11. Ce ironie a sorţii dacă se dovedeşte exactă apartenenţa lui Cris- 
tofor Columb la o familie de origine evreiască! 

12. Să ne înţelegem bine: nu e vorba aici de o judecată de valoare, 
de a exprima o preferinţă absolută pentru Rafael, Da Vinci, Michelangelo 
sau pentru Quattrocento în general, în raport cu artişti ca Velâzquez, Ru- 
bens sau Rembrandt. Nu aici e problema. Ceea ce putem afirma — şi vom 
reveni asupra acestui lucru mai târziu — este că avem pe de o parte înflo¬ 
rirea unei arte spontane, fireşti, prolifice, în perfectă simbioză cu spiritul 

unui întreg popor, fenomen caracteristic marilor epoci clasice, iar pe de 
altă parte, artişti de curte, indiferent de talentul lor, sau genii izolate, agi¬ 
tate, îndepărtaţi vestitori ai unei epoci de nelinişte şi descompunere. 

13. Avem aici un fenomen căruia nu i s-a dat încă o explicaţie: în toa¬ 
tă istoria civilizaţiilor, tragedia, dacă ţinem cont de lacunele documen¬ 
taţiei noastre, nu pare să fi înflorit cu adevărat decât de trei ori: în epocile 
„clasice" ale Greciei, Indiei şi Occidentului — numai dacă nu adăugăm 
aici drama extrem-orientală, gen care s-ar înrudi mai mult cu misterele 
şi pantomimele noastre. 

14. In sfârşit, să amintesc motivul dat mai sus, care ar explica fap¬ 
tul că Franţa a fost primul focar al culturii occidentale, focar politic (Caro- 
lingienii) şi focar de cultură (secolele al Xl-lea-al XlI-lea): amestecul 
optim celto-romano-germanic. 

15. Cred că în mod greşit se atribuie doar voinţei lui Ludovic XIV 
regresul nobilimii militare şi ascensiunea nobilimii de robă şi a marii bur¬ 
ghezii din interiorul căreia se recrutează nobilimea de robă. Fenomenul 
este mai vechi şi nu va lua sfârşit o dată cu moartea lui Ludovic XIV, în 
ciuda scurtei reacţii a marii aristocraţii la începutul regenţei, care-1 va 
încânta atât de mult pe Saint-Simon (a se vedea în anexa V A, originea 
familiilor miniştrilor lui Ludovic XV şi ai lui Ludovic XVI). Franţa, care 
ieşise la sfârşitul secolului al XVI-lea şi începutul secolului al XVII-lea 
din două crize grave, Războiul de o sută de ani şi războaiele religioase, 
separate de numai un secol de răgaz, a suportat transformări sociale 
profunde care au adus un clar regres al nobilimii feudale, definitiv înlă¬ 
turată după ultima ei tresărire sub Frondă şi după sosirea la putere, ală¬ 
turi de rege, a burgheziei şi a nobilimii de robă. 

16. Bun rezumat al chestiunii în Sir Emest Satow, A Guide to Di¬ 
plomatic Practice , Londra, 1917, pp. 58 şi urm.; cf. de asemenea Raoul 
Genet, Trăite de diplomaţie et de droit diplomatique, Paris, 1931, voi. 1, 
pp. 122 şi urm., voi. II, pp. 613 şi urm., voi. 111, pp. 170 şi urm. 

17. Totuşi, trebuie să notăm o diferenţă între maniera în care s-a exer¬ 
citat influenţa francezei în secolele al XVIII-lea şi al XlX-lea, şi ma¬ 
niera în care se exercită astăzi influenţa englezei. Odinioară, întreaga 
elită europeană vorbea franceza, şi altfel decât se vorbeşte astăzi engle¬ 
za, deoarece franceza avea tendinţa de a se substitui literalmente limbii 
naţionale, ca limbă de expresie intelectuală, ca limbă de cultură. De unde 
consecinţa că, deşi a fost vorbită doar de o infimă minoritate, franceza a 
avut pe termen lung o influenţă profundă asupra vocabularului şi uneori 
chiar asupra sintaxei unui mare număr de limbi europene. Survenind într-o 
societate cu structuri mai democratice şi intr-un moment al civilizaţiei 




182 


CIVILIZAŢIILE 


în care cele mai multe limbi naţionale şi-au trăit deja vârsta clasică în 
literatură, influenţa englezei pare să se cantoneze la nivelul vocabula¬ 
rului şi în domenii limitate. 

18. Din motive de ordin estetic, sunt din toată inima alături de cei care 
astăzi în Franţa pornesc la război împotriva „franglezei", dar ei ar trebui 
să ştie că duc o bătălie de ariergardă, o „luptă de onoare". Rare sunt ca¬ 
zurile de rezistenţă victorioasă împotriva unei astfel de invazii. Există ca¬ 
zul francezei din secolul al XVII-lea, împotriva latinismelor şi elenismelor 
excesive moştenite de la Renaştere, cazul germanei din secolul al XX-lea, 
împotriva galicismelor. Dar, în ambele cazuri, era vorba de o reacţie cul¬ 
turală care coincidea cu punctul culminant al puterii politice. 

19. Termeni care desemnează organizarea militară: Militar, Armee, 
Truppe, Infanterie, Kavallerie, Artillerie, Marine, Pionier, Kaserne, Quar- 
tier. Uniform ; grade: Rang, Rekrut, Soldat, Korporal, Kadett, Kornett, 
Offizier, Unteroffizier, Kommandant, Chef, Leutenant, General, Feld- 
marschal; unităţi: Gruppe, Peloton, Kompanie, Batterie, Batallion, Eska- 
dron, Garde, Regiment, Granate şi Grenadier, Bombe şi bombardieren, 
Korvette, Fregatte; termeni tactici: Marsch, marschieren, armieren, At- 
tacke, defensiv, offensiv, Taktik, Strategie, Rokade, kapitulieren etc. 

20. Regulamentul din 22 mai 1781. 

21. A se vedea analiza pătrunzătoare pe care o face acestui fenomen 
Norbert Elias în Uber den Prozess der Zivilization, Basel, 1989. 

22. în pictură, numai în secolul al XVIII-lea, deci într-o epocă rela¬ 
tiv târzie a înfloririi acestei arte în Occident, Franţa dobândeşte delibe¬ 
rat primul loc, cu Watteau şi Fragonard, care anunţă deja transformările 
impresionismului. în arhitectură, predominanţa franceză este şi mai evi¬ 
dentă; suveranii şi marii seniori ai Europei, până în Suedia şi Rusia, imi¬ 
tă cu toţii palatele regilor Franţei şi locuinţele senioriale franceze. Dacă 
în toată Europa Occidentală există minuni ale artei arhitecturale de toa¬ 
te felurile, biserici şi catedrale, palate, pieţe monumentale, există o ca¬ 
tegorie pe care n-o găsim decât în Franţa într-o astfel de profuziune, 
varietate şi frumuseţe: castelele de plaisance — comandate cel mai ade¬ 
sea de membrii noii nobilimi de curte în secolele al XVII-lea-al XVIII-lea, 
aceste mari secole franceze. Franţa este ţara castelelor. în sfârşit, mai e 
im domeniu unde influenţa franceză a fost determinantă: arta mobilierului 
atinge în Franţa secolului al XVIII-lea o perfecţiune niciodată egalată, şi 
„stilurile" care se perindă de la Regenţă la Imperiu reprezintă culmea aces¬ 
tei arte în Occident, şi fără îndoială în lume, aşa cum ceramica epocilor 
Ming şi Qing este unică în istoria civilizaţiilor. 

23. Curbele demografice sunt de asemenea elocvente în această pri¬ 
vinţă: în cursul secolului al XlX-lea, populaţia Franţei n-a crescut de¬ 
cât cu puţin mai mult de un sfert, în timp ce aceea a Germaniei s-a triplat 
şi aceea a Angliei a crescut de patru ori. Iată câteva cifre — ţinând cont 
de partea de aproximaţie când e vorba de cifrele începutului de secol al 
XlX-lea: de la 1810 la 1910, populaţia Franţei ar fi trecut de la aproxi¬ 
mativ 27 000 000 la 38 000 000 de locuitori, aceea a Germaniei, în ho¬ 
tarele ei din 1914, de la 22 000 000 la 65 000 000; aceea a Marii Britanii 
(fără Irlanda), de la 10 500 000 la 40 000 000. E adevărat că deja în se¬ 
colul al XVIII-lea populaţia Angliei sporise mult mai repede decât po¬ 
pulaţia Franţei, trecând între 1710 şi 1810 de la 5 240 000 la 10 488 000 
de suflete (cifre date de G. Talbot Griffith, după Rickmann, în Population 
Problem oftheAge ofMalthus, Cambrigde, 1926), în vreme ce se estimea¬ 
ză că Franţa, la începutul secolului al XVIII-lea, atinsese deja 20 000 000 
de locuitori. 

24. De notat în această privinţă că celelalte mari focare ale civiliza¬ 
ţiei occidentale au creat pe rând tipuri umane, modele pe care restul Eu¬ 
ropei a căutat, mai mult sau mai puţin conştient, să le imite. Franţa medievală 
a creat modelul cavalerului, Italia Renaşterii pe Principele lui Machia- 
velli, în acelaşi timp om de cultură şi politician fără scrupule; Spania, 
într-o măsură mai mică, a creat tipul hidalgo, crescut de geniul unui Cer- 
vantes, sub trăsăturile lui Don Quijote, la o sublimă sinteză a eroicului 
şi a caricaturii. Franţa Marelui Secol a dat / ’honnete homme. Mai târ¬ 
ziu, Anglia, gentlemanul, care până recent era încă modelul nostru. Ger¬ 
mania n-a dat nici un tip de valoare universală. 

25. Vezi, mai sus, capitolul despre Bizanţ, p. 92. 

26. De exemplu, Calvin în Elveţia romandă. 

27. E simptomatic faptul că în momentul în care Gustav Vasa a ho¬ 
tărât să adopte reforma luterană nici o singură familie suedeză n-a ră¬ 
mas catolică! 

28. Nu e oare stranie deformarea pe care evenimentul a impus-o pro¬ 
testantismului dacă luăm în considerare că intuiţia majoră a lui Luther 
a fost salvarea prin credinţă şi nu prin rezultatele muncii, în vreme ce, 
puţin câte puţin, practica ansamblului lumii protestante s-a axat mai ales 
pe rezultatele muncii? Avem aici un paradox izbitor, care dovedeşte în 
ce măsură — pe termen lung — rezultatele pot să fie contrare intenţiei 
iniţiale. Ceea ce ne interesează aici în evoluţia unei civilizaţii nu este să 
ştim în numele cărui ideal, al cărui vis a fost declanşată o mişcare, ci să 
ştim unde a ajuns ea. Mai ales aici intervine factorul rasă (adică cultu¬ 
ra în cel mai strict sens). Mişcarea de reformă se declanşează aproape 

pretutindeni în lumea occidentală: în Anglia, în Boemia, în Franţa, în 
Italia (Gian Matteo Ghiberti, episcop de Verona etc.), dar la urma ur¬ 
mei numai în ţările germane mişcarea ajunge la o schismă adevărată, 
pentru că sub acest pretext — ar fi putut să fie un altul de sens diametral 
opus — se ascundea trebuinţa latentă, inconştientă, organică, de a se di¬ 
socia de un ansamblu la a cărui spiritualitate nu participa din străfun¬ 
durile sufletului său. 

29. După operele pastorilor germani Rudolf Bultmann şi Dietrich 
Bonhoeffer (ultimul, împuşcat de nazişti în 1945), cartea episcopului an¬ 
glican John A.T. Robinson, Honest to God (trad. ff. Dieu sans Dieu, Pa¬ 
ris, 1964), este deosebit de reprezentativă pentru această tendinţă. 

30. S-a avansat, de asemenea, opinia că spiritul protestant e respon¬ 
sabil de dezvoltarea unei tendinţe care, deşi nu este proprie omului oc¬ 
cidental, a atins în Occident proporţii dramatice: noţiunea de „rasă aleasă" 
inspirată, se pare, din Vechiul Testament — noţiune care, la rândul ei, 
a favorizat rasismul. Fapt este că acesta e mult mai dezvoltat în vechi¬ 
le colonii engleze şi olandeze decât în ţările colonizate de Portugalia, 
Spania, Franţa sau Italia. Se poate argumenta în sens invers că scandi¬ 
navii de astăzi par sincer antirasişti. Dar, pe lângă faptul că e vorba aici 
de naţiuni asupra cărora religia a avut o mică influenţă, este dificil să 
presupunem ce reacţii ar fi avut dacă ar fi colonizat popoare de culoare 
şi dacă s-ar fi confruntat cu problema amestecului rasial. Un studiu asu¬ 
pra comportamentului americanilor de origine suedeză confruntaţi cu pro¬ 
blema negrilor ar fi probabil revelator. 

31. „Marea bancă protestantă" în Franţa este totodată un fenomen 
propriu protestantismului şi un fenomen de compensaţie, tipic minori¬ 
tăţilor religioase oprimate (parsii în Persia şi India, grecii în Imperiul 
otoman, evreii în Europa Occidentală). 

32. Werner Sombart, Der moderne Kapitalismus, historisch-syste- 
matische Darstellung des gesamteuropăischen Wirtschaftslebens von sei- 
nem Anjangen bis zur Gegenwart, Miinchen, 1919-1927. S-ar putea spune 
de asemenea că cele două teze nu se situează pe acelaşi plan de expli¬ 
caţie sociologică. Rolul evreilor, subliniat de Sombart, este întrucâtva 
exterior; este aportul unei anumite tehnici şi al unui personal antrenat 
din generaţie în generaţie în practica banului. Dar acest aport exterior 
ar fi rămas probabil ca înainte, adică fără influenţă asupra structurilor 
mentale ale omului occidental, dacă n-ar fi existat o mutaţie în profunzi¬ 
me provocată de protestantism, aşa cum a semnalat Max Weber (vezi 
în acelaşi sens: Emst Troeltsch, Die Bedeutung des Protestantismus fur 
die Entstehung der Modernen Welt, 1906). 

33. Criteriul cel mai sigur al gradului de „modernizare" a unei ţări 
ne pare a fi cifra consumului de energie pe cap de locuitor. Iată prime¬ 
le zece ţări, pentru anul 1967, în kilograme pe cap de locuitor, echiva¬ 
lenţă huilă (extrase din Anuarul Statistic al Naţiunilor Unite, 1968, pp. 
349-352): 1. Statele Unite, 9 828; 2. Canada, 8 060; 3. Cehoslovacia, 
5 487; 4. Germania de Est, 5 336; 5. Regatul Unit, 5 003; 6. Australia, 
4 791; 7. Suedia, 4 787; 8. Belgia, 4 670; 9. Danemarca, 4 264; 10. Ger¬ 
mania Federală, 4 199 (am lăsat deliberat deoparte micro-statele şi po¬ 
sesiunile, precum Noua Caledonie, Christmas Islands, Kuweitul şi 
Saint-Pierre-et-Miquelon etc.). Astfel, în privinţa consumului de ener¬ 
gie pe cap de locuitor, din primele zece ţări ale lumii opt sunt state cu 
majoritate protestantă. (Remarcă: ţările din estul Europei nu figurau în 
Anuaml Statistic din 1965, şi figurează acum sub o lubrică specială in¬ 
titulată „Ţări cu economie planificată"; nu ştiu care este semnificaţia pe 
care statisticienii ONU au vrut s-o dea acestei segregări: pentru orice 
eventualitate, dau următoarele cinci cifre: Norvegia, 3 964; URSS, 3 957; 
Islanda, 3 824; Ţările de Jos, 3 751; Franţa, 3 093.) Se obţin rezultate 
destul de apropiate prin calculul produsului naţional brut pe locuitor, deşi 
cifrele sunt mai aleatorii; ele dau următoarea succesiune: 1. Statele Unite; 
2. Canada; 3. Elveţia; 4. Suedia; 5. Australia; 6. Danemarca; 7. Franţa; 
8. Germania Federală; 9. Regatul Unit; 10. Norvegia (cifre extrase din 
statisticile generale OECD şi reproduse în Anuarul Statistic al Franţei, 
1965, combinate cu cifrele produsului intern brut, aşa cum sunt ele fur¬ 
nizate de Anuaml Naţiunilor Unite, 1965, pp. 542 şi urm.). 

34. O singură excepţie notabilă: Copemic — deşi a fost pusă la îndo¬ 
ială originea lui poloneză. Fără să vreau să intru aici într-o controversă 
emdită pe care pasiunile naţionale au lipsit-o prea adesea de obiectivita¬ 
tea recomandabilă, trebuie să notăm: 1. că numele de Copemicus pare 
să fie de origine germană, ortografierea lui cea mai obişnuită fiind Kop- 
pemigk, formă aflată probabil în legătură cu localităţile unde existau mine 
de cupru, precum Kopirnik, mai târziu Koppernig, din Silezia de Sus; 
2. că bunicul lui Copemic era probabil originar din Silezia (ceea ce lasă 
intactă însă problema originii lui etnice); 3. că tatăl lui, Niklas Kop- 
pernigk, era negustor la Cracovia, oraş unde burghezia, încă din seco¬ 
lul al XV-lea, era în majoritate germană; 4. că acesta a emigrat la Thorn, 
veche ctitorie germană a Pmsiei occidentale, afiliată Hansei, şi că s-a 
căsătorit cu fiica unui mare burghez, Watzelrode, a cărui familie, incon¬ 
testabil germană, este atestată printre consilierii municipali din Thorn 
de la mijlocul secolului al XlV-lea; 5. că Niklas Koppemigk murind când 
fiul lui avea încă o vârstă fragedă, unchiul dinspre mamă al acestuia, 

Lucas Watzelrode, viitor episcop de Ermland, va juca un mare rol în edu¬ 
caţia tânărului Copemic, pe care l-a luat o vreme pe lângă el; 6. că pare 
stabilit că germana era limba lui de exprimare curentă. Din toate aces¬ 
tea, rezultă că, dinspre partea maternă şi probabil, de asemenea, dinspre 
partea paternă, Copemic era de origine germană, fiind crescut în mediu 
german. Acestea fiind spuse, rămâne faptul că familia lui a fost fidelă 
regelui Poloniei, ca cele mai multe familii burgheze din Thom, în lup¬ 
ta împotriva Ordinului Teutonic, şi mai ales că nu în Gennania, ci la Cra¬ 
covia, capitala regatului, a studiat Copemic, maestrul lui în astronomie 
fiind polonez. în rezumat, ne aflăm în prezenţa unui caz-limită pe care e 
dificil să-l considerăm ca o veritabilă excepţie la afirmaţia de mai sus. 

35. Fondată în 1364, în epoca în care Cracovia era capitala regatu¬ 
lui (1305-1595). Dar oraşul era deja prosper în secolul al XlII-lea, acor- 
dându-i-se în 1257 o constituţie particulară inspirată din „libertăţile de 
la Magdeburg“. Copemic a studiat aici de la 1491 la 1495. 

36. în această capitală a unei provincii cu majoritate ortodoxă, polo¬ 
nezii au fondat o universitate doar în 1661. 

37. în Transilvania s-a dezvoltat secta unitarienilor, foarte răspân¬ 
dită azi mai ales în America. Tot aici găsim în secolul al XVI-lea pri¬ 
mul exemplu de „coexistenţă paşnică 11 între confesiuni (dar egalitatea 
convenţională dintre catolici şi protestanţi nu se va extinde totuşi la or¬ 
todocşii care formează majoritatea populaţiei şi a căror confesiune va 
fi pur şi simplu tolerată). 

38. în treacăt fie spus, nu este straniu că primele două personalităţi 
pe care Ungaria şi Polonia le dau culturii occidentale, Liszt şi Chopin, 
sunt unul pe jumătate german şi celălalt pe jumătate francez? 

39. în paginile care urmează, vom folosi în bună măsură tabelele al¬ 
cătuite de Alfred L. Kroeber în Configurations of Culture Growth, Uni- 
versity of California Press, 1963. 

40. Dar poate nu e lipsit de interes să remarcăm că, în cazul lui Toma 
d’Aquino, nu este vorba de un italian de spiţă veche, deoarece el apar¬ 
ţine, atât pe linie paternă, cât şi pe linie maternă, clasei conducătoare de 
origine germană. Tatăl lui, Landolph conte d’Aquino, cobora dintr-o fa¬ 
milie longobardă şi era strănepotul lui Frederic Barbarossa; mama lui, 
contesa Theodora, aparţinea ilustrei familii a Tancrezilor de Hauteville, 
cuceritorii normanzi ai Siciliei. Să adăugăm că, în această Europă cos¬ 
mopolită din secolul al XlII-lea, primii lui maeştri la Universitatea re¬ 
cent creată în Neapole au fost Petru Irlandezul şi Martin de Danemarca, 
înainte ca el să-şi urmeze studiile pe lângă Albert cel Mare la Koln şi 
să-şi obţină titlurile la Sorbona. 

41. Vezi nota 34, p. 185. 

42. Această tendinţă apare destul de clar dintr-o listă a Premiilor No- 
bel pentru ştiinţă, de la crearea acestor premii în 1901 până în zilele noas¬ 
tre (vezi tabelul, anexa II). Din 1901 până în 1939, ţările germane 
(Germania şi Austria) cumulează pentru cele trei premii anuale pentru 
fizică, chimie, medicină şi fiziologie, 39 de premii, şi acest avans ger¬ 
man este probabil şi mai pronunţat în domeniul ştiinţelor umanistice. Pla¬ 
sate în continuare, Marea Britanie nu are decât 17, Franţa şi Statele Unite 
13 fiecare. Vin pe urmă, în ordine, Ţările de Jos şi Suedia (6 fiecare), 
Elveţia (5), Danemarca (4), Italia (3), Belgia (2), urmate de alte câteva 
ţări, printre care şi Rusia (câte unul). Al doilea război mondial şi urmă¬ 
rile lui provoacă schimbări notabile, ca şi noile condiţii ale cercetării şti¬ 
inţifice, care pretind din ce în ce mai mult organizarea unei munci colective 
pe scară vastă şi alocări de fonduri considerabile. Nu e deci de mirare 
că Statele Unite iau un avans clar faţă de toate celelalte naţiuni (60 de 
premii din 1943 până în 1970), atât prin organizarea originală a cerce¬ 
tării lor ştiinţifice, cât şi prin „scurgerea" din ce în ce mai accentuată de 
creiere din Europa, şi chiar din alte părţi. Oricare ar fi explicaţia, pro¬ 
gresia aproape aritmetică a palmaresului Statelor Unite este impresio¬ 
nantă: 1 singur premiu din 1901 până în 1910, 2 din 1911 până în 1920, 
3 din 1921 până în 1930, 7 din 1931 până în 1939, 10 din 1943 până în 
1950, 18 din 1951 până în 1960, în sfârşit 32 în deceniul 1960-1970. 
Marea Britanie se menţine pe locul al doilea, la un nivel sensibil egal 
(24); Germania (cu Austria) e în scădere, ajungând pe poziţia a treia (11) 
— dar este just să notăm că mulţi laureaţi americani şi britanici ai Pre¬ 
miului Nobel în perioada 1943-1968 sunt emigranţi germani sau aus¬ 
trieci. Toate celelalte ţări sunt departe în urmă: Elveţia, Suedia şi URSS 
(câte 3), Franţa, Italia, Japonia, Australia (câte 2), alte douăsprezece ţări, 
un premiu de fiecare. 

43. A se vedea în legătură cu acest subiect teza Lilianei Guerry (Doam¬ 
na Marcel Brion), Cezanne et l’expression de l’espace, Paris, 1950. 

44. Aş aminti că tot în 1913 Spengler începe să lucreze la Der Un- 
tergang des Abendlandes; din acelaşi an datează lucrarea lui Edmund 
Husserl Ideen zu einer reinen Phănomenologie undphănomenologischen 
Philosophie, în vreme ce Einstein enunţase din 1905 teoria relativităţii. 

45. University of California Press, 1963 (operă postumă), mai ales 
cap. 4, „Flow and Reconstitution within Civilizations". 

46. Jurnalul Le Monde a publicat în martie 1967 o serie de articole, 
rezultat al unei anchete asupra insatisfacţiei crescânde a tinerilor artişti fran¬ 
cezi laureaţi „Prix de Rome", bursieri la Villa Medici din Roma. Autorul 

dă pentru aceasta tot soiul de motive, şi unele, şi altele la fel de valabi¬ 
le. Cred că totul se rezumă la o singură explicaţie: Antichitatea şi cla¬ 
sicismul occidental nu mai prezintă atracţie pentru tânărul artist de astăzi. 
Un contact cu India, China şi Japonia, cu Mexicul sau Peru, dar mai ales 
cu lumea neagră — sau metisată — îi stimulează mai mult inspiraţia de¬ 
cât o şedere în Cetatea Eternă. 

47. Iată un caz. In 1908, din lăcaşul lui de pustnic, tânărul Brâncuşi 
dă prima operă care se rupe hotărât de sculptura trecutului. Sărutul , pia¬ 
tra tombală a lui Yanosa Sasavskaia, din cimitirul Montparnasse (ope¬ 
ra este reprodusă în foarte multe albume de artă modernă). Or, am fost 
izbit de extraordinara asemănare dintre această piesă şi o figurină erotică 
descoperită în anii ’30 la Ain Sakhri, în deşertul Iudeii (cf. R. Neuville, 
în LAnthropoIogie, voi. XLIII, 1933, pp. 558 şi urm., şi Archives de l In¬ 
stitut de Paleonthologie humaine, voi. XXIV, 1951, pp. 132 şi urm.; fi¬ 
gurina este reprodusă în Em. Anati, Palestine before Hebrews, p. 161). 
A avut oare Brâncuşi sub ochi figurine asemănătoare, sau acest auten¬ 
tic ţăran de la Dunăre a regăsit, printr-o intuiţie de geniu, reprezentări 
îngropate de milenii în subconştientul colectiv? 

48. Vezi, mai sus, p. 28. 

49. Profunda răsturnare în echilibrul de forţe apărută ca urmare a ce¬ 
lui de-al doilea război mondial face ca astăzi Marea Britanie să nu mai 
fie în măsură să încline în favoarea unei părţi sau a alteia, de altfel ea are 
legături prea profunde cu unul dintre statele pretendente la hegemonie 
rămase în arenă, adică cu Statele Unite, pentru a-şi putea încă permite 
să ducă un joc de echilibrare. Ea este obligată să încline cu toată greuta¬ 
tea ei în favoarea unei singure părţi. La urma urmelor, aceasta este soarta 
tuturor fostelor mari puteri ale Europei Occidentale, în pofida unor ve¬ 
leităţi şi manifestări sporadice de independenţă, sau de umoare, care, pe 
termen lung, n-ar putea avea nici o influenţă sensibilă asupra constela¬ 
ţiilor de puteri, de acum încolo guvernate de forţe economice şi spiri¬ 
tuale care depăşesc simplul joc politic. 

50. Lucrurile se petrec la fel la ora actuală. Pasiunile ideologice, mar¬ 
xismul împotriva liberalismului, au mascat pentru privirea lumii întregi 
adevărata miză a „războiului rece“: ultimul act al luptei pentru hegemo¬ 
nie care se juca între Rusia şi Statele Unite. 

51. Puţini istorici ar fi prevăzut acest lucru cu câţiva ani mai devre¬ 
me. Unii, ca Tocqueville, l-au prevăzut de peste un secol. 

52. Am datat intrarea Rusiei în cercul statelor pretendente la hege¬ 
monie în anul 1756, anul alianţei cu Austria şi Franţa împotriva Prusiei 
lui Frederic II, aliată cu Anglia (Războiul de şapte ani). Este prima in- 

tervenţie directă în afacerile europene, dincolo de ceea ce avea de îm¬ 
părţit cu vecinii suedezi, polonezi sau otomani. 

53. Astăzi este evident că, în rivalitatea SUA-URSS, aspectul ide¬ 
ologic a trecut pe planul doi. Avem de-a face cu un conflict de puteri. 
Există aici o asemănare izbitoare cu epoca războaielor religioase: Războiul 
de treizeci de ani, început din motive religioase, a sfârşit prin a fi un 
conflict de putere între două Case catolice. 



Civilizaţia arabă 

9 

sau 

islamică 


L-am prevenit pe cititor la sfârşitul capitolului despre civiliza¬ 
ţia cretană că, pentru o mai bună înţelegere a schemei, am aban¬ 
donat ordinea strict cronologică a apariţiei civilizaţiilor pentru a ne 
interesa mai ales de legăturile de filiaţie. Este motivul pentru care, 
după civilizaţia cretană, am abordat civilizaţia elenică, deşi civili¬ 
zaţia chineză a fost probabil mai veche. Este de asemenea motivul 
pentru care, după civilizaţia elenică, am examinat întâi civilizaţia 
bizantină şi cea occidentală care îi sunt înrudite mai îndeaproape, 
şi numai pe urmă civilizaţia arabă, pe care o consider totuşi, în ciu¬ 
da aparenţelor, ca fiind mai vârstnică cu câteva secole decât cele 
două precedente. Ar fi greşit într-adevăr să credem că, deoarece pre¬ 
dica lui Hristos datează de la începutul primului secol al erei noas¬ 
tre, iar aceea a lui Mahomed de la începutul secolului al VH-lea, 
cele două civilizaţii creştine ar fi cu şase secole mai în vârstă de¬ 
cât civilizaţia islamică. Este mai degrabă invers. 1 

Se spune uneori că islamul e un parvenit în raport cu Roma 
şi Constantinopol. Islamul, poate, dar nu civilizaţia arabă aşa cum 
am definit-o şi a cărei origine trebuie trasată cu mult înainte de 
Mahomed. Pe de altă parte, în momentul irupţiei islamului , Roma 
şi Constantinopol nu mai fac la drept vorbind parte din lumea 
romană sau elenică. Deşi aureolate de prestigiul vechilor capi¬ 
tale imperiale, ele se află în centrul a două civilizaţii pe cale de 
a se naşte, cea occidentală şi cea bizantină. 

Care sunt elementele care ne-ar permite să stabilim vârsta ce¬ 
lor trei civilizaţii ieşite din întâlnirea elenismului şi a Orientului 
Mijlociu: islamul, Bizanţul şi Occidentul? Cred că trei ordine de 
fapte sunt de luat în considerare: 

1. data aproximativă a aculturării, altfel spus a contactului 
dintre barbari şi o civilizaţie, sau a contactului dintre două 
sau mai multe civilizaţii care acţionează unele asupra alto¬ 
ra; 

2. vârsta fiecăreia dintre civilizaţiile care se întâlnesc sau care 
întâlnesc barbari; 

3. epocile la care au loc ulterior cele mai caracteristice mani¬ 
festări ale evoluţiei culturale şi politice a noilor unităţi ast¬ 
fel constituite (epocile înfloririi lor literare şi artistice, începutul 
erei „regatelor combatante", eventual cel al erei imperiale). 

1. Civilizaţia arabă s-a născut din întâlnirea a trei grupuri de cul¬ 
tură: barbarii arabi, fanatizaţi de o activitate de predicare recentă; 
semiţii din Orientul Apropiat, aflaţi sub stăpânire bizantină — să-i 
numim din comoditate syrieni; în sfârşit, iranienii regatului sasanid. 

Primii nu mai sunt întru totul barbari. Vecinătatea şi migraţi- 
ile sporadice i-au pus în contact din timpuri imemoriale cu fraţii 
lor semiţi, care s-au răspândit înaintea lor în întreg Orientul Mij¬ 
lociu. în epoca istorică, le cunoaştem raporturile, nu întotdeauna 
pacifice, cu assyrienii şi babilonienii; mai târziu, unele triburi par 
să fi avut legături de vasalitate cu Ahemenizii. Am menţionat mai 
sus inscripţiile arameene din Arabia de nord, care ar data din se¬ 
colul al V-lea î. Hr. începând din secolul al III-lea, nabateenii din 
Petra se află în contact direct cu Regatul Seleucid. Se cunoaşte 
rolul Palmyrei la hotarele lumii romane, ca loc de întâlnire între 
Orient şi Occident, din secolul I î. Hr. până în secolul al III-lea 
d. Hr. în sfârşit, în ultimele secole care precedă apariţia islamu¬ 
lui, se constituie două regate arabe rivale, sub protecţia respectiv 
a Sasanizilor şi a bizantinilor, regatul Dakhmizilor în jurul Hirei 
şi regatul Ghasanizilor. în ambele, influenţa creştină este prepon¬ 
derentă; există chiar un sediu episcopal nestorian la Hira, în vreme 
ce Ghasanizii sunt monofiziţi. Arabia de sud n-a scăpat nici ea 
de influenţa Orientului Apropiat. O clasă de negustori s-a consti¬ 
tuit acolo, care se îmbogăţeşte din comerţul cu Orientul Apropiat, 
în sens invers, colonii evreieşti şi creştine s-au instalat până în 
inima Arabiei. Doctrina lui Mahomed ar fi fost de neconceput fără 

lenta pătrundere a temelor religioase evreieşti şi creştine în cer¬ 
curile arabe mai cultivate. 

Syrienii, al doilea grup cu care arabii intră întâi în contact, sunt 
de şase secole unul dintre elementele constitutive ale civilizaţiei 
bizantine. In sfârşit, al treilea grup, cel iranian, a început un nou 
ciclu politic de aproape un mileniu. 

Să mai adăugăm că există o diferenţă esenţială între elemen¬ 
tul barbar care intră în componenţa civilizaţiei occidentale şi ele¬ 
mentul barbar care intră în componenţa civilizaţiei islamice. Primul 
(germanii) nu-şi începe aculturarea decât după contactul direct cu 
civilizaţia invadată; al doilea {arabii) a suportat deja o lentă acul- 
turare înaintea iruperii lui în zonele „civilizate" care vor deveni 
centrele noii civilizaţii. Aceste zone civilizate le sunt mai puţin 
străine decât le era germanilor Imperiul roman. Frontiera dintre 
Imperiul roman şi regatul part, pe de o parte, şi lumea arabă, pe 
de altă parte, a fost mult mai permeabilă decât a fost hotarul ger- 
mano-roman înainte de stabilirea „federaţilor" în imperiu. în plus, 
arabii sunt purtătorii unei religii superioare , care va înlocui, în aria 
cucerită, celelalte religii superioare, în vreme ce germanii sunt pă¬ 
gâni care adoptă religia popoarelor civilizate pe care le subjugă. 
Din toate acestea, rezultă că vor fi necesare aproximativ şapte se¬ 
cole amalgamului germano-celto-latin pentru a începe să producă 
opere originale în domeniul artei şi în cel al gândirii, în vreme ce 
amalgamul arabo-siro-iranian dă roade remarcabile la mai puţin de 
două secole după cucerirea arabă. 

2. La acest fenomen contribuie de asemenea un alt factor: vâr¬ 
sta fiecăreia dintre civilizaţiile pe care le întâlnesc aceşti barbari. 
Germanii se găsesc în Occident în contact cu o civilizaţie în de¬ 
clin, aflată la sfârşitul erei ei imperiale şi care a început de puţin 
timp o mutaţie sub efectul unei religii venite din Orient, creştinis¬ 
mul. Arabii se vor afla în contact cu Bizanţul, unde aceeaşi mu¬ 
taţie se produce de mai mult timp, cel puţin de la mijlocul secolului 
I d. Fir., şi cu Persia, unde un alt ciclu de civilizaţie începuse de 
multă vreme, la drept vorbind din era partă, în secolele al IlI-lea 
şi al II-lea î. Fir. Aici, arabii găsesc începutul unei noi civilizaţii 
care îşi trăise deja Evul Mediu, şi tocmai asupra acestui punct aş 
dori să insist acum. 

Prăbuşirea Imperiului ahemenid s-a produs într-un moment în 
care lumea Orientului Mijlociu nu părea să-şi fi epuizat toate vir- 
tualităţile. In jumătatea occidentală a vechiului imperiu, aceea care 
va ti fragmentată prin implantarea elenică (şi romană), vechea moş¬ 
tenire babiloniană „fermentează 11 , pentru a duce, la începutul erei 
noastre, pe de o parte la apariţia creştinismului şi pe de altă par¬ 
te la naşterea civilizaţiei bizantine, esenţial orientală în arta, in¬ 
stituţiile şi moravurile ei. în jumătatea orientală, evoluţia este 
întrucâtva diferită (numeroasele asemănări pe care le-am relevat 
între monarhia bizantină şi monarhia sasanidă fiind cu atât mai 
izbitoare). 

Cum am văzut, perşii, realizatorii statului unitar al Orientului 
Mijlociu, au venit târziu în civilizaţia babiloniană. Aportul lor spe¬ 
cific în diferitele domenii ale acestei civilizaţii rămâne modest în 
timpul acestei faze imperiale, ceea ce de altfel corespunde unui 
fenomen destul de general la popoarele „cezariene 11 . Cu excepţia 
organizării statale şi militare, ei împrumută de la naţiunile pe care 
le-au supus cele mai multe dintre elementele de cultură. Ei favo¬ 
rizează amalgamul, jucând rolul de unificatori. Nu au încă o artă 
foarte originală, şi religia lor, de care totuşi sunt foarte ataşaţi, nu 
este exportată. Va fi nevoie de sosirea unui nou val de popoare ira¬ 
niene din Asia Centrală, părţii, pentru ca elementul propriu-zis ira¬ 
nian să-şi pună pecetea asupra civilizaţiei Orientului Mijlociu — 
cu alte cuvinte, pentru ca Persia să devină unul dintre leagănele 
civilizaţiei următoarei generaţii. Astfel, în vreme ce civilizaţia ele¬ 
nică, în cursul erei „regatelor combatante 11 , se instalează pentru câ¬ 
teva secole, în calitate de cuceritoare într-o jumătate a domeniului 
ahemenid, cealaltă jumătate, tocmai aceea de unde vechea rasă do¬ 
minantă era originară, asistă la sosirea unor noi barbari care vor 
fi germenii unei noi civilizaţii. Şi aceşti barbari sunt rude apro¬ 
piate ale perşilor, vechea rasă dominantă. 

în faţa vidului relativ lăsat de dispariţia puterii persane şi sub 
presiunea hunilor, trei grupuri de triburi care duceau o viaţă no¬ 
madă la hotarele nord-estice ale Persiei se vor pune în mişcare: 
sarmaţii spre vest, unde-i vor respinge pe sciţi şi vor fi în con¬ 
tact de-a lungul secolelor, la nordul Mării Negre, cu greco-roma- 
nii, apoi cu germanii orientali, asupra cărora vor avea o influenţă 

culturală evidentă (confirmată din ce în ce mai mult de descope¬ 
ririle arheologice din sudul Rusiei); la cealaltă extremitate a ho¬ 
tarelor iraniene, vor fi triburile pe care chinezii le vor numi yu-zhe 
şi care, coborând spre India, vor crea Imperiul Cuşan; în sfârşit, 
în centru, sunt triburile care vor forma nucleul regatului part. Aces¬ 
ta va pomi spre mijlocul secolului al III-lea î. Hr. la recucerirea 
Iranului împotriva greco-macedonenilor. Această respingere va 
dura peste un secol, după care frontiera dintre lumea iraniană şi 
lumea elenică (pe rând regatul seleucid, Imperiul roman, Impe¬ 
riul bizantin) se va stabiliza pentru opt secole, cu câteva mişcări 
de flux şi de reflux în Mesopotamia şi Syria. Şi este semnificativ 
să constatăm că această recucerire militară este însoţită, de la sfâr¬ 
şitul secolului al II-lea, de o notabilă schimbare în manifestările 
a ceea ce s-a numit arta greco-iraniană, în sensul unei „iranizări“ 
progresive a acestei arte. Iranizarea, adică respingerea unei mari 
părţi a aportului elenic care acoperise toată întinderea Imperiu¬ 
lui ahemenid ca un val seismic, până în India şi Bactriana (unde 
se va perpetua încă de-a lungul câtorva generaţii, cu consecinţele 
cunoscute asupra artei indiene şi asupra artei budiste pe cale de 
a se naşte). Iranizarea, adică întoarcerea spre motivele şi formele 
vechii civilizaţii babiloniene, dar şi spre fonne mai primitive, pro¬ 
prii popoarelor iraniene. Vedem impunându-se cupola pe plan cen¬ 
tral şi, probabil pentru prima oară, interiorul cu trei naosuri; vedem 
reapărând motive decorative orientale şi un alt element, avându-şi 
probabil originea în stepe: figuraţia din faţă sau „din trei sferturi 11 . 
De altfel, un anumit regres al tehnicii este manifest, mai ales în 
sculptură. Şi asta ne conduce la o altă constatare: timp de o ju¬ 
mătate de mileniu, Persia Arsacizilor prezintă toate caracteristi¬ 
cile unui stat medieval. Constatarea rămâne valabilă pentru epoca 
sasanidâ, cu rezervele pe care le voi face mai departe. Nici o so¬ 
cietate nu oferă o mai mare asemănare cu Evul Mediu occidental 
decât societatea persană a epocii parte şi sasanide. Şi aceasta din 
dublul motiv că aceste două societăţi sunt „contemporane 11 în ter¬ 
meni de civilizaţie şi că societatea occidentală a suportat, indirect, 
o puternică influenţă a Persiei sasanide. 2 Regăsim aici o structură 
esenţial feudală, cu o aristocraţie suficient de independentă faţă de 
rege pentru a reprezenta uneori o gravă primejdie pentru monarhie. 

De fapt, de-abia o jumătate din teritoriu (care în ansamblul său 
acoperă practic întregul vechi Imperiu persan, cu Mesopotamia 
şi o parte din Armenia) ţine de rege. Restul este împărţit într-un 
mare număr de regate rivale. Ca mai târziu în Occident, aceste 
unităţi vor face să retrăiască vechile grupuri naţionale: Persida co¬ 
respunde Persiei antice, în sens strict; Elymaida corespunde Ela- 
mului, Characena Mesopotamiei de sud, vechea „Ţară de la Mare“, 
Adyabena vechii Assyrii, Osroena vechiului Bit-Adini etc. Ora¬ 
şele sunt fortificate după o tehnică ulterior adoptată de Occident, 
în sfârşit, echipamentul călăreţului, cu lancea şi greaua lui căma¬ 
şă de zale, îl prefigurează pe acela al cavalerului „franc“. Cu alte 
cuvinte, Imperiul roman şi regatul part nu sunt „contemporane". 
Şapur I e mai aproape de Filip August decât de adversarul său 
Valerianus. 

Totuşi, în toată aria odinioară acoperită de Imperiul aheme- 
nid, o nouă civilizaţie mijeşte şi de ambele părţi ale frontierei roma- 
no-persane se pot distinge fenomene medievale: 

1. accelerarea evoluţiei limbilor (arameica devine syriaca, ira¬ 
niana devine pahlavi); 

2. fervoarea şi efervescenţa religioasă (profetism evreiesc, cult 
al lui Mithra, transformarea zoroastrismului, mazdeismul, 
creştinismul — cu diversele sale ramuri, ortodoxă, ariană, 
nestoriană, monofizită etc. —, maniheismul); 

3. feudalism social, care se menţine sub Sasanizi şi care va ex¬ 
plica parţial exacerbarea pasiunilor religioase, apariţia miş¬ 
cărilor sociale şi, în bună măsură, triumful uşor al islamului 3 ; 

4. în sfârşit, simultan cu întoarcerea la formele vechi de artă, 
deosebit de vizibilă în epoca sasanidă, care nu e lipsită de 
asemănare cu fenomenul Renaşterii italiene, constatăm o 
anumită sărăcie a gândirii şi literaturii. Paradoxal, în vre¬ 
me ce în artele plastice se caută imitarea modelelor vechi, 
literatura pe cale de a se naşte şi cronicile istorice par să fi 
pierdut orice contact cu literatura Orientului Mijlociu antic, 
căutându-şi inspiraţia la greci şi indieni. 

Astfel, în momentul în care arabii irup în Orientul Mijlociu, 
dintre toate popoarele pe care le vor subjuga, perşii sunt cei mai 

„copţi“ din punctul de vedere al ciclului de civilizaţie. Ei se află 
spre sfârşitul fazei de formare a unei noi civilizaţii (de la înce¬ 
putul aventurii parte până la cucerirea arabă sunt nouă secole). 
Tot perşii au reuşit să-şi construiască cea mai bine definită per¬ 
sonalitate naţională. Ei vor marca în modul cel mai profund noua 
civilizaţie pe care o vom numi arabă. 

Asupra acestui punct nu există unanimitate printre istoricii is¬ 
lamului. Fără îndoială, arabii datorează cele mai multe elemen¬ 
te ale culturii lor culturilor popoarelor pe care le-au supus. Aceasta 
nu înseamnă să le tăgăduim orice originalitate. S-a observat, de 
altfel, că de la un capăt la altul al lumii musulmane se recunoaş¬ 
te în toate un semn particular, o savoare unică, într-un cuvânt un 
stil care nu aparţine decât acestei lumi. Arabii au dat dovadă de 
o putere extraordinară de a asimila aporturile străine şi de a le amal¬ 
gama într-un tot coerent şi original. Şi acest tot a menţinut o re¬ 
lativă unitate spirituală din platourile Asiei Centrale până la Atlantic 
doar în virtutea unei religii vehiculate de o limbă. Pentru celelalte 
elemente constitutive ale culturii lor, arabii erau prea ffuşti pen¬ 
tru a aduce ceva echivalent, dar nu suficient de barbari pentru a le 
respinge. 4 

în amalgamul de popoare şi de secte pe care mareea arabă le 
acoperă în cursul secolului al VlI-lea şi la începutul secolului al 
VlII-lea, putem distinge trei mari culturi care vor avea o influenţă 
hotărâtoare asupra celor nou-veniţi: în Syria, în Egipt şi în Afri¬ 
ca de Nord, în Ifriquiya, adică în provinciile bizantine cucerite, 
moştenirea elenică e pe cale să se amestece cu moştenirea babi¬ 
loniană pentru a da o sinteză nouă în cadrul creştinismului şi al 
Imperiului roman de răsărit. (La copţi, sunt aparent puţine remi¬ 
niscenţe ale vechii civilizaţii egiptene, dar, ca la syrieni de altfel, 
există o rezistenţă îndârjită faţă de dominaţia Bizanţului, atât faţă 
de spiritualitatea lui, cât şi faţă de birocraţia şi fiscalitatea lui — 
şi această rezistenţă se traduce în certuri religioase.) în vechile 
domenii ale Sasanizilor, curentul naţional persan a respins puţin 
câte puţin reminiscenţele elenistice din artă şi gândire, sau le-a mo¬ 
dificat profund. Dimpotrivă, moştenirea babiloniană, remodelată 
de influenţa autohtonă iraniană, este încă vizibilă. Creştinismul n-a 
fost practic tolerat decât sub formele sale eretice, persecutate de 

Bizanţ (mai ales nestorianismul). Cele trei curente pe care toc¬ 
mai le-am distins, elenic, babilonian şi iranian, derivă în diverse 
grade din vechea civilizaţie elenică şi din vechea civilizaţie ba¬ 
biloniană. Moştenirea Greciei e din ce în ce mai puţin vizibilă pe 
măsură ce ne îndepărtăm de bazinul mediteranean, în vreme ce 
moştenirea Orientului Mijlociu tinde, dimpotrivă, să câştige te¬ 
ren spre vest prin intermediul creştinismului. în vechile provin¬ 
cii bizantine, amalgamul greco-oriental nu este încă perfect şi iată 
de ce distingem un curent elenic şi un curent syrian. în vechiul re¬ 
gat sasanid, sinteza este deja realizată şi noua civilizaţie este atât 
de avansată încât va fi nevoie de câteva generaţii pentru ca ira¬ 
nienii arabizaţi, sau arabizanţi, să joace un rol hotărâtor în înflo¬ 
rirea noii civilizaţii arabe care apare astfel ca un rezultat neprevăzut 
al propriei lor civilizaţii, ca şi cum acesteia i-ar fi lipsit un ultim 
element constituent, un stimulent, un catalizator. 

Se insistă adesea asupra importanţei aportului elenic la civi¬ 
lizaţia arabă. El este de netăgăduit. Mi se pare totuşi că, dacă am 
dori să rezumăm într-un cuvânt această contribuţie, am putea să-l 
caracterizăm drept aport „intelectual“: ştiinţă, filozofie, literatură. 
Şi contactul continuă să se facă cel mai adesea prin intermediul 
traducerilor syriace şi de asemenea prin prisma deformantă a creşti¬ 
nismului pe cale de a se naşte. Contactul direct cu filozofia grea¬ 
că va fi un fenomen relativ târziu şi nu va mai atinge decât o mică 
minoritate de gânditori — ei înşişi mai mult sau mai puţin sus¬ 
pecţi în ochii musulmanilor ortodocşi. E vorba deci de elemente 
de civilizaţie care, oricât de importante ar fi, nu afectează noua 
civilizaţie arabă în straturile sale cele mai adânci. Lumea syria- 
nă, cu pătrunderea tradiţiilor Cărţii din perioada de precultură a 
arabilor, apoi prin contact direct, după cucerire, şi prin afinităţile 
etno-culturale pe care le revelează sau le trezeşte, pare să fi avut o 
influenţă mai profundă asupra civilizaţiei pe cale de a se naşte. Lu¬ 
crul este evident în domeniul artelor plastice, mai ales în arhitec¬ 
tura de la începuturile islamului. Se spune de obicei că arhitectura 
arabă s-a inspirat din arhitectura bizantină. De acord, dar mai tre¬ 
buie să amintim că arhitectura bizantină şi esenţialul din decora¬ 
ţia ei sunt de origine orientală: syriană, mesopotamiană, iraniană. 
Arabii n-au nici o dificultate să se adapteze la ea. Sunt la ei acasă. 5 

Arabii au deci cele mai multe afinităţi tocmai cu aceşti syrieni, 
rămăşiţe ale civilizaţiei babiloniene înglobate de aproape o mie 
de ani în civilizaţia greco-romană pe care ei au respins-o, dar care 
i-a marcat: au un idiom înrudit cu limba lor, religii care au aceeaşi 
sursă, cutume apropiate, contacte foarte vechi. Nu e deloc de mi¬ 
rare că într-o primă fază Syria îşi exercită asupra arabilor puterea 
de atracţie. Capitala va fi la Damasc, primele moschee vor fi 
bisericile creştine uşor modificate, administraţia va fi calchiată 
după cea bizantină. Şi totuşi, influenţa iraniană va ajunge foarte 
repede să domine politic şi spiritual. 

Cum să explicăm acest aparent paradox? Două elemente par 
să fi jucat un rol în această rapidă alunecare a centrului de gravita¬ 
te al lumii arabe, din Syria spre Iran. Primul este că syrienii, adepţi 
ai unei religii relativ noi (creştinismul), se vor converti mult mai 
încet la islam decât iranienii zoroastrieni. De-a lungul multor gene¬ 
raţii, syrienii şi egiptenii care îi slujesc pe califi vor rămâne cel 
mai adesea creştini. Iranienii au devenit musulmani. Al doilea ele¬ 
ment, pe care l-am notat deja mai sus, ar fi relativa maturitate 
politică a iranienilor. Ei au pierdut un stat naţional în plină vi¬ 
goare şi vor căuta instinctiv să-l reconstituie. De fapt, în noul stat 
arab, ei vor avea foarte repede tendinţa, nu să-i slujească pe noii 
stăpâni, aşa cum făceau syrienii, ci să-i înlocuiască. 

Căderea Omeyyazilor este în mare parte fapta lor. Un sclav 
iranian eliberat, Abu Moslim, este acela care, cu trupe din Kho- 
rassan, joacă un rol determinant în venirea la tron a Abbasizilor. 
Acest sprijin al iranienilor explică de asemenea transferarea ca¬ 
pitalei de la Damasc la Bagdad (al cărui nume este persan). în¬ 
cepând din acest moment, caracterul iranian al Imperiului arab 
este din ce în ce mai accentuat. Califii din Bagdad apar în mod 
manifest ca succesori ai regilor sasanizi. Birocraţia lor este moş¬ 
tenită de la „marii regi“ (inclusiv numele atotputernicului vizir şi 
al divanurilor lui), personalul acesteia fiind în mare parte persan. 
Prima dinastie de mari-viziri, Bannekizii, e de origine persană. 

Şi mai semnificativ apare rolul iranienilor în cristalizarea cultu¬ 
rii islamice. 6 Chiar în domeniul poeziei, unde aportul arab este cel 
mai vizibil şi mai puţin contestat, trebuie să remarcăm că trecerea 
de la cântecul popular la marea literatură se face prin intermediul 

persanilor recent convertiţi, ca Abu Nowas. Primii prozatori „arabi“ 
sunt de asemenea persani, ca Ibn Moqaffa, care în prima jumă¬ 
tate a secolului al VUI-lea adaptează în arabă versiunea în pahlavi 
a Panciatantrei sanscrite, care va deveni povestirea Kalila şi Dim- 
na, atât de populară în lumea arabă. Persani sunt de asemenea ma¬ 
rii prozatori din secolul al IX-lea, Sahl ben Harun şi Ibn Qotaiba, 
precum şi creatorii gramaticii şi filozofiei arabe, ca Sibawaihi. O 
dată cu deplasarea capitalei spre est, influenţa sasanidă devine pre¬ 
ponderentă atât în arhitectură, cât şi în artele plastice, cum o do¬ 
vedesc recentele săpături de la Raqqa şi Samarra. Şi departe de a 
se estompa cu timpul, influenţa iraniană se va accentua pe măsură 
ce se va întări autonomia Persiei sub Tahirizi, Saffarizi şi Sama- 
nizi. Cazul celor O mie şi una de nopţi mi se pare deosebit de 
semnificativ, deoarece această operă populară, considerată astăzi 
a fi atât de caracteristică lumii arabe, în vremurile ei de splen¬ 
doare, este citată cu dispreţ nedisimulat de primele opere arabe 
care fac aluzie la ea la sfârşitul secolului al X-lea şi la începutul 
secolului al Xl-lea. Enciclopedia istorică a lui Masudi, ca şi Fi- 
hristul, o jumătate de secol mai târziu, vorbesc în termeni peio¬ 
rativi despre „aceste istorioare mincinoase" traduse în arabă din 
persană. Dacă astăzi această culegere, devenită una dintre marile 
opere ale literaturii universale, poate să pară reflectarea fidelă a 
societăţii arabe din timpul marilor califi abbasizi, pentru autorii 
contemporani, ea era încă o manifestare mediocră a unei litera¬ 
turi de împrumut. 7 

Chiar în domeniul unde influenţa elenică şi syriacă este predo¬ 
minantă, ca în ştiinţe şi filozofie, palmaresul iranian este strălucit: 
Al-Beruni, Avicenna, Al-Ghazali (supranumit Sfântul Toma mu¬ 
sulman), matematicianul Omar ben Alhayam, istoricul Tabari şi 
probabil, de asemenea, Al-Baladhuri, pentru a nu-i cita decât pe 
cei mai iluştri. Şi tot un persan, Ahnawsili, domină viaţa muzi¬ 
cală sub Harun al-Raşid şi Al-Mamun, în epoca unanim recunos¬ 
cută ca vârsta de aur a civilizaţiei arabe. Acest apogeu, la mai puţin 
de două secole după Mahomed, ar fi cu totul de neînţeles dacă n-am 
accepta ipoteza că civilizaţia zisă arabă nu este decât rezultatul 
civilizaţiei începute în Iran de către părţi în secolul al III-lea î. Hr. 
şi a cărei eră sasanidă reprezintă deja în mod strălucit perioada de 

formare. Noul amalgam s-a constituit foarte repede din primele 
secole ale islamului şi, graţie cuceririlor, unităţii limbii sacre, pe¬ 
lerinajelor şi în general facilităţii de circulaţie, chiar în epocile 
de tulburări politice, o anumită unitate de stil s-a stabilit în mo¬ 
ravuri, în artă, în gândire — şi aceasta în pofida certurilor tribale, 
politice, religioase şi filozofice care par deosebit de intense. S-ar 
spune chiar că propagarea ereziilor, prozelitismul sectelor, persis¬ 
tenţa duşmăniilor între triburile arabe de la un capăt la altul al imen¬ 
sului imperiu favorizează procesul de uniformizare. S-ar zice că 
există un simţ mai ascuţit al comunităţii islamice în primele seco¬ 
le ale islamului decât în perioada ulterioară, care va ajunge sub tur¬ 
cii otomani la unificare — la fel cum Europa Occidentală va fi mult 
mai diferenţiată şi învrăjbită în epoca modernă decât în vremurile 
cruciadelor şi ale atotputernicei papalităţi. 

Am spus imperiu, dar nu trebuie să ne lăsăm înşelaţi de cu¬ 
vinte. în nici un moment statul omeyyad sau abbasid nu prezintă 
caracteristicile statului unitar al unei civilizaţii, sau ale „imperiului 
universal", pentru a relua expresia lui Toynbee. Este o eroare să 
credem că primii califi reconstituie cumva Imperiul ahemenizilor. 
Ne aflăm într-un nou ciclu, şi arabii sunt semibarbari, complet 
străini de ideea imperială. Dacă s-au instalat definitiv, întâi în Sy- 
ria, apoi în Mesopotamia, ei păstrează multă vreme moravurile 
şefilor nomazi, înaintaşii lor, şi nu adoptă decât parţial structuri¬ 
le administrative ale ţărilor cucerite. 8 Când la Bagdad curtea Ab- 
basizilor va lua în cele din urmă aspectul pe care-1 avea curtea 
regilor Persiei, Imperiul arab va fi deja în pragul fragmentării în 
funcţie de traseul principalelor grupuri etno-culturale sau de ha¬ 
zardul sectelor şi al pretendenţilor. Va exista Califatul de Cordo- 
ba, Maghrebul occidental, Maghrebul oriental, Egiptul cu Tulunizii, 
apoi Fatimizii, Syria cu Hamdanizii, în sfârşit Persia, din ce în 
ce mai autonomă şi din ce în ce mai diferenţiată de restul lumii 
musulmane. Pretutindeni elementul arab a cedat puţin câte puţin 
puterea politică elementelor străine, berbere, turceşti, iraniene. Ni¬ 
mic din toate acestea nu ne aminteşte de Pax Romana, sau de Pax 
Persica epocii ahemenide, sau de orice altă pace imperială din faza 
finală a unei civilizaţii. Mutatis mutandis, perioada califatelor 
omeyyade şi abbaside corespunde mai mult perioadei de expan- 

siune elenică din secolul al VUI-lea până în secolul al IV-lea î. Hr. 
sau expansiunii Europei Occidentale de la sfârşitul Evului Me¬ 
diu şi din epoca modernă. în ciuda unei extreme fragmentări şi 
a unei anumite anarhii politice, regăsim o uimitoare unitate în mo¬ 
ravuri, mode şi gusturi, o bogăţie de idei şi de schimburi continue 
în artă. Chiar după ruptura Omeyyazilor din Cordoba de Califa- 
tul din Bagdad, Spania şi de asemenea Maghrebul rămân foarte 
apropiaţi spiritual de lumea arabă, aşa cum s-a cristalizat ea în 
Oriental Mijlociu. 9 Monumentele din Cordoba, din Sevilla, din 
Kairuan şi Marrakech poartă pecetea artei persane tot atât de mult 
ca acelea din Cairo sau Samarra. 

3. Urmează să abordăm al treilea ordin de fenomene pe care 
l-am considerat mai sus ca fiind necesar „cadrajului" civilizaţiilor 
ivite din întâlnirea elenismului cu Orientul Mijlociu, adică epocile 
la care au loc manifestările cele mai caracteristice ale evoluţiei 
politice şi culturale a acestor unităţi. 

Am văzut că trebuia să considerăm perioada care durează de 
la sfârşitul secolului al VUI-lea până în secolul al X-lea ca fiind 
epoca de aur a culturii arabe 10 care urmează de aproape perioa¬ 
dei de dinamism politic maxim. Totuşi, cucerirea Indiei de către 
ghaznevizi şi mongoli şi cucerirea sud-estului european de către 
otomani sunt fapte mai târzii, datorate perifericilor islamului. Pe¬ 
rioadele corespunzătoare s-ar situa pentru Bizanţ în secolul al X-lea 
în privinţa dinamismului politic şi din secolul al IX-lea până în 
secolul al XlV-lea în ceea ce priveşte iradierea culturală. Pentru 
Occident, dinamismul politic şi înflorirea culturală par mai strâns 
asociate şi le putem grupa de la Renaştere şi de la epoca marilor 
descoperiri până la sfârşitul secolului al XVIII-lea. în cele trei ca¬ 
zuri, înflorirea se situează la aproximativ o mie de ani după înce¬ 
putul perioadei larvare, dacă o plasăm pe aceasta, pentru civilizaţia 
arabă, la cumpăna decisivă dintre secolele al III-lea şi al II-lea î. Hr., 
adică la începuturile regatului part; la începuturile creştinismu¬ 
lui, adică la mijlocul secolului I d. Hr., pentru civilizaţia bizantină; 
şi la începuturile aculturării germanilor, adică la sfârşitul secolu¬ 
lui al IV-lea d. Hr., pentru Occident. Acelaşi decalaj se menţine 
de-a lungul fazelor următoare 11 , acelea ale „regatelor combatan¬ 
te" şi ale statului unitar, şi am văzut că, dacă această ultimă fază 

lipseşte în istoria civilizaţiei bizantine, atât pentru că ramura prin¬ 
cipală (Asia Mică şi sud-estul european) este absorbită de o civi¬ 
lizaţie rivală (cea arabă), cât şi din cauză că cealaltă ramură (Rusia) 
se converteşte la civilizaţia occidentală, dimpotrivă, stabilirea sta¬ 
tului unitar al civilizaţiei arabe (Imperiul otoman) coincide în prima 
jumătate a secolului al XV-lea cu începutul erei „regatelor comba- 
tante“ a civilizaţiei occidentale. 

Dar să revenim la fragmentarea califatului. De la începutul 
secolului al VUI-lea, în epoca expansiunii triumfătoare a islamu¬ 
lui, în extremul occident, în Spania, cucerirea este în primul rând 
fapta berberilor— chiar dacă autoritatea Omeyyazilor nu este pusă 
în discuţie, în vreme ce în extremul orient, în Khorassan, aceasta 
începe să fie contestată. Situaţia va continua să se agraveze sub 
Abbasizi. Vor exista de acum încolo două califate, la Bagdad şi la 
Cordoba. Maghrebul, cel mai adesea, nu va depinde nici de unul, 
nici de celălalt. La Bagdad, cum am văzut, iranienii, cărora Ab- 
basizii le datorau tronul, îşi vor asigura realitatea puterii. Pentru 
a le rezista, califii se vor sprijini pe mercenari turci care, într-o 
bună zi, vor deveni la rândul lor stăpâni, în vreme ce Persia, sub 
Tahirizi, Saffarizi, Samanizi sau Buizi, îşi va afirma din ce în ce 
mai mult independenţa, de fapt dacă nu de drept. Fatimizii, poa¬ 
te pentru că sunt arabi, vor avea şi mai puţine scrupule faţă de 
Abbasizi, întâi în Tunisia, apoi în Egipt. Astfel, din secolul al X-lea, 
în jurul celor trei dinastii arabe, Omeyyazii, Fatimizii şi Abbasi- 
zii, lumea musulmană se împarte în cel puţin trei grupuri, fieca¬ 
re fărâmiţându-se într-o puzderie de principate, în funcţie de etnii, 
tradiţii şi secte — sau pur şi simplu în funcţie de personalităţi ex¬ 
cepţionale. La ambele extremităţi, în Maghrebul occidental şi mai 
ales în Persia, se nasc sau renasc individualităţi naţionale. Există 
câteva încercări de unificare, toate din partea unor dinastii turceşti, 
şi care rămân la urma urmelor limitate: aceea a Selgiucizilor în 
secolul al Xl-lea; aceea a Aiubizilor în secolul al XH-lea (care-1 
dau istoriei şi legendei pe Saladin); dinastia Mamelucilor mai ales, 
la sfârşitul secolului al XlII-lea, care, singură, pare să fi avut în 
lumea musulmană de atunci o „idee imperială 44 . 

Era „regatelor combatante 44 , care se conturează atât de clar la 
majoritatea civilizaţiilor trecute de noi în revistă, nu se detaşează 

însă prea bine din istoria civilizaţiilor arabe. Schimbările, înfrun¬ 
tările, regrupările nu lipsesc; ele iau chiar, din când în când, un as¬ 
pect haotic. Niciodată totuşi nu vedem constituindu-se constelaţii 
de state rivale, de puteri aproximativ egale, dintre care cel puţin 
una, pe rând, aspiră la exercitarea hegemoniei asupra întregii lumi 
din care face parte. Această situaţie se datorează poate faptului 
că lumea musulmană se întinde, geografic, pe o distanţă într-a- 
devăr nemăsurată: de la Indus la Atlantic sunt 8 000 de kilometri 
şi obstacole naturale considerabile. Unitatea lumii greco-romane 
era asigurată prin mare. Civilizaţia elenică este o civilizaţie esen¬ 
ţial marină, şi Imperiul roman, am spus-o, este o fâşie teritoria¬ 
lă în jurul acelei Mare Nostrum , căreia el îi controlează întregul 
litoral. Arabii nu vor avea niciodată decât o jumătate din litoral 
şi, cu excepţia unor scurte perioade, nu vor stăpâni Mediterana. 
în mod tradiţional, legătura dintre diversele părţi ale lumii arabe 
se face pe cale terestră. De unde decupajul geografic în cel pu¬ 
ţin trei tronsoane principale: din est în vest, aria iraniană, aria 
Orientului Apropiat — Syria, Arabia, Egiptul —, apoi, de cealal¬ 
tă parte a deşertului libian, grupul Maghreb-Spania, el însuşi ade¬ 
sea scindat în două sau mai multe părţi. Astfel, din epoca splendorii 
abbaside, autoritatea politică a califilor a fost nimicită de la un 
capăt la celălalt al imensului „imperiu" care a fost construit în gra¬ 
bă dintr-un elan religios, în timp ce, chiar la Bagdad, realitatea 
puterii era exercitată de veritabili „intendenţi ai palatului", cel mai 
adesea de origine străină. Iată de ce tendinţa spre unitate a lumii 
musulmane nu apare clar. Mai degrabă decât spectacolul unui grup 
de state aspirante la hegemonie, comparabile cu acelea din Orien¬ 
tul Mijlociu antic sau din China, din lumea elenică sau din lumea 
occidentală, vedem o succesiune de încercări în timp, care se în¬ 
cheie în secolul al XVI-lea prin instalarea Imperiului otoman si¬ 
multan în inima vechiului Imperiu bizantin şi în aproape toată aria 
lumii arabe. Astfel, unificarea a fost în cele din urmă realizată nu 
de arabi, nici de syrieni şi iranieni (cele trei elemente constituti¬ 
ve ale civilizaţiei arabe), ci de o putere periferică, apărută târziu 
printre aceşti barbari asiatici islamizaţi, turcii, care vor juca un rol 
atât de mare în istoria politică a lumii arabe începând din secolul 
al IX-lea. 



204 


CIVILIZAŢIILE 


De-a lungul a două secole, efortul principal al otomanilor (căci 
de ei este vorba) a constat în lupta împotriva duşmanului exterior, 
lumea creştină. Cu excepţia marii lor înfruntări cu turco-mongo- 
lii lui Timur Lenk, care era să compromită marile succese repur¬ 
tate spre vest, otomanii par să nu-şi fi făcut prea multe griji în 
privinţa celorlalte unităţi ale lumii arabe, aflate atunci în plină de¬ 
cadenţă. Imperiul otoman şi-a îndeplinit misiunea de unificator 
al lumii arabe doar după ce a distrus toate statele creştine orto¬ 
doxe, cu excepţia prea îndepărtatei Rusii (care, de altfel, în epo¬ 
că, era vasala tătarilor musulmani), atacând în acelaşi timp Ungaria, 
primul bastion occidental. Lumea antică ne-a furnizat deja un 
exemplu asemănător: numai după ce a zdrobit, prin intermediul 
celor doi campioni ai săi, Macedonia şi Roma, civilizaţia babi¬ 
loniană reprezentată succesiv de Persia şi Cartagina, civilizaţia 
elenică a putut să-şi realizeze unitatea. Şi paralela cu „imperiul 
universal" al Romei se continuă prin aceea că tocmai din partea 
civilizaţiei rivale zdrobite i se va trage mai târziu pieirea. 

De altfel, unitatea lumii islamice nu va fi completă. încerca¬ 
rea turcească se va ciocni de rezistenţa Persiei, care, după ce a 
contribuit atât de mult la înflorirea civilizaţiei arabe, s-a detaşat 
şi singularizat puţin câte puţin; în aşa măsură, încât, de la marele 
duel Selim I - şahul Ismail, din primul sfert al secolului al XVI-lea, 
care consacră o separare deja veche, ne este permis să vorbim de 
două ramuri distincte ale civilizaţiei arabe, ramura turco-arabă şi 
ramura iraniană. (Frontiera între Imperiul turc şi Persia va fi fluc¬ 
tuantă, dar se va situa uşor mai la est decât vechea frontieră în¬ 
tre Imperiul roman şi regatul sasanid, Mesopotamia, care a suportat 
multă vreme influenţa iraniană, rămânând Turciei, cu excepţia unei 
scurte perioade în secolul al XVII-lea.) 

Pentru a doua oară în două mii de ani, Persia se detaşează de 
un ansamblu pentru a crea o civilizaţie aparte: în secolul al IlI-lea 
î. Hr., cu dinastia partă a Arsacizilor, a doua oară în secolul al 
XVI-lea d. Hr., cu dinastia persană a Sefevizilor. Dar împrejură¬ 
rile sunt foarte diferite. în primul caz, perşii s-au debarasat foar¬ 
te repede de stăpânii lor macedoneni, şi cultura elenică importată 
de cuceritori a rămas superficială. De altfel, părţii care conduc 
rezistenţa sunt semibarbari, în vreme ce elenismul este în plină 



CIVILIZAŢIA ARABĂ SAU ISLAMICĂ 205 

maturitate. în al doilea caz, iranienii au fost în contact cu arabii 
vreme de opt secole, momentul întâlnirii între cele două culturi 
fiind diferit. Persanii sunt cei care se apropie de maturitate, iar 
arabii sunt semibarbari. 

Am văzut rolul capital pe care l-a jucat elementul iranian în 
primele secole ale islamului, atât în domeniul politic, cât şi în do¬ 
meniul cultural. Acest rol continuă până la sfârşitul secolului al 
Xl-lea cel puţin. De la mijlocul secolului al X-lea până la mijlo¬ 
cul secolului al Xl-lea, puterea reală, la Bagdad, aparţine emiri¬ 
lor Buizi, care se pretind înrudiţi cu Sasanizii şi care reînvie vechiul 
titlu de Şahinşah, Rege al Regilor. Influenţa iraniană rămâne pre¬ 
ponderentă chiar după răsturnarea dinastiei buide de către turcii 
selgiucizi. Cel mai mare ministru al sultanilor selgiucizi este un 
persan, Nizam al-Mulk, personaj cu totul remarcabil, al cărui tes¬ 
tament politic va servi drept model statelor musulmane de-a lun¬ 
gul secolelor, şi care, sprijinit de teologia compatriotului său 
Al-Ghazali, va fi creatorul acelor madrasa care rămân şi astăzi 
în întreaga lume musulmană instituţia principală a învăţământului 
ortodox sunnit. 

Aşadar, de la începutul secolului al IX-lea, Persia, sub Tahi- 
rizi, s-a bucurat de o independenţă reală, care a favorizat o cu¬ 
rioasă mişcare îndărăt ce are puţine exemple în istorie. Tradiţia 
persană n-a fost niciodată pierdută, chiar când, la iranieni, cultu¬ 
ra superioară s-a exprimat în arabă, şi în secolul al X-lea, mai ales 
în timpul reacţiei aristocratice a Samanizilor, vedem apărând, fe¬ 
cundată de literatura arabă a celor două secole precedente, o mare 
literatură în limba persană. Această renaştere a unei culturi na¬ 
ţionale se manifestă întâi, cum e firesc, în literatură şi doar mai 
târziu în alte domenii. Rudaki, Daqiqi, Firdusi sunt deja poeţi per¬ 
sani; compatriotul lor Ibn Şina (Avicenna) este încă un filozof arab. 
De altfel, această renaştere nu va fi împiedicată de stăpânii turci 
sau mongoli pe care noile mişcări ale popoarelor din stepă îi vor 
impune Persiei vreme de câteva secole — Selgiucizi, Ghaznevizi, 
Genghishanizi, Timurizi. Sub aceştia din urmă, Persia va cunoaş¬ 
te chiar o culme a culturii sale — deşi această dinastie străină şi-a 
stabilit capitala la Herat, într-un punct excentric faţă de lumea ira¬ 
niană, vestul ţării scăpându-i foarte curând. — Astfel, de pildă, 



206 


CIVILIZAŢIILE 


influenţată de arta chineză şi totuşi foarte originală, miniatura per¬ 
sană din epoca timuridă merită să figureze printre marile momen¬ 
te ale picturii universale. Şi această apariţie (sau reapariţie) a 
picturii, pe care prejudecata arabă potrivnică „imaginilor" a îm¬ 
piedicat-o până atunci, ilustrează bine, alături de poezia epică hră¬ 
nită din faptele măreţe ale anticei istorii naţionale, această detaşare 
a Persiei de restul lumii musulmane. 

De altfel, un alt element consacră separarea: adoptarea de că¬ 
tre Persia, în secolul al XVI-lea, sub noua dinastie naţională a Sefe- 
vizilor, a formei şiite a islamului. Persia a cunoscut, din primele 
timpuri ale islamizării, accese „eretice", kharidjite sau şiite 12 , dar 
de fiecare dată fusese readusă la ortodoxie. Faptul că Persia adop¬ 
tă acum definitiv şiismul, chiar în momentul în care turcii, apă¬ 
rători ai ortodoxiei sunnite, realizau statul unitar al civilizaţiei 
arabe, va avea consecinţe dintre cele mai grave pentru unitatea 
lumii musulmane. Duelul care-i va opune pe sultanii otomani şa¬ 
hilor din Persia va lua, cel puţin la început, caracterul unui con¬ 
flict religios. Desigur, acest aspect se va atenua cu timpul, şi 
caracterul politic al unui conflict care va dura cu intermitenţe până 
în plin secol al XlX-lea va deveni din ce în ce mai evident. 13 Dar 
din secolul al XVI-lea aspectul de conflict între naţiuni este din¬ 
colo de orice îndoială, şi există aici o schimbare notabilă în ra¬ 
port cu primele timpuri ale islamului, când viaţa religioasă era 
dominată de rivalităţile dintre descendenţii Profetului sau între 
triburile arabe. Amestecul de profan şi de sacru, de temporal şi 
spiritual din propovăduirea lui Mahomed, apoi din viaţa islamu¬ 
lui sub primii califi, a avut drept consecinţă faptul că certurile în 
jurul ereziilor islamului sau, dacă preferăm, al sectelor a luat de la 
început un caracter mult mai personal şi mai puţin abstract decât 
certurile din primele secole ale Bisericii creştine. Bătălia se purta 
în jurul unor persoane, sau al unor mituri personale, mai degrabă 
decât pentru o anumită dogmă. 

Pe lângă adoptarea oficială a doctrinei şiite, persistenţa în Iran 
— până în zilele noastre — a unor practici şi credinţe zoroastriene 
a dat de asemenea islamului iranian un caracter particular. Cum 
s-a întâmplat în Egipt şi Syria unde au rămas nuclee creştine, un 

nucleu ireductibil de partizani ai vechii religii a persistat în Iran 
sub forma minorităţii ghebre sau parsi. 

Astfel, începând cu unificarea lumii arabe de către turci, Ira¬ 
nul (regatul persan din acele vremuri) se detaşează definitiv de 
acest ansamblu, şi odată cu el întregul islam oriental. Stat naţio¬ 
nal, aproape omogen, el scapă parţial fenomenelor proprii unui 
imperiu universal şi se constituie de acum încolo ca un „micro- 
climat“ în interiorul ansamblului musulman. De notat că Persia, 
cu o uşoară întârziere, cunoaşte un moment de putere şi de splen¬ 
doare comparabil cu acela al Turciei. Dacă domnia lui Soliman 
Magnificul (1520-1566) este considerată ca reprezentând culmea 
puterii otomane, Persia modernă îşi atinge înflorirea două gene¬ 
raţii mai târziu sub şahul Abbas (1587-1629). în secolul al XVIII-lea, 
paralel cu Imperiul otoman, Persia se va îndrepta spre decadenţă, 
şi occidentalizarea ei se va izbi de aceleaşi dificultăţi ca în Turcia. 

Istoria Imperiului otoman ne oferă unele dintre cele mai ca¬ 
racteristice trăsături pe care le au statele unitare ale unei civili¬ 
zaţii. El se întemeiază pe o rasă războinică, de la periferia civilizaţiei 
arabe, turcii. Aceştia devin campionii ortodoxiei sunnite şi adoptă 
esenţialul din cultura arabă, căreia nu-i aduc nimic original. De 
la stabilirea sultanatului selgiucid din Konia, limba turcă, îmbo¬ 
găţită cu un mare număr de elemente arabe şi persane, începe să 
fie utilizată de administraţie, deşi araba rămâne, pentru încă două 
secole, limba oficială a statului. Sub sultanii otomani, această ul¬ 
timă urmă de respect pentru limba Coranului va dispărea — cu 
excepţia domeniului religios, bineînţeles. Cum am văzut, primul 
efort al otomanilor nu este îndreptat spre unificarea lumii arabe, 
ci este în întregime dirijat împotriva Bizanţului şi a celorlalte po¬ 
poare creştine din Balcani: bulgari, sârbi, albanezi, români. Pu¬ 
terile catolice cele mai direct interesate, Ungaria şi Veneţia, vor 
încerca, prea târziu, să oprească valul care se rostogoleşte, aju¬ 
tate sporadic de o elită a cavaleriei occidentale. Dar spiritul cru¬ 
ciadei murise. Occidentul va asista, stupefiat şi paralizat, la căderea 
Constantinopolului în mâinile necredincioşilor. Şi mai rău, unii 
creştini îl vor fi ajutat pe sultan să-şi făurească maşina de război 
care va forţa meterezele vechiului oraş imperial. 

în 1453, turcii sunt în măsură să devină imperiul universal al 
lumii arabe, tot aşa cum romanii erau pregătiţi pentru dominarea 
lumii elenice după căderea Cartaginei în 146 î. Hr. Dar ne putem 
întreba dacă turcii nu şi-au compromis grav şansele unui verita¬ 
bil destin imperial în interiorul lumii musulmane făcând din pres¬ 
tigioasa cetate creştină capitala propriului lor imperiu. într-adevăr, 
războaiele europene au absorbit partea cea mai importantă a re¬ 
surselor imperiului şi diplomaţia Porţii a fost dirijată mai mult spre 
lupta împotriva Europei decât spre menţinerea unităţii islamului. 14 
Şi dacă turcii ajung foarte curând în Arabia şi Egipt (1516-1517) 
şi până la hotarele marocane (1529) 15 , ei se vor arăta pe urmă mai 
mult preocupaţi de menţinerea subjug a raialelor din Europa de¬ 
cât de menţinerea coeziunii acestui vast Imperiu musulman. 

Astfel, de la începutul secolului al XVIII-lea, suzeranitatea oto¬ 
mană asupra Maghrebului devine mai degrabă o autoritate doar 
cu numele. După 1705, Tunisia, sub dinastia husseinită, este prac¬ 
tic independentă. Tripolitania cunoaşte mai multe încercări de in¬ 
dependenţă între 1714 şi 1835, în vreme ce Egiptul se emancipează 
prima oară de la 1766 la 1773, înainte de a se emancipa definitiv 
la începutul secolului următor, cu Mehmet Aii. Turcia nu se va în¬ 
verşuna să-şi restabilească aici autoritatea, ci, dimpotrivă, va ac¬ 
cepta alianţa lui Mehmet Aii împotriva supuşilor creştini revoltaţi, 
în schimb, ea va lupta cu îndărătnicie în Europa înainte de a acor¬ 
da independenţa naţiunilor creştine din imperiul ei. Această di¬ 
ferenţă de atitudine se datorează, probabil, parţial animozităţii 
religioase, parţial bogăţiilor agricole ale teritoriilor europene, cu 
excepţia Greciei, dar ea decurge mai firesc din situaţia geografi¬ 
că a Constantinopolului, care făcea din popoarele balcanice o zonă 
de protecţie între puterile europene şi capitala imperiului. 

în afară de perşi, care le scapă definitiv, singurii adversari de 
care turcii se vor ciocni în acţiunea lor de unificare a teritoriilor 
musulmane fărâmiţate vor fi mamelucii din Egipt, din acel Egipt 
a cărui putere economică era, tocmai atunci, brutal şi iremediabil 
atinsă de descoperirea de către portughezi a drumului în jurul Ca¬ 
pului Bunei Speranţe, care lipsea Cairo de cea mai mare parte a 
comerţului cu Levantul. O singură campanie a fost de ajuns pen- 



CIVILIZAŢIA ARABĂ SAU ISLAMICĂ 209 

tru ca, din acel moment, Egiptul să devină pentru sultani o colo¬ 
nie de exploatat. 

Iar cuvântul „exploatare 11 trebuie înţeles în sensul lui cel mai 
puternic. Căci dacă „naţiunilor imperiale 11 le e în general sortită o 
anume sterilitate culturală, ea este compensată cel mai adesea de 
o bună administraţie şi de o anumită prosperitate economică. Dar 
nu acesta a fost cazul turcilor. Ţările cucerite, indiferent că au fost 
creştine sau musulmane, au fost supuse unor deturnări de bogă¬ 
ţii prin abuz de putere, fără contrapartidă, neexistând nici măcar 
scuza că de ele a profitat puterea centrală. Indisciplina şi cupidi¬ 
tatea şefilor locali, relativa independenţă de care ei s-au bucurat 
curând vor conduce la exploatarea nemiloasă a populaţiilor, la să¬ 
răcirea progresivă a imperiului şi la o stare de agitaţie cronică, 
în ciuda duratei lungi a acestui imperiu 16 , Pax Ottomanica n-a¬ 
re nimic comparabil cu Pax Romana, nici cu Pax Sinica şi Pax 
Persica. De-a lungul mai multor secole de dominaţie, turcii n-au 
reuşit să realizeze nici ordinea, nici prosperitatea, nici pacea ve¬ 
ritabilă, ci supunerea prin teroare şi o anumită uniformizare a mo¬ 
ravurilor. 

Dacă absenţa spiritului creator este o caracteristică destul de 
generală a „popoarelor imperiale", ea este deosebit de pronunţa¬ 
tă la turci. în afară de câteva opere arhitecturale, mai ales în ca¬ 
pitală, cum e marea moschee a lui Soliman sau moscheea lui Selim 
la Adrianopol, opera arhitectului Sinan, de la sfârşitul secolului al 
XVI-lea, turcii, cu tot fastul desfăşurat de sultanii lor, au puţine 
„realizări imperiale 11 la activ. Se poate spune că sub tirania lor lu¬ 
mea arabă, şi împreună cu ea sud-estul european, a suportat o len¬ 
tă degradare, atât în domeniul economic, cât şi în acela al valorilor 
de civilizaţie. Şi acest fenomen dobândeşte cu atât mai mult re¬ 
lief, cu cât stagnarea şi apoi regresul civilizaţiei arabe coincid cu 
prodigiosul avânt al Occidentului. 

în aceste condiţii ne putem întreba prin ce miracol acest mare 
ansamblu disparat a putut nu numai să se menţină atât de multă 
vreme, dar să şi reprezinte de-a lungul secolelor o primejdie for¬ 
midabilă pentru Europa. O primă explicaţie ar fi de găsit în fap¬ 
tul că turcii au fost mult timp animaţi de zelul religios al neofiţilor, 
în momentul în care Occidentul îşi începe marea criză religioasă, 

care va ajunge la un regres generalizat al credinţei, islamul, mai 
tânăr, este dimpotrivă în plină vigoare, cum o dovedeşte expan¬ 
siunea lui, cel mai adesea pacifică, în Africa şi în Asia de sud-est. 

Pe de altă parte, cum am subliniat deja, Occidentul intră în faza 
„regatelor combatante 11 chiar în momentul în care începe pentru 
lumea arabă era unităţii imperiale. El nu va fi niciodată capabil 
să facă un front comun împotriva pericolului otoman — fără să 
mai vorbim de lipsa lui de vlagă şi de interes în a acorda ajutoare 
„grecilor schismatici 11 . 

în sfârşit, o altă cauză trebuie găsită în tinereţea relativă a na¬ 
ţiunii otomane, care va fi ameţită şi antrenată de propriile sale suc¬ 
cese. Ea va da dovadă, până în plin secol al XVII-lea, de o 
extraordinară combativitate. La aceasta se adaugă o solidă orga¬ 
nizare militară, de factură democratică, ce reprezintă un progres 
în raport cu organizarea şi strategia armatelor feudale ale Occi¬ 
dentului (ceea ce nu va mai fi adevărat începând cu naşterea ar¬ 
matelor modeme în secolul al XVII-lea). 17 

Unul dintre secretele acestei reuşite a fost instituţia ieniceri¬ 
lor, remarcabilă atât din punctul de vedere al caracterului ei de¬ 
mocratic 18 , cât şi din punctul de vedere al recrutării din exterior 
— sau mai exact din afara comunităţii turceşti. A existat aici o 
instituţie dintre cele mai originale şi ale cărei rezultate, într-o pri¬ 
mă fază, au fost uimitoare. Educaţia spartană a copiilor smulşi 
de la părinţii lor ne apare ca o aplicaţie a utopiei Republicii lui 
Platon şi, prin unele aspecte, o prefigurare a practicilor totalitare 
contemporane. Ea a dus la înfiinţarea unui corp fanatizat, care mul¬ 
tă vreme a părut invincibil. Recrutarea lui sistematică dintre co¬ 
piii creştini supuşi imperiului a avut pe de altă parte drept rezultat 
o reînnoire permanentă, de-a lungul generaţiilor, a unei elite mi¬ 
litare la un popor relativ puţin numeros. Până în ziua în care acest 
corp, devenit prea puternic, se va întoarce împotriva stăpânilor 
lui şi, prin indisciplina şi neîncetatele lui intervenţii în afacerile 
Seraiului, va compromite stabilitatea politică a imperiului. 

Dacă ofensiva turcească împotriva creştinilor este pentru pri¬ 
ma oară oprită, pe mare, la Lepanto în 1571, ea nu este totuşi zdro¬ 
bită nici pe uscat, nici pe mare. Ea va ajunge la punctul extrem 
la Viena în 1663. Tratatul de la Karlowitz din 1699 marchează 

primul regres, şi este simptomatic că principalul negociator al Por¬ 
ţii este un supus creştin, marele-dragoman Alexandru Mavrocor- 
dat. 19 Avem aici, în fond, încă un semn al indigenţei relative de 
care dă dovadă „subcivilizaţia“ turcească, adică faptul că a tre¬ 
buit să apeleze atât de timpuriu la elemente periferice, adesea chiar 
din afara comunităţii „credincioşilor 11 . Refuzul dispreţuitor de a 
învăţa limbile „ghiaurilor 11 i-a făcut foarte curând pe turci să fie 
tributari, în acest domeniu, supuşilor lor creştini, mai ales când 
soarta le devenise potrivnică sub raport militar şi când rolul ne¬ 
gocierii a crescut proporţional. Chiar în epoca de grandoare a lui 
Soliman Magnificul, străinii sunt numeroşi printre marii dregători 
ai statului: marele-vizir al lui Soliman, Ibrahim Paşa (1523-1536), 
este un grec din Parga; marele-amiral Khaireddin Paşa, adversa- 
mi lui Andrea Doria, este un grec din Mytilene. Principalul con¬ 
silier al lui Selim 11 (1566-1574) va fi un evreu spaniol, Joseph 
Naşi. în a doua jumătate a secolului al XVll-lea şi la începutul 
secolului al XVlIl-lea, puterea otomană în declin pare să-şi regă¬ 
sească vigoarea sub dinastia albaneză a marilor-viziri Kdpriilu. 20 
Paralel, comerţul şi chiar o parte din administraţie cad în mâini¬ 
le grecilor din Fanar, dintre care unii, cum e la sfârşitul secolu¬ 
lui al XVI-lea acest Cantacuzin zis Şeitanoglu („fiul dracului 11 ), 
descendent probabil al ilustrei familii bizantine, apoi alţii, Ma- 
vrocordaţii, Ypsilanţii, Moruzeştii, se fac indispensabili prin ave¬ 
rea, competenţa şi dibăcia lor, care trebuie să fie extremă ca să 
le asigure supravieţuirea în acest univers ostil, supus arbitrariu- 
lui. Situaţia lor nu e lipsită de asemănare cu aceea a evreilor din 
Occident, şi rolul lor — deşi obscur — va spori pe măsură ce im¬ 
periul va da semne de descompunere. în schimb, se cuvine să no¬ 
tăm că, invers de cum s-a petrecut în întâlnirea Orientului cu 
elenismul, unde civilizaţia cucerită a sfârşit prin a avea o influ¬ 
enţă preponderentă asupra civilizaţiei cuceritoare, civilizaţia bi¬ 
zantină aflată în declin n-a avut decât o mică influenţă asupra 
turcilor. Ei au adoptat desigur câteva elemente ale culturii şi ad¬ 
ministraţiei bizantine, dar cele mai multe elemente de cultură care 
le erau comune cu grecii le deţineau deja din contactul cu lumea 
arabă. Dimpotrivă, moravurile pe care turcii le-au introdus în 
posesiunile lor au marcat puternic popoarele sud-est europene. 

Turcia urma să se transforme abia în contact cu Occidentul, 
dar cu o încetineală extremă. Ca în cazul Rusiei, acest contact a 
fost întâi un contact ostil. Dar primele înfrângeri suferite în faţa 
armatelor occidentale (imperialii, ajutaţi în această împrejurare 
de francezi, St. Gotthard, 1664, apoi de polonezi, Viena, 1683) 
nu par să le fi deschis imediat turcilor ochii asupra superiorităţii 
„sistemului" de care dispuneau adversarii lor. Cu excepţia unei 
prime şi scurte experienţe cu contele de Bonneval, la începutul 
secolului al XVIII-lea, va trebui să aşteptăm ultimii ani ai seco¬ 
lului al XVIII-lea pentru a vedea apărând primele reforme de tip 
occidental. Ele au fost prea timide şi puţin eficiente, şi mai ales 
limitate la domeniul militar, conform părerii, frecvente la popoa¬ 
rele „condamnate la aculturare", că pentru ele ar fi posibilă doar 
adoptarea celor mai superficiale trăsături ale unei civilizaţii riva¬ 
le, a căror superioritate au resimţit-o pe pielea lor. Nu e aici lo¬ 
cul să relatăm în amănunt peripeţiile occidentalizării Turciei. Mai 
mult decât în cazul Rusiei, rezistenţa conservatorilor a fost îndâr¬ 
jită de-a lungul întregului secol al XlX-lea şi numai după pier¬ 
derea ultimelor resturi ale imperiului, în 1918, mâna de fier a lui 
Kemal Atatlirk a putut să impună poporului turc, de acum înco¬ 
lo redus la teritoriul unui stat naţional de dimensiuni modeste, re¬ 
formele radicale care să permită occidentalizarea. 21 Secolul al 
XlX-lea a fost o lungă agonie — în timpul căreia, trebuie s-o re¬ 
cunoaştem, turcii au continuat să dea dovadă de remarcabile ca¬ 
lităţi militare. Dar la urma urmelor, întârzierea dezmembrării 
Imperiului otoman s-a datorat politicii de echilibru duse de prin¬ 
cipalele puteri occidentale, care cerea menţinerea acestui pion pe 
eşichierul european. Astfel, Turcia s-a găsit implicată — la un rang 
secundar şi, s-ar putea spune, împotriva propriei voinţe — în cer¬ 
turile statelor pretendente la hegemonia lumii occidentale. Rolul 
ei în această împrejurare ne aminteşte într-o anumită măsură ro¬ 
lul jucat de Egipt în secolele al VH-lea-al Vl-lea î. Hr., în ulti¬ 
ma fază a erei „regatelor combatante" ale Orientului Mijlociu, care 
se încheie prin victoria neprevăzută a perşilor. 

Căderea şi dezmembrarea Imperiului otoman nu marchează — 
cel puţin nu încă, după cât putem judeca — sfârşitul civilizaţiei 

arabe. Aceasta oferă astăzi observatorului câteva fenomene deo¬ 
sebit de interesante: 

— „imperiul ei universal" a dispărut după patru secole de exis¬ 
tenţă, fără totuşi ca aria ei culturală să fie fizic copleşită 
de o civilizaţie rivală sau de mase barbare; 

— în schimb, această arie suportă pretutindeni influenţa eco¬ 
nomică, tehnică, politică şi spirituală a unei civilizaţii con¬ 
temporane rivale, cea occidentală, influenţă care constituie 
în ultimă instanţă o presiune propriu-zis intolerabilă; 

— şi totuşi, religia care a reprezentat şi continuă să reprezin¬ 
te legătura esenţială dintre membrii acestei civilizaţii păs¬ 
trează o vigoare uimitoare. 

1. Astfel, în locul unităţii imperiale impuse de turci, unitate 
care de un secol şi jumătate prezenta multe fisuri, se conturează 
alte regrupări întemeiate pe ideea modernă de naţiune. Se vor¬ 
beşte pentru prima oară despre „naţiunea arabă" pentru a desem¬ 
na diversele popoare care, de la Golful Persic la Atlantic, vorbesc 
idiomuri arabe, şi se caută, în acelaşi timp, ceea ce este contra¬ 
dictoriu, să se menţină coeziunea lumii musulmane creând o con¬ 
fuzie între arabism şi islamism, confuzie favorizată de menţinerea 
limbii arabe ca limba sacră a Coranului şi de obligaţia de a face 
pelerinaj la Mecca. Evenimentele politice contemporane dovedesc 
că, în spiritul musulmanilor nonarabi, această confuzie nu mai e 
posibilă. 

2. Astăzi, fenomenul primordial este şocul civilizaţiei occiden¬ 
tale asupra ansamblului lumii musulmane — care depăşeşte, cum 
am văzut, cadrul civilizaţiei arabe, spre sud în Africa neagră, spre 
est în Asia Centrală, India, Malaysia, Insulinda, unde au luat naş¬ 
tere culturi hibride. Pretutindeni, deşi în grade diverse, popoare¬ 
le musulmane cad pradă unei mari efervescenţe sau unei mari 
tulburări, datorate grabei cu care conducătorii lor se străduiesc să 
le modernizeze, precum şi enormelor dificultăţi şi rezistenţe de 
care această modernizare se izbeşte. Dificultatea majoră provine 
din ataşamentul faţă de tradiţia islamică şi din incompatibilitatea 
acesteia cu datele esenţiale ale civilizaţiei occidentale modeme. 

3. Religia islamică este în plină vigoare, în plină expansiune. 
Reînnoirea pare să fi început în Arabia, la sfârşitul secolului al 
XVIII-lea, odată cu mişcarea puritană a wahabiţilor, şi s-a ex¬ 
tins de atunci la numeroase zone. 22 Astfel, în Africa neagră isla¬ 
mul progresează de zece ori mai repede decât creştinismul. Putem 
desigur să găsim acestui fenomen motive locale, particulare: simpli¬ 
citatea dogmelor islamice în comparaţie cu complexitatea dog¬ 
melor creştine (mai ales dogma Sfintei Treimi); îngăduinţa relativă, 
mai ales în ceea ce priveşte practicarea poligamiei etc. Dar elanul 
islamului vine probabil şi din relativa lui tinereţe. Orice credin¬ 
cios este un propagator virtual al islamului, în vreme ce răspân¬ 
direa creştinismului este practic opera exclusivă a „profesioniştilor" 
(această ultimă diferenţă între cele două religii putând fi de ase¬ 
menea atribuită structurii lor diferite, la musulmani existând o se¬ 
parare mai puţin netă între sacru şi mundan). 

Dar acest expansionism musulman nu ajunge el oare prea târ¬ 
ziu, intr-un moment în care adaptarea la civilizaţia occidentală a 
devenit o chestiune de viaţă şi de moarte pentru popoarele din lu¬ 
mea întreagă? Or, incompatibilitatea dintre islam şi civilizaţia oc¬ 
cidentală, în forma sa modernă, laică, este flagrantă. Pretutindeni 
unde occidentalizarea progresează (cu întregul cortegiu de dez¬ 
echilibre morale pe care acest „progres" îl implică într-o primă 
fază), fidelitatea faţă de islam — fidelitatea reală, profundă, nu 
aceea pur şi simplu afişată de şovinismul antioccidental — este 
în regres 23 ; şi ne putem întreba cu adevărat dacă o sinteză crea¬ 
toare este încă posibilă intr-un viitor previzibil, sau dacă stricta 
respectare a învăţăturii Coranului nu reprezintă un obstacol de ne¬ 
învins în calea occidentalizării. Din acest punct de vedere, s-ar 
părea că popoarele arabe sunt în întârziere în comparaţie cu po¬ 
poarele Extremului Orient. 


Note 

1. Am spus deja, şi voi reveni asupra acestei probleme, că nu îm¬ 
părtăşesc opinia lui Toynbee despre rolul religiilor în trecerea de la o 
civilizaţie la alta. 

2. Cf, mai sus, pp. 128 şi urm. 

3. Probabil că lunga revoltă a Mazdakizilor la începutul secolului al 
Vl-lea şi represiunea ei sângeroasă au lăsat o rană adâncă în unele re¬ 
giuni ale regatului şi că succesul militar al arabilor a fost favorizat de 
caracterul democratic al islamului, care contrasta cu structura aristocra¬ 
tică a statului sasanid. 

4. Vedem aici, repet, diferenţa capitală care există între fazele ini¬ 
ţiale ale civilizaţiei arabe şi acelea ale civilizaţiei occidentale. Aceasta 
din urmă se naşte din contactul între ceea ce am putea numi „barbari in¬ 
tegrali", adică popoare a căror cultură se situează la nivelul protoisto- 
riei, germanii, şi o civilizaţie pe cale de dezintegrare, lumea romană. 
Aceasta din urmă nu mai are forţă de asimilare, iar germanii încă nu sunt 
copţi pentru a asimila o cultură străină. Va fi nevoie de o lungă perioa¬ 
dă de incubare, de aproximativ şapte secole, cum am spus, pentru ca noul 
amalgam să dea naştere unei societăţi originale. Arabii, în schimb, sunt 
barbari care au suportat deja o lentă aculturare şi care intră în raport cu 
două civilizaţii pe cale de a se naşte, cea bizantină şi ceea ce ar fi putut 
să fie civilizaţia iraniană. Pentru a încheia această scurtă prezentare com¬ 
parativă a fazelor iniţiale ale celor trei civilizaţii născute din întâlnirea 
elenismului cu Orientul Mijlociu, trebuie notat că barbarii civilizaţiei bi¬ 
zantine (cu excepţia câtorva grupuri „barbare" din interior, ca isaurienii 
şi armenii), adică slavii, sunt în acelaşi timp prea puţin aculturaţi, prea 
exteriori geografic şi prea târziu veniţi pentru a contribui sensibil la mo¬ 
delarea civilizaţiei bizantine. 

5. Am insistat deja de mai multe ori asupra lentei orientalizări a Im¬ 
periului roman şi mai ales a jumătăţii lui elenizante. Pentru observato¬ 
rul modem, faptul este vizibil mai ales de-a lungul transformărilor suferite 
de arhitectură: adoptarea cupolei şi a planului treflat, care urma să de¬ 
vină obişnuit în bisericile creştine, dispariţia progresivă a statuarului, im¬ 
portanţa sporită a decorului şi mai ales acoperirea cu cărămizi, dale 
colorate şi mozaicuri etc. E neîndoielnic că atmosfera unei biserici bi¬ 
zantine nu mai datorează mare lucru spiritului caracteristic al clasicis¬ 
mului elenic. Nu se va sublinia niciodată suficient în ce măsură aceste 
schimbări de optică şi de gust, şi nu doar de tehnică pură, implică o mo¬ 
dificare profundă a viziunii despre lume. Vizitatorul care trece astăzi, 
la Atena, de la Parthenon la bisericuţa bizantină Capricarea, la doar câ¬ 
teva sute de metri distanţă, trece subit, brutal, dintr-o lume în alta. Nu-i 
deloc de mirare deci dacă musulmanii şi-au construit primele moschei 
în stil bizantin; şi trebuie să constatăm că ei nu se îndepărtează nicio¬ 
dată în mod considerabil de acest stil. Turcii lui Mahomed II s-au simţit 
repede în largul lor în Sfânta Sofia transfoimată în moschee. Dimpotrivă, 

în Europa Occidentală, San Marco din Veneţia este un caz rar până în 
epoca contemporană şi care se explică prin faptul că, în vremea înce¬ 
puturilor unei culturi originale în Occident, Veneţia era o veritabilă co¬ 
lonie culturală a Bizanţului. 

6. El a fost deja întrezărit în secolul al XlV-lea de marele istoric arab 
Ibn Khaldun, care notase că din Persia veniseră primii gramaticieni arabi, 
primii colectori ai tradiţiilor Profetului, primii jurişti şi primii teologi ai 
islamului. 

7. Unul dintre cei mai buni cunoscători actuali ai istoriei arabe, Gus- 
tav von Griinebaum, profesor la Universitatea din Chicago, în mai multe 
dintre operele lui şi, mai ales, intr-un capitol din Medieval Islam — trad. 
fr., L Islam medieval , Payot, Paris, 1962 —, a insistat îndelung asupra 
surselor greceşti din O mie şi una de nopţi. Beneficiind de o vastă eru¬ 
diţie atât în domeniul literaturii greceşti, elenistice şi romane, cât şi în 
domeniul literaturii arabe, autorul relevă în O mie şi una de nopţi un 
anumit număr de teme care circulau frecvent în literatura lumii medite¬ 
raneene. El insistă în egală măsură asupra formelor exagerate de amour 
courtois, pe care le atribuie tradiţiei elenice. Nu sunt în măsură să judec 
temeiul acestei ultime afirmaţii, dar ceea ce mi se pare clar este că, deşi 
unele teme şi procedee întâlnite în literatura greacă se regăsesc în lite¬ 
ratura arabă, ele au tranzitat aproape întotdeauna prin literatura syriacă 
şi persană — şi în cazul celor O mie şi una de nopţi , mai ales prin ulti¬ 
ma. Or, intenţia mea nu este de a evalua în ultimă instanţă cantitatea şi 
calitatea respectivelor elemente greceşti şi iraniene în civilizaţia arabă, 
ci de a determina care va fi fost influenţa imediată asupra formării aces¬ 
tei civilizaţii — şi, în acest sens, mi se pare neîndoielnic că influenţa 
iraniană a fost preponderentă şi decisivă. 

8. S-a notat că micul regat arab al Ghassanizilor, vasal al Bizanţu¬ 
lui de multă vreme, este acela care pare să fi servit drept model primilor 
califi, ceea ce fără îndoială ar fi favorizat adaptarea şi ar fi uşurat tranzi¬ 
ţia structurilor patriarhale ale arabilor din deşert spre formele de stat mult 
mai elaborate pe care aceştia le găsesc în vechile provincii bizantine sau 
persane. 

9. Un exemplu caracteristic ne este furnizat de cazul cântăreţului 
Ziryab, care, după ce şi-a exercitat talentele la curtea lui Harun al-Ra- 
şid, vine să trăiască pe lângă califul omeyyad Abd ar-Rahman II, la Cor- 
doba. Şi cazul nu este unic. Să amintesc doar, intr-o epocă desigur mai 
tardivă, în secolul al XlV-lea, exemplul ilustru al lui Ibn-Khaldun, cel 
mai mare istoric al lumii arabe, care, născut la Sevilla într-o familie de 
origine yemenită, va sluji la mai mulţi suverani în Maghreb şi în Egipt. 

In lumea arabă, la fel ca în Occidentul creştin, frontierele politice nu sunt 
frontiere spirituale. De-a lungul întregii perioade de strălucire a acestei 
civilizaţii va exista, din Turkestan până în Spania şi din Arabia până în 
Syria, un amestec neîncetat. 

10. Există un uşor decalaj între perioadele de înflorire maximă în 
cele două califate. Cordoba urmează cu o anumită întârziere. Se apre¬ 
ciază în general că Spania musulmană şi-a trăit vârsta de aur sub „vizi¬ 
rii" amirizi, Al-Mansur şi succesorii săi, la sfârşitul secolului al X-lea 
şi începutul secolului al Xl-lea. 

11. Vezi tabelul sinoptic, anexa I. 

12. Alt amănunt semnificativ al acestei desprinderi: la sfârşitul se¬ 
colului al Xl-lea — mai exact în 1079, în vremurile lui Djelal el-Din — 
perşii au abandonat calendarul strict lunar al lui Mahomed, care repre¬ 
zenta un regres ştiinţific în raport cu calculul care determina calenda¬ 
rul vechilor arabi, pentru a relua calendarul zoroastrian, pe care perşii 
îl deţineau de la Egipt şi care corespundea grosso modo calendarului iu¬ 
lian (respectat şi astăzi de anumite Biserici creştine ortodoxe). 

13. Tratatul de la Erzerum din 1823 pune capăt ultimului război tur- 
co-persan şi unei lungi rivalităţi de care, în cele din urmă, de la cam¬ 
pania lui Petru cel Mare în Caucaz, n-a profitat decât Rusia. 

14. Turcii au utilizat o parte din forţele lor împotriva Europei, întru 
câtva la fel cum romanii folosiseră o parte din forţele lor pentru a com¬ 
bate regatul persan. Dar, în vreme ce Imperiul roman, după prăbuşirea 
lui, a lăsat o operă de civilizaţie care a înfruntat veacurile, Imperiul turc 
nu pare să fi adus vreun element pozitiv nici civilizaţiei arabe a cărei 
împlinire politică era, nici civilizaţiei popoarelor alogene pe care le-a 
subjugat în Europa. Totuşi, paralelismul continuă prin acest hazard care 
face ca Turcia modernă, „relicvă" a Imperiului otoman, să păstreze toc¬ 
mai teritoriul (Tracia şi Asia Mică) ce reprezentase nucleul Imperiului 
bizantin. 

15. Marocul va reuşi să-şi păstreze independenţa, nu fără a face anu¬ 
mite compromisuri cu vrăjmaşul creştin. 

16. Mai mult de patru secole, de la 1517 la 1922, dacă luăm ca punct 
de plecare cucerirea Arabiei şi a Egiptului. Această dată, 1517, este de 
asemenea de reţinut în legătură cu alt eveniment, de valoare simbolică: 
turcii îl aduc la Constantinopol pe ultimul calif de viţă abbasidă, Al-Mu- 
tawakkil III. Apoi, îl vor lăsa să se întoarcă la Cairo, unde va muri în 1538, 
dar, dintr-o aşa-zisă cedare a drepturilor lui, sultanii vor scoate mai târ¬ 
ziu pretenţia de a fi consideraţi în acelaşi timp califi. Această pretenţie 
nu era justificată decât prin analogie cu vremurile suveranilor ameiazi şi 

abbasizi, unde cele două puteri, politică şi religioasă, erau reunite în ace¬ 
leaşi mâini. Ea nu apare de altfel explicit decât foarte târziu, în secolul 
al XlX-lea, şi din motive de politică externă; dorinţa de a i se recunoaşte 
un drept de protectorat asupra musulmanilor din afara Imperiului oto¬ 
man, ca o compensaţie, asemenea drepturilor pe care le dobândise, în 
interiorul imperiului, Franţa pentru catolici sau Rusia pentru ortodocşi. 
Abolirea oficială a califatului de către Adunarea Naţională turcă, în 1924, 
apare, datorită acestui fapt, ca un nonsens juridic. 

17. De altfel, din secolul al XV-lea ştiinţa şi tehnica din Occident 
erau în avans, şi Mahomed II a recurs la „asistenţa tehnică" occidentală 
pentru artileria şi marina lui. 

18. Structura feudală a Ungariei şi a statelor creştine din Balcani, în 
raport cu structura mai democratică a statului otoman, a contribuit fără 
îndoială la slăbirea lor, cum fusese cazul Persiei în faţa invaziilor arabe, 
în primele timpuri ale ocupaţiei turce în Europa, după înfrângerea ar¬ 
matelor feudale, rezistenţa ţărănească a fost slabă sau inexistentă. 

19. Vezi, mai sus pp. 104 şi 115. 

20. Care dă Porţii şase mari viziri între 1656 şi 1710. 

21. Cazul Turciei ilustrează faptul — care aparent este o constatare 
de bun-simţ, dar care este prea adesea pierdut din vedere când se stu¬ 
diază evoluţia civilizaţiilor contemporane pe cale de a se transforma sub 
impactul civilizaţiei occidentale — că adoptarea de către un grup social 
a unei noi civilizaţii este cu atât mai dificilă, cu cât cultura căreia el îi 
aparţinea era mai îndepărtată şi mai solid structurată, mai ales pe plan 
religios. Desigur, alţi factori pot intra în calcul, care modifică aceste date 
generale, cum o dovedeşte cazul Japoniei. 

22. Ar exista oare, în viaţa marilor religii, mişcări ciclice indepen¬ 
dente de mişcările ciclice ale civilizaţiilor? 

23. Afirmaţia este de asemenea valabilă pentru regiunile islamizate 
din Africa neagră. 



Civilizaţia indiană 

9 


Două remarci ne vor face imediat să percepem dificultăţile 
particulare de care se ciocneşte metoda noastră când căutăm s-o 
aplicăm la istoria Indiei. 

Prima este că, dintre toate civilizaţiile lumii vechi, aceea a In¬ 
diei rămâne cea mai puţin bine cunoscută. S-ar zice că trecutul 
întregului subcontinent este învăluit de o ceaţă de fantastic şi mi¬ 
raculos, până într-o epocă recentă, ca şi cum lumea indiană ar re¬ 
fuza istoria. Ne aflăm în prezenţa unei culturi „a-istorice“. De unde 
rezultă că rămâne neclar conturul acestui trecut şi că, în afară de 
câteva monumente epigrafice şi opere literare, istoria Indiei vechi 
ne este mai bine cunoscută din sursele străine — mai ales gre¬ 
ceşti, chineze şi musulmane — decât din sursele interne, cel pu¬ 
ţin în privinţa istoriei „evenimenţiale", care joacă un rol esenţial 
în schema pe care am adoptat-o. 1 

A doua remarcă: „imperiul universal" al civilizaţiei indiene, 
Imperiul Gupta, nu acoperă întreaga arie a acestei civilizaţii; nu 
numai pentru că aceasta se răspândeşte departe, dând naştere, de 
la Assam până la Ceylon şi Insulinda, unei întregi serii de „sub- 
civilizaţii", dar şi pentru că chiar o mare parte a Peninsulei In¬ 
diene scapă imperiului politic unificator din nord. Nici una dintre 
civilizaţiile cunoscute n-a lăsat în afara sferei sale politice o par¬ 
te atât de mare din aria sa culturală. Trebuie să avem prezent în 
minte acest lucru când căutăm să descurcăm iţele istoriei indiene. 

Dacă încercăm acum să delimităm civilizaţia indiană în timp, 
ne izbim de o altă dificultate: a existat oare o primă „civilizaţie" 
a Indusului, aceea care ne este scoasă la lumină de săpăturile 
de la Harappa şi Mohenjo-Daro, care ar fi anterioară cu unul sau 
două milenii aceleia pe care urmează s-o studiem şi care deci ar 

ti contemporană cu civilizaţia Egiptului şi aceea a Sumerului? Sau 
ciclul civilizaţiei indiene începe, ca şi ciclul Egiptului şi cel al 
Mesopotamiei, în mileniul al IV-lea î. Elr.? La această ultimă în¬ 
trebare cred că trebuie dat un răspuns negativ. Intr-adevăr, în a 
doua jumătate a mileniului al II-lea, după invazia ariană, India 
de nord prezintă toate simptomele unei noi civilizaţii în gestaţie: 
o invazie barbară care îşi impune limba şi credinţele, lentă cuce¬ 
rire a Văilor Indusului şi Gangelui cu întrepătrunderea celor două 
culturi, a invadatorilor şi a autohtonilor, structură socială tipică 
unei epoci eroice, care furnizează pentru secole elementele unei 
poezii epice etc. De altfel, artele şi scrierea noii civilizaţii se în¬ 
depărtează sensibil de cele câteva specimene de artă şi scriere gă¬ 
site la Harappa şi Mohenjo-Daro, care ar avea mai degrabă legătură 
cu culturile din Elam şi Mesopotamia. 2 Rămâne să ştim deci dacă 
Valea Indusului a cunoscut, între mileniile al IV-lea şi al II-lea, 
un ciclu anterior de civilizaţie. Unele elemente ar pleda în favoa¬ 
rea acestei ipoteze. Desfăşurarea în timp, întinderea ariei acope¬ 
rite de către o aceeaşi cultură — sunt peste 700 de km între Harappa 
şi Mohenjo-Daro 3 —, urme de relaţii comerciale cu ţări atât de 
îndepărtate ca Egiptul şi poate chiar Creta, gradul cu totul remar¬ 
cabil de urbanizare din ambele centre şi înrudirea culturilor lor, 
iată tot atâtea fapte care ar putea dovedi că a existat, înainte de 
mijlocul mileniului al II-lea, un proces de unificare în Valea In- 
dusului, comparabil cu acela pe care l-am putut urmări în Egipt 
şi Mesopotamia. 4 Ne putem deci imagina o civilizaţie protoindia- 
nă sau „indusiană“, civilizaţie a primei generaţii, care ar fi des¬ 
făşurat un ciclu complet, politic şi cultural, şi care ar fi fost distrusă 
de intruziunea indo-europenilor, la fel cum a fost distrusă civili¬ 
zaţia cretană spre aceeaşi epocă, intr-un alt punct, de acelaşi val de 
invazii. Totuşi, absenţa totală a documentelor nu pennite întocmi¬ 
rea vreunei scheme. De altminteri, o astfel de schemă n-ar aduce 
nici un element nou studierii civilizaţiei indiene. Să lăsăm deci de¬ 
oparte chestiunea de a şti dacă aceasta din urmă este o civilizaţie 
a primei generaţii sau o civilizaţie a celei de-a doua generaţii. 

Observaţia aceasta privitoare la Valea Indusului, deci nordul 
Indiei, este valabilă şi pentru Deccan, adică sudul peninsulei. Nu 
ştim practic nimic despre istoria antică a popoarelor dravidiene. 

Literatura tamulă păstrează însă amintirea unei culturi anterioa¬ 
re contactului cu arienii, a cărei existenţă e puţin câte puţin scoa¬ 
să la lumină de arheologie. A încheiat ea un ciclu de cultură cum 
l-am definit? Nici un indiciu nu ne permite s-o afirmăm, iar tot 
ce s-a păstrat din arta şi gândirea popoarelor dravidiene e poste¬ 
rior primirii „altoiului" arian. Dar moştenirea neariană pe care o 
ghicim în operele civilizaţiei indiene ajunsă la maturitate atestă 
faptul că aceste popoare au avut înainte o cultură originală. 5 

Civilizaţia indiană, ale cărei perioade încerc acum să le de¬ 
limitez, urmează de aproape, în pofida unui anumit număr de par¬ 
ticularităţi, „modelul" ( pattern ) pe care l-am observat în celelalte 
civilizaţii. Spre mijlocul mileniului al Il-lea î. Hr., probabil între 
1600 şi 1400 — n-avem date certe —, popoare noi, arienii, pătrund 
în India prin nord-vest, răstumând vechea ordine locală (civiliza¬ 
ţia „indusiană"?). îşi aduc panteonul, înrudit cu acela al iranieni¬ 
lor şi, mai departe, cu al grecilor şi latinilor, precum şi o limbă 
aparţinând familiei indo-europene. înaintarea lor spre est este pro¬ 
babil lentă, şi influenţa etnică şi culturală a celor nou-veniţi se 
atenuează, se diluează, pe măsura acestei înaintări. 6 Putem urmări 
această progresie prin intermediul aluziilor geografice care se gă¬ 
sesc în Rig- Veda şi în operele mai târzii, mai ales poemul epic 
despre războiul dus de clanul Bhărata. S-a putut astfel afirma că 
estul arcului indo-gangetic, Magadha (regiunea care ne va da sta¬ 
tele unificatoare şi la a cărei periferie apar Upanişadele, jainis- 
mul şi budismul), n-ar fi fost atins de creasta valului arian decât 
cu una-două sute de ani înainte de naşterea lui Buddha. Pretutin¬ 
deni, nou-veniţii şi-au adus organizarea socială şi ceea ce am putea 
numi, în termeni moderni, prejudecata rasială care se va perpe¬ 
tua de-a lungul secolelor. 7 în această privinţă, e posibil să ne în¬ 
trebăm ce cauze particulare pot justifica importanţa excepţională 
pe care a avut-o sistemul castelor de-a lungul întregii istorii a In¬ 
diei. împărţirea tripartită a societăţii, care apare în cele mai vechi 
imnuri vedice, nu diferă deloc de aceea întâlnită la alte popoare 
indo-europene, la celţi sau latini de exemplu (au fost comparaţi 
din punct de vedere etimologic termenii brahmani ş\flumini)', dar 
în vreme ce în Europa sistemul devine cu timpul din ce în ce mai 
suplu şi se transformă, în India se înăspreşte şi se complică. S-a 

sprijinit el oare pe structuri anterioare? Sau divizarea s-a perpe¬ 
tuat şi agravat ca urmare: 1. a numărului mic de cuceritori, 2. a 
diferenţei rasiale prea vizibile (cuceritorii albi faţă de dâsa, oa¬ 
menii cu pielea neagră), această diferenţă de culoare având ten¬ 
dinţa să consacre diferenţa dintre învingători şi învinşi, în opoziţie 
cu ceea ce s-a petrecut cu ceilalţi invadatori indo-europeni din Eu¬ 
ropa sau din Orientul Mijlociu. Rolul preponderent care a fost atri¬ 
buit brahmanilor în stabilirea sistemului de caste n-ar fi decât o 
consecinţă a acestor fapte, şi sistemul n-ar fi putut probabil să se 
menţină dacă arienii n-ar fi găsit în populaţiile autohtone o ati¬ 
tudine foarte particulară faţă de problemele pe care le pune struc¬ 
tura societăţii. Supunerea faţă de destinul care a hotărât să te naşti 
într-o anumită categorie socială apare ca generală. Indianul, până 
la recentul contact cu Occidentul, pare să fi rămas străin de no¬ 
ţiunea revoltei sociale. (Emigrarea în masă a tribului care va da 
naştere poporului „ţigan“ să fie oare o excepţie?) 

în ansamblu, evoluţia civilizaţiei indiene, începând cu inva¬ 
zia ariană, prezintă un „profil“ aproape normal, dacă admitem ca 
normă „profilul" civilizaţiei elenice şi al celei occidentale. De la 
mijlocul mileniului al II-lea până spre secolul al VlI-lea î. Hr., 
avem faza larvară, epoca eroică a cuceririi ariene, o societate de 
tip medieval. Multe detalii din epopeea clanului Bhărata, care re¬ 
latează conflictul dintre două clanuri ariene, spre 1400 î. Hr., sau 
mai târziu, amintesc de moravurile şi peripeţiile războiului troian. 

Pe urmă apar unităţi mai bine structurate, întâi în valea supe¬ 
rioară a Gangelui, Kuru şi Pantchala, şi mai târziu, mai la est, Ko- 
sala şi Magadha. Totuşi, în epoca lui Buddha, societatea pe care 
textele religioase şi literare ne lasă să o ghicim este încă o socie¬ 
tate cu structură feudală, dar o societate care a realizat sinteza din¬ 
tre aportul indo-european şi substratul autohton, care trebuia să fie 
el însuşi compus din diverse moşteniri. Şi avem impresia că evo¬ 
luţia spirituală care s-a produs după cristalizarea unei civilizaţii 
indiene — să zicem în al doilea sfert al mileniului I î. Hr. — o în¬ 
depărtează progresiv pe aceasta de rasa dominantă, cea ariană, pen¬ 
tru a o apropia din ce în ce mai mult de aportul autohton. 

Cazul Buddha este deja tulburător. Doctrina lui apare ca o reac¬ 
ţie împotriva formalismului de care dădea dovadă religia tradi- 

ţională a brahmanilor. Dar el însuşi, provenind dintr-o familie de 
kşatriya, de înaltă nobleţe, e oare el un arian pur? Puţin probabil. 
S-a relevat un anumit număr de semne care ar proba originea non-a- 
riană a lui Buddha: în primul rând numele lui, Gautama, care-1 
leagă de mătuşa dinspre mamă, Gautamî, conform unui obicei de 
clan matrimonial, în vreme ce familia ariană era de tip patriar¬ 
hal, cum s-a stabilit. Şi alte detalii, dintre care cel mai important 
este iconografia budistă, chiar pur indiană: l-a prezentat mereu 
pe Buddha cu trăsături mongoloide! Fapt e că astăzi masa popu¬ 
laţiei din regiunile subhimalaiene, de unde era originar Buddha, 
este predominant galbenă. 

Alt fapt remarcabil, şi la drept vorbind fără precedent în isto¬ 
ria marilor religii: budismul, după ce a cunoscut o rapidă exten¬ 
siune şi a dat naştere unei întregi literaturi şi unei întregi filozofii 
a căror influenţă a fost determinantă pentru celelalte curente de 
gândire din India, a cunoscut subit o întrerupere şi apoi un regres 
general — şi aceasta la aproape un mileniu după apariţia lui — 
în aşa măsură, încât astăzi el a dispărut practic de pe continentul 
indian, pentru a continua o carieră cu totul nouă în afara frontie¬ 
relor sale. Avem aici un fenomen de importanţă capitală şi care 
ne dă de gândit. Cu atât mai mult cu cât acest regres a coincis cu 
schimbarea centrului de gravitaţie politic şi spiritual din nordul 
Indiei, spre centru şi sud. 

Totul se petrece ca şi când, pe măsură ce „civilizaţia 11 pătrun¬ 
dea de la nord la sud, vechiul fond preindo-european învingea din 
nou, impunându-şi miturile, formele şi viziunea despre lume. 8 Ar 
fi totuşi fals să considerăm budismul ca un accident sau ca un fe¬ 
nomen la marginea „indianităţii 11 . în realitate, el provine direct din 
filozofia vedică, la fel cum creştinismul provine din iudaism. Prin 
multe trăsături, el reprezintă o exagerare — şi o purificare — a 
vechilor concepte religioase şi a tendinţei deosebit de pronunţate 
a spiritualităţii indiene spre atitudinea contemplativă. De altfel, dacă 
în sudul peninsulei budismul a fost în cele din urmă respins 9 , aceas¬ 
ta nu s-a întâmplat fără ca în prealabil el să fi influenţat puternic 
speculaţia filozofică şi, neîndoielnic, pe un plan mai general, ati¬ 
tudinea indianului faţă de viaţă. în sfârşit, elaborarea doctrinei bu¬ 
diste vreme de aproximativ un mileniu este opera exclusivă a 

gânditorilor indieni, şi propaganda budismului în estul şi sud-es- 
tul asiatic merge mână în mână cu marea expansiune — mai de¬ 
grabă economică şi culturală decât politică — a elementului indian 
spre aceste regiuni. 

Dar să revenim o clipă la evoluţia politică, fiind înţeles că în- 
tr-o primă fază ne limităm la studierea fenomenului de civiliza¬ 
ţie înjumătăţea de nord a peninsulei, cea care va fi unificată pentru 
prima oară de dinastia Maurya în secolul al III-lea î. Hr., a doua 
oară de dinastia Gupta de la începutul secolului al IV-lea la sfârşi¬ 
tul secolului al V-lea d. Hr., şi ultima dată sub Harşa în secolul 
al VH-lea. Vom vedea mai departe ce trebuie notat în legătură cu 
desfăşurarea istorică a Indiei centrale şi meridionale. 

De remarcat întâi că ciclul indian începe cu câteva secole după 
ciclul elenic, altfel spus că civilizaţia Indiei este mai tânără de¬ 
cât civilizaţia Greciei, şi cu atât mai mult decât aceea a Orientu¬ 
lui Mijlociu. De asemenea, în momentul în care Imperiul ahemenid 
reuneşte într-un mare ansamblu întregul vest al Asiei, India este 
încă informă din punct de vedere politic. Mai exact, ea nu pare 
să fi ieşit încă din al ei Ev Mediu. Valea Indusului, împărţită în¬ 
tre mai multe regate, cade sub dominaţia sau cel puţin sub suze¬ 
ranitatea marelui-rege persan la cumpăna dintre secolele al Vl-lea 
şi al V-lea. 10 Acest contact cu Persia va avea consecinţe de mare 
răsunet atât în domeniul cultural — în special artele plastice şi scrie¬ 
rea kharosthi 11 —, cât şi în domeniul politic, mai ales după apari¬ 
ţia lui Alexandru, care se va prezenta ca succesor al regilor perşi. 

Totuşi, soarta civilizaţiei indiene nu se va mai juca de acum 
încolo în Valea Indusului, ci în valea superioară şi mijlocie a Gan¬ 
gelui. Dacă s-ar dovedi că Valea Indusului a cunoscut o civiliza¬ 
ţie a primei generaţii, am avea aici un nou exemplu al acestei legi 
care face ca leagănul unei noi civilizaţii să nu coincidă nicioda¬ 
tă cu leagănul civilizaţiei căreia îi succedă. 

în epoca lui Djină şi a lui Buddha, India gangetică n-a atins 
încă pretutindeni stadiul regimului monarhic de tip clasic. Şi dacă 
statele Kosala şi Magadha sunt deja mai bine structurate, găsim 
în jurul lor state conduse încă de clanuri oligarhice care prin une¬ 
le trăsături ne amintesc de societatea greacă primitivă aşa cum 
ne apare ea în Iliada. Astfel ne apar clanurile Licihavi şi Sakya 



CIVILIZAŢIA INDIANĂ 


225 


în care se vor naşte Djînă şi Buddha. Istoria sfântă a budismului 
ne lasă să întrevedem tendinţe hegemonice cel puţin la unul din¬ 
tre marile state gangetice, Magadha, care era deja în expansiune 
în secolul precedent. Adjatasatru, fiul protectorului lui Buddha, 
Bimbasăra, continuă să lărgească sensibil limitele statului, pen¬ 
tru a face din el un embrion de imperiu. Şi tocmai pe acest „bas¬ 
tion" mai îndepărtat al „ăryăvartei " 12 va apărea la sfârşitul secolului 
al IV-lea, probabil ca reacţie la ocuparea provinciilor Indusului 
de către macedoneni, acel Ciandragupta din clanul Maurya, San- 
drocottos în sursele greceşti, primul unificator al Indiei. Şi aici 
India se singularizează, deoarece, şase secole mai târziu, după lun¬ 
gul intermediu „barbar", care durează de la mijlocul secolului al 
II-lea î. Hr. până la începutul secolului al IV-lea d. Hr. (cu grecii 
din Bactriana, cu sciţii, părţii şi yue-zhe), tot din Magadha va veni 
dinastia unificatoare, dinastia Gupta. Nici o altă regiune n-a înlo¬ 
cuit-o; Magadha nu-şi epuizase elanul. în realitate, primul impe¬ 
riu din Magadha, cel al clanului Maurya, era prematur, născut 
probabil sub presiunea primejdiei din afară. India nu atinsese epo¬ 
ca unităţii, ci de-abia pe aceea a „regatelor combatante". Starea 
socială a epocii Maurya şi literatura contemporană indică într-a- 
devăr că de-abia se ieşise din Evul Mediu — e ca şi cum Occi¬ 
dentul ar fi fost unificat prima oară în secolul al XVI-lea de Casa 
de Austria, sub presiunea pericolului turcesc, sau Grecia ar fi fost 
unificată de Atena în secolul al V-lea î. Hr., sub presiunea peri¬ 
colului persan . 13 

în concluzie. Imperiul Maurya nu va dura, în pofida unei suc¬ 
cesiuni de suverani cu totul remarcabili, Ciandragupta, Bindussăra 
şi, mai ales, Asoka, una dintre cele mai frumoase figuri ale Isto¬ 
riei universale şi incarnarea cea mai nobilă a acestei civilizaţii emi¬ 
namente umane a Indiei. Faptul că un rege, cel puţin în a doua 
parte a domniei sale, s-a apropiat într-o asemenea măsură de idea¬ 
lul „sfântului încoronat", fiind în acelaşi timp cel care a împins 
cel mai departe frontierele unui imperiu indian, este încă un pa¬ 
radox ce caracterizează bine această singulară civilizaţie. 

Dar, repet, unitatea imperială era prematură: în planul evolu¬ 
ţiei politice, India nu-şi trăise încă epoca „regatelor combatan¬ 
te"; în planul culturii, nu ajunsese încă la maxima înflorire. După 

lunga domnie a lui Asoka (aproximativ 262-226 î. Hr.), Imperiul 
Maurya se fărâmiţează, fără ca această fărâmiţare să fi fost pro¬ 
vocată direct de invaziile „barbare 11 care se vor succeda curând 
în nord-vest: grecii din Bactriana, sciţii, părţii şi yue-zhe (despre 
aceştia din urmă, şi ei indo-europeni, nu ştim încă dacă trebuie 
sau nu să-i asimilăm tokharienilor). 

La drept vorbind, nu e vorba despre invazii barbare stricto sen- 
su, de o Vdlkerwanderung, ci de cuceriri, de altfel limitate, din 
partea unor regate organizate, a căror clasă conducătoare se in- 
dianizează rapid. Desigur, grecii din Bactriana au lăsat urme du¬ 
rabile în artele plastice, fie direct, fie indirect, prin intermediul 
sciţilor. Descoperirea, în urmă cu câteva zeci de ani, a unor im¬ 
portante vestigii aparţinând artei greco-budiste a fost o revelaţie. 
Odată trecut efectul de surpriză, suntem îndreptăţiţi să ne între¬ 
băm dacă influenţa elenică a fost atât de profundă pe cât s-a afir¬ 
mat. Observând rapida evoluţie a acestei arte, în primul rând în 
statuar, spre o artă în întregime nouă, unde vechiul aport elenic 
nu mai poate fi recunoscut decât de ochiul specialistului, mi se 
pare mai corect să spunem doar că arta greacă, rupând interdic¬ 
ţia reprezentării lui Buddha 14 , a servit mai degrabă ca stimulent, 
în schimb, mâna de greci, a căror aventură pe tărâmuri atât de 
îndepărtate ne emoţionează încă, s-ar fi indianizat destul de re¬ 
pede. O dovedeşte, de pildă, legenda care-1 arată pe regele Me- 
nandros ca protector al budismului, cu numele indianizat Milinda, 
în Milindapanha. Trei secole mai târziu, acelaşi lucru e adevărat 
în legătură cu marele-rege al dinastiei Kuşan, Kanişka (mijlocul 
secolului al Il-lea d. Hr.), care, conform tradiţiei, l-ar fi luat drept 
ministru pe cel mai mare poet şi gânditor indian al epocii, Asva- 
ghoşa, şi care i-a protejat pe budişti atât de mult încât şi-a atras 
din partea lor o veneraţie aproape egală cu aceea pe care i-o acordă 
lui Asoka. 

La urma urmei, se constată că aceste prezenţe străine pe so¬ 
lul indian n-au provocat o răsturnare a ciclului politic al istoriei 
indiene. Cel mult se poate presupune că i-au întârziat evoluţia cu 
un secol sau două. Producţia intelectuală şi artistică nu pare să fi 
suferit nici o întrerupere şi stabilirea Imperiului Gupta la începu¬ 
tul secolului al IV-lea apare ca apogeul civilizaţiei indiene atât 

pe plan cultural, cât şi pe plan politic. Un alt element vine să con¬ 
firme continuitatea acestei evoluţii: extraordinara expansiune a 
civilizaţiei indiene, foarte departe de focarul ei, care s-a petre¬ 
cut tocmai în epoca invaziilor despre care s-a vorbit. Cred că 
această expansiune a avut loc nu din cauza presiunii „barbare", 
cum o sugerează unii istorici de azi, ci în pofida ei. într-adevăr, 
presiunea străină nu pare să fi provocat vreo migrare masivă, iar 
expansiunea indianităţii s-a făcut de cele mai multe ori prin mij¬ 
locirea negustorilor, meseriaşilor şi misionarilor. într-adevăr, In¬ 
dia, în nord ca şi în podişul Deccan, se află intr-o perioadă de 
expansiune, grosso modo, de la sfârşitul Imperiului Maurya până 
la începutul Imperiului Gupta, din secolul al II-lea î. Hr. până în 
secolul al IV-lea d. Hr. 15 — deci cu aproximaţie între al unspre¬ 
zecelea şi al şaisprezecelea veac al acestei civilizaţii, compara¬ 
bil cu expansiunile elenice (din secolul al VUI-lea până în secolul 
al III-lea î. Hr.) şi cele occidentale (din secolul al XV-lea până în 
secolul al XlX-lea), care s-au petrecut exact la aceeaşi „vârstă“, 
dacă admitem că epoca larvară a civilizaţiei greco-romane înce¬ 
pe între secolul al XX-lea şi secolul al XVIII-lea î. Hr. odată cu 
sosirea în Grecia a primilor eleni, iar epoca larvară a civilizaţiei 
occidentale la sfârşitul secolului al IV-lea d. Hr., odată cu insta¬ 
larea francilor pe malul stâng al Rinului. 

Putem oare distinge o veritabilă luptă pentru hegemonie de-a 
lungul acestor epoci de confuzie? Putem considera cuceririle suc¬ 
cesive ale acestor dinaşti străini, apoi lunga rivalitate a regatelor 
din nord cu regatul Sătakami din podişul Deccan, ca fiind echi¬ 
valentul unei ere a „regatelor combatante"? Ezit să mă pronunţ. 
Rămâne faptul că întreaga Indie, de la extremul nord-est până la 
ţara andhra, cunoaşte atunci o mare efervescenţă intelectuală şi 
artistică şi o anumită unitate de stil şi de gândire, în ciuda fărâ¬ 
miţării şi a rivalităţilor politice. De asemenea, când o puternică 
dinastie reapare în Magadha la începutul secolului al IV-lea, cu 
noul Ciandragupta, unitatea imperială a întregului nord al Pen¬ 
insulei este restabilită în câteva zeci de ani. Dinastia numără mai 
multe generaţii de suverani remarcabili şi ne este permis să pre¬ 
supunem că Imperiul Gupta, statul unitar al civilizaţiei indiene, 
ar mai fi durat câteva secole dacă n-ar fi fost teribila invazie a 

hunilor hephtaliţi de la sfârşitul secolului al V-lea. Proba indirec¬ 
tă ne este furnizată de refacerea imperiului în prima jumătate a 
secolului al VlI-lea sub sceptrul lui Harşa 16 ; şi nu dă impresia de 
a fi un imperiu decadent. 

Se impun totuşi două observaţii: 

1. în această epocă, în podişul Deccan şi în sudul peninsulei, 
s-au constituit puternice regate rivale, cel al clanului Cia- 
lukya şi cel al clanului Pallava. Pulakesin II, din clanul Cia- 
lukya, va fi pentru Harşa un vecin periculos, iar înflorirea 
culturală, de acum încolo încetinită în nord, în domeniile 
vechiului Imperiu Gupta, va continua în regatele din sud. 

2. în schimb, nordul, care şi-a desfăşurat un ciclu de civiliza¬ 
ţie complet, de aproximativ douăzeci şi trei de secole (din 
secolele XVI—XV î. Hr. până în secolul al VlI-lea d. Hr.), 
începe un proces de dezagregare, chiar înainte de a primi, 
în secolul următor, şocul islamului; proces care se va accen¬ 
tua sub presiunea permanentă a statelor musulmane care vor 
pătrunde din ce în ce mai adânc în peninsulă. 

Avem impresia că India de nord a intrat într-o „perioadă in¬ 
termediară" sau într-un „ev mediu". Simptomele sunt aceleaşi, dar, 
în primul caz, vom avea de-a face, după câteva secole, cu o re¬ 
venire la forma anterioară de civilizaţie (cazurile Egipt, China), 
iar în al doilea caz, cu naşterea unei noi civilizaţii (Creta —> Gre¬ 
cia —> Occident). 

Asistăm mai întâi la o fărâmiţare în funcţie de particularisme 
provinciale, pe bază geografică, economică, etnică, particularis¬ 
me care, cel mai adesea, vor persista până în zilele noastre; pe 
urmă, la naşterea unor limbi noi, sau cel puţin la apariţia unor li¬ 
teraturi în limba populară: hindi, bengali, gujarăti. Am întâlnit deja 
fenomene asemănătoare în „perioadele intermediare" ale Egip¬ 
tului antic, în Orientul Mijlociu după căderea Ahemenizilor şi în 
timpul Evului Mediu occidental; în sfârşit, asistăm la apariţia, în¬ 
cepând din secolul al VlII-lea, a feudalilor rajput, trăsătură carac¬ 
teristică a unui stat medieval. Se discută încă despre originea 
rajpuţilor, teoria cea mai răspândită afirmând că e vorba despre 
descendenţi ai sciţilor sau ai altor triburi indo-europene intrate prin 

trecătorile din nord-vest cu câteva secole înainte — aşa cum s-a 
discutat despre originea etnică a seniorilor feudali din Evul Me¬ 
diu occidental timpuriu. Ceea ce ne interesează aici este fenome¬ 
nul în sine, sub aspectul lui social, economic, politic şi cultural, 
deoarece odată cu rajpuţii ne aflăm în prezenţa acestor moravuri 
tipic medievale — curajul individual, simţul onoarei, asprimea 
şi simplicitatea, pasiunea povestirilor eroice etc. — deja obser¬ 
vate la toate civilizaţiile aflate în stadiul dezagregării statului uni¬ 
tar şi pentru care se deschide perspectiva fie a reconstituirii 
imperiului (cazul unei „perioade intermediare 44 ), fie a naşterii unei 
noi civilizaţii (cazul unui „ev mediu 44 ). Regăsim toate aceste tră¬ 
sături la rajpuţi, indiferent dacă sunt reprezentanţii unui „clan răz¬ 
boinic 44 deosebit sau produsul social al unei vârste a civilizaţiei. 
Deoarece descompunerea internă este uneori suficientă pentru a 
provoca astfel de fenomene, deşi calităţile tipice ale seniorului 
feudal apar probabil mai uşor la barbari nou-veniţi decât la vechi 
„imperiali 44 care s-ar fi întors la dezordinea medievală. Apariţia unei 
literaturi epice este de asemenea caracteristică pentru o eră me¬ 
dievală. Astfel, faptele de vitejie ale lui Prithivirăja din Ajmir şi 
rezistenţa lui eroică faţă de musulmani la sfârşitul secolului al 
XH-lea sunt şi astăzi subiecte de epopee în ţările de limbă hindi. 

încă dinainte, activitatea artistică, literară şi filozofică se de¬ 
plasase spre regatele periferice ale vechiului Imperiu Gupta: Ben¬ 
gal, Assam, Caşmir, cu o anumită predilecţie pentru formele „mai 
tinere 44 de expresie, ca o revenire la o altă vârstă de civilizaţie (poe¬ 
zie epică, de pildă). 

Feudalizarea Indiei de nord continuă în ciuda presiunilor exer¬ 
citate de vrăjmaşul extern. Musulmanii apar în Sind din primii 
ani ai secolului al VlII-lea; vreme de două secole şi jumătate pre¬ 
siunea nu e excesivă, deşi din a doua jumătate a secolului al 
VlII-lea musulmanii se află în Valea Kabulului. Ei stăpânesc dru¬ 
mul invaziilor. De fapt, doar la sfârşitul secolului al X-lea, odată 
cu instalarea turcilor ghaznevizi în actualul Afghanistan, prezenţa 
musulmană la porţile Indiei va deveni pentru aceasta o primejdie 
mortală. Primejdie mortală, deoarece, invers de cum s-au petrecut 
lucrurile de mai bine de două milenii, avem de-a face cu un inva¬ 
dator care este purtătorul unui „mesaj 44 şi care, întru câtva, refuză 

indianitatea — şi trebuie să amintim că musulmanii care vor ocu¬ 
pa India nu sunt arabi, ci turci, afghani şi mongoli. Din zorii se¬ 
colului al XIII-lea, întreaga arie indo-gangetică se află în mâinile 
musulmanilor, dar, în pofida diviziunilor, India centrală şi meri¬ 
dională, va rezista până în secolul al XV-lea, aproape la fel de 
mult ca Bizanţul, la cealaltă extremitate a Asiei. Şi nu numai că 
va opune o lungă rezistenţă armată, dar va rezista de asemenea 
spiritual, deoarece perioada postimperială cunoaşte o a doua în¬ 
florire a civilizaţiei indiene, din secolul al VUI-lea până în seco¬ 
lul al Xll-lea. Care să fie explicaţia acestui fenomen? 

Cum am spus la începutul acestui capitol, un element pe care 
nu trebuie să-l pierdem din vedere când căutăm să analizăm ci¬ 
clul indian de civilizaţie este faptul că o jumătate din lumea in¬ 
diană a scăpat practic de unificare politică, cu excepţia, în parte, 
a prea scurtei perioade de unitate impusă de dinastia Maurya, la 
un moment când civilizaţia indiană nu-şi atinsese încă maturita¬ 
tea. Observaţia este esenţială pentru înţelegerea acestei civiliza¬ 
ţii deoarece — cum vom vedea imediat — „cadrul" nostru se aplică 
bine la evoluţia jumătăţii nordice a peninsulei, la aria indo-gan¬ 
getică. Astfel Deccanul ne apare mai degrabă ca o subcivilizaţie 
fecundată de civilizaţia indiană, dar rămasă la marginea ciclu¬ 
lui ei politic, aşa cum s-a întâmplat cu Persia modernă în cadrul 
civilizaţiei arabe. Or, a doua înflorire culturală a Indiei se produce 
mai ales în Deccan. 

Şi totuşi, unitatea culturală a subcontinentului este de netăgă¬ 
duit. Nimeni nu se gândeşte să izoleze Deccanul, chiar în partea 
lui care a rămas esenţial dravidiană, de restul istoriei indiene — 
unii sunt chiar ispitiţi să afirme că tocmai aici s-a aflat şi se află 
încă India adevărată, India cea mai „indiană". De altfel, chiar în 
nordul unificat de Maurya şi Gupta, India n-a cunoscut nicioda¬ 
tă un imperiu la fel de centralizat ca Orientul Mijlociu sub perşi 
sau aria mediteraneană sub romani. Se datorează oare lucrid ha¬ 
zardului, sau trebuie să atribuim supleţea acestei structuri impe¬ 
riale lipsei tipice de agresivitate a indianului? Şi este cu atât mai 
remarcabil faptul că, în ciuda duratei scurte a acestor imperii şi a 
legăturilor destul de slabe dintre diferitele lor părţi, precum şi în 
pofida marii diversităţi a limbilor de la un capăt la altul al subcon- 

tinentului, o puternică impresie de comuniune spirituală se dega¬ 
jă din acest ansamblu. Să vedem acum, aşa cum am făcut în fie¬ 
care caz, în ce măsură evoluţia spirituală şi cea artistică ne pot 
călăuzi şi în cazul Indiei. 

Impulsul — în mai multe rânduri — a venit din nord, cel pu¬ 
ţin în epoca pe care o putem califica drept istorică: prin nord-vest 
se produce invazia ariană, tot pe aici pătrunde influenţa persană, 
apoi influenţa elenică; în nord se realizează întâi sinteza vedică 
a miturilor şi a cosmogoniei de origine ariană cu vechiul fond pre- 
indo-european; jainismul şi budismul apar de asemenea în nord; 
în sfârşit, tot în nord se constituie marile imperii care, pentru o 
vreme, asigură unitatea parţială a lumii indiene. Toate acestea vin 
din nord. Ca şi, neîndoielnic, ceea ce a precedat, adică civiliza¬ 
ţia din Harappa şi Mohenjo-Daro — dacă aceasta a împrumutat 
de la Sumer şi nu invers —, şi poate dravidienii înşişi, dacă unele 
asemănări între limba lor şi limbile Europei preindo-europene s-ar 
verifica. 17 Mai mult, în ciuda originalităţii sale, extremul sud al 
Indiei pare să nu fi avut acces la Hochkultur decât după ce a pri¬ 
mit altoiul nordului. Cel puţin aceasta este concluzia la care ne 
conduce datarea obiectivă a monumentelor literare şi artistice din 
sud: nici unul nu este anterior contactului cu nordul. 18 Şi totuşi, 
nu ne putem împiedica să constatăm că tot ce este mai specific 
în gândirea şi arta indiană pare să aparţină vechiului fond prea- 
rian şi că fiecare val care se rostogoleşte peste nord — sau de la 
nord spre sud —, dacă aduce un element nou, acesta se lasă asi¬ 
milat de elementul vechi şi nu-şi capătă valoarea decât odată trans¬ 
figurat, topit în masa Indiei perene. 

Tocmai lentoarea pătrunderii ariene până în podişul Deccan 
a permis probabil acestui „rezervor“ al Indiei centrale şi meridio¬ 
nale să fie atins doar târziu şi treptat de formele noii civilizaţii şi 
să fie astfel în măsură să acţioneze la rândul lui asupra acesteia, 
cu mult dincolo de perioada ei de incubare în nord. Ceea ce ar ex¬ 
plica în parte profundele modificări pe care cultura indiană, păs- 
trându-şi identitatea, le-a suportat în religie, gândire şi artă, după 
era imperială, ceea ce este cu totul neobişnuit. Şi este deja ceva rar 
că ea şi-a atins epoca de aur în plină eră imperială (Gupta), în vre¬ 
me ce, în toate celelalte cazuri unde ne este posibil să observăm, 

înflorirea maximă a unei culturi precedă era imperială şi are loc 
cel mai adesea în cursul perioadei „regatelor combatante 11 . 

Dar să încercăm să vedem mai îndeaproape care a fost evo¬ 
luţia spirituală şi artistică a Indiei în ansamblul ei, paralel cu dez¬ 
voltările politice pe care le-am schiţat. 

Iată prima observaţie care va confirma ceea ce tocmai am spus: 
creaţia literaturii religioase şi filozofice din India se deplasează 
în timp, de la vest spre est, apoi spre sud. Cadrul geografic al ce¬ 
lei mai vechi colecţii de imnuri religioase, Rig- Veda, e ţara „Ce¬ 
lor Şapte Râuri 11 , Punjabul şi Valea Indusului, deci extremitatea 
nord-vestică a peninsulei. Cadrul textelor vedice mai târzii, sau 
al Mahâbhăratei, este „câmpul clanului Kuru 11 , regiunea Saras- 
vati, a Yamunei şi a Gangelui de sus, altfel spus regiunea cen- 
tral-nordică, de unde mai târziu va străluci oraşul Thanesvar, patria 
lui Harşa. La un mileniu după data probabilă a sosirii arienilor 
în India, jainismul şi budismul, poate şi cele mai vechi Upanişa- 
de, apar în valea mijlocie şi inferioară a Gangelui. în sfârşit, când, 
mult mai târziu, după era imperială, vechea religie a Indiei va fi 
fost transfigurată de asimilarea mitologiilor nonariene şi sublima¬ 
tă de contactul cu jainismul şi budismul, marele doctor al hindu¬ 
ismului nou va fi un om din sud — şi chiar din extremul sud — 
S ankara. 

Budismul a încetat foarte curând să fie pur sau exclusiv in¬ 
dian. Simultan cu trecerea lui de la o filozofie ieşită din specu¬ 
laţia vedică la o adevărată religie, el se răspândeşte, întâi în sudul 
Indiei, apoi în Ceylon, în peninsula Indochina, în Insulinda şi, oco¬ 
lind prin vest Himalaya, în Asia Centrală şi în China. Dar prime¬ 
le simptome ale acestei modificări apar în India de nord. Aici se 
naşte noul budism Mahăyăna (Marele Vehicul) impregnat de o 
anumită mitologie prebudistă şi contaminat de marile mişcări re¬ 
ligioase ale Orientului Mijlociu. De-a lungul secolelor, aici va fi 
izvorul adevăratei speculaţii budiste, la care vor veni să se ada¬ 
pe pelerini din întregul Orient. 

Crearea marilor opere ale exegezei budiste se petrece între se¬ 
colele I şi al Vll-lea. Un prim moment culminant se situează în 
vremea lui Kanişka, în acel extrem nord-vest, Gandhăra, unde, 
sub suveranii veniţi din stepe, se întâlnesc tradiţiile Indiei, influ- 

enţele Persiei, Greciei şi chiar ale Chinei. 19 El este dominat de 
figura lui Asvaghoşa, poet, muzician, filozof şi ministru al lui Ka- 
nişka; brahman din naştere, convertit la budism, el va fi principa¬ 
la autoritate a marelui conciliu budist reunit de Kanişka la Peşawar. 
Aproape contemporan cu Asvaghoşa, marele filozof Năgărj una, 
originar din Berar, de la hotarele Indiei nordice şi ale Deccanu- 
lui, acolo unde apare şi arta cea mai originală a Indiei, este crea¬ 
torul, împreună cu succesorul său, Aryadeva, al uneia dintre cele 
mai caracteristice şcoli de gândire ale filozofiei indiene, cu ten¬ 
dinţe cvasinihiliste. în secolul al IV-lea, pe urmele lui Asvagho¬ 
şa, doi gânditori, Asanga şi Vasubandhu, despre care legenda spune 
că erau fraţi, se află în aceeaşi Gandhăra, la originea unei doctri¬ 
ne idealiste care va avea un răsunet considerabil până în China 
şi Japonia. în ciuda dificultăţii pentru un occidental de a se fa¬ 
miliariza cu gândirea hindusă, trebuie să acceptăm evidenţa: în 
cursul Istoriei, nici un focar filozofic, poate cu excepţia focaru¬ 
lui elenic, n-a radiat atât de mult timp şi atât de departe ca acela 
care s-a aprins la începutul erei noastre în nordul Indiei. în între¬ 
gul nord, deoarece, sub dinastia Gupta, focarul se deplasează spre 
Valea Gangelui, unde, la curte sau la universitate, vin în număr 
mare oameni din toate orizonturile. Şcoala filozofică Yogăsăras, 
creată de Asanga şi Vasubandhu şi continuată de logicianul Dignăga, 
va înflori la universitatea din Nălandă, întemeiată nu departe de 
Pătaliputra, de către unul dintre ultimii împăraţi Gupta. Şi în se¬ 
colul al V-lea, tot din Maghada, un fost brahman, Buddhagoşa, 
se va duce în Ceylon ca să traducă în păli textele sacre ale budis¬ 
mului. 

Să amintim, în fine, că această înflorire excepţională se eta¬ 
lează din era lui Kanişka până la sfârşitul erei Gupta, altfel spus 
de la mijlocul perioadei tulburi care precedă stabilirea statului 
unitar până la mijlocul perioadei de realizare a unităţii, dacă ad¬ 
mitem că „imperiul universal" întemeiat de dinastia Gupta este 
prematur întrerupt de invazia hunilor şi că el se reconstituie un 
timp în secolul al VlI-lea, sub Harşa. 

Astfel, marele elan al budismului indian coincide în nord cu cea 
mai frumoasă înflorire culturală şi cu sumumul puterii politice. 

Ce s-a întâmplat pe urmă? Chiar pe vremea lui Harşa, călăto¬ 
rul chinez Hiuan-tsang e martorul unui anumit regres. Invazia hu¬ 
nilor hephtaliţi şi teribilele devastări şi persecuţii antrenate de ea 
au dat o lovitură dură mănăstirilor şi „Bisericii" tradiţionale. Dar 
aceasta nu explică suficient brusca repliere care coincide în mod 
straniu cu deplasarea centrului de gravitate, politic şi cultural, de 
la nord spre centru şi sud, şi cu acea „renaştere" religioasă pe care 
o reprezintă afirmarea hinduismului. Totul se petrece ca şi cum, 
începând cu secolul al Vll-lea, după secole de eclectism, de ames¬ 
tec şi hibridare, o anumită indianitate specifică învingea. Hindu¬ 
ismul şi filozofia lui Sankara sunt încununarea acestei reacţii. 

Sankara, am spus-o, e un om din sud, de pe coasta Malabar. 
Stilul dialecticii sale îl evocă pe al lui Al-Ghazali, sau al lui Avi- 
cenna, sau stilul cărturarilor din Evul Mediu occidental. 20 Le este 
el contemporan în termeni de civilizaţie? Desigur că nu, deoare¬ 
ce aceştia au trăit înaintea erei statului unitar al civilizaţiei lor, în 
vreme ce Sankara vine după. Pentru a înţelege, trebuie insistat din 
nou asupra nonconcordanţei dintre dezvoltarea culturală a sudu¬ 
lui Indiei şi ciclul nordului. Un Sankara n-ar fi putut să apară în 
nord, după era imperială, dar putea să apară în sudul care n-a trăit 
acelaşi ciclu şi care a fost fecundat mai târziu. Sankara, marele 
doctor al hinduismului, este moştenitorul, în sud, al unei lungi se¬ 
rii de dialecticieni budişti (şi, de asemenea, jainişti ortodocşi) din 
nord. 

Să vedem acum ce ne învaţă evoluţia literaturii. Să remarcăm 
întâi excepţionala ei abundenţă, mai ales în comparaţie cu rari¬ 
tatea documentelor pe care le-am putea numi „istorice". E ade¬ 
vărat că vreme de secole şi chiar milenii ea este pur orală. Să 
remarcăm apoi că e impregnată de religiozitate în aproape toate 
manifestările şi genurile ei. S-a putut afirma că în nici o mare cul¬ 
tură sentimentul religios n-a fost mai profund, mai larg răspân¬ 
dit şi mai general. Iată alte semne particulare ale unui extrem 
conservatorism: întâi faptul că o mare parte din această literatu¬ 
ră e scrisă în sanscrită, limbă deja moartă în momentul când In¬ 
dia are acces la literatura scrisă 21 ; apoi apariţia foarte timpurie a 
unei ştiinţe a gramaticii deosebit de evoluate (Pănini, şi el origi¬ 
nar din nord-vest, a trăit probabil în secolul al IV-lea î. Hr.). 

Acestea fiind spuse, regăsim în literatura indiană aceleaşi etape 
ca în celelalte mari literaturi ale istoriei universale. Poezia epică 
apare prima, şi durata ei în India, cum am văzut, e deosebit de 
lungă. Urmează poezia didactică, poezia lirică şi drama. Aceasta din 
urmă ajunge la deplina maturitate în secolul al III-lea d. Hr. (?), 
o dată cu dramaturgul Bhăsa. Cu un secol şi jumătate înaintea lui, 
Asvaghoşa abordase acest gen, şi marele-rege Harşa, în secolul 
al VlI-lea, la sfârşitul erei imperiale, va fi şi el un autor drama¬ 
tic. în plină perioadă imperială, sub domniile lui Ciandragupta II 
şi Kumăragupta (secolele al IV-lea-al V-lea) îl avem pe Kălidăsa, 
înainte de toate poet liric, dar care scrie de asemenea drame şi 
epopei. Şi acesta este momentul în care toate artele înfloresc, mu¬ 
zica, arhitectura, pictura, în aceeaşi măsură ca literatura. După acest 
moment, asistăm la o modificare, fie pentru că vâna seacă, fie pen¬ 
tru că se cade în preţiozitate, retorică, exagerare şi proliferare a 
formelor. India intră în epoca ei barocă şi vom vedea imediat că 
în artele plastice acest baroc va fi destul de exuberant şi se va fixa 
în timp în aşa măsură, încât astăzi reprezintă imaginea pe care 
oamenii altor culturi şi-o fac despre India. Dar să remarcăm în¬ 
tâi că această înflorire depăşeşte, în timp şi spaţiu, limitele Im¬ 
periului Gupta. Filozofia budistă şi-a luat avânt în Ghandhara, sub 
domniile regilor din dinastia Kuşan; Ujjaini, aflat în inima ţării 
Mălva — anticul Avânţi — este centrul cel mai strălucitor al in- 
dianităţii sub „marii satrapi“ sciţi, şi tocmai aici apare Bhăsa. în 
sfârşit, ceva mai la sud, sub dinastiile Văkătaka şi Cialukya, se si¬ 
tuează, între secolele al IV-lea şi al VlI-lea, marea epocă a pictu¬ 
rii din Ajantă. în ansamblu, această înflorire a culturii indiene 
durează aproximativ din secolul I până în secolul al VlI-lea în nord 
şi continuă încă trei sau patru secole în centru şi în sud. între He- 
siod şi Plotin se scursese aproape acelaşi interval de timp. 

Evoluţia artelor plastice confirmă afirmaţiile precedente. Pe 
de o parte, iniţiativa pare să aparţină nordului, iar pe de altă par¬ 
te operele cele mai caracteristice apar în centru şi sud. O singu¬ 
ră rezervă în legătură cu această afirmaţie: din cauză că nordul a 
fost mult mai devastat decât sudul de invaziile musulmane şi că 
noii stăpâni au construit abundent, intr-un nou stil indo-musulman, 



236 


CIVILIZAŢIILE 


e posibil ca judecata noastră să fie afectată de penuria de monu¬ 
mente vechi în nordul ţării. 

în ansamblu, operele anterioare influenţei persane sunt rari¬ 
sime, probabil din cauza întrebuinţării unor materiale prea fria¬ 
bile. Ceea ce s-a păstrat (sau mai exact ceea ce credem că putem 
să atribuim unei tradiţii locale în opere care sunt deja contempo¬ 
rane cu influenţa străină) manifestă trăsături pe care le vom re¬ 
găsi de-a lungul epocilor şi chiar se vor accentua cu trecerea 
timpului: contactul cu natura, profuziunea decoraţiei florale, pros¬ 
peţimea expresiei, dar deja o tendinţă spre exuberanţă şi întâie¬ 
tate a mişcării. Influenţa persană (deja colorată de elenism) aduce, 
odată cu tehnici mai perfecţionate, un nou simţ al monumenta¬ 
lului şi al hieraticului. Vin apoi influenţa grecească şi naşterea a 
ceea ce s-a numit arta greco-budistă, mai ales în iconografie. Am 
văzut mai sus cum acest aport străin se indianizează progresiv pen¬ 
tru a da naştere unei arte foarte originale care nu mai datorează 
mare lucru îndepărtatelor ei modele. La drept vorbind, în trans¬ 
formarea progresivă a imaginii lui Buddha avem de-a face nu doar 
cu unele forme autohtone care reapar şi modifică modelul străin, 
ci cu o nouă spiritualitate, care imprimă pe chipul Sfântului o blân¬ 
deţe inefabilă. Sculptura budistă este probabil, alături de arta creş¬ 
tină medievală, una dintre cele mai pure reprezentări sculpturale 
ale sacrului. 

Dezvoltarea artelor plastice în India este aproximativ parale¬ 
lă cu aceea a literaturii — în mare, de la epoca Maurya până la 
sfârşitul epocii Harşa, totuşi cu o uşoară întârziere şi cu prelun¬ 
giri în sud încă cinci sau şase secole. Această artă se răspândeşte, 
simultan cu budismul, în întregul Orient îndepărtat, diversificân- 
du-se. în primul rând, în ceea ce priveşte India, ea se află la ori¬ 
ginea artei de inspiraţie hinduistă mai tardivă, care ajunge la 
deplina înflorire între secolele al XVIII-lea şi al X-lea, mai ales 
la Elloră, imediat la sud de limitele statului unitar (Gupta, Har¬ 
şa) şi după dispariţia acestui stat. Tot la sud de această linie, dar 
precedând arta din Elloră cu aproximativ trei secole, celebrele pic¬ 
turi din grotele de la Ajantă, care încă aparţin comunităţii budis¬ 
te, reprezentând probabil culmea artei picturale în India. Ele vor 
avea o influenţă considerabilă în întregul Orient îndepărtat, până 

în Japonia. Care este oare originea acestei arte picturale, care n-a 
putut să apară ex nihilo cu o astfel de măiestrie? După câte ştiu, 
o filiaţie plauzibilă n-a fost stabilită. Să o legăm de frescele din 
Seistan şi din Iran, ceea ce i-ar da o origine comună cu arta bi¬ 
zantină? Nu fac altceva decât să pun întrebarea. Totuşi, maniera 
de tratare şi spiritul care se desprinde din ele sunt esenţial dife¬ 
rite, propriu-zis indiene. Autorii, în general, recunosc aici influen¬ 
ţa artei din Amarăvati (coasta sud-estică), a cărei epocă de înflorire 
s-ar situa între sfârşitul epocii Maurya şi începutul epocii Gupta. 
Astfel, în cele mai clasice opere picturale ale Indiei, influenţa nor¬ 
dului şi aceea a sudului se întâlnesc aici într-o sinteză armonioasă. 

Câteva secole mai târziu, în operele de inspiraţie brahmanică 
de la Elloră, nu departe de aici, se conturează deja o evoluţie spre 
grandios, supranatural şi contorsionare. Şi această tendinţă se va 
agrava. Mişcării echilibrate îi va succeda violenţa excesivă, iar 
graţiei — afectarea. Un baroc exuberant, şi uneori monstruos, va 
sfârşi prin a se impune şi a se generaliza, ajungând să invadeze 
toate domeniile expresiei artistice. Această ultimă evoluţie se da¬ 
torează probabil atât fenomenului general de trecere la un anu¬ 
mit romantism după clasicismul marilor epoci, cât şi unei cauze 
particulare: alunecarea centrului de greutate al civilizaţiei indie¬ 
ne de la nord spre sud, de la un mediu mai arianizat şi supus mai 
mult curentelor exterioare la un mediu mai dravidian — corola¬ 
rul acestei modificări fiind victoria hinduismului. 

în rezumat, dezvoltarea artei indiene urmează o curbă aproa¬ 
pe „normală 44 , cu particularitatea că înfloreşte într-o epocă rela¬ 
tiv târzie a civilizaţiei, că ajunge la maturitate în epoca imperială 
(iar nu înainte) şi în epoca imediat următoare în afara limitelor 
imperiului, în sfârşit, că îşi prelungeşte cu câteva secole înflori¬ 
rea în acest Deccan care scăpase statului unitar din nord. 

Vor mai fi opere hinduse de valoare până în secolul al XVII-lea, 
dar cucerirea musulmană îşi va suprapune puţin câte puţin cadrul 
politic şi de asemenea pe cel cultural. Apoi va veni Occidentul, lup¬ 
ta pentru influenţă între francezi şi englezi, în sfârşit unificarea — 
de această dată totală — sub aceştia din urmă. 

De la cucerirea musulmană, civilizaţia indiană îşi supravieţu¬ 
ieşte sieşi într-o semitoropeală, asemenea Egiptului antic sub perşi, 
apoi sub greci. 

E încă prea devreme pentru a vedea care vor fi fost consecin¬ 
ţele profunde ale dominaţiei engleze şi ale traumatismului cultu¬ 
ral generat de ea. în perspectivă imediată, se pare că în ciuda unei 
anumite uniformizări a moravurilor administrative, a constituirii 
unei infrastructuri materiale de tip occidental şi a formării unui 
strat social subţire de cultură britanică, masa indiană este încă pro¬ 
fund legată, sub toate aspectele, de civilizaţia ei veche, cu toate 
consecinţele negative pe care le comportă acest lucru în actualul 
proces de occidentalizare. în acest sens, lumea indiană apare pe 
moment ca una dintre cele mai reticente în a se angaja hotărât pe 
calea adoptării integrale la civilizaţia occidentală. Totuşi, lumea 
indiană, mai mult decât lumea arabă, pare să se fi înscris astăzi 
mai hotărât pe calea occidentalizării. 


Note 

1. E cu adevărat stupefiant să constaţi că prima dată sigură a isto¬ 
riei indiene, de la care istoricii de azi îşi ordonează cronologia, e anul 
327 î. Hr., data apariţiei lui Alexandru pe Indus! 

2. Ceea ce nu exclude ca anumite trăsături de cultură ale civilizaţiei 
indusiene, anumite credinţe şi simboluri să fi fost conservate în noua ci¬ 
vilizaţie. Astfel, de pildă, s-a crezut că se poate identifica un prototip al 
zeului Şiva din epoca clasică intr-un personaj aşezat „în poziţie india¬ 
nă", pe un sigiliu indusian. Acest personaj are trei chipuri, este acope¬ 
rit pe cap cu o bonetă cu coame şi este înconjurat de mai multe animale; 
tocmai acestea vor fi ipostazele lui Şiva. 

3. Adică un ordin de mărime absolut comparabil cu acela al altor ci¬ 
vilizaţii cunoscute care aparţin primei generaţii, Egiptul, Mesopotamia, 
Creta. 

4. Alt amănunt semnificativ: societatea este deja multirasială. Res¬ 
turile de oseminte umane găsite la Mohenjo-Daro aparţin, după opinia 
specialiştilor, unor gmpuri diferite, în număr de patru: protoaustraloid, 
mediteranean, mongol şi alpin; dar numărul mic de cazuri studiate nu 
ne permite să stabilim dacă e vorba de cazuri izolate sau de un adevă- 



CIVILIZAŢIA INDIANĂ 239 

rat amestec, sau doar de o coabitare vremelnică a unor etnii diferite (ca 
urmare a negoţului sau a luării de sclavi, de exemplu). 

5. Această moştenire trebuia deja să provină din cel puţin două stra¬ 
turi etno-culturale. Datele actuale ale lingvisticii presupun intr-adevăr 
că există trei familii principale — lăsându-i deoparte pe vorbitorii pe¬ 
riferici, mai ales pe tibeto-birmanezi: 1. grupul munda, 2. grupul dra- 
vidian, 3. grupul indo-arian. Repartiţia geografică sugerează ordinea de 
stratificare 1-2-3, grupul munda fiind izolat în regiunile cele mai săra¬ 
ce şi cele mai inaccesibile, în vreme ce dravidienii sunt grupaţi în ju¬ 
mătatea sudică a Indiei, cu excepţia nucleului brăkui în Belucistan. Acesta 
din urmă ar fi fost o rămăşiţă, o ariergardă, în cazul în care imigraţia 
dravidiană s-a făcut de la nord la sud, sau o avangardă, în ipoteza con¬ 
trară. Hrozny a emis ipoteza conform căreia creatorii civilizaţiei din Mo- 
henjo-Daro aparţineau deja unui prim val indo-european care i-ar fi 
precedat pe arieni cu câteva secole, aşa cum în Grecia şi în Creta ahe- 
enii îi precedaseră pe dorieni. Ipoteza se sprijină pe descifrarea propu¬ 
să a unor inscripţii de pe un unic sigiliu. Să amintim aici că genialul savant 
care a descifrat scrierea hittită a putut pe urmă să se înşele în alte ca¬ 
zuri, mai ales în interpretarea propusă de el, înainte de descifrarea, re¬ 
alizată de Michael Ventris, a scrierii lineare B din Creta (vezi, mai sus, 
p. 77, nota 1). In 1969, trei savanţi finlandezi, profesorii Asko şi Sim- 
po Parpola şi Pentti Aalto, au propus, în faţa membrilor Institutului Scan¬ 
dinav de Cercetări Asiatice din Copenhaga, o soluţie pentru descifrarea 
scrierii indusiene. Dacă descoperirea lor, obţinută (pentru prima oară în 
acest domeniu) cu ajutorul calculatorului, se verifică, ne vom afla fără 
îndoială în faţa unei descoperiri care va fi la fel de importantă pentru 
cunoaşterea civilizaţiilor antice ca descifrarea scrierii sumeriene, şi o în¬ 
treagă parte a Istoriei rămase în umbră va fi lămurită. 

6. De altfel, arianizarea Indiei nord-estice şi cu atât mai mult a In¬ 
diei centrale nu implică în mod necesar o imigrare masivă de indivizi 
de rasă indo-europeană. Probabil că avem de-a face, în unele regiuni, 
doar cu suprapunerea unui strat subţire de cuceritori şi, în altele, chiar 
cu un simplu fenomen de transmitere prin contagiune. 

7. La aproximativ 2 000 de ani după sosirea indo-europenilor în 
nord-vestul Indiei, la Ajantâ, în centrul ţării, frescele de inspiraţie bu¬ 
distă ni-1 arată încă pe Indra, regele zeilor, într-o culoare mai clară de¬ 
cât nimfele sau celelalte personaje mitice care-1 însoţesc (grota XVIII, 
la Ajantă)! 

8. Fenomenul este de asemenea vizibil în evoluţia artelor, cum vom 
vedea. 

9. în nord, unde budismul fusese mai rezistent, lovitura de graţie 
i-a fost dată de musulmani (afghani, turci, mongoli). 

10. Inscripţii din Persepolis, între 518 şi 515, care menţionează Hidu 
printre satrapii. 

11. în mod ciudat, India modernă a ales ca stemă capitelul lui Asoka 
de la Samath, cu elementele lui decorative constituite din busturi de lei, 
de inspiraţie tipic ahemenidă! 

12. Literal: „teren de evoluţie al arienilor" (traducerea unui pasaj din 
Baudhayanadharmasutra, în Louis Renou, Anthologie Sanskrite, Payot, 
Paris, 1947, p. 190). 

13. Dacă se acceptă ideea că apariţia marilor epopei e unul dintre 
simptomele cele mai caracteristice ale erei medievale a unei civilizaţii, 
atunci nu ne-am afla încă la sfârşitul Evului Mediu indian: specialiştii 
dau ca dată probabilă a redactării Mahabhăratei secolul al Il-lea î. Hr., 
adică o dată posterioară chiar creaţiei Imperiului Maurya, deci la mai 
mult de un mileniu după evenimentele la care acest poem eroic se refe¬ 
ră, războiul clanului Bhărata, după existenţa istorică a acestui rege su¬ 
merian, situat în jurul anului 1400 î. Hr. Doar un interval de trei până 
la cinci secole a fost necesar pentru apariţia Epopeii lui Ghilgcimeş sau 
pentru apariţia Iliadei după războiul troian, sau pentru apariţia Cânte¬ 
cului lui Roland după domnia lui Carol cel Mare. De altfel, aceste cânturi 
epice precedă în general cu mai multe secole era „regatelor combatante". 
O explicaţie ne vine imediat în minte: redactarea care ne-a parvenit n-ar 
fi decât o versiune târzie a legendelor deja cristalizate sub o altă formă 
literară cu mai multe secole înainte. Din nefericire, nici o piesă docu¬ 
mentară nu sprijină ipoteza — şi, de altfel, chiar faptul unei noi redac¬ 
tări în epoca ce ne priveşte ar fi suficient pentru a dovedi persistenţa 
spiritului epic în această epocă târzie. Un alt element intră poate în cal¬ 
cul: lentoarea înaintării ariene de la vest spre est, care ar fi întârziat sin¬ 
teza dintre trăsăturile de cultură ale nou-veniţilor şi acelea ale autohtonilor 
şi, în acelaşi timp, maturizarea civilizaţiei. într-adevăr, se pare că arie¬ 
nii au venit într-un singur mare val care s-a deplasat încet pe un front 
larg, şi nu în mai multe valuri succesive, desfăşurate pe şapte sau opt se¬ 
cole, şi pe spaţii mai restrânse, ca în cazul invaziilor elenice şi germanice. 

14. Şi acest fapt este încă subiect de controversă, unii autori consi¬ 
derând că reprezentările lui Buddha găsite în regiunea Mathură ar fi an¬ 
terioare reprezentărilor greco-budiste. 

15. Două elemente permit istoricilor să dateze cu oarecare precizie 
începutul influenţei indiene în Indochina şi Indonezia: 1. Descoperirea, 
în diferite situri ale acestor regiuni, a unor statuete ale lui Buddha în 

stilul de la Amarăvati, important centru budist dinainte de era creştină. 
2. Identificarea unor nume indiene printre listele de suverani din diferite 
ţări ale Peninsulei Indochineze, în analele chinezeşti începând cu seco¬ 
lul I al erei noastre. 

16. Imaginea acestui mare rege, originar din anticul centru Thanes- 
var, ne este mai bine cunoscută decât imaginile celor mai mulţi suve¬ 
rani indieni graţie conjuncţiei dintre o sursă locală (Bana, istoriograful 
lui oficial) şi o sursă chinezească (pelerinul budist Hiuan-Tsang). Te duce 
gândul la alţi mari „politicieni" ai istoriei indiene, la Asoka, la Asva- 
ghoşa, deoarece îngemănează, la fel de fericit, vitejia şi simţul politic, 
pietatea şi talentul literar. 

17. Vezi, între altele, ipoteza avansată de N. Lahovary, La diffusion 
des langues anciennes du Proche-Orient; leurs relations avec le basque, 
le dravidien et Ies parlers indo-europeensprimitifs, Francke, Berna, 1957, 
372 p., şi scurta notă critică a lui Victor Buescu din Revue des etudes 
roumaines, V-VI, 1957-1958 (1960), p. 293. S-au propus chiar, îna¬ 
inte, asemănări cu limbile scitice sau cu limbile aparţinând familiei fî- 
no-ugrice. 

18. Astfel, de exemplu, de la primele sale mărturii scrise, tamula, 
limba dravidiană cu cea mai bogată literatură, arată că a împrumutat deja 
unele elemente din sanscrită. 

19. Masson-Oursel ( L’Inde antique et la civilisation indienne, voi. 
XXVI al colecţiei „Evolution de l’Humanite “) relevă cu justeţe că nu¬ 
mismatica, sub Kanişka, reflectă acest eclectism, în diversele titluri cu 
care se împodobeşte suveranul: regele-regilor (persan), bazileu (grec), 
adjirăja (indian), Devaputra (traducerea sanscrită a sintagmei Fiul Ce¬ 
rului); şi, de asemenea, în imaginile zeilor pe care le reproduce: Bud- 
dha, alături de Şiva, de Mithra, de Fleracles. 

20. Aşa cum dialogul dintre budistul şi vedantinul din Brahmasutra- 
bhasya lui Sankara aminteşte în mod straniu de disputele scolastice în¬ 
tre realişti şi nominalişti („aminteşte" pentru noi, bineînţeles, deoarece 
Sankara îi precedă pe aceştia din urmă cu patru sau cinci secole). 

21. Trebuie semnalat aici rolul accidental pe care s-ar zice că l-au 
jucat indo-sciţii, şi în general invadatorii de la începutul erei noastre, în 
vulgarizarea sanscritei; fie pentru că nou-veniţii dispreţuiau deliberat ca¬ 
racterul sacru pe care această limbă îl păstra de secole, fie, dimpotrivă, 
pentru că s-ar fi produs o reacţie firească a autohtonilor împotriva do¬ 
minatorilor străini, reacţie pe care, într-un fel, aceştia ar fi sancţionat-o. 



Civilizaţia chineză 

9 

sau 

extrem-orientală 


Ajunşi la acest stadiu, mai e oare nevoie să reamintesc că pre¬ 
zenta încercare nu are intenţia să înfăţişeze un tablou, oricât de 
succint, al istoriei universale? Nu numai că am lăsat deoparte largi 
zone de istorie cuprinzând popoare care nu se inserează în trama 
marilor civilizaţii aşa cum le-am definit, dar scurtele schiţe ale 
acestora pe care am încercat să le fac au drept unic obiectiv cer¬ 
cetarea similitudinilor, a concordanţelor pe care le prezintă între 
ele. Altfel spus, am căutat să stabilesc dacă, şi în ce măsură, ci¬ 
vilizaţiile cunoscute se conformează toate în evoluţia lor unei anu¬ 
mite scheme. Făcând acest lucru, probabil că aspectele cele mai 
originale ale fiecăreia dintre ele au fost neglijate. De asemenea, 
nu trebuie să vedem nici un raport între importanţa relativă a ca¬ 
pitolelor consacrate aici diverselor civilizaţii şi locul pe care ar 
trebui să-l rezervăm fiecăreia dintre ele într-o istorie generală a 
umanităţii. Am crezut necesar să amintesc acest lucru la începu¬ 
tul capitolului pentru că, în pofida profundei sale originalităţi, a 
întinderii, duratei şi importanţei sale în istoria universală, civili¬ 
zaţia chineză, asemenea civilizaţiei egiptene şi din aceleaşi mo¬ 
tive, nu ne va reţine multă vreme. Intr-adevăr, într-o încercare de 
istorie comparată nu ne e de mare folos, deoarece nu putem s-o 
studiem cu oarecare precizie decât în faza sa finală, aceea a „im¬ 
periului universal", cu prăbuşirile şi reînnoirile sale, şi, într-o mai 
mică măsură, în faza „regatelor combatante". 

Acestea fiind zise, să ne punem aceeaşi întrebare pe care ne-am 
pus-o în legătură cu civilizaţia indiană: când a început această ci¬ 
vilizaţie? Primele mărturii pe care le avem despre viaţă civiliza¬ 
tă în aria care va fi pe urmă a civilizaţiei chineze aparţin deja 

acesteia din urmă, sau trebuie să presupunem existenţa unei ci¬ 
vilizaţii protochineze? Nu e mai uşor să răspundem la această în¬ 
trebare în cazul Chinei decât în cel al Indiei. Datele sunt totuşi 
diferite: pe de o parte, vestigiile arheologice ale Antichităţii chi¬ 
neze sunt mai puţin abundente şi mai dificil de interpretat decât 
acelea din Valea Indusului; în schimb, adnotaţiile istorice ulterioa¬ 
re şi amintirile legendare sunt incomparabil mai bogate şi evo¬ 
că, toate, existenţa, intr-un trecut imemorial, a unei epoci de unitate 
şi de splendoare a regalităţii chineze. Or, astăzi nu ne mai este 
permis să dispreţuim aceste date legendare, cum era la modă încă 
la începutul veacului al XX-lea. Prea multe descoperiri au dove¬ 
dit, de la legendele mesopotamiene la povestirile biblice şi poeme¬ 
le homerice, că nu trebuie să înlăturăm sistematic mitul şi legenda 
ca oglindire a istoriei. 

în cazul Chinei, aceste reminiscenţe ale unei vârste de aur şi 
ale unei unităţi pierdute îşi găsesc un început de confirmare în 
persistenţa la Luoyang, în centrul celui mai vechi teritoriu chi¬ 
nezesc, şi asta până în ultima fază a erei „regatelor combatante", 
a unui suveran din dinastia Zhou, a cănii regalitate fusese puţin 
câte puţin golită de substanţă, dar care încă era respectat ca sin¬ 
gurul „Fiu al Cerului", învestit cu mandat celest. Asemenea res¬ 
pect pentru o instituţie lipsită de putere reală nu se poate explica 
decât printr-o lungă şi venerabilă tradiţie. 1 Statutul de veche re¬ 
galitate este confirmat şi de săpăturile de la Anyang, în Henan-ul 
de nord, care au scos la lumină o strălucitoare civilizaţie din epoca 
bronzului, datând din vremea dinastiei Shan, care precedase dinas¬ 
tia Zhou. Datele arheologice concordă cu datele istoriei tradiţiona¬ 
le în a situa această epocă la sfârşitul mileniului al II-lea, aproximativ 
între secolul al XlII-lea şi secolul al Xl-lea, înaintea erei noastre. 

Cum să interpretăm aceste date în termeni de „civilizaţie"? 
După cronologia admisă în general, începuturile primei dinastii 
Xia, întemeiată de legendarul Yu cel Mare, s-ar situa în jurul anu¬ 
lui 2000. Această dinastie ar fi fost înlocuită la sfârşitul secolu¬ 
lui al XVI-lea î. Hr. de dinastia Shang, care la rândul ei este 
înlocuită spre 1028 î. Hr. (cronologie Karlgren) de dinastia Zhou, 
originară din provincia mai excentrică Shanxi şi din valea Wei. 
Până atunci, lumea chineză 2 fusese circumscrisă la valea de mijloc 

şi la o parte a văii inferioare a Fluviului Galben (Fluanghe). Era 
o arie de dimensiuni comparabile cu acelea ale altor civilizaţii ale 
primei generaţii, în alte mari văi fluviale: Valea Nilului, Mesopo- 
tamia şi poate Valea Indusului. Luarea puterii de către dinastia Zhou 
este însoţită, dacă judecăm după vestigiile arheologice, de un anu¬ 
mit regres al artei şi probabil al culturii în ansamblul ei; şi din punct 
de vedere politic, Imperiul chinez Zhou se află în net regres din 
al doilea sfert al secolului al VlII-lea, când dinastia, izgonită din 
fieful ei de origine, Shanxi, de o invazie barbară, se retrage în He- 
nan, în vreme ce restul imperiului începe a se fragmenta în feude 
din ce în ce mai independente. Tocmai spre această epocă (seco¬ 
lul al VlII-lea î. Hr.) preferă istoricii moderni să situeze începutul 
erei „regatelor combatante", eră pe care istoria chineză tradiţiona¬ 
lă o plasează între 481 î. Hr. şi 221 înaintea erei noastre. 

La fel ca în cazul Occidentului, al Antichităţii mediteraneene 
şi al Orientului Apropiat, numărul concurenţilor, al statelor în lup¬ 
tă pentru hegemonie, precum şi puterea lor relativă variază de la 
un secol la altul. în secolul al Vll-lea, dacă excludem din capul 
locului Imperiul suzeran Zhou, deja decadent, cele mai importan¬ 
te principate rivale sunt Zheng, Wei, Qi, Lu, Song, Wu, Yin şi Qin. 
Patru secole mai târziu, în momentul ascensiunii irezistibile a di¬ 
nastiei Qin, statele rivale nu mai sunt chiar aceleaşi: avem, ală¬ 
turi de cele trei principale —Yin, Qin şi Zhou —, Han, Wei, Zhao 
şi Yen. Să facem o primă remarcă: întâiul dintre aceste state care 
îşi extinde dominaţia în detrimentul celorlalte unităţi care con¬ 
stituiau atunci lumea chineză este un stat periferic, Zhou, de pe 
Fluviul Albastru (Yanzi Jiang), sinizat de puţină vreme, prin con¬ 
tagiune şi nu prin cucerire. Situaţia sa în contextul chinez oferă 
o anumită analogie cu aceea a Macedoniei în lumea elenică. Toc¬ 
mai încercările din secolul al Vll-lea, orientate spre nord, trebuie 
probabil luate ca punct de plecare al erei „regatelor combatante"; 
ele provoacă, în acest gen de confederaţie, cum devenise atunci 
vechea Chină, dintr-un reflex de apărare, acea instituţie care a pri¬ 
mit tradiţional numele de „sistem al Hegemonilor" (perioada ce¬ 
lor „Cinci Hegemoni"); astăzi s-ar spune: un sistem de comandă 
unică. Primul dintre statele hegemonice este Qi. Spre sfârşitul se¬ 
colului al Vll-lea, hegemonia trece la Qin. Este un stat periferic, 

de această dată din vest, ieşit probabil din amestecul chinezilor 
cu barbarii care, cu câteva generaţii în urmă, izgoniseră dinastia 
Zhou din valea Wei. 3 

Şi aici se plasează a doua remarcă : Qin cunoaşte apoi o eclip¬ 
să de peste două secole, nu pentru că-şi pierduse energia, ci pen¬ 
tru că evoluţia politică nu permitea încă acestei întâietăţi să se 
afirme definitiv. Vremurile nu erau coapte. Vedem atunci statul 
Qin divizându-se, conform moravurilor feudale, în mai multe 
principate care vor deveni curând rivalele sale, ca Han, Wei şi 
Zhao. Va trebui să aşteptăm secolul al IV-lea ca să se nască (sau 
să renască) ideea unei monarhii centralizate şi ca statul Qin să-şi 
reia, de această dată decisiv, opera de „unificare a teritoriilor chi- 
nezeşti“. 4 

Dar să revenim o clipă în urmă, deoarece n-am încercat încă 
să răspundem la prima noastră interogaţie: civilizaţia chineză este 
o civilizaţie a primei generaţii, sau ea a fost precedată de o altă 
civilizaţie, de o civilizaţie protochineză? 

în primul rând, plecând de la era „regatelor combatante" care 
pare destul de clar circumscrisă, să încercăm un calcul înapoi. Era 
„regatelor combatante" succedă de obicei unei faze larvare, unei 
faze de formare şi unei faze de înflorire, cele trei faze, împreu¬ 
nă, acoperind în general mai mult de un mileniu (civilizaţia oc¬ 
cidentală, de la sfârşitul secolului al IV-lea la începutul secolului 
al XlV-lea; civilizaţia elenică, din secolul al XVI-lea î. Hr., aproxi¬ 
mativ, până în secolul al V-lea î. Hr.; civilizaţia indiană, din se¬ 
colul al XV-lea î. Hr., aproximativ, până în secolul I î. Hr. etc.). 
Dacă ne deplasăm cu douăsprezece sau treisprezece secole în urmă, 
plecând de la începutul erei chineze a „regatelor combatante" (se¬ 
colul al VlI-lea î. Hr.), ajungem într-adevăr la începuturile dinas¬ 
tiei Xia, dar cele câteva informaţii pe care le posedăm în legătură 
cu această epocă aproape legendară nu par să sprijine ipoteza unei 
faze barbare de tip clasic, cu barbarii ei recent sosiţi, cu amestecul 
ei de rase, cu organizarea ei rudimentară şi moravurile ei război¬ 
nice, inspiratoare de epopei. La drept vorbind, sursele noastre sunt 
atât de târzii şi atât de impregnate de legendă, încât orice judeca¬ 
tă ar fi hazardată. Putem cel puţin să reţinem că legenda n-a păs¬ 
trat amintirea unei epoci de pace în cursul căreia s-ar fi cristalizat 

riturile şi tehnicile vieţii tradiţionale chineze. în ceea ce priveşte 
epoca următoare, aceea a dinastiei Shang, care acoperă grosso 
modo a doua jumătate a mileniului al II-lea şi în legătură cu care 
suntem ceva mai bine informaţi, graţie descoperirilor de la Na- 
nyang, impresia care se desprinde este aceea a unei epoci de pace, 
de lux şi de rafinament, şi nu a unei epoci de tulburări şi de con¬ 
testaţie; mai degrabă o eră imperială — şi chiar o eră imperială 
în decadenţă — decât o fază de formare. Odată cu luarea puterii 
de către dinastia Zhou, venită din marginile mai primitive ale ves¬ 
tului, avem impresia, cum am mai spus-o, a unui regres al civi¬ 
lizaţiei (ultimii ani ai mileniului al II-lea). Tocmai aici s-ar putea 
situa începutul unui nou Ev Mediu, cu moravurile sale caracte¬ 
ristice care vor ajunge patru secole mai târziu la era „regatelor 
combatantei 

Ev Mediu sau „perioadă intermediară 11 ? Cu prilejul istoriei in¬ 
diene, am notat deja diferenţa care trebuie făcută între cele două 
căi pe care poate să apuce o societate în degradare. 

Ele prezintă într-adevăr un mare număr de caractere comune: 
slăbiciunea puterii centrale şi a statului în general, fărâmiţare te¬ 
ritorială, slăbire a instituţiilor şi deci a dreptului, având drept co¬ 
rolar recursul la jurământul personal de credinţă pentru asigurarea 
protecţiei; consecinţele cele mai vizibile sunt insecuritatea gene¬ 
rală înlocuind pacea imperială, regresul economic, al artelor, lite¬ 
relor şi ştiinţelor, precum şi al tuturor producţiilor spirituale. Totuşi, 
condiţiile nu sunt deloc identice în punctul de plecare, iar rezul¬ 
tatul este altul: când descompunerea statului imperial este înso¬ 
ţită de un aflux de elemente barbare din exterior sau de o puternică 
presiune a elementelor alogene din interior, vom avea o eră me¬ 
dievală care are drept rezultat o civilizaţie nouă; când descom¬ 
punerea este simplul fruct al evoluţiei interne normale, vom avea 
o „perioadă intermediară 11 sfârşind cu restaurarea vechiului stat 
imperial împreună cu unele modificări culturale care nu ating va¬ 
lorile fundamentale ale civilizaţiei. „Perioadele intermediare 11 ne- 
având nevoie de o lungă incubare sunt în general mult mai scurte 
decât perioadele medievale: istoria Egiptului şi aceea a Chinei de 
după dinastia hanilor ne oferă cazuri de „perioade intermediare 11 
de două sau trei secole, în timp ce perioadele medievale pot fi 



CIVILIZAŢIA CHINEZĂ SAU EXTREM-ORIENTALĂ 247 

milenare. De asemenea, întoarcerea la unitatea imperială nu va 
fi precedată de fazele preliminare caracteristice genezei unei noi 
civilizaţii. Epocile Xia şi Shang, cum tocmai am văzut, nu par să 
prezinte semnele distinctive ale primelor faze ale unei noi civi¬ 
lizaţii. Ele sunt de asemenea prea apropiate de era „regatelor com- 
batante“ pentru a fi ultimele faze ale unei civilizaţii aparţinând 
unei alte generaţii, după care valea Huanghe să fi intrat într-o pe¬ 
rioadă medievală. Dacă epocile Xia şi Shang ar fi datat din mi¬ 
leniul al IlI-lea, şi nu din mileniul al II-lea, atunci ipoteza unei 
civilizaţii aparţinând altei generaţii ar fi prezentat mai multă pla¬ 
uzibilitate. 

Se poate scoate vreo informaţie din vestigiile artistice? Con¬ 
statăm că arta epocii Shang este, în primul rând, o artă aflată deja 
în plină maturitate şi apoi o artă chinezească. Pentru a găsi urme 
ale unui stil care să aparţină vădit unei alte culturi, trebuie să cobo¬ 
râm până la ceramica Panshan, în Gansu, care ar fi cu puţin an¬ 
terioară epocii Shang, dar care, cum s-a remarcat, este exterioară 
ariei civilizaţiei chineze vechi, provincia Gansu fiind departe, la 
vest de valea mijlocie a fluviului Huanghe, leagănul acestei ci¬ 
vilizaţii. I se descoperă de altfel afinităţi cu ceramica Cucuteni. 5 
Ipoteza care ne vine firesc în minte este că ne aflăm aici în pre¬ 
zenţa unei culturi care nu aparţine grupului mongoloid. 6 în schimb, 
unele motive curente în epoca Shang se regăsesc nu numai de-a 
lungul întregii istorii a artei chineze, dar chiar până în America 
şi în unele insule din Pacific. 7 

Sunt astfel ispitit să trag concluzia că civilizaţia chineză a în¬ 
florit în valea mijlocie şi inferioară a Fluviului Galben, probabil 
fără filiaţie cu cultura Panshan, şi cu o întârziere de aproximativ 
un mileniu şi jumătate în raport cu civilizaţia Orientului Mijlo¬ 
ciu. Aceasta să fi avut un efect stimulator asupra începuturilor civi¬ 
lizaţiei chineze? Şi, dacă da, prin ce căi? Regăsim într-adevăr în 
prima artă chineză unele motive mesopotamiene, ca acela al erou¬ 
lui doborând fiara, şi unele forme foarte speciale de olărie, ca aces¬ 
te urcioare dotate în interior cu un mâner de formă falică, ale căror 
modele aproape identice au fost găsite la Xiaodun (Anyang), la 
Mohenjo-Daro (Valea Indusului) şi la Djemdet Nasr (Mesopota- 
mia de Mijloc). în schimb, primele specimene de scriere chineză 

descoperite până acum 8 , deşi sunt anterioare cu şaisprezece-opt- 
sprezece secole decât primele scrieri sumeriene, oferă un carac¬ 
ter atât de diferit de acela al scrierilor din Orientul Mijlociu şi Valea 
Indusului, încât e greu de presupus că au o origine comună. 

însă n-am răspuns încă la problema de a şti dacă trebuie să 
considerăm civilizaţia chineză a erei istorice ca o civilizaţie a pri¬ 
mei generaţii sau ca una aparţinând celei de-a doua generaţii. 

Am spus motivele pentru care această a doua ipoteză mi se 
pare puţin plauzibilă: absenţa unor vestigii suficient de diferen¬ 
ţiate ale artei chineze clasice nu ne lasă să presupunem existen¬ 
ţa unui ciclu anterior de civilizaţie; intervalul de timp scurs între 
epoca de splendoare a dinastiei Shang şi începuturile erei „rega¬ 
telor combatante" e prea scurt pentru ca o civilizaţie aparţinând 
unui ciclu nou să se fi putut dezvolta şi înflori. Nu e mai puţin 
adevărat că existenţa posibilă a unui stat unitar înainte de era „re¬ 
gatelor combatante" are ceva tulburător. Poate că trebuie să ne 
imaginăm condiţii asemănătoare cu acelea care au întârziat în 
Orientul Mijlociu faza finală a erei „regatelor combatante": de 
exemplu, valuri succesive de invazii, destul de grave pentru a în¬ 
târzia desfăşurarea normală a ciclului de civilizaţie, dar nu sufi¬ 
cient de grave totuşi pentru a provoca o răsturnare totală din care 
să se fi ivit un nou ciclu. Invazia barbarilor din nord, atestată în 
secolul al VlII-lea, invazie care a provocat transferul capitalei di¬ 
nastiei Zhou la Luoyang, vine să sprijine această ipoteză: regii 
Zhou ar fi atunci pentru China antică ceea ce regii din Kiş (sau 
„regii Totalităţii"), sau primii Sargonizi, au fost pentru Mesopo- 
tamia. De altfel, în acelaşi Extrem-Orient, nu avem oare cazul „îm¬ 
păraţilor" japonezi din primele secole istorice, care, fără să fi trecut 
printr-o fază de veritabilă cristalizare, sunt reduşi la rolul de rois 
faineants*, asemenea contemporanilor lor merovingieni? 

Oricum, starea actuală a cunoştinţelor noastre şi absenţa do¬ 
cumentelor care să lămurească perioada anterioară dinastiei Shang 
ne interzic orice speculaţie. în stadiul în care se află astăzi cer¬ 
cetările sinologice ar fi inutil să încercăm să discernem în ceaţa 

* „Regii trântori", poreclă cu care sunt desemnaţi ultimii regi ai dinas¬ 
tiei france merovingiene înainte de a fi răsturnaţi de Carolingieni («. t.). 

protoistoriei chineze un contur mai clar al primelor faze ale aces¬ 
tei civilizaţii. Dar, de îndată ce ceaţa se risipeşte şi istoricul poa¬ 
te să înainteze pe tărâm mai ferm — adică începând cu mijlocul 
primului mileniu î. Hr. —, evoluţia Chinei se potriveşte perfect 
cu aceea a celorlalte civilizaţii pe care le-am trecut în revistă. Ast¬ 
fel desfăşurarea competiţiei între „regatele combatante" compor¬ 
tă, cum am mai spus, peripeţii asemănătoare cu acelea din perioada 
corespondentă din Orientul Mijlociu, din istoria Mediteranei ele- 
nice şi, mai aproape de noi, din aceea a Europei Occidentale. 
Această eră coincide de altfel, aproximativ, cu o mare epocă a cul¬ 
turii, cu fixarea artei chineze tradiţionale, cu apariţia marilor doc¬ 
trine fîlozofîco-religioase ale confucianismului şi daoismului, cu 
redactarea unor texte pe care epocile viitoare le vor considera cla¬ 
sice. Confucius şi Lao Zi sunt probabil din secolele al Vl-lea-al 
V-lea, Mencius este din secolul al IV-lea; ceilalţi doctrinari ai daois¬ 
mului, Lie Zi şi Zhuang Zi, sunt din secolul al IV-lea. La cealaltă 
extremitate a lumii civilizate, Socrate, Platon şi Aristotel sunt din 
secolele al V-lea-al IV-lea. în general, marea epocă a elenismu¬ 
lui durează din secolul al V-lea până în secolul al IlI-lea — un 
decalaj de aproximativ un secol în raport cu China. Lucru cu to¬ 
tul remarcabil, acest decalaj se regăseşte în stabilirea celor două 
Imperii universale, chinez şi roman. în ceea ce priveşte domeniul 
social, observăm acelaşi proces ca în Europa Occidentală între 
epoca feudală şi epoca absolutismului monarhic, adică trecerea 
puterii din mâinile nobilimii războinice în acelea ale juriştilor, ale 
învăţaţilor şi ale plutocraţilor, cu mutaţiile spirituale pe care aceas¬ 
tă alunecare le antrenează. 

Pentru perioada imediat următoare, imperiul lui Qin Shi 
Huangdi şi al hanilor poate fi luat ca prototip al statului unitar 
sau al imperiului universal, istoricii fiind deja de multă vreme iz¬ 
biţi de paralelismul lui cu Imperiul roman. Găsim aici toate ca¬ 
racteristicile statelor unitare: pace interioară, mari lucrări de utilitate 
publică, extensiune geografică maximă, impunerea unei lingua 
franca, tendinţă spre etatismul economic, spre codificare, spre mo¬ 
numental în arhitectură, apoi puţin câte puţin spre academismul ar¬ 
telor şi scleroza gândirii. în sfârşit — fără ca presiunile exterioare 

să fie suficiente pentru a le explica — apar oboseala, neputinţa 
şi anarhia. 

Am încercat deja să explic în legătură cu Egiptul, apoi cu 
Roma, cazul particular al Chinei. Invers decât Roma, al cărei im¬ 
periu înconjoară o mare interioară, fiind deschis tuturor presiuni¬ 
lor şi invaziilor, China, mai bine ferită, prin situaţia ei continentală, 
n-a suportat o presiune majoră decât la una dintre frontierele ei, 
la nord-nord-vest. Această frontieră, la urma urmelor, n-a cedat 
decât rareori, lăsând să intre periodic valuri care nu par să fi co¬ 
pleşit numeric elementul chinez. în plus, aceşti intruşi au aparţi¬ 
nut unor familii etnice înrudite cu turcii şi mongolii (hiong-nu sau 
huni, tibetani, tabghaci, kitaţi, tungaşi, mongolii lui Genghis-Han 
şi, mai târziu, manciurieni). Toţi s-au lăsat repede sinizaţi. Iată 
de ce perioadele tulburi care succedă perioadelor de restabilire 
imperială nu depăşesc trei sau patru secole şi se înrudesc mai mult 
cu „perioadele intermediare" ale Egiptului decât cu Evul Mediu 
occidental. Sinizarea fiecărui val barbar se realizează în general 
în două sau trei generaţii şi de-abia la un secol după invaziile bar¬ 
bare, de exemplu în secolele al IV-lea şi al V-lea, arta chineză, 
desigur reînnoită de influenţa indiană sau greco-budistă, produce 
unele dintre cele mai pure capodopere ale ei (grotele din Dunhuang, 
din Yun Dang şi din Long Men). Nimic comparabil cu îndelun¬ 
gatul obscurantism al perioadelor medievale. Convulsii ale civi¬ 
lizaţiei, desigur, dar nu moartea ei; dezmembrarea puterii centrale 
şi instalarea unor moravuri medievale 9 , dar nu răsturnarea defi¬ 
nitivă a vechilor valori de civilizaţie. Astfel, în mai puţin de pa¬ 
tru secole după lărâmiţarea imperiului, care n-a fost de altminteri 
definitivă la căderea hanilor, deoarece dinastia Qin va menţine, 
de bine de rău, ansamblul vreme de generaţii, China, după ce şi-a 
resorbit barbarii, îşi reconstituie unitatea sub dinastia Sui, pentru 
a ajunge sub dinastia Tang atât la splendoarea vechiului Imperiu 
al hanilor, cât şi la dimensiunile sale. 10 Dar această primă reîn¬ 
noire, în ciuda strălucirii şi iradierii ei (călătoria lui Xuanzang în 
India, începutul influenţei chineze în Japonia), durează mai pu¬ 
ţin timp decât primul imperiu şi dă foarte repede semne de scle¬ 
roză culturală (reeditarea clasicilor, favorizarea confucianismului, 
instituirea mandarinatului). Şi de această dată, edificiul se clati¬ 
nă din interior: un teribil război civil între 753 şi 763, depopulare, 

criză economică şi socială, dezvoltare a sistemului de latifundia, 
reapariţia unei feudalităţi ereditare, pierderea posesiunilor exte¬ 
rioare. Pe scurt, China a început o nouă „perioadă intermediară" 
şi, la sfârşitul secolului al IX-lea, ea se fărâmiţează din nou (din¬ 
tre barbarii care se instalează atunci în imperiu, să-i menţionăm, 
în regiunea Beijing, pe kitaţi, al căror nume dă în multe limbi chiar 
numele Chinei medievale: Kitai sau Cathay). 

La sfârşitul secolului al X-lea are loc o a doua reînnoire sub 
dinastia Song, nu atât de strălucitoare ca prima şi mult mai scurtă, 
deoarece, din al doilea sfert al secolul al Xll-lea, dinastia Song 
este redusă la jumătatea sudică a imperiului. Atunci are loc o nouă 
răsturnare, în primul rând odată cu ocuparea nordului de către tri¬ 
burile tunguse (djurtcet sau you-chen), apoi odată cu valul seis¬ 
mic al mongolilor în a doua jumătate a secolului al XlII-lea. Dar 
şi aici miracolul se produce, descendenţii lui Genghis-Han, rapid 
sinizaţi, refac pentru a treia oară Imperiul chinez, care, şi de aceas¬ 
tă dată, îşi reia tradiţiile, îşi redescoperă clasicismul, „stilul". Aceas¬ 
tă restauraţie, în sensul cel mai literal, va fi şi mai marcată sub 
dinastia naţională Ming (1368-1644), care va succeda urmaşilor 
lui Genghis-Han. China, din ce în ce mai orientată spre trecutul ei, 
se va închide în sine şi se va scleroza. în sfârşit, ultima dinastie 
imperială, Qing, ultima tresărire de energie a Chinei vechi, va veni 
din exterior, din Manciuria (1644-1911), tot aşa cum ultimele di¬ 
nastii ale Egiptului veniseră de la hotarele etiopiene, adică dintr-o 
zonă exterioară ariei Egiptului clasic. 

Nu pretind aici că de la Imperiul hanilor până la revoluţia lui 
Song Zhongshan China n-a evoluat. Ceea ce vreau să spun este 
că, de-a lungul a aproape două milenii şi în pofida unor teribile 
convulsii, ea a rămas, în ceea ce priveşte esenţialul, fidelă pro¬ 
priei sale imagini: gândirea ei, chiar în noua religie budistă, a ur¬ 
mat marile căi trasate de filozofia chineză antică, noile forme de 
artă s-au modelat în conformitate cu vechile canoane, în sfârşit, 
după prăbuşirea periodică a unităţii imperiale nu regăsim nicio¬ 
dată lungile faze iniţiale care anunţă naşterea unui nou ciclu de 
civilizaţie. 

Iată de ce, cum am spus-o deja în treacăt 11 , nu accept separarea 
pe care Toynbee vrea s-o facă în istoria Chinei între o civilizaţie chi¬ 
neză anterioară introducerii budismului (The Sinic Society — sau 

China I) şi o civilizaţie posterioară budismului ( The Far Eastern 
Society — sau China II) — şi aceasta cu atât mai mult cu cât unul 
dintre fenomenele tipice pe care le-am observat în trecerea de la o 
civilizaţie-mamă la o civilizaţie-fiică este deplasarea geografică: 

1. focarul principal — sau leagănul, pentru a întrebuinţa termi¬ 
nologia lui Toynbee — se deplasează şi 

2. aria acoperită de noua civilizaţie depăşeşte mult aria civili¬ 
zaţiei precedente. 

Exemplul cel mai izbitor ne este dat de filiaţia Creta-Gre- 
cia-Occident. Fenomenul este de asemenea evident când există 
o dublă filiaţie, ca în cazul Bizanţului, a cărui civilizaţie s-a ma¬ 
turizat în Syria şi în Asia Mică şi nu chiar în Grecia şi în Meso- 
potamia; sau în cazul civilizaţiei islamice, care a ieşit din aceeaşi 
întâlnire, dar ai cărei poli sunt Persia şi Arabia. In sfârşit, dacă 
presupunem existenţa unei civilizaţii indusiene, leagănul aceleia 
care îi succedă, civilizaţia indiană, se află în Valea Gangelui şi 
nu în Valea Indusului. Nimic asemănător în istoria Chinei. Impe¬ 
riile succesive se suprapun aproape exact peste vechiul Imperiu 
al hanilor. Putem cel mult spune că civilizaţia extrem-orientală după 
hani s-a extins în patru noi zone de influenţă: Tibet, Vietnam, Co¬ 
reea şi Japonia. Dar această lărgire nu echivalează cu o schimba¬ 
re de arie geografică şi nici cu o deplasare a centrului de gravitate. 

Fără îndoială că distincţia pe care Toynbee a vrut s-o facă în¬ 
tre o civilizaţie chineză anterioară budismului şi una posterioară 
acestuia nu provine decât din ideea lui preconcepută referitoare 
la rolul jucat de religiile superioare în trecerea de la o civilizaţie 
la alta — teorie asupra căreia voi avea ocazia să revin. 

Nu vreau să minimalizez importanţa budismului în evoluţia 
gândirii şi artei chineze şi a întregii civilizaţii extrem-orientale 
începând cu primele secole ale erei noastre. Vreau numai să spun 
că pătrunderea budismului, de altfel foarte lentă, n-a provocat o 
răsturnare totală a ideilor existente şi a formelor de expresie ar¬ 
tistică şi nici n-a coincis cu o zdruncinare politică din temelii în¬ 
cât să putem într-adevăr vorbi de sfârşitul unei lumi şi începutul 
unei noi lumi. Progresele budismului în China sunt mai puţin in¬ 
tim legate de dezagregarea Imperiului hanilor decât sunt legate 
progresele creştinilor de dezagregarea Imperiului roman. Tocmai 

spre sfârşitul secolului I d. Hr., când Imperiul hanilor nu mai are 
decât un secol de trăit, prima comunitate budistă se instalează ti¬ 
mid în regiunea gurii fluviului Yang Zi. La sfârşitul secolului al 
Il-lea, budismul nu este încă o forţă de temut, afară de faptul că 
a influenţat indirect daoismul care, din pură contemplaţie şi in¬ 
dividualism extrem, s-a transformat într-o religie care face apel 
la „mase“ (pentru a utiliza un limbaj modem). Nu budiştii, ci daoiş- 
tii sunt aceia care la sfârşitul secolului al Il-lea, prin revolta „Tur¬ 
banelor galbene 11 , atât socială şi politică, cât şi morală şi religioasă, 
supun slăbitul Imperiu al hanilor unei încercări din care nu-şi va 
mai reveni. 

în sfârşit, budismul n-a ajuns niciodată să fie religia dominan¬ 
tă din China, cu atât mai puţin religia exclusivă sau religia sta¬ 
tului. Cele trei mari religii ale Chinei: confucianismul, budismul 
şi daoismul, au reuşit, de-a lungul tuturor vicisitudinilor, să men¬ 
ţină o „coexistenţă paşnică 11 aproape bimilenară, cea mai veche 
dintre ele, confucianismul, păstrându-şi un fel de preeminenţă în 
clasa conducătoare, până la răsturnarea actuală impusă de presiu¬ 
nea civilizaţiei occidentale. E ca şi cum, în Imperiul roman, creş¬ 
tinismul s-ar fi dezvoltat tolerând indefinit alături de el şi cultul 
Mithra, şi zoroastrismul, şi toate cultele sincretiste ale păgânis- 
mului antic. 12 

Nu mă voi opri mult timp asupra „sateliţilor culturali 11 ai Chi¬ 
nei: Coreea, Vietnamul, Japonia şi Tibetul, pentru că, aşa cum am 
notat deja în legătură cu India, subcivilizaţiile aduc puţină lumi¬ 
nă în studierea ciclului „marii civilizaţii 11 , când ele nu sunt înglo¬ 
bate în „imperiul universal 11 al acesteia din urmă. Or, dacă nordul 
Coreii, nordul Vietnamului şi Tibetul au făcut parte, la un mo¬ 
ment dat, din Imperiul chinez, aceste ţări, ca şi Japonia, n-au fost 
niciodată parteneri egali, adică unităţi care să participe la elabo¬ 
rarea culturii chineze sau la lupta pentru hegemonie, cum este as¬ 
tăzi cazul principalelor unităţi care compun civilizaţia occidentală 
sau cum a fost cazul — într-un grad mai scăzut — al principalelor 
unităţi înglobate în Imperiul roman: Grecia, Italia, Macedonia, Asia 
Mică, Syria şi Egiptul. în ambele cazuri, al Indiei şi al Chinei, 
subcivilizaţiile rămân exterioare ariei acoperite de imperiul uni¬ 
versal al civilizaţiei majore. Ele formează centre secundare de cul¬ 
tură, uneori strălucitoare, dar în general de mai scurtă durată, 

neavând elementele indispensabile desfăşurării unui veritabil ci¬ 
clu de civilizaţie, adică spaţiul şi varietatea etnică. La fel, fazele 
lor de dezvoltare nu corespund în mod necesar fazelor civiliza¬ 
ţiei majore la care ele se ataşează şi de la care împrumută insti¬ 
tuţiile, religia, moravurile şi, în general, mai toate trăsăturile de 
cultură. Uneori, ele îmbracă forme hibride, ieşite din întâlnirea a 
două sau a mai multor civilizaţii, precum în unele ţări ale Penin¬ 
sulei Indochineze întâlnirea Indiei şi a Chinei sau în Indonezia 
întâlnirea Indiei, a Chinei şi a islamului. 

S-a remarcat uneori 13 că pătrunderea chineză s-a făcut cel mai 
adesea prin forţă (cu excepţia Japoniei), impunând o cultură glo¬ 
bală care s-a substituit culturii locale ca un întreg. Dimpotrivă, 
pătrunderea indiană s-a făcut cu supleţe, fără cucerire militară şi 
probabil de asemenea fără pretenţia la o imuabilă perfecţiune, care 
pare inerentă influenţei chineze. Indochina şi Insulinda au fost mai 
puţin tributare civilizaţiei indiene decât au fost Coreea, Vietna¬ 
mul şi Japonia civilizaţiei chineze. Ne putem de asemenea hazarda 
să afirmăm (deşi orice judecată în materie rămâne în mod nece¬ 
sar subiectivă) că nici una dintre culturile „satelite“ ale Chinei, nici 
chiar Japonia, n-a dat roade atât de originale cum au dat unele din¬ 
tre culturile fecundate de India, precum Cambodgia şi Java. 

Aceste subcivilizaţii, o repetăm, sunt adesea cu totul remar¬ 
cabile şi mai ales istoricul artei are bune motive să se oprească 
asupra lor; dar scopul studiului prezent, anume căutarea simili¬ 
tudinilor de evoluţie între ciclurile de civilizaţie, ne obligă să ne 
concentrăm atenţia asupra civilizaţiei majore care, singură, a dez¬ 
voltat un ciclu complet. Tot din acest motiv am neglijat subcivi- 
lizaţiile Orientului Mijlociu (Hatti, Urartu, Mitanni, Fenicia, Iudeea 
etc.), deşi ele au fost toate în cele din urmă înglobate în „impe¬ 
riul universal" al civilizaţiei babiloniene. 

Japonia ne va reţine totuşi un moment, deoarece rapida ei trans¬ 
formare în epoca contemporană şi iruperea ei bruscă printre „re¬ 
gatele combatante" ale civilizaţiei occidentale fac deosebit de 
interesant cazul ei pentru studierea fenomenelor de aculturare; şi 
aceasta cu atât mai mult cu cât ea oferă observatorului exemplul 
probabil unic de adoptare voluntară de către un popor a două cul¬ 
turi străine, într-un interval de timp mai scurt decât longevitatea 
medie a civilizaţiilor. 

Influenţa chineză în Japonia a fost în acelaşi timp consimţită 
şi „violentă", în sensul că ea a avut tendinţa să înlocuiască tot şi 
să conducă autoritar tot, îmbrăţişând aproape toate domeniile cul¬ 
turii, de la religie şi scriere până la organizarea administrativă. 
Găsim puţine exemple la fel de clare în Istorie, şi acest precedent 
explică parţial caracterul brusc radical al revoluţiei din era Meiji. 
Chiar şi convertirea Europei Orientale la civilizaţia occidentală 
a fost mai puţin rapidă şi mai puţin radicală. 

Dar să amintim de asemenea acest fenomen, aparent parado¬ 
xal: Japonia, care caută cu pasiune din secolul al VH-lea era noas¬ 
tră să imite instituţiile chineze, nu ajunge totuşi să depăşească 
stadiul instituţiilor medievale, în vreme ce modelul ei, China, se 
află de mult timp în era imperială — aflându-se chiar la al doi¬ 
lea imperiu; ceea ce dovedeşte, pentru cultura care preia, dificul¬ 
tatea de a sări peste etape, de a se afla dintr-odată la vârsta civilizaţiei 
donatoare. Când, odată cu Edictul Marii Transformări — Taika 
— din 646, care deschide un fel de „primă eră Meiji", Japonia 
copiază servil instituţiile Tang, ea deformează tot atât cât refor¬ 
mează, deoarece, fiind încă în plină fază larvară, ea nu poate să-şi 
ofere instituţiile imperiale. Intr-adevăr (toate sursele concordă asu¬ 
pra acestui punct), Japonia secolului al VH-lea a început de pu¬ 
ţine veacuri, probabil de mai puţin de un mileniu, trecerea de la 
sistemul clanurilor la acela al regalităţii — o regalitate mai mult 
cu numele. Se află astfel în situaţia unei civilizaţii din prima ge¬ 
neraţie la începutul ei, ca Egiptul la începutul mileniului al IV-lea 
î. Hr. sau Mesopotamia de la sfârşitul mileniului al IV-lea. Dacă 
imitaţia în domeniul cultural a dat deja rezultate remarcabile în 
epoca lui Nara — după „perioada de incubare" şi graţie avântu¬ 
lui budismului, instituţiile politice evoluează spre forme foarte în¬ 
depărtate de acelea ale modelului chinez, cu atât mai mult cu cât 
spre sfârşitul secolului al IX-lea Japonia îşi întrerupe relaţiile cu 
China, care intrase într-o nouă „perioadă intermediară". De atunci, 
Japonia dezvoltă instituţii feudale care, sub structuri juridice 
desigur diferite, se aseamănă extraordinar cu instituţiile feudale 
occidentale, de altfel cu un rafinament cultural necunoscut Evu¬ 
lui nostru Mediu. 

Or, aceste două societăţi au avut drept modele două civilizaţii 
aflate în faza lor imperială, dar în vreme ce într-un caz această 



256 


CIVILIZAŢIILE 


civilizaţie (Roma) era moartă, în celălalt ea era încă vie (China 
dinastiei Tang) — şi acest lucra ar putea explica uşorul avans pe 
care Japonia shogunilor Fujiwara pare să-l aibă, în domeniul cul¬ 
turii, asupra Europei din timpul ei. în perioada următoare, Occi¬ 
dentul îşi va lua marele elan care continuă să-l însufleţească, în 
timp ce Japonia, privată de un stimulent exterior, va stagna. Fap¬ 
tul că în această epocă Japonia nu participă la un ansamblu cul¬ 
tural mai vast, altfel spus faptul că ea joacă un rol marginal în ciclul 
civilizaţiei extrem-orientale al cărei principal reprezentant, Chi¬ 
na, îşi repetă sau prelungeşte indefinit era imperială, dă seama poa¬ 
te de un alt fenomen: între sfârşitul secolului al XV-lea şi sfârşitul 
secolului al XVI-lea s-ar spune că regimul feudal îşi regăseşte un 
al doilea suflu. în ciuda autorităţii pe care şi-a asigurat-o un Hi- 
deyoshi şi care pregăteşte shogunatul Tokugaua, o nouă şi puter¬ 
nică ierarhie feudală a luat naştere odată cu acei shugo, guvernatori 
de provincii în detrimentul vechii feudalităţi funciare (ca şi când 
intendenţii regali din Franţa secolului al XVII-lea s-ar fi trans¬ 
format la rândul lor în seniori locali mai mult sau mai puţin in¬ 
dependenţi, asemenea conţilor din perioada carolingiană). In secolele 
următoare, puterea se află mai mult în mâinile noii oligarhii fe¬ 
udale decât în mâinile shogunului. Puterea militară a Japoniei în 
acest sfârşit de secol al XVI-lea ar putea da o impresie înşelătoa¬ 
re. Fiind respinsă de pe continentul asiatic după încercarea neiz¬ 
butită de a cuceri China — unde de altfel rolul pe care l-ar fi putut 
juca ar fi fost doar acela de a furniza o nouă dinastie a Chinei de¬ 
cadente — şi închizându-se apoi voit la influenţa occidentală, Ja¬ 
ponia s-a condamnat la o stagnare de peste două secole. China 
şi-a epuizat posibilităţile de fecundare şi Japonia şi-a dobândit in¬ 
dividualitatea, dar, cum am mai spus-o despre civilizaţiile margi¬ 
nale în general, ea nu posedă nici spaţiul necesar, nici diversitatea 
etnică pentru a-i permite să-şi ia singură avânt; şi în secolul al 
XVII-lea, printr-o reacţie asemănătoare cu aceea a Chinei, ea se 
închide Occidentului în ciuda — sau tocmai din cauza — înce¬ 
putului promiţător al influenţei iezuite. Această reacţie, de natu¬ 
ră culturală şi religioasă din Japonia secolului al XVIII-lea, nu 
ne stârneşte mai multă uimire decât reacţia din Rusia secolului 
al XV-lea. Dar Rusia, care nu e atât de îndepărtată geografic şi 
cultural de Occident, va adopta o nouă orientare în 1700, Japo- 

nia făcând acelaşi lucru în 1868, cu o întârziere de peste un se¬ 
col şi jumătate. 

Atunci, subit, în urma unei simple revoluţii de palat, Japonia 
se apucă să înveţe de la Occident. Ea o face cu o aplicaţie, cu o 
pasiune şi o îndârjire pe care le putem considera fără precedent 
în istorie, dacă n-ar fi tocmai exemplul aceleiaşi Japonii în acul- 
turarea ei de către China în secolele al VH-lea-al VUI-lea. To¬ 
tuşi, nu trebuie să uităm că punctul de plecare a fost o revoluţie 
pur politică, făcută de sus în jos şi din iniţiativa sau cu asenti¬ 
mentul unei mari părţi din vechea clasă seniorială. Datorită acestui 
fapt, această revoluţie, căci a fost o revoluţie şi chiar una importan¬ 
tă, şi-a păstrat un caracter conservator din punct de vedere social. 
Scopul nu era nicidecum să răstoarne structurile politice, socia¬ 
le şi culturale ale naţiunii, ci doar să-i dea mijloacele de a intra 
în rândul marilor naţiuni occidentale. De aici provine iluzia că se 
putea menţine o separare riguroasă între domeniul tehnicii, în care 
copierea Occidentului era permisă şi chiar obligatorie, şi dome¬ 
niul culturii şi al moravurilor, în care trebuia să se conserve in¬ 
tactă moştenirea ancestrală. La drept vorbind, iluzia s-a menţinut 
vreme de două generaţii. Au existat în acest interval două Japo¬ 
nii, şi în fiecare cetăţean — sau cel puţin în fiecare citadin — co¬ 
existau două persoane: aceea care asimila tehnica occidentală cea 
mai înaintată şi imita, doar pentru contactul exterior, costumele 
şi cutumele Occidentului, şi aceea care, retrasă în spatele pereţilor 
de bambus, îşi relua îmbrăcămintea şi spiritul strămoşesc. Această 
dihotomie s-a dovedit impracticabilă pe termen lung. Mai exact, 
această imposibilitate a apărut subit în lumina orbitoare şi tragi¬ 
că a bombei de la Hiroshima. O jumătate de secol de expansio¬ 
nism şi de extremă agresivitate din partea Japoniei (1894-1945) 
nu se explică suficient prin motive economice, demografice sau 
chiar politice. Aceste motive, desigur, există, dar ele se întemeia¬ 
ză pe o cauză mai profundă, de ordin psihologic. S-ar putea vorbi 
de un complex de inferioritate al Japoniei, născut din îndepărtatul 
ei trecut de „satelit cultural" al Chinei şi care va fi fost înteţit de 
reeducarea pe care a trebuit s-o suporte din partea Occidentului. 
Japonia a vrut să-şi afirme superioritatea în cel mai imediat acce¬ 
sibil domeniu, acela al puterii militare, într-un efort de supracom- 
pensare — ca să întrebuinţăm jargonul psihanaliştilor, deoarece 

fenomenul de supracompensare este la fel de frecvent în mentalul 
colectiv şi în cel individual. De asemenea, teribila înfrângere din 
1945 a provocat la japonezi un traumatism profund, din care se 
pare că şi-au revenit după un sfert de secol, sub efectul specta¬ 
culoasei lor expansiuni economice. Cred că nu este exagerat să 
afirm că în 1945 Japonia a început o nouă etapă a occidentalizării 
ei — occidentalizarea totală. înfrângerea şi ocupaţia americană i-au 
făcut pe japonezi să înţeleagă că o civilizaţie nu este disociabilă 
în elemente care pot fi adoptate „în tranşe" — sau respinse. Aceas¬ 
tă schimbare de atitudine nu se produce fără sfâşieri, dar chiar 
pentru un observator ocazional fenomenul pare evident. 

Intrarea Japoniei în O.E.C.D., la 28 aprilie 1964, capătă ast¬ 
fel valoare de simbol. La un secol după începutul erei Meiji, Ja¬ 
ponia este definitiv admisă în „clubul" occidental, ea este de acum 
încolo un occidental â part entiere şi e probabil că valorile ve¬ 
chii civilizaţii sino-japoneze, reduse la stare de folclor, vor fi cu¬ 
rând refulate spre apele profunde ale subconştientului colectiv. 

Procesul de occidentalizare a Chinei a fost mai lent şi mai di¬ 
ficil, în primul rând pentru că adoptarea unei civilizaţii străine era, 
la origine, de neconceput în ochii acestui popor convins că este 
deţinătorul şi creatorul celei mai nobile culturi, al celei mai per¬ 
fecte civilizaţii care a existat în lume, la drept vorbind, al Civi¬ 
lizaţiei. Ideea conform căreia China ar fi avut ceva de învăţat de 
la alte popoare nu putea atinge spiritul chinezilor. Şi în atitudinea 
uneori deconcertantă a Chinei comuniste, atât faţă de puterile oc¬ 
cidentale, cât şi faţă de Rusia, intră mult din această veche mân¬ 
drie, din acest complex de superioritate, din această certitudine a 
infailibilităţii. Aceste sentimente sunt comune tuturor popoarelor 
purtătoare ale unei culturi superioare, dar nicăieri ele nu par să 
fi atins o astfel de intensitate, fiind exarcerbate de o lungă umi¬ 
lire. Numai rivalitatea între puterile occidentale a împiedicat Chi¬ 
na de a cădea pradă, în întregime, colonialismului european — 
şi american — în secolul al XlX-lea. Dar, în cele din urmă, pre¬ 
siunea politică, economică, culturală — şi chiar psihologică, 
printr-o lungă serie de umilinţe — nu echivalează oare cu o ocu¬ 
paţie materială? Mai erau şi „abcesele" din Macao, Hong-Kong, 
Shanghai, Dairen, Port-Arthur, Qiaozhou, Guangzhou-Wan, en¬ 
clave occidentale în flancul continentului lor. 

Pe urmă, în pofida aparentei unităţi a imperiului, puterea cen¬ 
trală din secolul al XlX-lea era într-o stare aşa de mare de slăbi¬ 
ciune şi corupţie, încât o revoluţie de sus în jos, comparabilă cu 
revoluţia japoneză din 1868, avea puţine şanse de a se impune. 
Acest lucru s-a văzut bine cu ocazia încercărilor de reformă ale 
împăratului Guang-Sin în 1898 („Reformele celor o sută de zile“), 
puţin după umilitoarea înfrângere suportată din partea japonezi¬ 
lor. A trebuit să se aştepte crearea unei minorităţi de „occidenta- 
lizaţi ocazionali' 114 pentru ca ţara să se poată transforma, nu în 
concordanţă cu vechea orânduire, ca în Japonia, ci împotriva ei. 

Imensul imperiu, amorţit de secole, capabil doar de accese de 
febră şi de convulsii, n-a ştiut să-şi ofere această minoritate — 
relativ omogenă şi solidară — care să fi putut impune, într-o or¬ 
dine relativă, indispensabila transformare. China a pătimit pro¬ 
babil nerealizându-şi revoluţia „de sus“, ca Japonia (şi, înainte de 
ea, ca Rusia), deoarece a trebuit astfel să procedeze în acelaşi timp 
la o „revoluţie culturală" (care a început în realitate în 1911, şi nu 
în 1967) şi la o revoluţie socială — ca şi cum, de pildă. Rusia ar 
fi suportat simultan revoluţia lui Petru cel Mare şi revoluţia lui 
Lenin. Căutăm zadarnic în trecut precedentul unui popor care să 
fi suportat acest dublu „şoc operator": o radicală revoluţie poli¬ 
tică şi socială care să izbucnească simultan cu o schimbare radi¬ 
cală de civilizaţie. De unde, probabil, reacţiile convulsive la care 
este supusă China şi care pot să pară de neînţeles şi uneori pro- 
priu-zis demenţiale observatorilor străini. Rusia ar fi fost proba¬ 
bil aruncată într-un haos total dacă Revoluţia din octombrie ar fi 
urmat la distanţă de doar o generaţie Revoluţia din 1700. Or, în 
1917 se scursese un secol de când procesul de occidentalizare a Ru¬ 
siei era practic încheiat şi de când aceasta participa, la cel mai înalt 
nivel, la viaţa şi creaţiile civilizaţiei occidentale; în ceea ce priveş¬ 
te sistemul ei social retrograd, recent condiţionat de începuturile 
capitalismului, el era deja suficient de occidental pentru a „secre¬ 
ta" lupta de clasă, dar nu destul de occidental pentru a o depăşi. 

Trebuie, aşadar, considerat ca veritabil început al occidentali- 
zării Chinei revoluţia lui Song Zhongshan din octombrie 1911 
(deoarece adoptarea sub domnia împărătesei Zixi, în a doua jumă¬ 
tate a secolului al XlX-lea, a câtorva instituţii modeme — precum 

vămile şi poştele — şi construirea câtorva arsenale şi linii fera¬ 
te nu constituie decât timide preliminarii fără efecte profunde). 
Dar această aculturare se va izbi de imense dificultăţi: în primul 
rând, neputinţa de a rupe cu moravuri politice imemoriale, cum 
o dovedeşte încercarea de restaurare imperială, în beneficiul lui, 
a generalului Yuan Shikai, după revoluţia lui Song Zhongshan; 
cvasiimposibilitatea guvernului central, când va exista vreunul, 
de a se impune în provincii; în realitate, războiul civil şi războiul 
exterior, succesiv sau simultan, vor fi permanente, până la trium¬ 
ful comuniştilor — în 1949 —, care vor imprima procesului de 
transformare o mişcare accelerată şi generală 15 , care avea la rân¬ 
dul ei să se repercuteze în mica porţiune a teritoriului nesupus re¬ 
gimului comunist. 16 

Rămâne de ştiut dacă această transformare va fi încheiată la timp 
pentru ca, la rândul ei, China să devină un concurent periculos în 
cursa pentru hegemonie în cadrul civilizaţiei occidentale. 


Note 

1. Deşi avem două exemple în epoci medievale: regii franci Mero- 
vingieni şi împăraţii Japoniei în vremea shogunilor. 

2. E desigur improprie utilizarea termenului „chinez" pentru a de¬ 
semna ţara şi societatea anterioare stabilirii, în această arie geografică, 
a imperiului lui Qin Shi Huangdi, în secolul al III-lea î. Hr., deoarece 
pare stabilit că numele Chinei derivă din acela al statului „cezarian" al lui 
Qin (sanscrită: Cina, greacă: Sinai). E ca şi cum noi am fi luat obiceiul de 
a califica drept,romană" civilizaţia Mediteranei antice (elenică şi poate 
de asemenea cretană). Dacă rămânem conştienţi de partea de arbitrar şi, 
stricto sensu, de inexactitate a terminologiei tradiţionale, nu văd vreun 
inconvenient de a o conserva. A propune aici o altă terminologie ar pă¬ 
rea astăzi cam pretenţios. 

3. Această ipoteză este întărită de anumite detalii: astfel, practica di¬ 
nastiei Qin de a îngropa, împreună cu un şef defunct, pe fidelii lui slu¬ 
jitori, practică curentă în regiunile turaniene; în principatul Zhao (care 
este „un vlăstar" al lui Qin) se obişnuia să se bea din craniul duşmanului, 
ca la huni; în sfârşit, arta animalieră scită sau sarmată îşi face apariţia 
în China în epoca Zhou — cum a dovedit-o fostul conservator al Mu¬ 
zeului Cemuschi de la Paris, d’Ardenne de Tizac (L ’Art Chinois clas- 

sique, 1926) — şi se combină în mod curios cu motive decorative geo¬ 
metrice tipic extrem-orientale. (Se poate vedea la Muzeul Cernuschi un 
mic vas din bronz din epoca Zhou, care este caracteristic pentru acest 
amestec.) 

4. A se compara cu Franţa medievală: e deja prima putere a Occi¬ 
dentului în secolele al XlII-lea-al XlV-lea, dar continuă să se fărâmiţe¬ 
ze conform logicii feudale în veacurile al XlV-lea-al XV-lea (Războiul 
de o sută de ani împotriva vasalului anglo-normand, rivalitatea cu Casa 
de Burgundia etc.) şi doar în secolele al XVI-lea-al XVII-lea intră cu 
adevărat în lupta pentru hegemonie. 

5. Reamintesc pe scurt că ceramica zisă de Cucuteni (de la nume¬ 
le satului din nordul Moldovei) acoperă o vastă regiune, care cuprinde 
practic întreaga Moldovă, întinzându-se spre est asupra unei părţi din 
Ucraina şi spre vest asupra unei mici părţi din Transilvania. E înscrisă 
în triunghiul Ariuşd (Transilvania) — Cucuteni — Tripolie (Ucraina). 
După unii autori, preliminariile sale ar data de la sfârşitul mileniului al 
IV-lea sau cel puţin de la începutul mileniului al III-lea şi epoca sa de 
înflorire s-ar situa în jurul anului 2500 î. Fir. Să remarcăm că aria cera¬ 
micii de Cucuteni se situează în inima zonei pe care din ce în ce mai 
mult tindem s-o considerăm ca fiind zona de formare a indo-europenei 
primitive. 

6. Nu e nevoie să imaginăm o prezenţă indo-europeană atât de de¬ 
parte la est, deşi ea nu e imposibilă dacă ne gândim la aşezările toka- 
riene până la Turfan şi la existenţa în Japonia a unei etnii primitive, ainos, 
foarte probabil de rasă albă. Pentru a explica fenomenul, e de ajuns să 
constatăm o anumită unitate a moravurilor, precum şi contacte între po¬ 
poarele turaniene de la vest şi acelea de la est (mongoloide) şi, plecând 
de aici, transmiterea anumitor trăsături de cultură. 

7. Vezi, mai jos, p. 266 (civilizaţiile precolumbiene). Acest carac¬ 
ter, tipic extrem-oriental, al artei chineze protoistorice a fost pus în lu¬ 
mină nu demult de Li Tsi, Diverse Background of the Decorative Art of 
the Shang Dynasty, în Proceedings of the Eighth Pacific Science Con- 
gress, I, Quezon City, 1955, id. — The Beginnings of Chinese Civiliza- 
tion, Seattle, 1957. 

8. Xiaodun, în regiunea Anyang, Flenan-ul de nord. 

9. La căderea Imperiului hanilor, chiar din primii ani ai secolului al 
III-lea, anumite episoade ale luptei pe care o poartă Cei Trei Pretendenţi 
au uneori frumuseţea aspră a isprăvilor de vitejie săvârşite de eroii noştri 
medievali sau de eroii din Shah-Name, iar tovarăşii ultimului han legi¬ 
tim, Guan Yu, Zhang Lei, Zhuke Liang, sunt viteji cântaţi în epopei. 

10. Sub Tai Zong cel Mare, noul Imperiu chinez se întinde şi mai 
mult spre est, nord şi, mai ales, spre extremul-occident pe Drumul mă¬ 
tăsii. El va fi mai puţin norocos împotriva „sateliţilor" culturii chineze, 
Coreea şi Vietnam. 

11. Vezi, mai sus, p. 164. 

12. Or, din persecutat, creştinismul a devenit curând persecutor. Atin¬ 
gem aici una dintre caracteristicile cele mai izbitoare ale spiritului occi¬ 
dental, pe care Gobineau le semnala deja în Religii şi filozofii în Asia 
Centrală', intoleranţa, exclusivismul, incapacitatea lui de a concepe Ade¬ 
vărul sub forme nuanţate, variate, chiar contradictorii, ca şi cum princi¬ 
piul noncontradicţiei ar fi piatra unghiulară a întregii gândiri. Să se compare 
doar relativa toleranţă a islamului faţă de evrei şi creştini, atât sub do¬ 
minaţia arabilor, cât şi sub aceea a otomanilor, cu intoleranţa creştinis¬ 
mului, mai ales în forma lui occidentală, care n-a admis — şi cu ce preţ 
de umilinţe şi persecuţii! — decât persistenţa unei mici minorităţi evre¬ 
ieşti. Să se compare soarta creştinilor şi evreilor din Spania dominaţiei 
sarazine cu soarta musulmanilor şi evreilor după încheierea Reconquistei! 

13. Vezi, mai ales, R. Grousset şi Jeannine Auboyer, De Vinde au 
Cambodge et ă Java, Monaco, 1950. 

14. Song Zhongshan a primit „spiritul" Occidentului prin intermediul 
misionarilor protestanţi; Mao Zedong prin acela al literaturii marxiste. 

15. Nimic totuşi nu ilustrează mai bine enormitatea sarcinii de în¬ 
deplinit decât următoarea informaţie extrasă din raportul şedinţei din 
2 iulie 1965 al Academiei „des Sciences d’Outre-Mer" (Academie des 
Sciences d’Outre-Mer, Paris, iulie 1965, VI, voi. XXV): într-o interven¬ 
ţie, bine-cunoscutul istoric Roger Levy, citează o anchetă făcută de su¬ 
edezul Myrdal (fiul) intr-un mic oraş din Shanxi, provincie în care Mao 
Zedong s-a refugiat după Marşul cel Lung; cei mai mulţi dintre ţăranii 
interogaţi — prin intermediul interpreţilor oficiali — nu ştiau că Japo¬ 
nia le invadase ţara în perioada 1937-1945! 

(Adaos în traducerea românească, 1999: La câţiva ani după redac¬ 
tarea acestei lucrări, a apărut cartea cunoscutului scriitor francez — di¬ 
plomat şi fost ministru „gaullist" — Alain Peyrefitte, Quand la Chine 
s ’eveillera... le monde tremblera, Fayard, Paris, 1973, 475 p., care adu¬ 
ce o mărturie de mâna întâi asupra Chinei din vremea lui Mao Zedung, 
poate puţin prea optimistă faţă de rezultatele obţinute prin metodele ne¬ 
cruţătoare ale regimului.) 

16. în realitate, ca urmare a îngustimii teritoriului, a ajutorului ma¬ 
siv al Statelor Unite şi al contactului strâns cu America, China din For- 
mosa se occidentalizează astăzi intr-un ritm şi mai rapid decât China 
continentală. 



Civilizaţiile precolumbiene 


Civilizaţiile precolumbiene, în pofida umbrei dese care încon¬ 
joară originile lor şi, la drept vorbind, chiar istoria lor politică 
recentă, prezintă un mare interes pentru istoria comparată a civi¬ 
lizaţiilor, deoarece ele sunt singurele despre care putem afirma, 
fără mare risc de eroare, că s-au dezvoltat la adăpost de influen¬ 
ţa altor civilizaţii cunoscute. Paralelismele pe care le putem ob¬ 
serva între ele şi civilizaţiile lumii vechi sunt din această cauză 
cu atât mai remarcabile. Studierea lor aduce un argument deci¬ 
siv în favoarea unei concepţii structurale a evoluţiei societăţilor 
umane în general şi a marilor civilizaţii în special: separat şi spon¬ 
tan, „forme culturale" asemănătoare, dacă nu identice, s-au născut 
la mii de kilometri distanţă şi la mii de ani interval. înţeleg prin 
„forme culturale" structuri politice, economice şi sociale, concep¬ 
ţii religioase, noţiuni ştiinţifice şi chiar forme artistice ( genuri , nu 
stiluri). Obiecţiei conform căreia nu putem să ne hazardăm să fa¬ 
cem comparaţii cu o documentaţie atât de precară îi răspund că 
dacă istoria civilizaţiilor precolumbiene, dincolo de foarte scurta 
istorie a celor două state imperiale distruse de spanioli, este difi¬ 
cil de reconstituit, dispunem în schimb, graţie scrierilor de la în¬ 
ceputul cuceririi, de un număr considerabil de informaţii despre 
instituţii, moravuri, obiceiuri, arte — să zicem informaţii etnologi¬ 
ce — care cel mai adesea ne lipsesc în legătură cu civilizaţiile moar¬ 
te, acelea cu care observatorul occidental n-a avut contact direct. 

în momentul în care are loc întâlnirea Occidentului cu Mexi¬ 
cul şi cu Peru, Occidentul, civilizaţie a celei de-a treia generaţii, 
se află în contact direct şi intim cu civilizaţii din prima generaţie, 
ca şi cum s-ar fi trezit deodată contemporan cu Mesopotamia mi¬ 
leniului al II-lea sau cu Egiptul mileniului al III-lea î. Hr. Poate 

că tocmai acestui fenomen i se datorează neînţelegerea invada¬ 
torilor faţă de civilizaţia învinşilor şi distrugerea aproape totală 
a valorilor lor de cultură. Acestei cauze i s-a adăugat faptul că 
Occidentul, la începutul secolului al XVI-lea, intra în faza lui de 
creaţie şi expansiune maximă, în vreme ce credinţa religioasă era 
încă „totalitară 11 şi pe cale de a trăi o criză majoră (am notat deja 
coincidenţa în timp a revoltei lui Luther şi a cuceririi Mexicului). 
Nu se putea pune problema de a cădea la învoială cu păgânii. 

Unii autori apreciază totuşi că în anumite privinţe civilizaţia 
mexicană din secolul al XVI-lea era superioară civilizaţiei occi¬ 
dentale din aceeaşi epocă, de pildă în materie de urbanism şi de 
igienă. (Ciudat că această perfecţiune a urbanismului se regăseş¬ 
te în alte civilizaţii, fără ca acest fenomen să fie simptomul ne¬ 
îndoielnic al unei superiorităţi culturale; astfel, cetăţile Harappa 
şi Mohenjo-Daro, din Valea Indusului, par, în mileniul al II-lea 
î. ffr., mai înaintate în tehnicile urbanismului decât cetăţile civi¬ 
lizaţiei indiene un mileniu mai târziu, sau decât contemporanele 
lor — pe de altă parte mai rafinate — din Mesopotamia.) 

în schimb, prin mai toate celelalte trăsături de cultură, ca şi 
prin dimensiunea lor, cele două ansambluri precolumbiene evocă 
extraordinar Egiptul şi Mesopotamia din mileniile al II-lea şi al 
III-lea î. Hr., Imperiul incaş apropiindu-se, prin întinderea şi orga¬ 
nizarea sa, ca şi prin deificarea suveranului, mai degrabă de Egipt, 
iar Imperiul aztec oferind o mai mare asemănare, prin forma, în¬ 
tinderea şi structura sa politică, cu Mesopotamia presargonidă. în 
unele privinţe, civilizaţiile americane sunt categoric în întârzie¬ 
re în raport cu civilizaţiile primei generaţii din lumea veche (Egipt, 
Mesopotamia, Creta): absenţa, probabil, a scrierii în America de 
Sud, sacrificiile umane în Mexic — etape pe care civilizaţiile 
Orientului Apropiat le depăşiseră în momentul în care ele ne apar, 
distinct, în zorii Istoriei. 

Foarte probabil din cauza izolării lor ori din vreun cu totul alt 
motiv, civilizaţiile din America îşi încep faza de formare cu câ¬ 
teva milenii după civilizaţiile de după prima civilizaţie din lumea 
veche. „Civilizaţiile medii 11 , cum le numesc istoricii, încep în Ame¬ 
rica de Sud în a doua jumătate a mileniului al II-lea î. Hr., eva¬ 
luările variind între 1500 şi 1000 î. Hr. Cum este totdeauna extrem 

de greu să distingi doar pe baza datelor arheologice culturile con¬ 
siderate preistorice de acelea care aparţin deja istoriei, să luăm 
ca punct de reper piramida din Cuicuilco, din aproapiere de Me- 
xico, care datează probabil de la începutul erei creştine sau pu¬ 
ţin înainte. Plecând de la această construcţie monumentală, care 
presupune deja o puternică organizare politică şi socială, trebuie 
să coborâm cu cel puţin câteva secole pentru a situa spre mijlo¬ 
cul mileniului I î. Hr. începuturile fazei larvare a civilizaţiei me¬ 
xicane. Primele monumente maya (clar situate mai la sud) ar data 
din secolul al IV-lea al erei noastre, dar ele sunt precedate, în zona 
de coastă, mai la vest şi nord, de vestigiile culturii zise olmece, 
contemporană cu piramida din Cuicuilco. Aceasta ne confirmă, 
aşadar, ipoteza referitoare la datare. Pentru civilizaţia Anzilor, 
punctele de reper sunt şi mai rare şi nici un vestigiu propriu-zis 
istoric nu poate fi datat înainte de era creştină. Totuşi, cele două 
civilizaţii precolumbiene — care au avut atât de puţine contacte 
între ele, încât scrierea din America de Nord n-a pătruns în Ame¬ 
rica de Sud, iar prelucrarea metalelor, deja avansată în sud, n-a 
pătruns în nord decât foarte târziu — au atins în acelaşi timp uni¬ 
tatea imperială la mijlocul secolului al XV-lea, cu mai puţin de 
un secol înainte de cucerirea spaniolă. Ne mai putem întreba dacă, 
în cele două cazuri, ne aflăm într-adevăr în prezenţa statului uni¬ 
ficator al civilizaţiei, cel puţin în Mexic, unde autoritatea azteci¬ 
lor este departe de a fi necontestată în momentul apariţiei lui 
Cortes. In Anzi, dimpotrivă, a fost de ajuns un secol de domina¬ 
ţie a împăraţilor Inca pentru a cimenta unitatea unor popoare foar¬ 
te disparate, la distanţe imense, până a impune o lingua franca 
care a persistat până în zilele noastre. în acest caz, putem afirma 
cu mai puţin risc de eroare că civilizaţia peruviană atinsese efec¬ 
tiv stadiul „imperiului universal 11 . Prin urmare, dacă iruperea eu¬ 
ropeană n-ar fi întrerupt brutal cursul celor două civilizaţii 
precolumbiene, longevitatea lor ar fi fost de două mii de ani sau 
mai mult, ceea ce reprezintă longevitatea medie a unei civiliza¬ 
ţii. în schimb, între „inventarea 11 cerealei de bază (porumbul) şi 
apariţia culturii superioare, intervalul de timp pare să fi fost mult 
mai lung în America decât în Orientul Apropiat, în măsura în care 

începuturile agriculturii organizate trebuie situate în ambele ca¬ 
zuri în junii anului 5000 î. Hr. 

Totuşi, nu putem distinge atât de bine ca în cazul civilizaţii¬ 
lor vechii lumi în ce condiţii culturile superioare s-ar fi născut din 
societăţile agricole stabilite de-a lungul fluviilor. Pentru civiliza¬ 
ţia mexicană, există, încadrând la sud peninsula Yucatân, două flu¬ 
vii, Usumacinta, care curge spre vest, şi Motagua, care curge spre 
est, dar ele nu par să fi fost fluvii cu regim de irigare, şi cele mai 
vechi monumente maya nu se află în imediata proximitate a flu¬ 
viilor, ci mai la nord. E adevărat că avem de-a face cu monumen¬ 
te ale unei arte deja împlinite care poate a succedat unei arte mai 
primitive situate aiurea. în cazul civilizaţiei Anzilor, problema este 
şi mai obscură. 

De asemenea, în domeniul agriculturii, să fi existat oare o des¬ 
coperire independentă şi simultană, sau trebuie să presupunem in¬ 
fluenţe şi transmisiuni sau vreo veche moştenire comună care să 
fi dus la aceleaşi rezultate? Se ştie că nu s-a ajuns încă la unani¬ 
mitate în legătură cu originea amerindienilor. însă puţini specia¬ 
lişti mai pun la îndoială faptul că indienii din America sunt o 
ramură a rasei galbene 1 , deşi, de la nordul până la sudul dublu¬ 
lui continent, popoarele s-au diversificat considerabil şi poate pe 
alocuri să se fi amestecat cu populaţii venite din Pacificul de Sud. 
Chestiunea rămâne deschisă. 2 

Atenţia istoricului civilizaţiilor trebuie să fie reţinută mai de¬ 
grabă de o altă constatare tulburătoare: extraordinara înrudire care 
există între unele aspecte ale artei precolumbiene şi arta extrem-o- 
rientală, la care am tăcut deja aluzie când am vorbit despre China. 3 
Anumite motive ornamentale, anumite spirale neregulate sau li¬ 
nii în scară se regăsesc, extraordinar de asemănătoare, în arta maya 
a primelor secole din era noastră, în arta chineză a epocii Shang 
(secolele X1V-X1 î. Hr.) şi în unele opere artizanale din Insulele 
Marchize. Simpla coincidenţă pare exclusă. 

Să credem oare într-o lentă migraţie dinspre vest spre est, care 
ar apropia în timp anumite grupuri de indieni de începuturile 
civilizaţiei chineze? Sau, deoarece vechimea omului galben în 
America pare astăzi dovedită — recente descoperiri în canioane- 
le statului Washington ar fi scos la lumină un tip curent de indian 
care ar fi existat cu douăsprezece sau treisprezece mii de ani îna- 

inte de Hristos —, să credem într-un anumit univers primitiv de 
fonne, într-un mental colectiv subconştient, care suscită la interval 
de milenii aceleaşi forme artistice la două ramuri aparţinând ace¬ 
leiaşi rase? 

Dacă ne lipsesc informaţiile asupra naţiunii care ar fi dat în 
America de Sud „cultura-ferment“ a civilizaţiei, în America Cen¬ 
trală aproape sigur că acest rol l-au jucat mayaşii — în ceea ce 
impropriu a fost numit primul Imperiu maya, deoarece statul maya 
n-a îmbrăcat niciodată forma imperială, termenul trebuind să fie 
păstrat pentru statul unificator al aztecilor. Ceea ce ştim despre 
istoria mayaşilor evocă în mod straniu evoluţia altor „culturi-fer- 
ment“, de pildă cea sumeriană sau cea elenică. Iată ce scrie pro¬ 
fesorul Paul Radin 4 : 

„Savanţii au împărţit istoria civilizaţiei maya într-un anumit număr 
de perioade bine delimitate, caracterizate mai ales prin stilul lor ar¬ 
tistic. Prima mare perioadă se întinde de la anul 176 d. Hr. până în 
373, şi siturile care i se ataşează sunt toate situate în sudul Yucatâ- 
nului. Sculptura este atunci grosolană şi angulară; figuraţia din pro¬ 
fil a formelor umane este mai bună decât aceea din faţă. Toate 
convenţiile esenţiale ale artei maya există deja şi şarpele cu pene îşi 
începe cariera agitată. Perioada următoare, zisă medie, durează de 
la 373 până la 472 şi cuprinde unele dintre cele mai frumoase capo¬ 
dopere artistice. în sculptură, ea se caracterizează prin puritatea stilu¬ 
lui şi prin simplitatea prezentării. Stilul flamboaiant, atât de tipic pentru 
perioadele târzii, nu şi-a făcut încă apariţia. Vine apoi marea epocă, 
ce se întinde de la 472 la 620 şi care durează deci o sută cincizeci 
de ani. Arhitectura progresează rapid: camerele devin mai largi, pe¬ 
reţii mai subţiri, formele mai puţin masive. Calculele de pe inscripţi¬ 
ile care tratează subiecte de astronomie sunt din ce în ce mai complicate. 

între anii 472 şi 620 este cuprinsă perioada cea mai strălucitoare 
a civilizaţiei maya. Apoi, ea se termină brusc. O teribilă catastrofă pare 
să se fi abătut asupra acestor oraşe înfloritoare. Câţiva savanţi au vor¬ 
bit despre un război civil, alţii despre ravagiile unei epidemii şi alţii 
despre decadenţă socială. Dar în realitate nu ştim nimic precis, deoa¬ 
rece indicaţiile date de cronicile care se referă la această epocă veche 
sunt succinte. 

Spre anul 600, toate oraşele maya sunt părăsite şi se produce şi 
o emigrare spre nord. Arhitectura se menţine, dar sculptura decora¬ 
tivă dispare complet. 

între 980 şi 1200, apare o mişcare pe care o putem califica drept 
renaştere. La nord de Yucatân, arhitectura înfloreşte din nou şi stilu¬ 
rile decorative arhitecturale sunt atunci mult mai formale decât ace¬ 
lea din epocile precedente. Se ivesc noi motive, de pildă panoul cu 
mască, suprafaţă redusă la un dreptunghi şi constituită în maniera mo¬ 
zaicurilor de blocuri sculptate separat, precum şi figuri geometrice 
precum cele greceşti, coloana cu ramuri, zăbrelele în diagonală etc. 

Perioada următoare marchează decadenţa: ea durează de la 1200 
până la 1450 şi se termină prin distrugerea oraşului care a jucat un 
rol de prim-plan în perioada precedentă. O particularitate interesan¬ 
tă a acestei ultime epoci este influenţa pe care se pare că a exerci¬ 
tat-o asupra culturii maya o civilizaţie septentrională care nu era în 
esenţa ei decât o retopire a elementelor culturale răspândite cu mai 
multe secole înainte chiar de către mayaşi. Cu alte cuvinte, civiliza¬ 
ţia maya a fost transformată de o altă cultură care i s-a suprapus şi 
la care propriii ei strămoşi colaboraseră cu barbarii din nord.“ 

Regăsim în această descriere toate caracteristicile culturilor din 
lumea veche, acolo unde observaţia ne este permisă: faza artei 
primitive, faza clasică, flamboaiantâ, academică... Decadenţa, re¬ 
naşterea după intervenţia probabilă a „barbarilor din nord“ (ne gân¬ 
dim la renaşterile babiloniene), durata totală a ciclului. Regăsim 
chiar succesiunea ciclurilor lui Sorokin (şi ne putem întreba dacă 
autorul nu s-a lăsat, conştient sau inconştient, influenţat de aces¬ 
ta). Să adăugăm de asemenea că mayaşii par să fi fost organizaţi 
în cetăţi-state independente sau constituite în federaţii şi că fie¬ 
care cetate era construită în jurul unui templu sau palat. Şi aici 
ne duce gândul la cetăţile sumeriene şi la cetăţile greceşti, la ri¬ 
valităţile lor, la ligile şi confederaţiile lor, la încercările de hege¬ 
monie (de exemplu liga din Mayapan, în nordul Yucatânului, în 
timpul celei de-a doua perioade maya, sau perioada tolteco-maya). 
Şi regăsim în egală măsură fenomenul deplasării centrului de gra¬ 
vitate: prima cultură maya, aceea care a înflorit între secolele al 
IV-lea şi al VlI-lea era noastră, îşi are centrul în sudul peninsulei 
Yucatân, în vreme ce a doua cultură maya (aproximativ între se¬ 
colele al X-lea şi al XV-lea) îşi are centrul în extremul nord al 
peninsulei (regiunea Mayapan şi Chichen Itzâ). 

Pe de altă parte, cunoaştem în aceeaşi epocă cel puţin alte trei 
focare în centrul, sudul şi estul Mexicului, şi specialiştii cred în 

general că există o anumită unitate de cultură în întreaga regiune, 
în pofida diversităţii semnelor hieroglifice. Totuşi, nu avem des¬ 
tule date referitoare la istoria evenimenţială pentru a putea afirma 
că a existat — sau că nu a existat — un moment în care conste¬ 
laţia statelor membre ale acestui ansamblu a cunoscut rivalităţi 
şi lupte pentru hegemonie care să corespundă unei veritabile ere 
a „regatelor combatante". Ceea ce ştim cu oarecare precizie este 
că: 1. familia lingvistică căreia îi aparţin aztecii, nahuatl, apare 
pentru prima oară în ultimele două secole ale primului mileniu; 
2. o ramură nahuatl, aceea din Tuia (în nordul Mexicului), va juca 
un rol preponderent nu numai în centrul Mexicului, dar şi în Yu- 
catân, dacă se admite că „renaşterea maya“ a suportat grefa tol- 
tecă; 3. prăbuşirea Tulei — datată din 1168 — ar fi fost fapta noilor 
barbari veniţi din nord, al căror ultim val va fi acela al aztecilor. 
Aceştia au întemeiat Tenochtitlan (viitorul oraş Mexico) în pri¬ 
mul sfert al secolului al XlV-lea şi îşi încep aventura imperială 
în a doua treime a secolului al XV-lea, cu mai puţin de un secol 
înainte de sosirea spaniolilor. Cum se poate vedea, pentru un vi¬ 
itor popor imperial, aztecii au sosit cu întârziere. Doar perşii ne 
furnizează un alt exemplu de acces la fel de rapid, al unui popor 
recent aculturat, la rangul de popor unificator al unei civilizaţii. 
Ne-am mai pus întrebarea dacă statul aztec poate fi considerat ca 
„imperiul universal" al civilizaţiei mexicane: el nu se impune unor 
state solid structurate care luptă pentru hegemonie, ci în primul 
rând unor cetăţi învecinate cu Tenochtitlan, care sunt mai vechi 
decât ea; el nu-şi extinde dominaţia asupra leagănului civiliza¬ 
ţiei, ţara mayaşilor; chiar în zona pe care o controlează, el este 
departe de a fi realizat unitatea lumii lui. Se vede foarte bine din 
povestirile cuceririi spaniole cât era de fragilă dominaţia aztecă 
la începutul secolului al XVI-lea, deoarece Imperiul lui Motecuh- 
zoma (Montezuma al spaniolilor) nu s-ar fi prăbuşit atât de re¬ 
pede sub loviturile celor cinci sute de aventurieri ai lui Cortes, 
dacă aceştia n-ar fi primit ajutorul unei părţi a vasalilor împăra¬ 
tului aztec, vasali care nu suportau acest jug recent. 

Aceste argumente nu sunt totuşi decisive. Hannibal a benefi¬ 
ciat şi el de complicitatea unei părţi a Italiei, dar acest lucru se în¬ 
tâmpla într-o epocă în care Roma nu se afla încă în rândul 
aspiranţilor la hegemonia lumii mediteraneene. Astfel, în cazul 

Imperiului aztec putem presupune, prin analogie, că avem de-a 
face fie cu o încercare prematură de unificare (cazul regatului ve¬ 
chiului Babilon în Orientul Mijlociu sau al Macedoniei pentru lu¬ 
mea elenicâ), fie cu un stat unificator aflat într-o fază încă prea 
precoce a procesului de unificare. în orice caz, aztecii prezintă 
caracteristicile celor mai multe popoare imperiale: în compara¬ 
ţie cu toltecii şi mayaşii, ei sunt artişti destul de mediocri, cu ex¬ 
cepţia câtorva lucrări de arhitectură care vor stârni admiraţia 
spaniolilor; ei caută să copieze, cu mai mult sau mai puţin noroc, 
modelele popoarelor care le-au marcat civilizaţia. Aztecii şi ma¬ 
yaşii ar fi pentru civilizaţia mexicană ceea ce romanii şi grecii 
au fost pentru civilizaţia elenică. 

Dacă privim acum civilizaţia peruvianâ, sau a Anzilor, ceea 
ce ne izbeşte în primul rând este uimitorul paralelism între ulti¬ 
mele faze ale celor două civilizaţii precolumbiene. Fără să exis¬ 
te un raport aparent între cele două zone de cultură, statele lor 
unificatoare se ivesc aproape simultan la mijlocul secolului al 
XV-lea. Rarele indicii ale unei legături între cele două zone şi ale 
unei influenţe reciproce nu sunt suficiente pentru a explica acest 
paralelism. Există indicii că cele două civilizaţii amerindiene nu 
s-ar fi dezvoltat în mod total independent. Anumite elemente de 
cultură, cel puţin, au fost probabil transmise, la lungi intervale, 
de la una la alta. Astfel, s-au găsit la Chichen Itzâ, în număr des¬ 
tul de mare, obiecte de aurărie din America de Sud; şi influenţa 
peruviană asupra unor opere de artă central-americane pare evi¬ 
dentă. în mod mai general, probabil că prelucrarea aurului s-a pro¬ 
pagat din America de Sud spre America de Nord. în sens invers, 
unii găsesc influenţe maya în sculptura de la Chavin, în nordul 
Perului, dar n-ar putea să fie vorba, în acest caz, de manifestări 
simultane ale unui fond comun? în schimb, nici scrierea, nici ca¬ 
lendarul n-au depăşit, spre sud, actuala Nicaragua. Sigur este că 
existenţa Imperiului peruan a fost revelată prima oară spanioli¬ 
lor lui Vasco Nunez de Balboa, în 1513, de indienii din Darien 
(Panama). Dar, încă o dată, aceste legături extrem de subţiri nu 
pot să justifice curiosul fenomen de paralelism în timp între ci¬ 
vilizaţiile mexicană şi peruviană, cel puţin în ultima lor fază, îna¬ 
inte de sosirea spaniolilor; primul rege cuceritor al aztecilor, 
Itzcoatl, domneşte în Mexic de la 1428 la 1440, primul cuceritor 



CIVILIZAŢIILE PRECOLUMBIENE 


271 


Inca, Pachacutec, domneşte în Peni de la 1438 la 1471. Totuşi, 
cum deja am notat, din raţiuni care ne scapă şi care sunt proba¬ 
bil diverse, în scurtul interval de timp care se scurge între stabi¬ 
lirea dominaţiei lor şi prăbuşirea imperiului lor sub loviturile 
spaniolilor, incaşii, contrar împăraţilor azteci, au reuşit o unifi¬ 
care durabilă a imensului lor imperiu, până şi în domeniul lim¬ 
bii. Putem avansa ideea că civilizaţia Anzilor era mai coaptă pentru 
unificare decât civilizaţia mexicană? E puţin probabil, vestigiile 
arheologice fiind, după cât se pare, mai recente în America de Sud 
decât în America de Nord. Să lăsăm deschisă această chestiune, 
ca şi pe aceea de a şti care este „naţiunea-ferment" a civilizaţiei 
peruviene. Să fie oare aceea din Chavin de Huantar sau, puţin mai 
la nord, naţiunea mochica, cea care are o ceramică atât de rafi¬ 
nată? Şi care este eventuala lor legătură cu oamenii din Tihuana- 
co, de lângă lacul Titicaca? Mai mult încă decât în cazul Mexicului, 
în Perii ne aflăm în imposibilitatea de a trage din cunoaşterea fa¬ 
zelor iniţiale ale civilizaţiei elemente de comparaţie cu alte civi¬ 
lizaţii. Este totuşi sigur că, în timpul ultimului mileniu care a 
precedat stabilirea Imperiului incaş, mai multe centre de cultură 
s-au succedat sau au coexistat; — de pildă, mochica şi aymara- 
şii din Tihuanaco, deja citaţi, şi chimuşii, predecesorii imediaţi 
ai kiciuaşilor, neamul care a dat pe împăraţii incaşi. Să notăm de 
asemenea că kiciuaşii, asemenea tuturor celorlalte popoare uni¬ 
ficatoare, sunt periferici ai civilizaţiei, că ei par să aibă origine 
comună cu unul dintre popoarele creatoare de cultură, aymara- 
şii; că arta lor este lipsită de originalitate, dar că sunt mari con¬ 
structori, buni războinici şi, mai presus de toate, organizatori cu 
totul remarcabili. Mecanismul de funcţionare a statului lor, care 
a fost desemnat de unii autori ca de tip socialist, a fost atât de 
perfecţionat, încât a contribuit probabil la sleirea popoarelor supu¬ 
se disciplinei lui până la a sufoca, în puţine generaţii, orice iniţiati¬ 
vă şi orice reacţie faţă de opresiune, facilitând opera de distrugere 
a spaniolilor. 

O altă problemă este întrebarea dacă civilizaţiile amerindiene sunt 
definitiv moarte. Ca ciclu de civilizaţie, desigur că da. Dar în ce mă¬ 
sură popoarele indiene, acolo unde n-au fost supuse unui intens me¬ 
tisaj, au fost aculturate de Occident? Fără îndoială, creştinismul s-a 
implantat pretutindeni şi destul de repede, chiar dacă a trebuit — 

cum a fost de altfel cazul peste tot şi mai întâi chiar în Europa 
— să coabiteze cu unele tradiţii păgâne. Pe de altă parte, faptul 
că în vaste regiuni din statele care ocupă azi aria vechiului Im¬ 
periu incaş există, după patru secole şi jumătate, mari „pete“ unde 
spaniola nu s-a impus încă este un semn neliniştitor. S-ar spune 
că la unele dintre aceste popoare are loc o retragere în sine, un 
refuz de a participa la o lume care le rămâne străină, un fel de 
schizofrenie colectivă. Gravele conflicte sociale şi focarele de re¬ 
voltă pe care le cunosc în zilele noastre numeroase state din Ame¬ 
rica Centrală şi America de Sud ar putea foarte bine să fie manifestări 
ale unei uri străvechi de natură etnică şi o reacţie „culturală". Nu 
cred însă ca realizările, de altfel remarcabile, ale Mexicului mo¬ 
dem (în primul rând, în arhitectură) să fie altceva decât o căutare 
de noi surse. E vorba de un fenomen „cerebral", Mexicul fiind una 
dintre ţările Americii Latine care pare să se apropie cel mai mult 
de occidentalizarea integrală, în ciuda puternicei doze de sânge in¬ 
dian. La urma urmelor, Istoria nu ne oferă încă nici un exemplu de 
veritabilă renaştere a unei civilizaţii care a fost distrusă de o alta. 5 


Note 

1. O experienţă recentă făcută de profesorul Petrakis de la Faculta¬ 
tea de Medicină din San Francisco asupra mai multor sute de indieni a 
adus un argument nou în favoarea tezei referitoare la originea asiatică a 
indienilor: aplicând teoria doctorului japonez Matsunaga, el a stabilit că 
indienii aparţin tipului uman cu cerumen uscat, cum sunt galbenii din Asia, 
în opoziţie cu grupul uman cu cerumen vâscos („caucazienii" şi negrii). 

2. Diversitatea limbilor nu mi se pare un argument decisiv împotriva 
unei origini comune. Africa neagră prezintă astăzi acelaşi mozaic de limbi. 
Probabil că a existat, intr-un anumit stadiu de evoluţie a raselor umane, 
o veritabilă proliferare de limbaje, mai ales în zonele de circulaţie difici¬ 
lă (zonele tropicale, de pildă), unde fiecare etnie mică, fiecare trib, a dez¬ 
voltat, în izolarea lui, un sistem diferit. 

3. Vezi, mai sus, p. 247. 

4. Paul Radin, fost profesor de antropologie la Universitatea din Ca¬ 
lifornia, Histoire de la Civilisation indienne, trad. fr., Paris, 1953, p. 52. 

5. Vom vedea mai departe ce corectiv trebuie să aducem acestei afir¬ 
maţii. 

Capitolul 1 


Dimensiunea şi longevitatea civilizaţiilor. Civilizaţiile primei, ce¬ 
lei de-a doua şi celei de-a treia generaţii. Durata fiecărei faze de 
dezvoltare. Principalele caracteristici ale fiecărei faze în dome¬ 
niul politicului, al economicului, al culturii şi al religiei; „vârsta 
eroică", celelalte faze. Subcivilizaţiile, interioare şi exterioare ariei 
statului unificator; deplasarea centrului de gravitaţie; accesiunea 
unuia dintre statele periferice la hegemonie. 

în capitolele precedente, am încercat să descopăr ritmul co¬ 
mun care pare să fi comandat dezvoltarea marilor unităţi pe care 
le-am izolat în continuum -ul istoric. Am procedat la ceea ce am 
putea numi o „secţiune" orizontală, examinând succesiv fiecare 
din aceste unsprezece unităţi. Să reluăm acum, într-un fel de „sec¬ 
ţiune" verticală, principalele fenomene a căror repetiţie am con- 
statat-o în toate — sau aproape toate — civilizaţiile. 

* 

* * 

Să reamintim mai întâi că primele civilizaţii, în măsura în care 
putem să le observăm la începuturile lor, s-au ivit în văile fluvia¬ 
le (pentru cele două civilizaţii americane, elementele de judecare 
ne lipsesc) şi că ele au avut dimensiuni comparabile. Aceste di¬ 
mensiuni cresc cu fiecare generaţie de civilizaţie. Pe o hartă a lu¬ 
mii, civilizaţiile primei generaţii, adică acelea care n-au fost precedate 
de un ciclu anterior, nu desenează pe imensitatea continentelor 
decât pete înguste în mijlocul unei lumi barbare sau primitive — 
sau al unor zone nelocuite. Singurele civilizaţii despre care pre¬ 
supunem că sunt la prima generaţie şi care au acoperit o arie mai 

importantă sunt civilizaţia babiloniană şi civilizaţia chineză; nu¬ 
mai cu condiţia ca ele să nu fi fost precedate de un ciclu anterior 
protomesopotamian şi protochinez, contrar concluziilor la care am 
ajuns. în orice caz, fie că ne aflăm în prezenţa unui ciclu ante¬ 
rior sau pur şi simplu a unei prime faze a unei civilizaţii cu ciclu 
prelungit, primele milenii în Mesopotamia de Mijloc şi de Jos şi 
în valea de mijloc şi inferioară a fluviului Huanghe au cunoscut 
unităţi politice de dimensiuni comparabile atât cu acelea din Văi¬ 
le Nilului, Indusului, sau cu acelea din Creta sau din America, 
cât şi cu dimensiunile anumitor culturi mai înaintate ale preisto¬ 
riei, care n-au apucat să se dezvolte în civilizaţii majore, cum este 
cazul probabil pentru Palestina (Ierihon) şi Elam şi de asemenea 
pentru Mesopotamia de dinaintea sosirii sumerienilor. 

Aşadar, Orientul Mijlociu şi China, asemenea civilizaţiilor ce¬ 
lei de-a doua generaţii, adică acelea născute din conjuncţia unei 
civilizaţii în dezagregare cu societăţi barbare, sau din întâlnirea 
a două civilizaţii pe cale de dezagregare, se întind pe arii geogra¬ 
fice mult mai importante, împingând înapoi din ce în ce mai mult 
zonele „non-civilizate“; astăzi acestea, sub impactul unei civili¬ 
zaţii din a treia generaţie, adică a noastră, sunt la rândul lor re¬ 
duse la mici pete pe harta lumii. 

Considerăm civilizaţii ale primei generaţii: cu certitudine ci¬ 
vilizaţia egipteană, cea cretană, cele două civilizaţii precolumbie- 
ne şi cea de pe Valea Indului — în măsura în care ar putea fi cândva 
determinată cu mai multă precizie — şi, probabil, cea babilonia¬ 
nă şi cea chineză. Civilizaţiile celei de-a doua generaţii sunt cu 
certitudine civilizaţia elenică şi, probabil, cea indiană (şi, după caz, 
cea babiloniană şi cea chineză); civilizaţiile celei de-a treia gene¬ 
raţii sunt civilizaţia arabă, cea bizantină şi cea occidentală care, 
toate trei, s-au născut, în dozaje diverse, din întâlnirea civilizaţiei 
elenice cu civilizaţia babiloniană, cu, în plus, aporturi barbare. 

? civilizaţia cretană 

civilizaţia babiloniană = civilizaţia elenică 

,_-_A_I_, 

civilizaţia arabă civilizaţia bizantină civilizaţia occidentală 

(Moştenirea Creta-Grecia este mai marcată pentru Occident, moş¬ 
tenirea Babilon mai marcată pentru islam, Bizanţul aflându-se în- 

tre cele două — oricum, după opinia mea, mai aproape de Orien¬ 
tul Mijlociu decât de Grecia.) 

Longevitatea medie a civilizaţiilor, am văzut, este de circa două 
mii până la două mii cinci sute de ani. Vestigiile civilizaţiei cre- 
tane se întind din a doua jumătate a mileniului al IV-lea până aproxi¬ 
mativ la anul 1200, când ea este definitiv distrusă de ultimul val 
al „barbarilor 1 * elenici. Am stabilit data fazei larvare a civiliza¬ 
ţiei elenice la începutul mileniului al Il-lea, în orice caz înainte 
de anul 1600 î. Hr., şi am închis ciclul (oarecum arbitrar) în preaj¬ 
ma anului 400 d. Hr., după ce Imperiul roman s-a împărţit defi¬ 
nitiv între un imperiu occidental şi unul oriental. Avem, în total, 
între două mii două sute şi două mii cinci sute de ani. Am stabi¬ 
lit punctul de plecare al civilizaţiei arabe la jumătate de drum în¬ 
tre primele semne de penetrare „babiloniană" în Arabia (secolul 
al V-lea î. Hr.) şi începuturile creştinismului; sau, mai precis, la 
mijlocul secolului al IlI-lea î. Hr., odată cu întemeierea regatu¬ 
lui Arsacizilor în Persia. Statul ei unificator, Imperiul otoman, s-a 
prăbuşit după primul război mondial — deci aproximativ două 
mii două sute de ani mai târziu — şi astăzi, în ciuda vitalităţii re¬ 
ligiei musulmane, civilizaţia arabă este în plină dezagregare sub 
şocul Occidentului. 

Civilizaţia bizantină îşi începe faza larvară (scurtată, deoare¬ 
ce n-a existat un aport masiv de barbari) în preajma erei creştine. 
Ea s-a stins în cursul secolului al XVIII-lea tară să fi reuşit să-şi 
creeze un „imperiu", jumătate din aria ei fiind copleşită în seco¬ 
lul al XV-lea de Imperiul otoman, statul unificator al civilizaţiei 
arabe; cealaltă jumătate (Rusia) „convertindu-se“, după 1700, la 
Occident. Ea a avut, datorită acestui fapt, existenţa cea mai scurtă 
dintre toate civilizaţiile cunoscute (mai puţin de două mii de ani). 

în ceea ce priveşte civilizaţiile precolumbiene, am văzut că 
ele sunt deja pe cale de a se forma la începutul erei creştine, deci 
că faza larvară este databilă cu câteva secole înainte, şi că ele şi-au 
realizat foarte probabil unitatea imperială în secolul al XV-lea. 
Putem, aşadar, în mod rezonabil să deducem de aici că ele au avut 
o existenţă de aproximativ două mii de ani şi că statele lor uni¬ 
ficatoare ar mai fi durat câteva secole dacă n-ar fi fost brutala in¬ 
truziune a spaniolilor. 

(Să deschidem aici o paranteză: este clar că ne e mai greu să 
precizăm în timp începuturile civilizaţiilor primei generaţii de¬ 
cât acelea ale celei de-a doua sau a treia generaţii. în aceste ulti¬ 
me cazuri, se cunoaşte data aproximativă a începutului aculturaţiei, 
sau a contactului fie între barbari şi o civilizaţie în declin, fie în¬ 
tre două sau mai multe civilizaţii în declin. Dimpotrivă, pentru 
civilizaţiile primei generaţii, pe lângă lipsa documentelor scrise, 
şi adesea chiar a vestigiilor arheologice, se pune în egală măsu¬ 
ră o chestiune de metodă: în ce moment al lentei gestaţii care con¬ 
duce un grup de popoare de la organizarea în clanuri la imperiu 
se cuvine să situăm începutul fazei larvare? Suntem aduşi în si¬ 
tuaţia de a presupune — acesta fiind mai ales cazul Egiptului şi 
al Sumerului — că există şi aici un contact între etnii diferite. în 
cazul Egiptului, datele antropologice, lingvistice şi arheologice 
sugerează la începuturi un contact între trei — poate chiar patru 
— grupuri etnice diferite. în ceea ce priveşte Sumer, legenda, par¬ 
ţial confirmată de datele istorice, evocă un contact brutal, în Me- 
sopotamia de Jos, între nou-veniţii sumerieni şi vechii locuitori 
ai regiunii. Pentru Mexic şi Peru, chiar aceste slabe indicii ne lip¬ 
sesc deocamdată.) 

Tocmai am enumerat cele şase unităţi a căror longevitate me¬ 
die a fost de două ori milenară. Dintre ele, una, adică civilizaţia 
bizantină, prezenta un ciclu scurtat: la început prin relativa scurti¬ 
me a fazei larvare şi prin absenţa elementelor barbare; faza larvară 
este aici, s-ar putea spune, subterană: lenta muncă de aculturare a 
lumii elenice de către civilizaţia Orientului Mijlociu în cadrul re¬ 
gatelor elenistice şi apoi al Imperiului roman. 

Să reamintim acum că alte patru civilizaţii au avut, din raţiuni 
diverse, o existenţă mai lungă: în Egipt şi în China, prin repeta¬ 
rea, de mai multe ori, a fazei imperiale, după „perioade interme- 
diare“ de tulburări nedepăşind în general trei secole; în India prin 
continuarea geniului creator al civilizaţiei de-a lungul secolelor, 
după disoluţia statului unificator (Gupta, Harşa, mijlocul secolu¬ 
lui al Vll-lea) şi chiar după ocuparea completă a subcontinentu- 
lui de către elemente ale unei civilizaţii rivale, civilizaţia arabă. 
Această prelungire (mai mult culturală în sens strict) trebuie să fie 
atribuită pe de o parte duratei relativ scurte a imperiului unificator, 

pe de altă parte şi mai ales faptului că acesta nu acoperea decât 
o parte din aria culturii indiene, astfel încât — fenomen destul 
de rar şi pe care l-am subliniat la timpul lui — civilizaţia india¬ 
nă supravieţuieşte, după prăbuşirea imperiului, mai ales în afara 
vechilor limite ale imperiului, adică în Deccan, în Ceylon, în Cam- 
bodgia, în Indonezia. Cuvântul „supravieţuire 11 nu trebuie luat aici 
în sens peiorativ, deoarece geniul indian păstrează încă pentru mul¬ 
te secole, după epoca lui clasică, o mare putere de creaţie. în sfâr¬ 
şit, civilizaţia Orientului Mijlociu, cum am spus, prezintă o altă 
variantă, o eră a „regatelor combatante 11 anormal de lungă. Mai 
precis, procesul de unificare a Orientului Mijlociu reîncepe de trei 
ori din secolul al XXIII-lea (primii Sargonizi) până în secolul al 
Vl-lea (Imperiul Ahemenizilor), de fiecare dată cu noi protago¬ 
nişti, datorită infiltrărilor şi invaziilor barbare care se eşalonează 
din secolul al XXII-lea până în secolul al XlII-lea. 

Totuşi, ceea ce trebuie remarcat nu este atât longevitatea to¬ 
tală a fiecăreia dintre civilizaţiile noastre, cât durata fiecăreia din¬ 
tre fazele pe care le-am distins la ele. Ceea ce sare în ochi înainte 
de toate este faptul că — exceptând civilizaţia babiloniană, care, 
din cauza configuraţiei geografice defavorabile a ariei de expan¬ 
siune şi a coincidenţei celor două importante migraţii (semită şi 
indo-europeanâ) survenite înainte de constituirea statului impe¬ 
rial, prezintă o eră a „regatelor combatante 11 excepţional de lun¬ 
gă — durata diferitelor faze de evoluţie variază foarte puţin de 
la o civilizaţie la alta, în timp ce ordinea fazelor este mereu aceeaşi 
şi nu se repetă. Numai faza finală, faza imperială, este suscepti¬ 
bilă de repetiţie (Egipt, China). 

Să examinăm, aşadar, durata medie a diferitelor faze acolo unde 
observaţia este posibilă. 

Pentru faza larvară, observaţia nu este posibilă în cazul Egip¬ 
tului, deoarece istoria ne plasează, imediat la începutul mileniu¬ 
lui al III-lea, în prezenţa unui stat deja unificat. Numai existenţa 
de-a lungul câtorva generaţii, la începutul erei istorice, a două ad¬ 
ministraţii, aceea a Egiptului de Sus şi aceea a Egiptului de Jos, 
precum şi menţinerea a două simboluri regale, coroana albă şi co¬ 
roana roşie, ne permit să ne imaginăm cel puţin două Contending 
States şi probabil două centre de civilizaţie, dar durata fazelor care 

precedă faza de unitate imperială ne este necunoscută. Cu toate 
acestea, arheologia ar putea să ne propună o limită anterioară, un 
terminus a quo, dincolo de care ar fi dificil să situăm începutul 
fazei larvare. Aceeaşi incertitudine datorată lipsei de documente 
în ceea ce priveşte Creta, China, Mexicul şi Perii. întrucât Bizan¬ 
ţul şi lumea arabă au avut faze larvare pe care le-am calificat ca 
„subterane", pentru că ele au constat într-un contact plurisecular 
între două civilizaţii contemporane cu o lentă aculturaţie, în ca¬ 
zul islamului, a barbarilor arabi, nu rămân decât patru unităţi ale 
căror faze larvare le putem compara cu ceva profit: Orientul Mij¬ 
lociu, India, Grecia şi Occidentul. Aceste patru unităţi sunt com¬ 
parabile pentru că sunt singurele unde putem data cu aproximaţie 
primul contact al unei migraţii barbare cu o societate sedentară 
mai rafinată, contact din care se va naşte o nouă civilizaţie. Pen¬ 
tru Mesopotamia, istoricii sunt azi de acord pentru a situa pe la mij¬ 
locul mileniului al IV-lea sosirea sumerienilor în „Ţara de la Mare“. 
Tocmai cucerirea Mesopotamiei de Jos de către aceşti nou-veniţi 
ar marca debutul fazei larvare a ceea ce am numit civilizaţia Orien¬ 
tului Mijlociu. Să acceptăm ca punct de plecare secolul al 
XXXIV-lea î. Hr. 1 Patru secole mai târziu a apărut probabil pri¬ 
ma dinastie din Kiş, urmată de cea din Uruk, căreia i-ar aparţine 
eroul epic Ghilgameş. Se scurg în egală măsură patru-cinci se¬ 
cole între contactul aheienilor cu lumea cretană (secolul al XVI-lea 
î. Hr.) şi războiul troian (secolul al XlI-lea) şi tot atât între intrarea 
francilor în interiorul Imperiului roman şi epopeea lui Carol cel Mare. 

Faza imediat următoare am numit-o faza de formare , pentru 
a marca faptul că tocmai în cursul acestei faze noua societate în¬ 
cepe să se cristalizeze în forme originale, perceptibile pentru noi 
mai ales prin vestigiile artistice. Această fază durează de aseme¬ 
nea câteva secole (patru sau cinci secole la Sumer, în Grecia şi 
în Occident), după care a putut să înflorească un stil original şi 
s-au constituit unităţile politice ale fazei următoare: grupul ora- 
şelor-state în Mesopotamia şi în Grecia, oraşele maritime ale Ita¬ 
liei şi principalele monarhii din Occident. Ne aflăm înjurai lui 
2600 î. Hr. la Sumer, 800 î. Hr. în Grecia, 700 î. Hr. în India şi 
1200 î. Hr. în Occident. 2 Pentru India, nu a fost posibil, din lipsă 
de documente, să subdivizăm cele opt sau nouă sute de ani care 

s-au scurs de la presupusul început al invaziei ariene şi care ar 
reprezenta faza larvară şi faza de formare. Dar în jurul secolului 
al VH-lea î. ffr., marile state Kosala şi Magadha sunt deja fonnate, 
şi exegeza filologică ne permite să urmărim înaintarea lentă a arie¬ 
nilor de la Punjab până la valea inferioară a Gangelui şi să reţi¬ 
nem la mijlocul drumului numele regatelor Kuru şi Pantciala şi 
numele regelui Parikşit, a cărui legendă se leagă de aceea a cla¬ 
nului Bhărata. 

Am grupat, pentru observarea caracteristicilor lor politice, pri¬ 
mele două faze, pentru că pentru multe civilizaţii informaţiile pe 
care le posedăm despre aceste prime faze sunt prea succinte. Aceas¬ 
tă remarcă rămâne valabilă pentru caracteristicile economice şi 
sociale: pentru timpurile vechi, informaţiile economice şi sociale 
sunt — în cazurile posibile — şi mai sărace decât acelea referi¬ 
toare la istoria evenimenţială şi nu sunt aproape niciodată directe. 
Trebuie să le deducem (am putea spune: să le ghicim) din frag¬ 
mente arheologice, din studiul urbanismului, din arta morminte¬ 
lor, din registrele de conturi... Pe de altă parte, chiar în societăţile 
mai apropiate de noi, aceste prime timpuri ale unei civilizaţii dez¬ 
văluie o structură feudală şi semibarbară care este însoţită în mod 
necesar de o economie embrionară, închisă, repliată asupra ei în¬ 
seşi. Intr-o astfel de economie de tip patriarhal, schimburile sunt 
reduse la minimum şi structura socială, piramidală, este deose¬ 
bit de rigidă, deşi raporturile de clasă par să prezinte mai puţine 
tensiuni decât în fazele următoare. In primele faze ascensionale 
ale unei civilizaţii, structura aristocratică a societăţii este în ge¬ 
neral şi în mod firesc acceptată, pentru că nu i s-a uitat încă ori¬ 
ginea, întemeiată pe virtuţile războinice. Şi aici, ca pretutindeni, 
fenomenele economice şi sociale sunt atât de strâns legate, încât 
trebuie să renunţăm să distingem ceea ce ar fi cauză de ceea ce 
ar fi efect. Vedem de exemplu în anumite epoci „medievale" sau 
„intermediare" descoperiri tehnice având consecinţe militare care, 
la rândul lor, generează consecinţe sociale: astfel, în Evul Me¬ 
diu, noua utilizare, de către cavalerii în zale, a calului dotat cu 
scări de şa, sau în epoca războiului troian, şi probabil de aseme¬ 
nea în China de dinaintea „regatelor combatante", inventarea ca¬ 
relor uşoare de luptă; aceste fenomene analoage, prin implicaţiile 

lor economice, favorizează formarea unei aristocraţii de „cava¬ 
leri" care să fie în măsură să-şi procure ei înşişi costisitorul echi¬ 
pament şi să-şi consacre viaţa meseriei armelor. 

în schimb, chiar acolo unde sclavajul exista, diferenţele din¬ 
tre nivelurile de viaţă sunt mai puţin accentuate în aceste econo¬ 
mii agricole de tip patriarhal decât în cele mai evoluate societăţi, 
unde dezvoltarea schimburilor comerciale determină apariţia unei 
alte specii de raporturi sociale, de tip plutocratic. „Burghezia" sau 
aristocraţia banului apare rar chiar din faza larvară, în timpul că¬ 
reia minoritatea dominantă, prea rudimentară, este încă, în mare 
parte, posedată de instincte de cucerire, jaf şi distrugere. Aceste 
caractere sunt manifeste şi uşor de explicat în societăţile feuda¬ 
le născute din întâlnirea unei lumi barbare cu o civilizaţie veche, 
dar ele au în mod cu totul firesc tendinţa să se repete în cursul 
„perioadelor intermediare", când feudalitatea se poate ivi pur şi 
simplu din scleroza statului şi din uzurparea puterii de către o anu¬ 
mită aristocraţie, adesea de origine administrativă. 

Totuşi, în faza larvară, printr-o mişcare dialectică, societăţile 
războinice în expansiune favorizează intr-un al doilea timp schim¬ 
burile şi acumularea de bunuri care la rândul lor generează o nouă 
clasă care îşi trage puterea din comerţ şi navigaţie, din artizanat 
şi industrie şi care sfârşeşte prin a intra în conflict cu vechea cla¬ 
să dominantă. Acest conflict va fi arbitrat de o monarhie care pre¬ 
există sau a cărei ivire bruscă este favorizată de lupte intestine. 
Putem unnări acest proces în delta Nilului, la Sumer, în Grecia 
şi Europa Occidentală. Dar — s-o repetăm — caracteristicile eco¬ 
nomice ale vârstei eroice nu se lasă cu uşurinţă conturate, deoa¬ 
rece ne lipsesc punctele de comparaţie. în civilizaţiile primei 
generaţii, a căror fază iniţială se pierde în negura vremurilor, pri¬ 
mele structuri economice au lăsat puţine urme sau nici una: să 
nu uităm că atunci când Mesopotamia sau Egiptul devin „desci¬ 
frabile" pentru noi, ele se află deja în faza de înflorire şi chiar — 
în cazul Egiptului — gata de a intra în faza lor imperială. Pe urmă, 
pentru civilizaţiile celei de a doua sau celei de a treia generaţii, 
născute din întâlnirea barbarilor cu o veche civilizaţie, faza larva¬ 
ră este, precum se ştie, un „ev mediu", un timp obscur. Pentm lu¬ 
mea mediteraneană, de exemplu, între sosirea elenilor şi secolele 

VII—VIII î. Hr., există pentru noi o gaură neagră. Civilizaţia oc¬ 
cidentală e singura pentru care Evul Mediu permite alcătuirea unui 
tablou destul de complet al evoluţiei economice şi sociale. Acest 
lucru nu este suficient pentru a trage de aici concluzii de ordin 
general. Poate că un studiu comparativ, plecând de la modelul oc¬ 
cidental, ar da rezultate interesante. Nu avem cunoştinţă ca un ast¬ 
fel de studiu să fi fost întreprins. în schimb, există un alt domeniu 
unde trăsăturile comune tuturor „vârstelor eroice“ se desenează 
mai bine, anume domeniul creaţiilor literare. 

Să ne oprim o clipă la acest aspect al „vârstei eroice", deoare¬ 
ce avem aici şansa de a poseda un studiu fundamental: H. Munro 
Chadwick, The Growth of Literaturo? Chadwick a plecat de la con¬ 
statarea că literaturile populare, pretutindeni unde putem să le stu¬ 
diem în fazele lor iniţiale, au unnat o evoluţie paralelă şi au început 
toate prin poeme şi povestiri eroice. Pentru a găsi exemple sufi¬ 
cient de independente, literaturi suficient de pure de influenţe ex¬ 
terioare, mai ales din partea civilizaţiilor mai vechi (cazul influenţei 
latine asupra celor mai multe literaturi ale Evului Mediu occiden¬ 
tal), Chadwick a făcut mai întâi o paralelă între literaturile ger¬ 
manice (în special engleză, norvegiană şi germană), literatura 
celtică (galeză şi irlandeză) şi prima literatură elenică. El a lăr¬ 
git apoi comparaţia la literaturile epice slave (rusă şi sârbă), in¬ 
diană şi ebraică, în sfârşit la acelea ale tătarilor din Siberia şi ale 
câtorva populaţii africane (galla, bantu, ioruba, tuaregi) şi poli¬ 
neziene. Tocmai faptul că el nu a avut în minte o împărţire a is¬ 
toriei în cicluri de civilizaţie face şi mai interesant pentru noi 
rezultatul observaţiilor lui, care confirmă întru totul ipotezele mele. 
Cred chiar că din această perspectivă anumite chestiuni ridicate 
de el se dezvăluie într-o lumină nouă. 

Astfel, se dovedeşte că literatura eroică (poeme epice, în ver¬ 
suri sau în proză) apare în general în cursul a ceea ce am numit 
vârsta eroică şi într-un mediu de semibarbarie. Un mediu de acest 
gen poate să se prezinte în societăţile cele mai diverse, cu con¬ 
diţia ca ele să trăiască, sau să fi trăit într-un trecut recent nişte 
aventuri războinice, de preferinţă cu caracter agresiv. Când se 
întâmplă ca o astfel de societate să reprezinte nucleul unei viitoa¬ 
re civilizaţii, poemul epic dobândeşte dimensiuni noi, se propagă 

la alte grupuri etnice înrudite prin cultură şi devine moştenirea 
comună a unei întregi civilizaţii, cum a fost cazul legendei lui Ghil- 
gameş în Orientul Mijlociu, al legendelor lui Hercule şi Tezeu, 
al Iliadei şi al Odiseii şi al altor legende greceşti în bazinul me¬ 
diteranean, într-o mai mică măsură cazul Mahăbhăratei şi al 
Râmâyanei pentru lumea indiană, şi în sfârşit cazul numeroase¬ 
lor epopei germanice şi celtice, de la Cântecul Nibelungilor, până 
la ciclul Regelui Arthur şi la Cântecul lui Roland pentru Europa 
Occidentală. Chadwick nu introduce această distincţie între so¬ 
cietăţile eroice care au ajuns la o Hochkultur şi celelalte, şi ale¬ 
gerea popoarelor a căror literatură el a studiat-o a fost ghidată mai 
ales, cum am văzut, de grija de a găsi cicluri literare relativ inde¬ 
pendente şi apoi de limitările impuse autorilor de cunoştinţele lor 
lingvistice şi traducerile disponibile. Avem aici totuşi un larg evan¬ 
tai de exemple care ne permit să studiem literatura dintr-un număr 
considerabil de societăţi eroice, fie în cadrul unei civilizaţii ma¬ 
jore, fie în cadrul unei subcivilizaţii (sau naţiuni aparţinând unei 
civilizaţii majore), fie în cadrul culturilor rămase la marginea ma¬ 
rilor curente ale istoriei. 

Se poate constata că: 1) pretutindeni unde apare o literatură 
epică, populară, ne aflăm în prezenţa unei societăţi care trăieşte 
sau a trăit de curând o epocă eroică; 2) această literatură prezin¬ 
tă pretutindeni, şi fără ca acest lucru să poată fi atribuit unor in¬ 
fluenţe reciproce, aceleaşi caracteristici; 3) evoluţia genurilor literare 
s-a făcut mereu în acelaşi sens. Acestea sunt constatări esenţiale 
pentru morfologia culturilor. 

Este evident că nu toate popoarele sunt în egală măsură boga¬ 
te în literatură epică şi că, acolo unde o astfel de literatură apare, 
ea este circumscrisă în timp, se află în raport şi cu circumstanţele 
povestite în poemul epic, adică cu perioada istorică ale cărei eve¬ 
nimente au inspirat poemul, şi cu perioada de redactare. Noţiunea 
unei „vârste eroice" a existat confuz în memoria multor popoare. 
Hesiod face aluzie la ea pentru greci, Iordanes pentru goţi. în lu¬ 
mina cercetărilor lui Chadwick, putem să ne hazardăm să afir¬ 
măm că perioadele istorice la care se raportează poemele sau 
povestirile putând să fie calificate drept eroice (în opoziţie în spe¬ 
cial cu operele care au un caracter educaţional) sunt în general 

foarte scurte: câteva generaţii sau cel mult două sau trei secole. 
Chadwick situează de exemplu această perioadă pentru vechii ger¬ 
mani, grosso modo, din secolul al III-lea până în secolul al Vl-lea 
al erei nostre; pentru cei din Irlanda, din secolul al VUI-lea până 
în secolul al X-lea, totuşi cu reminiscenţe dintr-o epocă preisto¬ 
rică. 4 în aceste cazuri, o datare destul de precisă este posibilă da¬ 
torită existenţei surselor istorice contemporane sau ulterioare, 
locale sau străine. Acelaşi lucru este adevărat a fortiori în legă¬ 
tură cu cele mai recente literaturi epice, cele ale popoarelor bal¬ 
canice, dintre care una, cea a slavilor de sud, a fost studiată de 
Chadwick. Aceasta din urmă comportă de altfel mai multe faze 
distincte, dintre care prima se raportează la epoca marelui regat 
sârbesc al lui Ştefan Duşan până la prăbuşirea lui sub loviturile 
turcilor, aşadar puţin mai mult de un secol, de la începutul celei 
de a doua treimi a secolului al XlV-lea până la mijlocul secolului 
al XV-lea, ultima fază raportându-se la începutul luptei pentru in¬ 
dependenţă, în secolul al XVIII-lea şi în secolul al XIX-lea. 5 Ada¬ 
ug că acest ultim ciclu îşi are corespondentul la alte popoare din 
Balcani, mai ales la greci şi la aromâni, şi este evident, în primul 
caz, că nu există nici o legătură între poezia epică a Greciei an¬ 
tice şi poezia epică a Greciei modeme. Aceste literaturi epice, prac¬ 
tic ultimele din Europa, dar în afara domeniului occidental 6 , au 
putut apărea doar pentru că aria lor geografică, prin dominaţia oto¬ 
mană, revenise la un stadiu de precivilizaţie. De asemenea teme¬ 
le şi cadrul lor prezintă mai multe afinităţi cu cele din literaturile 
popoarelor marginale, neintegrate într-o civilizaţie în mers, pre¬ 
cum mongolii din Asia Centrală şi tuaregii din Sahara, decât cu 
literaturile epice ale popoarelor barbare „pe cale de a se civiliza", 
în fapt, deşi Chadwick studiase mai ales cazuri din această ca¬ 
tegorie când a avut intuiţia lui capitală în legătură cu existenţa 
unor „epoci eroice" şi, mai târziu, când şi-a extins câmpul inves¬ 
tigaţiilor la alte popoare creatoare de epopei, el n-a justificat, cred, 
raţiunile pentru care anumite caractere ale poemelor din epoca eroi¬ 
că lipseau în al doilea caz. La fel, neplasându-se pe poziţia isto¬ 
ricului civilizaţiilor, el nu ne poate explica apariţia poeziei epice 
într-o anumită epocă mai degrabă decât în alta; astfel, de pildă, 
dificultatea de a explica distanţa care există în timp între poezia 

greacă antică, pe de o parte, şi poezia germanică şi celtică 7 pe de 
alta, în vreme ce explicarea în termeni de civilizaţii este simplă: 
cele două serii fac parte din două cicluri distincte de civilizaţie, 
dar foarte asemănătoare în desfăşurarea lor la un interval de două 
mii de ani. 

Literatura epică sumeriană, cel puţin cât ne-a parvenit din ea, 
se situează de asemenea într-o epocă bine determinată — conso¬ 
lidarea influenţei sumerienilor asupra Mesopotamiei de Jos — şi 
intr-un interval de timp foarte scurt — durata a trei sau patru dom¬ 
nii, deoarece cei trei eroi cunoscuţi de noi, Enmerkar, Lugalban- 
da şi Ghilgameş, sunt numiţi pe tăbliţe la începutul mileniului al 
Il-lea, respectiv ca al doilea, al treilea şi al cincilea rege al primei 
dinastii din Uruk. Pentru India, am spus deja de mai multe ori în 
ce măsură precizările istorice sunt dificile. Putem totuşi constata 
că Mahâbhârata, în ciuda lungimii ei excepţionale, este o poves¬ 
tire axată pe un eveniment istoric unic, care s-a petrecut intr-un 
moment dat al înaintării ariene din vest în est, probabil în epoca 
în care centrul de gravitate al unităţilor politice ariene se afla în¬ 
tre Jumna şi valea superioară a Gangelui. 

în ambele cazuri (Sumer şi India), transcripţiile literare pe care 
le posedăm datează de peste o mie de ani după evenimentul rela¬ 
tat, dar asta se poate datora unor circumstanţe, ca să spunem aşa, 
exterioare fenomenului literaturii eroice (apariţia mai tardivă a scrie¬ 
rii, sau scrierea rezervată mai întâi altor scopuri — economice sau 
religioase de exemplu —, sau pur şi simplu dispariţia materială a 
documentelor). în cazul Indiei, un alt fenomen este tulburător: este 
singurul caz în care poemele cu caracter didactic, esenţial religioa¬ 
se 8 , precedă în timp poemele epice. Specialiştii consideră într-a- 
devăr că redactarea Vedelor (cel puţin a Rig-Vedei în cea mai mare 
parte a ei) este anterioară redactării Mahăbhăratei. Dar se cuvine 
să remarcăm că: 1 ) Rig-Veda conţine numeroase pasaje epice, re¬ 
lative mai ales la clanul Bhărata; 2) stilul ei fiind deja evoluat, ipo¬ 
teza unei prime versiuni în care elementul istoric ar fi dominat 
elementul religios este foarte plauzibilă; 3) în cazul Mahăbhăra¬ 
tei, ne aflăm de asemenea în prezenţa unei redactări tardive a unei 
opere care, foarte probabil, îmbrăcase mai întâi o formă net eroi¬ 
că. (Aceasta pare să iasă în evidenţă din anumite pasaje celebre 



DIMENSIUNEA ŞI LONGEVITATEA CIVILIZAŢIILOR 287 

cum e dialogul dintre Arjuna şi vizitiul lui — care nu este decât 
un avatar al lui Krişna — înaintea bătăliei decisive a clanului Bhăra- 
ta. 9 Simţim în spatele argumentelor lui Krişna — care par de alt¬ 
fel pure sofisme pentru un spirit occidental — un efort disperat 
de a concilia noul spirit dominant al brahmanilor cu vechiul spi¬ 
rit eroic al castei Ksatrîya. Nu se poate ca astfel de justificări fi¬ 
lozofice să fi fost contemporane cu prima concepţie a poemului 
epic, deoarece, în epoca eroică, eroismul este în mod firesc virtu¬ 
tea supremă şi nu are a fi justificat.) 

S-ar putea propune un alt exemplu al unei literaturi epice care 
ar fi apărut după o literatură didactică sau religioasă: aceea a cel- 
ţilor din Irlanda şi din Anglia. Dar este un fals exemplu, deoare¬ 
ce primele legi şi primele scrieri edificatoare în insulele britanice 
au apărut în latină. Era deci vorba de un fel de continuare a rolu¬ 
lui de aculturare a fostei Hochkultur greco-romane şi nu de un pro¬ 
dus cu adevărat autohton. Literatura originală, sau literatura epică, 
nu începe decât într-un anumit moment al noului ciclu, şi ea este 
prima în acest ciclu. 10 Astfel, la începutul unei civilizaţii, vechile 
ramuri se atrofiază şi se usucă, iar cele tinere care generează o sevă 
nouă aparţin epocii eroice. 

Ajunşi în acest punct, propun o distincţie între epoca eroică pro- 
priu-zisă, care se situează în faza larvară a civilizaţiei, fază mai 
ales de Vdlkerwanderung şi a cuceririi de către barbari a viitoa¬ 
rei lor patrii, şi epoca posteroică, situată în faza de formare, după 
stabilirea definitivă a barbarilor şi întemeierea statelor organizate. 
Cele mai multe epopei se raportează la evenimente survenite în 
prima epocă, şi ele au primit cel mai adesea o primă formă popu¬ 
lară (în proză sau în versuri — vom vedea aceasta mai departe) foar¬ 
te puţin timp după eveniment, apoi o fonnă literară mai perfecţionată 
în a doua perioadă. Dar subiectul epopeii poate de asemenea să se 
raporteze la fapte ale epocii posteroice. Exemplul cel mai ilustru este 
acela al poemului epic al lui Carol cel Mare. Şi putem să ne între¬ 
băm dacă Epopeea lui Ghilgameş, Iliada şi Mahâbhărata nu se ra¬ 
portau şi ele la evenimente ale epocii posteroice. Singura civilizaţie 
unde se poate diferenţia cu mai multă precizie literatura epocii eroi¬ 
ce de aceea a epocii posteroice este civilizaţia occidentală graţie abun¬ 
denţei nu numai a acestei literaturi, dar şi a documentelor care 

permit stabilirea surselor ei istorice. Vom vedea diferenţele de fond 
şi formă care există în general între povestirile populare din pri¬ 
mele timpuri, adesea destul de apropiate de eveniment, şi poe¬ 
mele mai elaborate ale epocii posteroice. Aici să precizăm numai 
că în ceea ce priveşte Occidentul, prima serie, aceea la care se 
referă îndeosebi Chadwick, se raportează, pentru literatura ger¬ 
manică, la epoca invaziilor barbare, adică la marea migraţie a ve¬ 
chilor germani din stepele Rusiei, din secolul al III-lea până în 
secolul al Vl-lea d. Hr., cu anumite reminiscenţe foarte precise 
cum este înfruntarea cu hunii; pentru literatura celtică, raporta¬ 
rea se face la epoca de rezistenţă a cehilor neromanizaţi din in¬ 
sulele britanice, neromanizate, şi la invazia anglo-saxonilor din 
secolul al V-lea până în secolul al X-lea. A doua serie, mai sa¬ 
vantă, pentru că ea se naşte în Franţa (în sud mai întâi, apoi în 
nord), adică în adevăratul leagăn al noii civilizaţii, într-un punct 
în care nou-veniţii barbari s-au aflat de secole în contact cu o ci¬ 
vilizaţie veche şi cu literatura ei evoluată, se raportează atât la 
evenimentele epocii eroice stricto sensu, reluând temele primei 
serii, cât şi la evenimentele unei epoci mult mai recente, cum este 
ciclul lui Carol cel Mare. Modelul francez şi cel occitan se vor 
răspândi în tot Occidentul. Cântecul lui Roland este adaptat în 
germană în a treia parte a veacului al Xll-lea. Este deja vorba de 
literatură, ai cărei autori sunt cunoscuţi. Cântecul lui Roland este 
adaptat de Konrad din Regensburg; Gottfried din Strassburg şi 
Wolfram din Eschenbach scriu poeme pe temele celtice ale lui 
Tristan şi Parsifal şi pe acelea ale lui Guillaume d’Aquitaine ( Wil- 
lehalm). Dar aproape în acelaşi timp se transpun în formă savan¬ 
tă vechile legende germanice în Cântecul Nibelungilor unde se 
amestecă în mod straniu amintirile legate de luptele goţilor con¬ 
tra hunilor şi mai recentele fapte înalte ale împăraţilor ghibelini, 
în sfârşit, în ultima parte a secolului al XlII-lea va apărea ciclul 
poemelor consacrate lui Dietrich von Bem, al căror model nu este 
altul decât Theodoric cel Mare. In aceeaşi epocă (secolul al XlII-lea), 
culegerile scandinave Edda se raportează în mare parte la aceleaşi 
evenimente ale invaziei gotice (de exemplu, bătălia goţilor şi hu¬ 
nilor, în Herrarar Saga). Aceste ultime cazuri sunt deosebit de 
interesante, deoarece ele ne propun probabil o limită extremă în 
timp, cel puţin pentru Occident: Attila moare în 453; Theodoric, 

regele ostrogoţilor, a trăit între aproximativ 454 şi 526. O distan¬ 
ţă la fel de mare separă Orlando furioso de existenţa istorică a 
lui Roland. Dar poemul lui Ariosto, asemenea Lusiadelor şi ro¬ 
manelor cavalereşti în Spania (însă aceste ultime două serii rela¬ 
tează fapte recente), reprezintă fără îndoială cel din urmă val de 
literatură epică din Occident. O literatură de aceeaşi inspiraţie se 
dezvoltă de asemenea în anumite provincii franceze (ciclul Bour- 
guignons, ciclul Loherains, cântecele eroice bretone) şi la an- 
glo-normanzi (de exemplu, Le roman de Roii sau Geste des 
Normands, de Robert Wace, în secolul al Xll-lea). Să adăugăm 
ecoul pe care l-au avut în secolul al XlV-lea celelalte Gest a dei 
per Francos, cruciadele, cu La Chanson d’Antioche şi La Chan- 
son de Jerusalem. Dar mai târziu, Franciada lui Ronsard sau Hen- 
riada lui Voltaire nu vor mai fi decât construcţii artificiale, fără 
ecou în imaginaţia populară. 11 

Literatura epică a arabilor este săracă. Acest lucru poate să pară 
straniu, fiind vorba de un popor dotat pentru poezie şi care a trăit, 
în secolele al VH-lea-al VlII-lea, o prodigioasă aventură război¬ 
nică. Fără îndoială, un element cu caracter etnic (sau cultural, dacă 
preferăm) e posibil să fi jucat un rol: am spune, în acest caz, că 
arabii sunt lipsiţi de „suflu epic“. Cu toate acestea, dacă interpre¬ 
tarea mea este admisă 12 , anume că cucerirea arabă nu corespun¬ 
de epocii eroice a civilizaţiei islamice, ar exista aici poate o explicaţie 
prin „moment“, şi nu prin „rasă“. Veritabila poezie a lumii arabe 
o găsim în Persia, în secolul al X-lea, cu Rudaki şi mai ales Fir- 
dusi. 13 Şi această poezie se raportează la epopeea regilor persani 
din ciclul vechi, şi din cel nou, cum sunt ultimii Sasanizi (Chos- 
roe), şi nu la cucerirea arabă, ceea ce ar confirma ipoteza mea că 
epoca eroică a civilizaţiei islamice se situează în epoca partă şi 
sas ani dă. 

Nici la bizantini nu există epopee sau cel puţin o literatură epi¬ 
că a „epocii eroice", raţiunea fiind că ei n-au apărut dintr-o în¬ 
tâlnire ostilă între barbari şi o civilizaţie în declin (există în schimb 
o epopee care datează din perioada posteroică, marea epocă a se¬ 
colelor al IX-lea şi al X-lea, cum este epopeea lui Digenis Akritas). 
Nu este, aşadar, un simplu hazard dacă epopeea sârbă şi cea rusă, 
studiate de Chadwick, nu se raportează la epoca Vdlkerwande- 
rung, ci la epoci mult mai tardive. Contrar celor ce se petrecuseră 

cu germanii în Occident, instalarea slavilor în estul Europei a fost 
faptul unei penetrări în general paşnice şi în orice caz ulterioară 
fazei larvare a civilizaţiei bizantine. De asemenea, „epoca lor eroi- 
că“ nu începe în Rusia decât în perioada varegă şi kieviană, şi în 
Serbia în epoca rezistenţei contra turcilor în secolele al XIV-le a- al 

XV- lea. Pe urmă, circumstanţele istorice (invazia tătară în Rusia, 
ocupaţia otomană în Balcani) explică persistenţa, de-a lungul câ¬ 
torva secole, a unor moravuri semibarbare necesare înfloririi unei 
literaturi eroice. Regăsim aici fenomenul, deja menţionat de mai 
multe ori, al „microclimatelor" culturale naţionale în interiorul an¬ 
samblului „civilizaţie", unde, în funcţie de momentul intrării în joc, 
aceleaşi fenomene se pot reproduce ca în cazul naţiunii, sau na¬ 
ţiunilor iniţiatoare. Totuşi, trebuie să semnalăm, la sârbi, ca şi la 
ruşi, două perioade bine diferenţiate, prima (ciclul epocii kievene 
pentru Rusia, ciclul lui Ştefan Duşan sau din Kosovo pentru Serbia) 
fiind separată de ciclurile următoare, cu puţine excepţii, până spre 
secolele al XVI-lea-al XVIII-lea, de o epocă de prostraţie datorată 
supunerii faţă de tătari pe de o parte şi faţă de turci de cealaltă 
parte. Si doar în momentul începerii refluxului, în care agresivi¬ 
tatea se trezeşte, poezia epică renaşte pe modelele stabilite de primul 
ciclu. 

Bălinele ruseşti, până la acelea care celebrau faptele lui Petru 
cel Mare şi chiar victoria din 1812, repetă până la saţietate moti¬ 
vele poemelor din epoca kieveană. Mai mult: se caută instinctiv 
să se umple golul — din secolul al Xll-lea până în secolul al 

XVI- lea — şi asta se face printr-o confuzie involuntară între po- 
lovţienii (sau cumanii) din epoca cumană, cu tătarii, deveniţi duş¬ 
manii prin excelenţă, duşmanii dintotdeauna. De unde apariţia, 
bineînţeles tardivă, a hoardelor hanilor Bătu şi Mamai, şi a Hoar¬ 
dei de Aur în general, în poemele ciclului din Kiev. în acelaşi timp, 
chiar la un popor unde suflul epic este de o durată atât de lungă, 
calitatea literară începe să se deterioreze. 14 

în China, din raţiuni care sunt probabil întâmplătoare, nu exis¬ 
tă aparent nici o urmă a unei literaturi epice care să se raporteze 
chiar la prima epocă eroică. Există, în schimb, o urmă pentru înce¬ 
puturile primei „perioade intermediare", pentru epoca tulbure care 
a văzut căderea Imperiului han. Există aici o paralelă interesantă 
cu India, unde întoarcerea la condiţii medievale semibarbare, la 

sfârşitul primului mileniu d. Hr., mai ales în ţara seniorilor Rajput, 
va da naştere unui nou ciclu de poezie epică, cum este poemul eroic 
al lui Prithi-Raj în secolul al XII-lea. 15 

După ce am constatat concordanţe atât de izbitoare între toa¬ 
te aceste civilizaţii, putem în mod legitim să ne întrebăm dacă ci¬ 
vilizaţia egipteană, cea cretană şi civilizaţiile precolumbiene nu 
au avut şi ele o literatură proprie a epocii eroice, poate orală, şi 
dacă nu cumva neştiinţa noastră se datorează absenţei oricăror ves¬ 
tigii documentare. 

Să vedem acum, în aceste literaturi epice, principalele trăsă¬ 
turi comune, pe care Chadwick le-a pus în lumină. 

în toate cazurile, e vorba de o literatură esenţial narativă, des¬ 
tinată mai degrabă să delecteze decât să instruiască şi să fie edi¬ 
ficatoare. Povestirea relatează o aventură cu caracter războinic, 
care se raportează la o perioadă bine definită, aceea numită de 
Chadwick „epoca eroică“. Această perioadă poate să fie recentă 
(cazul literaturii balcanice, al celei ruse şi al celei tătare etc.) sau 
să se piardă în negura vremurilor (cazul literaturii epice indiene, 
sau, în primul mileniu î. Hr., cazul anticei epopei sumeriene a lui 
Ghilgameş din Orientul Mijlociu). Dar în toate cazurile este vor¬ 
ba de o perioadă limitată. Societatea pe care aceste povestiri o 
descriu este o societate de tip medieval, aristocratic şi războinic. 
Eroii sunt aproape întotdeauna regi şi prinţi, şi cadrul preferat, 
când nu e câmpul de luptă, este palatul. Se vorbeşte îndelung de¬ 
spre praznice şi ospeţe, despre portul şi podoabele femeilor (de 
pildă, în Cântecul Nibelungilor ); bunurile cele mai preţioase sunt 
calul, armura şi armele frumoase, şi în mod mai general toate ac¬ 
cesoriile războinicului nobil. Virtuţile cele mai apreciate sunt vi¬ 
tejia, loialitatea şi generozitatea. 16 

Ţăranul şi orăşeanul sunt cel mai adesea absenţi din poves¬ 
tirile epice. Se cuvine totuşi să nuanţăm această afirmaţie: când 
suflul epic se menţine într-o societate a cărei structură aristocra¬ 
tică şi feudală a fost nimicită (de exemplu, cazul vechilor state bal¬ 
canice transformate în paşalâcuri), cadrul povestirii eroice poate 
lua un aspect mai rustic. Viaţa de la curte, palatele, banchetele, bi¬ 
juteriile nu mai fac parte din decorul obişnuit. Si totuşi, chiar în 
acest caz, găsim în poezia balcanică anumite trăsături care tră¬ 
dează nostalgia unei societăţi aristocratice: eroul este renumit ca 

posesor al unor tunne şi a numeroşi stupi, carabina lui este din aur, 
sabia lui din argint, şi soţia lui este împodobită cu o salbă de arginţi. 17 

în ceea ce priveşte forma literaturii epice, Chadwick relevă 
de asemenea similitudini frapante în toate cazurile studiate. Fără 
nici o relaţie între ele, poemele eroice îmbracă, absolut firesc, for¬ 
me asemănătoare. Panegiricele şi invectivele abundă, există în ge¬ 
neral un exces de discursuri, care în anumite cazuri pot ocupa cea 
mai mare parte a poemului; descrierile sunt numeroase, adesea 
extraordinar de amănunţite (să nu uităm că povestirea a fost aproa¬ 
pe întotdeauna la început orală, destinată unor societăţi pentru care 
ea era principala distracţie „intelectuală", că recitatorul trebuia 
să dea iluzia de a fi fost martor al luptelor şi serbărilor, făcând să 
dureze plăcerea — sau, cum s-ar spune azi, „suspansul"); există 
de asemenea o abundenţă de epitete, mai mult sau mai puţin ste- 
reotipe, numele fiecărui personaj mai important apărând mereu 
însoţit de epitetul care i s-a acordat o dată pentru totdeauna — 
oarecum ca laitmotivul care însoţeşte intrarea în scenă, sau sim¬ 
pla evocare a unui erou wagnerian. Autorul poemului este în ge¬ 
neral anonim, cel puţin în perioada eroică propriu-zisă. (în perioada 
posteroică, care se dezvoltă într-o societate mai evoluată, auto¬ 
rul este aproape întotdeauna identificat.) 

Momentul acţiunii, pentru ca realitatea povestirii să nu stâr¬ 
nească deloc îndoiala, atât pentru recitator, cât şi pentru audito¬ 
riu, este împins cel mai adesea într-un trecut nedefinit, aproape 
mitic, chiar când evenimentul aparţine istoriei recente. Acest as¬ 
pect, în acelaşi timp istoric şi nonistoric, al epopeii este foarte ca¬ 
racteristic societăţilor semibarbare care nu au încă un sentiment 
bine definit al istoriei şi pentru care trecutul este în mod firesc 
legendar. Eroul dispărut suportă, aproape imediat, o transfigurare, 
o „majorare" care-1 plasează deasupra muritorilor de rând. El devi¬ 
ne semizeu, sau zeu, şi existenţa lui se amestecă cu aceea a zeilor 
(deveniţi sfinţi, îngeri sau demoni în legendele creştine). Dar Chad¬ 
wick observă pe bună dreptate că în nici o epopee eroul nu apare 
ca fiind zeu la origine, ceea ce pledează în favoarea istoricităţii lui. 
Cel mult i se va inventa un tată şi un strămoş mitologici. 

Altă trăsătură interesantă: absenţa sentimentului naţional în sen¬ 
sul modem al cuvântului. De exemplu, în ciclul englez, aproape 
nici un eveniment nu se petrece chiar în Anglia; aproape toate eve- 

nimeritele se petrec undeva pe continent, în cursul migraţiei ger¬ 
manilor. Faptul este simptomatic: epoca eroică la care poemele 
se raportează este anterioară clivajului naţiunilor, deşi acestea exis¬ 
tau în germene, sub fonnă de grupuri, de etnii sau chiar de regate 
barbare; în pofida deselor războaie fratricide, aceste grupuri se 
simţeau însă legate între ele prin limbă şi printr-o origine comu¬ 
nă. Iliada a fost cântată aproape pretutindeni în Grecia şi chiar 
dacă multe cetăţi şi-au disputat mai târziu onoarea de a fi fost pa¬ 
tria unui anumit erou, poemul eroic era în mod obscur trăit ca un 
patrimoniu comun. La fel, Mahăbhărata apare sub o formă lite¬ 
rară într-o regiune în mod clar plasată mai la est decât aceea unde 
se presupune că se desfăşoară drama; este imposibil să ştim dacă 
este aceeaşi etnie care a adus cu ea amintirea evenimentelor rela¬ 
tate sau dacă aceste evenimente se raportează la un clan înrudit. 
La fel, cum să ştim cu certitudine dacă strămoşii anglo-saxonilor, 
ai danezilor şi ai norvegienilor au participat odinioară la aventu¬ 
rile goţilor, burgunzilor şi longobarzilor la care poemele lor epi¬ 
ce fac aluzie? Eroii aparţin rasei lor (elenică, ariană, germanică) 
şi clanurile care vor deveni mai târziu cetăţi sau naţiuni îi reven¬ 
dică în mod global. Se poate chiar spune, în mod invers, că în po¬ 
emele epice rareori găsim sentimentul de veritabilă ură contra 
duşmanului. Desigur, există întotdeauna un „rău“, dar valoarea lui 
este salutată cu respect, chiar dacă este vorba de „păgâni", de „ne¬ 
credincioşi". Adesea s-a pierdut chiar şi amintirea apartenenţei lui 
la altă rasă: Etzel (Attila), în legenda germanică, nu mai este şe¬ 
ful unei hoarde străine, ci mai degrabă un frate duşman. De ase¬ 
menea „Ianko Sibinjanin", Iancu din Sibin, care în epopeea sârbă 
îl întâlneşte pe eroul sârb Marko Kraljevici — anacronism frecvent 
în poeziile populare —, nu este altul decât Iancu de Hunedoara, 
care aparţine veacului următor. Şi nicăieri nu se spune că nu e de 
acelaşi neam cu Marko. 

în aceeaşi ordine de idei, accentul este pus cel mai adesea pe 
valoarea individuală, şi nu pe virtuţile unei rase sau naţiuni, şi ca¬ 
uzele războiului sunt întotdeauna individuale — şi foarte adesea 
frivole. Chiar atunci când poemul ajunge la povestirea unei mari 
bătălii între două oşti desfăşurate una în faţa celeilalte, se întârzie 
la nesfârşit asupra unei lupte singulare. La drept vorbind, în centrul 
povestirii epice se află isprăvile unui erou, unul singur. Eroului i se 

dă adesea un însoţitor sau fraţi (Arjuna şi fraţii lui, Ghilgameş şi 
Enkidu, Ahile şi Patrocle). Dar alegerea eroului însuşi este ade¬ 
sea derutantă. Nu întotdeauna personajele care au jucat primul rol 
în istoria trăită sunt acelea care păstrează favoarea populară. Aceas¬ 
ta depinde de imponderabile. Un fel de aureolă de simpatie ira¬ 
ţională îl înconjoară pe erou şi explică admiraţia exagerată a 
contemporanilor (şi, după ei, a poetului) pentru un personaj se¬ 
cundar al cărui nume istoria, adesea, nici nu l-a reţinut. Dacă se¬ 
colul al XVII-lea francez ar fi fost inspirator de epopee, nici o 
îndoială că aceasta ar fi reţinut numele lui d’Artagnan mai de¬ 
grabă decât pe acela al lui Ludovic XIV sau al Marelui Conde! 
De altfel evenimentele la care participă eroul nu sunt în mod ne¬ 
cesar cele mai semnificative. Ce reprezintă războiul clanului Bhăra- 
ta în cucerirea Indiei de către arieni? Şi războiul Troiei, nu este el 
oare un episod la urma urmelor secundar al marii migraţii a ele¬ 
nilor? Cine va putea vreodată să spună câte alte Iliade se vor fi 
pierdut pentru poet şi istoric? Dacă ne este deja dificil să afirmăm 
existenţa istorică a eroilor de legende, cu atât mai mult ne este 
imposibil să judecăm importanţa istorică a lui Ahile şi respectiv 
Agamemnon, în măsura în care eroii lui Homer reprezintă per¬ 
sonaje care au trăit în mod real. Pentru timpurile mai recente, pen¬ 
tru epopeile gennanice, celtice şi slave, probele abundă în legătură 
cu independenţa alegerii făcute de poeţi faţă de judecata istoriei. 
Roland din ciclul lui Carol cel Mare este cel mai faimos exemplu 
de acest gen de alegere. S-ar putea găsi o sută de alte exemple. 
Din aventura lui Mihai Viteazul la sfârşitul secolului al XVI-lea, 
poezia populară română a reţinut mai ales un anume „Gruia lui 
Novac", care ar fi fost fiul unuia dintre locotenenţii principelui, 
de origine sârbă sau bulgară: Novak. Istoria nu i-a reţinut numele 
întreg. Dar cazul cel mai tipic este acela al eroului sârb Marko 
Kraljevici. Existenţa lui istorică este dovedită: era fiul unui mare 
feudal contemporan lui Ştefan Duşan, Vukaşin, care ar fi fost ucis 
în bătălia de pe râul Mariţa în 1371. Marko s-ar fi supus turcilor 
în 1385 (deci înainte de Kosovo), în calitate de castelan de Prilep 
în Macedonia, şi ar fi murit în 1394 la Rovine în rândurile arma¬ 
tei turcei Are de ce să ne mire că un astfel de personaj a devenit, 
pentru secole, eroul cel mai popular al poemului epic sârbesc, de¬ 
osebit de bogat şi inspirat. Dar faptul ilustrează bine observaţia de 

mai sus: poezia epică are caracter juvenil şi pasional, deci cu totul 
iraţional. 

Aspectul oarecum supranaţional al literaturii vremurilor eroi¬ 
ce se estompează puţin câte puţin, şi în timpurile posteroice carac¬ 
terul naţional (am fi tentaţi să spunem: naţionalist) se accentuează 
şi devine preponderent, în timp ce elementul miraculos tinde să 
dispară. Pe măsură ce ne îndepărtăm de epoca propriu-zis eroi¬ 
că, poemul epic „aderă“ mai bine la istorie, dar el devine fad şi 
îşi pierde calităţile literare simultan cu unele caractere pe care 
le-am considerat mai sus ca fiind tipice pentru literatura eroică. 
Lucrul este frapant în exemplul rus şi cel sârbesc, unde putem să 
urmărim în paralel istoria reală şi ceea ce literatura a reţinut din 
ea. Plecând de la bâlinele care se raportează la Ivan cel Groaznic, 
temele se repetă de la o epocă la alta, cu personaje noi, toate rea¬ 
le. (Printre cele mai apropiate de realitatea istorică sunt povestiri¬ 
le ciclului căzăcesc, care se referă mai ales la cuceritorii Siberiei, 
cum e acest Emak Timofeievici, mort înecat în Irtâş în 1584, şi 
la şefii revoltei ucrainene din secolele al XVII-lea şi al XVIII-lea, 
Stenka Razin şi Pugaciov.) 

Ne aflăm aici la limita literaturii epice şi a literaturii cu ca¬ 
racter istoric, care este întotdeauna mai tardivă. Totuşi, dacă, aşa 
cum am văzut, literatura epică este prima care apare intr-o socie¬ 
tate dată, al doilea gen este în general literatura cu tendinţă reli¬ 
gioasă. La drept vorbind, orice literatură, chiar în timpurile primitive, 
comportă întotdeauna simultan elemente eroice şi elemente non- 
eroice; vrem numai să spunem că în epoca eroică, corespunzând 
de obicei unei prime faze a evoluţiei unei societăţi „în mişcare", 
elementul eroic este preponderent în expresia literară. Ulterior, 
acest caracter se estompează. Această modificare corespunde fără 
îndoială alunecării puterii de la casta războinică la casta sacer¬ 
dotală. Fenomenul este evident la germani şi celţi, şi, încă şi mai 
mult, în India. Filologii disting în interiorul Mahăbhăratei, care 
numără nu mai puţin de 100 000 de distihuri, înjur de 100 de dis¬ 
tihuri care reprezintă nucleul originar al poemului şi care au un 
caracter evident epic. Pe acest nucleu au venit să se grefeze ulte¬ 
rior teme didactice de tot soiul, inclusiv temele teologice şi juri¬ 
dice. Detaliul care concordă cu ceea ce constatăm în alte cazuri 

— în special în epopeile occidentale: episoadele eroice îi au drept 
protagonişti membrii castei Ksatriya, în vreme ce episoadele non- 
eroice îi au drept protagonişti pe brahmani. Un anumit simţ is¬ 
toric apare în acelaşi timp: se va căuta stabilirea genealogiilor şi 
a cataloagelor, explicarea numelor de locuri sau originea naţiuni¬ 
lor şi a universului; se vor face panegirice şi adesea va ieşi la ivea¬ 
lă o anumită nostalgie la amintirea marilor antici. Exortaţiile şi 
îndemnurile la imitarea Anticilor ar putea să fie proba că am in¬ 
trat în perioada posteroică şi că moravurile eroice sunt pe cale de 
a se pierde. 

în sfârşit, cu întârziere de multe secole, va apărea poezia ele¬ 
giacă sau lirică, altfel spus literatura cu caracter personal. Feno¬ 
menul este uşor controlabil în literaturile Occidentului; şi se pare 
că lucrurile stau la fel în această privinţă în Grecia antică: He- 
siod este în urma lui Homer la distanţă de multe generaţii, iar Ar- 
chilochos, Alkaios şi Sappho apar şi mai târziu. 

Vorbind mai înainte de literatura epocii eroice, am întrebuin¬ 
ţat, fără deosebire, termenii de epopee, poezie epică, povestire şi 
saga — însă poate ar fi oportun să revenim o clipă asupra aces¬ 
tei simplificări intenţionate. 

Chadwick estimează că, atât cât se poate judeca, literaturile 
scrise au fost întotdeauna precedate de o literatură orală 18 , din care 
ele derivă. în lumina cercetărilor etnografice recente, mi se pare 
că putem să fim cu totul de acord în această privinţă. Ceea ce este 
mai puţin bine stabilit este chestiunea de a şti dacă proza a pre¬ 
cedat poezia, sau invers. Chadwick ar înclina mai degrabă spre 
primordialitatea, în timp, a prozei. El citează specialişti în vechea 
literatură indiană pentru a afirma că în India forma în proză ar fi 
precedat forma poetică. El însuşi trage aceeaşi concluzie din câ¬ 
teva exemple ale literaturii nordice (Islanda, Edda) unde proza şi 
poezia se împletesc, ultima fiind rezervată discursurilor, altfel spus 
citatelor fictive. El emite ipoteza că primele piese în versuri ar fi 
fost panegiricele şi că genul ar fi contaminat ulterior epopeea. Anu¬ 
mite constatări sunt totuşi tulburătoare: în epoci mai tardive, se 
dovedeşte că de la poezie s-a trecut la proză. Astfel, în Occident, 
cântecele eroice ale Evului Mediu timpuriu n-au fost redactate în 
proză decât începând cu secolul al XV-lea. De altminteri, este un 

fapt că în literatura occidentală şi cea antică proza literară a apă¬ 
rut după marile epoci ale poeziei. Faptul este şi mai uşor de veri¬ 
ficat în literaturile modeme ale Europei Răsăritene, unde experienţa, 
ca urmare a influenţei occidentale, este mai concentrată: pretutin¬ 
deni înflorirea marii poezii a precedat cu o generaţie, sau mai mul¬ 
te, înflorirea marii literaturi în proză. Poate să pară paradoxal, dar 
e mai greu să ajungi la literatura în proză decât la cea în versuri. 

Ce concluzii se pot trage din toate acestea în ceea ce priveşte 
primele epoci ale literaturii? Poate că trebuie să ne imaginăm trei 
faze: 

— o fază preliterară în cursul căreia povestirile cu fond istoric 
sunt transmise sub formă de poveşti populare din tată în fiu; 

— o primă fază propriu-zis literară în care aceste povestiri sunt 
în general transpuse în versuri; această fază s-ar prelungi 
mult în era posteroică, în momentul în care apare o anu¬ 
mită nostalgie pentru epoca eroică, şi ar ajunge uneori la 
capodopere ai căror autori ar fi adesea identificaţi; 

— în sfârşit, în anumite cazuri, înainte de a ceda locul altor 
genuri (religios, didactic, istoric, liric), poemele ar suporta 
o ultimă metamorfoză, într-o proză literară mai elaborată. 

* 

* * 

Am făcut această lungă digresiune asupra literaturii eroice pen¬ 
tru că studiul acestei literaturi ilustrează în maniera cea mai fra¬ 
pantă două puncte esenţiale: 

1. în zorii tuturor civilizaţiilor (cel puţin ale acelora pe care 
le putem observa în faza iniţială) — şi, într-o anumită mă¬ 
sură, în orice societate semibarbară din perioada de expan¬ 
siune sau de apărare eroică — regăsim structuri sociale şi 
moravuri asemănătoare, o mentalitate particulară şi opere 
literare care prezintă caractere comune; 

2. aceste fenomene nu se mai repetă în cursul aceluiaşi ciclu 
de civilizaţie. 

în sfârşit, trebuie să subliniem că observarea acestor fenome¬ 
ne ne-a fost facilitată în mare măsură de studiul aprofundat pe care 
H. Munro Chadwick l-a făcut asupra lor. Probabil că un studiu 
comparat al literaturilor care aparţin altor epoci ale civilizaţiilor 
ar revela concordanţe în egală măsură interesante. Or, în general, 
„comparatiştii" întorc spatele acestui gen de studii. Şcoala fran¬ 
ceză, pionieră în materie, îşi interzice astăzi, într-o concordanţă 
destul de remarcabilă, să depăşească frontierele unui anumit is- 
toricism al literaturilor (studiul influenţelor reciproce, migraţia te¬ 
melor şi a genurilor literare etc.) şi se limitează de asemenea la 
câteva literaturi occidentale, închizându-se astfel în cadrul unei 
singure civilizaţii. De la sfârşitul secolului al XlX-lea totuşi, Bru- 
netiere avusese intuiţia unei succesiuni necesare a genurilor lite¬ 
rare 19 , dar marele critic a tras câteva concluzii pripite din observaţii 
de altminteri exacte, şi această tentativă prematură nu e poate străi¬ 
nă de atitudinea de prudenţă excesivă pe care o profesează astăzi 
succesorii lui. 20 La drept vorbind, nu se neagă a priori legitimi¬ 
tatea unor studii ca acelea pe care le preconizez, dar s-ar dori să 
fie lăsate în grija unei alte discipline — de care „comparatiştii" 
se dezinteresează —, şi anume literatura generală. Ceartă de cu¬ 
vinte. Nu văd foarte bine de ce o istorie a influenţelor literare re¬ 
ciproce ar merita mai mult numele de literatură comparată decât 
un studiu comparat al literaturilor diverselor civilizaţii la fiecare 
din „vârstele" acestor civilizaţii. Să admitem pur şi simplu că exis¬ 
tă aici două preocupări diferite, ambele la fel de legitime — una 
de ordin pur istoric, cealaltă de ordin sociologic sau antropolo¬ 
gic în sensul larg al termenului. Prima disciplină va cerceta de 
exemplu pe ce traiecte o anumită temă a literaturii elenistice a pă¬ 
truns în literatura arabă, sau care sunt originile imediate sau în¬ 
depărtate ale romanului curtean din Provence. Cealaltă va căuta să 
detennine, cum a făcut-o Chadwick, similitudinea, la epoci dife¬ 
rite, dintre literaturile epice ale unor popoare care n-au avut con¬ 
tacte unele cu altele. Deoarece, de exemplu, nu contactele şi 
influenţele pot justifica „aerul de familie" pe care-1 prezintă scrie¬ 
rile clasice chineze culese în epoca dinastiei Tang (secolul al Vll-lea 
d. Hr.) cu Preceptele lui Ptah-Ho-Tep, redactate probabil în epoca 

celei de a V-a dinastii din Egipt (secolul al XXV-lea î. Hr.) şi re¬ 
luate la Theba, sub regatul mijlociu. 

Şcoala comparatistă americană este mult mai deschisă ideii unei 
sociologii a literaturii, dar nu avem cunoştinţă până acum de o 
veritabilă tentativă de „morfologie literară“. Totuşi, s-au redes¬ 
coperit în prezent cu surpriză şi interes operele comparatiştilor 
ruşi Aleksandr Veselovski şi Viktor Jinnunski 21 care, cu mult timp 
înainte de Chadwick, observaseră că literaturile popoarelor foar¬ 
te îndepărtate în timp şi spaţiu treceau prin stadii de evoluţie ase¬ 
mănătoare. Ar fi de dorit ca echipe de cercetători să întreprindă 
studii sistematice în acest domeniu şi din perspectiva ciclurilor de 
civilizaţie. S-ar putea scoate, de asemenea, informaţii preţioase şi 
din studiul comparat al celorlalte arte. 

Cu toate acestea, sunt puţine lucruri de spus în privinţa celor¬ 
lalte arte în comparaţie cu literatura, în primele faze ale unei noi 
civilizaţii. Epoca eroică nu este propice artelor. Pentru civiliza¬ 
ţiile primei generaţii, nu suntem practic în posesia unor vestigii 
artistice aparţinând celor mai îndepărtate epoci, cu excepţia unor 
fragmente arheologice de tip preistoric. Nu discut valoarea lor ar¬ 
tistică. De ajuns să ne gândim la măiestria pe care o revelează 
deja anumite picturi rupestre datând din epoci probabil mult an¬ 
terioare primelor timpuri ale marilor civilizaţii şi situate, de alt¬ 
minteri, în afara ariei lor, pentru a înţelege că nu există o legătură 
necesară între apariţia artei, sau a anumitor forme de artă, şi naş¬ 
terea civilizaţiilor urbane. De altfel, incertitudinile datării, dificul¬ 
tăţile de a replasa un anumit vestigiu în contextul social şi cultural 
fac aleatorie orice încercare de schematizare a evoluţiei artistice 
în primele faze ale unei civilizaţii. Aceasta se aplică şi artei ar¬ 
hitecturale, deoarece nicăieri nu putem să datăm cu certitudine 
un monument al perioadei larvare a civilizaţiilor din prima ge¬ 
neraţie: cel mult putem spune că acolo unde o nouă civilizaţie se 
naşte din întâlnirea unei lumi barbare cu o veche civilizaţie, exis¬ 
tă întotdeauna, în faza iniţială, un regres al artei şi chiar o uitare 
a tehnicilor, cum a fost cazul în timpul Evului Mediu occidental 
şi al evului mediu elenic (impropriu numit „civilizaţie micenia- 
nă“). în Occident, a existat mai întâi o încetinire foarte clară a rit¬ 
mului în construcţii, o tehnică mai grosolană, dispariţia aproape 

totală a ornamentaţiei sculpturale, în fine repetarea stilului roman 
al ultimei epoci, care era deja cvasibizantin. Când un stil origi¬ 
nal se degajă, spre secolul al Xl-lea, faza larvară este deja depă¬ 
şită şi ne aflăm în plină perioadă de formare. Suntem, în mod firesc, 
tentaţi să incriminăm numai elementul barbar. Or, se întâmplă ca 
în anumite perioade de decadenţă internă, fără intruziune străi¬ 
nă, sau înainte de orice intruziune străină, să se manifeste ace¬ 
leaşi fenomene. Avem două cazuri a căror observare este deosebit 
de instructivă; sunt cazurile a două civilizaţii (aparţinând gene¬ 
raţiei a doua sau a treia) despre a căror fază larvară am spus că 
era „subterană 14 : cea bizantină şi, într-un grad mai mic, cea arabă. 
Prima artă creştină, acest început al artei bizantine în secolul al 
lll-lea, este încă o artă romană — sau, dacă preferăm, elenistică 
— cel puţin în Italia. Dar ea manifestă deja o deteriorare a teh¬ 
nicilor şi o degenerare a stilului, şi numai după aceea va veni in¬ 
fluenţa orientală. Se poate obiecta că era vorba de o artă care se 
ascundea şi nu putea probabil să facă apel la cei mai buni artişti, 
ci mai degrabă la artizani. Acest lucru nu e decât parţial adevă¬ 
rat, deoarece fenomenul se prelungeşte şi se precizează în seco¬ 
lul al IV-lea, când Biserica a devenit oficială, beneficiind de sprijinul 
împăratului. De altfel, există câteva opere de maestru de la înce¬ 
putul secolului al III-lea, cum este frumoasa orantă din catacomba 
zisă a Priscillei, la Roma. De altfel, aceeaşi impresie de decadenţă 
a artei şi a tehnicilor se observă, în aceeaşi epocă, în operele pă¬ 
gâne. Mai târziu, în epoca lui lustinian, se va atinge o nouă mă¬ 
iestrie, dar acum, sub influenţa orientală — mai ales iraniană —, 
ne aflăm în prezenţa unei arte cu totul noi. 

De cealaltă parte, în Iran, transformarea avusese loc cu câteva 
secole mai devreme, chiar de la începutul epocii parte, prin in¬ 
fluenţa probabil a artei stepelor — partă, sarmată, turaniană în ge¬ 
neral — asupra amestecului greco-iranian care se constituie imediat 
după cucerirea macedoneană. Şi aici va exista timp de trei sau 
patru secole o artă mai grosolană, mai primitivă, care îşi va afir¬ 
ma personalitatea în epoca sasanidă, pentru a-şi atinge maturita¬ 
tea sub Omeyyazi şi Abbasizi. 

în sfârşit, în Occident, unde infiltrarea barbară a fost atât de 
masivă încât, pentru un timp, a aruncat din nou o jumătate din 

imperiu în barbarie, transformarea a fost mai lentă decât înjumă¬ 
tăţea bizantină a imperiului: aici o artă originală se naşte din se¬ 
colul al V-lea, şi în orice caz din secolul al Vl-lea. în Occident, 
trebuie să aşteptăm sfârşitul secolului al Xl-lea pentru a vedea în¬ 
florind un stil propriu-zis occidental. Chiar ţinând cont de deca¬ 
lajul pe care l-am observat între începuturile fazelor larvare ale celor 
două civilizaţii-surori, gestaţia a fost mult mai lentă în Occident. 

Epocile eroice nu sunt propice nici reflecţiei filozofice. An¬ 
goasa în faţa fenomenelor naturii, interogaţia asupra originii fi¬ 
inţelor şi lucrurilor, neliniştea scopurilor ultime îmbracă un caracter 
pur religios. Şi este neîndoielnic că aceste perioade de tulburări, 
de insecuritate, de mare confuzie, care însoţesc dezintegrarea sta¬ 
tului imperial al unei civilizaţii, oferă un teren deosebit de favo¬ 
rabil naşterii sau înfloririi marilor religii. Exemplul cel mai tipic 
este — evident — apariţia şi propagarea creştinismului într-o so¬ 
cietate greco-romană deja atinsă de îmbătrânire, deja „bolnavă“. 
De aici provine fără îndoială ideea centrală a lui Toynbee, care a 
vrut să vadă în înflorirea unei religii superioare unul dintre feno- 
menele-tip care însoţesc de fiecare dată trecerea de la o civiliza¬ 
ţie în declin la o civilizaţie nouă care îi este afiliată. Dar dacă 
trecem rapid în revistă cazurile de filiaţie pe care le cunoaştem, un 
rol de ferment jucat de o religie superioară nu se găseşte nicăieri 
altundeva decât în tranziţia de la Antichitatea greco-romană la Bi¬ 
zanţ şi Occident. De altfel, dacă se dovedeşte că, la începuturile 
lui, creştinismul a fost agentul principal şi cel mai eficient — dar 
nu singurul — al orientalizării lumii greco-romane, am văzut de 
asemenea că el a suportat în cursul epocilor transfonnări spiritu¬ 
ale foarte profunde, în funcţie de marile grupuri etno-culturale care 
l-au adoptat. Am observat acest fenomen apropo de ruptura din¬ 
tre catolicism şi ortodoxie mai întâi, dintre catolicism şi protes¬ 
tantism ulterior. Reiese în mod clar din această observaţie că religia 
este aceea care s-a scindat în funcţie de clivajele culturale, şi nu 
invers. Vedem o altă probă a acestei afirmaţii în constatarea că, 
deşi mai apropiat, în ceea ce priveşte dogmele, de ortodoxie de¬ 
cât de protestantism, catolicismul a continuat să facă parte îm¬ 
preună cu aceasta din urmă din aceeaşi unitate de civilizaţie, în 
vreme ce popoarele ortodoxe au aparţinut în mod manifest unei 

civilizaţii distincte. Aceasta ar însemna că independent de nucleul 
ei propriu-zis spiritual, de Revelaţia ei şi de interpretarea filozofi¬ 
că în care ea s-a cristalizat, o religie, prin chiar natura contactului 
ei cu masa, capătă cu vremea un întreg ansamblu de simboluri, 
de rituri, de forme artistice, într-un cuvânt trăsături de cultură pe 
care i le-a furnizat mediul în care ea înfloreşte şi care devin parte 
integrantă şi esenţială din manifestarea ei. Desigur, există inter¬ 
acţiune, şi fără îndoială că diferitele confesiuni lasă asupra po¬ 
poarelor care le practică o amprentă profundă. 22 

în ceea ce mă priveşte, aş fi mai frapat de influenţa pe care 
popoarele sau grupurile de popoare o au asupra religiilor, sfâr¬ 
şind prin a le modela în funcţie de propriile tipare de cultură, pre¬ 
cum şi de faptul că această influenţă este primordială, influenţa 
confesională reprezentând un fel de mişcare de reacţie (popoarele 
marginale, care n-au participat la maturizarea religiei, de exem¬ 
plu slavii de est pentru ortodoxie şi slavii de vest pentru catoli¬ 
cism, nu primesc în general decât ,,reacţia“). Cum, pe de altă parte, 
religia îşi înfige rădăcinile în cel mai profund strat al psihismu¬ 
lui colectiv, aceste forme exterioare confundate cu esenţa religiei 
sunt în mod firesc conservatoare. De unde marea rezistenţă pe care 
religiile o opun întotdeauna infiltrării unei civilizaţii străine, cum 
a fost cazul iudaismului contra influenţei elenice. în timpuri mai 
recente, în procesul de occidentalizare care s-a extins la lumea în¬ 
treagă, pretutindeni religia este aceea care a opus cea mai vie re¬ 
zistenţă: ortodoxia în Grecia, în Rusia şi în întregul est european; 
islamul în ţările arabe şi în ti-o parte a Africii; hinduismul în India. 23 

Oricum, acestea sunt probleme de o complexitate extremă, pe 
care nu le putem decât evoca în trecere şi pe care schema lui Toyn- 
bee nu le explică suficient. 24 

Dacă nu este, aşadar, posibil să admitem ca atare teoria lui 
Toynbee, nu e mai puţin adevărat că haosul spiritual caracteris¬ 
tic epocilor de dezintegrare a unei civilizaţii (chiar când această 
dezintegrare este lentă şi încă puţin evidentă pentru masă) favori¬ 
zează revenirea la fervoarea religioasă. Şi dacă hazardul vrea ca 
o religie superioară să apară în acest moment precis al Istoriei, în¬ 
florirea şi propagarea ei pot să fie în mare parte favorizate de acest 
moment. Dar trebuie să remarcăm că: 1) această mare speranţă vine 

în general din afară; ea nil este un produs, o „secreţie“ a înseşi so¬ 
cietăţii bolnave. Creştinismul se naşte, desigur, în interiorul gra¬ 
niţelor romane propriu-zise, dar în interiorul unei societăţi care a 
rămas aproape impermeabilă la această civilizaţie elenică a cărei 
realizare politică este Imperiul roman. Budismul (chiar sub aspec¬ 
tul propriu-zis religios al Mahăyănei) se naşte în India, nu în Chi¬ 
na. Mahomed nu apare în Iran sau în Mesopotamia, în centrul 
viitoarei civilizaţii islamice, ci la periferia ei; 2) apariţia şi dez¬ 
voltarea marilor religii par independente de ciclul civilizaţiilor, deşi 
forma exterioară pe care o va îmbrăca o anumită religie, precum 
şi perioadele religioase de fervoare depind într-o mare măsură de 
vârsta civilizaţiei la un moment dat. Această independenţă ţine ne¬ 
îndoielnic de însăşi esenţa religiei superioare care transcende da¬ 
tele civilizaţiei, cu toate că e silită la compromisuri cu acestea. 25 

Am ajuns la sfârşitul fazei de formare. Aproape un mileniu — 
în general de la opt la nouă secole — a trecut de la începutul acul- 
turării barbarilor sau de la întâlnirea a două civilizaţii care se in- 
terpenetrează. A treia fază durează la rândul ei multe secole, dar 
se deschide foarte repede spre era „regatelor combatante", cele două 
fenomene putând chiar să fie concomitente, înflorirea culturală a 
unei civilizaţii şi dinamismul ei maxim în toate domeniile (ex¬ 
pansiune, apariţie a geniilor, spirit de invenţie) fiind perfect com¬ 
patibile cu sfâşierile inerente luptei pentru hegemonie. 

Şi aici, observaţia nu este posibilă în toate cazurile. Nu ştim ni¬ 
mic — sau aproape nimic — despre evoluţia Egiptului dinaintea 
erei imperiale pe care a atins-o la începutul mileniului al III-lea cu 
un mare avans asupra tuturor civilizaţiilor cunoscute. Nici istoria 
Cretei nu ne revelează nimic asupra primelor faze ale civilizaţiei. 

Pentru Babilonia, am văzut, dacă datăm din secolul al XXXTV-lea 
î. Hr. sosirea sumerienilor în Mesopotamia de Jos, între 2600 şi 
2500 î. Hr., opt-nouă secole mai târziu, Ur, Kiş, Lagaş, Uruk ne 
apar sub aspectul de cetăţi-state care îşi dispută hegemonia. Aceste 
cetăţi, care şi-au trăit epoca eroică spre secolul al XXX-lea, sau 
înainte, prezintă atunci moravuri politice care ne amintesc atmo¬ 
sfera din Italia Evului Mediu târziu şi a Renaşterii. După secolul al 
XXIII-lea avem primul stat unificat din Sumer şi Akkad şi, în artă, 
un prim clasicism. Suntem în secolul al XXII-lea, aproximativ o mie 

două sute de ani după începutul fazei larvare — echivalentul seco¬ 
lului al XVI-lea occidental şi al secolului al V-lea grec. Dar atunci 
intervine primul val de invazii care, periodic, de-a lungul a mai mult 
de un mileniu, va opri şi perturba evoluţia „normală" a ciclului. 

Pentru China nu ştim punctul de plecare al fazei de ecloziu¬ 
ne, dar este în afară de îndoială că sfârşitul acestei faze, perioa¬ 
da de înflorire a culturii chineze, se situează între secolele al Vl-lea 
şi al III-lea, fiind coincident astfel cu era „regatelor combatan¬ 
te", ca în Grecia şi în Occident. Este epoca ce merge de la Con- 
fucius şi Lao Zi la Mencius, în care asistăm la redactarea definitivă 
a marilor cărţi clasice, cum este Yi-King, în fine apariţia poeţilor 
elegiaci; de asemenea epoca în timpul căreia arta creează mode¬ 
le din care China nu va înceta să se inspire ulterior. Dacă nu este, 
aşadar, posibil să se afirme că această ecloziune se produce la ca¬ 
pătul aceluiaşi număr de secole ca în alte cazuri cunoscute (pen¬ 
tru că ne lipseşte acel terminus a quo), putem cel puţin să constatăm 
că ea durează aproximativ tot atât ca în cazul civilizaţiei elenice, 
care îşi derulează ciclul în paralel, că ea aproape coincide cu era 
„regatelor combatante" care se prelungeşte la sfârşitul secolului 
al III-lea în era imperială, aceasta hrănindu-se pe urmă din crea¬ 
ţiile ei fără să adauge mare lucru din punctul de vedere al origi¬ 
nalităţii nici în artă, nici în gândire. 

în Grecia, primele infiltrări ale elenilor datează probabil de la 
începutul mileniului al II-lea. Am ales oricum ca început al fazei 
larvare a civilizaţiei elenice anul 1600 î. Hr., care ne-a transmis 
primele mărturii de aculturare a nou-veniţilor de către civilizaţia 
cretană (început al epocii miceniene). Dacă acesta este punctul 
de plecare, tot după opt sau nouă secole, adică începând din se¬ 
colele al VlII-lea-al VH-lea î. Hr., vedem primele manifestări ale 
unei arte greceşti originale, în special în arhitectură. Şi acest în¬ 
ceput de ecloziune culturală, din secolul al VH-lea până în seco¬ 
lul al Vl-lea, este însoţit de marea expansiune grecească pe întregul 
ţărm al Mediteranei, expansiune care se află la originea prodigio¬ 
sului destin al acestei civilizaţii, deoarece ea va provoca pe de o 
parte înfruntarea cu Orientul persan, a cărei consecinţă neprevă¬ 
zută şi atât de fecundă va fi cucerirea Asiei de către greco-mace- 
doneni, şi pe de altă parte aculturarea bazinului occidental al 

Mediteranei, deci a Romei. Se poate estima că această fază de eclo¬ 
ziune a durat din secolul al VH-lea până în secolul al II-lea î. Hr. 
aproximativ, interval de timp de-a lungul căruia se grupează aproa¬ 
pe toate creaţiile civilizaţiei elenice în toate domeniile, cu o pe¬ 
rioadă de vârf în secolul al V-lea şi al IV-lea. Şi aici se poate cel 
mai bine observa eşalonarea în timp a diferitelor creaţii. Arta se 
dezvoltă prima; mai întâi poezia epică, apoi arhitectura (în mod 
curios, cele mai bune opere ale primei epoci, care ne-au parvenit, 
se află în colonii, în Sicilia şi în Grecia Mare mai ales, şi putem 
presupune că ele sunt ceva mai tardive şi puţin mai rustice decât 
modelele „centrului"). Totuşi, secolul de aur al arhitecturii şi al 
artelor plastice în general se situează în secolul al V-lea, în ace¬ 
laşi timp cu punctul culminant al literaturii. înflorirea filozofiei 
şi a ştiinţei a avut loc cu o uşoară întârziere, între secolul al Vl-lea 
şi secolul al III-lea, de la Thales şi Pythagora la Arhimede. Şti¬ 
inţa duce imediat, în secolele al IV-lea şi al III-lea, la o perioadă 
de remarcabile invenţii tehnice, care vor da lumii elenice şi Ro¬ 
mei o superioritate materială incontestată asupra restului lumii con¬ 
temporane. în toată istoria, această înmugurire a spiritului inventiv 
nu are pereche decât în civilizaţia occidentală din secolul al XVIII-lea 
până în zilele noastre. Dar se constată de asemenea că acest ge¬ 
niu inventiv seacă subit din secolul al II-lea î. Hr., înainte chiar 
de stabilirea imperiului universal al civilizaţiei elenice. E din ne¬ 
fericire singura civilizaţie stinsă în care putem urmări cu o anu¬ 
mită precizie maniera în care a evoluat această înflorire de creaţii 
ale spiritului: dar sunt tentat să deduc de aici că procesul, cu nuan¬ 
ţe aproximative, este acelaşi în toate cazurile, atât de izbitor este 
paralelismul cu evoluţia Occidentului. 

După trezirea literară şi artistică, vine trezirea gândirii specu¬ 
lative. Trezirea începe din coloniile ioniene, înjur de 600, cu Tha¬ 
les, apoi cu Pythagora — care nu sunt încă, nici unul, nici altul, 
spirite ştiinţifice, în pofida „teoremelor" care li se vor atribui mai 
târziu. Vin apoi, apropiindu-ne de Marele Secol, presocraticii, He- 
raclit, Pannenide, Empedocle, Anaxagora, sofiştii. Gândirea lor este 
încă debilă în comparaţie cu perfecţiunea pe care au atins-o arhi¬ 
tectura, sculptura şi tragedia. Sumumul speculaţiei filozofice este 
atins cu o întârziere de un secol în raport cu arta, în secolul al IV-lea, 

cu Platon şi Aristotel. Dar aceste mari spirite nu sunt încă înte¬ 
meietorii ştiinţei exacte. Numai cu anumiţi contemporani ai lui 
Aristotel, ca Theofrast sau Eudoxos din Knidos, vedem apărând 
veritabilul spirit ştiinţific care produce subit, începând cu gene¬ 
raţia următoare, cu Şcoala din Alexandria, o înflorire fără precedent 
în Istorie, şi cel puţin un geniu de anvergură universală: Arhimede. 
Această înflorire este de scurtă durată. Din secolul al II-lea pu¬ 
tem nota un soi de scleroză a gândirii, creaţia este secătuită. Se ca¬ 
ută mai mult codificarea decât descoperirea: ştiinţei pure îi succedă 
ştiinţa aplicată, savanţilor, inginerii. După Arhimede şi Eratosthe- 
ne, Philon din Bizanţ şi Heron din Alexandria; prima fază a ma¬ 
rilor tehnicieni coincide cu ultima fază a marilor oameni de ştiinţă: 
Arhimede este savant şi inginer; Heron din Alexandria este con¬ 
temporan cu ultimul mare om de ştiinţă, Hiparh din Rhodos (mij¬ 
locul secolului al II-lea). Şi romanii, al căror spirit inventiv era 
nul, sunt cei care vor beneficia, pentru puterea lor militară şi con¬ 
strucţiile lor monumentale, de superioritatea tehnică la care ajun¬ 
seseră ţările elenice, care vor mai trăi o a doua tinereţe, în secolul 
al II-lea d. Hr., cu a doua Şcoală din Alexandria (Claudios Ptole- 
maios moare probabil în 168, iar inventarea algebrei, atribuită lui 
Diofant, datează de la începutul secolului al III-lea). După aceea, 
începe lunga noapte a ştiinţei. 

în India, Djînă şi Buddha apar la o mie-o mie o sută de ani 
după data probabilă a penetrării ariene în nord-vestul peninsulei; 
dar trebuie să ţinem seama de lentoarea înaintării nou-veniţilor 
spre est şi sud. De asemenea, arta indiană propriu-zisă nu apare 
decât aproximativ trei secole mai târziu, în epoca Maurya. Sun¬ 
tem destul de prost informaţi în legătură cu aceste epoci vechi, dar 
se pare că maturizarea artei indiene (şi a civilizaţiei indiene în ge¬ 
neral) a fost mai lentă decât în cazul Greciei, probabil din cauza 
dimensiunilor subcontinentului indian. E neîndoielnic că ocupa¬ 
rea de către eleni a Greciei şi a insulelor Mării Egee a fost mult 
mai rapidă decât ocuparea de către arieni a Indiei sau mai precis 
a jumătăţii ei nordice. Acest decalaj va mai fi agravat de invazii 
(greacă, scitică, yue-tche etc.) care se eşalonează din secolul I î. Hr. 
până în secolul al II-lea d. Hr., adică cincisprezece secole s-au 
scurs deja de la începutul fazei larvare şi civilizaţia ar fi trebuit 

să fie în plină perioadă de înflorire. Tocmai aceasta explică fără 
îndoială că în India această perioadă de înflorire a artei şi a gân¬ 
dirii, precum şi expansiunea maximă (propagarea budismului, a 
brahmanismului şi a artei indiene spre estul şi sud-estul asiatic) 
au avut loc aproape în acelaşi timp cu instaurarea imperiului. Caz 
aparent unic, în India marea perioadă clasică coincide cu era im¬ 
perială, atât în limitele imperiului (arta Gupta), cât şi în afara im¬ 
periului (arta Amarăvati) şi ea se prelungeşte chiar mult dincolo 
de centrul şi sudul Indiei (siturile din Ajantă şi Elloră; filozoful 
Sankara). Oricum, primele mărturii ale unei arte indiene origina¬ 
le apăruseră deja în secolul al III-lea î. Hr., deci aproximativ cu 
douăsprezece-treisprezece secole după începutul fazei larvare şi 
cinci-şase secole înainte de întemeierea Imperiului Gupta. Exis¬ 
tă, aşadar, o maturizare mai lentă, dar nu există vreo diferenţă fun¬ 
damentală în ceea ce priveşte procesul. 

Spre deosebire de India, dar aşa cum s-a întâmplat în Orien¬ 
tul Mijlociu, în China, în Grecia şi în Occident, în lumea arabă 
punctul culminat al fazei de ecloziune precedă cu multe secole 
constituirea statului unitar. Dacă se admite, cum am expus mai 
sus 26 , că trebuie să datăm faza larvară a civilizaţiei arabe în re¬ 
gatul part din secolul al III-lea î. Hr., atunci lungul ev mediu al 
acestei civilizaţii se încheie la sfârşitul epocii sasanide, şi expan¬ 
siunea arabă din secolele al VH-lea-al VlII-lea, precum şi înflo¬ 
rirea culturală care începe în secolul al IX-lea ajung în mod exact 
la aceeaşi epocă a civilizaţiei ca în cazurile precedente. Expan¬ 
sionismul ei maxim datează din secolele al VH-lea-al VlII-lea, 
deşi islamul continuă să se extindă, ca putere politică, spre India 
şi Europa, până în secolul al XVI-lea şi, ca religie, până în zilele 
noastre. Din punct de vedere cultural, epoca de înflorire se desfă¬ 
şoară din secolul al IX-lea până în secolul al XH-lea, din „seco¬ 
lul" califului abbasid Mamun până la Averroes. Şi aici găsim în 
ecloziunea culturală aceeaşi ordine de succesiune ca în Grecia sau 
în Occident: mai întâi artele, apoi filozofia, în sfârşit ştiinţele. După 
secolul al XlII-lea, civilizaţia arabă devine relativ sterilă, excep¬ 
ţie făcând centrele secundare care apar în Persia şi în India în timp 
ce se succedă, începând de la sfârşitul secolului al Xl-lea, tenta¬ 
tivele de hegemonie: selgiucizii în secolul al Xl-lea, aiubizii în 

secolul al XlI-lea, mamelucii în secolul al XlII-lea; în fine, înce¬ 
pând din secolul al XlV-lea, turcii otomani care aveau să reali¬ 
zeze unitatea imperială la începutul secolului al XVI-lea. 

în legătură cu civilizaţiile precolumbiene, datele pe care le po¬ 
sedăm despre primele secole ale dezvoltării lor sunt prea rare şi 
încă prea supuse discuţiei pentru a ne permite să măsurăm cu apro¬ 
ximaţie durata diferitelor faze. Să remarcăm totuşi că dacă se ad¬ 
mite că ţinutul maya a jucat în cadrul civilizaţiei mexicane un rol 
analog cu acela al Greciei în Mediterana antică, atunci faza ei de 
ecloziune, care este astăzi destul de bine circumscrisă graţie des¬ 
coperirilor arheologice din Peten şi din Yucatânul sudic, are loc în¬ 
tre secolele al IV-lea şi al X-lea ale erei noastre, adică în acelaşi 
moment ca în cazurile precedente în raport cu terminus ad quem 
al civilizaţiei ei, şi epoca ei de înflorire, marea epocă pe care o 
numim în mod impropriu vechiul Imperiu Maya, se situează în 
secolele al VUI-lea-al IX-lea, patru sau cinci secole înainte de 
întemeierea statului unitar al civilizaţiei mexicane, Imperiul aztec. 
Aceasta corespunde destul de bine „planului 11 elenic, doar că az¬ 
tecii sucombă sub loviturile invadatorilor spanioli înainte chiar 
să fi înglobat în imperiul lor leagănul civilizaţiei al cărei ultim ava¬ 
tar probabil că ei îl reprezentau. 

Arta bizantină dă deja opere caracteristice în secolele al V-lea 
şi al Vl-lea (Ravenna, Constantinopol), deci destul de timpuriu. Am 
atribuit această maturizare relativ rapidă absenţei elementelor bar¬ 
bare în proporţie determinantă, în epoca în care Imperiul roman, 
mai ales înjumătăţea lui elenică, suporta influenţa Orientului — 
şi ar mai trebui să ţinem seama de masa sclavilor, al căror rol, 
mai ales în propagarea creştinismului, a fost considerabil. Dar cred 
că numai spre mijlocul secolului al IX-lea se poate vorbi de o ci¬ 
vilizaţie bizantină caracteristică şi care formează un tot. De alt¬ 
fel, nu oare din această epocă datează prima încercare de schismă 
care mai târziu va sparge unitatea creştinătăţii, schisma lui Pho- 
tius? Sunt, atunci, mai mult de două secole de când limba greacă 
a înlocuit limba latină ca limbă oficială, elenizarea Asiei Mici este 
realizată, în vreme ce spre vest, în Grecia chiar, se continuă len¬ 
ta asimilare a slavilor. „Imperiul 11 bizantin este un regat grec aproa¬ 
pe omogen. Ieşit, după grave convulsii, din criza iconoclasmului, 

el se pregăteşte să-şi creeze operele de artă cele mai caracteris¬ 
tice în cele câteva secole care urmează. Şi, dacă puterea politică 
a Bizanţului se prăbuşeşte brusc spre sfârşitul secolului al Xl-lea, 
strălucirea lui culturală dăinuieşte încă multă vreme. Epoca di¬ 
nastiei Comnenilor şi a Paleologilor poate să fie considerată, sub 
raportul artei şi al spiritului, ca o veritabilă epocă de renaştere bi¬ 
zantină. în secolele al IX-lea şi al X-lea, dinamismul religios al 
creştinătăţii orientale se află la punctul său cel mai înalt. Este epo¬ 
ca conversiunii slavilor de sud şi a ruşilor. Este de asemenea o 
mare epocă militară, care dă magnifice figuri de împăraţi şi „con¬ 
dotieri", cum sunt Nikephoros Phokas, Ioan Tzimiskes, Vasile II 
zis Bulgaroctonul, Bardas Skleros, Bardas Phokas... Dar, încă o 
dată, în ciuda splendorii capitalei, nu ne aflăm într-o eră impe¬ 
rială, ci la sfârşitul Evului Mediu. Nimic nu ilustrează mai bine 
această afirmaţie ca episodul extraordinar din Pankalis, de la 24 
martie 979, când Bardas Focas, scos de regenţa imperiului din mă¬ 
năstirea de unde era închis, triumfa asupra uzurpatorului Bardas 
Skleros într-un duel. Această scenă de cavalerism ar fi propriu-zis 
de neconceput în epoca imperială; dar ne aflăm în plină perioadă 
de putere a aristocraţiei militare, care tinde să acapareze statul, prin 
ocuparea înaltelor funcţii ale curţii şi extinderea latifundiilor. To¬ 
tuşi, puterea centrală, ajutată poate de persistenţa tradiţiei impe¬ 
riale romane, va ţine piept mult timp prin distribuirea de pământuri 
soldaţilor şi prin aplicarea riguroasă a unui etatism industrial şi 
comercial — care sunt trăsături caracteristice erelor imperiale. 

Şi aici, în ceea ce priveşte caracteristicile economice, ezităm 
să generalizăm. Se pare că totuşi se întâlneşte pretutindeni — cu 
variante, evident — o tendinţă spre formarea de latifundii în pli¬ 
nă perioadă de ecloziune şi în timpul erei „regatelor combatante". 
Regăsim această tendinţă spre pauperizarea celor mai puţin fa¬ 
vorizaţi şi spre concentrarea averilor în Grecia, în secolele al IV-lea 
şi al IlI-lea, cu o întârziere de câteva secole, la Roma; în Egipt 
şi în China în cursul „perioadelor intermediare", la Bizanţ, în Oc¬ 
cident. Uneori — mai rar—, puterea reuşeşte să frâneze această ten¬ 
dinţă. Alteori, ea conduce la revoltă sau la revoluţie. Un examen mai 
atent al acestor fenomene ar fi necesar. Dacă istoricii-economişti ar 
introduce în evoluţia economică a umanităţii decupajul Istoriei în 

civilizaţii, poate că studiul paralel al acestor unităţi ar revela ana¬ 
logii remarcabile şi în domeniul economic. 

Am insistat îndelung, în capitolul despre civilizaţia occiden¬ 
tală 27 , asupra evoluţiei creaţiilor Occidentului, în toate domenii¬ 
le — un palmares deosebit de strălucitor, care acoperă o perioadă 
deosebit de lungă. De la începuturile unei arhitecturi occidentale 
originale până în zilele noastre, sunt aproximativ nouă secole. 

Nu vom reveni asupra mişcării generale a acestei creaţii a Occi¬ 
dentului şi asupra diverselor „pulsaţii" pe care am crezut că le-am 
remarcat în ea. Să amintim numai că succesiunea „pulsaţiilor" în 
diferitele domenii de creaţie (artele, incluzând literele, filozofia, 
ştiinţele) este aceeaşi ca în Antichitatea elenică şi la arabi. 28 Să 
amintim de asemenea argumentele pe care le-am prezentat pen¬ 
tru a susţine că punctul culminant al acestei energii creatoare se 
situează între secolele al XV-lea şi al XVIII-lea — deci între se¬ 
colele al unsprezecelea şi al paisprezecelea dacă luăm în calcul 
începutul fazei larvare — şi că o profundă şi probabil iremedia¬ 
bilă criză s-a ivit odată cu o nouă direcţie luată de evenimente 
din secolul al XlX-lea până în secolul al XX-lea. 

Să adăugăm în sfârşit că, în profilul „normal" al unei civiliza¬ 
ţii, ne este permis să distingem două puncte culminante, în funcţie 
de importanţa acordată puterii de creaţie intelectuală şi artistică, sau 
puterii politice. Aceasta din urmă vine după un interval de câteva 
secole şi coincide cu stabilirea statului imperial care acoperă în în¬ 
tregime sau parţial aria acelei civilizaţii. Efervescenţa interioară, ex¬ 
pansiunea, emanaţia strălucitoare sunt primul punct culminant, care 
se caracterizează printr-o explozie de vitalitate dispersată şi prin- 
tr-o maximă înflorire în arte şi gândire. Din punct de vedere geo¬ 
grafic, maxima consolidare şi extensiune se situează în timpul celui 
de-al doilea punct culminant, punctul politic culminant. 

Expansiunea maximă a unei civilizaţii poate, cu toate acestea, 
să nu coincidă cu aria geografică pe care o va acoperi statul uni¬ 
ficator. Când imperiul depăşeşte cu mult aria de cultură, cum a 
fost cazul Imperiului roman care a acoperit o întreagă zonă apar¬ 
ţinând civilizaţiei babiloniene, civilizaţiei egiptene şi preculturi- 
lor nord-africane fără a reuşi să le asimileze; când, dimpotrivă, 
limitele politice ale statului unificator rămân mult dincoace de în- 

tinderea civilizaţiei, cum a fost cazul Imperiului Gupta în India. 
Se poate spune acelaşi lucru despre China în legătură cu civili¬ 
zaţia extrem-orientală şi — din raţiuni diferite — despre Mexic 
în legătură cu civilizaţia Americii Centrale, şi despre Turcia în 
legătură cu civilizaţia arabă (care n-a îmbrăţişat totalitatea lumii 
musulmane, dar a absorbit, fără să o asimileze, o porţiune a lumii 
bizantine). După cum imperiul a fost sau nu coextensiv ariei de 
cultură, se poate vorbi de subcivilizaţii interioare sau exterioare 
statului unificator. Astfel, Imperiul persan şi Imperiul roman au 
înglobat toate subcivilizaţiile Orientului Mijlociu şi ale lumii me¬ 
diteraneene, în timp ce China lăsa în afara dominaţiei ei subcivili- 
zaţia japoneză şi, de asemenea, în mare măsură Tibetul, Coreea şi 
Vietnamul. Cazul extrem ne este furnizat de India unde subcivi¬ 
lizaţiile ieşite din focarul indo-arian se întind pe o arie mult mai 
vastă decât aceea a Imperiului Gupta, cuprinzând în special rega¬ 
tele dravidiene din sudul peninsulei, Ceylon, Indonezia şi o mare 
parte din Indochina. 

Trebuie de asemenea să amintim că „centrul de gravitate" se 
deplasează de mai multe ori în viaţa unei civilizaţii şi că uneori 
găsim multe focare secundare, ca vârtejurile formate în interio¬ 
rul unui ciclon în mers. Şi acest fenomen este în mod special vi¬ 
zibil în cazul civilizaţiei occidentale şi în Orientul Mijlociu, fiindcă 
în ambele cazuri numărul componentelor etnice şi al subciviliza- 
ţiilor este mai important. Totul se petrece ca şi cum un acelaşi grup 
politico-cultural şi-ar epuiza energia creatoare în câteva genera¬ 
ţii, sau secole, şi ar trebui să cedeze locul de „conducător de co¬ 
loană" unui alt grup sau unei alte subcivilizaţii. Excepţiile par să 
fie rare. Am examinat mai sus cazul Franţei în cadrul civilizaţiei 
occidentale 29 şi am propus o explicaţie a acestei excepţionale lon¬ 
gevităţi. Am citat de asemenea cazul Babilonului antic, dar inter¬ 
valul de peste un mileniu care separă regatul vechiului Babilon din 
secolele al XVIII-lea-al XVII-lea î. Hr. de regatul noului Babilon 
din secolele al VH-lea-al Vl-lea, precum şi invaziile care s-au suc¬ 
cedat în Mesopotamia în acest interval nu ne permit să tragem con¬ 
cluzii valabile. E probabil că grupul etnic care a constituit regatul 
chaldean al primului mileniu să nu fie acelaşi cu grupul care a 
făcut grandoarea Babilonului în vremurile lui Hammurabi. 

Trebuie, de asemenea, să notăm că nu există coincidenţă ne¬ 
cesară între preponderenţa militară (şi deci politică) a unuia din¬ 
tre statele aflate într-o constelaţie de Contending States şi 
preeminenţa lui în ordinea culturii, deşi cele două fenomene sunt 
asemănătoare, înflorirea creaţiilor spiritului urmând în general de 
aproape afirmarea puterii. Se întâmplă totuşi — cum e cazul în 
Grecia antică şi în Italia Renaşterii — ca excesiva fragmentare 
şi refuzul unităţii să lase să alunece energia spre alte puteri, în 
timp ce focarul de cultură încă străluceşte, uneori timp de seco¬ 
le. Acest lucru se leagă de constatarea noastră precedentă că exis¬ 
tă, în general, două puncte culminante în evoluţia ciclului de 
civilizaţie: acela al creaţiei culturale maximale, în timpul erei „re¬ 
gatelor combatante", şi acela al puterii politice maximale, în tim¬ 
pul erei imperiale. 

Era imperială este aceea care asigură unitatea politică a unei 
civilizaţii şi s-ar spune că de-a lungul rivalităţilor şi sfâşierilor an¬ 
samblul unităţilor care constituie această civilizaţie aspiră la ea 
cu o forţă irezistibilă. Pentru a utiliza o expresie modernă, se poa¬ 
te spune că orice civilizaţie are vocaţia unităţii. Mai devreme sau 
mai târziu, de bunăvoie sau prin forţă, unificarea trebuie să se pro¬ 
ducă — cu condiţia să nu intervină o catastrofă exterioară înain¬ 
tea unificării. De fapt, nu cunoaştem decât un caz: cel al civilizaţiei 
bizantine, întreruptă, la sud, de cucerirea turcă, şi la nord, de in¬ 
truziunea occidentală. (Chiar şi aici, s-ar spune că a funcţionat 
un fel de lege a compensării, deoarece unitatea politică neputân- 
du-se realiza, solidaritatea grupului, format totuşi din componen¬ 
te etnice diverse, a fost mai puternică decât oriunde în altă parte 
în domeniul spiritual, printr-un ataşament visceral faţă de forme 
sclerozate de cultură.) Unificarea trebuie să se producă. Singura 
chestiune este de a şti când, cum şi în beneficiul cui se va face 
ea — şi, de asemenea, dacă ea nu se va face prea târziu. Toyn- 
bee afirmă că ea se face întotdeauna prea târziu, pentru că el nu¬ 
treşte visul unei unităţi care s-ar face încă din faza de creştere a 
civilizaţiei. Or, psihologic, acesta e un lucru contradictoriu: dina¬ 
mismul, adică explozia de vitalitate caracteristică fazei de ecloziu¬ 
ne, este incompatibil cu spiritul de unitate şi cu durele constrângeri 
pe care realizarea şi menţinerea acestei unităţi le impun în mod ine- 

vitabil. în realitate, s-a întâmplat ca una dintre tentativele de uni¬ 
ficare a unui anumit ansamblu să se realizeze prematur. Aşa a fost 
reuşita efemeră a lui Napoleon, aceea, un pic mai puţin efemeră, 
a lui Alexandru şi aceea, mai durabilă, a lui Asoka. Să notăm, 
în trecere, că toate trei au avut loc spre al treisprezecelea-al pai¬ 
sprezecelea secol din vârsta civilizaţiilor. Dar în cele trei cazuri 
forţa centripetă a civilizaţiei nu era suficient de mare şi secole de 
înfruntare erau încă necesare înainte ca oboseala şi un fel de de¬ 
taşare să impună soluţia unităţii. De cele mai multe ori, imperiul 
universal al unei civilizaţii se instalează pe ruinele morale ale unei 
lumi, în mijlocul renunţărilor, al sentimentului de eliberare, uneori 
al indiferenţei. Cazul Romei este tipic în această privinţă: în timpul 
ultimelor decenii ale strălucitoarei ei ascensiuni, Roma nu mai are 
rivali de combătut, ci numai rebeli de redus la tăcere şi solicitanţi 
de satisfăcut. Lumea — lumea ei — era coaptă pentru unitate. 

Am semnalat deja de mai multe ori că această unificare se face 
în cele din urmă în beneficiul unei puteri periferice; dar trebuie 
să se înţeleagă că acest fenomen n-are nimic de-a face — sau foar¬ 
te puţin — cu geografia. Această putere n-a învins în lupta pen¬ 
tru hegemonie pentru că se afla la o extremitate a ariei civilizaţiei, 
ci pentru că a venit târziu în competiţie sau pentru că ea era, în 
orice caz, mai nouă într-un ansamblu cultural care dădea semne 
de oboseală. îndepărtarea relativă de leagănul civilizaţiei este un 
pur accident — frecvent prin forţa lucrurilor, dar un accident ori¬ 
cum. Astfel, când aculturarea tardivă este datorată unei migraţii 
recente, ca în cazul perşilor, statul cezarian poate să-şi aibă baza 
destul de aproape de centru (în acest caz, de Mesopotamia). 30 

Altă trăsătură caracteristică a candidaţilor la hegemonie şi deci, 
cu atât mai mult, a statului cezarian: un simţ foarte ascuţit al or¬ 
ganizării. îl găsim la assyrieni, la perşi — cel puţin la începutul im¬ 
periului lor —, în statul condus de dinastia Qin, la Roma, la incaşi. 
Lucrul se adevereşte şi la candidaţii la hegemonie în timpul perioa¬ 
dei când încercau să o realizeze; de pildă, Spania din secolul al 
XVI-lea sau Franţa de la mijlocul secolului al XVII-lea până la în¬ 
ceputul secolului al XlX-lea (unde ar fi absolut eronat să ne încre¬ 
dinţăm aparenţei de „uşurinţă" pe care o dă uneori Curtea, deoarece 
dincolo de această faţadă există un efort cu totul remarcabil de 

organizare şi inovaţii, mai ales în domeniul militar: arta fortifi¬ 
caţiilor, tactica artileriei, evoluţia cavaleriei, intendenţa etc.). în 
ceea ce priveşte următorii doi principali competitori în lupta pen¬ 
tru hegemonie a Occidentului, adică Germania şi Statele Unite, ei 
au împins simţul organizării până la un grad care se învecinează 
cu inumanul. 

Altă trăsătură a erei imperiale, înrudită cu precedenta: perfec¬ 
ţiunea tehnică, vizibilă mai ales, pentru civilizaţiile stinse, în ves¬ 
tigiile unei arhitecturi monumentale, dar pe care o ghicim de 
asemenea în organizarea militară. Este neîndoielnic că tocmai su¬ 
periorităţii tehnice a armamentului ei şi a ştiinţei ei militare Roma 
a datorat esenţialul succeselor ei, din secolul I î. Hr. până în se¬ 
colul al III-lea d. Hr. 

Durata fazei imperiale este mai variabilă decât aceea a faze¬ 
lor precedente, pe de o parte pentru că în mod normal în cursul 
acestei faze o civilizaţie sucombă la asaltul unei civilizaţii con¬ 
temporane rivale sau la asaltul barbarilor; pe de altă parte, pen¬ 
tru că, în cazul în care circumstanţele istorice şi geografice au 
permis civilizaţiei să reziste la aceste atacuri, această ultimă fază 
se prelungeşte nedefinit, sau, mai exact, reîncepe de mai multe ori 
desfăşurarea „dramei“ ei după scurte „perioade intermediare 14 
(Egipt, China). 

în categoria statelor imperiale care sucombă „înainte de ter- 
men“ sub loviturile unei alte civilizaţii, avem cele două imperii 
amerindiene (mai puţin de o sută de ani) şi Imperiul persan (în 
jur de două sute de ani — de la 539 î. Hr., data luării Babilonului, 
sau de la 521 î. Hr., data suirii pe tron a lui Darius, la 330, data 
cuceririi lui Alexandru). 

Pentru vechiul regat egiptean, suntem destul de prost informaţi 
despre data unificării definitive a Văii Nilului. După cum luăm ca 
punct de plecare prima dinastie (spre secolul al XXX-lea) sau a 
treia dinastie (spre secolul al XXVIII-lea) avem, până la tulbu¬ 
rările primei „perioade intermediare", de la patru sute cincizeci 
la şase sute cincizeci de ani. Regatul mijlociu, de la începutul ce¬ 
lei de a Xl-a dinastii până în perioada tulbure ( a „celor patruzeci 
de regi") care facilitează infiltrarea hyksoşilor, durează mai pu¬ 
ţin de trei secole. 

Acelaşi proces în China, unde Imperiul lui Qin Shi Huangdi 
şi al hanilor durează patru secole şi jumătate, contemporan, la in¬ 
terval de un secol, cu Imperiul roman, cunoscând apoi mai mul¬ 
te „perioade intermediare" şi renaşteri imperiale. 

Imperiul roman durează, şi el, cinci secole (de la aproxima¬ 
tiv 100 î. Hr., până la aproximativ 400 d. Hr.). Statul unificator al 
Indiei este mai puţin întins, mai fărâmiţat în timp şi de mai scurtă 
durată (de abia mai mult de trei secole, de la începutul erei Gupta 
la sfârşitul domniei lui Harşa, din primul sfert al secolului al IV-lea 
până în mijlocul secolului al VH-lea). In sfârşit, ultimul dintre sta¬ 
tele unificatoare, acela al lumii arabe. Imperiul otoman, durează 
exact patru secole, de la începutul secolului al XVI-lea la înce¬ 
putul secolului al XX-lea. 

Vedem aici că durata medie a „imperiului universal" al unei 
civilizaţii este de patru-cinci secole. Dar în toate cazurile am ob¬ 
servat semne de scleroză sau de oboseală de la începuturile erei 
imperiale. Elanul creator a pierit. în domeniul politic şi în cel eco¬ 
nomic, societatea nu-şi mai găseşte „răspunsurile" adecvate (con¬ 
form expresiei lui Toynbee challenge and response). în domeniul 
artei există o repetiţie a temelor şi formelor clasice. 31 în dome¬ 
niul gândirii, eclectismul şi scepticismul succedă construcţiilor 
originale şi convingerilor puternice. 

Găsim un „racursiu" impresionant al acestor caracteristici în 
celebrul pasaj din Evanghelia după Ioan unde Isus apare în faţa 
lui Pilat în pretoriu. Avem aici două fraze care, dacă le dezbră¬ 
căm de orice emoţie religioasă sau estetică, dobândesc valoare 
de simbol: simbolul a două civilizaţii care se întâlnesc la vârste 
diferite; pe de o parte, civilizaţia pe cale de a se naşte, care, ea, 
crede; pe de altă parte, aceea care va muri curând şi care este deja 
pradă scepticismului: 

„Răspuns-a Isus: [...] Oricine este din adevăr ascultă glasul 
Meu." 

Şi Pilat îi pune atunci această simplă întrebare, la care nu aş¬ 
teaptă răspuns: 

„Ce este adevărul?" 32 

Occidentul a ajuns azi la punctul în care îşi pune întrebarea 
lui Pilat. 

Note 

1. Se ştie că, pentru perioada dinainte de secolul al X-lea î. Hr., cro¬ 
nologia Antichităţii încă prezintă câteva incertitudini; se poate totuşi ad¬ 
mite că erorile posibile nu depăşesc circa un secol şi, în orice caz, că 
datările relative rămân valabile. 

2. Vezi tabelul din anexa I. 

3. H. Munro Chadwick şi NI. Kershaw Chadwick, The Growth of 
Literature, The University Press, Cambridge, 3 voi, 1931-1940. Opera 
fusese precedată din 1912 de o primă încercare, intitulată tocmai The 
Hernie Age. 

4. Vom vedea mai departe (p. 289) că se cuvine să legăm de aceas¬ 
tă literatură epică, germană şi celtică, poemele eroice medievale fran¬ 
ceze din epoca posteroică, mai ales din ciclul lui Charlemagne (Carol 
cel Mare), ai cărui eroi aparţin unei epoci mai tardive decât aceea indi¬ 
cată de Chadwick. 

5. Literatura epică sârbească prezintă un cvadruplu interes pentru 
observator: a) ea s-a prelungit pe cale orală până în epoca contempora¬ 
nă; b) istoricitatea celor mai multe personaje poate fi stabilită prin do¬ 
cumente de epocă, naţionale şi străine; c) posedăm probe scrise din secolul 
al XVI-lea despre existenţa unei epopei orale în legătură cu evenimen¬ 
tele secolelor al XlV-lea-al XV-lea; d) avem şansa rară ca ea să fi fost 
culeasă în epoca modernă, la o dată relativ îndepărtată (prima mare co¬ 
lecţie făcută de Vuk Stepanovic Karadjic în 1814, la Viena, unde auto¬ 
rul se refugiase după primul episod al Războiului de independenţă al 
sârbilor). 

6. Voi spune un cuvânt mai departe despre cea mai recentă dintre 
epopeile lumii occidentale propriu-zise, cucerirea Far-West- ului, care şi-a 
găsit în zilele noastre un nou mod de expresie artistică: „westernul". 

7. Numim „germanice" literaturile pe care Chadwick le numeşte 
„teutonice", vechile literaturi germane, scandinave (inclusiv Islanda) şi 
engleze; „celtice", pe cele care sunt denumite de Chadwick ,JSritish“ şi 
care înglobează vechile literaturi ale Angliei dinaintea invaziei anglo-sa- 
xonilor (conservate în Ţara Galilor), cele din Ţara Galilor, Scoţia, Ir¬ 
landa şi Bretania. 

8. întrebuinţez epitetele „didactice" şi „religioase" pentru a con¬ 
serva clasificarea propusă de Chadwick, dar nu e de prisos să precizez că 
strania spiritualitate din Rig-Veda nu are caracter esenţialmente didactic, 
nici chiar propriu-zis religios. Am putea la fel de bine să calificăm aceste 

poeme ca pe nişte imnuri metafizice şi incantaţii lirice. La drept vor¬ 
bind, ele sfidează orice clasificare. 

9. Episod din Bhagavad G\M în Mahabhărata. 

10. E datată de specialişti la începutul secolului al VlII-lea, deşi nici 
un manuscris anterior secolului al XlI-lea nu ne-a parvenit. 

11. Un ultim moment de suflu epic reapare în Franţa mult mai târ¬ 
ziu, cu ocazia Revoluţiei şi a epopeii napoleoniene. El nu se manifestă 
totuşi sub forma marelui poem epic, ci sub forme mai indirecte: în mar¬ 
şurile militare de un elan inegalat, în Legenda secolelor a lui Victor Hugo; 
la modul minor, în anumite romane ale lui Alexandre Dumas şi în cu¬ 
pletele patriotice ale lui Beranger. 

12. Vezi capitolul consacrat civilizaţiei arabe, pp. 190 şi urm. 

13. Ea fusese pregătită de secole de poezie populară, în care se re¬ 
latau fapte de vitejie ale regilor persani, după cum mărturiseşte deja în 
secolul al V-lea cronicaml armean Moise din Khoren (care consideră aces¬ 
te poeme „curate basme“). Ştim, de altfel, că, din secolul următor, o pri¬ 
mă încercare de culegere a acestor tradiţii fusese făcută din ordinul regelui 
Nushirwan şi că munca fusese reluată sub ultimul Sasanid, Yezdegerd, 
de Dikhan Danischwer, care publicase o primă „Carte a Regilor" ( Kho- 
dai-nameh). Firdusi va evita cu grijă cuvântul Khodai, chiar când îl va 
cita pe Danischwer Dikhan, deoarece termenul, în timpul lui, nu-1 mai 
desemna decât pe Dumnezeu la musulmani. Să notăm, în treacăt, orgo¬ 
liul lui Firdusi, care se arată în răzbunătoarea satiră pe care o adresea¬ 
ză sultanului Ghaznevid Mahmud, după ce a fugit de la curtea acestuia, 
unde stătuse doisprezece ani pentru a-şi redacta poemul: „Am ridicat cu 
poemul meu un edificiu imens, pe care nici ploaia, nici vântul nu-1 pot 
strica." Este, aproape cuvânt cu cuvânt, celebrul Exegi monumentum aere 
perennius „Am înălţat un monument mai trainic decât bronzul" hora- 
ţian (din Carmina I, XXX, 1)! 

14. Slavii de sud au avut fericirea de a-şi avea Homerul la sfârşitul 
celui de-al doilea ciclu epic al lor în persoana principelui-episcop mun¬ 
tenegrean Petru II Petrovic Njegos (1813-1851), autorul Cununei mun¬ 
telui. Apariţia unui mare poet epic ar fi fost probabil imposibilă în Rusia 
secolului al XlX-lea, deja prea înaintată în „civilizaţie". 

15. Vezi, mai sus, capitolul despre civilizaţia indiană, p. 219 şi urm. 

16. In legătură cu aceasta, nu e poate lipsit de interes să notăm că bas¬ 
mele din toate ţările şi din toate timpurile au drept cadru predilect o so¬ 
cietate de tip medieval: aproape întotdeauna e vorba de fii de regi şi împăraţi, 
de domniţe, cetăţi, dueluri, unde miraculosul şi eroicul se amestecă. Se 
întâmplă chiar să nu fie uşor de făcut distincţia dintre povestirea eroică 

şi basm, mai ales în anumite băline ruseşti în care elementul miraculos do¬ 
bândeşte o importanţă excepţională. O trăsătură — probabil de origine asia¬ 
tică, şamanică — revine frecvent, şi anume metamorfozarea în animal a 
unui bărbat sau a unei femei, care sunt dotaţi cu puteri supranaturale. 

Fără îndoială, în basm există o accentuare a elementului miraculos, 
iar elementul istoric, care poate n-a fost absent, dispare aproape în în¬ 
tregime. Basmul ar apărea astfel ca un fel de derivat, de „subprodus" al 
povestirii epice, pentru uzul copilăriei; dar epoca eroică nu reprezintă 
tocmai copilăria civilizaţiei? 

17. De pildă, în anumite poeme epice greceşti şi aromâne din seco¬ 
lele al XVII-lea-al XVIII-lea, care se referă la precursorii Războiului 
de independenţă. Astfel, în Cântecul lui Nicolâ Giuvara (v. Tache Pa- 
pahagi, Antologie aromânească , 1922) duşmanul său musulman care-1 
va răpune îşi îndeamnă tovarăşii la luptă, spunându-le că Nicolo are „ne¬ 
vastă frumoasă cu salbă de arginţi"; iar în Fraţii Giuvara (ibid .) bardul 
popular atribuie acestora „puşti de aur" şi „paloşe de argint". Şi, ca o 
dovadă că bogăţia căpitanului de armatoli e plăcută poporului, acelaşi 
autor a cules o urare de belşug ce se făcea la nuntă unei tinere mirese: 
„Ca albina lui Giuvara să te procopseşti!" 

18. Să ne fie permis să întrebuinţăm expresia „literatură orală", neţi¬ 
nând seama de obiecţia puristă conform căreia ar exista, etimologic, o 
contradicţie în termeni. Dacă o povestire atinge un nivel estetic supe¬ 
rior, nu vedem ce alt calificativ am putea să-i dăm decât acela de lite¬ 
ratură. De altfel, de foarte mult timp acest termen a pierdut legătura cu 
etimonul lui. 

19. Ferdinand Brunetiere, L ’evolution des genres, Paris, 1890. 

20. O excepţie notabilă, aceea a lui Rene Etiemble (Comparaison 
n ’est pas raison. La crise de la litterature comparee, 1963). 

21. Aleksandr Nikolaevici Veselovski şi Viktor Maksimovici Jir- 
munski, citaţi de Flenry H.FI. Remak, Comparative Literature at the Cros- 
sroads: Diagnosis, Therapy and Prognosis, în Yearbook of General and 
Comparative Literature, IX, 1960. (Biblioteca Naţională din Paris po¬ 
sedă mai multe titluri din aceşti autori; în rusă pentru primul şi două tra¬ 
duceri în germană pentru al doilea, care tratează chestiuni de lingvistică.) 

22. Un exemplu de acest gen ne este furnizat de India şi Pakistan 
— şi îndeobşte de lumea indiană —, unde se pare că diferenţele sensi¬ 
bile la ora actuală dintre adepţii hinduismului şi indienii musulmani se 
datorează în mare parte influenţei de veacuri a celor două religii, deşi 
problema este de mare complexitate. E greu să ştim dacă la origine n-a 
existat, în alegerea dintre cele două religii, o anumită selecţie naturală 

în funcţie de etnii; această selecţie a trebuit, în orice caz, să fi fost foar¬ 
te sensibilă, în funcţie de clasele sociale, clasele oprimate fiind în mod 
firesc mai atrase de islam, religie egalitară, decât clasele superioare. Nu 
e mai puţin adevărat că secole de educaţie şi de practici religioase dife¬ 
rite au creat obiceiuri mentale suficient de divergente ca să se poată vorbi 
astăzi de două culturi distincte. Acelaşi fenomen se remarcă, într-un grad 
mai scăzut între slavii ortodocşi şi slavii catolici, chiar în interiorul unei 
singure etnii, cum e cazul la sârbi şi croaţi. (Dar şi aici, cum să desparţi 
în caracterul naţional — sau regional — ceea ce se datorează influenţei 
Bisericilor de ceea ce este rezultanta ocupaţiei turceşti, pe de o parte, şi 
a ocupaţiei austriece, pe de altă parte?) 

23. Aici se află probabil explicaţia dificultăţilor pe care budiştii le-au 
creat americanilor în Vietnamul de Sud. Nu este vorba de o rezistenţă 
politică la o anumită putere sau la o anumită doctrină politică, ci de o 
formă de rezistenţă „culturală" a civilizaţiei extrem-orientale, care se sim¬ 
ţea încolţită, în faţa civilizaţiei occidentale invadatoare. 

24. Să amintim aici de o altă remarcă, pe care am facut-o deja: când 
o religie serveşte de intermediar pentru aculturarea unui grup uman — pe 
care-1 vom numi receptor — de către un alt grup — numit donator —, 
grupul receptor are adesea tendinţa, printr-un soi de fenomen de respin¬ 
gere, să prefere formele eretice ale acestei religii: astfel, adoptarea de 
către Egipt, în primele secole ale erei noastre, a noii civilizaţii care se 
năştea din întâlnirea dintre Grecia şi Orientul Mijlociu, sub forma creş¬ 
tinismului monofizit; la fel s-ar explica preferinţa năvălitorilor germani 
pentru arianism. Astăzi, mutatis mutandis, China şi alte câteva naţiuni 
ale „lumii a treia" care se convertesc la Occident au tendinţa să adopte 
cvasireligia occidentală a raţionalismului sub forma ereziei ei marxiste. 

25. Marile religii ar cunoaşte cicluri comparabile cu acelea ale civi¬ 
lizaţiilor? Examinând pe fiecare dintre ele, se observă perioade de , joa¬ 
să presiune" şi perioade de „înaltă presiune", perioade fără entuziasm, 
cu tulburări în Biserici, şi perioade de fervoare şi elan. Ar exista o anu¬ 
me regularitate în mişcare? Chestiunea ar merita un studiu particular. S-ar 
spune că mai multe dintre religiile superioare prezintă o maximă inten¬ 
sitate când au o vechime de o mie-o mie două sute de ani, apoi suportă 
o gravă criză, ce poate să meargă până la dispariţia lor în anumite zone. 
E cazul budismului în India: născut în secolul al V-lea î. Hr„ este în pli¬ 
nă splendoare din secolul al IV-lea până în secolul al Vl-lea d. Elr., apoi 
regresează definitiv în secolul al VlI-lea înaintea hinduismului. Iudais¬ 
mul traversează şi el o criză gravă aproximativ un mileniu după Moise 
şi ajunge, după primul secol al erei noastre, pe de o parte la creştinism, 

pe de altă parte la iudaismul transformat al Torei şi Talmudului. Creş¬ 
tinismul occidental cunoaşte o fervoare maximă din secolul al Xl-lea 
până în secolul al XlII-lea, apoi criza Renaşterii în secolul al XVI-lea 
şi începutul secolului al XVII-lea, care a degenerat într-o criză, mult mai 
gravă, de agnosticism. Islamul se află în reînnoire spirituală de la miş¬ 
carea wahhabită din mijlocul secolului al XVIII-lea şi încă în plină ex¬ 
pansiune în zilele noastre, dar se întrevede deja criza pe care o va avea 
de depăşit pentru a se adapta exigenţelor erei ştiinţifice şi industriale, 
produs al civilizaţiei occidentale în faza ei de decreştinare. 

26. Vezi capitolul consacrat civilizaţiei arabe, pp. 190 şi urm. 

27. Cf., mai sus, partea întâi, pp. 155 şi urm. 

28. Să semnalez aici un fenomen straniu, care, probabil, nu e for¬ 
tuit: s-ar putea spune că apariţia creaţiilor culturale în viaţa civilizaţii¬ 
lor (sau a naţiunilor) se face într-o ordine de succesiune inversă aceleia 
pe care putem s-o observăm la indivizi. In aceste societăţi, într-adevăr, 
vedem înflorind mai întâi creaţiile artei (şi ele într-o anumită ordine, vom 
vedea aceasta mai departe); apoi acelea ale gândirii filozofice, în al trei¬ 
lea rând spiritul inventiv şi ştiinţa aplicată. Desigur, toate aceste mani¬ 
festări coexistă mai mult sau mai puţin, dar în dozaje diverse, şi ordinea 
de importanţă în fiecare fază pare să fie aceea pe care o indic. La indi¬ 
vizi, dimpotrivă, spiritul de invenţie, simţul mecanicii se manifestă deja 
la copii; şi geniul matematic poate să fie extraordinar de precoce: să amin¬ 
tim numai cazul lui Pascal, care „reinventează“ geometria euclidiană la 
doisprezece ani; al lui Condorcet, care lămureşte problema calculului 
integral la douăzeci şi doi de ani; al lui Evariste Galois, ucis în duel la 
douăzeci şi unu de ani după ce descoperise rolul grupurilor în rezolva¬ 
rea ecuaţiilor algebrice; Einstein a dat la douăzeci şi şase de ani prima 
lui schiţă a teoriei relativităţii; tot la douăzeci şi şase de ani, Heisenberg 
şi-a publicat teoria despre relaţiile de imprecizie — şi exemplele abundă; 
mai aproape de noi, presa a citat două cazuri de „fenomene 11 matematice 
chemate să predea în universităţi americane la vârsta de cincisprezece şi 
şaisprezece ani. în schimb, o gândire filozofică originală se coace rare¬ 
ori înainte de treizeci de ani (Platon susţinea chiar că n-ar trebui abor¬ 
dată filozofia decât după vârsta de treizeci de ani). în sfârşit, creaţia 
artistică poate să cunoască un crescendo pe măsură ce artistul înaintea¬ 
ză în vârstă. Există în această ordine inversă, în acest gen de ontogene- 
ză ă rebours un fenomen ciudat, căruia, în ceea ce mă priveşte, nu-i văd 
explicaţia. (Se întâmplă oare aşa pentru că în filogeneza operelor civi¬ 
lizaţiei mentalul colectiv se exprimă mai întâi în ceea ce are el mai spe¬ 
cific, în ceea ce este particular geniului său, deci unic, adică în artă, şi 

doar după aceea în operele cu caracter din ce în ce mai impersonal, pe 
măsură ce caracterul specific al culturii se estompează şi se şterge?) 

29. Cf. partea întâi, pp. 138 şi urm. 

30. Să adăugăm că fenomenul pare să se verifice de asemenea la ni¬ 
velul subcivilizaţiilor, adică pentru naţiunile aflate în căutarea unităţii. 
Italia a fost unificată de Piemont, principat tardiv şi excentric, a cărui 
casă domnitoare venea de dincolo de munţi, din Savoia de limbă fran¬ 
ceză; Germania a fost unificată de Prusia, cea mai îndepărtată dintre pro¬ 
vinciile ei de graniţă, pe vremuri vasală a Poloniei şi — dacă judecăm 
după toponimie şi onomastică — ţară cu populaţie puternic amestecată 
cu slavi. 

31. Se pare, de pildă, că în Egiptul vechi existau, de la începutul celei 
de a IV-a dinastii, repertorii ce codificau picturile tombale. Ar fi o do¬ 
vadă că de pe atunci (secolele al XXVIII-lea-al XXVII-lea) Egiptul pre¬ 
zenta simptomele fazei imperiale. 

32. Evanghelia după Ioan, 18, 37-38. 



Capitolul 2 


Contacte între civilizaţii în timp şi spaţiu. Aculturare; rezistenţă 
şi fenomene de respingere. Perioada de incubare. Câteva efecte 
ale aculturării (port, habitat, limbă). Rasa; în ce sens conceptul 
de rasă poate să fie reţinut de istoric? Stabilitate şi modificare a 
caracterelor etnice. Cazuri posibile de „hibernare". Ce se trans¬ 
mite în timp? Continuitate sau noncontinuitate a civilizaţiei? 

Ne-am ocupat până în prezent, aproape exclusiv, de dinamica 
internă a civilizaţiilor, lăsând deocamdată în umbră fenomenele 
de contact dintre diferitele unităţi, cu influenţele şi interacţiunea 
pe care ele le antrenează. Dar, oricât de departe am coborî în timp, 
pretutindeni găsim aceste contacte ca motoare esenţiale ale civi¬ 
lizaţiei. Chiar în cazul celor mai izolate civilizaţii, cea din Mexic 
şi cea din Anzi, izolarea nu este totală, iar, dacă la nivelul ansam¬ 
blului contactele exterioare sunt greu de perceput, la nivelul sub¬ 
unităţilor care compun civilizaţia contactele sunt numeroase şi 
fecunde. 

Mergând mai departe, dacă ne întoarcem spre societăţile primi¬ 
tive, cei mai mulţi specialişti în preistorie admit astăzi că simili¬ 
tudinile dintre unelte şi anumite trăsături de cultură pe spaţii foarte 
vaste nu se pot explica decât prin contacte la distanţe enorme, la 
scară intercontinentală. 

Să lăsăm deoparte modalităţile acestor transmisii din cele mai 
îndepărtate epoci şi să examinăm aspectul pe care ele îl îmbracă 
în epoca istorică, prin împrumuturile reciproce pe care le fac di¬ 
versele culturi sau civilizaţii în contact. 

în legătură cu aceste fenomene, s-a inventat de câtva timp ter¬ 
menul aculturaţie/acultare. 1 

în Statele Unite, el este în mare măsură utilizat de antropo¬ 
logi pentru a desemna fenomenele consecutive unor contacte di¬ 
recte şi prelungite dintre două sau mai multe culturi diferite. 2 
Consensul asupra semnificaţiei exacte a termenului şi asupra fe¬ 
nomenelor pe care se cuvine să le ordonăm sub această etichetă 
este departe de a fi realizat. După câte ştim, britanicii n-au adop¬ 
tat încă tennenul, preferându-i expresia culture contacts 3 ; în Fran¬ 
ţa însă, el a dobândit drept de cetate (ortografiat ori aculturation, 
ori, mai adesea, acculturatiori). 

în America, termenul se aplică mai ales studierii societăţilor 
prezente, în special indienilor din cele două Americi, şi popoa¬ 
relor colonizate de Europa în Africa şi în Asia. A fost deschis aici 
un nou şi vast câmp de cercetări, care este activ explorat: studiul 
impactului civilizaţiei occidentale asupra societăţilor din Africa 
şi Oceania, dar, de asemenea, anchete sociologice asupra adap¬ 
tării imigranţilor în interiorul lumii occidentale (mai ales, în Sta¬ 
tele Unite) sau asupra aclimatizării la viaţa urbană a indivizilor 
proveniţi dintr-un mediu rural. 

Evocarea chestiunilor de metodă pe care le-au suscitat studii¬ 
le de aculturare în antropologie ar depăşi cadrul prezentei lucrări. 
Să spunem doar că rezultatele anchetelor conduse în societăţile 
contemporane nu trebuie transpuse decât cu o mare prudenţă la 
cazurile istorice de aculturare. Pe de o parte, cazul dezrădăcina¬ 
ţilor izolaţi şi al imigranţilor în mici grupuri nu este decât parţial 
comparabil cu acela al migraţiilor masive; nu numai pentru că im¬ 
portanţa numerică a grupului aculturat — masa lui — influenţea¬ 
ză posibilităţile lui de rezistenţă, dar şi pentru că în anumite migraţii 
(în special, emigraţia europeană din secolele al XlX-lea şi al XX-lea 
spre cele două Americi) există o acceptare, mai mult sau mai pu¬ 
ţin marcată, de a adopta un nou mod de viaţă, în vreme ce în ma¬ 
joritatea altor migraţii, precum şi în contactele fortuite sau îndurate 
involuntar, există dimpotrivă o vie dorinţă de a păstra identitatea 
culturală a grupului (cum e în general cazul invaziilor barbare: 
probabil cazul infiltraţiilor semite în Orientul Mijlociu în milenii¬ 
le al III-lea şi al II-lea î. Hr., cazul comunităţilor evreieşti din Eu¬ 
ropa Răsăriteană a secolului al XX-lea etc.). în toate cazurile, fie 
că e clară sau confuză, secretă sau mărturisită, intenţia grupului 

de a-şi păstra identitatea joacă un rol determinant. Această intenţie 
(acest animus, cum ar spune juriştii) nu este uşor de descoperit şi 
evoluează împreună cu generaţiile. Unul dintre rarele exemple de 
migraţii masive în secolul nostru este reprezentat de instalarea unor 
importante colonii chineze în tot sud-estul asiatic şi în jurul Paci¬ 
ficului. Neîndoielnic, la început, aceste colonii au încercat cu în¬ 
verşunare să-şi conserve identitatea culturală. De cele mai multe 
ori, ele reuşesc s-o păstreze, chiar acolo unde autorităţile locale 
le forţează la o asimilare administrativă. Se poate prevedea că, în 
anumite regiuni (Malaysia, Singapore) unde imigranţii chinezi au 
echilibrat şi chiar au depăşit în număr elementul autohton, acesta 
din urmă va sfârşi prin a fl asimilat de elementul alogen. în altă 
parte, dimpotrivă, aşa cum se întâmplă pe coasta de vest a State¬ 
lor Unite, chinezii, în pofida existenţei unor China towns, se lasă 
puţin câte puţin absorbiţi în marele ansamblu. 

în toate cazurile de aculturare studiate pe societăţile contempo¬ 
rane, sociologii disting în general trei atitudini posibile: 1. accepta¬ 
rea culturii străine; 2. reacţia contra ei; 3. soluţia sincretismului 
(schimburi reciproce, fuziune). 4 Şi aici, trebuie să ne ferim să tra¬ 
gem în mod pripit concluzii cu pretenţii de valabilitate din punct 
de vedere istoric. Este într-adevăr foarte probabil ca ceea ce îi apa¬ 
re sociologului contemporan drept soluţie sincretică (într-o anumi¬ 
tă societate supusă presiunii occidentale) să nu fie pe termen lung 
decât o fază tranzitorie într-un proces de aculturare completă. Un 
sincretism cât de cât stabil nu pare să poată rezulta decât din cioc¬ 
nirea şi din interpenetrarea a două civilizaţii majore (cazul Bizan¬ 
ţului, ivit din întâlnirea dintre lumea elenică şi Orientul Mijlociu), 
sau într-o civilizaţie puţin excentrică, aflată la punctul de intersec¬ 
ţie a două sau trei influenţe civilizatoare (cazul Indoneziei, între 
India, Extremul-Orient şi lumea arabă). în contextul actual, exem¬ 
plele recente (asimilarea la Occident a creştinătăţii ortodoxe şi a 
unei părţi din lumea extrem-orientală) nu ne lasă să prevedem, pen¬ 
tru această generaţie de civilizaţii, o rezultantă sincretică. 

Menţinând rezervele pe care tocmai le-am făcut, cred totuşi 
că termenul aculturare poate fi întrebuinţat cu folos şi la nivelul 
civilizaţiilor, pentru a desemna procesul de transformare pe ca- 
re-l suportă orice cultură în contact cu o altă cultură, adică, mai 

precis, procesul de transformare a societăţii care primeşte (înţe¬ 
les fiind faptul că este rară situaţia în care un grup este numai „re¬ 
ceptor" sau numai „donator"). Aplicarea termenului la civilizaţiile 
trecutului pune totuşi o problemă de metodă. Limitate la dome¬ 
niul antropologic, studiile de aculturare s-au sprijinit pe societăţi 
vii, utilizând metode de observare directă şi chiar de experimen¬ 
tare. în domeniul studiului comparat al civilizaţiilor, se înţelege 
de la sine că trebuie să contăm în primul rând pe metoda istorică, 
observaţia directă aducând doar un punct de sprijin ocazional. De 
altfel, prin forţa lucrurilor, observaţia actuală se limitează aproa¬ 
pe exclusiv la influenţa civilizaţiei occidentale asupra altor civi¬ 
lizaţii sau culturi vii şi, într-un grad mai mic, la influenţa lumii 
arabe asupra unei părţi din Africa neagră. 

Dacă admitem această extensiune a cuvântului la domeniul isto¬ 
ric, atunci propun, aşa cum etimologia o sugerează, să-l rezervăm 
prioritar pentru contactele care au dus sau ar trebui în mod vizi¬ 
bil să ducă la adoptarea unei civilizaţii străine', altfel spus, ne pla¬ 
săm în perspectiva societăţii care primeşte, adică a procesului prin 
care aceasta din urmă îşi pierde progresiv propriile trăsături cul¬ 
turale pentru a le înlocui cu acelea ale grupului „donator". în 
schimb, voi evita întrebuinţarea termenului: a) în cazul împrumu¬ 
turilor făcute unei culturi străine, asimilate însă într-atât, încât ele 
constituie elemente integrale ale propriei culturi care nu s-a lăsat 
dezintegrată (de exemplu, cazul trecerii budismului din India în 
Extremul Orient); b) a fortiori, în cazurile de refuz integral al unei 
culturi străine cu care se află în contact (cazurile, între multe altele, 
ale laponilor, ale eschimoşilor şi ale unei mari părţi a indienilor din 
America confruntaţi cu civilizaţia occidentală). 

Acestea fiind spuse şi conştienţi de numărul cvasiinfinit de ac¬ 
ţiuni şi de reacţiuni care pot să se producă, să încercăm totuşi să 
schematizăm principalele situaţii care se prezintă în caz de con¬ 
tact între două sau mai multe civilizaţii. 

Putem să distingem astfel contactele dintre civilizaţiile vii, ori¬ 
care ar fi vârsta lor respectivă — adică contacte între civilizaţii în 
spaţiu (A) şi întâlnirea (mai rară) dintre o civilizaţie vie şi o civi¬ 
lizaţie moartă — adică contactul dintre civilizaţii în timp (B). 



326 


FENOMENE RECURENTE 


Iată atunci schema principalelor situaţii care ni se prezintă: 

1. Contacte între civilizaţii în spaţiu (civilizaţii mai mult sau 
mai puţin contemporane): 

1.1. Intre o civilizaţie cuceritoare şi o civilizaţie cucerită : 

1.1.1. cu amestec de populaţii; 

exemple: civilizaţia occidentală şi civilizaţiile pre- 
columbiene (în mod parţial); arabii India (par¬ 
ţial de asemenea); 

1.1.2. fără amestec sau cu puţine amestecuri rasiale; 
exemple: Orientul Mijlociu-Egipt; civilizaţia ele- 
nică-Orientul Mijlociu; arabii în Spania. 

1.2. Intre civilizaţii juxtapuse : 

1.2.1. cu influenţă preponderentă a uneia asupra alteia; 
exemple: Occidentul şi civilizaţiile bizantină, ara¬ 
bă, indiană, extrem-orientală (începând din seco¬ 
lele al XVII-lea-al XVIII-lea); India antică şi 
Extremul-Orient; 

1.2.2. cu influenţă reciprocă; 

exemple: F.giptul Creta şi Orientul Mijlociu (în 
mileniile al III-lea şi al II-lea î. Hr.); Egip- 
tul-Orientul Mijlociu-Grecia (în mileniile I î. Hr., 
înaintea cuceririi lui Alexandru); lumea arabă-Bi- 
zanţul şi Occidentul (în Evul Mediu). 

1.3. Civilizaţii majore în contact cu popoare aflate în faza 
de precultură (barbare): 

1.3.1. în funcţie de vârsta civilizaţiei majore: 

1.3.1.1. influenţă predominantă a civilizaţiei majore 
(lumea elenică şi tracii, celţii, iberii; in¬ 
fluenţă chineză în întregul Extrem-Orient; 
influenţă indiană în sud-estul asiatic; lumea 
arabă în Africa neagră); 

1.3.1.2. influenţă reciprocă (Occident, Africa nea¬ 
gră, în epoca contemporană); 

1.3.1.3. influenţă preponderentă a barbarilor (ve¬ 
chii greci înfruntând civilizaţia cretană, 
arienii în India, germanii în Imperiul ro¬ 
man); 

1.3.2. cu refuzul interpenetrării sau cu împrumuturi mi¬ 
nore din partea popoarelor barbare aflate în con¬ 
tact cu civilizaţia — cum ar fi monedele, uneltele, 
podoabele, produsele de consum — (cazul germa¬ 
nilor în faţa Imperiului roman, înainte de Volker- 
wanderung ; cazul anumitor societăţi primitive, în 
special din America şi Oceania, în faţa civiliza¬ 
ţiei occidentale). 

Precum se vede, contactul dintre două sau mai multe civiliza¬ 
ţii contemporane poate avea în cursul timpului — în funcţie de 
vârsta fiecăreia dintre ele şi de momentul contactului — efecte foar¬ 
te diferite. Astfel, Occidentul, în Evul Mediu, primeşte de la Bi¬ 
zanţ şi de la lumea arabă mult mai mult decât le dă. După Renaştere, 
el este acela care se dovedeşte principalul donator — şi mişcarea 
se precipită începând din secolul al XVIII-lea, dovadă că astăzi 
una dintre aceste civilizaţii, cea bizantină, a fost în întregime ab¬ 
sorbită, în timp ce cealaltă, arabă, se află în curs de aculturare. 

2. Contacte între civilizaţii în timp (civilizaţii defuncte care 
influenţează civilizaţiile vii): 

exemple: Bizanţul decadent, obsedat de imaginea Greciei an¬ 
tice; admiraţia exagerată a Occidentului pentru Roma şi Gre¬ 
cia, de la începutul Renaşterii şi până în plin secol al XlX-lea. 

Această pasiune a imitaţiei nu pare să-i ducă pe cei care îi sunt 
înrobiţi decât spre civilizaţia-mamă. Nu cunoaştem nici un exem¬ 
plu de influenţă majoră exercitată asupra unui ciclu de civiliza¬ 
ţie de către un ciclu anterior cu care să nu fie înrudit. E vorba de 
un fel de ataşament la propria lui lume ancestrală, ataşament pa¬ 
sional şi aproape fetişist. Este un fenomen de aceeaşi natură cu 
fenomenul care se produce în interiorul unui ciclu de civilizaţie care 
îşi repetă de mai multe ori faza terminală (alternanţa de „perioade 
intermediare" şi de „noi imperii" în Egipt şi China). Dar efectele 
nu sunt aceleaşi în ambele cazuri: după „perioada intermediară", 
în general destul de scurtă — la scara Istoriei —, civilizaţia poate 
să restabilească legătura cu trecutul ei şi să reia fără schimbări ra¬ 
dicale marile teme ale propriei spiritualităţi. Şi aceasta cu atât mai 

uşor cu cât nu va fi existat o intruziune masivă de sânge nou şi 
prin urmare o modificare sensibilă a caracterului etnic. Dimpo¬ 
trivă, fenomenul impropriu numit „Renaştere" apare mult timp 
după epoca pe care am vrea s-o facem să renască — aproximativ 
un mileniu şi jumătate mai târziu —, cu tot intervalul unui Ev Me¬ 
diu în care a avut loc un mare amestec de rase şi o înflorire a unui 
stil traducând o viziune asupra lumii profund diferite. Ne aflăm 
în plină maturitate a unei noi civilizaţii. Cultul Antichităţii ei, adi¬ 
că al civilizaţiei-mamă, nu mai poate avea decât efecte secundare, 
când stimulatoare, când inhibitoare. 

Să remarcăm de altfel că „renaşterile" sunt întotdeauna „re¬ 
voluţii de sus în jos", adică mişcări care s-au născut în mediile 
culte şi care nu ating masa decât cu o anumită întârziere, în vreme 
ce ambele procese pot fi întâlnite în cazurile de aculturare prin con¬ 
tact între civilizaţii contemporane: 

— aculturarea dorită şi chiar impusă de sus în jos în mod au¬ 
toritar (Rusia secolului al XVIII-lea confruntată cu Occi¬ 
dentul, Japonia în plin Ev Mediu confruntată cu China, apoi, 
în secolul al XlX-lea, cu Europa); 

— sau, dimpotrivă, aculturarea de jos în sus, printr-o lungă 
înaintare inconştientă, invizibilă (cazul lentei orientalizări 
a lumii romane, începând mai ales din secolul al III-lea); 
şi în măsura în care acest fenomen este vizibil, minorita¬ 
tea conducătoare, expresia cea mai tipică a vechii civiliza¬ 
ţii, se opune aculturării printr-un efort adesea patetic. 

Caracterul în parte artificial al „renaşterilor" explică de ce ele 
ajung de cele mai multe ori la un eşec, deşi acesta (aşa cum am 
văzut în legătură cu Renaşterea occidentală) este mai puţin cate¬ 
goric decât pretind Spengler şi Toynbee. în măsura în care ele răs¬ 
pund unei trebuinţe, în măsura în care ele reprezintă o reacţie 
împotriva anumitor forme îmbătrânite şi deci o sursă de noi in¬ 
spiraţii, ele pot fi fecunde. în schimb, când imitarea unei civiliza¬ 
ţii defuncte dobândeşte caracterul unei adevărate superstiţii, ea poate 
reprezenta o primejdie mortală. Din fericire, de cele mai multe ori 
viaţa îşi reintră în drepturi. O parte din intelectualitatea Greciei 
modeme a luptat peste un secol şi jumătate pentru a impune o 

limbă artificială în virtutea unui ataşament abuziv faţă de Grecia 
antică, ivit dintr-o trebuinţă de compensare ca urmare a unei ser- 
vituţi de mai multe ori seculare. Tentativa a fost cât pe ce să ducă 
la crearea unei limbi artificiale, fără rădăcini în popor şi deci pu¬ 
ţin propice unei veritabile creaţii. Din fericire, limba populară a 
ieşit victorioasă din această încercare. 

O experienţă nouă se desfăşoară sub ochii noştri în Israel, unde 
ebraica, limba sacră, ieşită din uzul cotidian de mai bine de două 
mii de ani, a fost introdusă ca limbă vie (ivritul) şi serveşte la în¬ 
tărirea unităţii unui întreg popor; dar experienţa e prea recentă şi 
condiţiile sunt prea particulare pentru a se putea trage concluzii 
de ordin mai general. De altfel, ebraica n-a înlocuit o limbă vie 
ivită din ea printr-o lentă evoluţie (cazul limbii greceşti moder¬ 
ne şi al limbilor romanice), ci idiomuri străine şi diverse, dintre 
care cel mai răspândit, idişul, n-a avut acces decât marginal la dem¬ 
nitatea de limbă literară. în acest sens, revitalizarea limbii ebrai¬ 
ce reprezintă nu atât un van efort de întoarcere înapoi, cât un 
ingredient comod, un „catalizator" în „reacţia" care trebuie să dea 
amalgamul naţiunii noi. 

Un alt exemplu ne este furnizat de exaltarea originilor lor la¬ 
tine la românii din secolul al XlX-lea. Şi aici, ca în Grecia, feno¬ 
menul provenea dintr-o trebuinţă de compensaţie împotriva 
umilinţelor seculare şi de afirmare faţă de popoarele dominatoa¬ 
re (unguri, austrieci, ruşi). Dar în domeniul lingvistic, ţelul vizat 
a fost mai modest, şi rezultatele pot fi considerate în mare măsu¬ 
ră pozitive: limba vorbită s-a descotorosit spontan de elementele 
alogene mai recente (din greacă, turcă sau din slavona bisericeas¬ 
că) pentru a le înlocui cu termeni de civilizaţie inspiraţi din ita¬ 
liană şi franceză, conform unor modele mai potrivite cu caracterul 
specific al limbii. Nu e totuşi nici o îndoială că această transfor¬ 
mare a limbii a antrenat de asemenea modificări ale psihismului 
colectiv. în mod paradoxal, intruziunea neologismelor (în mare ma¬ 
joritate de origine franceză) n-a încetat în epoca comunismului şi 
a dominaţiei sovietice, ci, dimpotrivă, s-a accelerat frenetic, în vir¬ 
tutea unui fel de „viteză cinetică", favorizată probabil şi de impu¬ 
nerea „limbii de lemn", artificială şi internaţională prin esenţă. 

Există în cazul subcivilizaţiilor, ca şi în acela al marilor ansam¬ 
bluri, numeroase tentative de imitare şi chiar de întoarcere înapoi. 

Ele se manifestă de cele mai multe ori în domeniul limbii, dar 
pot de asemenea (cazul Renaşterii occidentale) să atingă dome¬ 
niul artelor. Ne putem întreba dacă inspiraţia cerută de artiştii me¬ 
xicani de azi de la vechea cultură mexicană va ajunge la un 
sincretism şi mai amplu, sau dacă acesta se va limita la căutările 
din domeniul ornamental (care pot de altfel să aibă o puternică re¬ 
zonanţă psihologică). 

Să ne ferim totuşi să confundăm efectele unei simple priviri 
retrospective, în viaţa unui popor, cu încercarea de a imita şi deci 
de a face să retrăiască o civilizaţie a unui alt ciclu. Exemplele refe¬ 
ritoare la acest ultim fenomen sunt rare, în vreme ce nostalgia unui 
trecut naţional, mai mult sau mai puţin vechi, apare ca un feno¬ 
men frecvent. Secolul al XlX-lea european, romantic şi naţiona¬ 
list, ne furnizează numeroase exemple: admiraţia exagerată a 
Germaniei pentru trecutul ei medieval şi aceea a Ungariei pentru 
epoca arpadiană şi chiar pentru epopeea hunilor (dovadă legenda 
populară a lui Hunor şi Magor, strămoşii mitologici ai hunilor şi 
maghiarilor); exaltarea finlandezilor în faţa trecutului legendar care 
le era dezvăluit de Kalevala etc. Paradoxal, această idealizare a unui 
anumit trecut, a unei anumite părţi privilegiate din trecutul naţio¬ 
nal, în afară de faptul că a favorizat coeziunea naţională, nu pare 
să fi avut nici un impact profund asupra faptelor de civilizaţie: pu¬ 
ţină influenţă asupra limbii, câteva imitaţii, repede abandonate în 
artă (neogoticul, ca variantă a historismului, în secolul al XlX-lea, 
de exemplu), iar în domeniul gândirii chiar mai puţine. Aceasta se 
explică cu uşurinţă dacă acceptăm postulatul conform căruia faze¬ 
le unei civilizaţii se succedă într-o anumită ordine, fără să se repe¬ 
te. Idealizarea trecutului naţional nu se poate traduce printr-o imitaţie 
eficientă pentru că prin definiţie ea se sprijină pe o altă vârstă a ci¬ 
vilizaţiei. Dimpotrivă, o „renaştere" îşi poate căuta modelele la ci- 
vilizaţia-mamă, la o vârstă corespondentă , 5 

în cazul contactului în spaţiu, este de asemenea probabil ca o 
civilizaţie care primeşte să accepte mai uşor elemente de cultu¬ 
ră care aparţin (sau au aparţinut) unei civilizaţii aflate în acelaşi 
stadiu de dezvoltare. Am văzut astfel influenţa extraordinară pe 
care arta partă şi sasanidă a avut-o asupra artei Occidentului me¬ 
dieval prin intermediul Bizanţului sau al barbarilor din stepe. Or, 

ea reprezenta arta medievală a viitoarei civilizaţii arabe. Dar aici 
e vorba de un caz, probabil excepţional, de influenţă indirectă. 

Când două culturi sunt în contact direct, rareori ele se găsesc în 
aceeaşi fază de dezvoltare. Marile civilizaţii nu sunt niciodată în în¬ 
tregime contemporane, şi lucrul este evident în cazul influenţei exer¬ 
citate de o cultură superioară asupra unui popor aflat în stadiul 
preculturii. 

Totuşi, modalităţile aculturării — mai ales motivaţiile accep¬ 
tării sau refuzului — rămân de fiecare dată misterioase. Elemen¬ 
tul prestigiu a fost adesea subliniat. El este desigur preeminent 
în cazul popoarelor aflate în faza preculturii care suportă influ¬ 
enţa unei civilizaţii majore (exemplul nostru 1.3.1.1.), şi cazul cel 
mai tipic ne este probabil furnizat de aculturarea Japoniei de că¬ 
tre China, începând din secolul al VH-lea. Dar chiar şi aici am 
văzut că modelul chinez a fost foarte inegal urmat şi că, dacă ele¬ 
mentele de cultură stricto sensu (religie, scrieri, arte) au putut să 
fie adoptate cu mai multă sau mai puţină fidelitate, Japonia n-a 
fost capabilă în acel moment al evoluţiei ei să transpună la ea aca¬ 
să structurile politice ale unui stat care se află deja de multă vre¬ 
me în stadiul „imperiului universal". Şi astăzi, în ţările „pe cale de 
a fi aculturate", instituţiile politice ale democraţiilor occidentale sunt 
acelea care „trec" cu cea mai mare dificultate. 

Am întrebuinţat mai sus termenul influenţă. însă trebuie să-l 
utilizăm cu precauţie, deoarece a vorbi de influenţa unei culturi 
asupra alteia înseamnă în primul rând a adopta punctul de vedere 
al donatorului. Or, în viaţa popoarelor — mai mult decât la indi¬ 
vidul pe care mediul familial, social şi naţional îl modelează din 
copilărie — o cultură ia cu împrumut la urma urmei numai ceea ce 
ea vrea să ia cu împrumut. O influenţă nu acţionează singură; nu 
suportăm o influenţă, ci o captăm. Spengler are dreptate să se ri¬ 
dice împotriva concepţiei curente care face din influenţe entităţi 
independente care ar acţiona în virtutea unei dinamici interioare. 
Există popoare care nu adoptă decât o infimă parte din influenţe¬ 
le în care se „scaldă". De câte secole sunt laponii în contact cu su¬ 
edezii? Totuşi, a trebuit să vină secolul al XX-lea pentru ca o parte 
dintre ei să adopte câteva unelte europene elementare. Nu se îm¬ 
prumută de la o cultură străină decât ceea ce provoacă admiraţia, 

trezeşte invidia sau răspunde unei trebuinţe. Nu există influenţă 
sub constrângere absolută. Putem aplica popoarelor proverbul en¬ 
glez: One man may lead a horse to the water, but twenty cannot 
make him drink. 6 

Aşadar, în cazul în care un popor dominat împrumută elemen¬ 
te de cultură de la poporul dominator, putem corect presupune că 
el n-o face decât în măsura în care resimte — adesea împotriva pro¬ 
priei lui voinţe — o anumită admiraţie pentru poporul dominator 
sau pentru o anumită trăsătură a culturii lui. Acest adevăr este şi 
mai evident în situaţia în care popoarele dominatoare împrumută 
de la popoarele dominate. Dacă Alexandru şi, după el, dinastiile 
elenistice nu ar fi fost uluiţi de fastul şi măreţia curţii marelui-rege, 
ceremonialul şi riturile unei monarhii taxate de altminteri drept „bar- 
bară“ n-ar fi fost imitate. La fel stau lucrurile astăzi. Americanul 
alb, rasist datorită unei educaţii seculare, n-ar împrumuta anumite 
elemente de la cultura negrilor dacă în subconştientul lui aceste ele¬ 
mente n-ar provoca un fel de fascinaţie. în acest caz, am putea vorbi 
de „atracţie nemărturisită“. Oricum ar fi, dacă nişte reguli guver¬ 
nează materia, ele par dificil de determinat, deoarece ne aflăm in¬ 
tr-un domeniu fundamental afectiv şi imprevizibil. 

Ar fi de asemenea inexact să afirmăm că n-a existat niciodată 
aculturare sub constrîngere. Exemplul popoarelor supuse Impe¬ 
riului roman şi Imperiului chinez par a dovedi contrariul. Dar ce 
ştim de fapt despre modalităţile acestor aculturări vechi? Foarte 
puţine lucruri. în cazul Chinei, pare dificil să reconstitui astăzi 
procesul de sinizare a provinciilor excentrice. Din punct de ve¬ 
dere lingvistic, unitatea nu s-a realizat niciodată. Pentru alte tră¬ 
sături de cultură, procesul a durat, în fiecare caz, secole. Indiferent 
de ce s-a spus despre ea. Roma n-a încercat nicăieri să-şi impună 
civilizaţia. Ea a respectat limba şi obiceiurile popoarelor, care, la 
rândul lor, respectau Pax Romana şi care îşi manifestau stima, 
deşi superficial, faţă de zeii ei. Iată de ce Orientul elenistic şi asia¬ 
tic, precum şi întreaga Africă de Nord nu au fost contaminate de 
cultura greco-romană decât în straturile superioare. în Europa, aco¬ 
lo unde ne este mai uşor să urmărim procesul de romanizare, ca în 
Galla, se ştie că el a fost foarte lent şi că nu s-a realizat — sub efec¬ 
tul unor factori diverşi (ca, de pildă, propagarea creştinismului) — 

decât atunci când imperiul era gata să se prăbuşească, intr-o epocă 
în care puterea centrală deja se slăbise de multă vreme. 

La celţii din insulele britanice, în ciuda contactelor de mai mul¬ 
te ori seculare cu Roma şi a unei dominaţii parţiale, creştinismul 
şi, odată cu el, cultura latină nu s-au implantat şi n-au cunoscut o 
înflorire — atât de bogată pentru timpul ei — decât după ce orice 
risc de constrângere dispăruse, la sfârşitul secolului al V-lea. 

Am putea adăuga de asemenea exemplul mulatrilor din Anti- 
le şi al negrilor americani, care au început o producţie originală 
în literatură şi filozofie numai după un secol de la abolirea scla¬ 
vajului. 

în zilele noastre, realitatea colonizării şi efectele unei bruşte 
decolonizări oferă un vast câmp de observaţie, dar cât de dificilă 
e interpretarea lui! 

Ca regulă generală, avem impresia că în colonizarea recentă 
aculturarea a fost relativ mai lentă acolo unde ea s-a făcut sub con¬ 
strângere, de exemplu în coloniile de populare 7 , unde antagonis¬ 
mul dintre membrii celor două culturi a fost în mod necesar mai 
mare. Totuşi, dacă vrem să verificăm această ipoteză, cum să izo¬ 
lăm unităţile care trebuie comparate? Deoarece, pe de o parte, în 
funcţie de puterile coloniale, metodele de administrare au fost des¬ 
tul de diferite pentru a antrena consecinţe încă dificil de apreciat 8 , 
iar, pe de altă parte, nivelul de dezvoltare economică şi socială, 
nivelul de cultură al societăţilor autohtone în momentul contac¬ 
tului lor cu Occidentul (ceea ce etnologii au numit „punctul zero“) 
au fost foarte variabile de la un caz la altul. Nu este posibil să se 
compare în ceea ce priveşte punctul de plecare India cu ţările din 
Africa Ecuatorială, nici cu Egiptul şi Algeria. 9 Paradoxal totuşi, 
o rezistenţă maximă poate fi întâlnită la ambele extreme: fie la 
civilizaţiile foarte vechi, prea legate de valorile trecutului lor, ca 
India sau China, fie la populaţiile prea arhaice, incapabile de a 
se deprinde cu disciplina unei societăţi aflate într-un stadiu mai 
înaintat, cum a fost probabil cazul vechilor popoare caraibiene. 
De cele mai multe ori, dispariţia lor este explicată prin extermina¬ 
re sau prin efectul decimant al bolilor aduse de europeni. Aceste ex¬ 
plicaţii nu mi se par pe deplin satisfăcătoare, deoarece alte etnii — 
negrii, de exemplu — au supravieţuit aceloraşi încercări. Gilberto 
Freyre 10 îmi pare a fi mai aproape de realitate când sugerează că 

anumite grupuri de amerindieni încă se aflau în faza culesului de 
fructe în momentul sosirii albilor şi nu puteau face acest imens salt 
în timp pe care-1 reprezintă adoptarea, chiar şi la cel mai modest 
nivel, a unei civilizaţii agricole. Se poate vorbi de breakdown, de 
„depresie" colectivă. Această depresie poate să nu conducă la moar¬ 
tea colectivităţii, ci numai la o patetică resemnare care sfidează se¬ 
colele. Acesta pare să fie cazul anumitor comunităţi din America 
de Sud. Ne putem întreba dacă estomparea de mai multe ori mile¬ 
nară a sicilienilor nu s-ar fi datorat unui fenomen de aceeaşi natu¬ 
ră. La scara lumii antice, insula avea bogăţii, o întindere şi o situaţie 
geografică ce ar fi justificat, asemenea Cretei, o parte mai activă 
la mersul civilizaţiilor. Or, fără să admitem teze rasiste, totul se pe¬ 
trece ca şi cum locuitorii primitivi, cel puţin primul amalgam co¬ 
erent, au fost traumatizaţi de intruziunea unei civilizaţii străine, în 
împrejurarea de faţă aceea elenică, civilizaţie pe care au tolerat-o 
multă vreme, pe care au adoptat-o parţial, dar pe care niciodată nu 
au asimilat-o în întregime. De atunci, dominaţii străine s-au suc¬ 
cedat neîntrerupt: romani, bizantini, arabi, normanzi, angevini, 
aragonezi, Bourbonii din Neapole şi, în sfârşit, italienii din nord 
— dar fondul autohton se retrage într-o rezistenţă surdă, încăpăţâ¬ 
nată, de cele mai multe ori pasivă, sporadic explozivă, fără ca vre¬ 
odată comunitatea să-şi regăsească adevăratul echilibru. 

Orice societate, chiar când este relativ rău adaptată la mediu 
(un grup etnic nu găseşte în mod necesar cel mai bun răspuns la 
exigenţele mediului), reprezintă întotdeauna o totalitate armonioa¬ 
să şi ea îi modelează pe membrii grupului într-atât, încât orice 
intruziune a străinilor antrenează un risc de distrugere pentru în¬ 
treaga comunitate. Observarea fenomenelor actuale de acultura- 
re ne furnizează nenumărate exemple de societăţi perfect 
echilibrate în structurile şi ritmurile lor tradiţionale, care au pre¬ 
zentat tulburări grave, cel puţin un regres net al moralităţii, după 
primul contact cu civilizaţia occidentală. Impactul unei civilizaţii 
mai dinamice asupra unei societăţi relativ statice produce mereu 
un „şoc operator", ca o grefa a unui organ străin pe un corp bol¬ 
nav. Pacientul se poate regenera sau, dimpotrivă, e posibil să se 
declanşeze un fenomen de respingere şi să moară. Acest fenomen 
este total iraţional, şi iată de ce occidentalii, chiar când sunt ani- 

maţi de cele mai bune intenţii, sunt de cele mai multe ori inca¬ 
pabili să înţeleagă reacţiile popoarelor din Lumea a treia în faţa 
acestei intruziuni explozive în modul lor de viaţă. 11 

De asemenea, orice grup social este în mod firesc conservator. 
Viaţa socială este atât de importantă pentru individ — sociologia 
contemporană a demonstrat-o suficient 12 —, încât conservarea, 
aparent fără schimbare, a limbii, a riturilor religioase, a practici¬ 
lor şi obiceiurilor, pe scurt a tot ceea ce reprezintă mediul lui mo¬ 
ral, pare imperativă. Acest conservatorism şi această reacţie de 
apărare sunt cu atât mai vii, solidaritatea grupului este cu atât mai 
mare, cu cât societatea este mai vulnerabilă şi mai arhaică. Desco¬ 
peririle arheologice ale ultimelor decenii au scos la lumină nume¬ 
roase cazuri de culturi primitive aflate în contact unele cu altele şi 
care totuşi şi-au păstrat de-a lungul mileniilor tradiţiile distincte. 

Apartenenţa la un grup relativ stabil este o necesitate aproape 
organică. Individul se poate dezvolta numai într-un mediu stabil 
şi armonizat. Recent a fost descoperit unul dintre mijloacele imagi¬ 
nate de natură pentru a asigura coeziunea anumitor societăţi de ani¬ 
male: secreţia de substanţe odorante numite feromoni (sau la unii 
autori: ferormoni), suficient de subtile şi variate pentru a permite 
identificarea membrilor în interiorul grupurilor restrânse. în Aus¬ 
tralia, studii foarte amănunţite au fost făcute pe colonii de iepuri de 
crescătorie. 13 Astfel s-a putut determina faptul că nu numai fiecare 
specie — mai ales acelea care trăiesc în turmă —, dar şi fiecare fa¬ 
milie secretă prin mai multe serii de glande mirosuri diferenţiate, 
deosebit de dezvoltate la masculul dominator al grupului şi care 
servesc la marcarea tuturor membrilor grupului cu un semn dis¬ 
tinct. în societăţile umane, această indispensabilă identificare şi 
coeziune a grupului este asigurată de un ansamblu de trăsături cul¬ 
turale care joacă rolul feromonilor din societăţile de animale. Aces¬ 
tea sunt oarecum „feromonii noştri culturali 14 . 

Fiecare individ aparţine unei serii de cercuri (concentrice sau 
intersectate, de la cel al familiei până la cel al etniei sau naţiunii), 
în comunicarea care se stabileşte în interiorul acestor cercuri există 
veritabile automatisme sociale ale gândirii. La limită, între mem¬ 
brii unei familii unite, există o înţelegere aproape fără cuvinte, 
fie prin gest, fie prin privire, care denotă un fel de complicitate 
tainică. Invers, între oameni din medii diferite, educaţi diferit — 

şi cu atât mai mult între indivizi aparţinând unor culturi diferite, 
chiar acolo unde limba nu este un obstacol absolut —, există o jenă, 
o dificultate de comunicare care poate ajunge până la ostilitatea ira¬ 
ţională. Aceleaşi cuvinte nu au exact acelaşi sens, nici aceeaşi re¬ 
zonanţă afectivă şi nici aceleaşi „armonice". Ele nu evocă acelaşi 
arierplan spiritual. Test suprem: nu aceleaşi lucruri stârnesc râsul. 

Propagarea, în epoca contemporană, a englezei şi a francezei, 
ca urmare a colonizării, oferă în acest domeniu un vast teren de 
observaţie. Să comparăm, de pildă, complexul mental al unui in¬ 
telectual hausa anglofon pe de o parte cu acela al unui indian 
anglofon, şi pe de altă parte cu acela al unui haussa francofon: 
apropierea de înrudirea de origine sau de noua înrudire cultura¬ 
lă va depinde probabil de gradul de aculturare. Momentul cru¬ 
cial ar veni când limba lui maternă va fi uitată sau cel puţin când 
nu se va mai gândi în această limbă? Chiar la clasele foarte cul¬ 
tivate şi poliglote, indivizi rezultaţi din căsătorii mixte (interna¬ 
ţionale) sunt adesea „fiinţe hibride", care se simt stingheri atât în 
grupul patern, cât şi în cel matern — cu excepţia cazurilor când 
unul dintre grupuri i-a acaparat în întregime. 

în anumite epoci, pot să apară elite internaţionale, create prin- 
tr-o cultură comună, uneori pe o arie foarte întinsă. Aşa s-a în¬ 
tâmplat în oraşele din jurul Mediteranei în epoca elenistică şi 
romană, precum şi în Occident, în înalta societate europeană fran- 
cizată, de la mijlocul secolului al XVIII-lea la începutul secolului 
al XX-lea. Şi aici totuşi, trebuinţa de omogenitate se regăseşte pe 
alt plan: acela al clasei sociale. Ca unnare a evoluţiei şi a revolu¬ 
ţiilor din ultimul secol, acest fenomen de stratificare orizontală pare 
să fie în regres — cu condiţia ca el să nu se reproducă mâine în- 
tr-un nou context, acela al preponderenţei anglo-saxone. 14 

în general, aristocraţia se lasă mai uşor deznaţionalizată decât 
masa. Ea este în chip firesc mai capabilă să asimileze elementele 
unei culturi străine. Aristocraţia este prima care se apucă să mai¬ 
muţărească manierele cu trecere la poporul care se bucură de pres¬ 
tigiu, prima care îi adoptă moda şi îi învaţă limba. Burghezia o 
urmează mai încet, poporul şi mai încet — sau niciodată. Astfel, 
în Orientul antic numai un strat subţire de „colaboratori" din clasele 
sus-puse a fost elenizat, iar „ffancizarea" Europei în secolele al 
XVIII-lea şi al XlX-lea a rămas un fenomen eminamente aristocra- 

tic. Când circumstanţele istorice au pennis, de exemplu o lungă du¬ 
rată a dominaţiei unei culturi superioare asupra unor popoare afla¬ 
te în starea de precultură — cazul Galiei şi al Spaniei —, procesul, 
care începuse cu educarea şi asimilarea fiilor fruntaşilor, poate pe 
unnă să se desfăşoare până la asimilarea completă. 15 Probabil că în 
secolele care vin vom asista la o evoluţie de acelaşi ordin în vechi¬ 
le colonii engleze şi franceze din Africa, unde pretutindeni există o 
netăgăduită voinţă de aculturare, însoţită, uneori, de convingerea de 
a putea totuşi conserva ceea ce este esenţial în psihicul african. 

Dimpotrivă, în Europa secolului al XlX-lea, unde culturile na¬ 
ţionale erau vizibil de acelaşi nivel, a existat o reacţie. în Ger¬ 
mania şi în Rusia, ea s-a produs sub efectul unor cauze aparent 
contradictorii: pe de o parte, revolta împotriva dominaţiei napo¬ 
leoniene, pe de alta scăderea puterii şi a prestigiului Franţei înce¬ 
pând de la mijlocul secolului. Cu alte cuvinte, procesul de aculturare 
a fost întrerupt de eşecul tentativei franceze de hegemonie. S-ar 
putea da alte exemple. De fiecare dată când se scufundă în am¬ 
bianţa populară, clasa conducătoare regăseşte calea naţională. în 
Germania secolului al XVIII-lea, moda franceză acoperă aproa¬ 
pe toate manifestările culturale, dar nu pătrunde în profunzime. 
Dacă distanţa (diferenţa de ,,stil“) dintre nobilime şi burghezie pare 
să fi fost mai mare în Germania decât în Franţa, această situaţie 
se datorează faptului că utilizarea unei limbi străine ca principal 
vehicul de cultură introduce în chip necesar un nou criteriu social; 
creează o barieră în plus între clase, precum şi o cauză suplimen¬ 
tară de antagonism. între burghezia intelectuală din care ţâşneau 
virtualităţile rasei şi subţirele strat aristocratic francizat, va fi exis¬ 
tat nu numai un refuz de sus în jos, dar şi un refuz de jos în sus. 

De altfel, această deznaţionalizare prioritară a elitei se poate 
produce şi atunci când poporul învingător adoptă civilizaţia în¬ 
vinşilor. Avem faimosul exemplu al Romei. Graecia capta ferum 
victorem cepit* — deşi influenţa grecească începuse să se facă 


* „Grecii-nvinşi îl cuceriră pe-al lor aspru-nvingător“ (Horaţiu, Epis- 
tulae, 2, 1, 156, trad. rom. de Lelia Teodosiu, în Horatius, Opera om- 
nia, voi. II, ediţie critică de Mihai Nichita, Editura Univers, Bucureşti, 
1980, p. 285) ( n.ed .). 

simţită chiar înainte de cucerirea Greciei. Nu numai arta şi gân¬ 
direa Romei şi Italiei au fost profund (suntem ispitiţi să spunem: 
integral) elenizate, dar — amănunt insuficient subliniat — lim¬ 
ba greacă a fost probabil de-a lungul generaţiilor limba „de sa¬ 
lon" a elitei romane — şi asta chiar în momentul ascensiunii ei 
la dominaţia lumii antice. 16 Doar mai târziu, sub imperiu, aceas¬ 
tă relativă „alienare" a clasei conducătoare romane avea să înce¬ 
teze —, dar se schimbase şi „clasa conducătoare"! 

în sensul unei aculturări în sus, a învingătorilor, avem cazul 
şi mai tipic al invadatorilor succesivi ai Chinei imperiale — turci, 
mongoli sau manciurieni — a căror sinizare s-a realizat, de fie¬ 
care dată, începând cu Curtea şi anturajul ei imediat. 

Sub ochii noştri, avem un exemplu similar în Africa de vest: 
aristocraţia fulani, implantată la începutul secolului al XlX-lea 
în nordul actualei Nigerii, într-o ţară hausa, ca urmare a cuceri¬ 
rii lui Usman dan Fodio, este astăzi complet „hausa" — fără să-şi 
fi pierdut cu toate acestea conştiinţa şi mândria originii ei. 17 

Invers, ţăranii din regiunile cele mai îndepărtate şi societăţile 
cele mai arhaice se agaţă cu cea mai mare îndărătnicie de obice¬ 
iurile ancestrale. Virtuţile conservatoare ale ramurilor izolate sunt 
cunoscute: bălinele ruseşti din ciclul Kievului au fost descoperi¬ 
te în secolul al XlX-lea (în chip aproape miraculos) în extremul 
nord al Rusiei, pe malul marilor lacuri; cel mai frumos ciclu de 
epopei germanice a fost conservat în îndepărtata colonie insula¬ 
ră a Islandei. Dintre naţiunile romanice, ramura românească, izo¬ 
lată complet de restul romanităţii timp de aproape un mileniu şi 
jumătate, a păstrat în folclorul ei reminiscenţele cele mai apro¬ 
piate de folclorul latin. 18 La fel, folclorul francez din secolele al 
XVII-lea-al XVIII-lea este astăzi mai bine conservat în Canada 
(Quebec) decât în provinciile franceze de unde este originar. 

Când un grup acceptă aculturarea sau când o influenţă străi¬ 
nă începe să acţioneze, imperceptibil şi fără o rezistenţă excesi¬ 
vă din partea grupului receptor se stabilesc un ritm şi o anumită 
progresiune, pe care le regăsim, cu unele variante, în toate cazu¬ 
rile. Un lucru e sigur: aculturarea nu e niciodată totală şi, mai ales, 
nu imediată. Ea are nevoie de un anumit timp de maturizare. Ase- 

mănător unei boli, ea are perioada ei de incubare, care este — 
toate exemplele concordă — de o sută-o sută patruzeci de ani. 

Este interesant să notăm că această observaţie are legătură cu 
aceea tăcută de sociologi, care au constatat, pe exemple contem¬ 
porane, că „personalitatea de bază“ nu se schimbă înainte de tre¬ 
cerea a trei generaţii. Când părăsim domeniul asimilării unei familii 
sau a unui mic grup pentru a observa aculturarea unui ansamblu 
mai vast — o naţiune, de exemplu —, care anume semne ne per¬ 
mit să afirmăm că procesul de aculturare este terminat sau că cel 
puţin el a ajuns la stadiul în care este ireversibil? Desigur, va fi 
existat înainte o întreagă serie de alte gesturi, de alte semne de 
supunere, precum adoptarea anumitor tehnici şi a anumitor şti¬ 
inţe, adoptarea costumelor, a manierelor, a jocurilor, adesea şi a 
habitatului şi a mobilierului — vom reveni asupra lor —, dar nu¬ 
mai când unitatea aculturată este capabilă să creeze în stilul adop¬ 
tat putem s-o considerăm ca definitiv asimilată. 

De cele mai multe ori, ne e greu să determinăm punctul de 
plecare al procesului de aculturare şi deci durata perioadei de in¬ 
cubare. Cazul Rusiei lui Petru cel Mare (ucazul din 4 ianuarie 1700) 
şi acela de la începutul erei Meiji în Japonia (predarea puterii de 
către ultimul şogun împăratului, 15 octombrie 1867) constituie 
excepţia. Am putea de asemenea cita acel nizami djedid din 1793, 
care a reformat armata turcă, după pacea de la Iaşi, dar în realita¬ 
te e vorba de un fals punct de plecare, deoarece rezistenţele au fost 
pe urmă foarte aprige şi atitudinea sultanilor indecisă. O sută trei¬ 
zeci de ani mai târziu, revoluţia lui Atatiirk reprezintă mai degra¬ 
bă un punct de plecare decât un punct de sosire. în schimb, tratatul 
de la Saint-Clair-sur-Epte, prin care Carol III al Franţei cedează 
în 911 normanzilor viitoarea Normandie, pare să fi fost la origi¬ 
nea unei asimilări totale şi rapide a normanzilor în noua lor aşe¬ 
zare. Dacă este dificil să aplicăm în acest caz criteriul creaţiilor 
artistice şi intelectuale pentru simplul motiv că ne este imposibil 
să ştim — de exemplu — dacă constructorii noilor catedrale erau 
sau nu descendenţii vikingilor, putem totuşi presupune că mâna 
de feudali care în secolul următor va duce cultura franceză în for¬ 
mare în Anglia, în Sicilia şi până în Mediterana răsăriteană va fi 
fost de autentic neam normand. Marea aventură a normanzilor 

francizaţi începe exact la o sută de ani după instalarea în Nonnan- 
dia: 1009, Gilbert Batuere şi oamenii lui la Bari, ca mercenari ai 
longobarzilor împotriva bizantinilor; 1029, fratele lui Renouf, con¬ 
te de Aversa; 1043, Guillaume de Hauteville, conte de Melfi; 1059, 
fratele lui, Robert Guiscard, duce de Puglia şi de Calabria; 1061, 
cucerirea Siciliei de la sarazini de către mezinul lor, Roger; 1066, 
Wilhelm Cuceritorul în Anglia. 

Aventura „normanzilor 11 din Rusia este perfect paralelă cu aceea 
a normanzilor din vest: o sută treizeci de ani se scurg între insta¬ 
larea lui Rurik la Novgorod, pe la 859, şi introducerea creştinis¬ 
mului de stat de către Vladimir cel Mare în 989. între timp, 
creştinismul se infiltrase deja şi prin vest, şi prin sud şi minorita¬ 
tea dominantă scandinavă se slavizase în întregime, dacă judecăm 
după datele onomasticii, care coroborează alte informaţii istorice. 

O perioadă echivalentă se scurge între supunerea saxonului Wi- 
dukind de către Carol cel Mare în 783 şi momentul în care ducele 
Henric de Saxa (919-936) porneşte unificarea Germaniei sub di¬ 
nastia Ottonienilor. 

Pentru a reveni la primele noastre exemple, cazul Rusiei mo¬ 
deme este tipic: în ciuda unui efort susţinut şi a unor rezultate ime¬ 
diate în anumite domenii (annată, administraţie, urbanism etc.), o 
sută douăzeci de ani au fost necesari pentru a avea primele opere 
modeme şi originale ale Rusiei: acelea ale lui Puşkin începând din 
1820. Cam în aceeaşi epocă, gândirea politică occidentală îşi face 
prima apariţie — efemeră — în Rusia: complotul „decembriştilor 11 
în 1825. 

Pentru Japonia, aculturarea apare după un secol aproape com¬ 
pletă. Ea există neîndoielnic în domeniul ştiinţei şi în cel al tehni¬ 
cii. De asemenea, în arhitectură. Celelalte arte, inclusiv literatura, 
par să urmeze. Doar în muzică japonezii n-au dat încă un mare com¬ 
pozitor „modem 11 (vom vedea imediat că, de la o cultură la alta, toc¬ 
mai muzica „trece 11 cel mai greu). Au însă, de pe acum, orchestre 
„clasice 11 şi dirijori de reputaţie mondială. 

Alte cazuri de aculturare recentă sunt şi mai dificil de circum¬ 
scris. Când va fi început occidentalizarea Greciei? în insulele ocu¬ 
pate de veneţieni, procesul a început de timpuriu, dar amploarea lui 
a fost limitată 19 probabil din cauza rezistenţei îndârjite a Bisericii 



CONTACTE ÎNTRE CIVILIZAŢII 341 

greceşti; poate şi din cauza poverii prea grele a Antichităţii ele- 
nice pe care grecii moderni voiau să şi-o asume. Cred că trebuie 
să situăm spre a doua jumătate a secolului al XVIII-lea înclinarea 
decisivă a Greciei modeme spre Occident, când cultura franceză 
pătrunde în mediile Fanarului şi când negustori greci se stabilesc 
în număr din ce în ce mai mare pe malurile Mării Negre, recent 
câştigate de Rusia. Totuşi, primul mare poet, Solomos (1798-1857) 
este originar din Insulele Ionice. Marii poeţi ai Greciei contem¬ 
porane se nasc după mijlocul secolului al XlX-lea (Palamas, 1859; 
Kavafis, 1863). Peste o sută de ani se vor fi scurs de la începu¬ 
turile occidentalizării până la vârsta maturităţii lor. 20 

Aceeaşi dificultate de a situa începuturile occidentalizării la 
români. Să reţinem două date extreme: terminus a quo, 1700, uni¬ 
rea unei părţi a Bisericii ortodoxe din Transilvania cu Roma; ter¬ 
minus ad quem, 1806-1812, ocuparea prelungită a principatelor 
de către ruşi, în timpul căreia se răspândesc costumul în stil oc¬ 
cidental şi practica limbii franceze (favorizată de altfel şi de fana¬ 
rioţi şi de serii de emigranţi francezi). Trebuie probabil să alegem 
arbitrar o dată între aceste două limite. Să adăugăm că, pe de o 
parte, acţiunea preoţilor educaţi la Roma nu începe să se facă sim¬ 
ţită decât în a doua jumătate a secolului al XVIII-lea, dar că, pe 
de altă parte, la începutul secolului următor, chemarea spre Occi¬ 
dent (mai ales spre Franţa) este atât de puternică în principate, 
încât putem vorbi de un proces accelerat şi aproape entuziast. în 
realitate, generaţia care era matură în 1848 dă deja un poet de ni¬ 
vel occidental, Alecsandri. Dar primul geniu autentic, Eminescu, 
se naşte în 1850 şi creează între 1865 şi 1880. 

Am sugerat mai sus 21 că lunga ocupare a Ungariei de către 
turci şi rezistenţa care mai târziu s-a manifestat faţă de ffabsburgi 
au creat aproape o întrerupere între Ungaria medievală şi Unga¬ 
ria modernă, astfel încât se poate vorbi de o nouă aculturare fă¬ 
cută de Occident în secolul al XVIII-lea. Dacă această analiză e 
corectă, putem situa începutul acestui nou proces de aculturare în¬ 
tre 1699 (tratatul de la Karlowitz) şi 1711 (sfârşitul răscoalei an- 
tihabsburgice conduse de Francisc Râkoczi II). Şi aici, primele mari 
opere literare se situează după circa o sută-o sută patruzeci de ani: 

Kisfaludy (1788-1830), şi marea generaţie de la 1848, Arany, năs¬ 
cut în 1817, Petofi, născut în 1823. 

Să amintim în trecere (am notat deja faptul în legătură cu „vâr¬ 
sta eroică“) că pretutindeni înflorirea poeziei o precedă pe aceea a 
marii proze. Puşkin şi Lennontov îi precedă (cu puţin, trebuie s-o 
recunoaştem) pe Turgheniev, Dostoievski şi Tolstoi. La polonezi, 
greci, sârbi, croaţi şi cehi, marii poeţi apar de la începutul secolu¬ 
lui al XlX-lea, dar trebuie să aşteptăm epoca contemporană pen¬ 
tru a avea prozatori de acelaşi nivel (Sienkiewicz, Kazantzakis, 
Andric şi Krle'a Capek). Românii au povestitori de mare talent (Ne- 
gruzzi, Creangă) care fac parte din aceeaşi generaţie cu poeţii, dar 
romanul apare târziu (Duiliu Zamfirescu, Rebreanu). La unguri Jo- 
kai îi succedă lui Kisfaludy la distanţă de o generaţie. 

Aceeaşi observaţie se poate face în legătură cu artele plastice 
şi cu muzica. în ceea ce priveşte muzica, ea răzbate ultima (aproxi¬ 
mativ o generaţie se scurge între Puşkin şi „grupul celor cinci“, 
între Arany şi Bela Bartok, între Eminescu şi Enescu). 

Dacă fenomenul s-ar confirma, atunci ar exista viteze diferite 
de incubare, în funcţie de trăsăturile de cultură şi de diferitele ma¬ 
nifestări ale spiritului. Nu caut stabilirea unei legi pe baza unor 
informaţii la urma urmelor fragmentare, şi cu atât mai puţin o ex¬ 
plicaţie. în special cazul muzicii pune o problemă tulburătoare. To¬ 
tul se petrece ca şi cum, dintre diversele manifestări ale unei culturi, 
muzica ar avea rădăcinile cele mai adînci, dezrădăcinarea ei fiind 
cea mai dificilă şi germinarea ei într-un sol străin cea mai lentă. 

Altă observaţie: când aculturarea este acceptată, când ea nu e 
doar faptul unei minorităţi de „trădători" sau de „colaboratori", 
asistăm la un fel de fenomen de osmoză. Nu e deloc necesar ca 
exemplul străin, noile forme de a fi şi de a gândi, învăţământul 
— într-un cuvânt, ansamblul noii culturi — să fi pătruns în toa¬ 
te straturile populaţiei aculturate pentru ca din orice strat social, 
fără antecedente familiale, să se poată ivi geniul creator. Ceea ce 
este într-adevăr tulburător este posibilitatea unui om, ieşit dintr-un 
mediu relativ incult, de a atinge cele mai înalte sfere ale artei şi ale 
gândirii, dar numai când grupul lui etnic va fi atins un anumit grad 
de maturare în noua cultură, când îşi va fi terminat (sau aproape 
îşi va fi terminat) perioada de incubare. Invers, la prima generaţie 
de aculturare, chiar indivizi ieşiţi din clasa cea mai cultivată nu 

ajung niciodată să fie creatori în cadrul civilizaţiei a cărei grefa 
au primit-o. 22 

în anumite cazuri, se poate observa o reacţie târzie, o nouă 
trezire a rezistenţei faţă de cultura implantată. E vorba de o reacţie 
intelectuală, care apare când perioada de incubare tocmai s-a în¬ 
cheiat, ca o nostalgie — uneori violentă — a epocii în care înflo¬ 
rea o cultură autohtonă sau presupusă a fi aşa. Această reacţie de 
rezistenţă a fost deosebit de perceptibilă în Rusia la mijlocul se¬ 
colului al XlX-lea. Fenomene asemănătoare, de tendinţă arhai¬ 
zantă, s-au produs şi în alte ţări din Europa de Est, având consecinţe 
până în domeniul politic (cazul mişcării legionare la români). Dar 
în general aceste reacţii n-au viitor. 

Ce explicaţie se poate da acestei ineluctabile necesităţi a exis¬ 
tenţei unei perioade de incubare în adoptarea unei civilizaţii străi¬ 
ne? De ce trebuie cel puţin trei generaţii de aculturare pentru a 
modifica personalitatea de bază? 23 

Există mai întâi o unitate ireductibilă, care nu poate fi compri¬ 
mată: generaţia. Individul adult, crescut, format de mediul lui, e 
foarte greu maleabil. El nu suportă decât transformări neesenţiale. 
Transplantat, de exemplu, intr-un mediu cultural străin (pe bună 
dreptate limbajul obişnuit asimilează expatrierea cu o dezrădă¬ 
cinare), el încearcă să aducă cu el câte ceva din pământul lui na¬ 
tal, să reconstituie cât de cât mediul cultural care era al lui, fără de 
care va cădea pradă unor tulburări profunde. Voinţa de a se adapta 
de care am vorbit mai sus, acel animus poate să uşureze tranzi¬ 
ţia — mai ales la a doua generaţie, dacă părinţii imigraţi renun¬ 
ţă să le transmită copiilor moştenirea lor ancestrală, limba şi 
tradiţiile lor —, dar ea nu poate depăşi pragul generaţiei. Acest 
lucru se adevereşte mai ales în cazul celor care au emigrat împo¬ 
triva voinţei lor (refugiaţii politici, al căror număr a sporit, într-o 
proporţie nemaivăzută până azi, în urma evenimentelor care au 
avut loc în a doua parte a veacului al XX-lea). La ei, aşteptarea 
întoarcerii în patrie face şi mai dificilă adaptarea. Numeroase an¬ 
chete sociologice au revelat în aceste medii foarte multe fenomene 
de inadaptare şi depresie nervoasă. 

Bariera generaţiei este şi mai perceptibilă, şi mai manifestă, 
în cazul aculturării colective — adică în situaţia în care un întreg 
grup etnic e pe cale de a se transforma. Totuşi, dacă nu există o 

opoziţie îndârjită, schimbările de la o generaţie la alta pot să fie 
importante, dar nu atât încât să şteargă acea memorie colectivă 
care acoperă trei sau patru generaţii şi care reprezintă în medie 
contactul nostru direct cu generaţiile trecutului. Universul nos¬ 
tru mental (de cele mai multe ori, sub o formă inconştientă) aco¬ 
peră în timp ceea ce ne-a fost povestit direct; el coboară adică până 
la copilăria bunicilor noştri. 24 Dacă mergem de la vârsta adultă a 
unui individ până la copilăria bunicilor lui, regăsim cifrele de mai 
sus: o sută-o sută patruzeci de ani. 

Există mai multe praguri naturale în percepţia noastră şi în mo¬ 
dul nostru de a înţelege evenimentele istorice; mai întâi, pragul 
foarte marcat al propriilor noastre amintiri. Aceste amintiri, chiar 
când sunt mai târziu ordonate din nou sub efectul povestirilor şi 
al învăţăturilor exterioare, păstrează un parfum unic, o anumită 
consistenţă particulară. Evenimente imediat anterioare, povestite 
de părinţii noştri sau învăţate din cărţi, nu participă niciodată la 
aceeaşi realitate. Trecutul, anterior primelor imagini ale lumii pe 
care copilul le-a păstrat, este împins de acesta într-un timp pro- 
priu-zis „imemorial 44 . Inteligenţa leagă mai târziu cele două se¬ 
rii de evenimente (cele dinaintea memoriei şi cele de după) fără 
să şteargă vreodată complet acest prag natural. Există apoi un al 
doilea prag, cel al povestirilor de familie şi al contactelor directe 
(şi pe cât posibil „simpatetice 44 ) cu vechile generaţii. E vorba de 
un prezent secund, mai estompat. Dincolo de această copilărie a 
bunicilor (şi mai rar a străbunicilor) există într-adevâr o altă lume, 
trecutul îndepărtat, era anterioară epocii contemporane, cu care 
generaţia noastră practic nu mai comunică. 25 

Acest caracter necesar, ineluctabil şi general al perioadei de 
incubare ne conduce la marcarea limitelor naturale ale unui fe¬ 
nomen despre care se vorbeşte mult de câtva timp: acela al accele¬ 
rării Istoriei. 26 Ar fi absurd să tăgăduim că ritmul evoluţiei umanităţii 
s-a accelerat şi că societăţile umane — cel puţin un anumit număr 
dintre ele, grupate în mari civilizaţii — au suportat în ultimele 
cinci-şase milenii transformări mai profunde decât în timpul celor 
cinci sau şase sute de mii de ani precedenţi. Dacă la aceasta adău¬ 
găm răsturnările vizibile şi cu totul considerabile aduse în viaţa ome¬ 
nirii de civilizaţia occidentală de la revoluţia industrială încoace, 
atunci suntem foarte ispitiţi să ne imaginăm o accelerare continuă 

şi progresivă a Istoriei. Dar la fel cum un corp greu lăsat în vid atin¬ 
ge după un timp o anumită viteză constantă, probabil că anumite 
legi naturale se opun unei accelerări continue a Istoriei. 

Trebuie mai întâi să distingem pe de o parte o accelerare pro¬ 
gresivă şi generalizată (deşi foarte inegal generalizată, deoarece 
unele populaţii izolate se află şi astăzi la nivelul epocii de piatră), 
accelerare rezultată din acumularea tehnicilor care au sfârşit prin 
a dobândi un fel de dinamică proprie, şi pe de altă parte accele¬ 
rările periodice şi localizate, legate de fazele ciclurilor de civili¬ 
zaţie. Astfel, anumite realizări ale civilizaţiei (limbajul sau gândirea 
filozofică, de pildă) îşi încetinesc mersul în partea superioară a 
curbei, în perioada de înflorire a unei civilizaţii şi în epoca im¬ 
perială, ca şi cum ar vrea să fixeze o clipă de eternitate, şi dim¬ 
potrivă îşi grăbesc mersul în josul curbei în timpul perioadelor 
medievale. O anumită stabilitate caracterizează mentalul colectiv al 
epocilor clasice; dimpotrivă, transformări rapide pe acela al epoci¬ 
lor de tranziţie. Universul mental al lui Marcus Aurelius e mai aproa¬ 
pe de acela al Scipionilor sau chiar al lui Pericle decât de universul 
Sfântului Augustin sau al lui Sidonius Apollinaris. Cel mai bun ba- 
rometm al acestor accelerări este transfonnarea rapidă a limbii. 

în schimb, în timpul perioadelor de stabilitate clasică, socie¬ 
tăţile fac în general rapide progrese tehnice (dintre care unele se 
vor pierde pe urmă în perioadele medievale). Ar trebui deci să 
ştim dacă imensele transformări materiale pe care le-a trăit civi¬ 
lizaţia noastră de două veacuri încoace nu sunt mai degrabă le¬ 
gate de ciclul de civilizaţie decât de o accelerare continuă a Istoriei; 
şi dacă ele nu vor fi urmate într-un secol sau două de o fază de 
stagnare, apoi de regres. 

A doua observaţie: chiar în epocile de transformare accelera¬ 
tă există o limită a accelerării, o limită de nedepăşit: capacitatea 
de elasticitate psihologică a generaţiilor. 

Mai mult, ar fi interesant să putem determina dacă şi în ce mă¬ 
sură transfonnările tehnice cărora astăzi li se acordă atâta impor¬ 
tanţă afectează ciclurile de civilizaţie; dacă revoluţiile în tehnicile 
de război şi în mijloacele de producţie (în agricultură, în utilaje, 
în mijloacele de transport şi mai ales în navigaţie) au modificat 
în trecut viteza de evoluţie a ciclurilor de civilizaţie, au lungit sau 
au scurtat diferitele faze ale ciclului. Mi se pare că nu. în epoca 

contemporană, transformarea într-adevăr prodigioasă pe care în¬ 
treaga planetă a suportat-o datorită revoluţiei industriale şi des¬ 
coperirilor ştiinţifice care merg împreună nu pare să fi influenţat 
ritmul de evoluţie al civilizaţiei noastre. Vreau să spun că dacă 
ritmul de dezvoltare politică pe care l-am găsit peste tot în mie¬ 
zul evoluţiei se repetă şi în civilizaţia noastră ca în toate civili¬ 
zaţiile care au precedat-o, atunci ne aflăm astăzi în ultima fază a 
erei „regatelor combatante“ care a început de patru secole şi ju¬ 
mătate. Or, două secole s-au scurs de la revoluţia industrială de¬ 
spre care în general se crede că a deschis o eră nouă în istoria 
umanităţii, şi cele două fenomene par să nu fi interferat deloc. Re¬ 
voluţia tehnică n-a modificat ritmul ciclului politic: concurenţii 
în luptă pentru hegemonia civilizaţiei occidentale au continuat să 
se înfrunte şi să se elimine într-un timp, putem spune, „nonnal“, 
şi ansamblul civilizaţiei occidentale nu şi-a grăbit mersul spre uni¬ 
tate şi nici n-a manifestat încă vreo tendinţă de întoarcere spre o 
fază anterioară (voi face mai departe o rezervă în acest sens, vor¬ 
bind de evoluţia artelor contemporane). 

Asistăm oare pentru prima dată la o întâlnire între o mare re¬ 
voluţie tehnică şi un ciclu de civilizaţie? Ne gândim fireşte la „in- 
ventarea“ agriculturii sedentare şi la inventarea bronzului şi a 
fierului. Prima este un fenomen care a precedat imediat şi a condi¬ 
ţionat probabil naşterea primelor civilizaţii. Celelalte două — cel 
puţin în privinţa difuziunii lor — sunt fenomene istorice, adică 
dincoace de începuturile primelor civilizaţii. Dacă ele au provo¬ 
cat modificări sensibile în mijloacele de producţie şi în tehnicile 
de război (astfel încât apariţia lor a părut să justifice calificativele 
de „epocă a bronzului“ şi de „epocă a fierului 1 * la istorici şi la spe¬ 
cialiştii în preistorie), nu vedem ca ele să fi modificat ciclurile ci¬ 
vilizaţiilor deja născute în momentul apariţiei lor, cu excepţia 
cazului în care ar fi avut loc o răsturnare vremelnică a anumitor 
echilibre militare. încă o dată, singure, aceste invenţii nu pot fi luate 
ca punct de plecare al unei „epoci“ a umanităţii. în ciclul pe ca- 
re-1 trăim, lucrurile stau la fel în legătură cu inventarea navigaţiei 
cu pânze, a prafului de puşcă şi chiar a tiparului (în ciuda descope¬ 
ririi „galaxiei Gutenberg“ de profesorul Marshall McLuhan!). 

Am văzut că longevitatea medie a civilizaţiilor e de două mii-două 
mii cinci sute de ani. Dacă observaţia e corectă, în scurta perioadă 

care acoperă era istorică la scara evoluţiei umane nici o accelerare 
nu-mi pare decelabilă în ritmul ciclurilor de civilizaţie. 

Am deschis această paranteză referitoare la perioada de incu- 
bare pentru a marca limitarea psihologică pe care aceasta o im¬ 
pune unei accelerări, posibile, a Istoriei. 

Să încheiem acest capitol cu o altă remarcă: perioada de incu- 
bare de o sută-o sută patruzeci de ani nu reprezintă decât o limită 
minimă, observabilă în cazurile de voinţă manifestă de a adapta o 
civilizaţie străină (în general, de sus în jos: conversiune a princi¬ 
pelui şi a notabilităţilor etc.). Acolo unde nu întâlnim această voin¬ 
ţă de sus şi această acceptare de jos, procesul poate să fie mult mai 
lung sau să nu se producă deloc. Cazul indienilor din cele două 
Americi ne oferă toată gama răspunsurilor posibile. 

Se poate de asemenea produce o sciziune între minoritatea do¬ 
minantă şi masă. De exemplu, în lungul contact dintre elenism şi 
Orient (perioada elenistică şi romană) se observă un dublu feno¬ 
men, dintre cele mai instructive: pe de o parte, numai o fracţiune 
din elita orientală s-a lăsat elenizată, iar pe de altă parte, în Occi¬ 
dent, masa s-a „orientalizaf ‘ puţin câte puţin, în primul rând sub 
efectul curentelor religioase, aduse de soldaţi, negustori şi sclavi. 

în sfârşit, trebuie să ţinem cont de vârsta respectivă (în ter¬ 
meni de civilizaţie) a grupului donator şi a grupului receptor. La 
limită, în cazul unei întâlniri între popoare aflate în starea de pre- 
cultură (de exemplu, invaziile barbare) şi o civilizaţie pe cale de 
a se dezagrega, aculturarea este deosebit de lungă. La drept vor¬ 
bind, nu se mai poate vorbi de aculturare, deoarece în această în¬ 
tâlnire nici unul dintre cele două grupuri nu mai adoptă 
civilizaţia celuilalt, în schimb o nouă civilizaţie va germina lent. 
Şi am văzut că această germinare durează în medie şapte-opt sute 
de ani. Nu mai suntem în prezenţa unui fenomen de aculturare, 
ci a unui ev mediu, între două generaţii de civilizaţii. 

* 

* * 

Ne putem întreba dacă există o oarecare ordine în trecerea tră¬ 
săturilor culturale de la o civilizaţie la alta. Am întâlnit deja aceas¬ 
tă problemă şi probabil că un studiu sistematic şi amănunţit ar fi 

plin de învăţăminte; nu-mi vine să cred că această transmitere de 
trăsături culturale scapă oricărei legi. Mă voi limita aici la câteva 
remarci. 

La prima vedere, s-ar putea presupune că trăsăturile cu carac¬ 
ter material — sau cu dominantă materială — (arme, unelte, teh¬ 
nici, îmbrăcăminte, habitat etc.) sunt adoptate mai lesne decât 
trăsăturile morale (religie, limbă, arte, filozofie etc.). Or, ne dăm 
foarte repede seama că lucrurile nu stau aşa: un anumit element 
din prima categorie, cum e habitatul, manifestă o tendinţă con¬ 
servatoare remarcabilă, în timp ce religia este unul dintre elemen¬ 
tele străine care pătrunde cu prioritate. Poate că prin intermediul 
acestui studiu al vitezei relative de pătrundere a trăsăturilor cul¬ 
turale am putea descoperi la urma urmei care e „nucleul dur“ al 
unei culturi. 

S-ar zice că elementul de civilizaţie adoptat cu cea mai mare 
uşurinţă de o societate care acceptă aculturarea este costumul. Din 
contră, un popor care refuză o cultură străină sau n-o acceptă de¬ 
cât cu reticenţă va rămâne cu încăpăţânare legat de costumul tra¬ 
diţional, care va dobândi valoare de simbol. 27 Din punct de vedere 
psihologic, lucrul se explică uşor: tocmai prin modă şi pieptănă¬ 
tură individul încearcă mai întâi, şi în chipul cel mai firesc, să-şi 
copieze modelul, să se identifice cu tipul lui ideal. Atâta vreme 
cât va resimţi o aversiune faţă de cultura străină a cărei presiune a 
suportat-o, el se va feri să-i adopte moda. în lumea ţărănească din 
anumite provincii, mai ales în acelea care au fost nevoite să se 
împotrivească influenţei crescânde a unei culturi dominante, con¬ 
siderată alogenă, costumul naţional s-a conservat până în zilele 
noastre, chiar în Occident. 

în cazurile recente de aculturare la civilizaţia occidentală, rapi¬ 
ditatea cu care noile generaţii adoptă costumul de stil european 
este primul barometru al gradului de înaintare a procesului de oc- 
cidentalizare. Persistenţa unui costum naţional în India, în toate 
clasele societăţii, a fost un semn foarte clar de rezistenţă pe care 
civilizaţia indiană l-a opus occidentalizării. Dimpotrivă, adopta¬ 
rea de către China a unei veritabile uniforme proletare, având pro¬ 
babil ca model tunica lui Song Zhongshan, este un semn manifest 
de ruptură cu trecutul. în Africa neagră, persistenţa şi uneori chiar 

reintroducerea portului „marelui-bubu“, de influenţă arabă, în ţă¬ 
rile cu majoritate musulmană, traduce perfect întârzierea acesto¬ 
ra în procesul de occidentalizare, în raport cu ţările de pe coastă, 
unde influenţa creştină este predominantă. Totuşi, în clasa con¬ 
ducătoare, acest ataşament sau această revenire la costumul tra¬ 
diţional dobândeşte un caracter în parte artificial (dorinţa de 
afirmare a unei civilizaţii africane originale, după ascensiunea la 
independenţă) şi, prin chiar acest fapt, pare fără viitor. Deja tâ¬ 
năra generaţie se îmbracă în stil european. 

Să notăm în trecere — şi acest lucru nu este efectul hazardu¬ 
lui — că „primul costum în stil european" pe care naţiunile mu¬ 
sulmane (Turcia, Egiptul, Persia) sau extrem-orientale (Japonia, 
China) l-au adoptat în secolul al XX-lea a fost uniforma militară. 
Această situaţie era consecinţa directă şi imediată a adoptării ar¬ 
mamentului, a tehnicilor şi a disciplinei militare din Occident, dar 
se păstra probabil iluzia că această „deghizare" va rămâne numai 
în cadrul armatei, care pretutindeni reprezintă o lume distinctă. 

în sens invers a ceea ce am observat pentru costum, avem im¬ 
presia că tipul de habitat manifestă o fixitate remarcabilă şi că, 
în fiecare grup etnic, stilul casei ţărăneşti a sfidat veacurile, cel 
puţin atâta vreme cât n-a intervenit nici o revoluţie în tehnicile şi 
materialele de construcţii. 28 Astfel, peisajul rural în Occident în¬ 
cepe să se schimbe sub ochii noştri pe măsură ce se răspândesc uti¬ 
lizarea betonului şi casa din prefabricate. în aceeaşi manieră, avem 
de-a face atât cu „salturi", cât şi cu soluţii de continuitate când se 
trece de la locuinţa din paie la aceea din chirpici, şi de la chirpici 
la cărămidă sau ciment. Chiar şi aici totuşi, fidelitatea faţă de mo¬ 
delele trecutului nu dispare în întregime. 29 

De când Humboldt a intuit existenţa unor legături structura¬ 
le între limbă şi cultură sau etnie şi de când el a descoperit că lim¬ 
ba nu era o pură convenţie, ci o formă interioară şi profundă — 
tradiţia şi în acelaşi timp sursa unui mental colectiv unic —, nenu¬ 
mărate studii lingvistice au venit să confirme aceste raporturi pri¬ 
vilegiate între limbă şi etnie. Filozofii le-au abordat şi ei şi ştim 
la ce subtilă exegeză Heidegger şi discipolii lui au supus cuvin¬ 
tele pentru a sonda sufletul colectiv şi pentru a extrage din ele sem¬ 
nificaţii nebănuite. (La noi, a excelat în acest domeniu Constantin 

Noica.) Istoria confirmă aceste raporturi privilegiate, mai ales is¬ 
toria recentă, unde limba a fost nu numai criteriul principal al na¬ 
ţiunii, dar, adesea, şi sursa naţionalismului. Lucrul este neîndoielnic 
pentru Europa (deşi Elveţia şi, într-o mai mică măsură, Franţa şi 
Spania fac excepţie). Separarea dintre germanici şi slavi, dintre 
austrieci şi italieni, dintre italieni şi slavii de sud, dintre unguri 
şi slavi sau români, dintre polonezi şi ucraineni, dintre slavii de sud, 
greci şi albanezi etc. s-a făcut pretutindeni pe baze exclusiv lin¬ 
gvistice. Chiar în Occident, acolo unde persistă revendicări auto¬ 
nomiste şi mişcări separatiste, ele se întemeiază de cele mai multe 
ori pe faptul lingvistic. 

Cum se explică atunci că naţiuni întregi, rămânând foarte ata¬ 
şate de entitatea lor naţională, au putut să abandoneze limba stră¬ 
moşilor lor, achiziţie a trecutului lor, reflex al sufletului lor, pentru 
a adopta o limbă străină? Acest fenomen este tulburător şi mis¬ 
terios. De cele mai multe ori — cazul popoarelor din Africa şi 
din Asia care au adoptat odinioară greaca şi latina şi mai târziu 
araba —, n-a fost decât primul pas în părăsirea propriei lor cul¬ 
turi. Dar cum să ştim cât de mare va fi fost aici contribuţia ames¬ 
tecului de rase? Probabil că ea a accelerat procesul. N-au fost 
necesare mai mult de cinci sau şase generaţii pentru ca idiomu¬ 
rile geto-dace din Dacia romană să dispară pentru totdeauna. Pe 
urmă, când limba adoptată dă naştere la rândul ei unei limbi noi, 
ne aflăm în general în prezenţa unor mutaţii profunde. Ne aflăm 
într-o „perioadă intermediară 14 sau medievală. 

Astăzi, paradoxal, într-o epocă cu atât de mari facilităţi de co¬ 
municare, zonele de amestec de rase sunt prea puţine pentru a ne 
permite un studiu pe viu. De altfel, nici un studiu actual de carac¬ 
terologie etnică nu ne-ar pennite să stabilim dacă schimbarea lim¬ 
bii a fost mereu unnată de profunde mutaţii psihologice. Ar trebui 
să studiem cazurile diacronic, pe durate lungi. Dar cu ce mijloa¬ 
ce? în privinţa trecutului, nu putem face altceva decât să recurgem 
la intuiţii, impresii şi aprecieri subiective. Simţim că dincolo de co¬ 
moara culturală vehiculată de o limbă, există un imens depozit 
subconştient. E de neînchipuit ca toate aceste sedimente culturale 
să fi fost măturate odată cu resturile limbii vechi — tot aşa cum 
e probabil ca noua limbă să fi fost sărăcită prin transmitere; în 

procesul transmiterii, a trebuit şi ea să piardă o parte din propri¬ 
ile ei sedimente. Poate că secretul menţinerii identităţii etnice după 
schimbarea de limbă constă în această conservare a unui arier- 
plan obscur, moştenit de la vechea limbă şi care aduce noi armo¬ 
nice limbii adoptive. 

Există foarte multe exemple de astfel de schimbări, dar ele sunt 
greu de interpretat tocmai pentru că sunt prea recente. Lăsând la 
o parte fostele colonii din Africa, unde procesul se află de-abia 
la începuturile lui şi deci n-a putut să aibă nici o influenţă pro¬ 
fundă, în cadrul civilizaţiei occidentale cunoaştem cel puţin două 
cazuri de naţiuni sau grupuri etnice care au adoptat o limbă străi¬ 
nă fără să fi fost — aparent — transformate în profunzime. Mă 
gândesc la irlandezi şi la evrei. In legătură cu Irlanda, este curios 
şi deosebit de interesant să constatăm că această abandonare a lim¬ 
bii strămoşeşti a coincis cu declanşarea luptei pentru independen¬ 
ţă şi cu exacerbarea sentimentelor antiengleze. Desigur, elitele au 
făcut un mare efort pentru a salva patrimoniul ancestral şi pentru 
a impune din nou utilizarea generalizată a limbii naţionale, dar sta¬ 
tisticile arată că e vorba de o bătălie fără speranţă. Ce consecinţe 
va avea această schimbare de limbă pentru caracterul etnic? E prea 
devreme pentru a ne pronunţa. Ţinând seama de perspectiva ime¬ 
diată şi de trăsăturile istorice ale irlandezilor, am fi gata să tra¬ 
gem concluzia că nu există nici o consecinţă. Să notăm totuşi două 
consecinţe marginale, dar nicidecum secundare: în primul rând, 
asimilarea irlandezilor în Statele Unite, deşi plină de dificultăţi, 
a fost uşurată de comunitatea de limbă, făcând din ei o categorie 
intermediară între nucleul anglo-saxon şi restul „perifericilor"; în 
al doilea rând, iruperea lor în literatura engleză contemporană a 
avut asupra acesteia o enormă influenţă. 

Şi mai ieşit din comun este cazul evreilor, deoarece, din Anti¬ 
chitate, îşi părăsiseră puţin câte puţin limba, rezervând-o pentru 
domeniul sacrului, şi adoptaseră arameica. în Evul Mediu, au adop¬ 
tat în general limba ţării-gazdă — şi se poate spune că asimila¬ 
rea lor a mers cel mai departe în cadrul lumii arabe, în sensul unei 
aculturări aproape totale. în sfârşit, în Europa Orientală şi Cen¬ 
trală, un accident istoric a făcut ca un grup compact, acela al evreilor 
aşkenazi, să adopte un dialect german, a cărui relativă puritate a 
fost de altfel păstrată şi care a devenit pentru mult timp o nouă 

limbă naţională, idiş, pentru o importantă fracţiune din evreime. 
Ceea ce înseamnă că elementul lingvistic poate trece în plan se¬ 
cundar acolo unde alte elemente, mai ales cel religios, sunt „ci- 
mentul“ entităţii culturale. 

în timpurile cele mai îndepărtate sau în societăţile arhaice pro¬ 
babil că acest proces a fost la fel de frecvent. Astfel, s-a stabilit 
că limba fulanilor a fost dobândită într-o epocă relativ recentă, 
undeva în extremul-vest african, în vreme ce toate celelalte tră¬ 
sături culturale care îi caracterizează se regăsesc intacte, aproa¬ 
pe în cele mai mici detalii, după peste şase milenii . 30 

Iată-ne deci în dificultatea de a determina rolul limbii în via¬ 
ţa unei culturi. Această dificultate sporeşte când trecem de la et¬ 
nie sau de la naţiune la cele mai mari ansambluri care constituie 
obiectul acestui studiu şi cărora le-am evidenţiat structura şi le-am 
descoperit dinamica proprie . 31 Or, se dovedeşte că unitatea lin¬ 
gvistică a fost excepţia în cadrul marilor civilizaţii. Ne gândim 
la Egipt — dar ce ştim de fapt despre limbile Egiptului dinain¬ 
tea erei imperiale? în general, odată imperiul instalat, probabil 
că limba impusă de puterea cezariană devine lingua franca a an¬ 
samblului. Acesta a fost cazul Chinei (dar numai în domeniul „mi¬ 
norităţii administrative"); al Imperiului incaşilor, pare-se, şi, într-o 
mai mică măsură, al Romei, care a tolerat în mari zone dăinuirea 
limbii greceşti, precum şi cazul otomanilor, care au admis dua¬ 
litatea limbii turce cu limba arabă. în Imperiul antic al perşilor, 
caz şi mai rar, o limbă străină, arameica, deja de câteva secole 
limba internaţională a Orientului Mijlociu, este utilizată preferen¬ 
ţial de cancelaria imperială. 

înainte de stabilirea imperiului unificator, găsim întotdeauna, 
succesiv sau simultan, mai multe limbi de circulaţie internaţio¬ 
nală. Alegerea acestora nu ascultă de un criteriu unic. Motivele 
succesului lor sunt diferite şi uneori dificil de determinat. Une¬ 
ori un rol important îl joacă prestigiul prezent care însoţeşte o po¬ 
ziţie politică (şi culturală) dominantă, de exemplu greaca în 
Antichitate, franceza şi apoi engleza în epoca modernă, dar alte¬ 
ori e determinant prestigiul cu predominanţă religioasă, moştenit 
din trecut: cazul limbii sumeriene, apoi al limbii babiloniene vechi 
în mileniul al II-lea î. Hr., în tot Orientul Mijlociu, inclusiv Egip¬ 
tul (pentru corespondenţa diplomatică); în cazul sanscritei în In- 

dia şi al latinei în Occidentul medieval. In sfârşit, există cazul lim¬ 
bilor care se impun din motive de comoditate, mai ales când sunt 
vorbite — colportate — de naţiuni de negustori: italiana în Me- 
diterana orientală, de la sfârşitul cruciadelor până în secolul al 
XVIII-lea, sau hausa din zilele noastre, în Africa neagră occiden¬ 
tală. Acestor cauze interne le putem adăuga cauze externe: i-am 
văzut pe persani consolidând poziţia arameicii. în zilele noastre, 
probabil că administraţia engleză a favorizat expansiunea limbii 
swahili în Africa orientală şi se crede că în India invadatorii mu¬ 
sulmani au răspândit utilizarea unui mic idiom indo-european din 
nord-vestul extrem, devenit astăzi urdu. 

Astfel, adoptarea unei lingua franca de către o anumită arie 
de civilizaţie ascultă de criterii variabile, şi faptul că o lingua fran¬ 
ca este detronată de alta nu este în mod necesar semnul trecerii 
de la un ciclu de civilizaţie la altul, indicând cel mult, cu anumită 
întârziere, o deplasare a centrului de gravitate. Aşa s-a întâmplat 
în Mesopotamia odată cu trecerea de la sumeriană la akkadiană. 
Occidentul a avut deja mai multe limbi de circulaţie internaţio¬ 
nală, mai ales latina şi franceza — dar aceasta din urmă, înlocuind 
latina, a avut de luptat în multe epoci şi în anumite zone cu ita¬ 
liana şi de asemenea, mai recent, cu germana. Cu ultima, france¬ 
za îşi împărţea influenţa nu atât geografic, cât social, mai puţin 
în plan orizontal decât în plan vertical. Dacă de-a lungul a trei 
secole franceza a fost singura limbă a saloanelor şi a diploma¬ 
ţiei, în schimb germana era, în aceeaşi epocă, limba călătorilor 
şi a negustorilor, din estul Franţei şi până la Constantinopol şi Ural, 
fără să mai pomenim ţările scandinave. Astăzi, cele două limbi 
sunt pe cale de a fî înlocuite de engleză. Germana, sub impactul 
englezei şi ca o contralovitură a înfrângerii din 1945 şi a aversiu¬ 
nilor acumulate, a pierdut terenul şi se restrânge puţin câte puţin 
la aria ei naţională. Franceza rezistă mai bine din diferite motive: 
limbă diplomatică, prestigiu literar, şi — mai de curând — apa¬ 
riţia unei Africi francofone, amintind, prin trăsături, fenomenul 
Americii de limbă spaniolă. Totuşi, în Europa, poziţia francezei este 
grav compromisă de invazia anglo-americanei, în parte şi datorită 
izolării artificiale — create de o jumătate de secol de dominaţie 
sovietică — a Europei Răsăritene. Altminteri, ar fi fost ispititor 

să ne imaginăm o lume atlantică împărţită între engleză şi france¬ 
ză, aşa cum Imperiul roman se împărţea între latină şi greacă. Po¬ 
ziţia ultimei era mai puternică totuşi, ca urmare a unei implantări 
mai îndelungate, în Asia Mică şi în întregul Orient Apropiat. Ea 
a început prin a suporta influenţa latinei, atâta vreme cât imperiul 
îşi avea centrul în Italia, şi, pe această cale, greaca populară s-a 
împănat cu neologisme de origine latină, mai ales în domeniul ad¬ 
ministrativ şi cel militar. Apoi, când Imperiul roman de răsărit şi-a 
găsit — sau regăsit — autonomia, limba greacă a învins. La fel, 
dacă acest model s-ar repeta, condiţia fiind ca hegemonia să nu fi 
trecut deja la alte rase, am putea vedea în câteva secole o Europă 
care să-şi recapete independenţa faţă de America şi în care o veche 
limbă de cultură ca franceza să-şi regăsească ascendentul. 

* 

* * 

Dacă ne este atât de greu să descoperim şi să definim legătu¬ 
ra care există între limbă şi etnie la scara erei istorice, ne imagi¬ 
năm lesne dificultăţile de care ne izbim când vrem să punem în 
legătură, de-a lungul preistoriei, o limbă sau o familie de limbi cu 
o rasă definită prin caracterele ei antropologice. Cei mai mulţi lin¬ 
gvişti şi specialişti în preistorie sunt astăzi de acord să disocieze 
în întregime fenomenele lingvistice de fenomenele rasiale. Atât 
cât putem coborî în timp, observăm când o aceeaşi mare familie 
etnică divizată într-o infinitate de limbi diferite, uneori fără nici 
o înrudire vădită, când o familie lingvistică (indo-europenii) aco¬ 
perind, din zorii istoriei, popoare a căror diversitate antropologică 
se dovedeşte mai mult decât probabilă. 32 Trebuie, aşadar, să ad¬ 
mitem un dublu postulat: 1. diferitele ramuri umane se vor fi des¬ 
părţit şi diversificat înainte de cristalizarea limbilor; 2. în timp 
ce anumite idiomuri au rămas închise în mici grupuri umane — 
sau pur şi simplu au dispărut —, altele au avut norocul să se ex¬ 
tindă la grupări mari, depăşind etnia stricto sensu, fie prin con¬ 
tagiune, fie ca urmare a cuceririlor (în ultimul caz, limba care se 
impune poate fi atât aceea a învinşilor, cât şi aceea a învingăto¬ 
rilor). 

Confruntaţi cu această imprecizie a conceptului de rasă, să re¬ 
nunţăm oare la detenninarea rolului pe care aceasta îl joacă în mer¬ 
sul Istoriei? Cred că, după ce am recunoscut şi acceptat limitele 
cunoaşterii noastre, ar trebui să precizăm măcar sensul în care is¬ 
toricul poate să ia cuvântul „rasă“. 

Câteva din caracterele fiecăreia dintre cele trei ramuri ale spe¬ 
ţei umane au fost distinse chiar înainte de Gobineau. Ele nu sunt 
totuşi suficiente nici pentru a explica naşterea şi dezvoltarea ci¬ 
vilizaţiilor, nici pentru a da seamă de trăsăturile lor specifice. 

Nu există calităţi intrinseci ale raselor şi nici virtuţi pe care 
una sau alta dintre ele să le aibă pentru totdeauna. Rasa albă a dat 
nişte ramuri care ori n-au creat decât culturi de zonă secundară în 
raport cu culturile vecine ale Orientului Apropiat, ale Indiei sau 
Chinei (cazul popoarelor din Asia Occidentală şi Centrală, sciţii, 
tokarienii etc.), ori chiar au rămas sau revenit la primitivism (ca¬ 
zul grupului ainu din Japonia). Când condiţiile geografice şi îm¬ 
prejurări excepţionale izolează un grup, atunci viaţa lui culturală 
poate să stagneze şi chiar să regreseze. 33 

Ceea ce am găsit de fiecare dată la originea unei noi civilizaţii 
n-a fost înflorirea firească a unei rase sau a unei etnii, ci eferves¬ 
cenţa care urmează ciocnirii dintre două sau mai multe etnii. Cu 
excepţia Chinei, pentru care ne lipsesc datele referitoare la ivirea 
primei civilizaţii din valea Huanghe, pretutindeni găsim un ames¬ 
tec de rase la originea noii civilizaţii: 

— în Egipt, hamiţi, semiţi şi negroizi, poate şi protomedite- 
raneeni şi asiatici preindo-europeni; 

— în Orientul Mijlociu, preindo-europeni, sumerieni (origine 
nedeterminată), semiţi; mai târziu, când civilizaţia a înflorit, 
vor veni să se adauge indo-europenii: hittiţii, huriţii, mezii 
şi perşii; 

— în Creta, protomediteraneeni şi asianici; 

— în Grecia, protomediteraneeni şi indo-europeni; 

— în India, indo-europeni şi dravidieni (cu piele neagră, de 
origine necunoscută, ei înşişi fiind suprapuşi unui strat şi 
mai vechi, grupul munda, din care nu mai subzistă astăzi 
decât unităţi izolate, comparabile de pildă cu pigmeii din 
Africa Centrală); 

— în civilizaţia arabă, predominanţă semită, aporturi indo-eu- 
ropene şi asianice în Persia şi în Orientul Apropiat, egipteni, 
hamiţi etc.; 

— în civilizaţia bizantină, amestec de indo-europeni şi asia¬ 
tici în proporţii imposibil de determinat (predominanţă in- 
do-europeană netă după invazia slavă); 

— în civilizaţia occidentală, indo-europeni şi preindo-euro- 
peni, cu netă predominanţă a primilor; 

— în civilizaţiile precolumbiene, galbeni şi polinezieni. 

Trăsăturile de caracter pe care obişnuim să le numim carac¬ 
tere rasiale se cristalizează probabil la nivelul acestor ansambluri 
şi în subdiviziunile lor. Când vorbeşte despre rasă, istoricul se re¬ 
feră în general tocmai la aceste „grupări secunde", unde substra¬ 
tul propriu-zis antropologic nu joacă decât un rol accidental. In 
ultimă instanţă, istoricul nu poate să reţină vocabula „ rasă “ de¬ 
cât în sensul de grup uman mai mult sau mai puţin omogen pe 
care un ansamblu de aptitudini atavice şi de trăsături culturale 
l-a amalgamat intr-atât încât, intr-un anume moment al Istoriei, 
a făcut din el o unitate pe care alte unităţi asemănătoare o con¬ 
sideră instinctiv ca fiindu-le străină. 

Fără îndoială, luat în acest sens, conceptul de rasă este apro¬ 
piat de conceptul de civilizaţie în sensul larg în care îl înţeleg et¬ 
nologii, cu riscul unei fărâmiţări nesfârşite. Este regretabil că în 
familia ştiinţelor antropologice nu s-a realizat încă acordul asu¬ 
pra unui vocabular de bază care să reducă la minimum neînţele¬ 
gerile şi echivocurile provocate doar de limbaj. 34 

încă o dată, cred că în accepţiunea istoricului, rasa trebuie să 
desemneze aceste vaste grupări de popoare pe care o lungă coa¬ 
bitare intr-un acelaşi mediu fizic, un anumit destin istoric comun 
şi uneori limba le-au modelat intr-un ansamblu mai mult sau mai 
puţin omogen, prezentând trăsături generale uşor de recunoscut, 
în acest sens, rasele nu sunt nicidecum coextensive civilizaţiilor 
pe care le-am delimitat. Fomiarea lor este de cele mai multe ori ante¬ 
rioară naşterii civilizaţiilor. Aşa apar încă, în marja marilor imperii 
ale Antichităţii, celţii, germanii, tracii, sciţii, mongolii. între ultime¬ 
le două grupări, o vastă zonă din Asia Centrală şi Occidentală pare 

să fi cunoscut o aceeaşi civilizaţie, dacă judecăm după vestigii¬ 
le artei turaniene, fără să putem vorbi de o înrudire etnică chiar 
îndepărtată, deoarece această arie geografică era împărţită între 
indo-europeni pe de o parte, turci şi mongoli pe de altă parte. 

în interiorul acestor etnii modelate de timp, anumite trăsături 
de caracter s-au accentuat şi au rămas mai mult sau mai puţin con¬ 
stante, fără să fie posibil să le explicăm satisfăcător nici printr-o 
oarecare particularitate fiziologică, nici prin acţiunea mediului geo¬ 
grafic. Desigur, marile ramuri ale speţei umane prezintă particula¬ 
rităţi antropologice (culoarea pielii, forma craniului, talia, pilozitatea 
etc.) care le diferenţiază unele de altele. Pe urmă, în interiorul fie¬ 
căreia dintre ele, găsim nuanţe nesfârşite, în funcţie de proporţi¬ 
ile membrelor, indicele cefalic, culoarea părului şi a ochilor, precum 
şi în funcţie de rezistenţa fizică, apetitul sexual etc. Totuşi, aceste 
particularităţi izolate sau grupate nu sunt suficiente niciodată pen¬ 
tru a justifica un caracter etnic, un comportament colectiv sau o 
trăsătură culturală. 

în ultimele zeci de ani, istoricii au avut mai degrabă tendinţa 
să atribuie un rol determinant acţiunii exercitate de mediul geo¬ 
grafic, ipoteză deja sugerată de istoricii Antichităţii. Până şi „con¬ 
ştiinţa naivă“ face această observaţie. Evident, peisajul şi climatul 
acţionează asupra noastră într-un mod imediat perceptibil, deşi 
misterios. Luminozitatea cerului, tipul de vegetaţie, gradul de hi- 
grometrie, variaţiile presiunii atmosferice ne influenţează orga¬ 
nismul şi starea sufletească. Totuşi, în ce măsură oare acţiunea 
acestor factori externi poate să ne modeleze atavic structura psi¬ 
hică şi, mai mult decât atât, să modifice caracterele fizice ale unei 
rase? E adevărat că se observă în ansamblul euro-african, dacă 
ne deplasăm de la nord la sud, o gradare a tipurilor rasiale, care 
sugerează în chip firesc transformarea sub efectul climatului: în 
regiunile nordice, cu soare mai pal şi mai zgârcit, germanicii (mai 
ales scandinavii) cu pielea foarte albă, cu părul blond şi ochii lim¬ 
pezi; în regiunile tropicale, cu soare arzător, negrii, dravidienii, 
melanezienii. Totuşi, există de asemenea indienii din America de 
Nord, eschimoşii şi laponii, al căror tip fizic nu pare să se alte¬ 
reze într-un mediu la fel de nordic ca acela al scandinavilor. Tre¬ 
buie să admitem, probabil, ipoteza unor bruşte mutaţii care ar sta 

la originea marilor diviziuni ale speţei umane. Dar acest lucru nu 
este încă suficient pentru a deduce cu oarecare plauzibilitate ca¬ 
ractere psihice din anumite caractere fizice. în scurta perioadă is¬ 
torică, nu s-a observat nicăieri o transformare fizică, cu excepţia 
transformărilor realizate sub efectul amestecurilor de rase. 

Să ne imaginăm atunci mutaţii psihologice colective sub efec¬ 
tul mediului? Dar ideea, de exemplu, că grecii, veniţi după toate 
probabilităţile dintr-o regiune cu climat continental, ar fi putut să 
fie „structural" transformaţi în câteva secole de noul cadru fizic 
care devenise al lor în epoca istorică ni se pare dificil de susţinut. 
Cum să explici atunci că acelaşi cadru fizic a văzut dezvoltându-se 
în cinci mii de ani trei civilizaţii atât de clar diferenţiate, civiliza¬ 
ţia cretană, cea elenă şi cea bizantină — fără să mai luăm în con¬ 
siderare această a patra fază care s-a deschis pentru Grecia de două 
secole, sub impactul Occidentului? 

în cartea lui Tibetul secret, etnologul italian Fosco Maraini a 
făcut o observaţie similară: pe înaltele platouri ale Tibetului, în¬ 
tre rocile pleşuve şi cerul limpede, în acest peisaj unde pădurile 
sunt rare şi ceaţa e şi mai rară, ne-am fi imaginat o gândire pli¬ 
nă de seninătate, o artă a echilibrului şi a măsurii în loc ca civili¬ 
zaţia tibetană să se complacă în oribil, în obscur, într-un stil 
întortocheat, în fantastic şi macabru. Şi tocmai aici există, în schimb, 
o trăsătură pe care o regăsim la majoritatea celorlalţi mongoloizi, 
mai ales la chinezi şi amerindieni. Nu trebuie oare să deducem de 
aici că există, în factorii iniţial determinanţi ai caracterului etnic, 
o primordialitate a tendinţelor dobândite într-un trecut imemorial, 
care nu are aparent nici un raport cu caracterele propriu-zis fi¬ 
ziologice ale rasei, dar care pot rămâne constante de-a lungul unor 
lungi perioade? Această dăinuire a anumitor caractere ale rasei 
(luată în sensul pe care tocmai l-am precizat mai sus) este un fapt 
de observaţie curentă. 

Deşi au ajuns în vârful piramidei civilizaţiilor, popoarele ger¬ 
manice prezintă încă trăsături comune deja puse în lumină de Ta¬ 
cit în a sa Germanie. A devenit un loc comun să aminteşti de 
rădăcinile galice ale unei anumite trăsături de caracter la francezi. 
S-a remarcat de asemenea că de-a lungul întregii lor istorii, turcii, 
indiferent dacă sunt ghaznevizi, selgiucizi, aiubiţi sau otomani. 

au manifestat pretutindeni aceleaşi tendinţe, un caracter violent, 
o anumită absenţă de imaginaţie artistică, puţină înclinare pentru 
gândirea abstractă, o preferinţă, în domeniul religios, pentru doctri¬ 
nele cele mai sumare. în faţa unor astfel de constante, e dificil să 
nu tragi concluzia că există o ereditate colectivă şi durabilă a anu¬ 
mitor caractere dobândite. 35 

Această relativă stabilitate a caracterelor etnice ar justifica, în¬ 
tre altele, anumite înrudiri spirituale tulburătoare, dincolo de vârste 
şi continente (cum am semnalat de pildă între arta chinezilor şi cea 
a amerindienilor) şi de asemenea uşurinţa mai mare sau mai mică 
a asimilării prin contact, în funcţie de afinităţi etnice. într-adevăr, 
simultan cu vârsta civilizaţiilor prezente, se pare că în fenomenele 
de aculturare afinităţile rasiale au jucat un rol important, favorizând, 
întârziind sau contracarând procesul de asimilare. Ne aflăm pe un 
teren unde afirmaţia sigură este imposibilă, dar în schimb putem să 
desprindem anumite intuiţii. Astfel, mongolii, aflaţi la apogeul cu¬ 
ceririi lor militare în secolul al XlII-lea, acoperă parţial trei zone 
de civilizaţie: la est China, în centru o parte din lumea islamică, 
la vest o parte din lumea creştină ortodoxă. Or, aceste trei civili¬ 
zaţii au avut asupra lor influenţe foarte diferite. Chinezii, cu care 
erau înrudiţi prin rasă, îi asimilează în întregime în aşa măsură, 
încât genghishanizii din a doua generaţie redau Imperiului chi¬ 
nez putere şi splendoare. Arabii (sau iranienii) reuşesc să-i con¬ 
vertească la islam, dar ei rămân oarecum intruşi, dominatori politici 
fără vreo reală contribuţie la devenirea culturală a civilizaţiei pe 
care au adoptat-o. în sfârşit, în teritoriile creştine pe care le co¬ 
pleşesc, ei stau deoparte şi, dacă furnizează Rusiei câteva trăsă¬ 
turi de cultură, ei se arată puţin permeabili la civilizaţia creştină. 
A existat, o clipă, tentaţia unei alianţe cu creştinii contra arabilor, 
a existat de asemenea implantarea parţială a nestorianismului în 
mediu mongol, dar explicaţia prin afinităţi etnice rămâne ispiti¬ 
toare, şi alte exemple ne vin în minte: 1) clivajul pe care deja l-am 
semnalat între catolicism şi protestantism în Europa de Vest — 
cu câteva excepţii — la graniţa lumii romanice şi a lumii mai cu¬ 
rat germanice; 2) succesul islamului în Africa de Nord, comparat 
cu insuccesul relativ al creştinismului, perceput nu ca emanaţie a 
culturii Orientului Apropiat, ci ca element impus de stăpânii romani. 

Or, a existat mai multă înrudire etnică şi culturală între semiţi şi 
berberi decât între aceştia şi mediteraneenii de pe malul european. 
A existat desigur o lungă rezistenţă la islamizare, la anumite nu¬ 
clee berbere, dar, şi aici, nu e oare simptomatic că islamizarea de¬ 
finitivă a berberilor din Maroc s-a produs ca o reacţie împotriva 
intruziunii spaniolilor şi portughezilor în secolele al XV-lea şi al 
XVI-lea? 3) La fel, de ce creştinismul egiptean a rezistat mai bine 
la cucerirea islamică decât creştinismul syrian? 36 Nu oare pentru 
că egiptenii aveau mai puţine afinităţi cu invadatorul arab? 

Simpatia inconştientă pentru o etnie cu care ne înrudim îşi are 
corolarul în antipatia firească resimţită faţă de orice etnie de care 
ne distingem manifest, antipatie care se află la sursa rasismului. 
Istoria e un lung şir de manifestări rasiste. Orice popor care a re¬ 
dus un altul la sclavaj sau i s-a suprapus în calitate de clasă do¬ 
minatoare are tendinţa să considere poporul învins ca aparţinând 
unei specii diferite şi, bineînţeles, inferioară — chiar când el este 
fascinat de civilizaţia învinşilor. In acest din urmă caz, sentimentul 
de superioritate va primi o motivaţie diferită: învinsul va fi dispre¬ 
ţuit pentru simplul fapt de a se fi lăsat învins, aceasta fiind o do¬ 
vadă a laşităţii sau a degenerescentei lui. Sentimentul de superioritate 
rasială al grupului dominator este regula. El apare clar în cărţile 
sacre ale arienilor în raport cu oamenii cu pielea mai neagră pe 
care aceştia i-au găsit în India (şi aceasta în ciuda înaltului grad 
de civilizaţie pe care l-au scos la lumină săpăturile din Valea In- 
dusului). Acesta era sentimentul spartanilor faţă de iloţi; acesta 
era şi este încă sentimentul europenilor faţă de indienii din Ame¬ 
rica, acela al arabilor faţă de negri, acela al negrilor bantustani 
faţă de pigmei, acela al japonezilor faţă de ainu. Acest sentiment 
este cu atât mai marcat şi mai stabil cu cât diferenţele antropo¬ 
logice sunt mai perceptibile (culoare a pielii, talie, trăsături ale 
chipului, pilozitate etc.). Repulsia evreilor faţă de samariteni, încă 
prezentă în epoca lui Isus, nu avea desigur altă cauză — în ori¬ 
ce caz, nu o cauză religioasă, deoarece samaritenii practicau iu¬ 
daismul. 37 

Alături de dovezi în favoarea unei anumite stabilităţi a carac¬ 
terelor etnice, există totuşi numeroase exemple de variaţie şi trans¬ 
formare a acestor caractere. Pentru a ne mărgini doar la exemplul 

cel mai izbitor, istoria dovedeşte că virtuţile războinice ale unei 
naţiuni variază de-a lungul epocilor. Nu există rasă definitiv eroi¬ 
că şi nici rasă absolut lipsită de curaj. Există fără îndoială popoa¬ 
re care sunt, în mod firesc, mai agresive în anumite stadii ale 
evoluţiei lor, în anumite stadii ale ciclului lor de civilizaţie, şi mai 
paşnice în altele. Astfel, am văzut că, după faza de dezintegrare 
a statului unificator al unei civilizaţii, rasele odinioară dominan¬ 
te sunt multă vreme foarte puţin agresive. Invers, barbarii, care 
vor forma nucleul clasei dominante în generaţia următoare de ci¬ 
vilizaţii, au, prin definiţie, un temperament agresiv. Circumstan¬ 
ţele istorice, fără amestec de rase, pot pe urmă să modifice radical 
această tendinţă. Scandinavii, care descind din sălbaticii vikingi 
şi care au rămas războinici de temut până în plin secol al XVIII-lea, 
se numără astăzi printre cele mai paşnice popoare din lume. In¬ 
vers, poporul japonez, ale cărui calităţi militare nu trebuie să mai 
fie astăzi demonstrate, nu pare să fi dovedit, la începutul istoriei 
lui, aceleaşi virtuţi războinice. Epigrafia japoneză a păstrat texte 
din primele timpuri istorice ale Japoniei, din ultimul sfert al pri¬ 
mului mileniu d. Hr., care arată spaima şi disperarea familiilor 
ţărăneşti faţă de recrutare. Nimic spartan la aceste mame japoneze 
de acum o mie de ani. Dar a fost suficientă o lungă eră medievală 
în cursul căreia s-a format o nouă naţiune, cu o mentalitate particu¬ 
lară şi un cod de onoare cavaleresc de coloratură religioasă, pen¬ 
tru a da japonezul de astăzi. Unii istorici ai Antichităţii cred că 
se poate urmări un proces analog în naşterea militarismului as- 
syrian. între secolul al XVII-lea şi secolul al IX-lea, Assyria este 
redusă la cel mai îngust teritoriu al ei, fiind continuu în defensi¬ 
vă contra tuturor vecinilor, până când devine la rândul ei, pentru 
două-trei veacuri, marea putere agresivă a Orientului Mijlociu. 

încă o dată, se dovedeşte — atât în privinţa factorilor de sta¬ 
bilitate, cât şi în privinţa factorilor de variaţie ai caracterului et¬ 
nic — că elementul psihologic domină elementul propriu-zis 
biologic. 

Dacă presupunem că observaţia este exactă, cred că acest ele¬ 
ment psihologic poate fi de asemenea descoperit în alt fenomen, 
destul de rar, acela al „hibernării" unei culturi. 

în anumite împrejurări potrivnice, un popor, o cultură pot să 
dispară în aparenţă, adică să „hiberneze" — condiţia fiind ca ad¬ 
versitatea să nu fie extremă — şi să reapară câteva secole mai târ¬ 
ziu sub un aspect nou şi cu o energie reînnoită. Cazul cel mai 
izbitor — la drept vorbind cu totul extraordinar — ar fi acela al 
etruscilor. 

Nu pot relua aici dezbaterea asupra originii etruscilor. Are pu¬ 
ţină importanţă dacă au fost imigranţi din Asia Mică, cum înclină 
să creadă cei mai mulţi autori în linia tradiţiei povestite de He- 
rodot, sau dacă reprezentau o insulă preindo-europeană. Impor¬ 
tant este că în epoca istorică ei au constituit o etnie bine definită, 
posedând o limbă, credinţe şi moravuri distincte de acelea ale tu¬ 
turor vecinilor lor; o etnie însufleţită de o putere de expansiune 
considerabilă, dar care din motive diverse (lipsa de unitate, în¬ 
tâlnirea unor adversari prea puternici: grecii, romanii), a fost bru¬ 
tal oprită în elanul ei. Cotropirea romană trebuie să fi reprezentat 
o încercare destul de mare pentru ca poporul să se retragă în sine 
şi să se prăbuşească în apatie colectivă, dar nu îndeajuns de grea 
pentru ca naţiunea să piară cu desăvârşire. Sentimentul identităţii 
dăinuie. în ciuda persecuţiilor, a colonizării latine în sudul ţării şi a 
deznaţionalizării progresive a aristocraţiei lui, lumea etruscă îşi păs¬ 
trează singularitatea. Sporadic, ea se revoltă împotriva opresorului 
roman — ultima oară, se pare, sub dictatura lui Sylla. Limba şi obi¬ 
ceiurile etrusce sunt încă atestate de Dionysios din Halicamas, pe 
vremea lui Augustus, în timp ce anumite ceremonii religioase ca 
reuniunile de la Fanum Voltumnae dăinuie până sub domnia lui 
Constantin. 

Putem deci în chip legitim să deducem că „personalitatea" 
etruscă s-a păstrat — ca şi aceea a galilor — până foarte târziu în 
viaţa Imperiului roman — şi că numai la începutul Evului Me¬ 
diu, sub efectul nivelator al creştinismului şi de asemenea în miş¬ 
carea de solidaritate instinctivă care a trebuit să-i apropie pe toţi 
vechii „imperiali" în faţa invadatorilor barbari, etruscii s-au to¬ 
pit în masa italică şi limba lor s-a pierdut definitiv. 38 în acest caz, 
începuturile efervescenţei toscane, adică mijlocul secolului al 
XlII-lea, se situează la capătul unei perioade de aproximativ opt 
secole, adică după un timp normal de transformare medievală. 

Nu s-a subliniat suficient că Renaşterea italiană este un feno¬ 
men aproape exclusiv toscan. Să luăm în considerare, pe o har¬ 
tă a Italiei, locul de origine al tuturor marilor artişti, al tuturor 
marilor spirite — pe scurt al „geniilor 11 Renaşterii: concentrarea 
lor în Toscana este intr-adevăr uluitoare. Peste două treimi din 
nume se înscriu într-o elipsă orientată nord-vest-sud-est având 
drept focare Florenţa şi Arezzo, oraşe care se află la o distanţă 
de numai 60 de kilometri. Avem de-a face probabil cu înflorirea 
cea mai densă din întreaga istorie a umanităţii, dacă ţinem seama 
de faptul că înflorirea civilizaţiei elenice s-a extins mult dincolo 
de Attica, până în insule îndepărtate. De asemenea, concentrare 
în timp: înflorirea începe în al treilea sfert al secolului al XlII-lea 
şi se opreşte brusc în al doilea sfert al secolului al XVI-lea. Şi ea 
a avut loc de la început în Toscana şi numai în Toscana — şi de 
aici s-a răspândit în Ombria, în Emilia, apoi la Veneţia şi într-o 
mai mică măsură în Valea Padului. Ce avea Toscana mai mult şi 
mai diferit de celelalte provincii italiene în acest sfârşit de Ev Me¬ 
diu? De ce scânteia n-a pornit din Veneţia, regina mărilor, care 
se îmbogăţise, în toate sensurile cuvântului, prin contactul cu Bi¬ 
zanţul şi Orientul? Sau din Genova; sau din Milano, mai apro¬ 
piat de lumea germanică şi de Franţa. în sudul Italiei, nimic. Chiar 
la Roma, în pofida prezenţei atâtor mari artişti atraşi de papii uma¬ 
nişti, nu avem de reţinut decât un nume, şi nu de primă mărime: 
Giulio Romano, elevul lui Rafael. 

Or, dacă privim o hartă a principalelor aşezări etrusce şi dacă ţi¬ 
nem seama de colonizarea sistematică a Etruriei din sud de către ro¬ 
mani, deci de deplasarea probabilă a „centrului de gravitate 11 al etniei 
etrusce de la sud la nord (de la triunghiul Ombrone-Tibru-Marea 
Tireniană la valea râului Amo), atunci apropierea celor două hărţi e 
cel puţin tulburătoare. 

Desigur, trebuie să se fi petrecut mişcări de popoare în Evul 
Mediu târziu, dar probabil în mai mică măsură în Toscana decât 
în Lombardia şi în toată Italia de nord. în mai mică măsură de 
asemenea decât în Roma, unde afluxul considerabil de sclavi din 
Antichitate a trebuit să modifice sensibil compoziţia etnică. Ar fi 
de altfel pueril să se susţină că prin vinele acestor toscani ai Re¬ 
naşterii curge chiar sângele etrusc. Nu credem că „sângele 11 , adi¬ 
că ereditatea biologică, are prea mare importanţă după atâtea 

generaţii şi atâtea amestecuri posibile. în schimb, moştenirea psi¬ 
hologică, chiar subconştientă, a unui ansamblu care n-a putut să-şi 
dea toate virtualităţile şi care a menţinut o anumită coeziune, su¬ 
ferind de un sentiment colectiv de frustrare, reprezintă probabil 
o realitate, susceptibilă să servească drept suport al unei noi cul¬ 
turi, când împrejurările favorizează această reapariţie. împreju¬ 
rările? E vorba înainte de toate de vârsta la care a ajuns noul ciclu 
de civilizaţie, ne aflăm în acest nou ciclu în perioada de ecloziu¬ 
ne. Astfel, „poporul etrusc“ ar fi intrat în hibernare la sfârşitul pe¬ 
rioadei de înflorire a civilizaţiei antice tară să fi putut să-şi dea 
întreaga măsură şi s-ar fi trezit la începutul perioadei de înflori¬ 
re a ciclului următor. 

Sunt conştient de fragilitatea ipotezei mele (deşi observaţia că 
principalul focar al Renaşterii s-ar găsi în vechea patrie a etrus- 
cilor a fost deja făcută). E întotdeauna hazardat să construieşti o 
teorie pe indici atât de nesiguri, care pot să fie rezultatul unei pure 
coincidenţe. Am ţinut totuşi să emit această ipoteză pentru ca alţii 
fie s-o sprijine prin exemple de aceeaşi natură, fie să-i atribuie 
fenomenului o explicaţie mai satisfăcătoare. 

în ceea ce mă priveşte, văd un caz similar în istoria perşilor, 
deşi paralelismul nu e perfect: perşii au venit târziu în desfăşu¬ 
rarea civilizaţiei Orientului Mijlociu. Ei joacă rolul poporului ceza- 
rian, realizator al unităţii. Totuşi, o veritabilă cultură originală n-a 
avut timpul să se maturizeze înainte ca imperiul lor să fie distrus 
de greco-macedoneni. Pârtii, „verii“ lor barbari, sunt aceia care 
încep renaşterea lor politică, afirmată viguros câteva veacuri mai 
târziu sub dinastia autohtonă a Sasanizilor; dar veritabila lor re¬ 
naştere, deplina înflorire a geniului lor creator, se situează în tim¬ 
pul perioadei de ecloziune a civilizaţiei arabe, din secolul al IX-lea 
până în secolul al XH-lea. 

în sfârşit, am putea considera ca o a treia variantă a fenome¬ 
nului de hibernare cazul evreilor din Europa, cu intrarea lor spec¬ 
taculoasă în câmpul Istoriei, începând mai ales de la sfârşitul 
secolului al XVIII-lea, când le-a fost permis să se asimileze la 
civilizaţia occidentală şi când cei mai mulţi dintre ei au acceptat 
să respecte pariul. Operaţia nu s-a putut face decât într-o Euro¬ 
pă pe cale de de-creştinare, dar e aproape sigur că ea conduce în 
egală măsură, şi progresiv, şi la deiudaizarea evreilor. 

Cu aceasta, am evocat câteva cazuri în care mi s-a părut că 
putem vedea trezirea, după o lungă somnolenţă, a anumitor vir¬ 
tualităţi care n-au putut să se realizeze la un popor ca urmare a 
unor condiţii potrivnice. Dar în afară de această energie înăbuşită, 
difuză, indeterminată, care mocnea sub cenuşă, ce se transmite in¬ 
tr-adevăr de la o fază la alta? Care sunt elementele culturale care 
au trecut de la cultura dispărută la cultura care renaşte? Şi, în ge¬ 
neral, ce se transmite de la o civilizaţie moartă la aceea care, apro¬ 
ximativ un mileniu mai târziu, îi succedă? 

Cred că putem distinge, în elementele constitutive ale unei cul¬ 
turi, trei straturi, permeabile desigur între ele, chiar parţial între¬ 
pătrunse, totuşi distincte: 

— Mai întâi, ansamblul tehnicilor, de la cele mai elementare, 
ale agriculturii şi odinioară ale armelor, până la artele care 
sunt asociate. Această tehnicitate, acest savoirfaire, se trans¬ 
mite uşor în timp şi spaţiu, deşi progresia ei se realizează 
şi ea prin salturi; chiar constatăm, de cele mai multe ori, 
o regresiune clară în perioadele medievale, începând cu teh¬ 
nicile artelor, regresiune care poate să meargă până la pier¬ 
derea totală a unei ştiinţe sau a abilităţii tehnice în anumite 
domenii. Aşadar, chiar la nivelul celui mai impersonal strat 
cum e acesta, cel mai puţin legat de caracterul unic al fie¬ 
cărei culturi, nu există o acumulare progresivă şi sigură. 

— Un alt strat ar fî reprezentat de creaţiile culturii în dome¬ 
niul artei şi în cel al gândirii. Din aceste înalte creaţii ale 
unei civilizaţii, oglindă a sufletului ei şi mesaj pe care aceas¬ 
tă ramură a umanităţii vroia să-l lase Istoriei, nimic nu se 
transmite generaţiilor următoare. Nimic, sau foarte puţin 
— trunchiat şi deformat! Moştenirea lăsată de Antichitate 
Evului Mediu? Ea se aseamănă cu pietrele Forumului şi 
cu coloanele de temple care au servit la construirea bise¬ 
ricilor şi cetăţilor. Un material brut. 

în umbra civilizaţiei majore, înainte ca aceasta să dispară la 
rândul ei, câte alte culturi n-au pierit fără urmă! Această imensă 
dramă e astăzi trăită de mulţi cu nespusă intensitate. Trebuie să 
aparţii unei asemenea culturi pe cale de a se stinge, sau care moa¬ 
re chiar înainte de a înflori, pentru a înţelege nesfârşita disperare 
a acelora care asistă neputincioşi la dispariţia inexorabilă a celor 
mai preţioase valori ale lor. Cu fiecare cultură care moare, o floa¬ 
re unică se veştejeşte pentru a nu mai renaşte, o mireasmă incom¬ 
parabilă se risipeşte pentru totdeauna. Există comori de înţelepciune 
şi poezie în cele mai mici idiomuri, ca şi în concepţia despre lume 
a celui mai mic trib destinat dispariţiei. Toate sunt pierdute — pier¬ 
dute pentru totdeauna şi pentru toţi. în viaţa popoarelor, ca şi în 
toată Creaţiunea, ceea ce izbeşte cel mai mult şi scandalizează 
intr-adevăr spiritul este risipa Naturii. Cei care astăzi sunt privi¬ 
legiaţi şi aparţin culturilor majore pot încă să se legene în iluzia 
perenităţii lor. Dar până când? Ce rămâne din Egiptul antic, din 
Mesopotamia, din Creta, din Mexic şi Peru? Şi cum am putea avea 
asigurarea că rasa noastră trufaşă, care de veacuri îşi întinde do¬ 
minaţia asupra neamurilor şi lucrurilor toate, nu va cădea şi ea, 
odată, în toropeală şi apatie? 

— Aceste nobile creaţii ale civilizaţiei majore, care poartă sigi¬ 
liul geniului ei propriu — arta ei, filozofia ei, religia ei, sis¬ 
temul ei de drept — nu epuizează totuşi conţinutul spiritual 
al civilizaţiei; ele nu traduc toate manifestările ei, într-un cu¬ 
vânt nu sunt întreaga cultură, ci doar manifestările ei diur¬ 
ne. Dar există în profunzimi un alt strat, mai obscur, mai 
greu de discernut, mai tainic. E fondul tulbure depus de 
milenii, din timpuri imemoriale, şi care mai răzbate la su¬ 
prafaţă, pe ici pe colo, doar sub formă de mituri, de legen¬ 
de, de obiceiuri, de jocuri, de descântece, de superstiţii al 
căror sens primordial s-a pierdut chiar şi la aceia care le 
transmit cu pioşenie din generaţie în generaţie. 

Aceste elemente nocturne, refulate în străfundurile subconştien¬ 
tului colectiv, nu pot să fie lipsite de orice incidenţă asupra ca¬ 
racterului etnic, ele apărând în comportamentul rasei şi chiar în 
operele ei majore. Ele sunt comune tuturor culturilor superioare 

şi oricărei culturi, un fel de substrat necesar, indispensabil, care 
răspunde neîndoielnic unei necesităţi elementare. Acest „fond tul¬ 
bure" se poate afla în antinomie cu spiritul civilizaţiei superioare, 
şi deci în antagonism cu ea — cum se pare că a fost cazul în Gre¬ 
cia antică între tendinţa „dionisiacă" şi tendinţa „apolinică" 39 ; chiar 
şi atunci, acest „fond tulbure" apare tainic în cele mai mari opere 
ale epocii clasice. 

Acest al treilea strat nu este numai cel mai profund în micro¬ 
cosm, în conştiinţa individuală, fiind mai puţin conştient, mai vechi 
şi mai misterios, dar este de asemenea cel mai profund în lume, 
în sensul stratificării sociale. Intr-adevăr, aşa cum am remarcat, 
culturile superioare sunt, de cele mai multe ori, realizarea unei 
minorităţi dominante sau exprimă în primul rând spiritul acestei 
minorităţi. Când, în faza de extensiune a civilizaţiei, stilul ei în¬ 
cepe să se standardizeze, să se vulgarizeze, să se sleiască, civili¬ 
zaţia îşi pregăteşte prin asta dispariţia totală, în timp ce alte 
elemente de cultură, considerate minore, vor continua să fie cărate 
de subconştientul maselor pentru a forma în epocile viitoare te¬ 
zaurul culturii populare, în care îşi vor găsi locul, deformate şi 
aproape de nerecunoscut, şi câteva giuvaeruri ale vechii culturi 
superioare. Dar aceasta va fi dispărut pe vecie în creaţiile ei cele 
mai înalte şi mai luminoase. 

Civilizaţiile se ridică desigur cu fiecare generaţie, dar nu cum 
se înalţă caturile unui monument, unul peste altul, ci aşa cum creş¬ 
te, cu vremea, puţin câte puţin, tărâmul cetăţilor noi, pe ruinele, 
cenuşa şi molozul cetăţilor dispărute. 


Note 

1. După opinia lui Georges Balandier ( Dynamique des relations exte- 
rieures des societes ,, archaiques ", în Trăite de sociologie, publicat sub 
direcţia lui Georges Gurvitch, p. 451), cuvântul ar fi de origine americană 
sau germană. S-ar găsi din 1880 la antropologul american Powell. în 
1909, The Century Dictionary and Encyclopaedia îl defineşte aşa: „Pro¬ 
cesul de adoptare şi asimilare a elementelor culturale străine." E curios 
că antropologul american Ralph Beals, specialist în probleme de acultu- 
rare, nu cunoaşte aceste antecedente. în articolul său „Acculturation" (în 

Anthropology Today, culegere apărută sub direcţia lui Alfred Kroeber, 
Chicago, 1953), el crede că inventatorul cuvântului este germanul Wal- 
ter Krikeberg, în 1910. 

2. Iată definiţia pe care o dau Robert Redfield, Ralph Linton şi Mel- 
ville Herskovits, în Memorandum on the Study of Acculturation, în Ame¬ 
rican Anthropologist, XXXVIII (1936), pp. 149-152, apud Ralph Beals, 
op. cit., p. 380: „Aculturarea cuprinde fenomenele care se produc când 
grupuri de indivizi aparţinând unor culturi diferite intră în contact con¬ 
tinuu şi direct, care antrenează schimbări în ansamblul cultural de ori¬ 
gine al unuia dintre grupuri sau al ambelor." Vezi de asemenea Richard 
Thurwald, The Psychology of Acculturation, în American Anthropolo¬ 
gist, XXXIV, 1932, pp. 557-569. 

3. Şcoala britanică a gravitat mai ales în jurul lui Bronislaw Mali- 
nowski; cf. în special A Scientific Theory of Culture, Chapter Hill, North 
Car., 1944, şi The Dynamics of Culture Change, New Haven, 1945. 

4. A se vedea un bun rezumat în Roger Bastide, Probleme de l ’en- 
trecroisement des civilisations et leurs oeuvres, în Gurvitch, Trăite de so¬ 
ciologie, citat mai sus, pp. 315-330, care totuşi adoptă un punct de vedere 
prea strict sociologic, manifestând puţină consideraţie pentru abordarea 
istorică a problemei. 

5. Nu aceasta este opinia lui Sorokin, care susţine tocmai faptul că 
Renaşterea a crezut că se inspiră din clasicismul grec, copiind în reali¬ 
tate pseudoclasicismul, deja „naturalist" sau „senzualist", al epocii ele¬ 
nistice şi al celei romane; dar teza lui Sorokin este atât de complexă, încât 
ea ar necesita un întreg studiu dacă am vrea să-i determinăm punctele de 
concordanţă cu teza ciclurilor de civilizaţie pe care o susţinem aici. 

6. „Un singur om poate să ducă un cal la adăpat, dar douăzeci nu 
l-ar putea sili să bea" (după Boswell, în Viaţa lui Samuel Johnson). 

7. De remarcat că, printr-o curioasă răsturnare semantică, termenul 
„colonie" a sfârşit prin a desemna astăzi, cu predilecţie, tocmai terito¬ 
riile care n-au fost „colonizate" (de către coloni). 

8. Ar fi interesant de făcut studii comparative între rezultatele acul- 
turării anumitor etnii africane, artificial împărţite în veacul trecut între 
Anglia şi Franţa (de exemplu, la graniţele Nigeriei cu Nigerul, ale Ni¬ 
geriei cu Dahomeyul — azi Benin —, ale Coastei de Fildeş cu Ghana, 
fosta Coastă de Aur etc.). Dar cum să fim siguri că pornim de la un „punct 
zero"? Ar trebui măsurate eforturile pe care puterile tutelare le-au făcut în 
domeniul infrastructurii, al investiţiilor şi al educaţiei. Chiar la eforturi echi¬ 
valente, cum să cunoşti de pe acum rezultatele pe care le vor avea pe ter¬ 
men lung abordarea britanică a anumitor probleme şi abordarea franceză: 

astfel, de exemplu, englezii s-au sprijinit în general pe structurile feu¬ 
dale şi pe şefii clanurilor existente, în vreme ce francezii, tară să răs¬ 
toarne radical ordinea existentă, au avut totuşi tendinţa să reducă progresiv 
rolul structurilor tradiţionale. La aceasta se adaugă faptul că Marea Bri- 
tanie a favorizat menţinerea şi chiar expansiunea anumitor limbi verna- 
culare, autorizând un învăţământ în aceste limbi şi facilitând dezvoltarea 
unei literaturi africane scrise, în timp ce Franţa a considerat că „civili¬ 
zaţia" nu avea de ce să facă aceste ocoluri şi n-a permis oficial decât în¬ 
văţământul în limba franceză, de la nivelul şcolii primare. Rezultatul a 
fost probabil o dezvoltare mult mai rapidă a alfabetizării — şi a culturii 
în general — în fostele colonii britanice. Dar există reversul medaliei: 
mai întâi, prin liberalismul lor în materie lingvistică, britanicii au încu¬ 
rajat indirect dezvoltarea unui limbaj incorect, Pidgin English, a cărui 
proliferare ar putea să pregătească naşterea uneia sau mai multor limbi 
hibride. Pe urmă, consolidarea limbilor şi literaturilor locale a avut ca 
efect indirect menţinerea vechilor rivalităţi tribale, tocmai în momentul 
în care puterea centrală slăbea, şi, pe această cale, accelerarea forţelor 
centrifuge. Constatăm că de la accesiunea la independenţă a fostelor co¬ 
lonii franceze din Africa, nici una dintre ele n-a cunoscut o dramă com¬ 
parabilă cu drama petrecută între triburile hausa şi ibos (războiul din 
Biafra), şi nici chiar tensiunile tribale pe care le mai întâlnim în alte co¬ 
lonii britanice, de exemplu în Kenya, Uganda sau Sierra Leone. 

9. Ar fi ispititor să se stabilească o paralelă între procesele de acul- 
turare ale acestor două ţări arabe, deşi condiţiile lor au fost foarte dife¬ 
rite. Mai întâi, sunt de luat în considerare cultura şi structurile sociale 
(foarte contrastante) de la care s-a pornit şi pe care am putea să le situăm 
în jurul anului 1830, neglijând primul impact asupra Egiptului, adică cel 
al campaniei lui Bonaparte, care n-a fost lipsită de consecinţe. Apoi, e de 
luat în seamă gradul de constrângere, mai redus şi cu o durată mai mică 
în Egipt, care a fost practic liber până în 1883 şi, din nou, începând din 
1922. Totuşi, ar fi instructiv să observăm dacă progresele occidentali- 
zării, în ambele cazuri, au fost mai mari în perioada de libertate decât în 
perioada de constrângere. Nu ne putem împiedica să gândim că avansul 
Egiptului se datorează în primul rând (deoarece structurile sociale — 
existenţa unei clase cultivate — joacă de asemenea un rol) faptului că 
cea mai mare parte din perioada lui de aculturare s-a desfăşurat în afara 
constrângerii. Aceeaşi observaţie s-ar putea aplica unei paralele între 
Madagascar şi celelalte foste colonii franceze din Africa, deoarece Marea 
Insulă a avut două generaţii de aculturare liberă înainte de cucerirea fran¬ 
ceză — în special sub influenţa unor misionari anglicani! 

10. Casa grande e Senzala', trad. fr.: Maîtres et esclaves. Paris, 1952. 

11. Există în această privinţă remarci profunde în cartea profesoru¬ 
lui Jacques Berque, Depossession du monde (Paris, 1964), cu condiţia 
să reuşeşti să le extragi din jungla unei poezii exuberante. 

12. Un caz-limită: cel al „copiilor-lup“. O vreme au fost taxate drept 
legende povestirile referitoare la nou-născuţii părăsiţi prin păduri şi alăp¬ 
taţi de animale sălbatice, mai ales de lupoaice. In prezent, au putut să fie 
observate câteva cazuri (după cunoştinţa mea, ultima dată în India, acum 
vreo patruzeci de ani); astfel, s-a putut constata că nu numai limbajul, 
ci un întreg ansamblu de comportamente considerate a fi caracteristice 
speciei umane apar şi se dezvoltă doar în societate şi în funcţie de un 
anumit „calendar 11 . Odată trecută o anumită vârstă, individul care a trăit 
în afara societăţii nu mai poate învăţa unele comportamente. Se vede 
aici cât de gingaş e caracterul schimburilor dintre individ şi societate. 
Cea mai mică modificare în aceste schimburi poate avea repercusiuni 
incalculabile. Problema raporturilor reciproce individ-societate a fost re¬ 
înnoită de cercetările psihologului american A. Kardiner, în colaborare 
cu sociologi şi antropologi ca Ralph Linton, C. Du Bois, Ruth Benedict 
etc. (vezi în special A. Kardiner, The Individual and His Society, New 
York, 1939; The Psychological Frontiers of Society, New York, 1945; 
War Stress and Neurotic Illness, New York, 1947; de asemenea, prezen¬ 
tarea filozofică pe care Mikel Dufrenne a făcut-o acestor teorii în La Per- 
sonnalite de base, P.U.F., Paris, 1953, reeditată în 1966; idem, contribuţia 
sa la Trăite de sociologie de Georges Gurvitch, voi. II, La Psychologie des 
vastes ensembles et le probleme de Ia personnalite de base, pp. 387-401. 
Pentru cazul particular al „copiilor-lup“, cf. Lucien Malson, Les enfants 
sauvages, Mythe et realite. Paris, 1964 (care însă nu acceptă nici o formă 
de ereditate psihologică). 

13. Vezi rezumatul pe care-1 face acestor cercetări M.P. Ostoya („Com- 
ment le lapin defend son territoire 11 ) în Cahiers du College de Medecine, 
1969, 10 (2), pp. 157-158. 

14. Pare puţin probabil să se întâmple aşa, dată fiind pe de o parte 
structura socială a modelului american şi pe de altă parte extensiunea 
învăţământului în lume şi, pe această cale, pătrunderea englezei în cele 
mai diverse straturi sociale. Am putea evoca de asemenea comunitatea 
culturală pe care utilizarea latinei de către clerici o crease peste grani¬ 
ţele politice şi lingvistice în timpul Evului Mediu. Totuşi, faptul că în 
mare parte cultura era în mâinile clericilor şi că nobilimea era departe 
de a avea monopolul ei a împiedicat crearea unei aşa-zise clase inter¬ 
naţionale a „latinizanţilor 11 . 

15. In cazul Daciei, durata scurtă a ocupaţiei — abia mai mult de 
un veac şi jumătate — ne lasă să presupunem că romanizarea a fost ac¬ 
celerată de o importantă imigraţie — de o „goană după aur“ ( golden rusK) 
către minele din Transilvania, ceea ce ar fi permis o aculturare la toate 
nivelurile, prin amestec de rase. 

16. Nu este oare simptomatic, dacă e să-i dăm crezare lui Suetonius, 
că ultimele cuvinte ale lui Caesar prăbuşindu-se străpuns de douăzeci 
şi trei de lovituri de pumnal au fost rostite în greacă? (... et si tradide- 
runt quidam Marco Bruto irruenti dixisse „kai sil teknon ", De vita duo- 
decim Caesarum, I, LXXXII). Jerome Carcopino, relatând faptul în 
monografia sa Cesar, relevă solida cultură grecească pe care o avea Cae¬ 
sar; dar nu acest aspect de cultură aş vrea să-l reţin din relatarea lui Sue¬ 
tonius, ci mai degrabă că limba greacă trebuie să fi fost limba obşnuită 
a clasei căreia îi aparţinea Caesar. Faptul că un om lovit mortal îşi aco¬ 
peră faţa recunoscând printre agresorii lui un om pe care-1 considera pro¬ 
priul copil şi că rosteşte într-o limbă străină aceste cuvinte tragice care 
au dăinuit peste veacuri — Kai cri) tckvov „Şi tu, fiul meu!“ — dove¬ 
deşte că el gândea în această limbă şi o întrebuinţa predilect în intimi¬ 
tate. La fel de bine ni-1 putem închipui pe Frederic cel Mare rostindu-şi 
ultimele cuvinte în franţuzeşte. 

17. Sardauna din Sokoto, fost prim-ministru al Regiunii de Nord (a 
cărui asasinare de către un grup de ofiţeri ibo, în ianuarie 1966, se află 
la originea războiului din Biafra), nu mai vorbea idiomul peul (fulani), 
şi nici vărul său sultanul din Sokoto, deşi erau descendenţi direcţi din 
Usman dan Fodio. 

18. Filologul Candrea-Flecht a făcut apropierea dintre un descântec 
cules în popor în veacul al XlX-lea: „Ciobănaşii te aflară/ Fără mâini 
te prinseră/ Fără foc te fripserâ/ Fără gură te mâncară" cu un descântec 
latin notat de un medic galo-roman din secolul al IV-lea, Marcellus Em- 
piricus: Pastores te invenerunt/ Sine manibus colligerunt/ Sine foco co- 
xerunt/ Sine dentibus comederunt — de-a dreptul stupefiant: formula s-a 
păstrat cuvânt cu cuvânt, la celălalt capăt al lumii latine, mai bine de o 
mie cinci sute de ani! (Cf. Dr. N. Vătămanu, Medicina veche româneas¬ 
că, 1970, p. 138, şi R Ş. Năsturel, Le christianisme roumain ă l’epoque 
des invasions barbares, în Buletinul Bibliotecii Române din Freiburg, 
XI (XV), 1984, nota 47). 

19. De fapt, numai „transfugi", ca El Greco, au fost în întregime asi¬ 
milaţi Occidentului. 

20. Nu e lipsit de interes aici să facem o apropiere cu domeniul po¬ 
liticii: între maturitatea lui Alexandru Mavrocordat Exaporitul, primul 

din „dinastie", care să fi fost cel puţin parţial occidentalizat, adică anul 
1681 (s-a născut în 1641), şi aceea a strănepotului şi omonimului său, 
eroul de la Missolonghi (1822), sunt înjur de o sută patruzeci de ani. 

21. Cf. capitolul despre civilizaţia occidentală, pp. 152-153. 

22. Un exemplu: în 1786, cel mai cult şi mai strălucit dintre marii 
boieri valahi ai epocii, Ienăchiţă Văcărescu, erudit în greacă şi poet de 
limbă română, vizitează Viena ca un mare senior. Simţim că în admiraţia 
lui faţă de oraşul occidental intră mai multă mirare decât bucurie estetică 
(acelaşi lucru de altfel şi în generaţia următoare, la Dinicu Golescu). O 
sută douăzeci de ani mai târziu, un tânăr ţăran din Carpaţi, Brâncuşi, 
aproape incult, şi care a venit mai mult pe jos la Paris, va fi atât de firesc 
„aculturat", încât se va afla în fruntea mişcării de reînnoire a sculpturii 
occidentale. 

23. Desigur, consideraţiile de natură psihologică ce urmează se ada¬ 
ugă unor factori de întârziere pe care-i putem califica drept materiali, 
de exemplu timpul necesar formării de noi cadre, încetineala educaţiei 
în noile ştiinţe şi tehnici etc. 

24. Nu e oare simptomatic faptul că celebrele cânturi epice ale ger¬ 
manilor, conservate în Islanda, poartă numele edda care înseamnă literal 
„străbunică"? 

25. Istoricul de vocaţie ajunge să împingă acest prag, prin practica 
„documentelor", până în cel mai îndepărtat trecut. Dar este excepţia. Am 
vrut aici numai să indic care este intervalul normal de timp în care se 
desfăşoară universul nostru mental, într-un mod mai mult sau mai pu¬ 
ţin conştient. Spengler a avut această intuiţie când scria: „Istoria efec¬ 
tiv trăită, al cărei ritm este încă simţit, nu depăşeşte niciodată generaţia 
bunicului, nici pentru vechii germani şi negrii de astăzi, nici pentru Peri- 
cle şi Wallenstein" (Der Untergang des Abendlandes, voi. II, cap. I, I, §7). 
Să adăugăm o constatare banală, care ilustrează faptul: cu excepţia pasio¬ 
naţilor de genealogie, puţini dintre noi cunosc numele de fată ale străbu¬ 
nicelor lor! 

26. Vezi între alţii Daniel Halevy, Essai sur l 'acceleration de l ’His- 
toire. Paris, 1948. 

27. Costum şi cutumă au aceeaşi etimologie. 

28. Am semnalat mai sus, în capitolul consacrat civilizaţiei occiden¬ 
tale, că era ispititor să cercetăm limitele infiltrării germanice în Franţa, 
sau cel puţin gradul ei de intensitate, după stilul caselor ţărăneşti: gra¬ 
niţa dintre Alsacia şi Lorena, dintre Normandia şi Ile-de-France, dintre 
Haute-Savoie şi Savoia etc. 

29. In timpul unei călătorii în Madagascar, autorul a fost mai întâi 
surprins de arhitectura satelor aflate pe podiş, în jurul oraşului Antanana- 
rivo. El nu reuşea „să situeze' 1 stilul acestor case din cărămidă, cu etaj şi 
coloane dreptunghiulare fine în exterior, având înălţimea a două etaje. Ul¬ 
terior, a înţeles că era probabil o sinteză între stilul local al caselor înalte 
din lemn cu coloane, aşa cum ni le prezintă, conservate, „conacele" re¬ 
gale ale regelui Andrianampoinimerina de laAntananarivo şi Ambohiman- 
ga, şi stilul pavilioanelor din cărămidă al pastorilor anglicani (a căror 
influenţă a fost predominantă în evanghelizarea ţării în secolul al XlX-lea). 

30. Lucrul a fost recent dovedit de Henri Lhote, care a studiat în nor¬ 
dul Saharei un mare număr de gravuri şi de picturi rupestre reprezen- 
tându-i fără nici o îndoială pe strămoşii neamului peul (sau fulani) în 
împrejurările vieţii cotidiene, care au rămas neschimbate până în zilele 
noastre. Unele dintre aceste picturi au fost datate, prin metoda carbon 
14 : sunt de la mijlocul mileniului al V-lea î. Hr.! 

31. Să notăm în treacăt că până şi un socio-psiholog de talia lui Kar- 
diner, inventatorul noţiunii de „personalitate de bază", care refuză ca¬ 
tegoric să admită organicitatea culturilor, când studiază civilizaţia noastră 
e nevoit să recunoască existenţa unei personalităţi comune omului oc¬ 
cidental. El caută să-i găsească sursa (întemeindu-se, ca Toynbee, pe cri¬ 
teriul religios) până la cartea lui Iov — dar ştia el oare că tema lui Iov 
era deja prezentă, cu două mii de ani înainte de Biblie, în mitologia su¬ 
meriană? 

32. Istoria mai recentă a Africii ne furnizează exemple care prin ana¬ 
logie ne pot arăta cum, într-o anumită arie geografică, limba şi mora¬ 
vurile unei etnii pot să se întindă peste etniile din vecinătate, fără să aibă 
loc în mod necesar un amestec de rase. Astfel, printre triburile tuarege 
de astăzi, există unul, daussauan, de rasă albă ca celelalte, dar care ofe¬ 
ră caractere antropologice clar diferite de acelea ale „adevăraţilor" tua¬ 
regi berberoizi, şi, dimpotrivă, o asemănare izbitoare cu rasa alpină. Acest 
trib care prin moravuri nu se mai distinge de ceilalţi tuaregi e pe cale 
de a adopta şi limba tamasheq, pierzându-şi puţin câte puţin idiomul par¬ 
ticular, care de altfel are asemănări cu limba unui popor negroid: son- 
rhai! Alte triburi tuarege s-au amestecat cu negrii. Probabil că în câteva 
secole limba tamasheq sau idiomurile care au ieşit din ea nu vor mai 
acoperi aceeaşi realitate etnică. 

33. Este, mai ales, cazul „Oamenilor de la Munte" (Mountain Peo- 
ple) din Statele Unite, în Apalaşi, unde un grup de europeni, aparţinând 
unui neam deosebit de activ, scoţieni din Irlanda de Nord ( Scotch-Irish ), 
s-a întors, din cauza unor condiţii potrivnice, la o stare de semiprimitivism. 

34. La ora actuală, specialiştii au tendinţa să rezerve termenul „rasă“ 
pentru a desemna marile diviziuni bioantropologice, iar termenul „et¬ 
nie" agregatelor culturale, care sunt produse ale Istoriei. Dar de mai bine 
de un secol, mai ales de la teoriile lui Taine, cuvântul e atât de folosit 
în jargonul metodologiei istoriei, încât am crezut de cuviinţă să-l păs¬ 
trez aici ca sinonim pentru etnie. 

35. Studiile recente de caracterologie a popoarelor au pus în lumină 
consistenţa şi soliditatea constituţiei mentale a fiecărui grup, rezultantă 
posibilă a anumitor particularităţi fizice, dar mai probabil a unei acu¬ 
mulări istorice. A se vedea în special Paul Grieger, La caracteriologie 
ethnique. Paris, 1961. Este vorba de o încercare de a „matematiza" datele 
caracterelor etnice prin savante clasificări tipologice. Dar metoda utili¬ 
zată, ancheta sociologică directă, se aplică preferenţial micilor unităţi 
(provinciilor, etniilor în sens strict, „ţinuturilor") şi — în orice caz — nu 
permite inducţii asupra trecutului, deci un studiu diacronic. Aceste studii 
au, aşadar, tendinţa, indirect, să pună accentul pe diferenţierea şi perma¬ 
nenţa caracterelor etnice, în vreme ce aici ne interesăm în primul rând de 
variaţia relativă a acestor caractere în funcţie de ciclurile de civilizaţie. 

36. Această afirmaţie, întemeiată pe situaţia actuală, ar trebui să fie 
coroborată cu evaluări din epoca medievală, care însă ne lipsesc. Creş¬ 
tinismul syrian e posibil să fi suferit pierderi grave în epoci mai târzii, 
din cauza, mai întâi, a lungului duel arabo-bizantin, apoi a cruciadelor 
— în timp ce creştinismul copt pare să fi scăpat de persecuţie datorită 
îndepărtării lui de zona confruntării. 

37. Samaritenii care au supravieţuit până astăzi — câteva sute de in¬ 
divizi, în regiunea Napluz — pretind chiar că sunt singurii practicanţi 
ai celui mai pur iudaism. Dacă tradiţia biblică este exactă, Sargon, după 
cucerirea Samariei (în 721 î. Hr.), i-ar fi deportat pe toţi locuitorii şi i-ar 
fi înlocuit cu coloni aduşi din est, originari din Cutha. Nu ştim nimic 
precis despre originea etnică a acestor coloni, dar ştim că înaintea do¬ 
minaţiei assyriene Cutha mai era considerat ca un oraş sfânt în Meso- 
potamia de Jos şi nu ne este deci interzis să gândim că aceste populaţii 
deportate, transplantate în Samaria după crudele metode ale assyrieni- 
lor, coborau din vechii sumerieni. In orice caz, este foarte probabil ca 
samaritenii să se fi distins de evrei prin tipul fizic şi un evreu din vre¬ 
mea lui Isus trebuia să recunoască un samaritean dintr-o primă privire, 
la fel de uşor cum un român recunoaşte un ţigan sau un francez recu¬ 
noaşte un nord-african. 

38. Unii lingvişti recunosc o influenţă a limbii etrusce în anumite 
inflexiuni ale dialectului toscan; dacă deducţiile lor sunt exacte, atunci 

latina deformată de etrusci e cea care devine, o mie de ani mai târziu, 
limba literară a Italiei! 

39. Iau aceste adjective în sensul antinomic dat de anumiţi filozofi 
contemporani, mai ales de Spengler. La acesta din urmă, apolinicul este 
eminamente „luminos", „static", „echilibrat". Dar realitatea istorică va fi 
fost mult mai complexă. Astfel, e dovedit că tendinţele monoteiste, ori¬ 
ginare din Orient, s-au bucurat de o oarecare favoare din partea preoţilor 
lui Apollo, care s-au arătat dispuşi la un compromis cu perşii în momen¬ 
tul uriaşei înfruntări dintre Orient şi Occident în veacul al V-lea î. Hr. 
Termenul „apollinic" nu are deci legătură cu realitatea istorică, ci cu o 
abstracţie modernă a atributelor lui Apollo. 



Capitolul 3 


Despre câteva semne care însoţesc naşterea, creşterea, înflorirea 
şi dezagregarea culturilor. Oboseala psihologică; comparaţie cu psi¬ 
hologia individuală; efectul oboselii psihologice asupra grupuri¬ 
lor restrânse; destinul unei familii, al unei spiţe de neam; „geniul 
ereditar' 1 şi limitele lui; dezechilibrele stimulante. Efectul oboselii 
psihologice asupra marilor ansambluri: fenomenul de retragere a 
„centralilor 11 şi de ascensiune a „perifericilor 11 ; cazuri: Imperiul ro¬ 
man, Franţa, Marea Britanie, Rusia, Statele Unite. Rolul periferi¬ 
cilor în actuala mutaţie culturală a civilizaţiei occidentale. 

Nu am intenţia de a relua aici enumerarea trăsăturilor parti¬ 
culare care disting fazele succesive ale dezvoltării unei civiliza¬ 
ţii. Le-am semnalat de mai multe ori în cursul studiului prezent . 1 

Amintesc totuşi observaţia că apariţia unei noi civilizaţii este 
în general însoţită de câteva fenomene singulare. O anumită efer¬ 
vescenţă se manifestă mai întâi. Ea este vizibilă mai ales la po¬ 
poarele barbare care se pregătesc să invadeze regatele „civilizate". 
Nici o explicaţie satisfăcătoare nu a fost dată până acum acestor 
zguduiri bruşte şi acestor migraţii masive. Efervescenţa nu se tra¬ 
duce exclusiv printr-o agresivitate sporită. Ea se poate manifes¬ 
ta în egală măsură printr-o stimulare a spiritului inventiv, axat în 
primul moment pe tehnica, tactica şi organizarea militare. Ame¬ 
liorarea armelor, deci a metalurgiei, se poate repercuta pe urmă 
asupra tehnicilor industriale şi, de aici, asupra agriculturii, navi¬ 
gaţiei etc.; dar, contrar părerii unor autori pătrunşi de gândirea 
materialistă, aceste tehnici nu posedă nici o virtute proprie, ele 
neavând o putere creatoare decât în măsura în care au fost „di¬ 
namizate" de un element uman. Câte tehnici nu s-au pierdut în 
epocile îndepărtate ale civilizaţiilor pentru că ele nu mai interesau ? 

Câte altele nu şi-au aşteptat secole sau milenii un „inventator 44 , 
deşi toate elementele erau la îndemână? La urma urmei, nu chi¬ 
nezii — care le cunoşteau de multă vreme principiul — au pro¬ 
fitat de busolă şi de praful de puşcă, ci occidentalii. Iar aceştia, la 
rândul lor, nu au cucerit lumea pentru că inventaseră tunul şi per¬ 
fecţionaseră navigaţia, ci tocmai pentru că urmau să cucerească 
lumea au inventat tunul şi au perfecţionat navigaţia. 

Superioritatea militară a unui grup sau a unei naţiuni, într-un anu¬ 
mit moment al Istoriei, a fost uneori atribuită unei perfecţionări teh¬ 
nice, unei arme noi, aplicării unei tactici sau unei organizări 
originale. în general, acest lucru are puţină importanţă. între so¬ 
cietăţile cu dezvoltare sensibil egală, eficacitatea unor astfel de 
invenţii este de scurtă durată. Adversarul — dacă este animat de 
voinţa de a se apăra — adoptă repede noua tehnică sau noua tac¬ 
tică, sau le găseşte un antidot. Chiar apariţia elefantului de război 
sau, mai târziu, cea a tunului nu au fost suficiente pentru a da unei 
armate superioritate durabilă. Această invenţie, sau mai bine zis 
această capacitate de a inventa, nu este un fenomen accidental şi 
izolabil. Ea este un simptom al energiei creatoare, ca apariţia „ge¬ 
niilor 44 . 

Uneori, această superioritate tehnică abia se percepe. Din se¬ 
colul al Xl-lea până în secolul al XlII-lea, puţine lucruri îl dis¬ 
ting pe cavalerul francez (sau franco-nonnand) de cavalerul englez, 
occitan, aragonez sau chiar sarazin. Şi totuşi, timp de două secole, 
el este invincibil. Simon de Montfort supune o întreagă ţară cu o 
mână de cavaleri. Adversarii lor sunt mai numeroşi şi susţinuţi 
de un întreg popor. Ei nu sunt nici mai puţin bine înarmaţi, nici 
mai puţin convinşi de dreptul lor, dar sunt doborâţi. 

Există, la rădăcină, un fenomen misterios de creştere, o dez¬ 
voltare care face ca un anumit grup uman „să explodeze 44 într-un 
anumit moment şi într-un anumit sens. Nu ştim mai mult despre 
acest fenomen. Superioritatea tehnică este un efect, şi nu o cauză. 

Mai târziu, mult mai târziu, după perioada larvară, se mani¬ 
festă de asemenea geniul creator în arte şi gândire, ajungându-se 
la bruşte înfloriri, la apariţia unor veritabile „buchete de genii 44 . 
Această apariţie e fără îndoială cel mai sigur semn că civilizaţia 
şi-a atins maturitatea. Alfred Kroeber o spune clar: Genuises are 

the indicators of the realization of coherent pattern growths of 
cultural value. 2 

Sunt încredinţat că nici o explicaţie raţională, logică nu va da 
seamă de aceste urcări de sevă şi aceste înfloriri. Ele sunt proba¬ 
bil de aceeaşi natură cu bruştele mutaţii ale speciilor. Când vom 
înţelege cauza şi modalitatea acestor transformări din regnul ani¬ 
mal, poate vom pătrunde şi misterul naşterii şi morţii civilizaţiilor. 

Se crede de asemenea uneori că minoritatea activă care se află 
la originea unei civilizaţii se impune printr-o oarecare superiori¬ 
tate intelectuală. Astfel, Emile Callot 3 scrie: „...este evident că 
atribuirea acestei preponderenţe nu se face fără temei şi că ale¬ 
gerea este determinată în virtutea unei preexcelenţe reale intr-un 
gen de activitate ştiinţifică, artistică, religioasă, morală etc. Eli¬ 
ta este deci un grup căruia superioritatea recunoscută îi acordă o 
putere de inovaţie ale cărei efecte se repercutează în tot corpul 
social.“ Această opinie mi se pare cu totul greşită. Aureola care 
înconjoară elita în zorii unei civilizaţii provine exclusiv din vir¬ 
tuţile ei războinice. Restul vine pe urmă — şi e foarte posibil să 
nu vină de la această elită, adică de la nucleul central al acestei 
civilizaţii sau culturi particulare. Astfel, de exemplu, în Franţa apor¬ 
tul nobilimii militare, creatoare a statului „franc“ primitiv, a fost 
foarte limitat în domeniul creaţiilor spirituale. De asemenea, şi 
mai evident, am văzut că aportul minorităţii dominante arabe în 
cadrul civilizaţiei islamice a fost mult inferior contribuţiei elemen¬ 
tului persan. 

Iată alt semn al acestei indeterminări sau al acestui caracter 
vag şi anonim pe care-1 au marile elanuri de energie creatoare: 
în domeniul politic — primul în care această energie se manifes¬ 
tă —, când un grup etnic se află în perioada de ascensiune, oa¬ 
menii au puţină importanţă; ei sunt mereu la îndemână şi nu e 
deloc nevoie să fie geniali. Este uimitor, şi totuşi foarte semnifi¬ 
cativ, că marile reuşite istorice se datorează unor elanuri colec¬ 
tive mai degrabă decât unor personalităţi ieşite din comun. în 
ascensiunea puterii romane, familia lui Scipio, familia lui Paul- 
lus Aemilius, familia lui Sylla şi aceea a lui Caesar sunt excep¬ 
ţia. Desigur, perioada de ascensiune favorizează dacă nu naşterea 
geniilor — putem presupune că apariţia lor virtuală e mai mult 

sau mai puţin constantă — cel puţin înflorirea lor. Pe urmă ei îşi 
pun pecetea asupra civilizaţiei. Un om ca Popillius Laenas, eroul 
întâlnirii din Alexandria cu Antiochos IV, pe care am povestit-o 
mai sus 4 , este probabil un personaj de plan secundar. Istoria a re¬ 
ţinut numele familiei sale mai mult pentru abuzurile şi corupţia 
unora dintre membrii ei. Caesar şi Augustus apar la timpul po¬ 
trivit pentru a dota Roma cu instituţii noi, cerute de situaţia ei „im- 
perială“, dar nu ei au făcut imperiul. Imperiul roman s-a construit 
aproape inconştient sub impulsul unei mâini de aristocraţi orgo¬ 
lioşi şi de plutocraţi avizi. 

Invers, unele personalităţi excepţionale se pot ivi în perioade 
de criză sau de declin — însă nu mai pot face nimic pentru a opri 
procesul. Uneori, chiar îl precipită. O naţiune în ascensiune poa¬ 
te profita de mediocrităţi; o naţiune în declin nu mai ştie să-şi folo¬ 
sească geniile. La rândul lor, aceştia se află într-un dezacord 
fundamental cu timpul lor, trudesc în zadar sau într-o direcţie gre¬ 
şită, fiindcă sunt rupţi de real — şi virtuţile care în alte timpuri 
le-ar fi permis să ducă la împlinire planuri măreţe îi poartă acum 
spre himere. Ne putem imagina că dacă Charles de Gaulle ar fi 
trăit în secolul al XVIII-lea ar fi fost un al doilea Richelieu şi ar 
fi izbutit să stabilească hegemonia franceză asupra Europei. El a 
trăit însă în secolul al XX-lea, şi acţiunea lui a fost de prea multe 
ori una anacronică şi deci negativă. 

Dacă personalităţile de excepţie pot, la rigoare, să lipsească 
din perioada de ascensiune, nu e mai puţin adevărat că elemen¬ 
tul uman, sub forma energiei psihologice colective, este factorul 
esenţial, pentru a nu spune unic, al reuşitei politice a unei societăţi. 
S-a insistat mult timp asupra bogăţiilor naturale, asupra situării geo¬ 
grafice şi asupra altor factori exteriori. Un examen obiectiv al tu¬ 
turor cazurilor de succes excepţional al unei rase va dovedi că 
bogăţia solului n-are nimic de-a face cu apariţia şi avântul civi¬ 
lizaţiilor. Pe un sol ingrat cum e acela al Greciei înfloreşte una 
dintre civilizaţiile cele mai strălucitoare, în timp ce un sol bogat 
poate să rămână în paragină multe milenii sau să redevină deşert 
după ce rasa care l-a fertilizat mai întâi a dat semne de oboseală. 
Creta, Egiptul, Mesopotamia sunt astăzi ţări sărace, şi nu s-a do¬ 
vedit că în aceste regiuni climatul s-a schimbat atât de mult din 

timpul când acolo înfloreau civilizaţii strălucitoare. Elementul 
uman e totul. Epoca prezentă, care ridică probleme complexe de 
dezvoltare economică la scară globală, pornind însă de la ţări cu 
nivel inegal de „civilizaţie", adică de stăpânire a tehnicităţii in¬ 
dustriale (de la savant până la muncitorul specializat), ne permite 
să punem degetul pe acest adevăr care nu era atât de evident până 
azi. Elveţia, Danemarca, Norvegia şi Ţările de Jos nu au bogăţii 
naturale, în termeni de civilizaţie modernă. Şi ce să mai spunem 
despre ridicarea Germaniei şi Japoniei din ruine sau despre con¬ 
struirea Israelului în deşert? 

în schimb, există o altă chestiune, la care se pare că e mai di¬ 
ficil să dăm un răspuns categoric: există o relaţie între creşterile 
demografice şi elanurile „culturale"? Cu alte cuvinte, elanurile 
de civilizaţie sunt însoţite mereu de o sporire a populaţiei — şi 
când această înmulţire e demonstrată, este ea oare o consecinţă 
a civilizaţiei, sau dimpotrivă a fost un semn precursor? 

La drept vorbind, circumscrierea problemei este atât de difi¬ 
cilă, încât ezit să mă pronunţ. Dar nu se poate să n-o semnalez. 
Dificultatea principală constă în absenţa aproape totală a unor date 
statistice anterioare epocii relativ recente. Studiile demografice mai 
sistematice n-au început în Europa decât în secolul al XVIII-lea 
şi n-au atins o valoare cu adevărat ştiinţifică decât de aproxima¬ 
tiv un secol. Pentru timpurile vechi, dispunem de câteva recen¬ 
săminte cu caracter fiscal, însă numai pentru imperiile puternic 
organizate. Or, ar prezenta cel mai mare interes tocmai surprin¬ 
derea câtorva elanuri demografice care să fie anterioare elanuri¬ 
lor culturale sau, cel puţin, concomitente. Problema e complexă: 
o puternică natalitate, de exemplu, poate foarte bine să fie înso¬ 
ţită de o puternică mortalitate care să-i anuleze efectele. Or, mai 
ales primul fenomen este semnul unei vitalităţi sporite. în Euro¬ 
pa, pentru ţările şi epocile în care observaţia este posibilă, creş¬ 
terea demografică şi înflorirea culturală (inclusiv expansiunea 
politică) merg împreună: a se vedea cazul Franţei, din Evul Mediu 
până în secolul al XVII-lea, al Angliei, de la sfârşitul secolului 
al XVII-lea la sfârşitul secolului al XlX-lea, şi al Rusiei de la înce¬ 
putul secolului al XVIII-lea la începutul secolului al XX-lea. Dar 
cauzele posibile ale acestor creşteri şi pe urmă acelea ale stagnării 

sunt atât de numeroase şi variate, încât ezit să trag vreo conclu¬ 
zie. Suntem desigur ispitiţi de explicaţii de ordin psihologic: când 
un grup etnic este însufleţit de o sălbatică voinţă de a se realiza 
sau numai de a supravieţui, se înmulţeşte pe întrecute (canadie¬ 
nii francezi au ajuns de la 65 000 la 6 milioane şi jumătate în două 
secole — deci o înmulţire de o sută de ori, pe când populaţia Fran¬ 
ţei metropolitane se înmulţea de două ori în acelaşi interval de 
timp!). Dar cum să explicăm lenta dispariţie a anumitor populaţii 
izolate, mai ales în insulele Pacificului — chiar fără intruziunea oc¬ 
cidentalilor, deci fără traumatism din exterior? 5 

Să lăsăm deschisă problema şi să spunem pur şi simplu că în 
numeroase cazuri observăm un elan demografic care prevede sau 
însoţeşte perioadele de înfloriri ale unei culturi. Acest elan e pro¬ 
babil simptomul unui dinamism latent. Dar dacă există aici o con¬ 
diţie probabil necesară, ea nu e desigur suficientă. înflorirea unei 
civilizaţii poate fi contrariată de atâţia alţi factori încât luarea în 
calcul numai a creşterii demografice este total insuficientă. Invers, 
se constată o scădere a natalităţii la popoarele „ajunse“, sau în¬ 
destulate, fără să putem da acestui fenomen, în starea actuală a şti¬ 
inţei, o explicaţie psiho-sociologică pe deplin satisfăcătoare. 6 

Scăderea natalităţii ar putea să fie doar o manifestare supli¬ 
mentară a confuziei psihologice care cuprinde o societate care a 
încetat să creadă în idealurile ei. Se pare într-adevăr că, atunci 
când un mare număr de generaţii s-a adăpat de la anumite surse 
de cultură şi şi-a trăit cu intensitate idealurile, vine un moment 
în care epigonii lor încetează în mod necesar să mai creadă în ele. 
Aceste idealuri devin sterile. Fenomenul n-are nici o legătură cu 
vreo degenerescenţă fizică. El este de ordin pur psihologic. Am 
semnalat în capitolul despre civilizaţia occidentală 7 transforma¬ 
rea care pare să se petreacă de la începutul secolului al XX-lea. 
Un alt exemplu ne este furnizat tot în Europa Occidentală de evo¬ 
luţia politică. După cum nota deja Spengler, conceptul de naţiu¬ 
ne, care se formase lent din secolul al IX-lea până în secolul al 
XlX-lea, şi-a pierdut sensul şi dinamismul. (El anticipa însă pu¬ 
ţin, deoarece Tratatul de la Versailles a reprezentat tocmai înco¬ 
ronarea idealului naţionalităţilor, şi aplicarea lui a coincis cu o 
ultimă răbufnire a naţionalismului, deosebit de violentă în propria 

lui ţară.) Astăzi lucrul este evident. Dar, aşa cum Germania şi Ita¬ 
lia s-au revitalizat în secolul al XlX-lea doar datorită faptului că 
şi-au realizat târziu unitatea naţională, tot aşa ne este permis să 
ne închipuim o trezire a dinamismului european în ansamblul său, 
sub impulsul unui nou ideal, idealul unităţii la un nivel superior. 
Nu-mi permit să afirm că realizarea unei Europe unite ar fi sufi¬ 
cientă pentru a insufla o nouă ardoare naţiunilor europene şi pen¬ 
tru a le acorda un nou răgaz de câteva secole, dar mă încumet să 
afirm cel puţin că „Europa patriilor" a încetat să existe ca sursă 
vie de ideal. 

în interiorul unităţilor de cultură (civilizaţii sau naţiuni), se poa¬ 
te vorbi de o spiritualitate convergentă în epocile de creştere şi 
de o spiritualitate divergentă în epocile de dezagregare. în toate 
timpurile, există „partide" antagoniste: un partid democratic şi un 
partid aristocratic, o facţiune „Annagnacs" şi o facţiune „Bour- 
guignons", ca în Războiul de o sută de ani; catolici şi protestanţi, 
regalişti şi republicani. în epocile în care societatea este încă să¬ 
nătoasă, soluţia fiecărui partid este cel puţin una posibilă. Carac¬ 
teristic epocilor de dezagregare este faptul că soluţiile preconizate 
sunt imposibile. Tinerimea se revoltă, dar fără un scop definit. Ea 
nu mai e „revoluţionară", ci „contestatară", adică neagă fără să 
ştie să reconstruiască. în ceea ce priveşte intelectualitatea, con¬ 
fuzia în sânul ei este şi mai dramatică şi semnificativă. S-ar spune 
că cele mai mari spirite se află din ce în ce mai mult în incapa¬ 
citatea de a opta politic pentru căile moderaţiei, ale bunului-simţ, 
ale „realizabilului" (pentru a evita termenul devenit peiorativ: re¬ 
alism). S-ar zice că între Maurras şi Brasillach pe de o parte, şi 
Aragon şi Sartre pe de altă parte, n-ar mai fi loc pentru drumul 
de mijloc — şi aceia care-1 adoptă se expun astfel ruşinii, fiind 
consideraţi în afara marilor curente. Unii sunt totuşi nişte pasio¬ 
naţi. Dar în epocile de dezintegrare, nu-ţi mai este îngăduit să fii 
pasionat de Raţiune. Legitimă e numai pasiunea utopică: utopie 
arhaizantă sau utopie futuristă, dar oricum utopie. Există aici un 
semn grav de boală socială. Cum spuneau anticii, quos vuit Iupiter 
perdere, dementat prius „pe cine vrea Dumnezeu să-l piardă, îi ia 
mai întâi minţile". 



ÎNFLORIREA ŞI DEZAGREGAREA CULTURILOR 


383 


Multe spirite distinse continuă să creadă că este uşor să lecuieşti 
această maladie socială. Callot 8 , urmându-1 pe Towner 9 , crede că 
există cauze similare care au acţionat cu aceleaşi efecte asupra 
unor colectivităţi succesive din trecut şi că este suficientă o mo¬ 
dificare a acestor cauze pentru a atenua aceste efecte neplăcute. 
La fel credea şi Maurras cu celebra lui maximă: Politique d ’abord, 
care presupunea că ar fi suficientă în Franţa o reformă politică 
(recte restaurarea monarhiei) pentru ca relele sociale, pure efecte 
ale unui regim detestabil, să fie vindecate. Or, tocmai aici se află 
dificultatea, caracteristica societăţilor bolnave fiind tocmai de a nu 
se lăsa vindecate. Fără îndoială, un regim politic rău adaptat la o 
anumită societate poate fi la originea tulburărilor momentane din 
mecanismul acestei societăţi. Dar se cuvine să remarcăm: mai întâi, 
că dacă această societate a ales un regim politic inadecvat, e deja 
dovada unei anumite inadaptări, pe urmă că, dacă nu refonnează 
spontan acest regim care nu-i convine, va fi confirmarea că orga¬ 
nismul social e bolnav; în sfârşit, se poate efectiv prezice că de cele 
mai multe ori acea societate nu va face nici o reformă — dovadă 
că, aşa cum este, acest regim „convine 11 stării sale. 

La drept vorbind, când o civilizaţie intră în decadenţă, procesul 
este în general ireversibil. Să mi se ierte o comparaţie trivială: o ci¬ 
vilizaţie în dezagregare aminteşte de fenomenul, bine cunoscut gos¬ 
podinelor, al „maionezei care se taie 11 . Principiul unificator, liantul, 
dispare subit. Pentru a o „drege 11 , trebuie reluat de la capăt proce¬ 
sul şi adăugate alte ingrediente — dar atunci vom avea altceva. 


* 

* * 

Misterul morţii civilizaţiilor ne tulbură profund. De la Mon- 
tesquieu şi Gibbon n-a încetat căutarea cauzelor responsabile de 
decăderea Imperiului roman. Analiza circumstanţelor acestei de¬ 
căderi, a cauzelor ei posibile şi a efectelor ei vizibile este mereu 
pasionantă. 10 Dar, deoarece astăzi ştim că, în linii mari, acelaşi 
proces se repetă la un anumit stadiu în viaţa tuturor civilizaţiilor, 
cum să nu fii izbit de această repetiţie şi cum să nu încerci să-i ca¬ 
uţi o unică şi generală cauză? Să încercăm să dăm acestui fenomen 

ineluctabil o posibilă explicaţie prin psihologia colectivă — care, 
la rându-i, în pofida singularităţii ei, este legată de psihologia in¬ 
dividuală, nefiind inteligibilă decât prin ea. 

Anumiţi antropologi au întrebuinţat termenul de oboseală cul¬ 
turală pentru a caracteriza fenomenul, aparent misterios, de scă¬ 
dere a puterii creatoare şi chiar a instinctului de coeziune, observat 
în anumite societăţi care au devenit subit incapabile să facă faţă 
exigenţelor mediului sau presiunii exercitate de alte grupuri. Eu 
prefer să vorbesc de oboseală psihologică pentru a sublinia că 
fenomenul nu este propriu numai colectivităţilor sau societăţilor 
complexe, dar că-1 regăsim la nivelul celor mai mici unităţi, până 
la individ. La individ, tară îndoială el este în primul rând soma¬ 
tic, deşi elemente psihice pot interveni pentru a provoca îmbă¬ 
trânirea precoce. Cu foarte puţine excepţii, de la o anumită vârstă, 
se manifestă o scleroză progresivă a gândirii. Dificultatea de adap¬ 
tare şi fidelitatea excesivă faţă de aprecierile trecutului sunt în¬ 
soţite de foarte multe ori de un sentiment de regret, de amărăciune, 
de frustraţie. Vine apoi domolirea dorinţelor şi a ambiţiilor, adi¬ 
că indiferenţa. Resortul e rupt! Dar această „oboseală“ nu este în¬ 
totdeauna şi în mod necesar rezultatul unei uzuri fizice, al unei 
îmbătrâniri organice. Ea poate lovi indivizi de toate vârstele, la 
limită chiar tineri, a căror energie psihică a fost oprită de circum¬ 
stanţe imprevizibile. Vedem această oboseală de exemplu la anu¬ 
miţi tineri care au făcut un efort excesiv pentru a atinge un obiectiv 
deosebit de dificil, aureolat în ochii lor cu un prestigiu exagerat 
(examene, concursuri de admitere la şcolile superioare etc.); sco¬ 
pul odată atins, se produce o satisfacere prematură a ambiţiei, un 
fel de slăbire a voinţei. Potenţialul de energie s-a consumat. Ne aflăm 
probabil în prezenţa unui fenomen psihosomatic. în orice caz, „obo- 
seala“ grupărilor umane, chiar a celor mai mici, cum e familia, 
ne apare ca un fenomen pur psihic. 

într-adevăr, independent de aptitudinile individuale, vedem 
anumite spiţe ambiţioase, familii care se înverşunează „să urce“, 
şi altele care „se lasă în voia sorţii". Energia cheltuită de famili¬ 
ile care urcă pare total independentă de calităţile intelectuale sau 
morale ale fiecărui membru al neamului. Se găsesc desigur serii 
mai înzestrate şi altele mai puţin înzestrate, dar nici o legătură 
aparentă între energie şi capacităţi, între ambiţie şi talent. Când, 

în mod extraordinar, cele două fenomene coincid, putem obţine 
serii remarcabile — talentul putând să stârnească ambiţia, şi am¬ 
biţia să stimuleze talentul. 

în toate timpurile şi în toate locurile s-a observat că anumite 
calităţi de inteligenţă, anumite aptitudini pentru tehnici, ştiinţe sau 
arte se puteau transmite în anumite spiţe. S-a vorbit de geniu ere¬ 
ditar, denumirea fiind chiar titlul unei voluminoase lucrări a lui 
Sir Francis Galton 11 (care avea el însuşi „geniu ereditar", deoa¬ 
rece era, prin mama lui, nepotul lui Erasmus Darwin şi vărul pri¬ 
mar al lui Charles Darwin). Chiar dacă Francis Galton s-a înşelat 
asupra cauzelor apariţiei descendenţelor ilustre (şi al înfloririlor 
culturale), pe care o atribuia unor cauze pur fiziologice, el rămâne 
unul dintre pionierii studiilor genetice şi creatoml eugeniei. The Euge- 
nics Record Office, pe care l-a întemeiat la Londra în 1905 (şi care 
s-a stabilit ulterior la Long Island, New York) a întreprins primele 
studii statistice de antropometrie. Cantitatea de documente genea¬ 
logice adunată de acest institut şi studiile sistematice care au fost 
făcute în cadrul lui, mai ales asupra unui mare număr de fraţi şi 
surori aparţinând aceleiaşi familii şi asupra unor perechi de ge¬ 
meni univitelini, nu ne mai permit să punem astăzi la îndoială 
importanţa primordială a eredităţii în formarea personalităţii. Ca¬ 
zul „dinastiilor" de artişti, de savanţi sau de oameni politici, în 
toate epocile Istoriei, este prea cunoscut pentru a ne opri asupra 
lui prea mult. 12 Să cităm totuşi anumite serii remarcabile: 

Printre artişti, cel mai des menţionată e familia Bach, în care, 
de la Veit Bach, brutarul, considerat tradiţional ca ungur din Pres- 
sburg/Pozsony (Bratislava) (conform celor povestite chiar de Jo- 
hann Sebastian) şi până la cei trei fii ai lui Johann Sebastian, există 
şase generaţii de muzicieni sau de amatori de muzică, din care 
s-au ivit mai multe zeci de muzicieni distinşi, şi cel puţin patru 
„personalităţi excepţionale": Johann Sebastian şi cei trei fii ai lui. 
De asemenea Palestrina, Couperin, Beethoven, Haydn, Mozart 
aparţineau toţi unor familii de muzicieni. 

Galton a alcătuit liste şi a propus nişte statistici. Astfel, pen¬ 
tru patruzeci şi doi de pictori geniali, italieni, spanioli sau flamanzi, 
el găseşte douăzeci şi una de cazuri de înrudiri ilustre. Dintr-o 
listă de cincizeci şi şase de poeţi, el găseşte probe de ereditare a 
talentului în 40% din cazuri. 

La oamenii de ştiinţă, cazurile de „geniu ereditar 11 sunt de ase¬ 
menea numeroase. în secolele al XVII-lea şi al XVIII-lea, avem 
dinastia familiei Bemoulli, matematicieni şi fizicieni, apoi cazul 
familiei Cassini, astronomi şi topografi timp de patru generaţii, 
familia Jussieu, trei generaţii de botanişti, familia Becquerel, pa¬ 
tru generaţii de fizicieni. Am citat mai sus cazul familiei Darwin: 
Erasmus Darwin (1731-1800), poet şi unul dintre cei mai buni 
fizicieni ai timpului său; cei doi nepoţi ai lui, Charles Darwin şi 
Francis Galton; strănepotul lui, George Howard Darwin, al doi¬ 
lea fiu al lui Charles Darwin, astronom şi inovator în domeniul 
geologiei. Euler are un tată matematician şi trei fii astronomi, fi¬ 
zicieni, matematicieni. în familia Saussure sunt fizicieni şi natu- 
ralişti din tată în fiu. John Stuart Mill este fiul lui James Mill, 
istoric, filozof şi economist. Şi exemplele s-ar putea înmulţi. 

în alte cazuri, „geniul ereditar 11 este mai variat: Aldous şi Julian 
Huxley sunt nepoţii marelui naturalist Thomas Huxley. Jean-Paul 
Sartre este nepotul doctorului Albert Schweitzer. Fraţii Maurice 
şi Louis de Broglie sunt strănepoţii Albertinei de Stael şi coboară 
deci din Mme de Stael şi din Necker, al cărui tată era profesor de 
drept la Geneva, iar fratele, nepoţii şi strănepoţii de frate sunt de 
asemenea toţi universitari. 

în secolul al XVII-lea, familia Amaud dă în aceeaşi genera¬ 
ţie patru personalităţi excepţionale în teologie şi filozofie şi un 
diplomat de valoare în generaţia următoare. Marile reuşite finan¬ 
ciare (care ajung uneori la politică) sunt şi ele adesea opera unor 
veritabile dinastii. Să cităm dintre cele mai cunoscute: Medici, 
Fugger, Dupont de Nemours, Rothschild, Rrupp, Rockefeller, Ford, 
Schneider, de Wendel etc. 

Domeniul politicii ne furnizează exemple şi mai numeroase, 
deoarece politicianul, care în timpul vieţii deţine prim-planul sce¬ 
nei mai mult decât artistul sau savantul, îl atrage pe biograf în- 
tr-o mai mare măsură, poate şi pentru că numeroase personaje 
reţinute de istoria evenimenţială aparţin unor familii regale sau 
aristocratice a căror genealogie poate fi uşor trasată. Mai mult de¬ 
cât în altă parte, aici vedem cum personalitatea de excepţie este 
în general rezultanta unui fenomen de interferenţă, al întâlnirii for¬ 
tuite între două spiţe deosebit de înzestrate, sau împlinirea unui 
crescendo într-o spiţă ambiţioasă. 

Adevăratul geniu rămâne fără îndoială ireductibil la orice ex¬ 
plicaţie sociologică sau biopsihologică, deoarece el este un caz 
„monstruos". Totuşi, în cazul în care investigaţia genealogică este 
posibilă, constatăm adesea semne prevestitoare în două sau trei 
generaţii precedente. (De altfel, nu este exclus ca acolo unde ge¬ 
niul pare să ţâşnească din neant să fie doar ignoranţa noastră în 
privinţa antecedentelor familiale care ne împiedică să urmărim len¬ 
ta ascensiune şi progresiva ascuţire a inteligenţei.) La început, în 
aproape toate marile dinastii a căror amintire ne-a fost păstrată de 
istorie, găsim două sau trei generaţii de personalităţi puternice sau 
întâlnirea a două descendenţe excepţionale. Pericle este fiul lui Xan- 
thippos, învingătorul de la Mycale, iar mama lui, Agarista, apar¬ 
ţine familiei cvasiregale a Alcmeonizilor care l-a dat, între alţii, 
pe Clisthene. Alexandru este fiul unui om cu calităţi ieşite din co¬ 
mun, iar mama lui, Olympia, pare să fi fost şi ea cu totul remar¬ 
cabilă. în India, în neamul Maurya, Asoka este precedat de două 
generaţii puternice. în neamul Gupta, aceeaşi înflorire de patru ge¬ 
neraţii strălucitoare. La fel la Genghishanizi şi Timurizi. 

în Occident, Carol cel Mare este precedat de cel puţin cinci 
generaţii ascendente de la Pepin de Landen, dintre care două sunt 
excepţionale, acelea ale lui Carol Martel şi Pepin cel Scurt. Fre- 
deric II de Hohenstaufen s-a ivit din trei descendenţe ilustre: aceea 
a ghibelinilor prin bunicul lui, Frederic Barbarossa, aceea a gu- 
elfilor prin mama acestuia din urmă, şi aceea a familiei Haute- 
ville din Sicilia prin propria lui mamă. Carol Quintul este un caz 
tot atât de interesant, reunind în el moştenirea a patru descendenţe 
ambiţioase, prin cei patru bunici ai lui, Ferdinand de Aragon, Iza- 
bela de Castilia, Maximilian de Habsburg şi în sfârşit Maria de Bur- 
gundia, fiica lui Carol Temerarul. 

Bourbonii, care dau în prima generaţie domnitoare pe Henric IV 
şi în a treia pe Marele Conde şi pe Ludovic XIV, provin de ase¬ 
menea din două familii în ascensiune, familia d’Albret (mama lui 
Henric IV este strănepoata lui Alain cel Mare d’Albret) şi aceea a 
Bourbonilor (nu sunt decât două generaţii, la moartea lui Petru II 
de Beaujeu în 1503, de când ramura mezină căreia îi aparţine An- 
toine de Vendome, tatăl lui Henric IV, a moştenit ducatul de Bo- 
urbon şi primul rang în eventuala succesiune la tron). 



388 


FENOMENE RECURENTE 


Puţin înainte, familia ducilor de Guise, ieşită dintr-o ramură 
mezină care moştenise succesiv prin două femei ducatul Lorenei, 
dăduse şi ea două sau trei generaţii deosebit de ambiţioase. 

Dacă ne-am pemiis această digresiune în domeniul „geniului ere- 
ditar“, am facut-o nu atât pentru a insista asupra unei ipoteze care 
astăzi este acceptată în bună măsură, ci mai ales pentru a sublinia 
corolarul ei, şi anume: dacă există geniu ereditar — altfel spus 
dacă observăm efectiv descendenţe în care capacităţile şi ener¬ 
gia creatoare se întâlnesc pentru a da o serie de personalităţi de 
excepţie — această serie nu durează şi, mai ales, nu este indefi¬ 
nit perfectibilă. La capătul a două sau trei generaţii, cel mult pa¬ 
tru, „vâna“ pare să se epuizeze. Nu e vorba însă de o istovire 
fiziologică. Ludovic XV n-avea nici mai puţină vitalitate, nici mai 
puţină inteligenţă decât străbunicul lui, Ludovic XIV, dar era un 
diletant şi un iubitor de plăceri. Alcibiade era probabil la fel de 
înzestrat ca strămoşii săi Pericle şi Clistene, dar era risipit, extra¬ 
vagant şi instabil. E vorba de o oboseală psihologică. Iar această 
oboseală apare cu atât mai devreme, cu cât individul într-adevăr 
excepţional s-a ivit mai curând în serie. Dacă ambiţia familială 
e satisfăcută dincolo de speranţe, descendenţii vor fi fie indife¬ 
renţi faţă de propria reuşită, fie inhibaţi de succesul ascendentu¬ 
lui. Când, cu totul neobişnuit, un nou „geniu“ apare într-o familie 
ilustră, după mai multe generaţii de relativă estompare, putem fi 
siguri că la originea acestei resurgenţe găsim fie o încrucişare cu 
o spiţă în curs de ascensiune, fie orice alt caz de dezechilibru sti¬ 
mulant sau de adversitate creatoare (mezalianţă, naştere ilegiti¬ 
mă, sărăcie umilitoare, infirmitate fizică, inversiune sexuală etc.). 

Se pot căuta de asemenea explicaţii biologice pentru această 
epuizare a unei descendenţe înzestrate. 

Lucrările recente de genetică — atât cele realizate prin obser¬ 
varea sociologică a diferitelor grupuri umane, cât şi cele înteme¬ 
iate pe experienţe asupra animalelor — au stabilit că o anumită 
„perfectibilitate" poate fi remarcată de la o generaţie la alta, cel 
puţin pentru un anumit timp. S-a observat (mai ales în America, 
pe scară mare) că, în medie, copiii cuplurilor de intelectuali aveau 
o mai mare uşurinţă pentru studiu decât copiii muncitorilor manu¬ 
ali, chiar în situaţia în care ei erau prin accident separaţi de mediul 

lor familial, a cărui influenţă, exercitată de la o vârstă timpurie, 
ar fi mărit „avansul" şi, în orice caz, ar fi falsificat observaţia. 
Această observaţie este astăzi coroborată cu experienţe tulbură¬ 
toare făcute pe generaţii succesive de şoareci: nu numai că anu¬ 
mite familii de şoareci selecţionate sunt mai apte decât altele să 
înveţe „manevre" de inteligenţă, dar, lucru şi mai uimitor, hră¬ 
nind pui de şoareci cu creierul şoarecilor care au învăţat să exe¬ 
cute anumite „manevre", şoarecii astfel crescuţi sunt mai capabili 
să înveţe la rândul lor decât cei care au primit o hrană normală. 
Dacă nu sunt infirmate 13 , aceste experienţe ar dovedi posibilita¬ 
tea unei perfecţionări progresive a calităţilor de inteligenţă din ge¬ 
neraţie în generaţie. Nu e încă vorba de ereditatea caracterelor 
dobândite — deoarece stricto sensu nu un caracter nou a apărut în 
linia de descendenţi —, ci de o receptivitate sporită; de rafinarea, 
ascuţirea anumitor calităţi existente. 14 

Dacă această ameliorare ereditară, dacă această „acumulare de 
inteligenţă" e pe cale de a fi dovedită, cum se face că ea nu este 
indefinită? Or, se constată că descendenţele superioare sunt foarte 
repede lovite de neputinţă, de degenerescenţă sau de extincţie. 
Există aici ceva tulburător şi misterios. Totul se petrece ca şi cum 
ne-am afla în prezenţa unei legi a Naturii: pentru a menţine un 
anumit ritm general în înaintarea umanităţii, pentru a opri creş¬ 
terea exagerată a anumitor ramuri, într-o direcţie unică şi exce¬ 
sivă, şi pentru a evita riscurile de dezechilibru în interiorul unei 
societăţi date, echilibrul se restabileşte firesc printr-o întreagă serie 
de mecanisme: de exemplu, debilitarea ca urmare a unor condiţii 
prea facile sau a desffânării ori a excesivei endogamii. Există de 
asemenea uniuni nepotrivite (din punctul de vedere al eugenis- 
tului), deoarece „spiţa în ascensiune" nu s-ar alia întotdeauna cu 
o altă spiţă ascendentă în aşa fel, încât să cumuleze dispoziţiile 
de inteligenţă sau cel puţin să le păstreze. Moştenitorul, convins 
în sinea lui că potenţialul intelectual al ramurii este suficient pen¬ 
tru a asigura calitatea descendenţei lui, va căuta mai degrabă alian¬ 
ţa banului, a frumuseţii sau a numelui — fără să-şi dea seama că 
hazardul distribuirii genelor poate foarte bine să grupeze în pro¬ 
genitura lui cele mai puţin bune virtualităţi ale rasei lui cu ace¬ 
lea deja mediocre ale „soţiei" alese. 

Dar mecanismul imediat de frânare a progresului continuu al 
unei descendenţe — mecanism comentat pe larg de sociologii mo¬ 
derni — ar fi acela al „fecundităţii diferenţiale". în toate ţările 
(cel puţin în cadrul civilizaţiei occidentale, deoarece în alte so¬ 
cietăţi practicarea poligamiei în clasele cele mai înstărite ar tin¬ 
de mai degrabă spre efectul contrar) s-a constatat că numărul 
copiilor în straturile înstărite ale populaţiei, şi mai ales la intelectu¬ 
ali, este mai mic decât în straturile sărace. în ţările anglo-saxone s-a 
încercat chiar, în urma unor anchete pe scară mare, să se expri¬ 
me în cifre această fecunditate diferenţială: numărul de copii ar 
fi invers proporţional cu coeficientul de inteligenţă (I.Q.) al pă¬ 
rinţilor! Cauzele acestui fenomen sunt multiple, nu e aici locul să 
le enumerăm pe acelea care au fost propuse şi care se sprijină, 
fireşte, pe studierea societăţii occidentale contemporane. Să ne 
oprim totuşi o clipă asupra încercării lui Corrado Gini de a oferi 
o explicaţie biologică 15 : ar exista o evoluţie a plasmei germina¬ 
tive a speciei. Celulele germinale ar avea, ca celulele somatice, 
un ciclu de dezvoltare care se desfăşoară de-a lungul mai multor 
generaţii şi care se manifestă printr-o reducere graduală a puterii 
de reproducere. Paralel, într-o primă fază, s-ar dezvolta calităţile 
intelectuale, condamnate şi ele să piară la capătul unui anumit nu¬ 
măr de generaţii. Clasele superioare ar fi formate mai ales din des¬ 
cendenţe ajunse la punctul cel mai înalt al parabolei lor evolutive; 
dar, ajunse la vârf, ele ar începe să decadă lent până la dispari¬ 
ţie, fiind înlocuite de descendenţele tinere ale claselor inferioare 
care se află în faza ascendentă a ciclului lor. Acesta ar fi meta¬ 
bolismul social, sau fenomenul de circulaţie a elitelor, semnalat 
deja de Jacoby în veacul al XlX-lea. 

Această ipoteză biologică n-a fost încă nici confirmată, nici 
infirmată de experienţe sau de observaţii concludente. 16 în ceea 
ce mă priveşte, nu o cred întemeiată: mi se pare că dispariţia li¬ 
niilor ilustre de descendenţi se datorează celor mai diverse cau¬ 
ze, uneori pur accidentale, şi fecunditatea diferenţială în societatea 
occidentală se explică foarte bine prin raţiuni sociologice. în pri¬ 
vinţa degenerescenţei, ea este mai des de ordin moral decât fizic 17 , 
ceea ce îmi întăreşte convingerea că este rezultatul unui proces psi¬ 
hic. Dacă aşa stau lucrurile, atunci fenomenul de epuizare sau de 

retragere a spiţelor celor mai „răsărite" — fenomen care îi alarmea¬ 
ză pe eugenişti — ar fi, dimpotrivă, necesar înaintării echilibrate a 
Civilizaţiei; căci pierderea automată de energie într-o descendenţă 
înzestrată nu poate să ducă pe termen lung decât la stagnare şi 
degenerescentă. Ar fi, aşadar, în interesul societăţii ca cele mai 
înzestrate spiţe să se stingă repede. Intr-un număr impresionant 
de cazuri, ne dăm într-adevăr seama că Natura prevede această 
stingere prin cele mai diverse mijloace. Mai întâi, prin lipsa de 
descendenţă; de cele mai multe ori, marile genii ale Istoriei — e un 
fapt adeseori pus în evidenţă — nu lasă urmaşi. Cazul lui Bach apa¬ 
re ca o raritate. Cei mai mulţi „titani" ai Istoriei dispar fără moşte¬ 
nitori: Michelangelo, Leonardo, Descartes, Newton, Beethoven, 
Balzac etc. Uneori, intervine şi hazardul — sau răutatea oamenilor: 
fiul lui Alexandru şi cel al lui Caesar pier asasinaţi; fiul legitim al 
lui Napoleon moare tânăr, într-o semicaptivitate, iar descendenţa ile¬ 
gitimă este mediocră. Ca şi în cazul „cezarului" chinez, Qin Shi 
Huangdi, a cărui dinastie se stinge la a treia generaţie, în masacre. 

Aceste ultime fenomene, care scapă oricărei explicaţii raţio¬ 
nale, răspund probabil unei necesităţi organice a speciei, şi e inu¬ 
til să ne scandalizăm. Soarta unnaşilor de oameni iluştri care nu 
s-au stins imediat este revelatoare. Iată, după Marcel Granet, ce 
gândeau vechii chinezi despre acest proces inexorabil de decă¬ 
dere a dinastiilor regale: 

„Puterea oricărei dinastii rezultă dintr-o Virtute (to) sau dintr-un pres¬ 
tigiu (De sau Deyiri) care are un timp de plenitudine (cheng), apoi 
decade ( Shuailuo ) şi, după o înviere (A mg) efemeră, se epuizează şi 
se stinge (mie). Atunci dinastia trebuie să se stingă (mie), să fie su¬ 
primată (fin sau mie-jin = exterminată), deoarece ea nu mai are Ce¬ 
rul de partea ei (Bu Tian): Cerul (Tian) încetează de a mai privi pe 
regi ca pe fiii lui (Zi). O familie nu poate furniza Chinei regi, Fii ai 
Cerului (Tian Zi), decât pentru perioada în care Cerul îi acordă o în¬ 
vestitură (ming). Această învestitură, acest mandat ceresc, e întotdea¬ 
una ceva vremelnic. Cerul e schimbător, neiertător. Favoarea lui se 
mistuie şi piere. Marea fericire (Da Fu) nu se întoarce a doua oară." 18 

Avem aici, exprimată în termeni de teologie extrem-orientală, 
o observaţie universal valabilă: căci nu numai pentru Fiii Cerului 
e „timpul plenitudinii" numărat, ci şi pentru orice neam care se 
ridică deasupra mulţimii. 

Lenta degenerescentă, la Roma, a dinastiei iulio-claudiene este 
o ilustrare elocventă a acestui proces. E chiar de două ori remar¬ 
cabilă: mai întâi, pentru că este evidentă, apoi pentru că este re¬ 
lativ lentă. Şi credem că este lentă pentru că succesiunea acestor 
împăraţi nu s-a făcut în ordine normală, din tată în fiu, ci prin 
adopţiune şi înrudire prin femei. Or, transmiterea numelui, titlu¬ 
lui sau a tronului prin femei a dat în general ramurii descenden¬ 
te un nou impuls, pentru că descendenţa adoptivă face instinctiv 
un efort mai mare pentru a dovedi că este la înălţimea ramurii mas¬ 
culine care s-a stins. (Am văzut cazul membrilor familiei de Guise, 
a căror ambiţie neînfrânată, nemăsurată şi a căror insistenţă de a 
evoca o îndepărtată ascendenţă carolingiană se explică poate prin 
faptul că ei sunt o ramură mezină a unei familii care a moştenit 
succesiv ducatul de Lorena prin două femei; într-o altă ramură 
ilustră, aceea a familiei Vasa, descendenţa din Gustav Vasa şi din 
nepotul său, Gustav Adolf, ambii personalităţi ieşite din comun, 
s-ar fi epuizat fără îndoială mai repede pe linie masculină, dar 
Carol XII este strănepotul unei surori vitrege a lui Gustav Adolf.) 

Iată cum se prezintă situaţia la cezari: 

Mai întâi, o generaţie pregătitoare a ambiţiei familiale, aceea 
care îl precedă pe Caesar şi care o dă pe mătuşa lui, Iulia, soţia 
lui Marius (care nu e patrician). Vine apoi geniul: Iulius Caesar. 
La a treia generaţie după el, avem o puternică personalitate, pe 
nepotul lui de soră, Octavianus, viitorul Augustus — de două ori 
stimulat, mai întâi datorită descendenţei lui, prin femei, din Cens 
Iulia şi apoi prin faptul că ramura lui paternă nu era patriciană. 
La a patra generaţie, găsim un om de mare valoare — sau care era 
cel puţin o mare speranţă —, nepotul lui Augustus, Marcellus, fiul 
surorii sale Octavia. La a cincea generaţie, îi avem pe Germani- 
cus şi Claudius, nepoţii Octaviei prin mama lor Antonia Minor. 
Claudius ar fi putut să fie ceea ce numim astăzi „un universitar 
distins", dar în politică el este deja o personalitate slabă. La a şa¬ 
sea generaţie, avem doi nebuni: pe Caligula (nepotul Iuliei, fiica 
lui Augustus, prin mama sa Agrippina „cea Bătrână" şi strănepot 
al Octaviei, sora lui Augustus, prin tatăl său Germanicus) şi pe 
Nero (şi el cu dublă descendenţă din Octavia, atât prin tatăl lui, 
Ahenobarbus, fiul Antoniei Maior, cât şi prin mama lui, Agrip¬ 
pina „cea Tânără", fiica lui Germanicus). 

Se adevereşte astfel că o pregătire, adică o rafinare progresivă 
a facultăţilor intelectuale (fenomen esenţial biologic), poate fa¬ 
voriza o izbucnire de personalităţi excepţionale. Dar mecanismul 
oboselii psihologice restabileşte foarte curând echilibrul, slăbind 
puterile generaţiilor următoare. (Vedem aici cât de deşartă este 
mândria pe care aristocratul o trage din vechimea numelui: pe de 
o parte, pe plan biologic, combinările de gene sunt atât de nume¬ 
roase la capătul câtorva generaţii, încât probabilitatea de a fi moş¬ 
tenit în mod semnificativ un strămoş patern de gradul patru sau 
cinci este infimă şi, în orice caz, rezultatul unui hazard extrem; 
iar pe de altă parte, sub efectul oboselii psihologice, se dovedeş¬ 
te că există cu atât mai puţine şanse de a te distinge tu însuţi cu 
cât există mai multe generaţii care s-au distins înaintea ta.) 

O ultimă precizare: se vede din cele precedente că ceea ce au¬ 
torii pun de obicei sub eticheta „ereditate psihologică" este în re¬ 
alitate o ereditate biologică cu incidenţe psihologice (expresia 
„ereditate biopsihologică" ar fi mai adecvată). Ea poate acţiona 
chiar asupra unui copil crescut în afara familiei lui naturale şi care 
îşi ignoră ascendenţa. Dar se poate întrevedea — în aceeaşi di¬ 
recţie — acţiunea unei influenţe a mediului familial, difuză, im¬ 
palpabilă, cel mai adesea inconştientă (ambiţia unei descendenţe 
nu este în mod necesar inculcată, ea se respiră). Această eredita¬ 
te pur psihologică, adică abstractă, independentă de suportul bio¬ 
logic, se adaugă celeilalte. Ea se raportează nu la „sângele" efectiv 
moştenit de la ascendenţi, ci la ceea ce se crede că s-a moştenit 
de la ei — şi, cu acest titlu, ar putea la fel de bine să atingă într-o 
familie un copil adulterin care se ignoră ca atare. E vorba mai mult 
de o moştenire psihologică decât de o ereditate, şi această moş¬ 
tenire e în primul rând cea care se istoveşte şi se risipeşte. în ea 
se manifestă mai întâi o oboseală psihologică. 

Cred că această regulă a epuizării şi retragerii necesare a ra¬ 
murilor superioare nu suferă excepţie. Cum am spus mai sus, când 
evenimentul pare să infirme această aserţiune, infirmarea e doar 
aparentă, deoarece găsim de fiecare dată la originea acestei reîn¬ 
noiri un impuls provocat de un dezechilibru pe care l-am numit 
contrarietate sau adversitate stimulatoare. Reacţia de supracompen- 
sare ( overcompensation ) descrisă de psihanaliză este unul dintre mo¬ 
toarele pe care le întâlnim cel mai adesea la originea formării 

caracterelor excepţionale. Ea acţionează mai întâi în sensul re¬ 
stabilirii echilibrului rupt, dar nu este într-adevăr creatoare decât 
în măsura în care efectul ei, depăşind echilibrul, provoacă un dez¬ 
echilibru în sens invers. 

Iată ce scrie C.G. Jung, într-un alt context 19 , însă afirmaţia lui 
are legătură cu ipoteza prezentă: 

„Tot ceea ce este omenesc este relativ, întemeindu-se pe contraste 
interioare; deoarece toate fenomenele sunt de natură energetică. Or, 
tară un contrast, n-am putea avea energie. E mereu necesar să pre¬ 
existe tensiunea dintre sus şi jos, dintre cald şi rece etc. pentru a lua 
naştere şi pentru a se desfăşura procesul de compensare care con¬ 
stituie tocmai energia. Tot ce este viu este energie şi, în consecinţă, 
se întemeiază pe tensiunea contrariilor. “ 

Energia degajată de această tensiune a contrariilor, de aceas¬ 
tă ciocnire a contrastelor interioare se orientează absolut firesc 
spre setea de putere sau pur şi simplu de afirmare (în termeni he- 
gelieni = de recunoaştere, ne afirmăm mereu împotriva altora sau 
pe deasupra altora). în acest sens, universul subconştient al libi- 
doului, pus în lumină de Freud sub aspectul său sexual, nu justi¬ 
fică suficient comportamentul uman în general, nici chiar în 
implicaţiile lui cele mai subtile şi eterate. Cu Adler, aş fi ispitit 
să dau prioritate, ca motor, setei de dominaţie sau de afirmare, 
care se manifestă din cea mai fragedă copilărie. Există probabil 
o parte de adevăr în ambele teze, şi cele două impulsuri trebuie 
să fie intim şi inextricabil legate; dar motorul propriu-zis este se¬ 
tea de putere. (Lucrul este vădit într-un caz-limită, ca acela al lui 
Don Juan: cele mai recente studii de sexologie tind să probeze 
că „tipul“ Don Juan nu e în mod necesar înzestrat cu un apetit 
sexual peste medie — tipul Don Juan caută cu totul altceva de¬ 
cât satisfacerea unei trebuinţe fizice; ceea ce caută el înainte de 
toate este posesiunea, dominaţia, puterea absolută asupra celui mai 
mare număr posibil de „adversari". Motorul primordial al „don- 
juanismului" nu e sexul, ci orgoliul.) 

Cum am spus, găsim de asemenea de cele mai multe ori la ori¬ 
ginea formării unui caracter excepţional un dezechilibru funda¬ 
mental. Complexe nemărturisite sau inconştiente, deviaţii sexuale, 

infirmităţi fizice, urâţenie naturală, naştere ilegitimă, amestec de 
rase, ascendenţe dizannonice sau tradiţii familiale puternic con¬ 
trastante. Alături de conflictele de caracter dintre generaţii, iată 
pârghiile pe care le găsim cel mai des în spatele celor mai înver¬ 
şunate ambiţii şi a celor mai tenace voinţe — cu condiţia, evi¬ 
dent, ca voinţa să învingă dificultatea iniţială, altminteri aceasta, 
în loc să fie stimulatoare, poate duce la inhibiţie. Nu am preten¬ 
ţia absurdă să explic întregul geniu prin jocul dezechilibrelor fun¬ 
damentale ale personalităţii. Am vrut numai să subliniez că, la 
talent egal, personalitatea care va fi stimulată de această contra- 
rietate va avea, în comparaţie cu o alta, mai multe şanse de a-şi 
hrăni pasiunea şi de a-şi întreţine ambiţia. Pe de altă parte, dez¬ 
echilibrul, perceptibil actorului, poate să nu fie perceput de terţi, 
sau să fie perceput într-un grad mai mic. Nu valoarea absolută a 
dezechilibrului fundamental este cu adevărat importantă, ci per¬ 
ceperea lui intimă de către actor. 

S-a scris mult despre bastarzii iluştri şi de asemenea despre 
efectul probabil pe care anumite tare l-au avut asupra bărbaţilor 
de geniu. Mi se pare că nu s-a remarcat destul o altă cauză, mai 
puţin vizibilă, dar poate mai frecventă, a dezechilibrului stimu¬ 
lant: aceea a căsătoriilor inegale, numite mezalianţe dacă adop¬ 
tăm punctul de vedere al celei mai pretenţioase dintre cele două 
spiţe. Să le numim căsătorii inegale sau uniuni disparate, făcând 
abstracţie de punctele de vedere ale ambelor spiţe. Am emis deja 
ipoteza că înrudirea cu un neam proaspăt apărut poate să justifice, 
adesea, reapariţia geniului în descendenţele epuizate de multă vre¬ 
me. Mai mult decât probabil, Winston Churchill nu mai datora mare 
lucru ilustrului său strămoş din veacul al XVII-lea, ducele de Marl- 
borough, şi ambiţia înverşunată care-1 chinuia din tinereţe, dorinţa 
de a uimi şi a şoca, voinţa de a răzbate şi domina le datora căsăto¬ 
riei tatălui său cu fiica unui parvenit american, Leonard Jerome. In 
sens invers, Mazarin era fiul unei Orsini. Richelieu s-a ivit dintr-o 
dublă cascadă de uniuni disparate: bunicul lui, mic nobil de provin¬ 
cie, s-a căsătorit în înalta aristocraţie, în vreme ce tatăl lui a luat de 
nevastă o burgheză. Exemplele sunt nenumărate. Amestecul de 
rase poate acţiona în acelaşi sens. Se cunoaşte cazul lui Alexandre 
Dumas şi cel al lui Puşkin, strănepotul „etiopianului" Abraham 

Petrovici Hannibal (de fapt, tânăr negru cumpărat pe piaţa de robi 
din Constantinopol). 

Dar cele mai tipice exemple ale efectului pe care îl pot avea 
asemenea contraste le găsim poate în ascendenţa a două femei ilus¬ 
tre ale literelor franceze: George Sand şi contesa de Noailles. 

George Sand ( Aurore Dupin de Francueil) era, prin bunica ei — fiica 
naturală a mareşalului de Saxa — stră-strănepoata lui August II al 
Saxoniei şi al Poloniei, şi a contesei Mărie-Aurore de Konigsmark, 
despre care Voltaire a spus că a fost cea mai renumită femeie pe două 
secole în urmă — şi care era la rândul ei nepoata lui Johann-Christoph 
de Konigsmark, unul dintre cei mai buni generali ai lui Gustav Adolf. 
Avem aici un caz de „geniu ereditar", întreţinut şi stimulat printr-o du¬ 
blă legătură nelegitimă (Maurice de Saxa, fiul natural al lui August II, 
şi Marie-Aurore, bunica lui George Sand, fiica naturală a mareşalu¬ 
lui cu o oarecare Mărie Rinteau). In sfârşit, când familia de-abia îşi 
regăsise „onorabilitatea" prin căsătoria menţionatei Marie-Aurore cu 
numitul Dupin de Francueil, fiul lor Maurice, tatăl lui George Sand, 
s-a încurcat cu Antoinette Delaborde, fiica unui păsărar, fost hangiu, 
pe care avea s-o ia de nevastă când aceasta aştepta un copil, adică pe 
viitoarea George Sand. Se remarcă suita extraordinară de legături ne¬ 
legitime şi de mezalianţe din care a ieşit eroina noastră. 

Cazul contesei de Noailles este asemănător, deşi invers: 

Anna Basarab-Brâncoveanu este rezultatul întâlnirii a două neamuri 
ambiţioase şi relativ „parvenite", care se ridică intr-un secol printr-o 
suită de căsătorii ilustre. Dinspre partea tatălui, străbunicul, Dimitrie 
Bibescu, este din boieri vechi, dar relativ obscuri; a făcut avere şi 
s-a căsătorit într-una dintre cele mai mari familii româneşti din tim¬ 
pul său: Văcăreştii. Cei doi fii ai lui, educaţi în Franţa, George Bibes¬ 
cu şi Barbu, adoptat Ştirbei, vor domni pe rând în Ţara Românească 
(prin alegere). A treia etapă: George Bibescu se căsătoreşte cu Zoe 
Mavrocordat care, adoptată de ultimul Basarab-Brâncoveanu, era obli¬ 
gată să transmită primului ei fiu numele prestigios al Basarabilor şi 
Brâncovenilor. Acest fiu a fost tatăl Annei de Noailles. — Ascen¬ 
denţa maternă e la fel de interesantă: mama ei era fiica lui Musuras 
Paşa, grec din Creta, devenit ambasador al Turciei la Londra şi chiar 
mare-vizir, şi a Anei Vogoride, care aparţinea unei familii de origi¬ 
ne bulgară, recent elenizată, şi care servea înalta Poartă de două ge¬ 
neraţii, în cele mai înalte funcţii, şi căuta prin toate mijloacele să 

dobândească tronul Munteniei şi al Moldovei. 20 Din acest curios amal¬ 
gam de ambiţii politice şi nobiliare trebuia să iasă Anna de Noailles. 

* 

* * 

Am zăbovit puţin asupra procesului de oboseală psihologică 
la nivelul unor spiţe sau neamuri — şi asupra trezirii posibile, sub 
efectul unor dezechilibre stimulatoare — pentru că el lămureşte 
fenomenul asemănător care se produce la nivelul societăţilor mai 
complexe: naţiuni şi civilizaţii. 

La acest nivel, una dintre cele mai caracteristice manifestări 
ale oboselii psihologice este fenomenul de retragere progresivă a 
„ centralilor “ şi de ascensiune progresivă a „perifericilor atunci 
când societatea complexă atinge faza ei descendentă. 

Numesc centrali, în interiorul unei culturi date, elementele et¬ 
nice sau sociale, adesea o minoritate, care au iniţiat această cul¬ 
tură şi au dat naţiunii stilul ei, coloratura ei particulară; periferici, 
elementele care s-au aglomerat ulterior în această cultură, une¬ 
ori împotriva voinţei lor, şi a căror participare la conducerea sta¬ 
tului n-a fost admisă decât târziu. (Cei doi termeni nu sunt, în mod 
necesar, luaţi intr-un sens geografic, mai ales când intr-o anumită 
unitate teritorială mai multe grupuri etnice locuiesc împreună şi 
se întrepătrund.) 

Am sugerat deja mai sus că durata energiei naţionale putea să 
depindă de omogenitatea sau heterogenitatea relativă a compo¬ 
nentelor ei etnice şi de asemenea de stratificarea ei socială. O na¬ 
ţiune a cărei componenţă etnică este relativ omogenă şi ale cărei 
clase sociale sunt puţin diferenţiate (sau cel puţin suficient de su¬ 
ple pentru a permite funcţionarea metabolismului social) se epui¬ 
zează repede — imperceptibil mai puţin repede decât o familie de 
„neam“ —, şi grandoarea ei se incarnează adesea în destinul unei 
familii, cum a fost cazul multor cetăţi italiene. Când clasele sociale 
sunt foarte diferenţiate şi se află mai mult sau mai puţin constant în 
antagonism (întemeiat uneori pe o origine etnică diferită), atunci 
accesiunea la putere, prin evoluţie sau prin revoluţii succesive, a 

claselor dominate în trecut poate să prelungească energia naţio¬ 
nală pentru noi perioade. 

Fenomenul este şi mai vizibil acolo unde unitatea politică con¬ 
ţine o varietate etnică manifestă; cu condiţia, doar, ca tendinţele 
centrifuge să nu domine tendinţele centripete, adică forţele de atrac¬ 
ţie şi coeziune. în pofida diversităţii iniţiale, este indispensabil 
ca unul dintre grupurile constituente să le domine pe celelalte, să 
formeze germenele acestei puteri. Celelalte grupuri trebuie să-i 
accepte scopurile politice, cultura şi, de cele mai multe ori, şi lim¬ 
ba. Şi, pe măsură ce se aglutinează nucleului central şi îi adoptă „sti- 
lul“, ele îi reînnoiesc, îi reîntineresc cadrele, prelungindu-i astfel 
vitalitatea (totuşi, în detrimentul purităţii „stilului"). 

Acest fenomen al retragerii centralilor şi al ascensiunii pe¬ 
rifericilor ar putea să fie descris astfel: în orice societate în evo¬ 
luţie, impulsul iniţial este dat de o minoritate dominantă. Energia 
acesteia se epuizează în mod necesar la capătul câtorva secole, 
şi chiar al câtorva generaţii. înlocuirea este atunci asigurată de 
grupurile periferice care au asimilat cultura minorităţii dominante. 
Aceasta din urmă, chiar dacă n-a fost îndepărtată prin forţă, are 
tendinţa să renunţe progresiv la orice rol director. Invers, perife¬ 
ricii sunt însufleţiţi — o vreme — de zelul neofiţilor. De aceea, 
atitudinea conservatorilor, care atribuie celor nou-veniţi (cel pu¬ 
ţin celor mai bătători la ochi, celor mai vădit „străini") intenţii 
distructive, este în general nejustificată, deoarece nu presiunea pe¬ 
rifericilor îi izgoneşte pe centrali, ci golul lăsat de centrali îi atra¬ 
ge pe periferici (cu excepţia perioadelor revoluţionare, după cum 
vom vedea). 

Nu trebuie să ne înşelăm: fenomenul retragerii centralilor şi 
al ascensiunii perifericilor nu este o cauză a decadenţei societă¬ 
ţilor, ci doar unul dintre simptomele ei. El nu este o boală; el nu 
reprezintă nici chiar una dintre manifestările ei esenţiale, ci pur 
şi simplu un semn exterior, uşor de recunoscut (la fel cum apa¬ 
riţia petelor roşii pe pielea abdomenului nu este cauza pojarului, 
ci numai una dintre manifestările lui, care facilitează diagnosticul). 
Altfel spus, nu pentru că puterea se află în mâinile centralilor o 
anumită cultură este în perioada de ascensiune, şi nu pentru că ea 
a căzut în mâinile perifericilor cultura e pe cale de dezagregare. 
Puterea este încă în mâinile centralilor tocmai pentru că o anu- 

mită societate se află în perioada de ascensiune, după cum pute¬ 
rea va cădea în mâinile perifericilor tocmai când societatea va in¬ 
tra în dezagregare. în timp ce oboseala psihologică acţionează asupra 
primilor în sensul unei detaşări progresive de afacerile statului, se 
conturează o mişcare în sens invers, care îi împinge pe periferici 
spre asigurarea controlului asupra acestei puteri centrale, pe care 
mai întâi au urât-o, apoi au invidiat-o şi în sfârşit au dorit-o fă¬ 
când eforturi s-o acapareze, nu pentru a o distruge, ci dimpotrivă 
pentru a-i întârzia agonia. Acesta e paradoxul şi aceasta e drama 
oricărei culturi în declin. Pe de o parte, elementele vechi ale acelei 
societăţi rămân ataşate, cu disperare, de „stilul lor“, de unde re¬ 
zultă atât neîncrederea instinctivă faţă de străin şi refuzul de a-1 
admite în interiorul grupului dacă el nu este vădit capabil de o 
asimilare totală, cât şi reacţia de ură şi de violenţă faţă de un grup 
alogen atunci când e considerat, pe drept sau pe nedrept, absolut 
inasimilabil (mai ales din motive rasiale sau religioase). Pe de altă 
parte, această cultură se epuizează şi sfârşeşte prin a fi sterilă dacă 
rămâne închisă în sine. Singura şansă de supravieţuire este ab¬ 
sorbţia progresivă a elementelor alogene şi aceasta nu se poate 
face decât cu preţul unei modificări sensibile a „profilului etnic“ 
şi deci în mod necesar a „stilului". 21 

* 

* * 

Dacă am ales, pentru a ilustra această teză, cazul câtorva an¬ 
sambluri multinaţionale e doar pentru că procesul de retragere a 
centralilor şi de ascensiune a perifericilor este aici mai pronun¬ 
ţat şi mai evident. 

Cazul Imperiului roman este, dintre toate, cel mai izbitor. La 
sfârşitul epocii republicane, în momentul în care dinamismul Ro¬ 
mei era maxim, asistăm la o concentrare extraordinară a puterii 
în mâinile membrilor oligarhiei senatoriale şi chiar, mai precis, 
în mâinile câtorva familii. 22 Desigur, din secolul al Il-lea î. Hr., 
vechiul patriciat s-a topit într-o nouă nobilitas, în care familiile de 
origine plebeiană sunt majoritare. Dar, chiar dacă persistă între 
familii nuanţe sensibile în funcţie de vechime sau patriciat, cla¬ 
sa care deţine puterea este unită. (Există aici un fenomen destul 

de asemănător cu ceea ce se va petrece în Franţa secolului al 
XVIII-lea prin fuziunea nobleţei de robă cu nobleţea de spadă.) 

Câteva cifre 23 : din o sută opt consuli care se succedă de la 200 
la 146 î. Hr., numai patru sunt homines novi. In o sută de ani, de 
la 233 la 133, cele două sute de locuri de consul sunt ocupate de 
cincizeci şi opt de familii, printre care Cornelii dau douăzeci şi 
doi de consuli (doisprezece numai în ramura Scipionilor), Aemi- 
lii şi Fulvii câte unsprezce, Postumii şi Claudii Marceli câte nouă, 
Claudii patricieni şi Sempronii câte opt etc. Dintre cincizeci şi 
opt de familii, treisprezece ocupă peste jumătate din cele două 
sute de locuri, şi cinci dintre ele peste o treime. „Nu se mai poa¬ 
te spune că Senatul domină Roma. în realitate, chiar Senatul este 
dominat de un mic grup de familii nobile, acelea care, furnizând 
din tată în fiu pretori şi consuli, au acaparat, sub formele celor 
două înalte magistraturi curiile, marile comandamente, un fel de 
supersenat stăpân al Republicii. Acestea sunt familiile de impe- 
ratores care l-au învins pe Hannibal şi care au condus legiunile 
victorioase în Africa, Macedonia şi Asia; prin semne distinctive, 
ele se deosebesc, până în interiorul Senatului, printr-un surplus 
de privilegii. 1424 

Această concentrare va ajunge, după un secol de tulburări şi 
frământări, la regimul „Principatului". 

Am vorbit mai sus de lenta degradare a dinastiei iulio-clau- 
diene. Acum urmează să insistăm asupra unui alt fenomen: acela 
al progresivei dispariţii din posturile supreme mai întâi a nobililor, 
apoi a romanilor, în sfârşit a tuturor italicilor. 

Cei trei împăraţi care îi succedă (pentru câteva luni) lui Nero, 
Galba, Otho şi Vitellius, sunt încă italici — primul e chiar roman 
de origine patriciană —, totuşi revolta care l-a purtat la tron a fost 
iniţiată şi condusă de legatul din Lugdunum, C. Iulianus Vindex, 
care era de origine gallică. Tot italică, dar de origine modestă, era 
dinastia Flaviilor (Vespasianus, Titus, Domitianus). Dar după ulti¬ 
mul împărat al secolului, Nerva, care aparţine aristocraţiei senato¬ 
riale, Traianus deschide seria marilor împăraţi provinciali, care 
acoperă aproape un secol. Ei vin mai întâi din Flispania, provincia 
cea mai romanizată. Sunt ei oare descendenţi puri ai vechilor co- 
loni? Ne putem îndoi. Traianus s-a născut în Italica din Baetica, 
în extremul de sud al Hispaniei. Tatăl urcase deja toate treptele 

unei cariere senatoriale şi fusese ridicat la patriciat; administrator 
cândva în Syria, fiul său, Traianus, poartă un nume de origine sy- 
riană. Succesorul lui Traianus, Hadrianus, care este de două ori 
înrudit cu el, este de asemenea născut în Italica. Antoninus s-a 
născut la Roma, dar familia lui aparţine nobilimii provinciale din 
Nemausus (Nîmes). Marcus Aurelius s-a născut de asemenea la 
Roma, dar într-o familie originară din Baetica. Coborârea pe scara 
perifericilor continuă cu succesorul lui Commodus, fiul asasinat al 
lui Marcus Aurelius: Pertinax, care este fiul unui sclav eliberat, 
originar din Liguria. Un singur italic în acest al doilea secol al 
erei noastre, Didius Iulianus, care domneşte câteva luni în 193, după 
Pertinax. Şi, cu succesorul lui, Septimius Severus, se mai face un 
pas în direcţia „perifericilor 14 : el este un provincial african, dintr-o 
familie ridicată la „cinul" cavalerilor, care dăduse deja doi consuli 
la generaţia bunicului (cei doi fraţi ai bunicului), dar care este, foarte 
probabil, de origine autohtonă. Tipul fizic al lui Septimius Severus 
o sugerează, precum şi faptul că latina va fi pentru el o limbă învă¬ 
ţată, pe care o va vorbi mereu cu un marcat accent. După el, vin 
cei doi fii pe care i-a avut cu a doua soţie, syriana Iulia Domna, 
Geta şi Caracalla; în sfârşit, strănepoţii Iuliei Domna, Elagabal 
şi Alexander Severus, care sunt arabi puri. Succesorul ultimului, 
Maximinus, este probabil trac, iar un istoric contemporan spune 
despre părinţii lui că erau „pe jumătate barbari". 25 

Vine pe urmă, în 238, o foarte scurtă reacţie susţinută de Se¬ 
nat: bătrânul Gordianus, dintr-o veche familie romană, descen¬ 
dent al Gracchilor şi înrudit cu Traianus: el domneşte, cu fiul lui, 
o lună. Apoi alţi trei italici, din 238 până în 244, Pupienus, Bal- 
binus şi tânărul Gordianus III. Cu rare excepţii, urmează din nou 
provinciali, mai ales seria împăraţilor illyrieni şi traci care ţin im¬ 
periul vreme de un secol, ca Aurelianus şi Diocletianus, şi a doua 
dinastie flaviană, care-1 va da pe Constantin cel Mare. Mulţi din¬ 
tre ei sunt rezultatul unor „amestecuri rasiale", alţii sunt fără în¬ 
doială doar romanizaţi (adevăratul nume al lui Diocletianus, 
Diocles, nu sună latineşte; Philippus e arab; bunicul lui Claudius 
II e soldat de origine barbară; despre Galerius, se spune că e dac, 
adică probabil daco-roman). După trecerea, vreme de câteva luni 
în 275-276, a bătrânului senator Tacitus, care se pretinde descen¬ 
dent al istoricului, nici un singur italic n-a mai avut acces la tron 

până la 395, dată pe care am adoptat-o ca dată-limită a „imperiu¬ 
lui universal 14 al Romei! în total, în trei sute de ani, de la ascen¬ 
siunea la tron a lui Traianus, în 98, până la moartea lui 
Theodosius în 395, din cincizeci şi doi de împăraţi numai zece sunt 
italici (aproape toţi fiind personaje de plan secund, interimari, care 
au domnit în total mai puţin de douăzeci şi cinci de ani!). 26 

Să adăugăm la aceasta că în secolul al IV-lea armata aproape 
că nu mai numără italici în rândurile ei şi că funcţiile cele mai 
înalte nu mai revin unor provinciali (mai mult sau mai puţin ames¬ 
tecaţi), ca în secolele al II-lea şi al III-lea, ci unor barbari. în pri¬ 
vinţa puterii civile (puterea reală, pe urmele împăratului), ea se 
află, deja în mare măsură din secolul I, în mâinile sclavilor eli¬ 
beraţi şi ale străinilor. 

Cifrele noastre ar fi lipsite de semnificaţie dacă ar demonstra 
numai accesiunea progresivă, şi proporţională, la funcţiile înal¬ 
te şi la magistratura supremă, a tuturor straturilor sociale şi tutu¬ 
ror neamurilor din imperiu. 

Dacă perifericii, în câteva generaţii, ar participa pe deplin la via¬ 
ţa naţională şi ar obţine o şansă egală de acces la pârghiile puterii, 
nu ar exista nici un motiv de uimire, ci numai dovada că un orga¬ 
nism social (naţiune, civilizaţie) cere, lucru firesc, populaţiilor pe 
care le asimilează un stagiu de câteva generaţii. Cifrele nu devin 
elocvente şi nu revelează fenomenul de oboseală psihologică a nu¬ 
cleului central decât atunci când proporţiile sunt clar inversate. 

Or, este tocmai ce am văzut că se petrece în Imperiul roman. 
N-a avut loc, între secolul al III-lea î. Hr. şi secolul al IV-lea d. Hr., 
o restabilire progresivă a echilibrului între diversele grupuri etni¬ 
ce constitutive ale imperiului, ci o lentă dispariţie a elementului 
central (care, am văzut, a avut iniţial o extraordinară concentrare 
în interiorul unui mic nucleu al aristocraţiei senatoriale) şi o alu¬ 
necare a puterii spre zone din ce în ce mai periferice, cu exclu¬ 
derea Romei şi chiar a Italiei. Ceea ce accentuează şi mai mult 
disproporţia este faptul că nu toţi supuşii Imperiului roman au avut 
vocaţie egală pentru implicarea în problemele statului, dat fiind 
că romanizarea n-a pătruns nici pretutindeni, şi nici foarte pro¬ 
fund. Ferdinand Lot estimează, după calcule savante şi minuţioa¬ 
se, că populaţia Imperiului roman, în epoca târzie, nu trebuie să fi 
depăşit 40 de milioane de locuitori, din care înjur de 8 milioane 

pentru Italia şi tot atât pentru Egipt. Dacă ţinem seama de faptul 
că partea orientală a imperiului era de departe cea mai populată 
şi că romanizarea a fost aici foarte superficială, putem presupu¬ 
ne că populaţia vorbitoare de latină a trebuit, până la sfârşit, să 
se menţină la un nivel mult inferior numeric faţă de jumătate din 
populaţia imperiului. Recensământul lui Claudius, în 47 d. Hr., 
dă mai puţin de şase milioane de cetăţeni romani. Să admitem că 
numărul „latinofonilor“, chiar din acea epocă, depăşea uşor nu¬ 
mărul cetăţenilor şi că populaţia imperiului a crescut sub lunga 
pace a Antoninilor; şi, în sfârşit, că edictul lui Caracalla (despre 
ale cărui semnificaţii exacte se mai poartă discuţii) a accelerat ro¬ 
manizarea: ni se pare rezonabil să estimăm că în ultimele seco¬ 
le ale imperiului populaţia vorbitoare de latină în afara Italiei (nici 
chiar în Italia uzul latinei nu era încă generalizat!) nu trebuia să 
depăşească populaţia Italiei înseşi. Dacă aşa stau lucrurile, se poa¬ 
te considera că cetăţenii cărora le erau accesibile cele mai înalte 
magistraturi se împărţeau, aproximativ egal, în italici şi nonita- 
lici (provinciali şi romanizaţi). Or, în ultimele secole ale impe¬ 
riului, primii s-au estompat complet. Acesta este efectul oboselii 
psihologice la nivelul marilor ansambluri. încă o dată: uimitoa¬ 
re nu este ascensiunea „perifericilor", care ar fi un fenomen nor¬ 
mal în sine; uimitoare şi semnificativă este dispariţia progresivă 
şi în cele din urmă aproape totală a „centralilor". în cazul Impe¬ 
riului roman, a existat cu siguranţă un element fortuit, care a ac¬ 
celerat procesul: faptul că după extincţia dinastiei care se reclama 
de la Caesar (şi chiar dinainte), puterea, sau mai exact puterea de a 
face împăraţi, a revenit în general armatei, ca urmare a absenţei unui 
sistem succesoral recunoscut. Or, armata, din secolul I, se regiona- 
lizase şi chiar se deromanizase. Dar aceasta de asemenea — şi chiar 
în primul rând — este un semn de oboseală pentru o naţiune. 

* 

* * 

Să vedem acum un alt caz: acela al „imperiului" francez. Căci 
Franţa a fost întotdeauna un imperiu, adică un stat multinaţional. 27 

Franţa a fost făcută de oamenii din nord, de vorbitorii dia¬ 
lectelor nordice (langue d ’oi'l ), cu alte cuvinte de oamenii vechii 

Neustria centrate pe île-de-France. Prin politica tenace a unei di¬ 
nastii întreprinzătoare, de asemenea printr-o serie de hazarduri şi, 
în sfârşit, printr-un fel de dinamism geopolitic, ea şi-a atins în se¬ 
colul al XlX-lea graniţele naturale. Desfăşurarea acestui proces ca 
o fatalitate şi omogenitatea dobândită de ansamblu — omogeni¬ 
tate datorată în mare parte puterii politice a regatului (puterea atra¬ 
ge şi provoacă exaltare!) şi prestigiului cultural care i se alătură — 
ne maschează astăzi aspectul accidental, chiar artificial pe care 
procesul a putut să-l aibă. (Trebuie să constatăm totuşi că dacă 
un număr de „limbi străine“ au fost astfel alipite regatului — în¬ 
cepând din Evul Mediu cu ţările dialectelor sudice (langue d ’oc), 
apoi cu altele ca Bretania, Ţara Bascilor, Roussillon, Alsacia, Cor- 
sica —, în schimb ţări de limbă franceză, ca Wallonia, Elveţia ro- 
mandă sau Val d’Aosta, au rămas pe dinafară.) 

Până la sfârşitul secolului al XlII-lea, când comitatul Toulouse 
a fost alipit domeniului regal, ca o consecinţă indirectă a cru¬ 
ciadei împotriva „catarilor 11 , suzeranitatea regelui Franţei asupra 
contelui de Toulouse de-abia avea mai multă semnificaţie decât 
pretinsa întâietate a împăratului asupra regelui Franţei, şi decât 
suzeranitatea Papei asupra Regatului Ungariei. La fel, când „stă¬ 
rile 11 de la Aix-en-Provence, în 1486, vor accepta cedarea provin¬ 
ciei lor prin testamentul defunctului lor conte în favoarea regelui 
Franţei, ele vor avea grijă să specifice că Provenţa se unea cu Fran¬ 
ţa „nu ca un element accesoriu la unul principal, ci ca unul prin¬ 
cipal la alt element principal, separat de restul regatului 11 . Acest 
lucru urma să fie adevărat până la Revoluţie, excepţie făcând in¬ 
troducerea francezei ca limbă judiciară şi administrativă, prin edic¬ 
tul din Villers-Cotterets din 1539 asupra refonnării justiţiei. în 
realitate, timp de secole, vorbitorii dialectelor sudice nu s-au con¬ 
siderat cu adevărat „francezi 11 , adică oameni „aparţinând Franţei 11 , 
deşi acceptaseră obligaţia de ascultare şi supunere faţă de regele 
Franţei. Franţa însemna nordul Franţei. Desigur, elitele din sud se 
vor lăsa duse puţin câte puţin de marele curent care antrenează acea 
Hochkultur franceză, în vreme ce provensala îşi pierde prestigiul, 
iar literatura ei se atrofiază. Se creează un fel de bipolaritate in¬ 
telectuală: franceza în plină expansiune se impune oamenilor de 
cultură, dar unii dintre ei, în număr indefinibil şi aproape secret, 

rămân legaţi de teritoriul lor şi de comorile limbii lor. „Franci- 
zarea“ este lentă şi nu atinge decât o mică minoritate. La mijlo¬ 
cul secolului al XV-lea, la sfârşitul Războiului de o sută de ani, 
un consilier al lui Ioan IV d’Annagnac, viitor episcop, având de 
dus tratative cu englezii, angajează negocieri în latină pentru că 
nu înţelegea franceza (quia ydioma Gallicum non plane fari et 
minus scribere scio). 2H în 1644, Domnişoara de Scudery, călăto¬ 
rind în sud, se miră că nu poate să lege o conversaţie cu doam¬ 
nele din buna societate a Marsiliei: ele nu vorbesc franţuzeşte. 
Treizeci şi cinci de ani mai târziu, în 1679, Doamna d’Aulnoy 
constată la Bayonne că doamnele ştiu franceza, dar au mari difi¬ 
cultăţi când o folosesc. în plin secol al XVII-lea, sub domnia lui 
Ludovic XIV, aceste aristocrate din Marsilia şi Bayonne sunt mai 
puţin francizate decât vor fi două secole mai târziu doamnele din 
societatea de la Sankt Petersburg sau Bucureşti! Chiar la bărbaţi, 
care sunt mai degrabă chemaţi să participe la afaceri şi la cultura 
franceză, pătrunderea francezei a fost lentă. Avem, din secolul al 
XVI-lea, mari scriitori francezi originari din sud, ca Montaigne, Ma- 
rot, Brantome, dar ei sunt desigur bilingvi. în secolul al XVIII-lea, 
unii membri ai Academiei din Marsilia recunosc că, deşi pot re¬ 
dacta în franceză, continuă să gândească în provensală. 29 Ce să mai 
spunem atunci despre oamenii de rând, despre imensa majoritate 
a populaţiei din sud? Arthur Young, în plină perioadă revoluţiona¬ 
ră, va nota că la sud de o anumită limită franceza nu mai era înţe¬ 
leasă. 30 

Franceza a pătruns deci în provinciile „alogene" cu o extre¬ 
mă încetineală; ca de obicei, mai întâi în clasele sus-puse, dar mult 
timp ca limbă de cultură, aşa cum este aceasta vorbită în unele 
ţări străine. Doar în secolul al XVIII-lea moda, o anumită presă 
şi ideile „filozofilor" au forţat uşa saloanelor aristocraţiei şi bur¬ 
gheziei, ambele vorbitoare de dialecte sudice. Marea şi hotărâtoa¬ 
rea cotitură a avut loc în perioada Revoluţiei, ca reacţie împotriva 
riscului de dezmembrare a regatului şi, paradoxal, cum vom ve¬ 
dea imediat, tocmai într-un moment în care provincialii periferici 
irup în politică. Simultan cu efectuarea unor refonne centralizatoare 
pe plan administrativ, va începe războiul împotriva vorbitorilor regio¬ 
nali. Dar numai în epoca contemporană această uniformitate va fi 

aproape realizată. Aproximativ un secol după Revoluţie, vor fi 
necesare în acest scop învăţământul generalizat al lui Jules Ferry, 
amestecul în cadrul serviciului militar obligatoriu, exodul rural pro¬ 
vocat de industrializare, în sfârşit presa şi, de puţin timp, mai ales 
radioul şi televiziunea. Uniformitatea Franţei este un fenomen con¬ 
temporan. 

Putem spune că astăzi, în sfârşit, dispariţia graiurilor regionale 
şi a dialectelor este vizibilă, excepţie făcând câteva „nuclee dure“ 
ca Bretania şi Corsica, sau câteva provincii de graniţă, învecinate 
cu ţări străine vorbind aceeaşi limbă sau o limbă-soră: flamanda 
şi alsaciana în nord şi în est, catalana şi basca de-a lungul Piri- 
neilor. Rămâne de văzut dacă acest efort de uniformizare, dus de 
un veac cu atâta metodă şi perseverenţă, n-a urmărit himera unei 
unităţi care exista deja sub alt chip, în detrimentul unei bogate 
diversităţi de potenţialităţi nebănuite. 31 

Unde vreau să ajung? La constatarea că Franţa a fost construi¬ 
tă lent de oameni din jumătatea nordică a ţării, de oameni care 
vorbeau dialecte nordice, şi că până într-o epocă relativ recentă, 
adică secolul al XlX-lea, francezii din sud, cei din celelalte pro¬ 
vincii alogene şi din provinciile recent dobândite, nu erau fran¬ 
cezi „precum ceilalţi". Proba? Până la Revoluţie, puterea se află 
aproape exclusiv în mâinile oamenilor din nord — şi, ca în ca¬ 
zul Romei, ea este monopolul unei caste cu o puternică concen¬ 
traţie într-un anumit mediu şi în anumite familii. Iată ancheta pe 
care am făcut-o asupra originii regionale a miniştrilor lui Ludo¬ 
vic XV şi ai lui Ludovic XVI, de la 1717 (data desfiinţării Con¬ 
siliilor sub Regenţă) până în iunie 1789 32 : din doisprezece cancelari 
şi miniştri de justiţie care se succedă de-a lungul a trei sferturi 
de secol, nici unul nu este originar din provinciile periferice. Aproa¬ 
pe toţi aparţin unor dinastii de magistraţi, care posedau funcţii în 
Parlamentul de la Paris şi ale căror familii sunt originare din re¬ 
giunea pariziană şi din provinciile învecinate. Pe ansamblu, pentru 
toate ministerele, din şaptezeci şi şase de nume, numai şaispre¬ 
zece vin din provinciile pe care le considerăm periferice; două 
sunt supuşi străini (Law şi Necker). în plus, dat fiind că puterea 
supremă a rămas în tot acest timp în mâinile regelui, trebuie să-i 
adăugăm „centralilor" pe cei trei prinţi: regentul, Ludovic XV şi 

Ludovic XVI. Aşadar, dintr-un total de şaptezeci şi nouă de nume, 
avem optsprezece periferici dacă-i numărăm pe cei doi străini (ipo¬ 
teza cea mai favorabilă), adică un procentaj de 22,80%. Dacă-i 
excludem pe Law şi Necker, care nu sunt francezi periferici, ci 
tehnicieni străini care-şi închiriază regelui Franţei serviciile, aşa 
cum alţii îşi închiriază spada, proporţia scade la 16 din 77, adi¬ 
că 20,75%. Mai trebuie remarcat că am atins cifra de şaispreze¬ 
ce „periferici" — forţând nota, adică interpretând în modul cel 
mai larg noţiunea de provincie periferică. Contele de Saint-Ger- 
main şi prinţul Montbarrey de exemplu, miniştri de război res¬ 
pectiv în 1775 şi în 1777, vin din Franche-Compte, provincie de 
dialecte nordice, care a aparţinut odinioară ansamblului burgund 
şi care a fost prima dată alipită Coroanei sub Ludovic XI. Şi dacă 
familia contelui Montmorin, ministrul afacerilor străine de la 1787 
până la 1789, vine din Auvergne, ea serveşte Coroana de secole şi 
este înrudită cu Bourbonii. Familia Segur (din Perigord) şi familia 
Puysegur (din Bas-Annagnac) dau de asemenea de secole înalţi dem¬ 
nitari Curţii. Mai putem vorbi de periferici în toate aceste cazuri? 
La drept vorbind, adevăraţii periferici, provincialii nou-veniţi, ca 
Massiac, Silhouette, Peyrenc de Moras, se numără pe degetele de 
la o mână. Provinciile alogene, incluzând sudul Franţei, şi bine¬ 
înţeles Bretania, Roussillon, Navarra, Alsacia, Flandra nu dau de¬ 
cât un număr infim de demnitari ai statului — mulţi dintre ei fiind 
clerici (Dubois, Fleury, Bemis, Lomenie de Brienne), ca şi cum 
Biserica ar fi fost anticamera obligatorie pentru cei care nu aveau 
acces direct la putere. Există, de asemenea, o mai mare propor¬ 
ţie de periferici printre miniştrii de război, la sfârşitul secolului. 
Ei nu sunt oameni politici, ci tehnicieni. 

E suficient să aruncăm doar o privire asupra listei noastre pen¬ 
tru a ne edifica: la sfârşitul Vechiului Regim, în Franţa puterea 
se află încă ferm în mâinile oamenilor din nordul Loirei, iar mi¬ 
niştrii sunt recrutaţi predilect dintr-o oligarhie a nobilimii admi¬ 
nistrative. Nu este exagerat să afirm că în secolul al XVIII-lea cele 
mai înalte funcţii de stat trec din tată-n fiu în familiile care deţin 
deja pe cale ereditară cele mai înalte posturi în Parlamentul de la 
Paris (faţă de ei, reprezentanţii vechii nobilimi militare, ca Choi- 
seul, d’Aiguillon, Puysegur sau mareşalii de Castries şi de Segur, 

sunt în minoritate). Neamuri ca Lamoignon de Malesherbes, 
d’Aguesseau, d'Onnesson, Voisin de laNoyraie, Lambert, Berryer, 
Fleuriau d'Armenonvillc, Phelyppeaux, d’Argenson, toate mai mult 
sau mai puţin înrudite între ele, sunt veritabile pepiniere de mi¬ 
niştri de-a lungul celor două mari secole ale monarhiei franceze. 
Lamoignon este nepotul lui Guillaume de Lamoignon, preşedin¬ 
tele Parlamentului de la Paris, principal autor al ordonanţelor lui 
Colbert; el este fiul unei doamne din familia Voisin de la Noyraie 
şi tatăl lui Chretien Franşois de Lamoignon, ultimul ministru de 
justiţie al lui Ludovic XVI; d’Aguesseau este căsătorit cu o d’Or- 
messon; Fleuriau d’Annenonville este fiul unei Lambert; fami¬ 
lia Voyer d’Argenson dă patru miniştri în secolul al XVIII-lea. 
Dar „premiul întâi“ revine fără îndoială familiei Phelyppeaux, ai 
căror membri sunt mai cunoscuţi sub numele lor nobiliar de conţi 
de Pontchartrain, conţi de Saint-Florentin, conţi de Maurepas şi 
duci de La Vrilliere: ei dau, între 1610 şi 1781, unsprezece mi¬ 
niştri şi un cancelar al regatului, astfel încât, după expresia unui 
biograf al lor, ei au rămas fără întrerupere „în minister" timp de 
o sută şaptezeci şi unu de ani! — Şi toate aceste familii vin dintr-o 
zonă limitată aproape exclusiv la Ile-de-France, Champagne, Tou- 
raine şi Normandia. 

S-ar putea obiecta că această absenţă a provincialilor se ex¬ 
plică prin descentralizarea regatului şi prin viaţa încă intensă a 
provinciilor, care îşi aveau adunările de stări, parlamentele şi aca¬ 
demiile; şi, de asemenea, prin lentoarea comunicaţiilor. Aceasta 
nu împiedica afluxul curtenilor şi al nobililor militari, mai ales 
din regiunile sărace din Gasconia, Auvergne şi Bretania — dar 
ei nu aveau, sau aveau rareori, ambiţii politice. Politica era treaba 
celor „din Franţa". 

Peisajul se schimbă brusc în timpul Revoluţiei. Scena politică 
este invadată de cei din provinciile îndepărtate. Ce s-a întâmplat? 
A existat vreo noutate radicală în mijloacele de comunicaţie care 
să fi apropiat provinciile de Paris? Nicidecum. 33 Pur şi simplu, 
Revoluţia a eliberat nu doar pasiunile politice şi sociale care moc¬ 
neau de prea multă vreme, dar ea a însemnat de asemenea un fel 
de revanşă a provinciei asupra Parisului, a sudului asupra nordului, 
a „perifericilor" asupra „centralilor". în aşa măsură, încât în scurt 

timp balanţa se înclină periculos de cealaltă parte. (Vom regăsi 
acelaşi fenomen, şi mai accentuat, în Rusia, imediat după Revo¬ 
luţia din Octombrie.) Provincialii năvălesc la Paris, puţin ameţiţi 
de această putere recent dobândită şi, în pofida importanţei re¬ 
voluţionare a populaţiei Parisului şi a „zilelor 44 când coboară în 
stradă, ei desfăşoară o activitate intensă. Se cunoaşte rolul jucat 
de girondini în primele faze ale Revoluţiei. Dar există alţi meri¬ 
dionali care joacă un rol de prim-plan: abatele Sieyes, doctrina¬ 
rul „Constituţiei 44 , mai târziu Cambaceres, tovarăşul lui Bonaparte 
la Consulat; familia lui Mirabeau vine din Provenţa (de îndepăr¬ 
tată origine italiană) şi tatăl tribunului este primul din familie care 
s-a stabilit la Paris şi care a cumpărat, în 1740, o proprietate mai 
apropiată de capitală (la Bignon, în Loiret, unde se va naşte Mi¬ 
rabeau în 1749). Alsacienii îşi fac şi ei apariţia în consilii şi în 
fruntea armatelor; şi — pentru prima oară de la revocarea Edic¬ 
tului de la Nantes şi după teribila persecuţie care a durat un secol 
— protestanţii. Bamave, Boissy d’Anglas sunt protestanţi, la 
fel ca Jean Bon Saint-Andre, care e chiar pastor, şi Rabeau 
Saint-Etienne. îl avem de asemenea pe Marat, care s-a născut su¬ 
pus elveţian, fiul unui evreu veneţian, Mara. 

Această „ascensiune a perifericilor 44 şi afirmarea provinciilor 
riscă chiar, o clipă, să pună în pericol unitatea ţării. Partizanii „unei 
singure şi indivizibile Republici 44 au avut în cele din urmă câştig 
de cauză împotriva federaliştilor, mişcarea centralizatoare cunos¬ 
când atunci o schimbare hotărâtoare. Totuşi, „perifericii 44 conti¬ 
nuă să furnizeze în timpul epocii revoluţionare o mare parte din 
personalul guvernamental. Barras, care domină Directoratul, apar¬ 
ţine unei vechi familii nobile provensale, şi şase din ceilalţi doi¬ 
sprezece membri succesivi ai Directoratului vin din provinciile 
periferice: Reubell e din Alsacia, Neufchateau, din Lorena; Ro- 
ger Ducos, Barthelemy, Treilhard şi Sieyes sunt meridionali. în 
privinşa perioadei următoare, mai e nevoie să reamintesc că au lip¬ 
sit câteva luni ca Bonaparte să nu se nască francez şi că la vârsta 
de nouă ani nu vorbea încă franţuzeşte? 34 

Sub Restauraţie, asistăm la o reacţie clară. Dar ea este mai de¬ 
grabă politică şi socială decât regională. Nu se va mai reveni nici¬ 
odată la concentrarea regională a personalului guvernamental, care 

era încă atât de flagrantă la sfârşitul Vechiului Regim. Sub Restau¬ 
raţie, Franţa este în mare măsură guvernată de nobilii de ţară, dar 
ei vin şi din provincii îndepărtate. Se poate chiar avansa ideea că 
sub Restauraţie şi sub Ludovic-Filip (sub „Monarhia din iulie“) pe¬ 
rifericii sunt „figurile proeminente" ale politicii franceze: oameni 
din sud ca Decazes, Villele, Thiers; protestanţi ca Guizot. Totuşi 
se poate estima că, la mijlocul secolului al XlX-lea, proporţia în¬ 
tre „centrali" şi „periferici" la guvernarea Franţei se echilibrează. 

Proporţia se va modifica în sensul unei predominanţe progre¬ 
sive a perifericilor la sfârşitul secolului al XlX-lea, odată cu a IlI-a 
Republică. 35 

Dar, înainte de a examina recrutarea regională a guvernanţi¬ 
lor francezi de la 1871 încoace şi pentru ca cifrele noastre să do¬ 
bândească întregul lor sens, aş dori să precizez mai mult ceea ce 
înţeleg prin „centrali" şi prin „periferici", mai întâi în Franţa se¬ 
colului al XVIII-lea, apoi în perioada contemporană. 

îi consider periferici în secolul al XVIII-lea: 

1. pe toţi cei a căror „limbă maternă" nu e franceza 36 : pe cei 
din Languedoc, pe basci, catalanii din Roussillon, bretoni, 
flamanzi, corsicani, alsacieni şi lorenii din nord; 

2. pe aceia care vin dintr-o provincie dobândită de mai puţin 
de un secol, ca Artois, Franche-Compte, Lorena (aceasta pen¬ 
tru a ţine cont de cea mai scurtă perioadă de incubare, a că¬ 
rei constanţă am văzut-o şi în timpul căreia nou-veniţii sunt 
animaţi de zelul neofiţilor); 

3. minorităţile etaice sau religioase care-şi menţin singulari¬ 
tatea sau solidaritatea, ca protestanţii şi evreii; 

4. familiile de origine străină stabilite în Franţa de mai puţin 
de trei generaţii. (La fel cum am considerat „centrală" o fa¬ 
milie originară din provinciile periferice, dar care s-a sta¬ 
bilit de peste trei generaţii în partea nordică a Franţei, şi mai 
ales la Paris.) 

La sfârşitul secolului al XlX-lea, tabloul va arăta puţin schim¬ 
bat. Evident, nu mai trebuie să numărăm printre provinciile peri¬ 
ferice provinciile vorbitoare de dialecte nordice, alipite Franţei 
de peste un secol, ca Artois şi Franche-Compte, unde de multă 

vreme s-a pierdut orice conştiinţă a apartenenţei la o autoritate 
străină. Voi înceta de asemenea să-i consider periferici pe locui¬ 
torii din Lorena născuţi după 1866 (o sută de ani după anexare), 
deşi drama pierderii Alsaciei şi Lorenei în 1871 a înteţit la ei sim¬ 
ţul unei apartenenţe la o graniţă mişcătoare şi la o entitate aparte, 
în schimb, trebuie să-i adăugăm pe nou-veniţi, pe cei din Savoia, 
din Nisa, pe colonii din Algeria, pe creoli, metişi, pe străinii natu¬ 
ralizaţi etc. 

Să încercăm acum, pentru epocile luate în considerare, să sta¬ 
bilim cifrele populaţiei în funcţie de provincii şi de minorităţile 
etnice sau religioase. 

înainte de epoca revoluţionară, n-a existat în Franţa un recensământ 
general şi sistematic. Pentru epoca anterioară, suntem deci nevoiţi 
să recurgem la lucrări care se întemeiază pe rapoartele sau memo¬ 
riile „intendenţilor" (reprezentanţi ai regelui în fiecare provincie) şi 
pe registrele parohiale de naşteri, căsătorii şi decese. Aceste lucrări 
sunt puţine la număr. Am ales cifrele pe care ni le dă Messance, 
inspector al Finanţelor la Saint-Etienne-en-Forez, în Nouvelles 
recherches sur la population de la France, Lyon, 1788, pentru că ele 
se prezintă sub forma unor tabele uşor de consultat. Ele nu diferă 
decât foarte puţin de cifrele date de Moheau în 1778, sau de Calonne 
în 1787 (pentru Adunarea Notabililor) sau, în sfârşit, de Necker. Deşi 
cifrele absolute ne interesează mai puţin decât populaţia relativă a 
fiecărei provincii, putem admite că marja de eroare este aceeaşi pentru 
ansamblul regatului şi că procentajele obţinute sunt pe cât posibil apro¬ 
piate de realitate. A trebuit să împărţim anumite provincii sau circum¬ 
scripţii în funcţie de linia de despărţire a limbilor, aşa cum este ea 
stabilită în epoca contemporană , deşi s-a dovedit că această linie s-a 
deplasat în ultimul secol şi continuă să se deplaseze în beneficiul fran¬ 
cezei — dar n-am putut face un decont mai exact pentru epocă. Re¬ 
zultă că cifra pe care o vom obţine pentru periferici este foarte probabil 
un minimum. Calculul ne dă: 

— pentru ansamblul provinciilor „centrale": 12 225 431 locuitori; 

— pentru ansamblul provinciilor „periferice": 11 674 204 locuitori. 

Aceste cifre trebuie să fie corectate, scăzând din „centrali" şi adău¬ 
gând la „periferici" minorităţile religioase, adică pe protestanţi şi pe 
evrei. 

Nu dispunem de cifre precise nici pentru unii, nici pentru alţii. 
Bâville, intendent al provinciei Languedoc în anii 1680, evaluează 

la 166 000 reformaţii din Languedoc 37 , provincie unde ei erau rela¬ 
tiv numeroşi. Câţi puteau ei să fie în tot regatul în momentul revo¬ 
cării Edictului de la Nantes şi câţi au emigrat? Asupra acestui ultim 
punct, estimările istoricilor moderni continuă să varieze considerabil, 
între 200 000 şi 800 000. Dată fiind cifra lui Bâville de dinainte de 
revocare, ultima cifră apare ca excesivă — cu atât mai mult cu cât 
emigrarea clandestină n-a fost posibilă de cele mai multe ori decât 
din provinciile nordice şi estice. Bazându-ne pe numărul actual al 
protestanţilor din Franţa, care oscilează în jurul cifrei de 800 000, şi 
admiţând că numărul protestanţilor a crescut în acelaşi ritm cu acela 
al întregii populaţii (care aproape s-a dublat, de la 1788 până azi) şi 
presupunând în sfârşit că numărul de familii protestante intrate în 
Franţa după edictul de toleranţă nu este considerabil, putem admite în 
Franţa sfârşitului de secol al XVIII-lea o cifră de aproximativ 400 000 
de protestanţi pe care-i repartizăm în mod egal între nord şi sud din 
lipsă de informaţii mai precise. Totuşi, apare o nouă dificultate: cum 
aceia dintre protestanţii care refuzau să abjure chiar de formă erau 
privaţi de drepturile civile, ne este imposibil să evaluăm numărul pro¬ 
testanţilor care sunt efectiv cuprinşi în cifrele lui Messance. Deoarece 
protestanţii recenzaţi în sud au fost deja număraţi printre periferici 
în calitatea lor de meridionali, credem că numărul protestanţilor care 
ar fi de scăzut din provinciile „centrale" şi de adunat la „periferici" 
n-ar depăşi 150 000, la care ar trebui să adăugăm, estimativ, 50 000 
de clandestini, din nord şi din sud (mărind tot cu atât totalurile lui 
Messance). 

Calculul nu e deloc mai uşor de făcut pentru evrei. Luând drept 
bază cifra (63 000) dată în 1884 de Vivien de Saint-Martin în al său 
Dicţionar de geografie universală, la articolul „Evrei" 38 , şi ţinând 
seama de faptul că evreii erau relativ numeroşi în Alsacia şi Lorena, 
putem admite o cifră de acelaşi ordin, un secol mai devreme: să zicem 
60 000, din care jumătate în provinciile periferice, deja numărate o 
dată. Total protestanţi şi evrei de adăugat la cifra „perifericilor" după 
recensământul lui Messance: 230 000. Ceea ce ne dă un total de „peri¬ 
ferici" de 11 904 204, la o populaţie globală de 23 979 635 de lo¬ 
cuitori (cifră obţinută plecând de la totalul lui Messance, plus Corsica 
după opinia lui Necker, plus, estimativ, 50 000 de protestanţi nere¬ 
cenzaţi), adică în cifre rotunde jumătate din populaţia ţării. Amin¬ 
tind că am adoptat, din lipsa unor date mai precise, linia de despărţire 
a limbilor, aşa cum se prezintă ea în secolul al XX-lea, deci defa¬ 
vorabilă „perifericilor", ne este permis să afirmăm, fără mare risc 

de eroare, că proporţia reală a acestora în Franţa sfârşitului de secol 
al XVIII-lea era de peste 50% din ansamblul populaţiei. 39 

Pentru începutul celei de a Ill-a Republici, avem recensământul 
general din 1872. Ceea ce ne izbeşte din capul locului este faptul că 
populaţia provinciilor din sud (plus cele două departamente din Lo- 
rena) a crescut foarte puţin (11 971 436 de locuitori), în vreme ce aceea 
din provinciile aflate la nord de linia de despărţire dintre dialectele 
sudice şi cele nordice (mai puţin Lorena) a crescut mai mult decât 
dublu (24 131 485 de locuitori — la care trebuie să adăugăm pier¬ 
derea de aproximativ 1 500 000 de locuitori din Alsacia şi Lorena). 

Această primă impresie trebuie să primească o serie de corecţii: 

1. Trebuie să scădem din Franţa de nord limbile „străine": bre¬ 
tona şi flamanda: 

a) pentru bretonă, Lucien Tesniere în a sa Statistică a limbilor 
din Europa 40 dă cifra de 1 340 700 de vorbitori de bretonă după 
o lucrare realizată de Sebillot în 1886. Să păstrăm aceeaşi ci¬ 
fră pentru 1872, estimând că dacă a avut loc o anumită creştere 
a populaţiei între cele două date, ea este probabil compensată în 
mare măsură de exodul spre Paris şi spre regiunile industria¬ 
lizate, de emigrarea în străinătate şi de scăderea progresivă a 
bretonei faţă de franceză; 41 

b) pentru flamandă, L. Tesniere dă cifra de 216 472 de vorbitori 
de flamandă în 1926; pentru a ţine cont în acelaşi timp de creş¬ 
terea populaţiei şi de regresul flamandei în raport cu franceza, 
pare rezonabil să reţinem, în 1872, cifra aproximativă de 200 000. 

2. La fel stau lucrurile în privinţa minorităţilor religioase: 

a) protestanţii: dacă ei sunt 800 000 dintr-o populaţie totală de 
46 500 000 (conform recensământului din 1962), un calcul pro¬ 
porţional ne dă cifra de 414 000 pentru populaţia din partea 
nordică a Franţei în 1872; 

b) evreii: plecăm de la aceeaşi cifră de 63 000, dată pentru 1884, 
luând din ea două treimi (proporţia populaţiei din provinciile 
nordice), adică 42 000. 

3. In sfârşit, o ultimă corecţie: exodul probabil al provinciilor din 
sud spre capitală şi în general spre regiunile mai industrializate din 
jumătatea de nord a ţării să încercăm să-l determinăm cu aproximaţie 
plecând de la cifra pe care departamentele din sud ar fi trebuit s-o atin¬ 
gă prin creştere naturală. Această creştere a fost pentru ansamblul ţă¬ 
rii, între 1788 şi 1872, de 53%. Pentru provinciile din sud, această 
creştere ar fi reprezentată de diferenţa existentă între cifra pe care 

ne-o dă recensământul din 1872 pentru aceste provincii, fără Nisa 
şi Savoia, adică 11 213 301, şi populaţia aceloraşi provincii în 1788, 
după Messance, adică 8 050 933. Această diferenţă de 3 162 368 nu 
reprezintă decât o creştere de 39%, cu 16% mai puţin decât pentru 
ansamblul ţării. Presupunând că rata de creştere a fost aceeaşi în sud 
şi în nord (ceea ce nu e sigur), va fi existat în departamentele din 
sud un deficit de ordinul a 1 288 000 de unităţi. Se poate deduce că 
el reprezintă o deplasare a populaţiei spre nord. Vom reţine cifra apro¬ 
ximativă de 1 100 000, ţinând seamă de alţi factori, mai ales de în¬ 
ceputul colonizării Algeriei. Totuşi, mişcarea accelerându-se, 
probabil că numai o parte dintre cei nou-veniţi în nord se găseau aici 
în 1872 de peste două generaţii. Să admitem deci arbitrar că cel pu¬ 
ţin două treimi dintre aceşti nou-veniţi în nord, adică aproximativ 
732 000, sunt încă „periferici" pe care trebuie să-i scădem de la „cen¬ 
trali" şi să-i adunăm la „periferici". 

Aceste cinci corecţii succesive reprezintă un total de 2 728 700 
de persoane pe care le adăugăm la 11 971 436 de locuitori ai depar¬ 
tamentelor din sud şi din Lorena, ceea ce ne dă, pentru 1872, o cifră 
aproximativă de 14 700 136 de „periferici" dintr-o populaţie totală 
de 36 102 921, adică o proporţie de 40,7% de „periferici" pentru o 
proporţie de „centrali" de 59,3%. 

După 1872, depopularea provinciilor din sud şi mişcarea de con¬ 
centrare în jumătatea nordică a ţării au continuat să se accentueze, 
iar procesul de asimilare a perifericilor s-a accelerat. Pe de altă parte, 
am renunţat să-i consider „periferici" pe locuitorii din Lorena (de¬ 
partamentele Vosges şi Meurthe-et-Moselle). La fel, la recensământul 
din 1962, departamentele din sud nu totalizau decât 11 543 396 de 
locuitori contra 34 984 185 pentru departamentele din nordul ţării. 
Şi totuşi, vom vedea că raportul „centrali-periferici" a rămas sensibil 
acelaşi ca în 1872, mai întâi din cauza întoarcerii Alsaciei şi Lorenei 
la Franţa, apoi din cauza colonizării Africii de Nord şi a integrării 
anumitor teritorii extrametropolitane, în sfârşit din cauza apariţiei de 
câteva zeci de ani, ca urmare a unei politici de imigrare susţinute, a 
unei noi şi importante categorii de periferici: străinii naturalizaţi. 

Iată cum am crezut că trebuie să procedăm pentru a stabili cifra 
aproximativă a „perifericilor" în 1926 (data ultimului recensământ 
oficial): 

1. După scăderea străinilor, sudul Franţei — adică regiunea si¬ 
tuată la sudul liniei de demarcare între dialectele nordice şi dialectele 
sudice — numără o populaţie de 10 877 187 de locuitori. (Recensă- 



ÎNFLORIREA ŞI DEZAGREGAREA CULTURILOR 415 

mântui din 1926 dă separat numărul de naturalizaţi şi de străini pe 
departamente. E de remarcat că aceste precizări ne lipseau pentru 
1872, dar imigrarea şi naturalizările masive fiind fenomene relativ 
recente, e puţin probabil ca deţinerea acestor precizări să schimbe sem¬ 
nificativ procentajele noastre referitoare la anul 1872.) 

2. La această cifră, am adăugat-o pe aceea a naturalizaţilor stabi¬ 
liţi în partea nordică a ţării, adică 829 195. La care am adunat aproa¬ 
pe un sfert, adică 200 000, reprezentând copiii şi nepoţii (fiilor şi 
fiicelor) naturalizaţi (estimare voit redusă, considerând că politica 
de naturalizare n-a luat amploare decât după primul război mondial, 
şi mai ales după 1945). 

3. „Limbile": 

a) Bretonii. Ţinând cont de ceea ce am spus mai sus despre re¬ 
gresul constant al bretonei, despre o anumită emigrare, dar şi 
despre creşterea naturală şi menţinerea, timp de una sau două 
generaţii, a unei „conştiinţe regionale" la bretonii francizaţi 
sau dezrădăcinaţi, am crezut că ar trebui să păstrăm o cifră apro¬ 
piată de aceea din 1872, adică în cifre rotunde: 1 300 000; 

b) Flamanzii: din aceleaşi motive, am rotunjit cifra lui Tesniere din 
1926 (216 473) la 250 000; 

c) Pe locuitorii din Alsacia şi Lorena (vorbitori de dialect sau de 
germană) i-am evaluat la 1 700 000, plecând de la cifra lui Tes¬ 
niere din 1926 (1 381 315), plus o creştere naturală estimată 
la aproximativ 335 000. 

(N.B.: la fel cum s-a procedat pentru 1872, bascii, catalanii şi 
corsicanii sunt cuprinşi în cifrele globale ale provinciilor din sud.) 

4. Am evaluat la aproximativ 800 000 numărul locuitorilor din 
partea nordică a ţării, care ar fi meridionali de mai puţin de trei ge¬ 
neraţii. Estimare probabil destul de largă, plecând de la deficitul de¬ 
partamentelor din sud între 1872 şi 1962. Intr-adevăr, creşterea 
populaţiei franceze în limitele geografice ale anului 1872, fără stră¬ 
ini şi naturalizaţi, a fost de 4 703 810 locuitori, adică de 13%. De¬ 
partamentele meridionale — 11 213 301 locuitori în 1872 — ar fi 
trebuit, proporţional, să cunoască o creştere de 1 457 729 de unităţi. 
Or, ele nu sunt, în 1962, decât 10 393 748 (totalul provinciilor din 
sud, mai puţin străinii şi naturalizaţii), adică o scădere de 819 553 de 
unităţi, adică un deficit de 2 227 282. Din acest număr, câţi reprezintă 
exodul spre nord şi câţi emigrarea spre colonii sau în străinătate, mai 
ales spre Africa de Nord, sau multe alte cauze de depopulare, cum 
e scăderea natalităţii? Considerând că o importantă fracţiune dintre 

francezii din Algeria era originară din sudul Franţei, putem presu¬ 
pune că în jur de o treime din acest total reprezintă emigrarea spre 
colonii, în vreme ce două treimi, adică aproximativ 1 500 000 de 
persoane, ar reprezenta exodul spre nord. Dar trebuie să ţinem seama 
în egală măsură de mişcările în sens invers, mai ales spre Coasta de 
Azur, şi poate, într-o mai mică măsură, spre regiunea industrială din 
Marsilia, singurele regiuni din sud care, în 1872 şi 1962, se remarcau 
printr-o creştere net superioară creşterii naturale. în faţa dificultăţii de 
a determina cifrele respective pe care ar trebui să le scădem din to- 
talurile nordului şi sudului, să admitem ca ipoteză rezonabilă că sol¬ 
dul migraţiilor, favorabil nordului, este de 1 200 000 de persoane. Din 
acest exod probabil, am considerat, ca pentru 1872, că două treimi 
sunt constituite încă din „periferici 11 în 1962, adică 800 000 în cifre 
rotunde. 

5. Minorităţile religioase: a) Protestanţii (din partea nordică a ţă¬ 
rii, ceilalţi fiind deja incluşi la „perifericii 11 meridionali): în jur de 
600 000 (calcul proporţional cu distribuţia populaţiei între nord şi 
sud); b) Evreii: la ora actuală, sunt evaluaţi la 550 000 pe ansam¬ 
blul ţării, dar cei mai mulţi dintre ei au imigrat recent, deoarece în 
1945 erau evaluaţi la doar 130 000. Diferenţa între cele două cifre 
trebuie să figureze în recensământul din 1962 la rubricile „naturalizaţi 11 
sau „străini 11 . Să păstrăm deci cifra din 1945 cu o uşoară creştere na¬ 
turală, adică 140 000, dintre care 75% în nordul ţării, adică 105 000. 

6. Francezii din Algeria, evaluaţi la aproximativ 1 200 000 în 1961 
(cea mai mare parte dintre ei venind din sudul Franţei, iar o parte 
deloc neglijabilă dintre ei fiind constituită din descendenţi ai colo- 
nilor spanioli şi italieni şi din evrei indigeni). 

7. Populaţia actualelor departamente extrametropolitane, în jur 
de 1 000 000 în 1962 — păstrând în minte faptul că participarea ei 
la viaţa politică a ţării este cu totul recentă (1946). 42 

Reluând aceste şapte categorii, obţinem pentru 1962 un total de 
18 861 322, cifra aproximativă a „perifericilor 11 din 46 557 809 (adi¬ 
că populaţia Franţei metropolitane fără străini: 44 357 809 + 2 200 000 
de francezi din Algeria şi departamentele extrametropolitane), adi¬ 
că puţin mai mult de 40% (dar numai 39% dacă omitem departa¬ 
mentele extra-metropolitane, integrate de prea puţin timp); cum se 
observă, o proporţie uşor inferioară aceleia de acum o sută de ani. 43 
Este totuşi sigur că disproporţia dintre cele două grupuri se va ac¬ 
centua, dat fiind regresul „limbilor străine 11 din interior, mai ales al 
provensalei, şi, de aici, resorbţia progresivă a celor mai mulţi din¬ 
tre vechii „periferici 11 . 

în faţa acestor cifre, care a fost distribuţia regională a guver¬ 
nanţilor francezi de peste un secol încoace? 

De la începuturile celei de a IlI-a Republici, ceea ce ne izbeş¬ 
te — ca în cazul epocii revoluţionare — este importanţa nume¬ 
rică a „perifericilor" în guvern. 44 Tendinţa este clară mai ales în 
primii ani ai regimului. în afară de momentul de rezistenţă al con¬ 
servatorilor („Republica ducilor" şi epoca „ordinii morale"), care 
este condus, ca din întâmplare, de „centrali" (ducele de Broglie, 
generalul de Cissey, generalul de Rochebouet etc.), figurile pro¬ 
eminente sunt meridionali (Thiers, Freycinet, Gambetta, Duclerc, 
Fallieres etc.) sau originari din Lorena (Jules Simon, Buffet, Jules 
Ferry). Dar poate că fenomenul cel mai caracteristic este iru- 
perea masivă a protestanţilor în guvern. Desigur, de la Revoluţie 
ei dobândiseră drept de cetate, dar în politică — cu excepţia lui 
Guizot — nu fusese încă nici unul de prim-plan. După 1870, se 
poate spune că iau puterea cu asalt. Cu ei, Jules Ferry — liber-cu- 
getător, dar foarte apropiat de familia soţiei sale, o protestantă din 
Alsacia — îşi va duce la bun sfârşit reforma învăţământului între 
1879 şi 1885. Mai înainte, doi preşedinţi succesivi ai Consiliului 
de Miniştri, Waddington şi Freycinet, sunt protestanţi. în cabinetul 
Freycinet, cinci miniştri din nouă sunt protestanţi ! în 1899, pro¬ 
testanţii dau zece prefecţi din optzeci şi şase şi peste o sută de par¬ 
lamentari! Cifre disproporţionate în raport cu numărul lor în cadrul 
naţiunii. — După această primă „defulare" a „perifericilor", spre 
1885, s-ar spune că se restabileşte un anumit echilibru, care ţine 
până după primul război mondial. Franţa este atunci guvernată de 
bărbaţi care vin din toate orizonturile regionale — şi sociale. Dar 
începând cu anul 1920, mişcarea de retragere a „centralilor" şi de 
ascensiune a „perifericilor" se reia şi se accentuează din ce în ce 
mai mult. 

Pe ansamblu, într-un secol, de la 1871 la 1970, din şaptezeci 
şi opt de preşedinţi ai Consiliului, treizeci şi doi sunt „centrali" 
şi patruzeci şi şase „periferici", adică o proporţie de aproximativ 
41% contra 59%. De la sfârşitul primului război mondial, din pa¬ 
truzeci şi doi de preşedinţi ai Consiliului numai cincisprezece sunt 
„centrali", douăzeci şi şapte sunt „periferici", ceea ce înseamnă 
o proporţie de aproximativ 35% faţă de 65%. 

Astfel, la sfârşitul secolului al XVIII-lea, când provinciile ve¬ 
chii Franţe numărau în jur de 50% din populaţia ţării (sau pro¬ 
babil mai puţin), ele dădeau 80% din guvernanţi; la mijlocul 
secolului al XX-lea, când reprezintă înjur de 60% din populaţie, 
ele nu mai dau decât, cel mult, 35% din guvernanţi. 

* 

* * 

Cum se prezintă situaţia în Marea Britanie? 

Pornind de la faptul că regatul şi puterea britanică s-au con¬ 
struit mai întâi în jurul elementului englez (şi, mergând mai de¬ 
parte în trecut, înjurai amestecului anglo-nonnand), îi considerăm 
„centrali 11 pe englezii protestanţi, şi „periferici 11 pe galezi, scoţieni, 
irlandezi şi pe catolicii englezi. Irlandezii au fost practic excluşi 
de la putere, şi în calitate de catolici, şi ca străini „colonizaţi 11 . în 
schimb, Ţara Galilor, realipită coroanei de la sfârşitul secolului 
al XlII-lea, şi Scoţia, unită cu Anglia de la începutul secolului al 
XVII-lea, participau la viaţa regatului şi depăşiseră amândouă „pe¬ 
rioada de incubaţie 11 în momentul în care începem ancheta noas¬ 
tră, adică în 1721 — pentru a lua ca punct de plecare guvernarea 
lui Sir Robert Walpole, considerat în mod tradiţional întâiul din¬ 
tre prim-miniştrii britanici (fără titlu, care are existenţă legală doar 
de la 1905). ’ 

Să remarcăm în treacăt că sentimentul de particularism regio¬ 
nal pare să fi fost în Insulele Britanice şi mai viu decât în Franţa, 
în vreme ce regresul limbilor naţionale era aici şi mai pronunţat. 45 

La fel ca în cazul Franţei, nu dispunem de statistici oficiale în secolul 
al XVIII-lea. Primul recensământ general datează din 1801. Pentru se¬ 
colul al XVIII-lea, nu avem decât estimări, mai ales pe cele ale lui 
Rickman. 46 Din nefericire, nu găsim în ele o statistică separată de¬ 
cât pentru Marea Britanie pe de o parte, şi Irlanda, pe de altă parte. 
Ni se propune, pentru prima, cifra de 6 047 664 de locuitori (în 1720), 
iar, pentru a doua, cifra de 2 217 374 de locuitori (în 1725), ceea ce 
ne va permite să facem cel puţin anumite deducţii asupra dezvoltării 
probabile a ambelor ansambluri. 

începând cu 1821, avem cifre separate pentru Irlanda, pentru Sco¬ 
ţia, şi pentru Anglia şi Ţara Galilor reunite. Iată cifrele pentru 1821: 

Pentru ansamblul Insulelor Britanice: 20 893 584 de locuitori care 
se repartizează după cum urmează: 


— Anglia şi Ţara Galilor. 12 000 236 

— Scoţia. 2 091 521 

— Irlanda. 6 801 827 47 


Cum vedem, intr-un secol populaţia Marii Britanii a crescut cu 
133%, iar aceea a Irlandei cu aproape 200%. Dar această rapidă creş¬ 
tere a populaţiei irlandeze se opreşte în deceniul 1841-1850, când 
populaţia începe să scadă vertiginos, parţial din cauza condiţiilor eco¬ 
nomice dezastruoase, mai ales din pricina mai multor ani de foame¬ 
te, dar poate şi din cauza unui fel de disperare colectivă. Irlandezii 
emigrează în masă: aproape 1 200 000 numai în deceniul 1841-1850! 
(cu exactitate 1 195 866, cf. Talbot Griffith, op. cit.,p. 68). Caz unic 
în Europa, începând din 1841, departe de a creşte, populaţia Irlan¬ 
dei descreşte într-atât, încât în 1966 nu mai atinge decât înjur de ju¬ 
mătate din cifra anului 1841: 4 368 777 48 , faţă de 8 196 597. 

în cifra furnizată mai sus pentru Anglia şi Ţara Galilor, în 1821, 
este dificil să evaluăm care este partea exactă a ultimei, având în ve¬ 
dere deplasarea continuă a populaţiilor din Marea Britanie, din nord 
spre sud. 49 Să admitem arbitrar că între 1821 şi 1966 populaţia Ţării 
Galilor ar fi evoluat paralel cu evoluţia populaţiei Scoţiei, care a tre¬ 
cut de la 2 091 521 la 5 179 344 50 , adică o creştere de 150%. Se poa¬ 
te deduce de aici în mod rezonabil că Ţara Galilor, evaluată de Chaline 
în 1966 la 2 667 000 de locuitori 51 , număra, în cifre rotunde, 1 100 000 
de locuitori în 1821 — pe care urmează să-i scădem din totalul „An- 
glia“ pentru a-i aduna la cifrele Scoţiei şi Irlandei, ceea ce ne dă în 
cifre rotunde 11 000 000 de englezi faţă de 10 000 000 de galezi, 
scoţieni şi irlandezi (între aceştia din urmă, n-am făcut distincţie în¬ 
tre catolici, sau irlandezi de baştină, şi protestanţi sau imigranţi din 
Marea Britanie, care sunt coloni şi care în mare parte, de altfel, ve¬ 
neau din Scoţia şi din Ţara Galilor.) 

Catolicii reprezintă astăzi 8% din populaţia Marii Britanii. Se pare 
că numărul lor creşte, dar, în lipsa unor cifre mai precise, putem păs¬ 
tra aceeaşi proporţie în 1821, deci înjur de 800 000 de catolici la 
11 000 000 de englezi. Pentru evrei, Dicţionarul lui Vivien de Saint-Mar- 
tin (deja citat) dă pentru anul 1884 cifra de 46 000 în întregul regat. 
Considerând că ei trebuie să fi fost concentraţi mai ales în Anglia, ci¬ 
fra de 20 000 în Anglia anului 1821 ne pare a fi un minimum. Total 
catolici şi evrei: 900 000. Trebuie, aşadar, să scădem 900 000 din ci¬ 
fra englezilor şi să-i adăugăm la naţionalităţi, ceea ce ne dă 10 100 000 

de „centrali" faţă de 10 900 000 de „periferici", adică o proporţie 
de 48% de „centrali" (englezi protestanţi) contra 52% de „periferici" 
(catolici şi alte naţionalităţi decât cea engleză). Or, vom vedea că 
minoritatea engleză guvernează singură ţara. 

în epoca contemporană, situaţia a fost profund modificată de pier¬ 
derea Irlandei, pe de o parte, şi de exodul masiv spre sud şi sud-est 
tocmai semnalat, pe de altă parte. După CI. Chaline 52 şi Anuarul Sta¬ 
tistic al Naţiunilor Unite, situaţia ar fi următoarea (cifre rotunjite): 


Anglia.44 470 000 

Scoţia. 5 179 000 

Ţara Galilor (şi Monmouthshire). 2 667 000 

Irlanda de Nord. 1 484 000 53 

La aceste ultime cifre, trebuie să adăugăm: 

catolicii (8% din cifra Angliei). 3 5 6 0 0 00 54 

evreii, care sunt evaluaţi conform autorilor 
între 450 000-550 000. Luând cifra cea mai mare, 
fie 1% din populaţie, aceasta ne dă pentru Anglia... 440 000 

Deci 4 000 000 de scăzut din cifra Angliei. 

Ceea ce reprezintă într-o primă aproximaţie: 


„Centrali" (englezi protestanţi).40 470 000, adică înjur de 75% 

„Periferici". 13 330 000, adică înjur de 25% 

Totuşi, dată fiind amploarea excepţională a exodului spre capi¬ 
tală şi spre sud-estul englez, voi considera, cum am facut-o pentru 
Franţa, că o parte deloc neglijabilă a populaţiei Angliei propriu-zise 
e constituită din imigranţi din celelalte trei ţări (şi din străinătate, mai 
ales din unele ţări ale Commonwealth-ului) aflându-se aici de mai 
puţin de trei generaţii. Să corectăm deci proporţiile de mai sus, ad¬ 
miţând grosso modo 70% de „centrali" faţă de 30% de „periferici." 55 

Să examinăm acum lista prim-miniştrilor britanici de la 1721 
până în zilele noastre. 56 Ce vedem? Până în 1852, vreme de o sută 
treizeci şi unu de ani, unul singur n-a fost englez: contele de Bute, 
în 1762. Nu stă la putere decât câteva luni, şi istoricii relatează 
că-şi datora nepopularitatea faptului că era un favorit al regelui, 
că era un partizan al păcii, precum şi faptului că era de origine 
scoţiană. 

în rezumat, în secolul al XVIII-lea, un singur „periferic" 57 din 
paisprezece prim-miniştri (sau prim-lorzi ai Trezoreriei); în se- 

colul al XlX-lea, patru „periferici 14 (Aberdeen, Disraeli, Gladstone, 
Balfour, toţi în a doua jumătate a secolului — Balfour aparţi¬ 
nând prin mama sa, sora marchizului de Salisbury, nobilimii en¬ 
gleze) faţă de şaptesprezece „centrali 11 . în sfârşit, în secolul al 
XX-lea, am găsit şapte „centrali 11 (englezi), şase „periferici 11 (sco¬ 
ţieni şi galezi) şi unul a cărui origine regională n-am putut s-o de¬ 
termin (Attlee, probabil englez), ceea ce ne dă, după caz, opt contra 
şase sau şapte contra şapte, fie 57% contra 43% sau 50%- 50%. 
Dacă nu mă înşel. Marea Britanie n-a avut încă un prim-ministru 
catolic. 

Ca în cazul Franţei, dar cu un uşor decalaj, putem urmări pro¬ 
cesul de retragere a centralilor şi de ascensiune a perifericilor. Până 
în mijlocul secolului al XlX-lea, cu o singură excepţie, regatul e 
guvernat de englezii protestanţi, care nu sunt încă o majoritate în 
cadrul naţiunii. 

Şi aici se observă, ca în cazul Romei şi cel al Franţei, o con¬ 
centrare puternică într-unul sau două grupuri sociale, aici vechea 
aristocraţie şi noua mare burghezie de afaceri, cu dinastiile lor 
de politicieni (familia Pitt tată şi fiu, familia Grenville tată şi fiu, 
înrudiţi cu Pitt, fraţii Pelham — Flenri Pelham şi fratele său, du¬ 
cele de Newcastle —, familia Cavendish-Bentinck, cu ducii de 
Portland şi de Devonshire, marchizul de Salisbury şi nepotul său, 
Balfour etc.). în perioada contemporană, când ei reprezintă înjur 
de 70% din populaţie, „centralii 11 nu mai dau decât aproximativ 
jumătate din guvernanţi. 


* 

* * 

în Rusia vechiului regim, puterea era atât de concentrată în 
mâinile ţarului, încât ne putem întreba dacă enumerarea princi¬ 
palilor miniştri are vreo semnificaţie. Nu e mai puţin adevărat că 
de la Petru cel Mare a existat o nobilime administrativă solid struc¬ 
turată, din care s-a recrutat aproape tot personalul de rang înalt al 
guvernului şi că din punct de vedere etnic (sau regional) ea nu cu¬ 
prindea practic decât două categorii: mai întâi ruşii, apoi germani¬ 
cii (nemţi, mai ales „baroni baltici 11 şi, mai rar, suedezi şi olandezi); 

această a doua categorie — mic grup aristocratic, care s-a rusi- 
ficat rapid şi total — a fost strâns asociată, ca un germene, la oc- 
cidentalizarea Rusiei de la începutul secolului al XVIII-lea. 

Postul de preşedinte al Consiliului de Miniştri a fost creat pen¬ 
tru prima oară în Rusia de Constituţia din octombrie 1905. El a 
avut opt titulari până la abdicarea lui Nicolae II. 58 In secolul al 
XlX-lea, până la domnia lui Aleksandr II, miniştrii afacerilor ex¬ 
terne purtau titlul de cancelar, fără să joace totuşi rolul unui ve¬ 
ritabil prim-ministru. 

Vom lua deci, pe lângă prim-miniştrii de la 1905 la 1917, mi¬ 
niştrii de externe de la 1818 la 1917. 59 (Să remarcăm în treacăt — 
ca şi în cazul Franţei lui Ludovic XV — durata excepţional de 
lungă a ministerelor: de la 1818 la 1895, nu sunt decât trei mi¬ 
niştri de externe! Nesselrode stă în funcţie treizeci şi şase de ani; 
Gorciakov, douăzeci şi şase de ani; de Giers, treisprezece ani.) 
Sub cinci suverani (Aleksandr I, Nicolae I, Aleksandr II, Alek¬ 
sandr III şi Nicolae II), avem, între 1818 şi 1917, douăzeci şi unu 
de nume, toţi „centrali 11 , dacă admitem interpretarea de mai sus. 
Dacă îi considerăm periferici pe germanici (Nesselrode, de Giers, 
Vladimir Lamsdorf, Serge Witte, Boris Sturmer), proporţia este 
de şaisprezece la cinci. In orice caz, nu există nici un reprezen¬ 
tant al veritabilelor minorităţi etnice ale imperiului, adică în pri¬ 
mul rând al ucrainenilor şi bieloruşilor, şi a fortiori nu avem vreun 
reprezentant din rândurile „perifericilor 11 mai îndepărtaţi de ele¬ 
mentul rus: polonezi, baltici, finlandezi, români, tătari, armeni, 
evrei, tară să mai vorbim de etniile finice şi siberiene autohtone. 

Cu Revoluţia din Octombrie, situaţia se răstoarnă radical, pri¬ 
mul Birou Politic Executiv, ales la 10/23 octombrie 1917, numără 
şapte membri: Lenin, Zinoviev, Kamenev, Troţki, Stalin, Sokolni- 
kov, Bubnov. Un singur rus, Lenin — care e foarte departe de a 
fi un „rus pur 11 , cum s-ar vrea astăzi să se lase de înţeles; e chiar 
de sânge foarte amestecat, cei patru bunici ai lui fiind de rase di¬ 
ferite: bunicul din partea tatălui, Nikolai Vasilievici Ulianov, rus, 
bunica dinspre tată kahnâcă, bunicul dinspre mamă evreu şi bu¬ 
nica dinspre mamă nemţoaică! 60 Ceilalţi: un ucrainean (Bubnov) 61 , 
un georgian (Stalin), patru evrei (Zinoviev, Kamenev, Troţki, So- 
kolnikov). în al doilea Birou Politic Executiv: patru membri din 

primul Birou Politic, Lenin, Kamenev, Troţki şi Stalin şi un nou-ve- 
nit, Krestinski, care este ucrainean. Nici un rus în Biroul Politic 
Executiv în afară de Lenin, în timpul primilor cinci ani ai Revo¬ 
luţiei. în aprilie 1922, în al patrulea Birou Politic, intră doi ruşi 
(probabil ruşi, deoarece originea lor regională, în afară de locul 
naşterii, nu este bine determinată): Râkov şi Tomski. Astfel, ca 
în vremea Revoluţiei Franceze, dar mult mai pronunţat, asistăm 
la o veritabilă irupere a „perifericilor 44 în politică. în primii ani 
ai Revoluţiei, „centralii 44 , adică adevăraţii ruşi, sunt aproape ab¬ 
senţi de la putere. Şi lista membrilor Biroului Politic Executiv ar 
putea fi întregită cu enumerarea altor figuri proeminente de la 
începutul bolşevismului: Frunze, creatorul Armatei Roşii, deşi năs¬ 
cut în capitala Kârgâzstanului, era de origine moldovenească, cum 
ne indică numele lui românesc; Rakovski era evreu (sefard) din 
Bulgaria, Djerjinski, şeful Serviciilor Secrete, polonez, Sverdlov, pe 
care Lenin l-ar fi dorit ca succesor, era evreu. Dintre principalii mi¬ 
niştri de externe sovietici, unul singur, Molotov (Skriabin, pe nu¬ 
mele lui adevărat), a fost rus; Litvinov era evreu, Vâşinski polonez, 
Gromâko ucrainean). Totuşi, şi în Rusia, remarcăm odată cu tre¬ 
cerea timpului o uşoară reacţie, mai ales împotriva elementului 
evreiesc, a cărui importanţă la începutul Revoluţiei am văzut-o. 
Dar după cincizeci de ani de stabilitate a regimului şi odată cu 
relativa lui „îmburghezire 44 , suntem îndreptăţiţi să considerăm că 
fenomenul de irupere a perifericilor, caracteristic perioadelor re¬ 
voluţionare, este în prezent depăşit şi că proporţia „centralilor 44 
şi „perifericilor 44 în interiorul celei mai înalte instanţe a puterii so¬ 
vietice corespunde unei anumite stări de echilibru. Or, această pro¬ 
porţie revelează faptul că Imperiul rus se află în stadiul retragerii 
centralilor şi al ascensiunii perifericilor. 

Pe ansamblu 62 , dintre patruzeci şi patru de membri ai Biroului 
Politic Executiv, din 1917 până azi, am găsit douăzeci şi cinci de 
periferici, paisprezece probabil ruşi şi cinci a căror origine n-am 
putut s-o determin. Admiţând că nedeterminaţii sunt toţi ruşi, aceas¬ 
ta ne dă nouăsprezece „centrali 44 faţă douăzeci şi cinci de „perife¬ 
rici 44 ; dacă toţi sunt periferici, atunci raportul este de paisprezece 
la treizeci. Cu alte cuvinte, proporţia membrilor ruşi din Biroul 
Politic se situează între 32% şi 43% din total. (Totuşi — aşa cum 

am remarcat şi pentru Imperiul roman — aceste cifre brute nu ne 
dau o imagine exactă a adevăratelor proporţii, deoarece până as¬ 
tăzi, în anumite provincii alogene, mai ales în sud-estul Rusiei 
europene şi în Siberia, majoritatea populaţiei nu participă decât 
cu totul marginal la viaţa politică a ansamblului societăţii: numai 
o mică minoritate este ataşată cauzei rusificării şi tocmai din aceas¬ 
tă minoritate se recrutează „colaboratorii" guvernului central.) 

Să cercetăm acum raportul numeric dintre ruşi şi ansamblul 
celorlalte naţionalităţi în Imperiul ţarist de odinioară şi apoi în Im¬ 
periul sovietic. 

Distincţia teoretică dintre „centrali" şi „periferici" este relativ uşor 
de făcut, „centralii" fiind ruşii propriu-zişi, adică mai ales descen¬ 
denţii locuitorilor din vechea Moscovă de pe vremea lui Ivan cel 
Groaznic, „perifericii" fiind reprezentaţi de toate celelalte naţiona¬ 
lităţi cucerite începând cu secolul al XVI-lea 63 şi care sunt efectiv 
periferici şi din punct de vedere geografic — cu excepţia evreilor, 
răspândiţi pe aproape tot teritoriul. 

Aplicarea criteriului lingvistic la evaluarea diverselor populaţii ale 
Uniunii Sovietice ridică totuşi probleme. Există mai întâi un număr 
impresionant de limbi şi de dialecte (aparţinând unei duzini de gru¬ 
puri: indo-european, turc, fmo-ugric, caucazian, semit etc.), mai mult 
decât în tot restul Europei. Tesniere scria în 1928 64 : „Pe teritoriul pe 
care tocmai l-am delimitat, se vorbesc nu mai puţin de optzeci şi trei 
de limbi din o sută şaptezeci pe care le-am numărat în Europa." Alţi 
lingvişti au enumerat o sută şaizeci şi nouă. O astfel de fărâmiţare 
nu poate servi drept bază pentru o clasificare etnică, culturală şi în 
cele din urmă politică. Trebuie procedat la anumite regrupări. 

Decupajul politic pe care l-a făcut, succesiv, guvernul sovietic 
nu oferă nici el un criteriu satisfăcător, deoarece unele entităţi (de 
exemplu, grupul tătarilor şi başkirilor) au fost divizate din motive 
economice şi politice, iar alte republici dimpotrivă au înglobat mai 
multe etnii, dar din raţiuni similare. In sfârşit, guvernul sovietic, con¬ 
tinuând pe o scară mai vastă o politică deja aplicată de ţari, a făcut 
importante transferări de populaţii, în special din republicile din Eu¬ 
ropa spre cele din Siberia. Acest proces, de altfel, îmbrăca pentru Mos¬ 
cova un caracter de cvasinecesitate pretutindeni unde era vorba de a 
implanta în zonele subdezvoltate industrii noi cu cortegiul lor de teh¬ 
nicieni, de muncitori specializaţi şi de birocraţi. Dezvoltarea econo¬ 
mică a Rusiei din est şi din Siberia este astfel însoţită de o politică 

de colonizare care, în ultimele decenii, a luat proporţii atât de mari, 
încât în mai multe republici din est, precum Kazahstan sau Kârgâz- 
stan, elementul autohton a devenit minoritar în raport cu elementul 
rus (sau rusificat — deoarece o altă consecinţă a transferărilor de 
populaţie e de cele mai multe ori rusificarea, când ea nu e deja con¬ 
sumată, a colonilor alogeni, forţaţi, în noul mediu, să folosească lim¬ 
ba de comunicare, adică rusa). Astfel încât, în aproape toate republicile 
din sud-est şi din Asia, marile centre industriale şi capitalele adminis¬ 
trative au devenit tot atâtea bastioane ale rusismului. De asemenea, 
graniţele republicilor federale şi ale regiunilor zise autonome neco- 
respunzând decât imperfect grupurilor naţionale conştiente de par¬ 
ticularismul lor, trebuie să ne mulţumim să luăm pur şi simplu cifrele 
pe care statisticile oficiale ni le furnizează, pe de o parte pentru po¬ 
pulaţia vorbitoare de rusă, pe de altă parte pentru ansamblul celor¬ 
lalte „limbi“. 

Tesniere 65 , în 1928, îi evalua pe ruşi la 67 805 207 dintr-o popu¬ 
laţie totală de 144 805 000 de locuitori. El îşi întemeia calculele pe 
ultimul recensământ din URSS, acela din 17 decembrie 1926. Dar 
cum rezultatele relative la limbi nu erau încă elaborate, autorul a fo¬ 
losit mai ales cifrele recensământului din 1920, raportându-se chiar, 
destul de des, la ultimul recensământ al vechiului regim, din 1897, 
şi la un comentariu care-i fusese consacrat. 66 Este, aşadar, posibil ca 
cifrele avansate de Tesniere să reflecte mai mult realitatea din 1897 
decât aceea din 1928. 

Pentru epoca actuală, avem cifrele lui P. George 67 , după recen¬ 
sământul din ianuarie 1959 (şi pe care le-am coroborat cu cifrele 
Anuarului de Statistică al Naţiunilor Unite, 1968, care foloseşte, 
de altfel, aceeaşi sursă oficială). După aceste ultime date, în 1959, în 
URSS ruşii erau 114 114 000 dintr-o populaţie totală de 208 827 000 
(cifre rotunjite). 

Totuşi, şi într-un caz, şi în altul, trebuie să-i scădem pe evrei, care 
nu figurează la nici o rubrică, nefiind recenzaţi nici ca „naţiune", prin 
limbă, nici ca religie. Ei trebuie să fi fost număraţi printre naţiunile 
unde se aflau — probabil cu o preferinţă pentru limba rusă, când se 
găseau în republici marginale. Ei erau evaluaţi la 5 milioane în Ru¬ 
sia ţaristă. Dar deoarece un mare număr dintre ei se aflau în regiunile 
sud-estice ale imperiului şi au redevenit, după 1917, români sau polo¬ 
nezi, ei nu mai erau estimaţi decât la 2 600 000 în 1927 şi la 3 000 000 
în 1939. Anexările teritoriale din 1939-1940 (Polonia orientală, ţările 
baltice, Basarabia şi Bucovina de Nord) au adus 2 000 000 de evrei 

în interiorul graniţelor URSS, aceasta având, aşadar, din nou înjur 
de 5 000 000 de evrei în momentul invaziei germane. Ca urmare a 
deportărilor şi masacrelor naziste din timpul celui de-al doilea război 
mondial, se estimează că ei nu mai sunt astăzi decât aproximativ două 
milioane. Admiţând că cel puţin o jumătate dintre evrei a fost tre¬ 
cută la cifra ruşilor, ar trebui să scădem din cifra ruşilor 1 300 000 
pentru recensământul din 1926 şi 1 000 000 pentru recensământul 
din 1959. Odată făcute aceste corecţii, şi dacă statisticile sunt co¬ 
recte — sau mai exact dacă marja de eroare a fost aceeaşi în 1926 
şi în 1959, ruşii reprezentau 45,9% din totalul populaţiei în 1926, 
şi 54,15% în 1959, adică o creştere de peste 17%, care nu se poate 
explica decât prin politica de rusificare. Această creştere este, în re¬ 
alitate, mult mai considerabilă, deoarece între 1926 şi 1959 Rusia a 
încorporat în imperiul ei, spre vest, vaste teritorii populate de alo¬ 
geni (finlandezi, baltici, ruşi albi, ucraineni, polonezi, români), ceea 
ce ar fi trebuit să aibă drept efect o creştere la fel de mare a proporţiei 
perifericilor. In realitate, neoruşii care la ora actuală deţin puterea la 
Moscova au urmărit, nemărturisit, dar cu atât mai eficient, aceeaşi 
politică de rusificare dusă odinioară de ţari. 

* 

* * 

Dintre toate statele multinaţionale ale civilizaţiei occidentale, 
Statele Unite ale Americii sunt singurele unde puterea se află încă 
în mâinile reprezentanţilor nucleului central originar. 

Alegerea unui criteriu pentru a-i distinge pe „centrali" de „pe¬ 
riferici" în Statele Unite este destul de dificilă, fiind evident, în 
primul rând, că aceşti termeni sunt aici lipsiţi de orice semnifi¬ 
caţie geografică. Cel mai simplu este să pornim de la noţiunea 
că nucleul central al naţiunii americane a fost constituit din co¬ 
lonii anglo-saxoni care au adus din Marea Britanie, în secolele 
al XVII-lea şi al XVIII-lea, limba engleză şi cultura britanică: sunt 
„albii anglo-saxoni protestanţi" (White Anglo-Saxon Protestant), 
expresie pe care adversarii lor au prescurtat-o în „WASP ". 68 Acest 
grup n-a încetat, de trei secole, să fie alimentat de vechea patrie şi 
să se simtă foarte aproape de ea prin moravuri şi cultură, mai ales 
în clasele cultivate. 

Primii coloni anglo-saxoni protestanţi au găsit la faţa locului mici 
colonii olandeze care, din cauza unui „profil etnic" puţin distinct 



ÎNFLORIREA ŞI DEZAGREGAREA CULTURILOR 427 

de cel anglo-saxon şi din cauza numărului lor redus, s-au lăsat 
destul de curând asimilate în oraşe (la ţară, olandeza s-a menţi¬ 
nut până la începutul secolului al XlX-lea). 

După revocarea Edictului de la Nantes (1685), acestor două 
grupuri li s-au alăturat hughenoţi francezi, al căror număr n-a fost 
niciodată foarte important — şi cel mai adesea după o şedere de 
o generaţie în Anglia, Olanda sau Germania. Din cauza disper- 
siunii lor şi a penuriei de pastori francezi, ei au fost repede dez¬ 
naţionalizaţi. Ei au jucat însă un rol care nu e neglijabil, atât în 
avântul economic al ţării cât şi, mai târziu, în viaţa ei politică. în 
momentul Războiului de independenţă, cei mai mulţi dintre ei erau 
asimilaţi şi mulţi şi-au transpus numele în engleză (unul dintre 
eroii începuturilor Războiului de independenţă. Paul Revere, se 
numea în realitate Rivoire; avem de asemenea Bowdoin, din Bau- 
doin, Greenleaf din Feuillevert; vom adăuga familia pe linie ma¬ 
ternă a lui Franklin Roosevelt, Delano, care ar fi fost la origine 
De Lannoy, Dewey care ar fi fost Douai, Rockefeller care ar fi 
fost Roquefeuille etc.). 

Spre aceeaşi epocă, a început imigrarea de origine gennană, 
mai întâi a câtorva secte religioase care fugeau de persecuţii şi 
necazuri, cum sunt mennoniţii (din care anumiţi autori conside¬ 
ră că provine strămoşul preşedintelui Eisenhower). Apoi, începând 
din al doilea sfert al secolului al XVIII-lea, grupuri din ce în ce 
mai compacte părăsesc Gemiania pentru America, de cele mai mul¬ 
te ori din motive economice. în momentul revoluţiei, germanii 
reprezentau, de departe, grupul naţional cel mai numeros, după 
anglo-saxoni. Dacă Noua Anglie a manifestat multă vreme reti¬ 
cenţă faţă de colonii care nu erau de origine engleză, celelalte co¬ 
lonii s-au deschis destul de larg, mai ales Pennsylvania, unde s-a 
calculat că, în vremea proclamării independenţei, germanii repre¬ 
zentau aproape jumătate din populaţie. Deşi în această epocă cei 
mai mulţi erau protestanţi (unele colonii îi respingeau pe catolici), 
germanii s-au asimilat mai încet decât olandezii şi hughenoţii. For¬ 
mând grupuri relativ compacte, menţinându-şi legăturile cu pa¬ 
tria de origine şi publicând ziare în germană, ei şi-au păstrat mult 
timp un fel de dublă naţionalitate. Acest conservatorism a fost fa¬ 
cilitat de un val neîntrerupt de imigranţi (cu excepţia perioadei 

războaielor Revoluţiei franceze şi ale imperiului), care a conti¬ 
nuat să crească în secolul al XIX-lea. 69 

Alte grupuri naţionale au venit cam tot pe atunci: olandezi din 
nou, scandinavi în foarte mare număr în raport cu populaţia din 
ţările lor, elveţieni şi, în sfârşit, mai ales irlandezi care — am vă¬ 
zut acest lucru în legătură cu Marea Britanie — au emigrat în masă 
spre Statele Unite începând din 1840 (în 1880, 1 854 571 de lo¬ 
cuitori ai Statelor Unite se născuseră în Irlanda!) Dar ce trebuie 
să remarcăm este faptul că acest val de imigranţi vine, aproape 
exclusiv, din Europa de nord-vest. Cu excepţia irlandezilor catolici 
şi a unui număr mic de francezi, toţi sunt „germanici“. 

Situaţia se schimbă în jurul anului 1880. Europa Occidentală, 
aflată în plină dezvoltare industrială, încetează subit să fie marele 
rezervor de emigraţie. De altfel, Anglia caută să încurajeze emigra¬ 
rea spre dominioanele sale. Puţin câte puţin, masa de imigranţi va 
veni din Europa de sud şi de est, din Italia, Grecia, Orientul medi¬ 
teranean, Balcani, dar, mai ales, din Austro-Ungaria şi din Rusia; 
printre emigranţii din aceste două ţări, exista o puternică proporţie 
de evrei. Două cifre ilustrează această alunecare: în 1882, dintre 
788 000 de imigranţi, 87% veneau din nordul şi vestul Europei şi 
13% din ţările sudice şi estice; în 1907, proporţiile sunt inversate: 
dintre 1 285 000 de imigranţi, numai 19,3% vin din Europa de nord 
şi de vest, iar 80,7% vin din Europa de sud şi de est. Este valul „noii 
imigraţii", care urma curând să stârnească vii nelinişti în mediile cele 
mai conservatoare din Statele Unite şi să ajungă după 1920 la vo¬ 
tarea unor legi de restrângere a imigraţiei sau, mai exact, de stabi¬ 
lire a unor cote de imigrare care favorizau de fapt insulele britanice 
şi ţările germanice în general. 70 S-au invocat tot felul de bune mo¬ 
tive pentru a justifica aceste măsuri restrictive. în realitate, ele aveau 
o singură explicaţie esenţială: „vechii americani" resimţeau o anti¬ 
patie firească, aproape un fel de aversiune, faţă de cei nou-veniţi, 
mediteraneeni, europeni din Est, evrei, care aveau un „profil etnic" 
atât de diferit de al lor, încât americanii se convingeau cu uşurinţă 
că aceştia nu vor tî niciodată în întregime asimilabili nucleului ame¬ 
rican „autentic", adică anglo-saxon protestant, şi că întreaga naţiu¬ 
ne este pândită de riscul pierderii propriei identităţi. 

Totuşi, dacă aruncăm o privire retrospectivă asupra primelor 
faze ale formării naţiunii americane, ne dăm seama că aceeaşi re- 

zervă s-a manifestat de la început nu numai faţă de olandezi, fran¬ 
cezi şi germani, dar chiar faţă de „subgrupurile“ etnice din Ma¬ 
rea Britanie! De pildă, irlandezii de origine scoţiană ( Scotch-Irish ), 
aceşti coloni protestanţi ai Irlandei care au început să vină în nu¬ 
măr mare în America de Nord la începutul secolului al XVIII-lea 
şi care au sfârşit prin a reprezenta, alături de germani, grupul na¬ 
ţional cel mai important, au fost destul de rău primiţi de colonii 
englezi la început. 71 

E deci sigur că în ochii descendenţilor colonilor englezi — pe 
care îi considerăm elementul central — noţiunea de „periferic 11 a 
variat de-a lungul timpului, şi că ea a putut la început să cuprin¬ 
dă tot ceea ce nu era autentic englezesc, adică chiar pe galezi, pe 
scoţieni şi pe irlandezii-scoţieni. Dar, pe măsură ce se constituia 
amalgamul propriu-zis american, s-a format o altă imagine, ajun- 
gându-se spre a doua jumătate a secolului al XlX-lea să se consi¬ 
dere că nucleului central i-ar aparţine toţi americanii protestanţi 
de origine germanică. 

Să încercăm să ne reprezentăm cum s-ar repartiza schematic 
diversele grupuri care compun astăzi societatea americană. Se în¬ 
ţelege de la sine că o delimitare în conformitate cu nişte criterii 
pur obiective n-are sens. Trebuie să încercăm o clasificare oare¬ 
cum subiectivă, plasându-ne în perspectiva nucleului central, adi¬ 
că al „albilor anglo-saxoni protestanţi 11 . 

Să ne imaginăm cercuri concentrice, dintre care primul, în in¬ 
terior, ar fi ocupat de anglo-saxoni protestanţi. Am avea urmă¬ 
toarea reprezentare: 

1. anglo-saxonii protestanţi ( englezii, galezii, scoţienii, irlan¬ 
dezii-scoţieni); 

2. în cercul imediat următor şi mult mai îngust: olandezii; 

3. al treilea cerc şi mai îngust: hughenoţii; 

4. un cerc foarte larg, dimpotrivă, care îi cuprinde pe germanii 
protestanţi şi pe ceilalţi germanici protestanţi (mai ales pe 
elveţieni şi pe scandinavi); 

5. anglo-saxonii catolici; 

6. irlandezii catolici (care în primele generaţii au dat bătaie 
de cap „vechilor americani 11 şi autorităţilor, dar care au fost 

consideraţi oricum mai asimilabili şi deci mai apropiaţi de¬ 
cât ceilalţi catolici, fiind vorbitori de limbă engleză); 

7. ceilalţi catolici din Europa de nord-vest; 

8. europenii din sud şi din est (mai ales italieni şi slavi); 

9. evreii; 

10. alţi albi care nu sunt europeni (armeni, turci, arabi etc.); 

11. diverse populaţii de culoare, fără negri (chinezi şi japonezi 
de pe coasta de vest, indieni, asiatici, portoricani etc.); 

12. în ultimul cerc s-ar găsi negrii, al căror „profil etnic“ le apa¬ 
re „centralilor" ca fiind cel mai îndepărtat de al lor. 72 

Avem desigur aici o schematizare extremă, care poate să stâr¬ 
nească critici. 

Se va spune în primul rând că, odată cu trecerea timpului, 
amestecul a trebuit să fie intens şi că nici o familie americană, în 
această a doua jumătate a secolului al XX-lea, n-ar putea să pre¬ 
tindă că aparţine doar unui singur cerc dintre cele imaginate mai 
sus. E probabil. Dar când privim mai de aproape, constatăm că 
amestecurile au avut loc în general între cercuri contigue sau foar¬ 
te apropiate. în biografiile oamenilor politici americani, când se 
vorbeşte despre ascendenţe diverse se desemnează prin aceasta, 
cel mai adesea, subgrupurile grupului central, sau cel mult cele 
trei sau patru cercuri interioare: despre un anumit preşedinte sau 
vicepreşedinte se va spune că are o ascendenţă engleză sau ga- 
leză din partea tatălui, scoţiană sau Scotch-Irish din partea mamei, 
sau că are o ascendenţă Scotch-Irish, olandeză sau hughenotă. Prac¬ 
tic, nu găsim amestecuri între grupurile centrale şi grupurile peri¬ 
ferice. De altfel, multă vreme, mai ales în zonele rurale, grupurile 
etnice au rămas relativ izolate unele de altele. Şi la începutul se¬ 
colului al XlX-lea, pentru mulţi observatori europeni, societatea 
americană prezenta mai mult aspectul unui mozaic decât al unui 
creuzet. De o generaţie sau două, mişcarea de interpenetrare a 
grupurilor s-a accentuat, dar nu într-atât, încât să altereze radical 
schema propusă mai sus. Problemele de rasă şi de religie au ju¬ 
cat un mare rol în această compartimentare relativă. 

Admiţând că schema a fost valabilă într-o anumită epocă şi 
într-o anumită regiune a Statelor Unite, se va spune de asemenea 
că ea variază în timp şi în funcţie de locuri. Este evident că op- 



ÎNFLORIREA ŞI DEZAGREGAREA CULTURILOR 431 

tica diferă în Est şi în Vest. De exemplu, sare în ochi faptul că pe 
coasta Pacificului, unde negrii sunt rari, iar galbenii foarte nume¬ 
roşi (şi de temut), prejudecăţile rasiale împotriva acestora din urmă 
pot să fie şi mai puternice decât acelea împotriva negrilor şi că ran¬ 
gurile acestor două categorii rasiale, în cercurile noastre imagina¬ 
re, se pot inversa. Este de asemenea evident că atitudinea faţă de 
negri în Sud diferă de aceea din Nord. 

De altfel, cum e vorba de o clasificare pur psihologică şi doar 
semiconştientă, ordinea cercurilor noastre imaginare se poate mo¬ 
difica în timp. Din punctul de vedere al grupului central, anumite 
grupuri îşi pot schimba clasa, apropiindu-se de centru. în ultimele 
zeci de ani, acesta pare a fi cazul minorităţii evreieşti. Era deja 
influentă în politică sub Franklin Roosevelt şi a beneficiat pe urmă 
de mişcarea universală de simpatie provocată de exterminările na¬ 
ziste. Astăzi, rolul evreilor în Statele Unite, în universitate, în arte, 
în presă şi în mass-media în general e disproporţionat faţă de nu¬ 
mărul lor în naţiune, şi probabil că în ochii multor americani „cer- 
cul“ lor se situează de acum mai aproape de centru, poate înaintea 
aceluia al europenilor din sud şi din est. Pe de altă parte şi con¬ 
siderentele sociale au un rol în modificarea schemei generale, în 
cazuri izolate. Unele mari familii, de origine olandeză sau fran¬ 
ceză de pildă (Roosevelt, Schuyler, Dupont de Nemours etc.) se 
află neîndoielnic tot atât de aproape de centru ca o familie de fer¬ 
mieri din Middle-West, care ar fi de origine pur engleză. 

Odată făcute aceste rezerve, credem că schema noastră re¬ 
prezintă bine, în ansamblu, repartizarea societăţii americane aşa 
cum este ea percepută de „albii anglo-saxoni protestanţi", adică 
în cercuri din ce în ce mai îndepărtate, în funcţie de afinităţile mai 
scăzute pe care aceştia le găsesc cu celelalte grupuri. De aseme¬ 
nea, linia ideală de demarcare între „centrali" şi „periferici" s-a 
deplasat cu vremea. Dacă în timpul colonizării, nucleul englez avea 
tendinţa să-i considere intruşi chiar şi pe irlandezii de origine sco¬ 
ţiană, se pare că în momentul Revoluţiei linia de demarcare s-ar 
fi aflat undeva între al treilea şi al patrulea cerc, cei mai mulţi 
dintre olandezi şi hughenoţi devenind „centrali". în zilele noas¬ 
tre, credem că limita dintre „centrali" şi „periferici" se situează 
între al patrulea şi al cincilea cerc, lăsându-i încă pe catolicii de 

orice rasă pe din afară. Dar sub ochii noştri, slăbirea barierelor re¬ 
ligioase, un anumit amestec al raselor, în sfârşit, iruperea perife¬ 
ricilor în politică (mai ales de la alegerea lui J.F. Kennedy la 
preşedinţie) schimbă rapid datele problemei, tinzând pe viitor să 
deplaseze „graniţa" foarte departe, probabil până la limita dintre 
albi şi coloured. 

Dacă limita psihologică dintre „centrali" şi „periferici" s-a de¬ 
plasat uşor în cursul ultimelor două secole, rezultă că proporţia 
dintre cele două mari grupuri a rămas aproximativ constantă. 

Se consideră în general că în momentul Războiului de independen¬ 
ţă grupul anglo-saxon era majoritar. Dar am văzut importanţa pe care 
o luase deja imigrarea germană. Existau şi alte naţionalităţi, şi nu 
trebuie să-i uităm nici pe negri, dintre care primii fuseseră impor¬ 
taţi din 1619, şi care erau deja 386 000 dintr-un total de un milion 
şi jumătate de locuitori în 1760 73 şi 757 000 din 3 929 214 de locui¬ 
tori în 1790. 74 

în zilele noastre, care poate să fie proporţia relativă dintre „cen¬ 
trali" şi „periferici"? încercarea de a face un calcul diacronic al di¬ 
verselor categorii de imigranţi ar fi un rămăşag. Cel mai simplu 
procedeu îmi pare a fi acela de a pleca de la cifrele pe care ni le fur¬ 
nizează recensămintele recente, aplicând trei criterii principale: rasa, 
religia şi vechimea în ţară. 

Recensământul din 1960 (dintr-o populaţie totală de 179 323 175 
de locuitori) ne dă: 

1. Pentru confesiuni, altele decât cele protestante, 
dar fără musulmani, pentru care nu dispunem 

de cifre . 

(dintre care 47 468 333 de catolici şi 3 280 000 
de ortodocşi). 

2. Evrei. 

3. Populaţie de culoare (nealbi): 20 491 443 (din¬ 

tre care negri: 18 871 831). Câţi dintre aceştia 
figurează deja în cifrele confesiunilor nonprotes- 
tante? O estimare din 1957 ne furnizează cifra 
de 774 000 de catolici printre „nealbi". De alt¬ 
fel, budiştii, aproape toţi chinezi sau japonezi, sunt 
200 000. Urmează deci să scădem 1 000 000 din 
cifra totală a „nealbilor". 


51 150 333 

5 720 000 

19 491 443 


76 361 776 

La aceste trei categorii, relativ uşor de delimitat, ar trebui să adău¬ 
găm cel puţin o parte din cifra celor nou-veniţi: naturalizaţii şi co¬ 
piii naturalizaţilor. 

Aceleaşi statistici ne dau în 1960: 

9 738 091 de indivizi născuţi în străinătate, 24 312 263 pentru 
care cel puţin unul dintre părinţi s-a născut în străinătate. Dintr-un 
total de 34 050 354, 13 225 701 sunt albi originari din insulele bri¬ 
tanice (exceptând Irlanda de Sud), din Germania şi din alte ţări ger¬ 
manice. Dar chiar admiţând că restul de 20 814 653 este deja cuprins 
în categoriile noastre de mai sus (catolici, ortodocşi, evrei, oameni 
de culoare), ceea ce este foarte improbabil, nu e mai puţin adevărat 
că aceşti nou-veniţi, chiar dacă au vocaţia de a aparţine „centrali¬ 
lor", nu pot fi toţi consideraţi ca fiind asimilaţi la prima generaţie. 

în sfârşit, la rubrica „religii", întâlnim situaţia în care unii recen¬ 
zaţi omit să declare că aparţin unei religii sau declară că n-au nici 
una. Aceste două categorii erau evaluate în 1957 la 4 300 000 de per¬ 
soane. Cel puţin o parte din această cifră ar trebui adăugată la „pe¬ 
rifericii" noştri. 

Dacă ţinem seama de aceste aproximări, s-ar putea admite că pe¬ 
rifericii nu sunt departe de a reprezenta astăzi 50% din populaţia Sta¬ 
telor Unite. 

Să vedem, din această perspectivă, cum se recrutează perso¬ 
nalul conducător din Statele Unite de la intrarea în funcţie a pri¬ 
mului preşedinte, Washington, şi până în zilele noastre. Am ales 
cercetarea originii naţionale pentru cele mai înalte magistraturi 
ale Republicii: preşedinţii, vicepreşedinţii, secretarii de stat şi mi¬ 
niştrii de justiţie. 75 

în legătură cu preşedinţii, primii şapte aparţin întâiului cerc 
(anglo-saxoni protestanţi), al optulea celui de-al doilea cerc (olan¬ 
dez); primul care aparţine celui de-al patrulea cerc (de origine ger¬ 
mană) este al treizeci şi unulea: Hoover, în 1929; primul veritabil 
periferic: al treizeci şi cincilea, Kennedy (catolic irlandez, al şa¬ 
selea cerc) în 1961. în rezumat: treizeci sunt din primul cerc (an¬ 
glo-saxoni protestanţi), trei din al doilea cerc (olandezi: Van Buren, 
Theodore Roosevelt, Franklin Roosevelt), numai doi din al patru¬ 
lea cerc (germani sau elveţieni germani: Hoover şi Eisenhower), 
un singur periferic veritabil, Kennedy, primul catolic care a avut 
acces la magistratura supremă. Mai trebuie să amintim că el a fost 

ales cu cea mai mică majoritate din întreaga istorie a alegerilor 
prezidenţiale americane — şi că n-a fost lăsat să-şi încheie manda¬ 
tul? 76 

Dar acest cvasimonopol al puterii politice care se află în mâi¬ 
nile grupului central este şi mai evident dacă luăm ansamblul ce¬ 
lor patru înalte magistraturi desemnate: din o sută douăzeci şi trei 
de nume (nu i-am numărat decât o dată, cum am facut-o înainte, 
pe oamenii politici care au ocupat succesiv unul dintre cele pa¬ 
tru posturi, de exemplu pe vicepreşedinţii sau secretarii de stat 
deveniţi ulterior preşedinţi ai Statelor Unite), n-am găsit decât doi 
periferici, pe preşedintele Kennedy şi pe vicepreşedintele Spiro Ag- 
new, amândoi după anul 1960. O sută aparţin celor patru cercuri 
interioare cu o foarte clară majoritate în primul cerc; în douăzeci 
şi una de cazuri, n-am putut determina originea, dar numele tipic 
anglo-saxon lasă puţin loc de îndoială în privinţa originii fami¬ 
liei (William Pierce Rogers, Dean Rusk, Henry Wallace, George 
Marshall, James Bymes etc.). Putem, aşadar, afirma cu un risc mi¬ 
nim de eroare că de-a lungul primilor o sută şaizeci de ani ai ad¬ 
ministraţiei americane nici un singur american născut în afara 
celor patru cercuri interioare n-a avut acces la înaltele magis¬ 
traturi ale statului. 

Şi, la fel ca în alte „imperii“ pe care le-am studiat, această con¬ 
centrare etnică a fost dublată de o relativă concentrare socială, 
cu atât mai remarcabilă, cu cât regimul instaurat era, mai ales la 
începuturile sale, cel mai democratic pe care o mare ţară l-a cu¬ 
noscut în Istorie. A existat o tendinţă firească spre fidelitate faţă 
de „Părinţii Revoluţiei" şi spre constituirea unor veritabile dinas¬ 
tii de politicieni. Pentru a rămâne numai la preşedinţi, îi avem pe 
John Adams şi John Quincy Adams, tată şi fiu; pe William Hen¬ 
ry Harrison şi pe nepotul lui. Benjamin Harrison. — Tatăl lui Wil¬ 
liam a fost unul dintre semnatarii Declaraţiei de Independenţă şi 
unul dintre membrii Congresului Continental, în vreme ce fiul lui, 
John, tatăl lui Benjamin, a fost membru al Congresului, ca şi un 
frate al lui William. William Mc Kinley este strănepotul unui com¬ 
batant al Războiului de independenţă; James Madison şi Zachary 
Taylor, respectiv al patrulea şi al doisprezecelea dintre preşedinţii 
Statelor Unite, sunt veri primari; William Howard Taft (al douăzeci 

şi şaptelea preşedinte) este fiul unui secretar la Ministerul de Răz¬ 
boi şi procuror general sub Ulysses Grant, iar fiul şi nepotul său 
vor fi la rândul lor senatori. Preşedintele Johnson este fiu şi ne¬ 
pot de reprezentanţi în Adunarea din Texas. în sfârşit, cazul lui 
Franklin Delano Roosevelt este demn de epoca oligarhiei roma¬ 
ne: pe lângă faptul că era vărul (de gradul cinci) al preşedintelui 
Theodore Roosevelt, el era, împreună cu soţia lui născută de ase¬ 
menea Roosevelt, înrudit cu alţi unsprezece foşti preşedinţi ai Sta¬ 
telor Unitei 

Foarte democratica Americă este astăzi singura ţară occiden¬ 
tală unde apartenenţa la aristocraţie (aristocraţia prin naştere sau 
aristocraţia banului) nu este încă un handicap pentru reuşita po¬ 
litică. Cu excepţia câtorva homines novi ca Truman, Eisenhower 
sau Nixon, găsim în prim-planul scenei un număr considerabil de 
personalităţi care aparţin aristocraţiei banului, precum Rockefel- 
ler, Flarriman, Kennedy, sau familiile „care au făcut America", 
precum Roosevelt, Stevenson sau Cabot-Lodge. 77 

Şi vom remarca de asemenea că reprezentanţii claselor superi¬ 
oare (Roosevelt, Stevenson, Kennedy) se află adesea în fruntea 
partidelor pe care în Europa le-am califica de „stânga", în vreme 
ce reprezentanţii tipici ai claselor mijlocii, ca Eisenhower şi Ni¬ 
xon, fac figură de conservatori. Tot aşa s-a întâmplat la Roma, 
unde cei care apărau cauza democratică erau adesea din rândul 
aristocraţiei, ca Gracchii sau Caesar, iar plebei precum Cicero sau 
Cato cel Bătrân se aflau în primele rânduri ale conservatorilor. 

* 

* * 

Oboseala psihologică a unei societăţi, vizibilă de-a lungul pro¬ 
cesului de retragere a „centralilor" şi de ascensiune a „periferici¬ 
lor", se manifestă mai întâi în domeniul politic. Energia creatoare 
în domeniul spiritului se epuizează mai lent. (E adevărat că apari¬ 
ţia ei a fost de asemenea mai lentă în primele faze ale civilizaţiei.) 

Totuşi, se poate observa — în general — o anumită tendinţă 
spre conservatorism la cei mai mulţi reprezentanţi ai vechii culturi, 
în timp ce perifericii ar fi mai uşor ispitiţi de căutarea formelor noi. 

Rolul jucat de perifericii Occidentului în transformarea spiritu¬ 
lui european la cumpăna decisivă a acestui secol (şi mai ales în 
înclinaţia nouă spre absurd, iraţional, subconştient, instabil) ne 
pare foarte simptomatică în această privinţă. 78 Printre inovatorii 
artei occidentale, europenii din est sunt numeroşi: Stravinski şi 
Kandinsky sunt ruşi, Brâncuşi e român, Arhipenko ucrainean, Bela 
Bartok ungur. La punctul de joncţiune al Europei Apusene şi al 
Europei Răsăritene, în acest mozaic de popoare care constituie 
Imperiul austro-ungar, a existat, înainte de 1914, o efervescenţă 
intelectuală cu totul remarcabilă, care contrasta izbitor cu scle¬ 
roza formelor sociale şi politice. în acest nou Babei care este Vie- 
na 79 se nasc mişcări care vor revoluţiona curând literatura şi 
gândirea occidentală: Robert Muşii e austriac, Kafka evreu din 
Boemia, Miroslav Ki'leli croat, Sigmund Freud evreu vienez. Tot 
din Viena, trioul Schonberg, Webem, Alban Berg. Eugen Iones- 
cu e român, ca şi Emil Cioran, acest profet al nefericirii civiliza¬ 
ţiei occidentale. 80 Unnuz, cel care a fost neîndoielnic primul 
precursor al suprarealismului, e de asemenea român. 81 

Dar dintre toţi perifericii Occidentului probabil că evreii sunt 
aceia care, în raport cu numărul lor, au participat cel mai mult la 
această mutaţie a gândirii şi artei Occidentului. De aproape două 
milenii, ei au trăit în civilizaţia occidentală, dar şi în afara ei, în- 
tr-o izolare aproape totală, echivalând spiritual cu o lungă som¬ 
nolenţă. Şi totuşi, în acelaşi timp, prin lectura şi interpretarea 
neîncetată a cărţilor sacre, evreul „se exersa 11 . Dintre toate popoa¬ 
rele din Europa, poporul evreu este fără îndoială cel care de se¬ 
cole a avut cei mai puţini analfabeţi. Alături de fenomenul de 
supracompensare, aici se află probabil secretul extraordinarei lui 
reuşite în epoca contemporană. De îndată ce interdicţiile au fost 
înlăturate — de o parte şi de alta — spre sfârşitul secolului al 
XVIII-lea şi începutul secolului al XlX-lea, a avut loc o verita¬ 
bilă irupere a evreilor în cultura occidentală. Elanul lor durează 
încă. 

în fine, sunt ispitit să-i număr şi pe irlandezi printre periferi¬ 
cii Europei modeme. Dacă ei au creat unul dintre focarele cele 
mai precoce ale civilizaţiei occidentale în Evul Mediu timpuriu, 
elanul lor a fost zdrobit de intruziunea engleză. Noua trezire din 

secolul al XlX-lea, cu febra ei naţionalistă — curios cuplată cu 
abandonarea limbii ancestrale — a reprezentat, aşadar, după un 
somn de mai multe veacuri, o nouă aculturare la civilizaţia occi¬ 
dentală. Or, e de prisos să amintesc rolul eminent pe care l-au ju¬ 
cat irlandezii în literatura engleză contemporană. 


Note 

1. Vezi, mai ales, partea a doua, capitolul 1. 

2. Configurations of Culture Growth, p. 839 (traducere liberă: apa¬ 
riţia geniilor este semnul că o cultură, în dezvoltarea ei, a atins stadiul 
coeziunii). 

3. Civilisation et Civilisations , Paris, 1954, p. 44. 

4. Cf. p. 85. 

5. Se poate face o apropiere între aceste fenomene umane şi unele 
fenomene recent observate la unele specii de animale. De pildă, s-a ob¬ 
servat că, dacă este plasat în condiţii de viaţă optimală, crapul de cul¬ 
tură ajunge să vegeteze: se hrăneşte mai puţin, nu se mai îngraşă şi se 
reproduce mai încet. El nu prosperă decât în vecinătatea anumitor specii 
rapace, ca şalăul şi ştiuca! 

6 . Se poate face o paralelă cu fenomenul bine cunoscut de socio¬ 
logi al diminuării natalităţii în familiile de intelectuali (teoria „fecundi¬ 
tăţii diferenţiale"). S-au propus explicaţii biologice pentru acest fenomen. 
Ipoteza nu trebuie să fie înlăturată a priori, deşi în cazul cuplurilor de in¬ 
telectuali, motivaţiile psihologice pot să justifice ele singure restricţiona- 
rea natalităţii. Vom reveni mai departe asupra acestei chestiuni. 

7. Vezi, mai sus, pp. 159 şi urm. 

8 . Op. cit., p. 135. 

9. R. H. Towner, Laphilosophie de la civilisation. Paris, 1927, p. VI. 

10 . Intre cele două războaie, a apărut admirabila carte a profesoru¬ 
lui meu Ferdinand Lot, La Fin du monde antique et le debut du Moven 
Âge, în colecţia „L’evolution de l’humanite" (Paris, 1927). Recent ree¬ 
ditată, ea rămâne în ochii mei lucrarea cea mai completă şi cea mai pro¬ 
fundă care a fost scrisă în epoca contemporană despre agonia Imperiului 
roman. Nici o carte nu m-a făcut să reflectez mai mult asupra fenome¬ 
nului de dezagregare a marilor imperii — ceea ce nu înseamnă că, dacă 
autorul ei ar mai putea să citească prezenta lucrare, ar subscrie la con¬ 
cluziile mele de ordin general. 

11. Ftereditary Genius, Londra, 1869 — reeditată în 1883. 

12. Galton, op. cit., şi înalte lucrări, ca English Men of Science (1874), 
Noteworthy Families (1906) etc., a citat un mare număr de „dinastii 11 de 
artişti, de savanţi şi politicieni; după el, Theodule Ribot, în L ’Heredite 
psychologique. Paris, 1873, şi, mai recent, Georges Poyer, sub acelaşi 
titlu, Paris, 1949. 

13. Ele au fost întărite de experienţe similare asupra unor organis¬ 
me mult mai rudimentare, cum sunt unele specii de viermi plaţi (expe¬ 
rienţele Dr. James V. McConnell, de la Universitatea din Michigan). 

14. Ipoteza care este propusă la ora actuală pentru a da seamă de 
această ereditate „ameliorată 11 se întemeiază pe posibila transmitere de 
aminoacizi ai creierului (ADN, ARN), care ar avea proprietatea de a „co¬ 
difica 11 memoria. 

15. Citat de G. Poyer (L’Hereditepsychologique), după expunerea 
lui G. Levi della Vida, la primul Congres latin de eugenie. 

16. Există totuşi experienţele tulburătoare realizate foarte recent la 
National Institute of Mental Elealth din Washington sub direcţia Dr. John 
Calhoun: înghesuiţi în spaţii prea strâmte, dar în bună măsură dotate cu 
cele necesare, şoarecii se împart repede în „categorii sociale 11 ; cei care 
prin forţă şi-au asigurat de la început cele mai bune locuri pe rafturile de 
sus se dezvoltă armonios şi sunt mai frumoşi, dar funcţia de reproducere 
a femelelor încetează la capătul câtorva luni. 

17. Desigur, se constată uneori o debilitate crescândă a descenden¬ 
ţilor care au beneficiat de-a lungul mai multor generaţii de o viaţă prea 
uşoară. Deşi, în anumite epoci, practicarea vânătorii şi exerciţiul armelor 
au întreţinut „forma 11 fizică a claselor superioare. Doar de două secole cla¬ 
sele superioare din Occident au dus o viaţă relativ debilitantă — şi feno¬ 
menul este fără îndoială în regres graţie dezvoltării sporturilor. La urma 
urmelor, degenerescenţa fizică datorată relelor condiţii de igienă şi căsă¬ 
toriilor consangvine pare să fie şi mai frecventă în zonele rurale înde¬ 
părtate decât în marile centre. „Sfârşiturile de rasă“ sunt probabil la fel 
de numeroase în familiile sărace din cătunele de munte ca în „vechile 
familii 11 . 

18. Marcel Granet, La Civilisation chinoise. Paris, 1929, p. 15. 

19. Psychologiedel’inconştient, trad. fr.. Geneva, 1952, p. 149. Compa¬ 
triotul nostru Ştefan Lupaşcu (Stephane Lupasco) uzează şi el, în mai 
toate construcţiile sale filozofice, de noţiunea de energie produsă de dez¬ 
echilibrul „contrariilor 11 . 

20. Fondatorul „dinastiei 11 , străbunicul Annei de Noailles, Ştefan 
Vogoride, zis Stephaniki Bei (a fost bei de Samos în două rânduri), a fost 
caimacam în Moldova în 1821, în timpul perioadei de şovăire a Turciei 

în urma Eteriei, dar n-a reuşit să se urce pe tron. Poarta preferând să re¬ 
vină la domnii pământeni. Se mulţumeşte ulterior doar măritându-şi una 
dintre fiice cu Mihăiţă-Vodă Sturdza. Unul dintre fiii lui, Nicolae Vo- 
goride, a încercat aceeaşi manevră în 1856-1858, când a fost şi el cai¬ 
macam în Moldova după Războiul Crimeii. Intrigile sale, precum şi 
fraudele flagrante pe care le-a comis în alegerile Divanului moldove¬ 
nesc pentru a împiedica Unirea Principatelor erau pe punctul de a an¬ 
trena o ruptură între Franţa şi Anglia, evitată la întrevederea de la Osborne 
dintre Napoleon III şi regina Victoria (6 august 1857). Găsim sindro¬ 
mul „geniului ereditar 1 ' la membrii familiei Vogoride, aceşti „ultimi fa¬ 
narioţi" — inclusiv fenomenele care-1 însoţesc uneori: mai multe cazuri 
de nebunie sau de debilitate mintală. — în orice caz, „moştenirea lor 
psihologică" apare predominantă la Anna de Noailles. 

21. Aceeaşi remarcă se aplică, într-o anumită măsură, şi cauzelor pro¬ 
funde de neînţelegere între clasele sociale. Conservatorul nu este neapă¬ 
rat reprezentantul unei minorităţi posedante care îşi apără aprig privilegiile. 
Este adesea, pur şi simplu, un om exagerat de ataşat de o formă depă¬ 
şită de civilizaţie. Ceea ce îi reproşează el „celuilalt" nu este atât voin¬ 
ţa de a-i răpi o anume întâietate (materială sau de prestigiu), cât voinţa 
de a impune colectivităţii un nou stil de viaţă. Tocmai această trădare îi 
pare un sacrilegiu. E semnificativă butada unui intelectual spaniol cunos¬ 
cut pentru ideile sale liberale şi care, în timpul Războiului civil, a luptat 
totuşi în rândurile franchiştilor: unuia care se mira mai târziu de această 
alegere paradoxală, i-ar fi răspuns: — Question de estetica! E mai mult 
decât o simplă butadă. 

22. Singurul exemplu şi mai flagrant de concentrare a puterii ne este 
furnizat, câteva secole mai devreme, de Persia antică: aproape toate înal¬ 
tele funcţii ale împărăţiei, mai ales satrapiile, sunt încredinţate membri¬ 
lor familiei regale a Ahemenizilor. Unii istorici moderni au vrut să vadă 
în această excesivă concentrare principala slăbiciune a Imperiului ahe- 
menid. N-am intenţia să proslăvesc aici virtuţile oligarhiei; vreau numai 
să constat cu obiectivitate că în toate societăţile aflate la vârful curbei 
lor ascendente găsim această concentrare a puterii în mâinile unei oli¬ 
garhii. 

23. Extrase din Bloch et Carcopino, Histoire Romaine, voi. II, P.U.F., 
Paris, 1935, pp. 33-34, care-1 citează la rândul lor pe Cari Neumann, 
Geschichte Roms wăhrend des Verfalls der Republik, I, p. 30, Breslau, 
1881. 

24. Bloch et Carcopino, op. cit., p. 34. 

25. Herodian, VI, 8,1, apud M. Besnier, Histoire Romaine (colecţia 
„Histoire Generale" de G. Glotz), Paris, 1937, p. 142. 

26. Vezi anexa IV, lista completă a împăraţilor romani, de la sfârşi¬ 
tul dinastiei iulio-claudiene (68 d. Hr.) până la moartea lui Theodosius 
(398 d. Hr.). 

27. Francezii de astăzi, în loc să-şi facă din asta un titlu de glorie, se 
supără iute când faci asemenea afirmaţie. Mitul „hexagonului" miracu¬ 
los, constituit într-o entitate rămasă imuabilă de la cucerirea lui Caesar 
până în zilele noastre, a devenit un fel de crez naţional. Realitatea este 
cu totul alta. Monolitismul actual n-ar trebui să ne facă să uităm con¬ 
struirea foarte lentă a naţiunii franceze. 

28. Citat de Auguste Brun, Parlers Regionala: France dialectale et 
unite franqaise, Paris, 1946. A se vedea de acelaşi autor, din 1923, Re- 
cherches historiques sur l ’introduction du franqais dans Ies provinces 
du Midi. Despre acelaşi subiect, mai recentă — şi mai polemică — lu¬ 
crarea lui Robert Lafont, Sur la France, Gallimard, Paris, 1968. 

29. Toate exemplele precedente sunt extrase din lucrarea lui A. Brun, 
Parlers regionala. 

30. Tare aş vrea să ştiu câţi vorbeau într-adevăr franceza dintre cei 
cinci sute de „federaţi" din Marsilia care au defilat pe străzile Parisului 
în zorii zilei de 10 august 1792 cântând La Marseillaisel 

31. Evaluarea situaţiei a fost făcută într-o anchetă realizată de Mi- 
chel Legris pentru ziarul Le Monde (9-18 septembrie 1964): Les par¬ 
lers maternels en France. Cu mai puţin de jumătate de secol în urmă, 
iată care era încă situaţia provensalei în departamentul Basses-Alpes (azi, 
Alpes de Haute-Provence), conform însemnărilor făcute în 1925 de Au¬ 
guste Brun în regiunea Forcalquier: „Toată lumea înţelege astăzi fran¬ 
ceza, toată lumea, la nevoie, o vorbeşte. Am mai cunoscut câţiva bătrâni 
incapabili s-o vorbească. Acum cei mai mulţi sunt morţi: n-au mai rămas 
decât doi sau trei care întrebuinţează numai provensala. Partea din po¬ 
pulaţie care a depăşit cincizeci de ani vorbeşte cu plăcere provensala, 
fără să fie de altfel jenată când întrebuinţează franceza. Intre vârstnici, 
conversaţia curentă are loc aproape exclusiv în provensală. De asemenea 
se menţine obiceiul de a scoate publicaţiile municipale în provensală; 
negustorii ambulanţi continuă să strige în provensală. La Primărie, am 
asistat la o licitaţie publică, în faţa notarului, în provensală." (.. .Mai de¬ 
parte, autorul indică faptul că femeile au mai mult tendinţa să adopte 
franceza, observaţie deosebit de instructivă, deoarece în general femeia 
este mai conservatoare şi apără mai bine limba strămoşilor; aici, trebuie 
să fie vorba de un fenomen social: e vulgar să vorbeşti dialectul ; trebuie 

făcut totul pentru a-i determina pe copii să-l evite, inculcându-le com¬ 
plexul vorbirii dialectale.) Autorul adaugă: „Astfel, în viaţa domestică, 
uzul fiecăruia variază în funcţie de vârsta şi sexul celui care vorbeşte şi 
de asemenea în funcţie de vârsta şi sexul celui căruia i se adresează. Bu¬ 
nicul va vorbi în provensală cu bunica, cu fiul lui, şi în franceză cu nepo¬ 
tul şi, mai ales, cu nepoata lui. Tatăl va vorbi provensala cu moşul, uneori 
cu nevasta lui, mai degrabă franceza cu fiica şi nepoţii...“ Autorul ada¬ 
ugă că în sud-vest, Toulousain, Gascogne etc., limba occitană rezista mai 
bine decât în Basses-Alpes (A. Brun, op. cit., pp. 132 şi urm.). 

Notă la ediţia românească: Am putut constata un fenomen asemă¬ 
nător în cursul unei scurte anchete personale, acum zece ani, în orăşelul 
cu populaţie aromână din Grecia, Metsovo ( ar. Aminciu), cu — în plus — 
o presiune politică infinit mai mare, chiar bătrânii ferindu-se să mai vor¬ 
bească aromâna în public. Dacă până în zece ani nu se reintroduce dialec¬ 
tul în şcolile primare şi nu scade presiunea politică, limba aromână, după 
o evoluţie de peste două mii de ani, dispare definitiv ca limbă vie. 

32. Vezi anexa VA. — Pentru a simplifica, n-am ţinut cont decât de 
familia din partea tatălui, a cărei moştenire psihologică rămâne prepon¬ 
derentă în societatea noastră patriarhală. Dar este neîndoielnic că influ¬ 
enţa familiei din partea mamei poate să fi jucat în unele cazuri un rol 
capital, cum am văzut intr-un capitol precedent. 

33. Cu excepţia faptului că Franţa s-a dotat cu cea mai bună şi cea 
mai deasă reţea de drumuri din Europa tocmai în această a doua jumă¬ 
tate a secolului al XVIII-lea — considerat de obicei numai sub aspec¬ 
tul lui negativ, adică în perspectiva revoluţiei care urma să vină. 

34. La a şasea generaţie, îl găsim pe Francesco Buonaparte, care a 
emigrat în 1512 din Toscana în Corsica, intr-un mediu „insular". Taine 
a avut intuiţia acestui fel de „letargie", explicându-1 pe Napoleon ca pe 
un fenomen întârziat al Renaşterii italiene. 

35. Am renunţat la stabilirea originii regionale a miniştrilor francezi 
de la 1789 la 1871, deoarece aceasta ar fi antrenat cercetări prea lungi 
şi, la urma urmelor, în afara scopului nostru. Am estimat că este sufi¬ 
cient, în sprijinul argumentului meu, un al doilea „sondaj" asupra ori¬ 
ginii prim-miniştrilor francezi (deţinători ai celei mai înalte autorităţi 
efective), de la 1871 până în zilele noastre — ceea ce ne dă, din întâm¬ 
plare, aproape aceeaşi cifră (78, ca pentru miniştrii secolului al XVIII-lea 
(v. anexa V B). 

36. Există neîndoielnic în acest decupaj o doză de arbitrar: astfel, li¬ 
mita dintre provinciile dialectelor sudice şi provinciile dialectelor nor¬ 
dice nu corespunde în mod necesar limitei provinciilor care au gravitat 

mai mult sau mai puţin în jurul Parisului şi al regelui. Hazardul moşte¬ 
nirilor feudale şi al distribuirilor de apanaje a putut să alipească uneori 
coroanei mai degrabă o provincie periferică decât o provincie vorbitoare 
de dialecte nordice. Totuşi, în ansamblu, cred că decupajul corespunde unei 
anumite realităţi şi că adoptarea unui criteriu complet diferit ne-ar an¬ 
trena spre distincţii prea multe şi prea subtile. 

37. Cf. Raoul Stephan, Histoire du Protestantisme frangais, Paris, 
Fayard, 1961, p. 186. 

38. Citat de E. Levasseur, La Population frangaise, Paris, 1892, p. 455, 
nota 1. 

39. Proporţia era puţin mai favorabilă „centralilor" înainte de ane¬ 
xarea Lorenei şi a Corsicii, care totalizau (după Messance şi Necker) 
924 862 de locuitori; de scăzut din totalul populaţiei şi din totalul „pe¬ 
rifericilor"; ceea ce ar da, înainte de 1766, puţin mai mult de 48% de 
„periferici" faţă de puţin sub 52% de „centrali". 

40. In A. Meillet, Les Langues dans l'Europe Nouvelle, Payot, Pa¬ 
ris, 1928. — Pentru delimitarea vorbitorilor regionali ai Franţei, am uti¬ 
lizat între alţii, pe lângă Tesniere şi August Brun deja citaţi: A. Dauzat, 
Les Patois, Paris, 1927, 207 p., 7 hărţi; Le Nouvel Atlas linguistique de 
France, condus de Albert Dauzat, Toulouse (Bibi. Nat. G.Fol. X38); R. 
Pannier, Les Limites actuelles de la langue bretonne, în Le Frangais Mo¬ 
deme, voi. X, 1942, pp. 97-115, 2 hărţi; Sever Pop, La dialectologie, 
Louvain, 1950. 

41. Acelaşi Tesniere calcula că în 1926 bretona nu mai era vorbită 
decât de aproximativ 1 000 000 de indivizi. De altfel, Rene Pleven, fost 
de mai multe ori ministru în timpul celei de-a IV-a Republici (în La Re- 
vue des Deux Mondes, nr. din 15 octombrie 1956: La France vivante: 
la Bretagne ) estimează la 700 000 numărul bretonilor care au părăsit Bre- 
tania în ultimul secol. 

42.1-am omis intenţionat pe francezii din străinătate, care scapă ori¬ 
cărei statistici. Ei sunt în jur de 1 000 000, după registrele consulatelor, 
dar în realitate se poate ca cifra să fie dublă. Rolul lor în viaţa publică 
e neglijabil, şi de altfel se poate presupune că ei se recrutează din toate 
regiunile ţării. 

43. Mai e nevoie să amintesc că, nefiind nici demograf, nici statis- 
tician şi că datele precise lipsind adesea, n-am avut pretenţia să prezint 
aici cifre riguroase, ci numai să indic o ordine de mărime plauzibilă. Insă 
chiar fără aceste calcule laborioase, cred că se poate admite că două seco¬ 
le un ansamblu de factori, precum politica de centralizare, exodul rural, 
dezvoltarea telecomunicaţiilor şi uzul generalizat al francezei care le-a 

urmat, a modificat proporţiile populaţiilor Franţei în detrimentul provin¬ 
ciilor odinioară alogene. 

44. Vezi anexa V B, lista preşedinţilor de consiliu de la 1871 până 
în 1970. 

45. Iată cifrele pe care le dădea Tesniere, op. cit., în 1926: în Scoţia, 
dintr-o populaţie totală, peste vârsta de 3 ani, de 4 573 471 de locuitori, 
4 414 692 nu vorbeau decât engleza, 148 950 ersa (sau galica) şi engleza, 
şi numai 9 829 ersa — şi aceasta mai ales în Insulele Hebride. In Irlanda, 
din 4 390 219 de locuitori (pentru ansamblul insulei): 3 810 219 numai 
engleza, 560 000 engleza şi irlandeza, 20 000 numai irlandeza. Şi pro¬ 
babil că astăzi, după o generaţie, situaţia limbilor autohtone s-a deteriorat 
şi mai mult. 

46. Cf. G. Talbot Griffith, Population Problem oftheAge of Mal- 
thus, University Press, Cambridge, 1926. 

47. în L. Dudley Stamp şi Stanley H. Beaver, The British Isles, 1954 
(ed. 4), p. 582. 

48. Cifră obţinută prin adunarea populaţiei Republicii Irlanda cu 
populaţia Irlandei de Nord (1 484 775) (după Anuarul Statistic al Naţiu¬ 
nilor Unite, 1968). 

49. Mişcarea e încă vizibilă în zilele noastre. Vezi în Claude Chaline, 
Le Royaume Uni et la Republique d 'Irlande, PUF, Paris, 1966, p. 71, un 
tabel despre evoluţia regională a populaţiei britanice între 1951 şi 1964 
care pune în lumină o importantă deplasare a populaţiei din nord şi din 
centru spre sud şi sud-est. 

50. Chaline, op. cit., coroborat cu Anuarul Statistic al Naţiunilor 
Unite, 1968. 

51. în 1928, Tesniere dădea cifra de 2 205 680, dar adăuga 450 000 
de locuitori ai comitatului Monmouthshire, în Anglia, unde se vorbeşte 
galeza. 

52. Op. cit. 

53. Tesniere (op. cit.), după recesământul din 1921, deci cu aproa¬ 
pe trei sferturi de secol în urmă, dădea dintr-un total de 44 050 492 de 
locuitori, 35 230 225 de locuitori pentru Anglia, faţă de 8 820 267 pen¬ 
tru celelalte trei provincii, adică 4 882 497 pentru Scoţia, 2 656 474 pen¬ 
tru Ţara Galilor (plus Monmouthshire) şi 1 281 296 pentru Irlanda de 
Nord. 

54. Ei erau evaluaţi la 4 000 690 în 1965 pentru Anglia şi Ţara Ga¬ 
lilor. Cifra noastră aproximativă plecând de la procentajul general pare, 
aşadar, rezonabilă. 

55. N-am ţinut cont de emigrarea în străinătate (în special, spre Sta¬ 
tele Unite şi dominioanele ,,albe“). Ea a fost importantă şi constantă, din 
toate părţile insulelor britanice, dar fenomenul n-ar trebui să afecteze sen¬ 
sibil proporţiile noastre. De altfel, de patruzeci de ani, s-a conturat o im¬ 
portantă mişcare compensatorie, imigrarea din Europa Centrală şi Antile. 

56. Anexa VI. 

57. N-am crezut că trebuie să-i numărăm printre „periferici" pe ma¬ 
rii seniori englezi posesori de pământuri în Irlanda de pe vremea războa¬ 
ielor religioase, deoarece nici o clipă ei nu s-au rupt de Londra şi nu au 
devenit adevăraţi coloni. în această categorie intră contele de Shelburn 
(1782), Spencer Perceval (1809) şi Wellington (1828). 

58. Vezi anexa VII A. 

59. Anexa VII B. 

60. Mai ales originea evreiască a bunicului dinspre mamă, doctorul 
Aleksandr Blank, a fost obiect de controverse. Faptul era cunoscut la înce¬ 
puturile bolşevismului. Constantin Stere, care era originar din Basarabia 
şi care înainte de 1917 frecventase mediile revoluţionare ruseşti, afir¬ 
ma că Lenin era pe jumătate evreu şi că acest lucru era de notorietate 
publică. Mai târziu, sub Stalin, şi ulterior, când un anume antisemitism 
a domnit în sferele superioare sovietice, s-a căutat camuflarea originii 
evreieşti a bunicului lui Lenin. Vezi articolul lui Victor Fay, Le „secret 
d’EtatLes origines de Lenine, în Le Monde din 27 august 1970: doc¬ 
torul Blank, pe numele lui adevărat Sender Blank, din Nijni-Novgorod, 
şi-ar fi schimbat prenumele, prea specific evreiesc, în acela de Aleksandr, 
convertindu-se la creştinism pentru a se căsători cu o germană lutherană. 

61. în cazul lui Bubnov, s-ar putea să existe îndoieli în privinţa origi¬ 
nii lui ucrainene. Biografii oficiali spun că e fiu de muncitori (născut la 
Ivanovo-Voznesensk, în Ucraina), dar s-ar putea să fie vorba aici de o min¬ 
ciună pioasă, deoarece pe urmă el şi-a terminat studiile secundare în ace¬ 
laşi oraş şi a urmat o vreme cursurile Institutului Agronomic din Moscova, 
ceea ce rareori era cazul în epocă pentru un fiu de muncitori ucraineni. 
E posibil să fi fost fiul unui funcţionar rus trimis în Ucraina. 

62. Vezi anexa VII C, lista membrilor Biroului Politic Executiv înce¬ 
pând din octombrie 1917 şi până la BPE ales la al XXIII-lea Congres în 
aprilie 1966. Ne-am izbit de câteva dificultăţi în procurarea informaţiilor 
pertinente referitoare la biografia conducătorilor sovietici. Caracterul ha¬ 
giografic al notiţelor din dicţionare, numeroasele modificări pe care aces¬ 
tea le-au suportat, în sfârşit, indiferenţa afişată faţă de originea etnică a 
personalităţilor lasă mai multe cazuri în indeterminare. 

63. Cucerite, cu excepţia ucrainenilor şi georgienilor care au cerut ei 
înşişi, intr-un anumit moment al istoriei lor, protecţia Moscovei, sau ali¬ 
pirea la Rusia; ucrainenii, sub impulsul hatmanului Bogdan Hmelniţki în 
1653, pentru a se apăra de încălcările hotarelor de către polonezii cato¬ 
lici; georgienii în 1783 la cererea regelui Irakli II, pentru a se proteja îm¬ 
potriva turcilor şi perşilor. 

64. Op. cit. 

65. Ibid. 

66. D. Aitoff, Peuples et langues de la Russie, d’apres le dernier re- 
censement. Paris, 1906. 

67. Geographie de l’U.R.S.S, PUF, Paris, 1966. 

68. Joc de cuvinte: wasp: viespe; de aici s-a derivat şi un adjectiv, 
waspish. 

69. în 1850, din 2 244 602 de locuitori ai Statelor Unite născuţi în 
străinătate ( foreign-born ) 583 11 A, mai mult de un sfert, erau de origine 
germană (fără sâ-i numărăm pe ceilalţi germanofoni, cum sunt elveţie¬ 
nii germani, austriecii, germanii din Boemia şi pe germanofonii din Alsa- 
cia-Lorena). în 1880, ei erau aproape 2 milioane, mai exact 1 966 742 
dintr-un total de 6 679 943 de foreign-born; aproape o treime din total; 
în 1910, 2 311 237 — dar proporţia în raport cu totalul (13 345 545) 
scăzuse sensibil: din anii 1880, marele rush al Europei de sud şi de est 
începuse. (Aceste cifre sunt extrase din Historical Statistics of the Uni¬ 
ted States, Colonial times to 1957, New York, 1960, Series C. 218-283). 
Am consultat de asemenea, între altele, pentru acest capitol, Statistics 
Abstract of the United States, 1965, ediţia a 86-a, coordonată de Edwin D. 
Goldfield, şeful secţiunii Statistical Reports Division; Edward Channine, 
A History of the United States, New York, 1924; Meldwyn Allen Jones, 
American Immigration, The University of Chicago Press, Chicago & Lon- 
don, 1960, 359 p.; precum şi cifrele recensământului din 1960. 

70. Proporţional totuşi, dacă nu ţinem cont de originea etnică a imi¬ 
granţilor, numărul lor în raport cu americanii din naştere era cu puţin 
mai mare la începutul acestui secol decât la mijlocul ultimului secol: 
14,5% d e foreign-born în populaţia Statelor Unite în 1910 faţă de 13,2% 
în 1860. 

71. Se estimează că au venit 250 000 în cei cincizeci de ani care au 
precedat Revoluţia. Aceşti irlandezi-scoţieni ( Scotch-Irish ) erau descenden¬ 
ţii colonilor protestanţi din Scoţia instalaţi în Irlanda, mai ales în Ulster, 
de pe vremea lui Cromwell. (Cei rămaşi în Irlanda formează azi masa pro¬ 
testantă din nordul insulei din pricina căreia nu s-a putut realiza până azi 
unitatea Irlandei.) Din diverse motive, unele religioase — neînţelegeri cu 

biserica anglicană —, altele economice şi sociale — deteriorarea situaţiei 
lor, mai ales după expirarea primelor contracte de arendă care le fuseseră 
acordate de marii proprietari englezi —, ei emigrează în mare număr în 
cursul întregului secol al XVIII-lea. Destul de rău văzuţi la începuturi 
din cauza caracterului lor turbulent şi a particularismului lor, ei vor sfârşi 
prin a se asimila şi vor reprezenta la începutul secolului al XlX-lea unul 
dintre elementele cele mai dinamice ale tinerei naţiuni. în raport cu nu¬ 
mărul lor, ei formează poate grupul etnic care a dat cei mai mulţi pre¬ 
şedinţi ai Statelor Unite: şase din treizeci şi şase, neţinând cont decât 
de ascendenţa paternă (Andrew Jackson, James Knox Polk, James Bu- 
chanan, Chester Allan Arthur, Mc Kinley, Woodrow Wilson). 

72. Simptomatic în această privinţă e faptul că americanul alb va as¬ 
cunde o ascendenţă neagră, dacă ea există, dar se va făli de bunăvoie 
cu un strămoş indian — real sau legendar — pentru că indianul îi apa¬ 
re retrospectiv, în ciuda „sălbăticiei 11 lui, ca fiind duşmanul mândru şi 
de neîmblînzit. 

73. Channing, op. cit., pp. 591-592. 

74. Primul recensământ oficial. 

75. Vezi anexa VIII A, B, C, D. 

76. Totuşi, alegerea lui Kennedy a spart un monopol de aproape două 
veacuri: ea a deschis o breşă şi prin această breşă perifericii au intrat în 
forţă. E semnificativ că oponentul lui Lyndon Johnson a fost de origine 
evreiască (Goldwater) şi candidaţii celor două partide la funcţia de vi¬ 
cepreşedinte, la următoarele alegeri, au fost amândoi „periferici 11 (Spiro Ag- 
new, de origine greacă, Edmund Muskie, de origine poloneză). 

77. Când cunoşti reputaţia de care se bucură în Statele Unite „so¬ 
cietatea 11 din Boston, e greu să fii mai „bine născut 11 în tânăra Americă 
decât Henry Cabot-Lodge care reuneşte numele a două dintre cele mai 
de vază familii din Boston de două secole şi jumătate. (Se pare totuşi 
că nu s-a putut face o legătură documentară între John Cabot, ajuns în 
Massachusetts pe la 1700, venind din insula Jersey, şi cei doi celebri na¬ 
vigatori veneţieni, tată şi fiu, Ioan şi Sebastian Cabot care, în serviciul 
Angliei, au descoperit primii, la sfârşitul secolului al XV-lea şi începutul 
secolului al XVI-lea, coasta sudică a fluviului Saint-Laurent; deşi nu¬ 
mele Cabot nu e italian, nu este exclusă o origine comună în insulele 
anglo-normande. (Cf. L. Vemon Briggs, History and Genealogv ofthe 
CabotFamiliy, 1474—1927, Charles E. Goodspeed & Co., Boston, 1927.) 

78. Cf. capitolul consacrat civilizaţiei occidentale, pp. 159 şi urm. 

79. Toynbee afirmă undeva că, în epoca contemporană, două treimi 
din numele aflate în anuarul telefonic de la Viena erau de origine străină 

(cehă, maghiară, slovacă, croată, poloneză, ruteană, română etc.). Şi pro¬ 
babil că n-a putut să ţină cont de familiile evreieşti ale căror nume, în 
majoritate, se confundă cu numele germane. 

80. Cf., mai ales, Precis de decomposition şi Histoire et utopie. 

81. începe de-abia să fie cunoscut în Franţa ( v. Les Lettres nouvelles, 
sept.-oct. 1969). Născut în 1885, pe numele lui adevărat Dimitrie Du- 
mitrescu-Buzău, fiu al unui medic de provincie, el însuşi cam original: 
îl chema Dumitru Ionescu-Buzău, dar n-a vrut să-i transmită fiului pa- 
tronimul său, ci să-i dea unul nou, provenit din prenumele său. Simp¬ 
tomatic faptul că lui Urmuz nu i-a plăcut nici această schimbare, nici 
diminutivul comun cu care era chemat acasă, „Mitică“, el preferând „De- 
metru“ — până s-a ascuns sub pseudonimul cu care va cunoaşte cele¬ 
britatea postumă. Judecător supleant, apoi grefier la Curtea de Casaţie, 
Urmuz a scos din contrastul dintre fantezia sa naturală şi formalismul 
aproape ireal al sarcinii sale cotidiene accente de o ţicneală tragică. Din 
1906-1907, el a scris scurte piese care au circulat în cercuri restrânse, fiind 
apoi remarcate de Tudor Arghezi şi publicate pentru prima dată în 1922. 
S-a sinucis în 1923 într-o grădină publică. Opera lui a fost cunoscută de 
Eugen Ionescu şi, zice-se, şi de Tristan Tzara, părintele dadaismului. (Cf. 
Nicolae Balotă, Urmuz, Editura Dacia, Cluj, 1970, 162 p.) 



Concluzii 


1. Recapitularea câtorva fapte. 

2. Consecinţe posibile asupra metodei în sinteza istorică. 

3. La ce fază se află civilizaţia occidentală? 

încercare de pronostic. Pax Americana? 

Ultimii concurenţi în lupta pentru hegemonie. 

Un nou Ev Mediu sau o „perioadă intermediară"? 

La capătul acestui studiu şi în pofida extremei complexităţi a 
problemelor, cred că se pot trage unele concluzii. 

în primul rând, să reamintesc câteva constatări pe care le pu¬ 
tem rezuma astfel: 

— în masa confuză a trecutului istoric, o observare atentă ne 
permite să distingem câteva mari ansambluri de cultură. Ele nu 
acoperă nici pe departe totalitatea trecutului uman, dar de aproxi¬ 
mativ şase mii de ani ele corespund marilor avânturi ale evoluţiei 
umane. Urmându-i pe alţii, le-am numit civilizaţii. (Despre po¬ 
poarele din afara marilor civilizaţii se poate spune că au un trecut, 
dar n-au istorie — însă aceasta este o chestiune de cuvinte.) 

— De la o generaţie de civilizaţie la alta, aria geografică a ci¬ 
vilizaţiilor s-a lărgit în aşa măsură, încât ne putem închipui că civi¬ 
lizaţia noastră se va întinde pe tot pământul; şi dacă nu a noastră, 
atunci aceea a generaţiei următoare. 

— La fel, un anumit progres global este vizibil, deşi, din lipsa 
unui criteriu absolut, el este greu de definit. La începutul secolului 
al XX-lea, s-ar fi putut da drept sigur faptul că lumea, în ansamblu, 
a atins un grad mai mare de „omenie". Astăzi, ne putem îndoi. Cel 
puţin am putea defini obiectiv progresul printr-o anumită acumu¬ 
lare sau „aditivitate" de bunuri materiale, care se traduce printr-un 

mai bun nivel de trai: sănătatea publică s-a ameliorat, nutriţia, în 
ansamblu, este mai bună, mortalitatea este într-o netă scădere, în 
consecinţă populaţia globului a sporit prodigios; comunicaţiile sunt 
mai uşoare şi mai rapide, analfabetismul e în regres, sănătatea fie¬ 
căruia, în vremuri normale, e mai bine asigurată etc. Chiar astfel 
concepută, această noţiune de progres implică o alegere, o scară 
de valori şi denotă o concepţie materialistă — sau „cantitativă — 
asupra fericirii şi deci asupra scopului suprem pe care-1 are în via¬ 
ţă omul. Or, într-o epocă în care morala „productivistă“ a occi¬ 
dentalului, deşi a contaminat întreaga lume, este pusă sub semnul 
întrebării chiar în Occident, în virtutea cărui criteriu superior pu¬ 
tem afirma că pentru om şi soarta lui este mai important să pro¬ 
ducă câţiva barili de petrol în plus decât să-şi facă rugăciunea către 
Allah de cinci ori pe zi şi să respecte postul ramadanului? 

— în interiorul acestei vaste mişcări globale, fiecare dintre ci¬ 
vilizaţii prezintă, în raport cu celelalte, diversităţi calitative nesfâr¬ 
şite. Câmpul neprevăzutului, al creaţiei apare nelimitat. Şi totuşi, 
am observat un anumit paralelism în evoluţia tuturor civilizaţii¬ 
lor, care par să-şi desfăşoare istoria conform aceluiaşi model. 

— Ele trec toate prin aceleaşi faze de dezvoltare, şi aceste faze 
diferite au durate comparabile în fiecare dintre civilizaţii. 

— Aceste faze sunt vizibile mai ales în evoluţia politică a so¬ 
cietăţii (omul este mai întâi o fiinţă politică), dar există o strânsă 
corelaţie între toate manifestările culturii la fiecare fază de dez¬ 
voltare, un anume moment „secretând" în mod necesar anumite 
forme politice, anumite structuri economice şi sociale şi anumi¬ 
te genuri în artă şi gândire. (O civilizaţie aflată în faza ei impe¬ 
rială, de exemplu, nu produce literatură epică 1 , tot aşa cum ar fi 
fost imposibil ca în faza ei larvară ea să fi furnizat o filozofie sau 
arte clasice sau să fi realizat constituirea unui imperiu stabil.) 

— Fazele sunt ireversibile; acelaşi ansamblu cultural nu poa¬ 
te să se întoarcă spre o fază anterioară a dezvoltării lui. Singura 
fază susceptibilă de repetiţie este faza imperială, trecând totuşi 
prin perioade tulburi sau „perioade intermediare", care prezintă, 
mai concentrat, unele caractere ale epocilor medievale, adică ale 
unei noi faze iniţiale. 

— Iată de ce civilizaţiile au în ansamblu aceeaşi longevitate, 
cu excepţia acelora care au reînceput de mai multe ori faza im¬ 
perială (ca Egiptul şi China) şi cu excepţia aceleia (cazul unic al 
civilizaţiei babiloniene) a cărei eră a „regatelor combatante" s-a 
prelungit nemăsurat din cauza unei succesiuni de invazii barbare 
survenite în cursul acestei faze. însă toate, în cele din urmă, au 
dispărut în întregime, lăsând uneori doar urme indescifrabile. 

— Energia creatoare se deplasează de la un popor la altul. Un 
acelaşi spaţiu geografic locuit de o aceeaşi rasă nu va fi niciodată 
leagănul a două civilizaţii succesive. Mai mult, un acelaşi amalgam 
etno-cultural nu pare capabil să dea mai mult decât o înflorire. Seva 
creatoare se retrage pentru totdeauna din ramurile care au dat deja 
fructe coapte. (Două excepţii tulburătoare, al căror tâlc am încercat 
să-l descifrez mai sus: Persia în cadrul civilizaţiei islamice, şi Ita¬ 
lia centrală în cadrul civilizaţiei occidentale.) 

— Aceste analogii izbitoare în dezvoltarea tuturor civilizaţiilor 
nu înseamnă deloc că există repetiţie. Nu există niciodată re-naş- 
tere, ci, pe acelaşi model, un nou ciclu, diferit din punct de vedere 
calitativ. Iată de ce termenul palingenezie, întrebuinţat uneori de fi¬ 
lozofii istoriei, mi se pare impropriu . 2 

Dacă aceste trăsături, pe care le reamintesc pe scurt, se regă¬ 
sesc efectiv în toate civilizaţiile, ar fi logic să tragem câteva învă¬ 
ţăminte, atât pentru o mai bună înţelegere a trecutului, cât şi pentru 
înţelegerea timpului prezent. 


* 

* * 

Se constată un interes din ce în ce mai mare al istoricilor de 
meserie pentru problemele de filozofie a istoriei. Totuşi, decupa¬ 
jul istoriei în mari unităţi sau mari civilizaţii nu s-a impus încă. 
Cele mai multe dintre încercările de sinteză şi marile colecţii is¬ 
torice continuă să propună diviziuni care nu se îndepărtează de¬ 
cât foarte timid de vechea diviziune viciată de „europocentrism": 
Antichitate, Ev Mediu, Istorie modernă. Istorici eminenţi încă vor¬ 
besc în mod obişnuit de „Evul Mediu chinez" sau de „Evul Me¬ 
diu indian" sau de „Evul Mediu arab", nu pentru a desemna epocile 

care au fost efectiv de tip medieval în istoria acestor civilizaţii, 
ci pentru a desemna epoca din istoria lor care, în timp, corespun¬ 
de Evului Mediu occidental! E un pur nonsens. China şi-a avut 
probabil Evul Mediu înainte de epoca lui Confucius. Evul Me¬ 
diu indian s-a scurs grosso modo din mijlocul mileniului al II-lea 
până în mijlocul mileniului I î. Elr. Evul Mediu al civilizaţiei arabe 
este epoca partă şi sasanidă, adică istoria Orientului Mijlociu din 
secolul al III-lea î. Elr. până în secolul al Vll-lea d. Elr. Orice altă 
terminologie falsifică perspectiva. 

De asemenea, metoda comparativă, adică apropierile dintre oa¬ 
meni şi situaţii la popoare şi la vârste diferite — demers natural, 
şi uneori necesar, pentru a lămuri fapte mai puţin cunoscute în 
lumina faptelor mai bine cunoscute — rămâne, cel mai adesea, 
pur intuitivă. Să o spunem pe nume: cei mai mulţi istorici se ser¬ 
vesc de această metodă „după ureche“. Or, comparaţia istorică nu 
e pertinentă şi deci lămuritoare decât dacă se aplică unor perioade, 
unor instituţii sau unor evenimente comparabile din punct de ve¬ 
dere sociologic. Cu alte cuvinte: o comparaţie istorică nu are va¬ 
loare decât între două momente istorice paralele. îl putem compara 
pe Napoleon cu Alexandru pentru că amândoi reprezintă o încer¬ 
care neizbutită de a construi un imperiu universal la o vârstă care 
corespunde în cele două civilizaţii. La fel, e posibil să-i comparăm 
pe Caesar sau pe Augustus cu Qin Shi Huangdi pentru că ei apar 
în acelaşi moment al evoluţiei civilizaţiei lor respective: stabilirea 
imperiului universal . 3 Putem, de asemenea, să comparăm două în¬ 
cercări succesive de hegemonie în cadrul aceleiaşi civilizaţii, de pil¬ 
dă campania din Rusia a lui Napoleon şi cea a lui Hitler. Dar este 
absurd să facem apropieri între Napoleon şi Carol cel Mare, pen¬ 
tru că, în afară de faptul întâmplător că aria imperiilor lor coin¬ 
cide parţial, ei apar în momente atât de diferite ale aceleiaşi 
civilizaţii, încât orice comparaţie este lipsită de semnificaţie. Is¬ 
toria comparată va rămâne un joc steril de diletanţi atâta vreme 
cât unităţile comparabile nu vor fi corect izolate şi definite. Şi aici 
ne izbim de neîncrederea istoricilor faţă de orice lege sociologi¬ 
că aplicabilă explicaţiei istorice. Ar fi timpul să se pună capăt unei 
zadarnice şi învechite dispute. Ar fi de dorit ca specialiştii celor 
două discipline să înceteze să polemizeze sau — şi mai rău — 

să se ignore. Deoarece o sociologie care neglijează studiul dia¬ 
cronic al fenomenelor se detaşează de real. Şi o istorie care tăgă¬ 
duieşte existenţa oricărei legi sociologice se condamnă la tatonări 
şi procedee de „divinaţie". 

în rezumat, dacă se acceptă existenţa ciclurilor de civilizaţie, 
consecinţa cea mai notabilă pentru metoda istorică va fi de a da 
o nouă dimensiune noţiunii de moment. 

Dintre cei trei factori (rasă, mediu, moment) care, după opinia 
lui Taine şi a şcolii lui, condiţionează esenţial evenimentul, mo¬ 
mentul a rămas cel mai puţin bine definit, cel mai vag. El servea 
cel mult, uneori, la situarea unui personaj istoric în cadrul lui, se 
distingea însă atunci foarte puţin de conceptul de mediu: mediul 
într-un anume moment al Istoriei, şi nimic mai mult. în această 
accepţie strâmtă, el nu putea servi decât biografiei sau istoriei li¬ 
terare şi artistice. Momentul era „ruda săracă" a triadei. 

Dimpotrivă, istoricii au pus accentul când pe rasă, când, mai 
recent, pe mediu (înţeles în sensul de mediu geografic). Am vă¬ 
zut, de-a lungul studiului nostru, cu ce prudenţă trebuia să ma¬ 
nevrăm conceptele de rasă şi de mediu . 4 Astăzi, se poate susţine 
că, dacă aceşti doi factori n-ar putea da decât indicaţii lăsate la 
libera apreciere a istoricului, al treilea, momentul, apare ca fiind 
cel mai uşor de discernut şi cel mai determinant. Primul demers 
al istoricului trebuie să fie „cadrarea" tranşei de istorie pe care 
vrea s-o studieze în istoria generală a civilizaţiilor. Dacă ea aparţi¬ 
ne unei noi civilizaţii, sarcina care-i revine este de a stabili, cu 
toată precizia dorită, la ce vârstă a acestei civilizaţii se situează 
ea. Subiectul se va afla într-o lumină nouă, adesea revelatoare. 
Se va reduce astfel la justele ei proporţii explicaţia „istoricistă", 
încă atât de frecventă, care atribuie unor pure accidente anumite 
dezvoltări în mod firesc explicabile prin momentul istoric, adică 
prin faza de civilizaţie în care au loc . 5 

* 

* * 

Ajunşi la acest stadiu, nu mai putem eluda întrebările care ni s-au 
pus când am studiat mai ales evoluţia civilizaţiei occidentale: unde 

se află civilizaţia noastră? Care este vârsta ei? Care sunt perspec¬ 
tivele ei de viitor? Ne aflăm oare în pragul fazei ei „imperiale"? 6 

Bineînţeles, răspunsurile la aceste întrebări nu pot fi decât con¬ 
jecturale. 

Există totuşi o stare actuală, o situaţie de la care plecând, în 
lumina trecutului, se degajă nişte „posibili" — şi un diagnostic 
corect e tot atât de important pentru istoricul care vrea să înţe¬ 
leagă fenomenele prezentului, cât şi pentru omul politic care vrea 
să le influenţeze. 

Mai întâi, un punct pare dobândit, în optica istoriei comparate: 
civilizaţia occidentală se află de patru secole şi jumătate în faza 
„regatelor combatante". 7 Ceea ce înseamnă că a început de un timp 
relativ lung lupta puterilor pentru hegemonie. Cu primul război 
mondial, ar fi început actul final al acestei drame. După al doilea 
război mondial, n-au mai rămas decât doi actori principali, State¬ 
le Unite şi Rusia. Care dintre ele are mai multe şanse să-şi stabi¬ 
lească hegemonia asupra lumii? 8 

Nu e departe vremea când, în Occident, observatori politici 
şi economişti distinşi calculau plini de importanţă (lipsă de in¬ 
formaţie sau wishful thinking ?) data la care puterea economică a 
URSS ar depăşi-o pe aceea a Statelor Unite. Avansul pe care Ru¬ 
sia l-a luat brusc în octombrie 1957 în domeniul sateliţilor arti¬ 
ficiali a părut o clipă să le dea dreptate. Se uita însă că orice putere 
care a atins un anumit grad de tehnicitate şi de dezvoltare eco¬ 
nomică poate, prin concentrarea eforturilor sale asupra unui obiec¬ 
tiv prioritar, să-şi domine concurenţii, pentru un anumit timp şi 
numai în acest domeniu. Ne aflăm în ipostaza fabulei cu iepure¬ 
le şi broasca ţestoasă... Dar, din faptul că o dată broasca a ajuns 
la ţintă înaintea iepurelui, fabulistul, mai înţelept decât economiş¬ 
tii noştri, n-a tras concluzia că broasca ţestoasă e un animal mai 
iute decât iepurele. 

O observaţie chiar superficială ar fi trebuit să vădească fap¬ 
tul că, în termeni economici, comparaţia dintre cele două puteri 
nu era posibilă. în faţa unei Americi supraindustrializate în toate 
sectoarele şi pe întregul ei teritoriu, Uniunea Sovietică rămâne 
încă, obiectiv, în numeroase domenii şi vaste zone geografice, o 
ţară cu dezvoltare medie. La ora rachetelor interstelare, există încă 

în URSS regiuni unde mijlocul normal de locomoţie este măga¬ 
rul sau cămila. 9 Găsim un criteriu neînşelător al gradului de dez¬ 
voltare economică al unei ţări în proporţia populaţiei întrebuinţate 
în diverse sectoare de activitate, mai ales în agricultură. în URSS, 
înjur de 30% din populaţie munceşte încă în agricultură, în vre¬ 
me ce în Statele Unite proporţia a scăzut sub 5% (mai precis 4,7%, 
conform cifrelor din 1967). 10 

Mai mult, puterea unei economii modeme (şi deci traducerea 
ei eventuală în potenţial de război) nu se judecă numai în func¬ 
ţie de cantitatea de materii prime extrase sau de cantitatea de măr¬ 
furi fabricate, ci şi în funcţie de varietatea şi supleţea structurilor 
industriale, de întinderea şi diversitatea infrastructurii, de căile de 
comunicaţie, de materialul rulant, de intensitatea traficului, toa¬ 
te acestea fiind lucruri dificil de evaluat şi care se pretează cu greu 
la o comparaţie. 11 Economia americană seamănă cu automobilele 
puternice şi suple care străbat autostrăzile Statelor Unite: buna 
orânduială vrea ca ele să se deplaseze cu viteză moderată; dar, 
dacă e necesar, o uşoară apăsare pe accelerator le pemiite să-şi 
dubleze viteza în câteva clipe. Economia sovietică e ca un camion 
greu lansat cu maximum de viteză pe un drum plin de hârtoape. 

Un alt factor va juca un rol important în viitor: enormul avans 
tehnologic al Statelor Unite, care pare să se accentueze din ce în 
ce mai mult. America este urmată, la distanţă, de ţările cele mai 
înaintate ale Europei Occidentale şi de Japonia; de URSS, de la 
distanţă şi mai mare. 12 

Astăzi, există un consens aproape general asupra faptului că 
Statele Unite se află în frunte, la foarte mare distanţă de toate ce¬ 
lelalte ţări, în privinţa puterii economice. Şi distanţa, în chip vi¬ 
zibil, nu face decât să crească. 13 Un avans economic şi tehnologic 
atât de considerabil nu va putea să nu conducă mai devreme sau 
mai târziu la stabilirea unei hegemonii de fapt. 

în epoca actuală, economicul domină totul. Cele două războaie 
mondiale au dovedit că indiferent de puterea militară iniţială, în 
cele din urmă domină puterile care deţin supremaţia industrială 
şi care pot să-şi asigure aprovizionarea prin stăpânirea mărilor. Mai 
recent, un element nou a intervenit, cvasiimposibilitatea unei în¬ 
fruntări directe între cele două superputeri, din cauza echilibrului 

nuclear. Dar dacă s-a spus că războiul este urmărirea cu alte mij¬ 
loace a scopurilor pe care diplomaţia n-a putut să le atingă, astăzi 
se poate face afirmaţia inversă, că diplomaţia trebuie să urmăreas¬ 
că scopurile pe care un război devenit foarte improbabil, dacă nu 
imposibil, nu le mai poate atinge. în trecut, războiul devenea tes¬ 
tul suprem, înainte de care nu era posibil să se stabilească cu cer¬ 
titudine dacă echilibrul forţelor era rupt. în 539 î. Hr., Babilonul, 
sub Nabonid, se credea mai puternic decât Persia lui Cyrus; în 
1870, Franţa lui Napoleon III se credea mai puternică decât Pru¬ 
sia. Astăzi, pentru prima oară în Istorie, teroarea pe care o inspiră 
întrebuinţarea posibilă a arsenalului nuclear îi sileşte pe adversari 
la o apreciere foarte subtilă, şi pe cât posibil precisă, a puterii şi 
a hotărârii adversarului. Motiv în plus să credem că cei doi prin¬ 
cipali concurenţi actuali vor fi în cele din urmă departajaţi de 
zdrobitoarea superioritate economică pe care unul dintre ei o de¬ 
ţine asupra celuilalt. 

Considerentele de ordin economic asupra cărora am stăruit pu¬ 
ţin, oricât de importante ar fi ele în contextul contemporan, nu 
reprezintă totuşi elementul cel mai semnificativ din punctul de ve- 
dere al istoriei civilizaţiilor. Avem tendinţa de a supraestima im¬ 
portanţa factorului economic, uitând că el nu are dinamică proprie, 
că este el însuşi rezultanta unor resorturi mai profunde. Puterea 
economică relativă e susceptibilă să se modifice într-un ritm care, 
la scara vieţii naţiunilor, poate fi destul de rapid — fie ca urma¬ 
re a unor evenimente fortuite şi de ordin pur material (descope¬ 
rirea de noi bogăţii, de noi metode de producţie), fie, mai ales, 
din raţiuni de ordin moral (scăderea dinamismului naţional, de¬ 
mografie în stagnare etc.). Există, în schimb, un factor pe care 
toate precedentele istorice ni-1 desemnează ca fiind determinant 
în lupta pentru hegemonie, vârsta relativă a concurenţilor, dacă 
ceilalţi „parametri“ sunt egali sau comparabili, învinge ultimul ve¬ 
nit între „regatele combatante". Această vârstă, în cazul concret, ne 
este revelată de trei ordine de fenomene, strâns legate: data formă¬ 
rii naţiunii, data de intrare în competiţia „regatelor combatante", 
în sfârşit stadiul în care se află ţara în procesul de „retragere a 
centralilor şi de ascensiune a perifericilor “. 

1. în raport cu Statele Unite, Rusia este o naţiune bătrână, şi 
chiar un imperiu vechi de mai multe secole. Spiritual, naţiunea rusă 
există din secolele al X-lea-al Xl-lea, epocă în care ea asimila 
civilizaţia bizantină. Chiar dacă ţinem seama de dezastrul din se¬ 
colul al XlII-lea şi de eclipsa care i-a urmat, Rusia îşi regăseşte 
unitatea şi dinamismul în secolul al XVI-lea, când începe să-şi clă¬ 
dească imperiul pe ruinele puterii tătare, apoi în Siberia, Ucraina, 
ţările baltice, Basarabia, Caucaz. Imperialismul rus are patru sute 
de ani. 

Naţiunea americană începe să ia formă abia după Războiul de 
independenţă. Ea are aproximativ două sute de ani. 

Acelaşi decalaj se regăseşte în domeniul culturii, în sens strict. 
Rusia s-a integrat în civilizaţia occidentală destul de devreme pen¬ 
tru a atinge, încă în secolul al XlX-lea, culmi pe care America 
nu le-a atins — şi sunt înclinat să cred că nu le va mai putea atin¬ 
ge —, momentul ciclului occidental, când Statele Unite au ajuns 
la maturitate, părând să excludă apariţia la ele acasă a unor genii 
de anvergura unui Dostoievski sau a unui Musorgski. 

2. Rusia a intrat în rândul statelor occidentale care luptă pen¬ 
tru hegemonie în 1756 (alianţa cu Franţa, Austria şi Suedia împo¬ 
triva Prusiei şi Angliei — Războiul de şapte ani). Statele Unite 
au intrat în competiţie doar în 1917. 

3. Cum am văzut, Statele Unite se află încă în stadiul în care 
„centralii" guvernează, în vreme ce Rusia pare deja foarte înain¬ 
tată în procesul de retragere a „centralilor" şi de ascensiune a „pe¬ 
rifericilor", ceea ce în general este un semn de îmbătrânire a 
societăţii. 14 

Fără îndoială, ne putem aştepta ca în viitorul imediat URSS 
să opună o rezistenţă înverşunată, cum o dovedesc recent inter¬ 
venţia ei masivă şi eficace în Orientul Mijlociu, întărirea contro¬ 
lului asupra ţărilor est-europene de la criza cehoslovacă şi, în 
general, imensul ei efort militar atât de disproporţionat faţă de pute¬ 
rea ei economică reală, fără să compromită tocmai progresul eco¬ 
nomic care este astăzi fundamentul oricărei puteri militare. 

Prima etapă va fi probabil stabilirea unui condominion ameri- 
cano-sovietic, a unui fel de diarhie mondială. Dar ştim care este 
pe termen lung soarta diarhiilor ca şi aceea a duumviratelor (sau 

triumviratelor). Unul dintre parteneri se va afla din ce în ce mai 
mult în rolul de „strălucit secund“, până ce o probă de forţă, o dare 
a cărţilor pe faţă revelează supremaţia unuia singur. 

Acest condominion se conturează de fapt de vreo cincispre¬ 
zece ani, plin de ezitări, de retrageri tactice, de tăgăduiri de o par¬ 
te şi de alta, de false pudori. 15 Conjuncţia americano-sovietică a 
ieşit la iveală întâmplător pentru prima oară în octombrie-noiem- 
brie 1956, când, printr-un fel de înţelegere tacită, URSS şi Sta¬ 
tele Unite au făcut să eşueze o încercare de politică de forţă a 
puterilor de rangul doi: expediţia franco-britanică de la Canalul 
Suez. Din ce în ce mai mult, conflictele internaţionale nu pot fi 
rezolvate (sau „îngheţate") decât în afara Organizaţiei Naţiuni¬ 
lor Unite, în afara chiar a alianţelor existente, printr-o acţiune co¬ 
mună, prin demersuri concertate, sau cel puţin prin consensul celor 
două superputeri. în faţa acestor realităţi, toate Adunările Gene¬ 
rale, toate reuniunile „nealiniaţilor" şi celelalte încercări de re¬ 
grupare a unui număr de ţări iau din ce în ce mai mult un aspect 
de neputinţă patetică şi aproape derizorie. Dar, chiar acolo unde 
acţiunea celor slabi şi disperaţi a sfârşit prin a obţine dreptatea de 
la cei mari, ea a fost dobândită exclusiv prin efectul asupra opi¬ 
niei publice din aceste ţări mari (ceea ce explică, în treacăt fie spus, 
că acest efect n-a putut să se exercite decât în ţările occidentale, 
acolo unde această opinie publică e liberă să se exprime). 

Pe moment, există în apropierea celor două superputeri, „te¬ 
renuri rezervate", America Latină pe de o parte, Europa de Est 
pe de altă parte. între acestea, un teren de aprigă rivalitate, unde 
se evită totuşi confruntarea directă şi unde — după cum se vede 
la ora actuală în Orientul Apropiat — nu există soluţie posibilă 
a conflictelor între terţi decât în măsura în care există un acord 
prealabil (fie el tacit) între Washington şi Moscova. Acelaşi lu¬ 
cru este adevărat în domeniul marilor acorduri internaţionale, mai 
ales acelea referitoare la problemele nucleare şi la problemele spa¬ 
ţiale, care au fost, toate, mai întâi obiectul unor tranzacţii direc¬ 
te între ruşi şi americani. 16 La ora actuală, la fel, negocierile în 
vederea unei eventuale limitări a vectorilor antinucleari (SALT) 
sunt conduse de cele două superputeri. 

Există un alt argument, utilizat adesea împotriva celor care văd 
apariţia hegemoniei unei puteri asupra lumii actuale: se afirmă 
că evoluţia politică a civilizaţiei şi structura ei democratică ex¬ 
clud de acum încolo ipoteza stabilirii unui „imperiu universal". 
Acest argument nu mi se pare decisiv. „Imperiul" poate să îm¬ 
brace cele mai diverse forme. El nu s-a stabilit în mod identic şi 
nici n-a avut aceleaşi instituţii în Egipt sau în Persia, în India, în 
China sau la Roma, la incaşi, la azteci sau la turci. Hegemonia 
ateniană asupra unei părţi a lumii elenice — care a fost scurtă, 
într-adevăr — nu s-a exercitat prin dominaţie directă, ci prin sta¬ 
bilirea unui fel de monopol al puterii militare în interiorul unei 
alianţe. Hegemonia romană, am văzut, e de fapt anterioară insta¬ 
urării la Roma a unui regim monarhic, şi aceasta, la început, nu 
s-a dat drept ceea ce era. De-a lungul generaţiilor, imperiul a fost 
guvernat conform unor metode foarte pragmatice, păstrând regi¬ 
muri variate în funcţie de teritorii, având instituţii diferite la Roma 
şi în Italia, în provinciile senatoriale şi cele imperiale, în regate¬ 
le „protejate" etc. în ciclul nostru de civilizaţie, este dificil de con¬ 
ceput ca hegemonia să îmbrace vreodată forma imperială clasică. 
Dar putem foarte bine să ne imaginăm posibilitatea ca în interio¬ 
rul acestor noi amfictionii care sunt marile organizaţii internaţio¬ 
nale ce grupează cvasitotalitatea naţiunilor lumii, una singură dintre 
acestea să dobândească o pondere atât de mare încât să ne aflăm 
în prezenţa unei hegemonii de fapt. 

De altfel, enorma disproporţie a mijloacelor şi rapiditatea comu¬ 
nicaţiilor facilitează intervenţiile militare pe toate punctele globu¬ 
lui. La urma urmei, numărul garnizoanelor întreţinute de Roma în 
lume nu era mai mare decât cel al bazelor pe care le au Statele Uni¬ 
te azi pe glob. America are nevoie de mai puţin timp pentru a adu¬ 
ce o divizie aeropurtată din Arizona în Indochina decât îi trebuia 
odinioară Romei pentru a deplasa o legiune din Tracia în Bithynia. 

Elementul nou îmi pare a fi mai ales disproporţia mijloace¬ 
lor. Niciodată în istoria universală n-a existat un asemenea abis 
între popoarele bogate şi popoarele sărace, chiar în timpurile în 
care barbarii nomazi aruncau priviri pline de cupiditate asupra ce¬ 
tăţilor chineze sau romane. între o armată romană şi o armată bar¬ 
bară, diferenţa ţinea mai puţin de superioritatea armamentului — 

şi într-o măsură şi mai mică de număr. Diferenţa ţinea de disci¬ 
plină, de organizare şi de ştiinţă militară. Astăzi, tennenii com¬ 
paraţiei sunt propriu-zis incomensurabili. 

Diferenţa este la fel de mare în planul general al economiei. 
S-a spus totul despre enorma disproporţie dintre nivelurile de via¬ 
ţă din ţările industrializate şi din ţările în curs de dezvoltare. Se 
constată chiar că diferenţa creşte. Acest lucru este spus şi repe¬ 
tat, dar nimeni nu îndrăzneşte să tragă concluziile care se impun. 17 

Nu rezultă de aici că trebuie să ne lăsăm pradă celui mai sum¬ 
bru pesimism în privinţa viitorului ţărilor mai puţin dezvoltate. 
Economiile lor progresează, dar, pe ansamblu, mai lent decât ace¬ 
lea ale ţărilor industrializate. 18 în aceste condiţii, se poate preve¬ 
dea că vom continua să avem de-a lungul generaţiilor actuala 
formaţiune „în coadă de cometă": un mic grup de ţări occidentale 
în expansiune, în frunte cu Statele Unite, şi restul lumii, din ce 
în ce mai slab, în coadă. Aici e drama, şi ea e de natură în primul 
rând psihologică, masele Lumii a treia 19 având din ce în ce mai 
mult sentimentul de a fi frustrate de bunurile de care nu s-au bu¬ 
curat niciodată înainte, dar al căror gust le-a fost dat, şi pentru 
care s-a creat deci o trebuinţă. Dacă această tendinţă spre paupe¬ 
rizarea relativă se accentuează 20 , ne îndreptăm spre catastrofa, spre 
un antagonism din ce în ce mai violent între cei săraci şi cei „în¬ 
destulaţi", care poate ajunge la tulburări sângeroase şi prelungite. 
Si totuşi, nu văd posibilitatea ca această revoltă să se transpună 
în viitorul apropiat într-o răsturnare de tendinţă, afară de cazul 
că ar avea loc o prăbuşire morală (breakdownj de partea unde 
se află la ora actuală puterea. Or, această prăbuşire, dacă ar sur¬ 
veni înainte de un secol, adică înainte de cea mai scurtă perioa¬ 
dă de incubare necesară celor mai înaintate ţări din Lumea a treia 
pentru a fi complet aculturate, ar antrena în mod fatal o regresiu¬ 
ne catastrofală a ţărilor mai puţin favorizate, al căror progres ac¬ 
tual este în întregime dependent de progresele tehnice realizate 
în ţările cele mai avansate. Acesta este paradoxul. Cred că exis¬ 
tă aici, pentru durata probabilă hărăzită civilizaţiei occidentale, 
un mecanism din care nu văd cum s-ar putea scăpa. Ţările subdez¬ 
voltate sunt deocamdată condamnate fie să se dezvolte împreună 
cu Occidentul, fie să nu se dezvolte deloc. 21 

Ici şi colo, din ce în ce mai mult, vor avea loc „revolte eco- 
nomice“ în ţările Lumii a treia, care vor căuta să zdruncine tute¬ 
la celor mari, şi mai ales a Statelor Unite. Dar cum tehnicitatea 
superioară nu se află, pe moment, decât acolo şi cum ea rămâne 
indispensabilă dezvoltării, aceste revolte vor rămâne cel mai ade¬ 
sea doar simple reacţii de furie şi disperare. 

Mai e şi problema mânuirii marelui capital mobil. Acesta este 
principalul instrument al actualei preponderenţe americane. Nu 
avem de-a face cu un fenomen în întregime nou. Hegemonia po¬ 
litică a fost adesea însoţită (sau precedată) de o pătrundere comer¬ 
cială. Ceea ce putem numi capitalism în societatea antică a jucat 
un rol important în stabilirea puterii ateniene şi mai târziu a pu¬ 
terii romane, fără să pomenim Cartagina. Rolul oamenilor de afa¬ 
ceri romani a fost adesea hotărâtor în procesul de pătrundere a 
Romei pe tot litoralul mediteranean, ca de altfel în înverşunarea 
de a şterge Cartagina de pe harta lumii, chiar după ce ea deveni¬ 
se politic inofensivă. Totuşi, mecanismele economice ale capita¬ 
lismului modem sunt infinit mai subtile şi mai complexe, în aşa 
măsură, încât se poate vorbi de o fomiă complet nouă de impe¬ 
rialism. Avem aici o consecinţă a inventării societăţii anonime, cu 
corolarul ei, caracterul supranaţional al marilor întreprinderi — fe¬ 
nomen care a luat de câteva zeci de ani o amploare atât de mare 
încât a dat o nouă dimensiune relaţiilor internaţionale. Ne îndrep¬ 
tăm fără îndoială spre un fel de consorţiu al celor mai mari so¬ 
cietăţi din lume, în care capitalul american va fi preponderent. 
Influenţa politică a Statelor Unite nu precedă capitalul, ci mai de¬ 
grabă îl urmează. 22 

Astăzi, una dintre formele de rezistenţă pe care Lumea a treia 
o opune Occidentului este favoarea de care se bucură în mediile 
intelectuale ale acestor ţări sistemul marxist, erezie a gândirii po¬ 
litice occidentale. 23 Astfel — alt paradox — intelectualii se lasă 
entuziasmaţi de marxism, fiindcă e perceput ca nefiind doctrina 
ortodoxă a Occidentului, dar în acelaşi timp comunismul joacă 
rolul de „mamoş“ al occidentalizării. Intr-adevăr, departe de a se 
implanta mai întâi în ţările cele mai industrializate, cum profeti¬ 
zau Marx şi Engels, comunismul apare astăzi mai degrabă ca o 
operaţie chirurgicală, un fel de cezariană pe care unele ţări din 

Lumea a treia şi-o impun pentru a provoca naşterea „revoluţiei 
culturale" a occidentalizării. Pentru naţiunile pe cale de acultu- 
rare, comunismul se prezintă aşadar: mai întâi ca o ideologie ca¬ 
pabilă să înlocuiască „vechii zei“ cu mult mai mult dinamism decât 
liberalismul burghez; apoi, ca un regim autoritar mult mai capa¬ 
bil să determine spulberarea cadrelor vechi pentru a le substitui 
prin forţă normele occidentale. 24 

Pe moment, frâna principală pentru imperialismul american se 
află chiar în interiorul societăţii americane, în conjuncţia a două 
curente bine ancorate în tradiţia ei: curentul pacifist şi curentul 
izolaţionist. Din punct de vedere sociologic, ele nu se suprapun 
în mod necesar, putând chiar să se recruteze în cercuri puternic 
antagoniste. Dar ele pot fi convergente şi să reprezinte atunci o for¬ 
ţă de opoziţie considerabilă faţă de celălalt curent, firesc la toate 
marile popoare, deşi nemărturisit şi prea confuz perceput: acela 
al luptei pentru hegemonie. Acesta pare a fi cazul de câţiva ani 
şi această convergenţă s-ar afla la originea moderaţiei (low pro¬ 
fite) adoptate de administraţia Nixon în politica externă. Vor mai 
fi, fără îndoială, sub presiunea evenimentelor interne, astfel de 
perioade de rezervă, de retragere relativă. O dezangajare a Sta¬ 
telor Unite de responsabilităţile lor mondiale apare totuşi mai mult 
decât improbabilă. Istoria ne învaţă că o mare putere aflată în frun¬ 
tea cursei pentru hegemonie nu se retrage niciodată de bunăvoie. 
America este condamnată la statutul de superputere. De altfel, re¬ 
lativul liberalism şi pacifismul ei tradiţional pot de asemenea, în 
sens invers, să joace un rol în stabilirea unui leadership ameri¬ 
can. în lupta actuală pentru întâietate, campionul care combină 
maximum de putere cu maximum de libertate compatibilă cu mo¬ 
mentul imperial are cele mai multe şanse să se impună pe termen 
lung ca hegemon al comunităţii naţiunilor. 

însă alte probleme interne pot frâna încă Statele Unite în ela¬ 
nul lor, şi cea mai gravă dintre toate este problema negrilor, care 
nu pare să fie aproape de a-şi găsi soluţia. S-ar spune chiar că am¬ 
bele părţi se îndreaptă din ce în ce mai mult spre un refuz al in¬ 
tegrării. Dacă în turnătoarele două sau trei generaţii această problemă 
nu-şi găseşte soluţia firească, ne putem aştepta la agitaţii tragice, pa¬ 
ralizante pentru naţiune. Tulburările din ultimii ani şi asasinatele 

politice, ca acelea ale fraţilor Kennedy şi acela al pastorului Mar¬ 
tin Luther King, sunt deja de cel mai rău augur. Şi totuşi, trebuie 
să remarcăm că, împotriva opiniei celei mai răspândite, aceste gra¬ 
ve disensiuni sociale nu sunt neapărat semne de slăbiciune şi dez¬ 
agregare — ele putând să se producă şi în plină fază de ascensiune 
a unei societăţi: asasinatul Gracchilor (133 şi 121 î. Hr.) şi revolta 
lui Spartacus (73-71 î. Hr.) încadrează perfect începuturile im¬ 
periului universal al Romei.* 

Faptul că Statele Unite sunt la ora actuală marele favorit în 
cursa pentru „imperiul universal" nu implică în mod necesar că 
vor reuşi. Am spus mai sus motivele pentru care cred că Rusia 
va fi depăşită din ce în ce mai mult. Dar la orizont apare deja un 
alt concurent: China, care reprezintă cea mai mare masă umană 
de pe planetă şi care pare animată de un mare dinamism (pe care 
îl traduce nu numai acţiunea politică a statului, dar şi, intr-un mod 
mai general, expansiunea elementului chinez de o jumătate de se¬ 
col pe tot litoralul Pacificului). Faptul că solului chinez pare să-i 
lipsească anumite bogăţii naturale necesare astăzi dezvoltării in¬ 
dustriale nu este o piedică majoră. Cum am mai spus, bogăţia so¬ 
lului nu joacă decât un rol secundar în avântul popoarelor şi 
civilizaţiilor. Contează numai elanul vital şi gradul de tehnicitate, 
al doilea fiind pe termen lung dependent de primul. 25 

Există, în schimb, un alt factor decisiv, durata perioadei de in- 
cubare. înainte de terminarea acestei perioade (a cărei durată este, 
în general, de o sutâ-o sută patruzeci de ani), China nu va putea 
să fie un rival primejdios pentru Statele Unite. Am notat în capi¬ 
tolul despre civilizaţia extrem-orientală 26 că trebuie să datăm în¬ 
ceputul occidentalizării Chinei de la revoluţia lui Song Zhongshan 
din toamna anului 1911, că de altfel enorma rezistenţă opusă de o 
tradiţie multimilenară, tulburările interne şi războiul extern au în¬ 
cetinit procesul până după al doilea război mondial. în consecinţă, 


* Această opinie, emisă în anii 1960, trebuie acum nuanţată, proble¬ 
ma populaţiei de origine africană părând a evolua în mod favorabil. în 
schimb, a apămt un nou motiv de dezechilibm: imigraţia clandestină ma¬ 
sivă a latino-americanilor din America Centrală şi de Sud, ce n-a putut fi 
încă stăvilită. 

este mai rezonabil să contăm pe o perioadă de incubare relativ 
lungă, adică înjur de o sută patruzeci de ani. 27 In alţi termeni, 
aculturarea Chinei va fi realizată cel mai devreme spre 2010 şi 
mai probabil spre 2050. în ambele cazuri, timpul care rămâne Sta¬ 
telor Unite pentru a-şi stabili hegemonia, înainte ca China să devi¬ 
nă adversarul nr. 1, este — la scara istoriei — relativ scurt. 

îmi vine în minte, în sfârşit, o altă obiecţie când imaginăm Chi¬ 
na devenind statul unificator al civilizaţiei occidentale: ar fi pen¬ 
tru prima oară în istorie când un grup etnic care a parcurs deja 
un întreg ciclu de civilizaţie s-ar integra într-o civilizaţie rivală 
pentru a-i lua conducerea. Fie că e vorba de Egiptul de Sus sau 
de Qin, de Sumer sau romani, de germani, arabi sau turci, grupu¬ 
rile dominante au fost, toate, neatinse de civilizaţia anterioară. Chi¬ 
na şi Japonia prezintă în această privinţă o experienţă unică. Există, 
desigur, Rusia. Dar pe lângă faptul că ne este mai apropiată (ra¬ 
să albă, limbă indo-europeană, creştinism), ea s-a alăturat civili¬ 
zaţiei occidentale la o vârstă la care aceasta putea încă să dea şi 
să primească mult din punct de vedere cultural. Va fi la fel în se¬ 
colul al XXI-lea pentru lumea extrem-orientală? Va exista oare 
un aport al Extremului-Orient la Occident de aşa natură, încât oa¬ 
menii veacurilor viitoare să poată gândi că civilizaţia occidentală 
ar fi fost incompletă fără contribuţia chineză sau japoneză? Mă 
îndoiesc. Nu din cauza unei oarecare insuficienţe a rasei galbe¬ 
ne 28 , ci pentru că aceste popoare s-au alipit unei culturi occiden¬ 
tale deja pe cale de dezagregare. Atunci, orice aport nou, departe 
de a se integra armonios în ansamblul occidental, accentuează dim¬ 
potrivă forţele centrifuge, pregătind astfel, pentru secolele sau mi¬ 
leniile viitoare, naşterea unei lumi noi. 

* 

* * 

Aşadar, civilizaţia occidentală pare să fi atins ultima fază a ci¬ 
clului ei, faza unităţii. Dar, chiar înainte de a veni într-adevăr aceas¬ 
tă eră de pace relativă şi de progresivă uniformitate, se fac simţite 
fisuri sinistre, care ne stârnesc teama că vom fi frustraţi de această 
pace sau că ea va fi de prea scurtă durată. 

Nu mă gândesc numai la acest risc nou, cu adevărat haluci¬ 
nant, al autodistrugerii prin anne nucleare. (La urma urmelor, este 
el mai mare decât riscul care păştea civilizaţiile trecute când aces¬ 
tea suportau invazia hoardelor barbare? Imperii întregi au fost 
înghiţite, popoare întregi au fost exterminate. Dar să nu mergem 
atât de departe în timp: s-a calculat că în urma Războiului de trei¬ 
zeci de ani — dus de naţiuni recunoscute drept civilizate — popu¬ 
laţia Gemianiei a fost redusă cu două treimi ca unnare a masacrelor, 
a foametei şi a epidemiilor. E puţin credibil că un război atomic, 
dacă nebunia oamenilor l-ar declanşa, ar provoca moartea a 140 de 
milioane de americani, sau a 160 de milioane de ruşi sau a 600 
de milioane de chinezi.) Mă gândesc mai degrabă la semnele per¬ 
ceptibile de descompunere din chiar interiorul civilizaţiei occi¬ 
dentale şi pe care le-am relevat în cursul studiului de faţă. 

Avem impresia că societatea occidentală se îndreaptă spre o 
stare de dezechilibru în creştere şi de revoltă permanentă. E po¬ 
sibil ca acest lucru să fie efectul „vârstei" ei. E posibil de aseme¬ 
nea ca revoluţia industrială să fi impus omului transfonnări psihice 
atât de profunde, încât adaptarea să nu se fi putut încă face. A 
avut loc o ruptură a ritmului natural, a echilibrului dintre om şi 
natură aşa cum a fost el stabilit din timpuri imemoriale, şi în ori¬ 
ce caz de când omul şi-a afirmat superioritatea faţă de marii car¬ 
nasieri şi de celelalte specii rivale. Ritmul vieţii modeme, mai ales 
în mediul urban, şi-a accelerat presiunea până la limite pentru mulţi 
intolerabile. Viaţa cotidiană a citadinului, mai ales a muncitorului 
manual, comparată cu viaţa dusă până mai ieri de ţăran, ia uneori 
aspecte de coşmar — această cursă neîntreruptă din zorii cenu¬ 
şii până noaptea intr-un peisaj limitat şi adesea hidos, într-o at¬ 
mosferă irespirabilă, înghesuiala din mijloacele de transport în 
comun, zgomotul neîncetat, tensiunea pemianentă într-o muncă din 
ce în ce mai puţin inteligentă. Pentru a suporta această deperso¬ 
nalizare, acest ritm trepidant, inuman, pe care şi l-a impus sin¬ 
gur, pentru a trăi în acest cadru monstruos, atât de des descris de 
literatură şi cinema, omul, cea mai adaptabilă fiinţă a creaţiei, ca¬ 
ută remediu şi mijloace de compensare. Le va găsi oare, şi le va 
găsi la timp? Nu e de mirare că tocmai în societăţile cele mai pros¬ 
pere, în Statele Unite şi Europa Occidentală, apar simptomele cele 

mai neliniştitoare. Se observă, mai ales în rândurile tineretului, 
iruperea unui iraţional absolut, susţinut de doctrine subtile, suficient 
de întemeiate pentru a provoca adeziunea, dar şi suficient de false 
pentru a antrena tineretul pe căi fără ieşire. Se creează grupuri de 
asociali din ce în ce mai numeroase, unele mergând până la soluţii 
extreme, altele mulţumindu-se cu o semiruptură de ordinea stabi¬ 
lită, căreia i se contestă toate formele şi chiar fundamentele etice 
(fără să înceteze, cel mai adesea, să se bucure de avantajele ei). 
Avem de-a face aici cu un sindrom grav, şi nu revenirile la con¬ 
cepţiile şi politicile conservatoare vor schimba ceva din această 
stare patologică a societăţii occidentale. 

Această stare poate fi de asemenea o consecinţă a golului imens 
lăsat de dispariţia aproape totală, în societatea modernă, a „oa¬ 
zelor" contemplative, a căror profundă şi salvatoare utilitate nu 
mai este înţeleasă. Odinioară, se căuta un mijloc de a scăpa de 
relele societăţii fie în retragerea absolută, fie în vreun delir co¬ 
lectiv de natură religioasă — se pleca în pelerinaj sau se pleca în 
cmciadă. Intr-o epocă în care pe ansamblul lumii occidentale prac¬ 
tica religioasă a atins cel mai scăzut nivel de la victoria creşti¬ 
nismului şi în care Biserica însăşi s-a lăsat pe furiş pătrunsă de 
dogmele raţionaliste care ignoră sau neagă virtuţile contempla¬ 
ţiei, numeroşi indivizi care se simt striviţi de enormul mecanism 
al societăţii sunt complet descumpăniţi. De unde curba ascenden¬ 
tă a sinuciderilor sau exploziile de revoltă iraţională şi fără di¬ 
recţie; de unde încercările de evaziune individuală sau colectivă 
în drog, sau separarea de familie în vreun „hippie-land“. Viaţa „hip- 
pie“ este un succedaneu, parodic, dar fără îndoială necesar, al vie¬ 
ţii contemplative, această trebuinţă fundamentală a fiinţei. 

De fapt, în afară de ritmul excesiv al vieţii cotidiene, ce a de¬ 
venit intolerabil, sau dificil de tolerat, pentru cetăţeanul statelor 
supradezvoltate? Constrângerea societăţii nu era fără îndoială mai 
puţin apăsătoare în secolele trecute. Observaţia etnografică a ară¬ 
tat că o societate este cu atât mai constrângătoare şi individul cu 
atât mai puţin liber, cu cât societatea este mai primitivă, adică mai 
stagnantă. Intr-o societate în mişcare, controlul societăţii are ten¬ 
dinţa să se slăbească până la un punct optim, care dă mai multe 
şanse creaţiei. Nu cunoaştem destul viaţa anterioară şi evoluţia 

socială a civilizaţiilor îndepărtate, dar în ascendenţa noastră, adi¬ 
că Grecia-Occident, perioadele de echilibru optim între constrân¬ 
gerea socială şi libertatea individuală se situează exact în epocile 
cele mai fecunde din punct de vedere spiritual: din secolul al V-lea 
în secolul al III-lea î. Hr. în Grecia, din secolul al XV-lea până în 
secolul al XlX-lea în Occident. Drama esenţială a societăţii noas¬ 
tre constă poate în faptul că ea a depăşit stadiul facultăţii maxime 
de creaţie — ceea ce se numeşte uneori astăzi „creativitate" —, dar 
că omul încă n-a acceptat corolarul erei imperiale, care este re¬ 
nunţarea la o parte din libertatea individuală (cu excepţia ţărilor 
cu regim comunist — deşi chiar şi acolo, în ciuda aparentei supu¬ 
neri, nu există încă acceptare şi renunţare). 

Dar poate că noutatea în situaţia prezentă, care face dificilă 
orice încercare de pronostic, este apariţia, înainte de realizarea 
unităţii politice, a simptomelor neîndoielnice de mutaţie cultu¬ 
rală. în loc să încremenească în conformism moral şi academism 
artistic, civilizaţia occidentală, cum am arătat la capitolul respec¬ 
tiv 29 , a amorsat, de la începutul secolului al XX-lea, o schimba¬ 
re decisivă, descoperind orizonturi complet noi. 

Ce se poate deduce de aici? 

— sau că aceste simptome, aceste semne vestitoare ale unui nou 
Ev Mediu se vor şterge momentan (şi vom trăi un secol sau 
două de neoclasicism, care n-ar putea fi decât un palid re¬ 
flex al veritabilei epoci clasice a Occidentului); 

— sau, dacă semnele persistă, că noul Ev Mediu este deja în 
gestaţie şi eventuala perioadă imperială sau eră unitară a 
civilizaţiei noastre va fi de foarte scurtă durată. 

în orice caz, mi se pare că e prima oară în istoria civilizaţiilor 
când apropierea erei unitare n-ar fi însoţită de o anumită fixitate a 
stilului. Există aici un fenomen tulburător. Chiar în cazul trecerii de 
la civilizaţia elenică la civilizaţia bizantină, despre care am spus că 
a fost relativ rapidă şi că s-a făcut printr-un fel de drum subteran, 
primele semne revelatoare ale unei schimbări n-au apărut decât cu 
vreo două secole după instaurarea imperiului universal al Romei. 

Atunci, o altă explicaţie devine plauzibilă: o fază nouă a evo¬ 
luţiei umane s-ar contura, a cărei posibilă apariţie Spengler a în- 

trevăzut-o. Faza de evoluţie prin cicluri succesive de civilizaţii 
s-ar încheia şi omenirea ar progresa de acum încolo după un ritm 
nou, al cărui secret nu-1 ştim încă. 

Această ipoteză ar fi fost mai plauzibilă dacă am fi trăit deja 
un ciclu de civilizaţie într-adevăr planetar. Nu mi se pare însă că în 
faza ei actuală civilizaţia occidentală mai are vitalitatea necesară pen¬ 
tru a converti integral toate culturile încă vii. Civilizaţia universa¬ 
lă va fi probabil aceea a ciclului următor. 

Indiferent dacă această unificare se va produce curând sau în 
câteva milenii, ea va avea drept consecinţă suprimarea unuia din¬ 
tre elementele esenţiale ale transformării societăţilor, la drept vor¬ 
bind chiar motorul progresului: contactul dintre civilizaţii diferite. 
Aici se află poate secretul, necesitatea profundă a dezintegrării 
oricărui mare ansamblu. Conform remarcii lui Levi-Strauss 30 — 
unnându-1 pe Gobineau —, colaborarea sau coaliţia diferitelor cul¬ 
turi este necesară mersului înainte, dar unificarea ce rezultă re¬ 
duce şansele de progres. Ar trebui deci căutată o nouă diversificare. 

Cred că o astfel de diversificare nu poate fi căutată, voită. în 
cazul prezent al civilizaţiei occidentale pe cale de a distruge sau 
de a absorbi toate celelalte culturi de pe suprafaţa pământului, nu 
văd cum s-ar putea, voit, păstra o anumită diversitate. Aceasta se 
va reface fără îndoială de la sine — dar când? şi cum? Prin ce 
răsturnări? Aş vrea să visez că am putea conserva preţioase eşan¬ 
tioane din orice cultură vie ca tot atâtea focuri sacre păzite cu evla¬ 
vie şi că, din întâlnirea lor, la capătul unei lungi nopţi care ne aşteaptă, 
să ţâşnească într-o zi scânteia care va aprinde flacăra viitoarei cul¬ 
turi. 

Atunci, încă o dată, în lumina trecutului, care par să fie şan¬ 
sele civilizaţiei noastre? 

Nu e plauzibil ca Occidentul să se prăbuşească în generaţiile 
următoare. E mai probabil ca el să aibă înaintea lui câteva seco¬ 
le de mare prosperitate şi de pace relativă — binefaceri compen¬ 
sate de tulburări interioare din ce în ce mai grave şi iremediabile. 
După care, nu zic că e doar improbabil, zic că e exclus, potrivit 
legilor naturii, ca el să-şi continue curba ascendentă. Să-i dea oare 
lovitura de graţie barbarii din interior? 

Nu mai există practic „barbari integrali" — şi nici nu vor mai 
fi, cu condiţia să nu se petreacă o revenire generală la primitivism 

ca urmare a unei catastrofe (provocate de cauze naturale sau uma¬ 
ne). De altfel, relativa fixitate a graniţelor face ca, în mod para¬ 
doxal, epoca noastră de mare circulaţie să fie în acelaşi timp o 
epocă în care migraţiile sunt aproape inexistente şi amestecurile de 
rase relativ rare. Dar, cum am văzut, intruziunea barbarilor într-o 
lume civilizată, pentru a-i răsturna structurile mentale şi pentru 
a-i accelera mutaţia, a fost mereu un eveniment secundar, faptul 
primordial fiind descompunerea internă. La limită, mutaţia se poa¬ 
te produce prin simpla dinamică a acestor forţe interne şi sub oa¬ 
recare influenţă străină (ca în cazul naşterii civilizaţiei arabe şi a 
civilizaţiei bizantine). In sfârşit, dacă elementele etnice alogene 
sunt prea puţin numeroase pentru a da o coloratură culturală nouă 
ansamblului (cazul invaziilor de popoare mongole în China sau 
cazul infiltrării popoarelor semite în Egipt) sau dacă impactul ci¬ 
vilizaţiilor străine este insuficient (influenţa Orientului Mijlociu 
asupra Egiptului sau a Indiei asupra Chinei), atunci descompune¬ 
rea internă nu duce la o civilizaţie nouă, traversând un Ev Mediu, 
ci la o reeditare a vechii civilizaţii traversând o „perioadă inter- 
mediară“. 

în cazul nostru, prima ipoteză fiind îndepărtată (invazia bar¬ 
bară — deoarece chiar în cazul dominaţiei universale a Chinei, 
aceasta, în acest moment, ar fi deja occidentalizată), rămân două 
modele: modelul egiptean şi chinez (cu o serie de „perioade in- 
termediare“ şi de noi imperii) şi modelul bizantin. Modificarea 
în profunzime a structurilor noastre estetice de trei sferturi de se¬ 
col sugerează mai degrabă repetarea precedentului bizantin. 

O singură ipoteză, încă o dată, mi se pare total improbabilă: 
ca civilizaţia occidentală să se redreseze şi ca popoarele care au 
creat-o să redea lumii o nouă eră de juvenilă creaţie. 

Niciodată nu am văzut apărând atâtea lucrări şi articole despre 
soarta civilizaţiei noastre, ceea ce constituie dovada neîndoielni¬ 
că a unei interogaţii neliniştite şi generalizate. în pofida simpto- 
melor grave de tulburări, cele mai multe dintre răspunsuri rămân 
uimitor de optimiste, pentru că cei mai mulţi autori, chiar cei mai 
calificaţi, pleacă de la postulatul, dezminţit de întreaga istorie, şi anu¬ 
me: că o civilizaţie este indefinit perfectibilă. Tocmai contrariul este 
adevărat: o civilizaţie, adică o mare unitate politico-culturală „in- 
ventată“ şi construită de un ansamblu de popoare mai mult sau 

mai puţin înrudite, nu poate să nu atingă un grad de oboseală de 
la care plecând ea piere în mod necesar. Dacă această observaţie 
este pertinentă, dacă oboseala psihologică atinge efectiv toate ma¬ 
rile ansambluri, atunci faptul că rasa albă a jucat un rol atât de con¬ 
siderabil în istoria civilizaţiilor ar trebui să fie pentru noi mai 
degrabă un motiv de nelinişte decât o raţiune de a spera. 

Celor pe care o astfel de perspectivă îi umple de groază li se 
poate răspunde că dacă apropierea unui nou crepuscul al zeilor 
este intr-adevăr de temut, putem fi la fel de siguri că zorile se vor 
ridica mai târziu peste o nouă civilizaţie, mai nobilă şi mai lumi¬ 
noasă. Ar fi bine ca generaţiile care se nasc să se pregătească pen¬ 
tru aceste epoci sumbre, mângâindu-se cu gândul că ele comportă 
întotdeauna, în mijlocul sfâşierilor, al ruinelor şi al deznădejdii, 
acele mari elanuri sufleteşti vestitoare de vremuri noi. 


Note 

1. O singură excepţie, aş crede, Eneida. Dar e vorba de o operă oare¬ 
cum artificială, construită „intelectual 11 după modelele epopeii elenice, şi 
nu de o operă ţâşnită din inspiraţia populară. Ea e salvată doar de geniul 
poetic al lui Vergilius şi ne putem întreba, analizând-o, dacă intr-adevăr 
caracterul ei epic domină (a se vedea ceea ce am spus mai sus despre „vâr¬ 
sta eroică 11 , p. 283). 

2. II găsim frecvent la Toynbee. Dar Ballanche, în Essais de palin- 
genesie sociale, 1827, pare să fi fost inventatorul cuvântului, cel puţin 
în accepţie sociologică, deoarece în sens metafizic termenul era deja în¬ 
trebuinţat de stoici. 

3. Deşi am propus o dată anterioară lui Caesar, pentru stabilirea he¬ 
gemoniei romane asupra lumii elenice (vezi, mai sus, pp. 83 şi urm.). 

4. Vezi, mai sus, mai ales pp. 354 şi urm. 

5. Acest gen de spirit „istoricist 11 se regăseşte încă frecvent la cei mai 
buni istorici. De pildă, în a sa Elistoire de la Chine (Fayard, Paris, 1942), 
Rene Grousset atribuie scleroza Chinei din secolul al XlV-lea până în 
secolul al XVII-lea reacţiei naţionaliste a dinastiei Ming şi conservato¬ 
rismului ei retrograd. O explicaţie a fenomenului prin momentul în care 
se găsea atunci ciclul de civilizaţie ar sugera că Imperiul Ming a fost 
ultraconservator tocmai din cauza sclerozării civilizaţiei chineze datorate 
excesivei ei longevităţi. 

6. Vezi, mai sus, pp. 177-178. 



470 


CIVILIZAŢII ŞI TIPARE ISTORICE 


7. Vezi, mai sus, pp. 168 şi urm. 

8. Putem, bineînţeles, să înlăturăm din capul locului întrebarea, afir¬ 
mând că e vorba de o falsă problemă şi că nici unul dintre cei doi anta- 
gonişti n-a urmărit, sau nu urmăreşte conştient scopul dominării mondiale. 
Voi răspunde că istoria ne dovedeşte că fiecare civilizaţie are vocaţia uni¬ 
tăţii; ea tinde firesc spre unitate, indiferent de conştiinţa pe care popoa¬ 
rele, sau conducătorii lor, o au despre acest scop latent. S-a spus de 
asemenea că nimic nu împiedică două mari puteri să-şi împartă lumea 
şi s-a dat exemplul coexistenţei de-a lungul secolelor, în Antichitate, a două 
mari puteri rivale: Imperiul roman şi regatul part. Comparaţia nu mi se 
pare pertinentă, deoarece cele două imperii nu aparţineau aceleiaşi civi¬ 
lizaţii. , deci nu-şi disputau întâietatea asupra aceleiaşi lumi. 

9. Din anii ’50, unii autori, în pofida penuriei de statistici valabile, 
au denunţat, în analize pertinente, mitul puterii economice a Rusiei. A 
se vedea mai ales calculul pe care l-a făcut Prof. Maurice Allais în Les 
perspectives economiques de I ’unification europeenne (Groupe de re- 
cherches economiques et sociales, Paris, publicat în 1959 în asociere cu 
„Thomas Jefierson Center", University of California). El ajungea la con¬ 
cluzia, întemeiată în primul rând pe consumul general de energie, că pu¬ 
terea industrială a Statelor Unite surclasa puterea industrială sovietică 
aproximativ de două-trei ori. Iată de exemplu cifrele pe care le găsea 
pentru consumul brut de energie, pentru anul 1956 (în milioane de tone 
de huilă): SUA 1356,3; URSS 415,5 (cf. Comunitatea Europeană: 416,1) 
(op. cit., tabelul D, p. 432). (Adaos la ediţia românească din 1999 : Azi, 
la douăzeci şi nouă de ani după terminarea prezentei lucrări, epocalele 
evenimente din ultimii zece ani ne permit să vedem şi mai clar cât de 
covârşitoare era puterea Statelor Unite faţă de cea a Uniunii Sovietice. 
Neprevăzuta — aproape fantastica — prăbuşire a aşa-zisului „bloc so¬ 
vietic" şi destrămarea Imperiului rus camuflat în spatele etichetei de „Uni¬ 
une a Republicilor Sovietice Socialiste" a lăsat deocamdată o singură 
putere hegemonică în configuraţia politică mondială: Statele Unite. Cum 
vor „gera" Statele Unite această putere o vor şti doar generaţiile viitoare. 
O privire retrospectivă asupra ultimei încleştări din faza „regatelor com¬ 
batante" a civilizaţiei occidentale, încleştare începută în august 1914 şi 
sfârşită în august 1991 odată cu dezmembrarea Uniunii Sovietice, îmi 
inspiră doar convingerea că istoricii veacurilor viitoare nu vor mai vorbi 
de „un prim război mondial" şi de un „al doilea război mondial" şi de 
„războiul rece", ci, cum se vorbeşte de Războiul de o sută de ani sau de 
Războiul de treizeci de ani, perioada războaielor din 1914 până în 1991 
se va numi: „Războiul de şaptezeci şi şapte de ani".) 

10. Pentru Rusia Sovietică, nu dispunem de cifre care să distribuie 
populaţia activă pe sectoare (primar, secundar, terţiar). Am luat cifrele 
(procentajele) furnizate de o culegere de statistici, publicată la Mosco¬ 
va în 1968 şi intitulată Economia naţională a URSS în 1970 (în rusă). 
Iată tabelul populaţiei ocupate în economia naţională pe ramuri (%) în 


1967 (p. 645). 

Total. 100 

Industrie şi construcţii. 36 

Agricultură şi păduri. 30 

Transporturi şi comunicaţii. 8 

Comerţ, alimentaţie. 7 

învăţământ, ştiinţă, artă. 14 

Aparat administrativ. 2 

Alte ramuri (municipalităţi, habitat etc.). 3 

Găsim o repartiţie pe categorii diferite la pagina următoare (646). 
Populaţia ocupată în economia naţională (%) 

Total. 100 

Producţie materială . 79,2 

din care: 

muncitori şi funcţionari. 56,3 

colhoznici. 18,3 

membrii familiilor de muncitori şi funcţionari care 

muncesc pe suprafeţele agricole private. 4,5 

diverşi. 0,1 

Ramuri neproductive . 20,8 

din care: 

învăţământ, servicii de sănătate, ştiinţă şi artă. 14,4 

alte ramuri neproductive (servicii municipale, ha¬ 
bitat, transport de călători şi comunicaţii pentru 
populaţie; aparatul administrativ de stat şi orga¬ 
nizaţiile cooperative, organisme de credit şi 
asigurări).6,4 


Probabil că pentru a avea, în această a doua prezentare, totalul po¬ 
pulaţiei ocupate în agricultură, trebuie să adăugăm la colhoznici şi la ţă¬ 
ranii care muncesc pe terenuri individuale o parte din muncitori (pentru 
domeniul forestier) şi o parte din „angajaţi", pentru funcţionarii colho¬ 
zurilor. (De altfel, nu ştim dacă, în sens invers, în Statele Unite statisti¬ 
cile îi includ pe muncitorii din industria forestieră în procentul de 4,7% 
al angajaţilor din agricultură.) 

11. Iată totuşi câteva cifre: Statele Unite (6% din populaţia globului) 
posedă jumătate din vehiculele de turism din întreaga lume: 80 059 300 
din 160 240 000 — şi, dacă luăm totalul vehiculelor (turism şi utilitare): 
95 582 200 din 204 120 000 (cifre extrase din Anuarul Statistic al Naţiu¬ 
nilor Unite , 1968). In domeniul aviaţiei, cifrele sunt şi mai impresionante: 
54% din traficul mondial se face în Statele Unite (în 1967: 158 912 969 
pasageri/km dintr-un total mondial de 273 000 000 de pasageri/km — 
ibid.). 

12. întârzierea tehnologică a Uniunii Sovietice (în afară de dome¬ 
niul spaţial) e trădată de natura relaţiilor sale economice cu Vestul: di¬ 
ficultatea pe care o are la ora actuală de a-şi intensifica schimburile 
comerciale cu ţările occidentale ţine în primul rând de faptul că nu poa¬ 
te oferi cel mai adesea decât materii prime şi mărfuri alimentare în schim¬ 
bul utilajelor şi produselor finite. Tocmai aici iese la iveală trăsătura 
caracteristică a unei economii cu o dezvoltare medie. Un succes al di¬ 
plomaţiei: cointeresând Japonia şi Germania, precum şi alte ţări occiden¬ 
tale, la dezvoltarea ei industrială. Uniunea Sovietică încearcă să recupereze 
întârzierea tehnologică şi, în acelaşi timp, urmăreşte scopul de a-i neu¬ 
traliza într-o oarecare măsură pe principalii aliaţi politici ai Statelor Uni¬ 
te, făcând din ei parteneri economici. Nu cred însă că această întârziere 
poate fi rezolvată intr-un viitor apropiat, deoarece instituţiile economi- 
co-politice ale Uniunii Sovietice nu sunt adaptate la actuala competiţie. 
De pildă, Rusia Sovietică a rămas foarte mult în urma Statelor Unite şi 
a Europei Occidentale în domeniul informaticii, care astăzi comandă în¬ 
tregul progres tehnologic. S-a estimat că, la sfârşitul lui 1967, Uniunea 
Sovietică avea în serviciu înjur de 1 500 de calculatoare electronice faţă 
de 15 000 în Europa Occidentală şi 40 000 în SUA (cf. Georges Ander- 
la, membru al Comisiei Interministeriale franceze pentru informatică: 
Le developpement de l ’informatique en URSS, în Est & Vest, supliment 
lanr. 453, 1-15 oct. 1970). 

13. Cartea lui J.-J. Servan-Schreiber, Le Defi americain (Denoel, Pa¬ 
ris, 1967) a făcut mult în Franţa pentru a deschide ochii marelui public asu¬ 
pra acestei realităţi. El ajunge la concluzii asemănătoare cu acelea ale lui 
M. Allais, în privinţa comparaţiei dintre SUA şi URSS: „Capacitatea de 
producţie (a Statelor Unite) este de două ori şi jumătate mai mare decât 
aceea a Uniunii Sovietice, care e mai populată decât Statele Unite“ (p. 61). 

14. Vezi, mai sus, pp. 421 şi urm. Iată un alt semn al tinereţii rela¬ 
tive a naţiunii americane: ea este singura dintre naţiunile lumii occidenta¬ 
le care posedă o epopee contemporană: cucerirea Vestului. Cântată intr-un 
mod pe care-1 putem considera minor, western- ul, ea reprezintă în ori- 

ce caz caracteristica esenţială a epopeilor, aceea de a exalta înaltele fap¬ 
te ale nou-veniţilor împotriva vechilor ocupanţi ai pământului. Miracol al 
celei de-a şaptea arte: western- ul, acest poem eroic al omului alb, conti¬ 
nuă să pasioneze mulţimile din Lumea a treia, în pofida părtinirii de care 
acestea dau dovadă faţă de bogăţia şi puterea Statelor Unite. (O experien¬ 
ţă personală: în urmă cu câţiva ani, ţinând cursuri de istorie a diplomaţiei 
elevilor Şcolii de Administraţie din Niamey, a venit vorba despre Războiul 
ruso-japonez (din 1904-1905). Evocarea victoriei japoneze a stârnit ime¬ 
diat cel mai viu interes. întrebările au ţâşnit din toate părţile. Era evident 
că această primă victorie a unui popor de culoare asupra unei mari na¬ 
ţiuni albe provoca reacţii afective. Câteva zile mai târziu, intr-un cineclub, 
am asistat la proiecţia unui clasic al westem-uhii: Stage-coach al lui John 
Ford. în momentul atacului final, aceiaşi tineri negri au aplaudat frenetic 
cavaleria „bunilor" albi, care-i masacra pe „răi“, pieile-roşii!) 

15. Discursul ţinut de preşedintele Nixon în faţa Adunării Generale 
a Naţiunilor Unite la 23 octombrie 1970 marchează un moment impor¬ 
tant (va rămâne probabil în istorie), deoarece este pentru prima oară când 
se afirmă public responsabilitatea specială a celor două superputeri şi 
când propunerea, de-abia deghizată, a unui condominion americano-so- 
vietic este făcută chiar în faţa celor care se tem de această propunere, 
considerându-se victimele ei desemnate. 

16. De pildă, principalele acorduri internaţionale din ultimii ani: tra¬ 
tatul care interzice exploziile nucleare în atmosferă, în spaţiul exterior 
şi în ape, din 5 august 1963, de la Moscova; tratatul referitor la princi¬ 
piile care reglementează activităţi în materie de explorare şi utilizare ex- 
tra-atmosferică, incluzând Lima şi celelalte corpuri cereşti, deschis semnării 
la Londra, Washington şi Moscova la 1 februarie 1967; acordul asupra 
salvării astronauţilor şi asupra restituirii obiectelor lansate în spaţiul ex- 
tra-atmosferic, deschis semnării la Londra, Moscova şi Washington la 
22 aprilie 1968; tratatul asupra neproliferării armelor nucleare, deschis 
semnării la Londra, Moscova şi Washington la 1 iulie 1968. 

17. Disproporţia mijloacelor se învecinează uneori cu fantasticul. Un 
exemplu dintre multele care se pot da: numai modelul unui avion su¬ 
personic american, botezat XB-70, care n-a fost realizat decât în două 
prototipuri (dintre care unul s-a prăbuşit) şi care a fost declarat depăşit 
înainte de a fi produs în serie la începutul lui 1969, a costat, conform 
presei (cf. Newsweek din 17 februarie 1969), 1 400 de milioane de do¬ 
lari, cam de treizeci de ori totalul încasărilor bugetare anuale ale unei 
ţări africane de 4 milioane de locuitori, cum e, de exemplu, Nigerul! 

18. Ceea ce reiese din cele mai serioase studii realizate în ultimii ani. 
Iată, de exemplu, câteva cifre extrase din raportul Comisiei de Studii a 
Dezvoltării Internaţionale, redactat la cererea Băncii Mondiale în 1968 
şi mai cunoscut sub numele de Raportul Pearson, de la numele preşe¬ 
dintelui comisiei, fostul prim-ministru canadian Lester B. Pearson (ti¬ 
tlul englezesc: Partners in Development, Praeger, New York, 1969; titlul 
francez: Vers une action commune pour le developpement du tiers monde, 
Denoel, Paris, 1969). 

Tabelul creşterii, pe regiuni, a produsului intern brut la preţ constant, 
a populaţiei şi a produsului intern brut pe locuitor. 

Ţări în curs de dezvoltare 

(E vorba de optzeci de ţări din Africa, Asia de sud, Asia orientală, 
Europa de sud, America Latină şi Orientul Mijlociu, reprezentând apro¬ 
ximativ 97% din produsul intern brut (PIB) al tuturor ţărilor în curs de 


dezvoltare) 

PIB. 4,8 

Populaţie. 2,3 

PIB pe locuitor. 2,4 

Ţări industrializate 


(Canada, Statele Unite, Austria, Belgia, Danemarca, Finlanda, Franţa, 
Republica Federală Germania, Italia, Olanda, Norvegia, Suedia, Islan¬ 
da, Luxemburg, Australia, Japonia, Noua Zeelandă, Africa de Sud) 


PIB. 4,3 

Populaţie. 1,2 

PIB pe locuitor. 3,1 


(pp. 358-359, ediţia engleză) 

Comparaţia dintre cele două serii de cifre dovedeşte că şi în condi¬ 
ţiile în care creşterea anuală a produsului intern brut, în ţările în curs de 
dezvoltare, este destul de satisfăcătoare în ansamblu, ea este practic anu¬ 
lată de creşterea prea rapidă a populaţiei. E vorba de cifre medii, regiu¬ 
nile cele mai sărace, ca Asia de sud şi Africa, prezentând rezultate şi mai 
îngrijorătoare (creşterea anuală a PIB pe cap de locuitor: 1,7). Atâta vre¬ 
me cât această „demografie galopantă 1 ' (ca să întrebuinţăm un termen con¬ 
sacrat) nu va fi oprită în cele mai sărace ţări, orice speranţă de ameliorare 
sensibilă a venitului individual va fi iluzorie. Or, pe de o parte această 
creştere bruscă a populaţiei din ţările cele mai sărace este prima conse¬ 
cinţă a unui oarecare progres şi a unei asistenţe internaţionale sporite 
(eradicarea anumitor mari endemii, condiţii mai bune de igienă, nutri¬ 
ţie ameliorată etc.), iar pe de altă parte ea nu va putea să fie oprită de¬ 
cât atunci când aceste ţări vor atinge un nivel de viaţă şi de educaţie mult 

mai ridicat. Avem un cerc vicios. Dacă se menţin ratele actuale de creşte¬ 
re a populaţiei, s-a calculat că regiunile industrializate, care numărau, în 
1968, 1 040 de milioane de indivizi, vor avea, în anul 2 000, între 1 250 
şi 1 400 de milioane (conform supoziţiilor referitoare la diminuarea ra¬ 
tei de fertilitate, în vreme ce regiunile în curs de dezvoltare, care numă¬ 
rau, în 1968, 2 430 de milioane de indivizi, vor avea, în anul 2000, între 
4 720 de milioane şi 5 560 de milioane (Raportul Pearson, p. 56 ed. en¬ 
gleză). Să adăugăm, în sfârşit, un alt punct sumbru al procesului de dez¬ 
voltare: acumularea vertiginoasă a datoriei publice care sfârşeşte prin a 
face iluzorie, în unele cazuri, asistenţa externă. Plata datoriei externe este 
uneori atât de importantă, încât sfârşeşte prin a absorbi mai mult de ju¬ 
mătate din noile împrumuturi acordate: de exemplu, în Asia de est 52%, 
în Africa 73% şi în America Latină 87% (ibid., p. 74). Or, se dovedeşte 
că termenii comparaţiei propuşi de Raportul Pearson se întemeiază pe 
produsul intern brut (PIB) care traduce suma tuturor bunurilor şi servi¬ 
ciilor produse într-o ţară de-a lungul unui an, şi nu produsul naţional 
brut (PNB — siglele englezeşti sunt respectiv GDP, Gross Domestic Pro¬ 
duct, şi GNP, Gross National Product), care reprezintă PIB-ul (sau GDP), 
mai puţin redevenţele plătite în străinătate, ca anuităţi ale datoriei ex¬ 
terne. Or, tocmai această cifră ne-ar informa exact în legătură cu îmbo¬ 
găţirea anuală pe cap de locuitor, care este deci, în medie, în ţările în 
curs de dezvoltare, mult mai scăzută decât cifra de 2,4% indicată în ta¬ 
belul de mai sus. Nu ştim motivele pentru care Banca Mondială n-a fost 
în măsură să furnizeze a doua cifră. 

19. întrebuinţăm această expresie nu fără oarecare reticenţă, deoa¬ 
rece ea este susceptibilă de a produce confuzie. în termeni de civiliza¬ 
ţie, astăzi nu există trei „lumi“. Sau există tot atât de multe lumi câte 
civilizaţii şi culturi distincte, sau nu există decât două: lumea deja oc- 
cidentalizată (inclusiv Uniunea Sovietică şi Estul european) şi restul lumii. 
Expresia a apărut într-un context politic bine determinat, când se cre¬ 
dea într-o divizare durabilă a lumii — pentru a nu spune definitivă — 
între un „bloc“ capitalist şi un „bloc“ socialist. Avem de-a face cu o vi¬ 
ziune politică ce suferă de miopie. Nu există „bloc“ nici de o parte, nici 
de alta (din motive diferite), şi există din ce în ce mai puţine ţări pur 
„capitaliste' 1 şi din ce în ce mai puţine ţări pur „socialiste 11 . Dar există, 
în interiorul civilizaţiei occidentale, o fisură, probabil vremelnică, arti¬ 
ficial întreţinută de una dintre puterile care aspiră la hegemonie, Rusia. 
Totuşi, expresia a dobândit drept de cetate, desemnând destul de comod 
ansamblul ţărilor al căror nivel de viaţă se află sub o anumită limită arbi¬ 
trar determinată şi care au sentimentul unei solidarităţi în raport cu ţările 

„bogate 11 . (Acest ansamblu depăşeşte parţial lumea occidentală, privită 
cultural, mai ales în America Latină.) „Lumea a treia 11 (expresie cu re¬ 
zonanţă politică) este de fapt aproape sinonimă cu „ţări în curs de dezvol- 
tare“ (concept economic). Statisticile Băncii Mondiale au decis să considere 
„ţară în curs dezvoltare 11 orice ţară al cărei venit anual mediu pe cap de 
locuitor este inferior sumei de 500 $ americani. Este evident că în inte¬ 
riorul acestei mari clase există diferenţe enorme, de dimensiune şi de 
populaţie în primul rând (mergând de la sute de milioane de locuitori 
ca India până la doar câteva sute de mii ca Mauritania sau Gabon), dar 
există de asemenea diferenţe de bogăţii potenţiale şi de grad de dezvol¬ 
tare (mergând de la ţări al căror venit mediu pe cap de locuitor este sub 
100 $ americani, ca India, Pakistanul, Indonezia şi cele mai multe ţări afri¬ 
cane, până la altele ca Mexic, Chile şi Venezuela care, cu peste 400 $ ame¬ 
ricani pe cap de locuitor, se află aproape de „decolarea 11 economică. 

20. Ea ar putea fi atenuată printr-o scădere a natalităţii în ţările sub¬ 
dezvoltate şi printr-o asistenţă mai generoasă din partea ţărilor indus¬ 
trializate. Or, se constată că dacă fluxul net al resurselor financiare 
destinate ţărilor în curs de dezvoltare a crescut în cifre abstracte în ulti¬ 
mii ani, el a scăzut în cifre relative, adică în procentaj al produsului na¬ 
ţional brut al ţărilor dezvoltate cu economie de piaţă, micşorându-se de 
la 0,79 în 1960 la 0,70 în 1968. Altă constatare într-adevăr neliniştitoare: 
între 1950 şi 1968, partea ţărilor în curs de dezvoltare în comerţul mon¬ 
dial s-a prăbuşit de la 31% la 18% (cifre extrase din Raportul Comite¬ 
tului de Planificare a Dezvoltării, din cadrul Departamentului Afacerilor 
Economice şi Sociale al Naţiunilor Unite, publicat sub formă de broşură: 
Vers un developpement acceleră, propuneri de dezvoltare ale Naţiunilor 
Unite pentru al doilea deceniu, ONU, New York, 1970). 

21. Paul Valery, în 1931 ( Regards sur le monde actuei), prezicea că 
inegalitatea dintre naţiunile lumii ar avea tendinţa să dispară, pentru că 
ştiinţa, transpunându-se în reţete universale, ar urma să se distribuie în 
mod egal unei clientele din ce în ce mai numeroase. Cât de mult pare 
astăzi dezminţită de fapte această profeţie! Marele vizionar n-a prevă¬ 
zut transformarea radicală, din ultimele decenii, a condiţiilor materiale 
ale cercetării ştiinţifice, transformare care face din ce în ce mai dificilă 
participarea ţărilor sărace la progresele tehnologice de vârf. In vremu¬ 
rile în care un Galilei, un Leibniz sau un Lavoisier descopereau singuri 
câte o lege a naturii, ne-am fi putut imagina o invenţie relativ indepen¬ 
dentă de bogăţia statelor (şi totuşi, chiar în acea epocă, nu vedem oare 
o uimitoare concentrare a inventivităţii, care este un fenomen de matu¬ 
rizare intelectuală?). Astăzi, în orice caz, costul exorbitant al cercetării 

ştiinţifice face din ea un monopol al unui mic grup de ţări, în frunte cu 
Statele Unite. Conform unei fericite formule a lui Michel Rocard, „de¬ 
pendenţa tehnologică este forma cea mai modernă a colonialismului" (La 
crise de la recherche scientifîque, în Le Monde din 8 mai 1970). Totuşi 
această formă nouă va fi probabil mai suportabilă decât celelalte — şi deci 
durabilă. 

22. Printr-o gamă întreagă de tehnici financiare: constituire de so¬ 
cietăţi noi, preluări de părţi, fuziuni, participări etc., capitalul american 
s-a infiltrat în toată lumea, cu excepţia „blocului “ comunist (reciproca 
este în egală măsură adevărată, capitalul european fiind prezent pe pia¬ 
ţa americană, dar într-o măsură mai mică). Este extrem de dificil — pen¬ 
tru a nu spune imposibil — să evaluăm amploarea acestei infiltrări. In 
schimb, putem compara importanţa relativă a celor mai mari întreprin¬ 
deri industriale din lume, ceea ce ne dă deja o idee despre raporturile 
de forţă. După cifrele de afaceri din 1968, dintre primele cincizeci de fir¬ 
me ale lumii, treizeci şi şapte sunt americane, şase sunt britanice, două 
anglo-olandeze, două italiene, una olandeză, una germană şi una japone¬ 
ză. Toate, cu excepţia grupului Royal Dutch/Shell şi Unilever (anglo-olan¬ 
deze, respectiv în poziţiile 4 şi 9), vin după locul 20. (Cu titlu indicativ: 
vânzări în 1968, Royal Dutch/Shell 9 215 milioane $ americani, Unile¬ 
ver 5 533 milioane $ americani; prima firmă americană, General Mo¬ 
tors: 22 755 milioane $ americani. Sursă: The Fortune Directory, 15 mai 
1969, „The 500 Largest U.S. Industrial Corporations", şi id. Part II — 
15 august, 1969, „The 200 Largest Industrial outside the U.S.“) (Aceste 
tabele nu ţin cont de unităţile de producţie ale Uniunii Sovietice şi ale 
ţărilor comuniste în general, care n-au obiceiul să facă publice datele sta¬ 
tistice ale „combinatelor" lor. De altfel, diferenţele de structură dintre 
aceste unităţi de tip socialist şi unităţile de tip clasic ar face dificilă com¬ 
paraţia. Totuşi, cifrele comerţului exterior, mai uşor de obţinut, şi tot ceea 
ce ştim despre piaţa internă sovietică ne determină să credem că intro¬ 
ducerea în comparaţie a unităţilor de producţie ale „blocului socialist" 
n-ar modifica probabil în mod sensibil tabelul. ) 

23. N-am pretenţia să emit aici o judecată de valoare, ci doar să in¬ 
terpretez noţiunea de erezie din punct de vedere istoric: o doctrină ere¬ 
tică se defineşte în raport cu ortodoxia prin trei caractere principale: ea 
apare ulterior, este heterodoxă, adică diferită de doctrina până atunci ac¬ 
ceptată, în sfârşit, în subsidiar dar nu în mod necesar, ea rămâne multă 
vreme minoritară în cadrul ansamblului considerat. 

24. în legătură cu aceasta, nu e poate deplasat să strecurăm o remarcă 
despre un aspect particular al duelului comunism-democraţie în ţările 

Lumii a treia: facilitatea mai mare a sistemului comunist de a combate 
corupţia în statele tinere. Corupţia este marea plagă a regimurilor de¬ 
mocratice de curând aculturate, plagă deschisă, din pricina căreia ele ris¬ 
că să moară. Nu e un fenomen nou, corupţia fiind la fel de veche ca lumea; 
nou este faptul că într-un regim democratic ea este psihologic inadmi¬ 
sibilă. Venalitatea e ceva firesc într-un regim feudal sau oligarhic, unde 
abuzurile cele mai mari, exploatarea celor mai slabi sunt tolerate mai 
mult sau mai puţin conştient. Este dreptul seniorului, al stăpânului, al ace¬ 
luia care prin naştere sau favoarea principelui se află în vârful pirami¬ 
dei. Dar când principiul egalităţii este admis, şi prin urmare corolarul lui, 
adică suprimarea (cel puţin teoretică) a drepturilor din naştere, atunci 
moravurile senioriale ale noilor stăpâni apar ca o anomalie intolerabilă. 
Când popoarele Lumii a treia adoptă de azi pe mâine regimul democra¬ 
tic al Europei Occidentale, ele nu pricep că el n-a fost făcut practicabil 
decât printr-o lentă evoluţie a spiritului civic, prin maturarea de mai mul¬ 
te ori seculară a unei morale născute din creştinism în circumstanţe is¬ 
torice deosebite, mai ales în mediu germanic, morală care face din cinste, 
sub toate formele ei, imperativul major al vieţii în societate. (Acest im¬ 
perativ a fost mult mai puţin categoric în majoritatea celorlalte civili¬ 
zaţii.) Atâta vreme cât ele nu vor înţelege că nu există democraţie viabilă 
fără o concepţie foarte rigidă asupra onestităţii civice, elitele Lumii a 
treia nu vor trece într-adevăr pragul occidentalizării. Comunismul a în¬ 
ţeles acest imperativ şi a căutat să impună respectarea lui prin teroare. 
Rămâne de văzut dacă acest element fundamental al moralei colective, 
care cere o mutaţie în profunzime, va putea fi inculcat, de-a lungul ge¬ 
neraţiilor, prin astfel de metode. (Adaos la ediţia 1999 : Prăbuşirea co¬ 
losului sovietic a revelat şi acolo, în spatele rigidităţii aparente, o corupţie 
de proporţii nebănuite. Adaos la ediţia 2006: Explozia corupţiei în URSS 
şi în fostele ţări satelite dovedeşte limpede că, departe de a se fi lecuit 
de corupţie, comunismul, înăbuşind-o prin teroare, n-a făcut decât s-o exa¬ 
cerbeze.) 

25. Pe moment, marea putere industrială a Extremului-Orient rămâne 
încă Japonia. Creşterea ei economică de la al doilea război mondial este 
cea mai rapidă din lume. Unii „futurologi“ americani prezic că în două¬ 
zeci de ani produsul naţional al Japoniei îl va egala pe acela al Statelor 
Unite şi că secolul al XXI-lea va fi secolul Japoniei. N-am încredere în 
acest fel de extrapolări economice — ele nefiind, în general, valabile 
decât pentru viitorul imediat. Probabil că unele dintre condiţiile care au 
permis prodigiosul avânt al economiei japoneze în ultimii douăzeci de ani 
se vor modifica. Mai întâi, Japonia va fi în mod necesar determinată să-şi 

reia rolul politic în Pacific şi în tot Extremul-Orient şi, în consecinţă, să 
se doteze puţin câte puţin cu o putere militară corespunzătoare, a cărei 
realizare se va face în detrimentul investiţiilor productive. Apoi, occi- 
dentalizarea totală va determina o revoluţie spirituală, mai ales printr-o 
slăbire a „spiritului familial" care continuă să anime sindicatele muncito¬ 
reşti. Un spirit revendicativ în stil occidental se va naşte în mod inevita¬ 
bil, frânând expansiunea capitalistă. în sfârşit, la scara actuală a puterilor, 
Japonia nu mai are masa demografică şi dimensiunile care să-i permită 
să ocupe un loc printre „giganţi". Ca şi Germania, şi din aceleaşi motive, 
Japonia a pierdut în cel de-al doilea război mondial orice şansă de a se 
afla în rândul întâi al statelor care aspiră la hegemonia asupra civilizaţiei 
occidentale. 

26. Vezi, mai sus, p. 259. 

27. Amănunt care mi se pare destul de simptomatic pentru stadiul 
actual al aculturării Chinei: nici Mao Zedong, nici Cian Kai-Şi nu vorbeau 
limbi europene. 

28. Unii antropologi au emis chiar ideea că rasa galbenă este o ra¬ 
mură care s-a desprins mai târziu din trunchiul central şi că ar fi mai evo¬ 
luată din punct de vedere fiziologic decât rasele albă şi neagră — lăsând 
să se înţeleagă că ea ar fi susceptibilă să determine o trecere a umani¬ 
tăţii spre o etapă superioară. 

29. Cf., mai sus, pp. 159-165. 

30. Race et Histoire, op. cit. 

ANEXA II 


PREMIILE NOBEL PENTRU ŞTIINŢĂ 

(fizică, chimie, medicină şi fiziologie) 




I. — Din 1901 până în 1939 



1901-1910 

1911-1920 

1921-1930 

1931-1939 

Total 

Germania (şi Austria) 

12 

8 

9 

10 

39 

Marea Britanie 

5 

2 

6 

4 

17 

Franţa 

6 

3 

3 

1 

13 

Statele Unite 

1 

2 

3 

7 

13 

Olanda 

3 

1 

1 

1 

6 

Suedia 

1 

2 

3 

0 

6 

Elveţia 

1 

2 

0 

2 

5 

Danemarca 

2 

1 

2 

0 

5 

Italia 

0 

0 

0 

1 

1 

Belgia 

1 

1 

0 

1 

3 

5 ţări (între care Rusia) 

1 

1 

2 

1 

1 de flecare 


N.B. — Mai multe premii n-au fost decernate în timpul războiului din 1914-1918, 
de unde rezultă o scădere relativă a totalului pentru a doua coloană. 



ii.- 

- Din 1943 până în 1970 



1943-1950 

1951-1960 

1961-1970 

Total 

Statele Unite 

10 

18 

32 

60 

Marea Britanie 

5 

8 

11 

24 

Germania (cu Austria) şi 
Suedia 

3 

3 

5 

11 

URSS, Elveţia şi Franţa 




3 de fiecare 

Italia, Japonia şi Australia 




2 de fiecare 

Alte 12 ţări 




1 de fiecare 


N.B. — Pentru anii 1940, 1941 şi 1942, n-a fost anunţat nici un premiu. 

MARILE TALENTE ALE RENAŞTERII ITALIENE 

(cu locul lor de naştere sau locul de origine al familiilor lor) 


AGOSTINO DI DUCCIO, sculptor şi arhitect, născut în 1418 la Flo¬ 
renţa. 

ALBERTI, Leon Battista, umanist şi arhitect, teoretician al artelor, născut 
în 1404 la Genova, dintr-un tată originar din Florenţa. 

ANDREA del Castagno, pictor, născut în 1423 la Castagno, în Mugello, 
Toscana. 

ANGELICO, Fra Giovanni da Fiesole, zis Fra A., pictor, născut c. 1400 
la Vicchio di Mugello, Toscana. 

ARETINO, Pietro, scriitor, născut la 1492 la Arezzo, Toscana. 

ARIOSTO, Ludovico, poet, născut în 1474 în Reggio nell’Emilia; familie 
atestată în secolul al Xll-lea la Bologna, stabilită apoi la Ferrara. 

BELLINI, Iacopo, pictor, născut c. 1400 la Veneţia. 

BELLINI, Gentile, pictor, născut c. 1429 la Veneţia, fiul lui Iacopo. 

BELLINI, Giovanni, pictor, născut c. 1430 la Veneţia, fiul lui Iacopo. 

BOCCACCIO, Giovanni, scriitor, născut în 1313 la Florenţa sau Cer- 
taldo, fiul natural al unui negustor din Certaldo, Toscana. 

BOTTICELLI, Sandro di Mariano Filipepi, zis B., pictor, născut în 1445 
la Florenţa. 

BRAMANTE, Donato d’Angelo, zis B., arhitect, născut la 1444 lângă 
Urbino. 

BRUNELLESCHI, Filippo, arhitect, născut în 1377 la Florenţa. 

BRUNI, Leonardo, scriitor, născut în 1369 la Arezzo, Toscana. 

CASTIGLIONE, Baldassare, conte, umanist, născut în 1478 la Casatico, 
Mantova. 

CELLINI, Benvenuto, sculptor, născut în 1500 la Florenţa. 

CIMABUE, Cenni din Pepo, zis C., născut la sfârşitul secolului al 
XlII-lea, Florenţa. 

COLUCCIO, Salutato, umanist, născut în 1331 la Stignano, Toscana. 

CORREGGIO, Antonio Allegri, zis il C., născut c. 1489 la Correggio, 
Modena. 

DANTE ALIGHIERI, scriitor, născut în 1265 la Florenţa, dintr-o veche 
familie florentină. 

DONATELLO, Donato di Betto Bardi, zis D., sculptor, născut în 1386 
la Florenţa. 

DUCCIO di Buoninsegna, pictor, secolul al XlII-lea, Siena. 

FICINO, Marsilio, filozof, născut în 1433 la Figline Valdamo, Toscana. 

FRANCESCA, Piero della, pictor, născut c. 1416 la Borgo San Sepolcro, 
provincia Arezzo, Toscana. 

GENTILE da Fabriano, pictor, născut în 1370 la Fabriano, Ancona (maes¬ 
trul veneţianului Iacopo Bellini). 

GHIBERTI, Lorenzo, sculptor, pictor şi arhitect, născut în 1378 la Florenţa. 

GHIRLANDAIO, Domenico Bigordi (ca şi fraţii săi Benedetto şi Da- 
vid şi fiul său Ridolfo), pictor, născut în 1449 la Florenţa. 

GIORGIONE, Giorgio da Castelfranco, zis G., pictor, născut în c. 1477 
la Castelfranco, Veneţia. 

GIOTTO di Bondone, pictor şi arhitect, născut în 1266 la Colle di Ves- 
pignano în Mugello, Toscana. 

GOZZOLI, Benozzo di Lese, zis Benozzo, pictor, născut în 1420 la 
Florenţa. 

LEONARDO da Vinci, pictor, arhitect, savant, născut în 1452 la Vinci, 
lângă Florenţa, fiu natural al unui notabil din Florenţa. 

LIPPI, Fra Filippo, pictor, născut c. 1406 la Florenţa. 

LIPPI, Filippino, pictor, născut în 1457 la Prato, fiul lui Fra Filippo. 

MACHIAVELLI, Niccolo, om politic, scriitor şi filozof, născut în 1469 
la Florenţa, dintr-un vechi neam florentin. 

MANTEGNA, Andrea, pictor, născut în 1431 la Isola di Carturo, lângă 
Padova. 

MARTINI, Simone, pictor, născut c. 1284 la Siena. 

MASACCIO, Tommaso di Ser Giovanni, zis M., pictor, născut în 1401 
la San Giovanni Valdamo, provincia Arezzo, Toscana. 

MICHELANGELO Buonarroti, sculptor, pictor, arhitect şi poet, născut 
în 1475 la Caprese, în apropiere de Arezzo, veche spiţă florentină; 
familie atestată la Florenţa din 1295. 

MICF1ELOZZO, arhitect, născut în 1396 la Florenţa. 

MONTAGNA, Bartolomeo, pictor, născut c. 1450 la Orzinuovi, lângă 
Brescia. 

PALLADIO, Andrea di Pietro, zis R, arhitect, născut în 1508 la Padova. 

PALMA VECCHIO, Iacopo Nigretti, zis P.V., născut spre 1480 la Serina, 
lângă Bergamo, Lombardia. 

PARMIGIANINO, Francesco Mazzola, zis il P, pictor, născut în 1503 
la Parma. 

PERUGINO, Pietro di Cristoforo Vannucci, zis il P, pictor, născut c. 1450, 
la Citta della Pieve, lângă Perugia, Umbria (pare să fi studiat la Arez¬ 
zo cu Piero della Francesca şi la Florenţa cu Verrocchio). 

PETRARCA, Francesco, poet şi umanist, născut în 1304 la Arezzo, din- 
tr-un tată florentin în exil. 

PICO DELLAMIRANDOLA, Giovanni, umanist, născut în 1463 la Mi- 
randola, Modena, dintr-o familie feudală din Reggio Emilia. 

PINTURICCEIIO, Bernardino di Betto, zis P, pictor, născut c. 1454 la 
Perugia, Umbria. 

PIOMBO, Sebastiano del, pictor, născut c. 1485 la Veneţia. 

PISANELLO, Antonio Pisano, zis il P., pictor, născut în 1395 la Pisa, 
dintr-un tată t visau şi o mamă originară din Verona. 

PISANO, Nicola, sculptor, născut c. 1225, lângă Lucea, Toscana. 

PISANO, Giovanni, sculptor şi arhitect, născut c. 1245/1250 la Pisa, fiul 
lui Nicola Pisano. 

POLLAIUOLO, Antonio Benei, zis Antonio P., pictor, sculptor, născut 
c. 1432 la Florenţa. 

POLLAIUOLO, Piero, pictor, născut c. 1443 la Florenţa, fratele lui An¬ 
tonio Pollaiuolo. 

PRIMATICCIO, Francesco, pictor, arhitect, născut în 1504 la Bologna. 

QUERCIA, Iacopo della, sculptor, născut c. 1374 la Quercia Grossa, lân¬ 
gă Siena. 

RAFFAELLO, Sanzio sau Santi, pictor, născut în 1483 la Urbino; tatăl 
său, Giovanni Santi, dintr-o familie originară din Colbordolo, în 
provincia Resaro-Urbino. 

ROBBIA, Luca della, sculptor, născut în 1400 la Florenţa. 

ROMANO, Giulio Pippi, zis Giulio R., pictor şi arhitect, născut la Roma 
în 1499; elev al lui Raffaello. 

SANSOVINO, Andrea Contucci, zis il S., sculptor, născut în 1460 la 
Monte San Savino, lângă Arezzo. 

SANSOVINO, Jacopo Tatti, zis il S., sculptor şi arhitect, născut în 1468 
la Florenţa, elev al precedentului (dar nu înrudit cu el). 

SARTO, Andrea del, pictor, născut în 1486 la Florenţa. 

SIGNORELLI, Luca, pictor, născut în 1445 la Cortona, lângă Arezzo. 

TINTORETTO, Iacopo Robusti, zis il T., pictor, născut în 1518 la Veneţia. 

TIZIANO Vecellio, pictor, născut în 1490 la Pieve di Cadore, provincia 
Belluno, Veneţia. 

UCCELLO, Paolo di Dono, zis Paolo U., născut în 1397 la Florenţa. 

VASARI, Giorgio, pictor, arhitect şi istoric de artă, născut în 1511 la Arezzo. 

VERONESE, Paolo Caliari, zis il V., pictor, născut în 1528 la Verona. 

VERROCCHIO, Andrea di Cione, zis del V., sculptor, pictor, născut în 
1435 la Florenţa. 

VIVARINI, Antonio, pictor, născut în 1415 la Murano, Veneţia. 

VIVARINI, Bartolomeo, pictor, născut în 1432 la Murano, Veneţia, fra¬ 
tele lui Antonio. 

după locul lor de naştere sau după originea geografică 
a familiilor 

MAREA TIRE NI ANĂ 


1. Palma Vecchio; I 

2. Mantegna; 3. Ve- 
ronese; 4. Mantegna,^ 

Palladio; 5. Familia Bel- 

lini, Tiziano, Giorgione, Tin- \_ 
toretto, Piombo, fraţii Vivarini; 

6. Castiglione; 7. Parmigianino; -J 
8. Correggio; 9. Pico della Mirandola;^"^ ^S. 

10. Ariosto, Primaticcio; 11. Familia 

Pisano; 12. Dante, Boccaccio, Petrarca, A 

Gozzoli, Cimabue, Giotto, Fra Angelico, V Qy 

Ghiberti, Brunelleschi, Donatello, familia Rob- | ROM X |. 

bia, Machiavelli, Botticelli, Michelozzo, Ver- ^ 

rocchio, fraţii Pollaiuolo, Ghirlandaio, Alberti, Michelangelo, Filippo Lippi, 
Agostino di Duccio, Marsilio Ficino, Bruni, Andrea del Sarto, Andrea del Castagno, 
Leonardo da Vinci, Iacopo Sansovino, Benvenuto Cellini; 13. Bramante, Raffaello; 
14. Pisanello; 15. Luca Signorelli, Paolo Uccello, Vasari, Masaccio, Aretino, Andrea 
Sansovino, Piero della Francesca; 16. Gentile da Fabriano; 17. Simone Martini, Duccio, 
Iacopo della Quercia; 18. Perugino, Pinturicchio; 19. Giulio Romano 





ANEXA III B 
ETRURIA ANTICĂ 



1. Placentia (Piacenza); 2. Mantua (Mantova); 3. Spina; 4. Bononia (Bologna); 
5. Misa (Marzabotto?); 6. Luca (Lucea); 7. Pisce (Pisa); 8. Fcesulce (Fiesole); 
9. Volaterrae (Volterra); 10 . Arretium (Arezzo); 11. Sena Iulia (Siena); 12. Cortona 
(Cortona); 13. Sentinum (Sassoferrato); 14. Perusia (Perugia); 15. Chamars sau 
Clusium (Chiusi); 16. Pupluna (Populonia); 17. Vetulonia (Vetulia); 18. Urbs vetus 
sau Herbanum (Orvieto); 19. Vulsinii (Bolsena); 20. Vulci (Volei); 21. Tarquinii 
(Turchina); 22. Falerii sau Asquum Faliscum (Civitâ Castellana); 23. Capena 
(Civitella); 24. Caere (Cer Veteri); 25. Veies sau Veii (Isola Famese); 26. Roma (Roma); 
27. Prceneste (Palestrina); 28. Velitrce (Velletri). 





ANEXA IV 


LISTA ÎMPĂRAŢILOR ROMANI 
după stingerea dinastiei iulio-claudiene, 
cu indicarea originii lor regionale 
(de la 68 până la 395 d. Hr.) 


Anii de 
domnie 


Centrali (C) 

Nume sau 

Periferici (P) 


68-69 

GALBA: vechi patrician roman 

C 

69 

OTHO: italic din Etruria 

C 

69 

VITELLIUS: italic 

C 

69-79 

VESPASIANUS: italic 

C 

79-81 

T1TUS 1 

C 

81-96 

DOMITIANUS } fm lul Vespasianus 

96-98 

NERVA: membru al aristocraţiei senato¬ 
riale 

C 

98-117 

TRAIANUS: provincial (Elispania) 

P 

117-139 

HADRIANUS: provincial (Elispania) 

P 

138-161 

ANTONINUS PIUS: provincial 
(familie originară din Nemausus/Nîmes) 

P 

161-180 

MARCUS AURELIUS: provincial (fami¬ 
lie originară din Elispania) 

P 

161-169 

LUCIUS AURELIUS VERUS (frate al 
precedentului, asociat la tron) 

P 

180-192 

COMMODUS: fiul lui Marcus Aurelius 

P 

193 

PERTINAX: fiul unui sclav eliberat din 
Liguria 

P 

193 

DIDIUS IULIANUS: italic 

C 

193-211 

SEPTIMIUS SEVERUS: provincial din 
Africa, probabil de origine berberă 

P 

209-211 

GETA: fiu al precedentului şi al syrienei 

Iulia Domna (asociat la tron) 

P 

211-217 

CARACALLA: fratele precedentului 

P 

217- 218 MACRINUS:/?rovwda/din Iulia Caesarea, P 

Mauritania (azi, Cherchell, Algeria) 

218- 222 ELAGABAL: nepotul luliei Domna, syrian P 

pur 

222-235 ALEXANDER SEVERUS: alt nepot al Iu- P 

liei Domna 

235-238 MAXIMINUS: originar din Thracia, de ori- P 


gine barbară 

238 GORDIANUS I: veche familie romană 

GORDIANUS II: fiul lui (domnesc împre¬ 
ună o lună) 

238 PUPIENUS: italian 

238 BALBINUS: italian 

238-244 GORDIANUS III: fiul lui Gordianus II 

244-249 PHILIPPUS ARABUL 

249-251 DECIUS: provincial din Pannonia, dar de 

viţă romană 

251- 253 TREBONIANUS GALLUS: italic 

252- 253 AEMILIANUS: italic 

253- 259 VALERIANUS: aristocraţie senatorială ( gens 

Licinia) 

259-268 GALLIENUS: fiul lui Valerianus 

268-270 CLAUDIUS II GOTICUL: provincial din 

Dardania; bunicul său soldat de origine bar¬ 
bară 

270 QUINTILLUS: fratele precedentului P 

270-275 AURELIANUS: provincial , fiu al unui mo¬ 
dest colon din Pannonia (sau Moesia) P 

275- 276 TACITUS: roman C 

276- 282 PROBUS: provincial născut la Sirmium/Mi- 

trovica, în Pannonia Inferioară, fiu al unui 
centurion P 

282- 283 CARUS: provincial din Dalmaţia (sau Gallia) P 

283- 284 NUMERIANUS 1 

283- 285 CARINUS } fm lul Cams P 

284- 305 DIOCLETIANUS: provincial din Dalmaţia P 

(numele nu e de origine latină) 


OU O O O Oh Oh o O O O Oh Oh 

286-305 MAXIMIANUS: provincial născut la Sir- P 
mium/Mitrovica, în Pannonia (începutul sis¬ 
temului cu doi auguşti şi doi cezari) 

305(293)-306 CONSTANTIUS I CHLORUS: macedonean P 
de la Naissus/Nis 

305(293)^311 GALERIUS: de origine dacă, din Serdica/So- P 
fia 

306(305)-307 SEVERUS: ofiţer illyrian de origine modestă P 
306-312 MAXENTIUS: fiul lui Maximianus P 

308(307)-324 LICINIUS: ofiţer illyrian, fiul unui ţăran dac P 

307(306)—337 CONSTANTIN I CEL MARE: fiul lui Con- P 

stantius Chlorus 

337-340 CONSTANTIN II CEL TÂNĂR P 

337-350 CONSTANS P 

337-361 CONSTANTIUS II fiii lui Constantin P 

350-353 MAGNENTIUS (uzurpator), fiu al unui bre- P 

ton şi al unei france 

361-363 IULIANUS APOSTATUL: fiul lui Iulius P 

Constantius, frate vitreg al lui Constantin 

363- 364 IOVIANUS: provincial pannonian P 

364- 375 VALENTINIANUS I (în Occident): panno- P 

nian, probabil de origine barbară 

364-378 VALENS (în Orient): fratele precedentului P 

(367)375-383 GRATIANUS: fiul lui Valentinianus P 

375-392 VALENTINIANUS II: frate vitreg al prece- P 

dentului 

379-395 THEODOSIUS I CEL MARE: provincial, P 

tatăl său originar din Gallaecia. 

A. — LISTA MINIŞTRILOR FRANCEZI 
AI LUI LUDOVIC XV ŞI AI LUI LUDOVIC XVI 
(de la 1717 până la 1789)* 


Data începerii 
ministeriatului 


Nume 


Centrali (C) 
sau 

Periferici (P) 


Cancelari şi miniştri ai justiţiei 

(1714) VOYSIN, senior de La Noyraie, cancelar şi mi- C 

nistru al justiţiei. Născut la Paris. Familie ori¬ 
ginară din Touraine. Bunicul, Daniel Voysin de 
La Noyraie, născut la Tours, secretar al regelui 
în 1593 

1717 D’AGUESSEAU, senior de Fresne, cancelar. C 

Avocat la Châtelet, apoi procuror general. Fa¬ 
milie originară din Bretania, stabilită la Paris; 

de opt generaţii, în serviciul regelui 

1718 D’ARGENSON(Marc-RenedeVoyerdePaul- q 

my, marchiz). Ministru al justiţiei. Veche Casă 

din Touraine , atestată din 1244 

1720 (D’AGUESSEAU, cancelar şi ministru al jus- q 

tiţiei, v. mai sus) 


* Listă stabilită după M. Bajot, Chmnologie ministerielle de trois siecles ou liste 
nominative par ordre chronologique de tous Ies ministres de la Justice, des Affaires 
Etrangeres, de la Guerre, de la Marine, des Finances, de l ’Interieur, du Commerce, 
de la Police Generale, des Cultes et de l ’Instruction Publique, depuis la creation de 
cliaque ministere , ed. a 2-a Tipografia Regală, Paris, 1836. (Lista nu e totuşi com¬ 
pletă: un personaj cum e cardinalul de Fleury, prim-ministru fără titlu — şi fără porto¬ 
foliu — nu figurează în ea; şi cu atât mai mult nu figurează regentul, nici succesorul 
lui de fapt, predecesor al lui Fleury, ducele de Bourbon.) Originea familiilor a fost 
pe urmă căutată în diverse dicţionare biografice sau enciclopedice şi în dicţionarele 
nobilimii. Când acelaşi personaj revine de mai multe ori la minister sau îşi schimbă 
portofoliul, numele lui este pus între paranteze şi nu e numărat decât o dată. 




1722 

FLEURIAU D’ARMENONVILLE, ministru al C 

justiţiei. Familie originară din Touraine, stabi¬ 
lită la Paris în 1634 

1727 CF1AUVELIN, senior de Grosbois, ministru al C 

justiţiei. Fost preşedinte al magistraţilor. Stră¬ 
moşul său la a cincea generaţie, Toussaint Chau- 
velin, era deja procuror în Parlamentul de la 
Paris* (1553), apoi procuror general al Cateri- 
nei de Medici 

1750 LAMOIGNON (Guillaume de Lamoignon de C 

Blanc-Mesnil, senior de Malesherbes etc.), 
cancelar. Familia originară din Nivernais, ates¬ 
tată de pe vremea lui Ludovic cel Sfânt. De mai 
multe generaţii la Paris. Guillaume este nepo¬ 
tul lui Guillaume de Lamoignon, Primul preşe¬ 
dinte al Parlamentului de la Paris, şi fiul unei 
Voysin de La Noyraie 

1750 MACFIAULT D’ARNOUVILLE, Jean-Baptiste, C 

ministm al justiţiei. Familie stabilită de mai multe 
generaţii la Paris ; strămoşul Simon de Machault 
e magistrat cu sarcini de control şi interogatorii 
la Châtelet în 1515 

1761 BERRYER, Nicolas-Rene. Familie originară din C 

Normandia. Bunicul, Louis Berryer, conte de La 
Ferrere, mort în 1686, a fost secretarul Consi¬ 
liului regelui 

1762 FEYDEAU DE BROU, Paul-Esprit, ministru al C 

justiţiei. Familie originară din La Marche, sta¬ 
bilită la Paris din secolul al XV-lea. Trei gene- 


* Notă la ediţia românească : Trebuie reamintit aici că Parlamentul, în Franţa, 
nu era, sub Vechiul Regim, un corp politic, ci un organ judiciar superior, ale cărui 
magistraturi erau ereditare şi se puteau vinde, ori de posesor, ori de rege, când se crea 
un nou post — de unde o mare independenţă a acestor magistraţi, care a antrenat con¬ 
secinţe politice. Exista câte un Parlament în toate provinciile care avuseseră o largă 
autonomie în epoca feudală (Bretania, Normandia, Burgundia, Provenţa etc., etc.). 
Titularii rangurilor superioare (preşedinţi, consilieri, avocaţi generali etc.) luau automat 
rând în starea nobilă. Ei au format cu vremea „nobleţea de robă“, care a reprezentat 
o adevărată „pepinieră 44 de guvernământ în ultimele veacuri ale monarhiei. Lista care 
urmează e grăitoare în acest sens. 

raţii de consilieri în Parlamentul de la Paris, îna¬ 
inte de generaţia ministrului 

1763 MAUPEOU (Rene-Charles de M., marchiz de C 

Morangles, viconte de Bruyere etc.), ministru al 
justiţiei şi vicecancelar, apoi cancelar după 1768. 

Fost prim-preşedinte al Parlamentului de la Pa¬ 
ris. Coboară din Pierre de Maupeou, senior de 
Noisy, trezorier al lui Anne de Joyeuse, amiral 
al Franţei — străstrăbunic al Cancelarului 

1774 HUE DE MIROMESNIL, Armand-Thomas, al C 

patrulea marchiz de Miromesnil, ministru al jus¬ 
tiţiei. Familie originară din Normandia. Străbu¬ 
nicul lui Armând Thomas era consilier în 
Parlamentul de la Paris în 1631 

1787-1789 LAMOIGNON (Chretien-Franşois de), ministru C 
al justiţiei, fiul cancelarului, v. mai sus 

Miniştrii afacerilor externe 

1715 Marechal d’UXELLES, preşedintele Consiliu- C 

lui Afacerilor Externe. Familie originară din Bur- 
gundia 

1718 Cardinalul DUBOIS (Guillaume, arhiepiscop de P 

Cambrai, apoi cardinal). Fiu al unui farmacist 
din Brive-la-Gaillarde, Limousin 

1723 FLEURIAU D’ARMENONVILLE (Jean-Bap- C 

tiste de F. d’A., conte de Morville), fiul Cance¬ 
larului 

1727 (CHAUVELIN, v. mai sus, ministrul justiţiei) 

1737 AMELOT DE CHAILLOU, Jean-Jacques. Fa- C 

milie originară din Orleans, stabilită la Paris de 
mai bine de două secole: Jacques Amelot, avo¬ 
cat în Parlament sub Francisc I 

1744 D’ARGENSON (Rene-Louis de Paulmy, mar- C 

chiz), fiul ministrului de justiţie, v. mai sus 

1747 BRULART DE SILLERY, Louis-Philogene, C 

marchiz de Puisieux. Familie originară din 
Champagne, stabilită de nouă generaţii la Pa¬ 
ris (Pierre Brulart, primul secretar al lui Ludo¬ 
vic XI în 1466) 

1751 BARBERY DE SAINT-CONTEST, Fran- C 

qois-Dominique. Fiul unui consilier de stat obiş¬ 
nuit, plenipotenţiar la Tratatul din Baden, 7 
septembrie 1714. Familie originară din Norman¬ 
dul, regiunea Rouen 

1754 ROUILLE (Antoine-Louis de R., conte de C 

Jouy, senior de Loges, Villeras, Fontaine-Gue- 
rin etc.) Fiu al unui consilier de stat, fost minis¬ 
tru la Lisabona. Familie de cel puţin trei 
generaţii la Paris 

1757 Cardinalul DE BERNIS (Franqois-Joachim de P 

Pierre, conte de Bemis). Familie din Vîvarais, 
Languedoc. De multă vreme în serviciul rege¬ 
lui; strămoşul cardinalului, Bertrand de Pierre- 
Bemis, slujeşte deja în armată sub Flenric II; 

la fel străbunicul, bunicul şi tatăl cardinalului 

1758 CFIOISEUL (Etienne-Franqois, duce de Choiseul C 

Stainville). Veche nobilime din Champagne 

1761 CFIOISEUL-PRASLIN (Cesar-Gabriel de Choi- C 

seul, duce de Praslin). Vămi precedentului 

1766 (Ducele de Choiseul, pentru a doua oară) 

1770 Contele de SAINT-FLORENTIN (Louis Phelyp- C 

peaux, conte de Saint-Florentin, duce de La 
Vrilliere). Familie originară din Blois, stabilită 

de două secole la Paris. A dat în secolele al 
XVII-lea şi al XVIII-lea unsprezece secretari de 
stat şi un cancelar (Pontchartrain) 

1771 Ducele d’AIGUILLON (Emmanuel-Armând de C 

Vignerot du Plessis-Richelieu). Descendent din 

sora cardinalului Richelieu, Franţoise du Plessis 

1774 VERGENNES* (Charles Gravier de). Familie C 

originară din Burgundia 

1787 Contele de MONTMORIN. Veche Casă din Ai- P 

vergne, care slujeşte Coroana de mai multe se- 


* Notă la ediţia românească : Vergennes a fost una dintre figurile cele mai remar¬ 
cabile din elita de guvernământ a Franţei regale. Ambasador la Constantinopol timp 
de paisprezece ani (1754-1768), e creditat de o mare influenţă asupra guvernului 
otoman în timpul misiunii sale. Ca ministru de externe, e omul care a implicat Franţa 
în Războiul de independenţă din America de Nord şi a semnat Pacea de la Paris din 
1783, care asigura independenţa Statelor Unite. 

cole; e chiar înrudită cu Bourbonii (Gaspard de 
M., în secolul al XVI-lea, se căsătoreşte cu o 
fiică a lui Franşois de Joyeuse şi a Jeannei de 
Bourbon, sora lui Franpois de Bourbon, al optu¬ 
lea strămoş al lui Ludovic XV). O consider to¬ 
tuşi o „periferică" 

1789 Ducele de VAUGUYON. Familie din Poitou (de C 

îndepărtată origine bretonă, seniori de Quelen) 

Miniştrii de război 

1718 LEBLANC, Claude. Fiul unui procuror la Par- C 

lamentul de la Paris şi al unei surori a mareşa¬ 
lului de Bezons. Familia Leblanc este originară 
din Auxerrois 

1723 Marchizul de BRETEUIL (Franşois-Victor Le C 

Tonnelier). Familie originară din Beauvaisis, sta¬ 
bilită la Paris de două secole. Strămoşul lui Bre- 
teuil la a cincea generaţie, Jean Le Tonnelier de 
Breteuil, este consilier, notar şi secretar al re¬ 
gelui în 1580 

1726 (LEBLANC, pentru a doua oară) 

1728 D’ANGERVILLIERS (Prosper-Nicolas Bauyn). C 

Fiu, nepot şi strănepot de consilieri în Parlamen¬ 
tul de la Paris. înrudit cu Maupeou 

1740 (Marchizul de BRETEUIL, pentru a doua oară) 

1743 Contele d’ARGENSON (Marc-Pierre de Voyer C 

de Paulmy). Fiul ministrului de justiţie şi frate¬ 
le secretarului de stat la Afacerile Externe. V. mai 
sus. Şi-l asociază pe nepotul său, marchizul de 
Paulmy, în 1751 

1751 Marchizul de PAULMY (Marc-Antoine-Rene de C 

Voyer). Fiul marchizului d’Argenson, secretar 
de stat la Afacerile Străine 

1758 Mareşalul de BELLE-ISLE (Charles Fouquet). C 

Nepotul supraintendentului finanţelor condam¬ 
nat sub Ludovic XIV 

1761 (Ducele de CFIOISEUL. V., mai sus, afacerile 

străine) 

1771 Marchizul de MONTEYNARD. Veche familie C 

din Dauphine 

1774 (Ducele d’AGUILLON, pentru a doua oară, v. 

mai sus) 

1774 Contele de MUY (Louis-Nicolas-Victor de Fe- P 

lix), mareşal al Franţei. Familie originară din 
Piemont (dar bunicul mareşalului, deja director 
general al economatelor şi consilier de stat) 

1775 Contele de SAINT-GERMAIN (Claude-Louis). P 

Familie originară din regiunea Lons-le-Saunier. 

O consider periferică, deoarece provincia Fran- 
che-Comte n-a fost restituită Franţei decât în mo¬ 
mentul încheierii Păcii de la Nimegue, în 1678. 
Saint-Germain s-a născut în 1707 

1777 Prinţul de MONTBARREY (Alexandre-Ma- P 

rie-Eleonore de Saint-Mauris). Franche-Comte 

1780 Mareşalul de SEGUR. Veche nobilime din Peri- P 

gord (dar care ocupă demnităţi la Curte din se¬ 
colul al XVI-lea) 

1787 Baronul de BRETEUIL (v. mai sus) 

1787 Contele de BRIENNE, din vechea nobilime din 
Champagne 

1788 Contele de PUISEGUR, aparţine vechii nobilimi 
din Bas-Armagnac, dar care dă demnitari la Cur¬ 
te de pe vremea lui Filip cel Frumos 
(1285-1314) — l-am socotit totuşi periferic 

Miniştrii coloniilor 
(şi ai marinei ) 

1718 (FLEURIAU D’ARMENONVILLE, devenit în 

1722 ministru al justiţiei, v. mai sus) 

1722 Contele de MORVILLE, fiul precedentului 

Contele de MAUREPAS (Jean-Frederic Phelyp- 
peaux — numele se scrie în diverse feluri, Phe- 
lippeau, Phelypeaux etc. — din aceeaşi familie 
cu contele de Saint-Florentin, v., mai sus, lista 
miniştrilor de externe) 

(ROUILLE, în 1754, la Afacerile Externe, v. mai 
sus) 


O O Oh O O 



498 


ANEXE 


(MACHAULT D’ARNOUVILLE, ministru al 
justiţiei în 1750, v. mai sus) 

1757 PEYRENC DE MORAS, familie din Langue- P 

doc, protestanţi din Cevennes, de origine mo¬ 
destă 

1758 DE MASSIAC, Claude. Familie originară din P 

Cantal 

1758 LENORMAND DE MEZY, adjunct al lui Mas- C 

siac. Familie din Ile-de-France 

1758 (BERRYER, ministru al justiţiei în 1761, v. mai 

sus) 

(CHOISEUL-STAINVILLE, v„ mai sus, Afa¬ 
cerile Externe) 

(CFIOISEUL-PRASLIN, v., mai sus, Afacerile 
Externe) 

1769 TERRAY (Abatele Joseph-Marie), originar din C 

Boen, în Lyonnais 

1771 BOURGEOIS DE BOYNES, Gâtinais. 

1774 TURGOT (Anne-Robert-Jacques T., baron de 

l’Aune) Provenit dintr-o familie parlamentară 
originară din Normandia 

1774 SARTINE (Antoine-Raymond-Jean-Gualbert- P 

Gabriel de) născut la Barcelona în 1729, mort la 
Tarragona în 1801. De origine catalană 

1780 Mareşalul de CASTRIES (Charles-Eugene-Ga- P 

briei de la Croix). Languedoc 

1787 (Contele de MONTMORIN, în acelaşi timp la C 

Afacerile Externe, v. mai sus) 

1787 Contele de LA LUZERNE (de Briqueville). Fa¬ 
milie din Normandia 

Miniştrii finanţelor 
(sub titulaturi diverse: cel mai ade¬ 
sea, controlor general al finanţelor 
sau director general al finanţelor) 

1718 (Marchizul d’ARGENSON, v., mai sus, miniş¬ 

trii justiţiei) 

1720 John LAW DE LAURISTON, scoţian P 


O O 

1720 LE PELLETIER DES FORTS (Michel Robert C 

Le P. des Forts et de Saint-Fargeau). Familie ori¬ 
ginară din Mâine 

1720 LE PELLETIER DE LA HOUSSAYE, Felix. C 

Familie originară din Mantes, stabilită din se¬ 
colul al XVI-lea la Paris 

1722 DODUN (Charles-Gaspard D., marchiz d’FIer- C 

bault), fiu al unui consilier în Parlamentul de la 
Paris (Herbault, în regiunea Blois) 

1726 (LE PELLETIER DES FORTS, v. mai sus) 

1730 ORRY (Philibert Orry, conte de Vignory), fiu al C 

lui Jean Orry, născut la Paris, care a reorgani¬ 
zat finanţele lui Filip V al Spaniei; familie sta¬ 
bilită la Paris 

1745 (MACHAULT D’ARNOUVILLE, v. miniştrii C 

justiţiei) 

1754 MOREAU DE SECHELLES, familie origina¬ 
ră din Bretagne şi Artois (N.B.: după nume, nu 
pare să fie vorba de regiunea Bretaniei de lim¬ 
bă bretonă) 

1756 (PEYRENC DE MORAS, v., mai sus, miniştrii 
coloniilor) 

1757 BOULLONGUE (Jean Nicolas de), familie ori- C 

ginară de la Ponthieu 

1759 SILHOUETTE (Etienne de), familie originară P 

din Guyenne 

1759 BERTIN (Flenri-Leonard-Jean-Baptiste), născut P 

la Perigueux, fiul unui consilier în Parlamentul 
de la Bordeaux. Familie originară din Limousin 

1763 LAVERDY sau mai bine LAVERDI (Cle- C 

ment-Charles-Franşois de L., cavaler, marchiz 
de Gambaye, senior de Neuville), născut la Pa¬ 
ris în 1720, consilier în Parlamentul de la Pa¬ 
ris. Familie de îndepărtată origine milaneză 
(secolul al XVI-lea) 

1768 MAYNON DTNVAULT, Etienne. Familie sta- C 

bilită la Paris 

1769 

(Abatele TERRAY, v., mai sus, miniştrii colo¬ 
niilor) 


1774 

(TURGOT, v., mai sus, miniştrii coloniilor) 


1776 

CLUGNY (Jean-Bemard-Etienne de). Veche fa¬ 
milie din Burgundia, originar din Autun 

C 

1776 

TABOUREAU DES REAUX, Gabriel. Familie 
stabilită la Paris 

C 

1776 

NECKER (Jacques). Elveţian 

P 

1781 

JOLY DE FLEURY, Jean-Franşois. Familie 
originară din Beaune, în Burgundia, stabilită la 
Paris din secolul al XVI-lea 

C 

1783 

D’ORMESSON (Flenri-Franşois de Paule Le 
Fevre). Mare familie de parlamentari din Paris 

C 

1783 

CALONNE (Charles Alexandre de). Familie ori¬ 
ginară din Picardie 

c 

1787 

BOUVARD DE FOURQUEUX. Familie din re¬ 
giunea pariziană 

c 

1787 

LAURENT DE VILLEDEUIL. Născut la Paris. 
Familie originară din nord 

c 

1787 

LOMENIE DE BRIENNE (cu titlu de prim-mi- 
nistru). Familie originară din Limousin 

p 

1787 

LAMBERT (Charles-Guillaume). Paris. Mare 
familie de parlamentari 

c 

1788 

(NECKER, v. mai sus) 

La această listă, trebuie să-i adăugăm pe: 


1723 

— Ducele de BOURBON, care joacă rolul unui 
prim-ministru de la 1723 la 1726, şi 

c 

1726 

— Cardinalul de FLEURY, care îi succedă în 
1726 şi guvernează până la moarte, în 1743. 
Episcop de Frejus, născut la Lodeve, Flerault, 
în 1653, într-o veche familie nobilă din Langue- 
doc 

p 



B. — LISTA PREŞEDINŢILOR 
CONSILIULUI DE MINIŞTRI FRANCEZI 
(de la 1871 până la 1970)* 


Anii de 
guvernare 

Centrali (C) 

Nume sau 

Periferici (P) 

1871-73 

THIERS (Marie-Joseph-Louis-.4i7o/p/îe), născut 
la Marsilia, 14 aprilie 1797, fiul recunoscut al 
lui Marie-Louis Th., nepotul unui avocat în Par¬ 
lamentul din Provenţa; înrudit prin mama sa cu 
poeţii Andre şi Marie-Joseph de Chenier 

P 

1873-74 

BROGLIE (Albert, duce de). Familie de înde¬ 
părtată origine italiană, dă din secolul al 
XVII-lea o serie de militari de rang înalt şi de 
mari demnitari ai statului. Mama ducelui era pro¬ 
testantă (două guverne succesive) 

C 

1874-75 

Generalul de CISSEY (Ernest-Louis-Octave- 
Courtot de C.), născut la Paris, 23 decembrie 
1810. Familie nobilă din Burgundia 

C 

1875-76 

BUFFET (Louis-Joseph), născut la Mirecourt, 
Vosges, 26 august 1818. Loren 

P 

1876 

DUFAURE (Jw/es-Arinand-Stanislas), născut la 
Saujon, Charente-Inferieure, 4 decembrie 1798; 

C 


* Paradoxal, cercetarea originii familiale s-a dovedit mai laborioasă pentru politi¬ 
cienii epocii contemporane decât pentru cei din secolul al XVIII-lea, când cei mai 
mulţi miniştri aparţineau unor familii aristocratice pentru care dispunem de 
numeroase lucrări de genealogie sau dicţionare ale nobilimii. Franţa democratică pare 
să acorde doar o mică importanţă arierplanului familial al marilor ei oameni (contrar 
a ceea ce se întâmplă de exemplu în ţările anglo-saxone, unde se manifestă mereu un 
mare interes pentru background -ul familial). {Dicţionarul lui Dauzat). In orice caz, 
am ales mereu răspunsul care putea infirma ipoteza mea şi, procedând invers de cum 
am făcut pentru secolul al XVIII-lea, de fiecare dată când a existat o îndoială asupra 
originii familiei, am clasat-o printre „centrali 44 . 

1876-77 


1877 

1877 


1877-79 

1879 


1879- 80 

1880- 81 

1881-82 

1882 

1882- 83 

1883 

1883- 85 
1885-86 


din Saintonge (Un prim guvern de câteva zile, 
în 1873) 

SIMON (Franpois-Jules-Suisse, zis Jules), născut 
la Lorient, 27 decembrie 1814. Fiul unui mic ne¬ 
gustor de postavuri, originar din Meurthe. Loren 
(Al treilea guvern al lui de BROGLIE) 
Generalul de ROCFIEBOUET (de Grimaudel de 
R.) veche familie din Anjou (posedă de 600 de 
ani castelul al cărui nume îl poartă) 

(Al treilea guvern DUFAURE) 
WADDINGTON (William Henry), născut la 
Saint-Remy-sur-Avre, 11 decembrie 1826, pro- 
testant, fiul unui bogat manufacturier englez sta¬ 
bilit în Franţa, a optat pentru naţionalitatea 
franceză 

FREYCINET (Louis-Charles de Saulces de), năs¬ 
cut la Foix, Ariege, 14 noiembrie 1828. Fami¬ 
lie protestantă din sud-vest (origine mai 
îndepărtată din Dauphine) 

FERRY (/«to-Franţois-Camille), născut la 
Saint-Die, 5 aprilie 1832. Loren. Soţia lui, pro¬ 
testantă. El e „părintele" şcolii laice franceze 
GAMBETTA (Z,eo«-Michel), născut la Cahors, 
Lot, 2 aprilie 1838, fiul unui băcan de origine 
italiană 

(Al doilea guvern FREYCINET) 

DUCLERC (Charles-Theodore-Tsugene), născut 
la Bagneres-de-Bigorre, Hautes-Pyrenees, 9 no¬ 
iembrie 1812 

FALLIERES (Clement -Armând), născut la Me¬ 
zin, Lot-et-Garonne, 6 noiembrie 1841, depu¬ 
tat de Nerac. Originea numelui: după o localitate 
din Haute-Garonne (Dauzat) 

(Al doilea guvern Jules FERRY) 

BRISSON (Eugcnc-/7e«n), născut la Bourges, 31 
iulie 1835. Tatăl său, Louis-Adolphe B., vreme 
de cincizeci de ani avocat însărcinat cu proce¬ 
dura pe lângă Curtea din Bourges. Nume deri- 


P 


C 


P 


P 


P 


P 


P 


P 


C 

vat din Bres sau Bris, episcop succesor al lui 
Saint-Martin (Dauzat) 

1886 (Al treilea guvern FREYCINET) 

1886- 87 GOBLET (Rene- Mărie), născut la Aire, C 

Pas-de-Calais, 26 noiembrie 1828. Nume din Pi- 
cardia (Dauzat) 

1887 ROETVIER (Maurice), născut la Aix-en-Pro- P 

vence, 17 aprilie 1842, avocat la Marsilia, a păs¬ 
trat mereu un puternic accent sudic. Nume din 
sud-est (Dauzat) 

1887- 88 TIRARD (Pierre-Emmanuel), născut la Gene- C 

va, 27 septembrie 1827. Familie originară din 
Isere, judeţ egal împărţit între provensală şi fran- 
co-provensală; fiindcă există îndoială, o voi con¬ 
sidera „centrală" (deşi Dauzat afirmă că numele 
vine din sud-est) 

1888- 89 FLOQUET (C/iar/es-Thomas), născut la P 

Saint-Jean-Pied-de-Port, Basses-Pyrenees, 2 
octombrie 1828. Nume meridional (Dauzat). 

Mama lui, de origine bască, nepoată a mareşa¬ 
lului Flarispe, din epoca napoleoniană 

1889- 90 (Al doilea guvern TIRARD) 

1890- 92 (Al patrulea guvern FREYCINET) 

1892 LOUBET (Emile), născut la Marsanne, Drome, P 

31 decembrie 1838, avocat la Montelimar, pri¬ 
mar al oraşului, consilier general în departamen¬ 
tul Drome. Nume: derivare occitană din Ioup 
(Dauzat) 

1892- 93 R1BOT (Alexandre- Felix-Joseph), născut la P 

Saint-Omer, 7 februarie 1842. Protestant. (Două 
guverne succesive) 

1893 DUPUY (Charles- Alexandre), născut la Puy, P 

Haute-Loire, 5 noiembrie 1851. Fiul unui por¬ 
tărel de la prefectura din Puy. Nume: poate să 

fre din Masivul Central (Dauzat) 

1893- 94 CASIMIR-PERIER (Jgaw-Paul-Pierre), născut C 

la Paris, 8 noiembrie 1847, fiu al lui Auguste Ca- 
simir-Perier, ministru sub Thiers, nepot de fiu 
al lui Casimir Perier, ministru al lui Ludovic-Fi- 

lip şi strănepot al lui Claude Perier, bogat fabri¬ 
cant de pânzeturi din Grenoble, deputat în Cor¬ 
pul Legislativ în anul VIII (al calendarului 
revoluţionar, introdus în 1793) 

1894- 95 (Al doilea şi al treilea guvern DUPUY) 

1895 (Al treilea guvern RIBOT) 

1895- 96 BOURGEOIS (Z,eo«-Victor-Auguste), născut la C 

Paris, 29 mai 1851. Nume dat, în general, în pro¬ 
vinciile din nord 

1896- 98 MELINE (Felix-Ju/es), născut la Remiremont, P 

Vosges, 20 mai 1838. Nume loren 

1898 (Al doilea guvern BRISSON) 

1898- 99 (Al patrulea şi al cincilea guvern DUPUY) 

1899- 1902 WALDECK-ROUSSEAU (Pierre-Marie-Emest), C 

născut la Nantes, 2 decembrie 1846, fiul lui Rene 
Valdec-Rousseau zis Waldeck-Rousseau, repre¬ 
zentant al poporului în 1848. Familie originară 
din Saintonge 

1902-05 COMBES (Emile), născut la 6 septembrie 1835 P 

la Roquecombe, Tam. Fiul unui croitor devenit 
ţesător. Studii la Micul seminar din Castres şi 
la Marele seminar din Albi. Nume din sud, din 
Masivul Central şi din regiunea lyoneză (Dau- 
zat)* 

1905- 06 (Al doilea şi al treilea guvern ROUVIER) 

1906 SARRIEN (Jean-Marie-Ferdinand), născut la 15 C 

octombrie 1840 la Bourbon-Lancy, Saone-et- 
Loire. Avocat, primar al oraşului natal. Neavând 
amănunte despre familia sa, o consider originară 
din Burgundia 

1906- 09 CLEMENCEAU (Georges), născut la Mouille- C 

ron-en-Pareds, Vendee, 28 septembrie 1841. Pro¬ 
venit dintr-o familie de republicani din Vendee 
(lucru pe atunci excepţional) 

1909-11 BRIAND (Aristide), născut la Nantes, 1862. Fiul C 

unui hangiu de origine bretonă. Nume de fami¬ 
lie breton, dintr-o rădăcină galică. Totuşi, ascen¬ 
denţa paternă pare să fi fost stabilită la Suce în 

Loire-Inferieure, în afara Bretaniei de „limbă 
bretonă". O voi considera deci „centrală" 

1911 MONIS (Emest), născut în 1846 la Châteauneuf, C 

Charente. Avocat la Cognac. Neavând detalii 
despre familia sa, o voi considera „centrală" 

1911- 12 CAILLAUX (Joseph), născut la Le Mans în C 

1863. Tată politehnician, ministru în 1877. Bu¬ 
nic avocat la Orleans. Străbunic băcan la Char- 
tres. Prin mamă, nepot al unui bancher protestant 

1912- 13 POINCARE (Raymond), născut la Bar-le-Duc P 

în 1860. Loren 

1913 (Al treilea şi al patrulea guvern BRIAND) 

1913 BARTHOU (Louis), născut în 1862 la Olo- P 

ron-Sainte-Marie, Basses-Pyrenees. Familie de 
origine modestă, tată negustor de articole de fie¬ 
rărie, bunicul fierar. Nume din sud, provenit din 
„barthe": broussaille „mărăcine", buisson „tu¬ 
fiş, crâng" (Dauzat)* 

1913- 14 DOUMERGUE (Gaston), născut la Aigues-Vives, p 

Gard, în 1863. Protestant din sud 

1914 ( Al patrulea guvern RIBOT) 

1914- 15 VIVIANI (Rene), născut în 1862 în Algeria, la P 

Sidi-Bel-Abbes. Lipsesc informaţiile despre ori¬ 
ginea familiei sale. Numele este italian sau cor- 
sican (Dauzat). (Două guverne succesive) 

1915- 17 (Al cincilea şi al şaselea guvern BRIAND) 

1917 (Al cincilea guvern RIBOT) 

1917 PAINLEVE (Paul), născut în 1863 la Paris, din C 

părinţi parizieni, dar a căror ascendenţă este li¬ 
muzină şi bretonă. îl trec totuşi la „centrali". 

(Painleve a fost un mare matematician) 

1917-20 (Al doilea guvern CLEMENCEAU) 

1920 MILLERAND (Alexandre), născut în 1859 la C 

Paris. Nume din regiunea pariziană (Dauzat). 

* Notă la ediţia românească : ministru de externe în 1934, va fi ucis la Marsilia 
în 1934 de ustaşii croaţi odată cu regele Alexandru al Iugoslaviei. 

1920-21 


1921- 22 

1922- 24 
1924 


1924-25 


1925 

1925- 26 

1926 

1926- 29 
1929 
1929-30 


1930 


1930 

1930-31 


(Două guverne succesive) Mamă evreică; după 
legea ebraică, ar fi trebuit să-l trec „periferic"! 
LEYGUES (Jcan-CIaude- Georges ), născut la P 
Villeneuve-sur-Lot în 1857. Nume din sud-vest 
(Dauzat) 

(Al şaptelea guvern BRIAND) 

(Al doilea şi al treilea guvern POINCARE) 
FRANţOIS-MARSAL (Frederic), născut în C 
1872. Prim-ministru cinci zile, în momentul de¬ 
misiei preşedintelui Millerand. Nume din Can- 
tal. Fără detalii despre familia lui. Având 
îndoieli, îl consider „central" 

F1ERRIOT (Edouard), născut la Troyes, 5 iulie C 
1872, fiu al unui ofiţer. Bunic de origine foarte 
modestă, din Vosges (am spus totuşi că încetez 
să-i consider ca aparţinând unei provincii peri¬ 
ferice pe lorenii născuţi la mai bine de o sută de 
ani după ataşarea provinciei la Franţa — şi cu 
atât mai mult când, aşa cum e cazul cu Flerriot, 
familia a părăsit provincia de două generaţii) 

(Al doilea şi al treilea guvern PAINLEVE) 

(Al optulea, al nouălea şi al zecelea guvern 
BRIAND) 

(Al doilea guvern HERRIOT) 

(Al patrulea şi al cincilea guvern POINCARE) 

(Al unsprezecelea guvern BRIAND) 

TARDIEU (Andre), născut la Paris în 1876, în- C 
tr-o veche familie burgheză pariziană, care a dat 
din secolul al XVIII-lea un şir de artişti renu¬ 
miţi, sculptori, gravori şi pictori 
CFIAUTEMPS (Camille), născut la Paris în P 
1885. Familie din Savoia. Tată deputat în Hau- 
te-Savoie şi fost ministru 
(Al doilea guvern TARDIEU) 

STEEG (Jules-Joseph-Theodore), născut la Li- P 
boume în 1868. Fiu al unui pastor protestant, de¬ 
putat de Versailles 1881-1886, el însuşi fiu al 
unui muncitor prusian imigrat. 

1931- 32 LAVAL (Pierre), născut în 1883 la Châtillon, P 

Puy-de-Dome, Auvergne. (Trei guverne succe¬ 
sive) 

1932 (Al treilea guvern TARDIEU) 

1933 (Al treilea guvern HERRIOT) 

1932- 33 PAUL-BONCOUR (Joseph), născut în 1873 la C 

Saint-Aignan, Loir-et-Cher. Fără detalii. Negăsind 
indicaţii asupra familiei, îl consider „central" 

1933 DALADIER (Edouard), născut în 1884 la Car- P 

pentras. Vaucluse. Fiu al unui brutar din Carpen- 
tras. Nume care se găseşte în Vaucluse şi 
Roussillon (Dauzat) 

1933 SARRAULT (Albert), născut în 1872 la Bordeaux, P 

nume din sud-vest (Dauzat) 

1933- 34 (Al doilea guvern CHAUTEMPS) 

1934 (Al doilea guvern DALADIER) 

1934 (Al doilea guvern DOUMERGUE) 

1934- 35 FLANDIN (Pierre-Etienne), născut în 1889 la C 

Paris. Tatăl lui, născut la Paris în 1853, senator 
al Indiei franceze. Bunicul, dr. Charles Flandin, 
membru al Academiei de Medicină. Nume din 
nord, deformare a lui Flandrin — adică origi¬ 
nar din Flandra (Dauzat) 

1935 BOUISSON (Femand), născut în 1874 la Con- P 

stantine, Algeria. Transplantat ulterior la Aubagne. 

Nume din sud (Dauzat) 

1935- 36 (Al patrulea guvern LAVAL) 

1936 (Al doilea guvern SARRAUT) 

1936- 37 BLUM (Leon), născut în 1872 la Paris. Prove- P 

nit dintr-o familie israelită din Alsacia (nume¬ 
le la naştere Garfunkelstein) 

193 7-3 8 (Al treilea şi al patrulea guvern CFIAUTEMPS) 

1938 (Al doilea guvern BLUM) 

1938^10 (Al treilea şi al patrulea guvern DALADIER) 

1940 REYNAUD (Paul), născut în 1878 la Barcelon- P 

nette, Basses-Alpes. Familia emigrată temporar 
în Mexic 

1940 Mareşalul PETAIN (Philippe), născut în 1856 C 

la Cauchy-â-la-Tour, Pas-de-Calais. Nume ori¬ 
ginar din Artois (Dauzat) 

1940 (LAVAL) 

1941 (FL ANDIN) 

1941^42 Amiralul DARLAN (Franţois), născut în 1881 la P 

Nerac, Lot-et-Garonne. Nume din sud (Dauzat) 

1943- 44 (LAVAL) 

1944- 46 Generalul de GAULLE. Trebuie considerat C 

„central", în pofida posibilităţii unei îndepărta¬ 
te origini flamande (Dauzat: nume calchiat după 
flamandul Van de Walle „du rempart", variantă 
semifrancizată de Waulle). Există un Gaspard 
de Gaulles căpitan-castelan de Cuisery, înnobilat 
în 1571 (cf. Jean Gonnet, Les origines bour- 
guignonnes du General de Gaulle, Châlons, 

1945). La începutul secolului al XVII-lea, un Ni- 
colas de Gaules, consilier în Parlamentul din Bour- 
gogne. în 1626, un Gaspard de Gaulle, 

Escuvei; sieur de Remilly, gendarme de la Com- 
pagnie de la Reyne „senior de Remilly, şef de 
trupă din Suita Reginei". Dar filiaţia neîntrerup¬ 
tă nu poate fi datată decât de la 1713, de la un An- 
toine de Gaulles, din Châlons-sur-Mame. Să 
adăugăm că în secolul al XVIII-lea, persoane cu 
numele de Gaulle apăreau în Normandia, în 
Champagne şi la Paris. (Din întâmplare, încer¬ 
când să regăsesc adresa lui Alexandru Ioan Cuza 
pe când era student la Paris, am găsit în Arhi¬ 
vele Oraşului Paris un de Gaulle artist-pictor, do¬ 
miciliat în anii 1840 la nr. 174 din rue de 
1 ’Universite) 

1946 GOUIN (Felix), născut în 1884 la Peypin, P 

Bouches-du-Rhone. Marsiliez 

1946 BIDAULT (Georges), născut în 1899 la Mou- C 

lins, Allier. Familie originară de la periferia ţi¬ 
nutului Morvan, în departamentele Saone-et-Loire 
şi Nievre. Regiune dialectală oi'l din nordul 
Franţei 

1946^7 (Al treilea guvern BLUM) 

1947 RAMADIER (Paul), născut în 1888 la La Ro- P 

cheile. Familie originară din sud 

1947 (Leon BLUM neînvestit) 

1947- 48 SCHUMAN (Robert), născut la Luxemburg în P 

1886. Familie originară din Lorena de Nord 

1948 MĂRIE (Andre), născut la Flonfleur, în 1897. C 

Fiul unui institutor. Nu există detalii 

1948 (Robert SCF1UMAN, neînvestit) 

1948- 49 QUEUILLE (Flenri), născut la 1884 la Neu- P 

vic-d’Ussel, Correze. Nume de localitate în 
Puy-de-Dome (Dauzat). (Două guverne succe¬ 
sive) 

1949- 50 (Al doilea guvern BIDAULT) 

1950 (Al treilea guvern QUEUILLE) 

1950- 51 PLEVEN (Rene), născut în 1901 la Rennes. Fa- P 

milie de origine bretonă 

1951 (Georges BIDAULT, neînvestit) 

1951 MOLLET (Guy), născut în 1905 la Flers, Orne C 

(neînvestit) 

1951 PETSCFIE (Maurice), născut la Paris în 1895, P 

fiu şi nepot de „tehnocraţi" loreni. Familie pro¬ 
testantă, originară la a treia generaţie din Wis- 
sembourg (Bas-Rhin). Conform tradiţiei 
familiale, de îndepărtată origine ungară. De ase¬ 
menea, protestant dinspre partea maternă (Bru- 
niguel, veche familie protestantă din Cevennes). 
(Neînvestit) 

1951 MAYER (Rene), născut la Paris în 1895. Fami- P 

lie israelită 

1951 (Georges BIDAULT, neînvestit) 

(Paul REYNAUD, neînvestit) 

(Maurice PETSCFIE, neînvestit) 

1951- 52 (Al doilea guvern PLEVEN, cu două remanieri) 

1952 PINEAU (Christian), născut la Chaumont, în C 

1904 (neînvestit) 

1952 SOUSTELLE (Jacques), născut în 1912 la P 

Montpellier. Nume de localitate în Gard (Dau- 
zat), (neînvestit) 

(Paul REYNAUD, neînvestit) 

(Georges BIDAULT, neînvestit) 

1952 DELBOS (Yvon), născut în 1885 la Thonat, P 

Dordogne, fiul unui institutor. Nume: formă 
meridională a lui Dubois (Dauzat). (Neînvestit) 

1952 FAURE (Edgar), născut în 1908 la Beziers, fiul P 

unui colonel medic. Nume: forma cea mai răs¬ 
pândită a lui Fevre în dialectele sudice (Dauzat). 

(Un anumit mister a planat asupra originii fa¬ 
miliale a lui Edgar Faure, întreţinut poate de el 
însuşi, pentru a face uitată în regiunea Jura origi¬ 
nea lui meridională, trădată totuşi de accentul 
său. S-a spus chiar despre el că este „de origi¬ 
ne evreiască şi străină". Biograful lui (Jean Sar- 
rus, Edgar Faure) s-a străduit să respingă aceste 
alegaţii: bunicul dinspre tată era învăţător în 
Aude, bunicul dinspre mamă, viticultor în He- 
rault) 

1952 (Paul REYNAUD, răsturnat) 

1952 (Rene PLEVEN, răsturnat) 

1952 PINAY (Antoine), născut în 1891 la Saint-Sym- C 

phorien-sur-Coise, Rhone. 

1952 (Jacques SOUSTELLE, neînvestit) 

(Georges BIDAULT, neînvestit) 

1953 (Al doilea guvern Rene MAYER) 

1953 (Paul REYNAUD, neînvestit) 

1953 MENDES-FRANCE (Pierre), născut la Paris în P 

1907. Familie de origine evreiască din Portuga¬ 
lia (neînvestit). 

1953 (Georges BIDAULT, neînvestit) 

1953 (Andre MĂRIE, neînvestit) 

1953- 54 LANIEL (Joseph), născut în 1889 la Vimoutiers, C 

Orne. Nume din Normandia (Dauzat). 

1954- 55 (Pierre MENDES-FRANCE) 

1955 (Christian PINEAU, neînvestit) 

1955- 56 (Al doilea guvern Edgar FAURE) 

1956- 57 (Al doilea guvern Guy MOLLET) 

1957 BOURGES-MAUNOURY (Maurice), născut în 

1914 la Luisant, Eure-et-Loir. Familia din par¬ 
tea tatălui (la generaţia bunicului) originară din 
Moustier, Dordogne. Prin mamă, înrudit cu ma¬ 
reşalul Maunoury 

1957 (Antoine PINAY, neînvestit) 

1957 (Guy MOLLET, neînvestit) 

1957- 58 GAILLARD D’AIME (Felix), născut la Paris în 

1919. Tatăl, inginer în industria minieră. Fami¬ 
lie originară din regiunea Barbezieux, Charente. 
Viticultori şi neguţători în Cognac 

1958 PFIMLIN (Pierre), născut în 1907 la Roubaix. 

Alsacian 


1958 (Generalul de GAULLE, pentru a doua oară, 

apoi preşedinte al Republicii sub noua Consti¬ 
tuţie)* 

1959-62 DEBRE (Michel), născut în 1911 la Paris. Fa¬ 
milie de origine evreiască, bunicul patern, ra¬ 
bin 

1962-68 POMPIDOU (Georges), născut în 1911 la 
Montboudif, Cantal, din Auvergne. Preşedinte 
al Republicii din 1969 

1968-69 COUVE DE MURVILLE (Maurice), născut în 

1907. Reims. Familie protestantă, de origine cre¬ 
olă, din Insula Mauritius 

CHABAN-DELMAS (Jacques-Pierre-Michel DELMAS, 
zis), născut în 1915 la Paris, bordelez. Nume din 
sud 


P 


C 


P 


P 


P 


P 


P 


* Conform Constituţiei din 1958, puterea supremă, în realitate ca un drept, aparţine 
preşedintelui Republicii; dar cei doi preşedinţi ai celei de a V-a Republici, fiind număraţi 
o dată ca preşedinţi ai Consiliului, nu mai figurează a doua oară pe listă. 



ANEXA VI 


LISTA PRIM-MINIŞTRILOR BRITANICI 
(de la 1721 până în 1970) 


(Această listă este de fapt aceea a prim-lorzilor Trezoreriei — care aveau 
în general şi rol de prim-miniştri înainte de 1905 — şi a prim-miniştri- 
lor când prim-ministrul nu era prim-lord al Trezoreriei) 


Centrali (C) 

Date Nume sau 

Periferici (P) 

1721 WALPOLE (Robert, prim-conte de Oxford), C 

născut la Houghton, în Norfolk, în 1676. Stră¬ 
moşul lui, Calibut Walpole, deja în Norfolk. Bu¬ 
nicul şi tatăl, activi în politică 

1742 Contele de WILMINGTON (Spencer Compton), q 

născut în 1673 (?), al treilea fiu al contelui de 
Northampton şi strănepot al primului-conte de 
Northampton (sfârşitul secolului al XVI-lea-în- 
ceputul secolului al XVII-lea) 

1743 PELHAM (Henri), născut în 1696, fratele me- C 

zin al ducelui de Newcastle. Foarte veche fami¬ 
lie din Hertfordshire. Baronia de Pelham deja 

în posesia familiei sub Eduard I, în secolul al 
XlII-lea 

1754 Ducele de NEWCASTLE (Thomas Pelham C 

Holles), născut în 1693. Fratele precedentului, 
moştenitor al unei imense averi atât din partea 
mamei, cât şi din partea tatălui. însurat cu Lady 
Henriette Godolphin, fiica lordului Godolphin 
(care jucase un rol de frunte sub trei regi, la sfâr¬ 
şitul secolului al XVII-lea şi începutul secolu- 

lui al XVIII-lea) şi nepoata de fiică a lui Marl- 
borough 

1756 Ducele de DEVONSHIRE (William Cavendish, C 

al patrulea duce de D.). Veche familie engleză. 

Primul strămoş atestat, Sir John Cavendish, a 

fost ucis în răzmeriţa ţărănească de la Bury St. 

Edmunds în 1381 (îl ia pe William Pitt în gu¬ 
vern) 

1757 (Ducele de NEWCASTLE pentru a doua oară, 
cu W. Pitt) 

1762 Contele de BUTE (John Stuart, al treilea conte P 

de B., 1713-1792). Scoţian. Aflat la putere nu¬ 
mai câteva luni. Nepopular pentru că era favo¬ 
ritul regelui George III, pentru că era partizanul 

păcii şi de asemenea, după cum spun unii isto¬ 
rici, pentru că era scoţian 

1763 GRENVILLE (George, 1712-1770), fratele C 

mezin al lordului Temple. Familie din Buckin- 
ghamshire. (Fără legătură de rudenie cu mare¬ 
le navigator din secolul al XVI-lea, Richard 
Grenville, vărul lui Sir Walter Raleigh) 

1765 Marchizul de ROCKINGHAM (Charles Watson C 

Wentworth, al doilea marchiz de R., 
1730-1780). Strămoşul lui la a şasea generaţie 

era stabilit la Rockingham Castle în 1584 

1766 Ducele de GRAFTON (Augustin Henry Fitzroy, C 

al treilea duce de G., 1735-1811), fiul natural 

al regelui Carol II şi al Barbarei Villiers, duce¬ 
să de Cleveland. Prim-lord al Trezoreriei, în timp 
ce William Pitt devine prim-ministru 
1766 William PITT, Conte de Chatham, prim-minis- C 

tru, „omul forte“ al Războiului de şapte ani. Năs¬ 
cut în 1708, nepotul lui Thomas Pitt (1653-1726), 
care s-a îmbogăţit din comerţul Companiei In- 
diilor Orientale şi a fost guvernator de Madras; 
originar din Blandford în Dorset 

1770 Lordul NORTH (Frederik North, mai târziu al C 

doilea conte de Guilford). Titlu de baron North 
creat în 1554 pentru Edward North, fiu al unui 
cetăţean din Londra, Roger North 

1782 (Marchizul de ROCKINGAM, pentru a doua 

oară) 

1782 Contele de SHELBURN (William Petty Fitzmau- C 
rice, conte de SH., mai târziu marchiz de Lands- 
downe). Petty, familie engleză, beneficiară, la 
sfârşitul secolului al XVII-lea, de proprietăţi ir¬ 
landeze confiscate. Membrii familiei Fitzmaurice, 
stabiliţi în Irlanda din secolul al XV-lea 

1783 Ducele de PORTLAND (William Henry Caven- C 

dish Bentinck, al treilea duce de Portland, 
1738-1809). Vezi, mai sus, pentru Cavendish, la 
ducele de Devonshire. Bentinck, veche familie din 
Gueldra, în Ţările de Jos. Străbunicul celui de-al 

treilea duce, venit din Olanda cu Wilhelm de Ora- 
nia, devine conte de Portland în 1689, negocia¬ 
tor al păcii de la Ryswick în 1679 (In acelaşi timp, 
prim-ministru: Lord NORTF1, vezi mai sus) 

1783 William PITT (1759-1806), fiul primului Wil- C 

liam Pitt şi al unei Grenville 

1801 ADDINGTON (Henry A., mai târziu viconte C 

Sidmouth, 1757-1844). Fiul unui medic. Buni¬ 
cul, primul care „trece linia“ între yeoman şi no¬ 
bilul de ţară. Familie atestată în Oxfordshire din 
secolul al XVI-lea 

1804 (William PITT, pentru a doua oară) 

1806 Lordul GRENVILLE (William Wyndham Gren- C 

viile, baron, 1759-1834). Fiul primului-minis- 

tru George Grenville 

1807 (Ducele de PORTLAND, pentru a doua oară) 

1809 Spencer PERCEVAL (1762-1812). Al doilea fiu C 

al lui John Perceval, al doilea conte de Egmont. 

Familie de baroneţi englezi cu pământuri în 
Irlanda 

1812 Contele de LIVERPOOL (Robert Bank Jenkin- C 

son, al doilea conte L., 1770-1828). Englez. 
Descendent din Anthony Jenkinson, primul en¬ 
glez care a pătruns în Asia Centrală, în 1558 

1827 George CANNING (1770-1827), fiul unui no- C 

bil englez din comitatul Londonderry, în Irlan¬ 
da de Nord 

1827 Vicontele GODERICH (Robinson Frederik John, C 

mai târziu primul conte de Ripon 1782-1859). 

Fiul lui Thomas Robinson, al doilea conte de 
Grantham. Englez. Deja un strămoş, primar de 
York sub Elisabeta I. (Numeroşi demnitari în fa¬ 
milie, diplomaţi, amirali etc.) 

1828 Ducele de WELLINGTON (Arthur Wellesley, C 

primul duce de W., 1769-1852). învingătorul de 

la Waterloo. Englez din Irlanda. Bunicul, Ri- 
chard Colley, prim-baron Momington, luase nu¬ 
mele de Wesley (ortografiat mai târziu Wellesley), 
ca urmare a moştenirii unei rude, ea însăşi rudă 
îndepărtată cu John Wesley, fondatorul metodis- 
mului 

1830 Contele GREY (Charles, al doilea conte G., C 

1764-1845). Fiul generalului Sir Charles Grey, 
primul-conte Grey de Howick. Familie origina¬ 
ră din Northumberland 

1834 Vicontele MELBOURNE (William LAMB, al C 

doilea viconte M., 1779-1848). Englez. Buni¬ 
cul lui, Sir Matthew Lamb, deputat de Peterbo- 
rough, în Northamptonshire, din 1747 

1835 Sir Robert PEEL (1788-1850), al doilea baro- C 

net, nepotul lui Robert Peel care a făcut averea 
familiei creând o manufactură de stambă în Lan- 
cashire. Familie venită în secolul al XVII-lea din 
Yorkshire în Lancashire 

1835 (Vicontele de MELBOURNE, pentru a doua 
oară) 

1836 (Sir Robert PEEL, pentru a doua oară) 

1846 Lordul John RUSSEL, mai târziu primul conte C 

Russel (1792-1878), născut la Westminster, al 
treilea fiu al lui John Russel, al şaselea duce de 
Bedford. Primul-duce, William Russel „Patrio¬ 
tul" (1639-1683), era fiul celui de-al cincilea 
conte Russel. (Bedford, în Anglia) 

1852 Lordul DERBY (Edward George Geoffrey Smith C 

Stanley, 1799-1869, al paisprezecelea conte de 
Derby). Primul conte de Derby (în Anglia) tră¬ 
ia la sfârşitul secolului al XV-lea 

1852 Contele de ABERDEEN (George Hamil- P 

ton-Gordon, al patrulea conte de Aberdeen, 
1784-1860). Veche familie scoţiană 

1855 Vicontele PALMERSTON (Elenry John Temple, C 

al treilea viconte P., 1784-1865). Familie origi¬ 
nară din Warwickshire, posedând proprietăţi în 
Irlanda din secolul al XVI-lea 

1865 (Contele RUSSEL, pentru a doua oară) 

1866 (Contele DERBY, pentru a doua oară) 

1868 DISRAEL1 (Benjamin, mai târziu lord Beacons- P 

field, 1804-1881). Bunicul lui, Benjamin d’Is- 
raeli, originar din Cento în Italia, se stabileşte 
în Anglia în 1748, naturalizat în 1801. Familie 
de origine evreiască 

1868 GLADSTONE (William Ewart, 1809-1898). P 

Scoţian şi din partea tatălui, şi din partea ma¬ 
mei. Bunicul, îmbogăţit din comerţul cu grâne 
la Leith (lângă Edinburgh). Tatăl, John Gladstone, 
stabilit la Liverpool, membru al Parlamentului, 
baronet 

1874 (DISRAELI, pentru a doua oară) 

1875 (GLADSTONE, pentru a doua oară) 

1885 Sir STAFFORD NORTHCOTE, mai târziu pri- C 

mul conte de Iddesleigh (născut la Londra în 
1818). Nume din Anglia (împreună cu marchi¬ 
zul de Salisbury, ca prim-ministru) 

1885 Marchizul de SALISBURY (Robert Arthur Tal- C 

bot Gascoyne-Cecil, al treilea marchiz de S., 
1830-1903). Ascendent: Robert Cecil, prim-con- 

te Cecil, m. 1612, văr primar cu Francis Bacon 

1886 (GLADSTONE, pentru a treia oară) 

1887 (Marchizul de SALISBURY, pentru a treia oară) 

1888 W. H. SMITH (născut la Londra, în 1825). Fiul C 

unui industriaş londonez (împreună, ca prim-mi- 
nistru, cu marchizul Salisbury) 

1891 BALFOUR (Arthur James, prim-conte Balfour, p 

1848-1930). Tatăl lui, Sir James Maitland Bal¬ 
four of Whittingehame, în Haddingtonshire, în 

Scoţia. Dar mama lui, Lady Blanche Gascoyne- 
Cecil este o soră a marchizului de Salisbury 
(împreună cu marchizul de Salisbury, ca 
prim-ministru) 

1892 (GLADSTONE, pentru a patra oară) 

1894 Contele de ROSEBERY (Archibald Philip C 
Primrose, al cincilea conte de R., 1847-1929). 

Fiul lordului Dalmery. Mama lui, descendentă 
din Stanhope la a cincea generaţie 

1895 (BALFOUR, pentru a doua oară, împreună cu, 
în calitate de prim-ministru, marchizul de Sa¬ 
lisbury. El însuşi prim-ministru din 1902) 

1905 Sir Henry CAMPBELL-BANNERMAN P 

(1836-1908). Al doilea fiu al lui Sir James Camp¬ 
bell of Stracathro, Forfarshire, Lord Provost de 
Glasgow. Familie scoţiană. Sir Flenry preia nu¬ 
mele de Bannerman (Anglia) la moartea unui 
unchi dinspre mamă 

1908 ASQU1TH (Herbert Henry Asquith, prim- Q 

conte de Oxford şi Asquith, 1852-1928). Fami¬ 
lie provenită din mica burghezie din Yorkshire 

1916 Lloyd GEORGE (David, primul conte Lloyd P 

George of Dwyfor, 1863-1945). Galez de 
origine ţărănească. Foarte ataşat de particularis¬ 
mul galez 

1922 BONAR LAW (Andrew, 1858-1923), născut în p 

New Brunswick, în Canada, din părinţi de origi¬ 
ne scoţiană. El însuşi educat la Glasgow din co¬ 
pilărie 

1923 Stanley BALDWIN (născut la Bewdey, Worces- C 

tershire, în 1867). Ascendenţă engleză din par¬ 
tea mamei: tatăl, mare industriaş, străbunicul, 
originar din Shropshire, Anglia. Ascendenţă sco¬ 
ţiană, galeză şi irlandeză prin mama sa 

1924 RAMSAY MACDONALD (James), născut în p 

1866 la Lossie Mouth în Scoţia. Origine scoţia¬ 
nă ţărănească 

1924 (Stanley BALDWIN, pentru a doua oară) 

1925 (Ramsay MACDONALD, pentru a doua oară) 

1926 

(Stanley BALDWIN, pentru a treia oară) 


1937 

Neville CHAMBERLAIN (1869-1940). Fiul lui 
Joseph Chamberlain şi fratele lui Austin Cham- 
berlain, amândoi lideri conservatori. Familie bur¬ 
gheză originară din Wiltshire, în sudul Angliei 

C 

1940 

CF1URCF1ILL (Sir Winston Leonard Spencer 
Churchill). Descendent direct din ducele de 
Marlborough. Spencer Churchill, veche familie 
nobilă din Anglia. Mama sa, Jennie, fiica lui Leo¬ 
nard Jerome, din New York 

C 

1945 

ATTLEE (Clement Richard, mai târziu pri- 
mul-conte Attlee, născut la Londra în 1883). Fiul 
unui avocat din Londra. (N-am putut determi¬ 
na mai departe în timp originea familiei) 

nedeterminat 

1951 

(Winston CHURCF1ILL, pentru a doua oară) 


1955 

EDEN (Sir Anthony E.), născut în 1897 la Win- 
delstone Flall, în comitatul Durham, Anglia. Fa¬ 
milie engleză, baroneţi din 1672 

c 

1957 

MACMILLAN (Harold, născut la Londra, 
1894). Aparţine unei familii de mari editori de 
origine scoţiană. Averea familiei, făcută de bu¬ 
nicul şi unchiul primului-ministru; erau de ex¬ 
tracţie ţărănească din insula Arran. H.M. s-a 
căsătorit cu lady Dorothy Evelyn Cavendish, 
fiica celui de-al nouălea duce de Devonshire 

p 

1963 

Sir Alee DOUGLAS HOME (Alexander Frede- 
rik, al paisprezecelea conte Home, născut în 
1903). Veche familie nobilă scoţiană (căreia i-a 
aparţinut şi filozoful Hume) 

p 

1964 

WILSON (Harold), născut la Huddersfield în 
1916. Strămoşi ţărani din Rievaulx în Yorkshire 

c 

1970 

HEATH (Edward), născut la 9 iulie 1916 la 
Broadstairs, în Kent. Strămoşul, Edward Heath, 
marinar paznic al coastelor, venit în Kent din 
Cornwall la începutul secolului al XlX-lea 

c 

LISTA PRIM-MINIŞTRILOR RUŞI 
(de la 1905 la 1917) 


Centrali (C) 

Perioade / Nume sau 

Periferici (P) 

octombrie 1905-aprilie 1906 

WITTE (contele Serghei Iulievici). Născut în 1849 la Tiflis, C 
fiul unui înalt funcţionar. Familia dinspre tată de origine olan¬ 
deză, stabilită în ţările baltice, înainte de anexarea lor de că¬ 
tre Rusia sub Petru cel Mare. Prin bunica lui dinspre mamă, 
descendent al familiei princiare Dolgomki 

aprilie-iulie 1906 

GOREMAKIN (Ivan Longhinovici). Familie nobilă din Ru- C 
sia. Unul dintre strămoşii lui Ivan Longinovici Goremâkin a 
fost aghiotant al lui Petru cel Mare 

iulie 1906-septembrie 1911 

STOLAPIN (Piotr Arkadievici). Familie nobilă din Rusia (re- C 
giunea Ţver), atestată din secolul al XVI-lea 

septembrie 191 l-ianuarie 1914 

KOKOVŢOV (contele Vladimir Nikolaevici, 1853-1942). C 
Familie foarte probabil rusă 

ianuarie 1914-ianuarie 1916 

GOREMAKIN (Ivan Longhinovici). Pentru a doua oară C 

ianuarie 1916-noiembrie 1916 

STRUMER (Boris Vladimirovici, 1849-1917). Fiul unui că- C 
pitan din Tuia, de origine germană 

noiembrie-decembrie 1916 

TREPOV (Aleksandr Fedorovici, născut în 1863). Tatăl lui, C 
Fedor Fedorovici Trepov, născut în 1809, înnobilat în 1867, 
era fiul natural al unui ofiţer de origine germană, Friedrich 
Wilhelm von Steuger 

decembrie 1916-martie 1917 

GOLIŢÂN (prinţul Nikolai Dmitrievici). Nobilime rusă foar- C 
te veche 

LISTA MINIŞTRILOR DE EXTERNE AI RUSIEI 

(de la 1818 la 1917) 


Centrali (C) 

Ani Nume sau 

Periferici (P) 


1818-1856 NESSELRODE (contele Karl Vasilievici, C 
1780-1862). Născut la Lisabona, unde tatăl său 
era ambasador al Rusiei. Familie nobilă din Re- 
nania 

1856-1892 GORCIAKOV (prinţul Aleksandr Mihailovici, C 
1798-1883). Veche familie nobilă descendentă 
din Rurikizi 

1882-1895 DE GIERS (Nikolai Karlovici, 1820-1895). No- C 
bilime suedeză din Finlanda 

1896 LOB AN OV-ROSTOVSKI (prinţul Aleksei Bo- C 

risovici, 1824-1896). Descinde din Rurikizi 
1897-1900 MURAVIOV (contele Mihail Nikolaievici, C 
1845-1900). Veche familie nobilă din Riazan, 
instalată la Novgorod, la sfârşitul secolului al 
XV-lea, de către marele-duce al Moscovei 
1900-1906 LAMSDORFF (contele Vladimir Nikolaievici, C 
1845-1907). Fiul generalului conte Nikolai 
Lamsdorff, nepotul contelui Matei Lamsdorff, 
tutorele lui Nicolae I. Veche familie de baroni 
baltici, în serviciul Rusiei de la anexarea Leto¬ 
niei de către Petru cel Mare. Conţi ruşi în 1817 
1906-1910 IZVOLSKI (Aleksandr Petrovici, 1856-1919). C 
Nobilime provincială rusă, de îndepărtată ori¬ 
gine poloneză (1462). Prin mama lui, strănepot 

al prinţului Yashvill, unul dintre conspiratorii 
care l-au asasinat pe Pavel I în 1801 

1910-1916 SAZONOV (Serghei Dimitrievici 1861-1927). C 
Familie de „Ruşi Mari“ din Moscova (posedând 
terenuri recent achiziţionate în gubernia Grod- 
no) 

1916-1917 POKROVSKI (N.N.). Foarte probabil rus (după C 
nume) 

LISTA MEMBRILOR BIROULUI POLITIC 
(de la 1917 până în 1966) 


Centrali (C) 

Date / Nume sau 

Periferici (P) 


1. — Biroul Politic ales la 10/23 octombrie 1917 

1. LENIN (Vladimir Ilici Ulianov), născut la 22 C 
aprilie 1870 la Simbirsk — ulterior, Ulianov — 

pe Volga. Tatăl lui, Ilia Nikolaevici Ulianov, in¬ 
spector de şcoli primare în gubernia Simbirsk, 
a fost fiul unui rus şi al unei kalmâce. Mama lui, 

Maria Blank, fiică a unui medic de origine evre¬ 
iască şi a unei nemţoaice (vezi nota 60, p. 444) 

2. ZINOVIEV (Grigorii Evseievici), născut în sep- P 
tembrie 1883 la Elisabetgrad, provincia Kerson 
(Ucraina), într-o familie de mic-burghezi evrei 

(tatăl era proprietarul unei mici ferme producă¬ 
toare de lapte) 

3. KAMENEV (Lev Borisovici), născut la 18 iu- P 
lie 1883 la Moscova. Tatăl lui, mecanic la ca¬ 
lea ferată. Evreu 

4. TROŢKI (Leon D. Bronştain), născut la 26 oc- P 
tombrie 1879 în satul Ianovka, district Elisabet¬ 
grad, provincia Kerson. Tatăl lui, proprietar al 

unei ferme de 250 acri. Evreu 

5. STALIN (Iosif Vissarionovici Djugaşvili), năs- P 
cut în 1879 la Gori, provincia Tbilisi. Fiul unui 
cizmar. Georgian 

6. G. I. SOKOLN1KOV, născut la 15 august 1888 P 
la Romnah, districtul Poltava. Ucraina. Fiu al 

unui medic. Evreu 

7. BUBNOV (Andrei Sergheievici), născut în 1883 P 
la Ivanovo-Voznesensk, pe Bug (Ucraina de 
vest). Fiul unui muncitor. Probabil ucrainean 

II. — Biroul Politic (Executiv) ales în martie 1919, după al VUI-lea Con¬ 

gres al Partidului Bolşevic 

1. (LENIN) 

2. (KAMENEV) 

3. (TROŢKI) 

4. (STALIN) 

5. N. N. KRESTINSKI, născut la 13 octombrie P 

1883 la Moghilev pe Nipru. Tatăl, profesor de 

liceu. Ucrainean 

III. — Biroul Politic ales la 22 martie 1921, după al X-lea Congres 

1. (LENIN) 

2. (TROŢKI) 

3. (ZINOVIEV) 

4. (STALIN) 

5. (KAMENEV) 

IV. — Biroul Politic ales la 3 aprilie 1922, după al Xl-lea Congres 

1. (LENIN) 

2. (KAMENEV) 

3. (TROŢKI) 

4. (STALIN) 

5. (ZINOVIEV) 

6. RAKOV (Aleksei Ivanovici), născut la 13 fe- C 
bruarie 1881 la Saratov (pe Volga). Tatăl lui, ţă¬ 
ran din regiunea Viatka, districtul Iaransk (Rusia), 

venit să facă la Saratov comerţ 

7. M. M. TOMSKI, născut la Petersburg, la 31 oc- C 

tombrie 1880, fiul unui muncitor frezor. Proba¬ 
bil rus 

V. — Biroul Politic ales la 26 aprilie 1923, după al XlI-lea Congres. 

(Fără schimbări în raport cu precedentul) 

VI. — Biroul Politic ales la 2 iunie 1924, după al XlII-lea Congres 

1. (KAMENEV) 

2. (TROŢKI) 

3. (STALIN) 

4. (ZINOVIEV) 

5. (RÂKOV) 

6. (TOMSKI) 

7. BUHARIN (Nikolai Ivanovici), născut la 27 sep- C 
tembrie 1888 la Moscova. Tatăl şi mama, învă¬ 
ţători. Probabil rus 

VII. — Biroul Politic ales la 1 ianuarie 1926, după al XlV-lea Congres 

1. (BUHARIN) 

2. VOROŞILOV (Kliment Iefremovici), născut la P 
1881 în satul Verkneie, Provincia Ekaterinoslav 
(Ucraina). Fiul unui cantonier. Ucrainean. 

3. (ZINOVIEV) 

4. KALININ (Mihail Ivanovici), născut la 7 noiem- C 
brie 1875 în satul Verhnaia Troika, districtul Kor- 

cev, provincia Ţver (Rusia). Fiu de ţărani 

5. MOLOTOV (Viaceslav Mihailovici Skriabin, C 
născut în februarie 1890 la Kuharka, provincia 
Viatka), într-o familie de mic-burghezi [compo¬ 
zitorul Skriabin era văr cu el] 

6. (RÂKOV) 

7. (STALIN) 

8. (TOMSKI) 

9. (TROŢKI) 

VIII. — Biroul Politic ales la 19 decembrie 1927, după al XV-lea Congres 

1. (BUHARIN) 

2. (VOROŞILOV) 

3. (KALININ) 

4. KUIBÂŞEV (Valerian Vladimirovici), născut la C 
25 mai 1888 la Omsk (Siberia occidentală). Fiul 

unui ofiţer. Intrat el însuşi la Şcoala Militară. 

Foarte probabil rus 

5. (MOLOTOV) 

6. (RÂKOV) 

7. I. A. RUŢUTAK, născut în august 1887, într-o P 
mică fermă din districtul Kursitensk, în Letonia, 

în familia unui muncitor agricol. Leton 

8. (STALIN) 

9. (TOMSKI) 

IX. — Biroul Politic ales la 13 iulie 1930, după al XVI-lea Congres 

1. (VOROŞILOV) 

2. KAGANOVICI (Lazar Moiseievici), născut la P 
22 noiembrie 1893 în satul Kabani, provincia 

Kiev, într-o familie evreiască săracă 

3. (KALININ) 

4. KIROV (Serghei Mironovici), născut în 1886 în C 
districtul Viaţk (Rusia). Probabil rus 

5. S. M. KOSIOR, născut în 1889. Fiul unui mun- P 
citor polonez Fost ucenic într-o uzină metalur¬ 
gică din Sulin (Don) 

6. (KUIBÂŞEV) 

7. (MOLOTOV) 

8. (RÂKOV) 

9. (RUŢUTAK) 

10. (STALIN) 

X. — Biroul Politic ales la 10 februarie 1934, după al XVII-lea Con¬ 

gres 

1. (STALIN) 

2. (MOLOTOV) 

3. (KAGANOVICI) 

4. (VOROŞILOV) 

5. (KALININ) 

6. MIKOIAN (Anastas Ivanovici), născut la 25 no- p 
iembrie 1895 în satul Sanain, provincia Tbilisi, 

Gruzia. Fiul unui dulgher. Armean 

7. (MOLOTOV) 

8. (STALIN) 

9. HRUŞCIOV (Nikita Sergheievici), născut la 17 P 
aprilie 1894, în familia unui miner din satul Ka- 
linovka, provincia Kursk, ucrainean 

XI. — Biroul Politic după şedinţa plenară a C.C. din martie 1946 

1. (ANDREIEV) 

2. (VOROŞILOV) 

3. (JDANOV) 

4. (KAGANOVICI) 

5. (KALININ, mort 3 iunie 1946) 

6. (MIKOIAN) 

7. (MOLOTOV) 

8. (STALIN) 

9. (HRUŞCIOV) 

10. BERI A (Lavrenti Pavlovici), născut în satul Mer- p 
hennir, districtul Suhum, Gruzia, într-o familie 

de ţărani. Georgian 

11. MALENKOV (Gheorghi Maksimilianovici), năs- C 
cut la 18 ianuarie 1902 la Orenburg (astăzi Cika- 

lov), sud-vestul munţilor Ural. Tatăl funcţionar. 

Probabil rus. Despre mama lui s-a spus că era baş- 
kiră 

(doi membri cooptaţi în 1948) 

1 . BULGANIN (Nikolai Aleksandrovici), născut nedeterminat 
în 1895 la Nijni-Novgorod. Fiul unui muncitor. 

Origine nedeterminatâ. Probabil rus 

2. KOSÂGHIN (Aleksei Nikolaevici), născut în nedeterminat 
1904 la Petersburg. Fiul unui muncitor. Origi¬ 
ne etnică nedeterminată. Probabil rus 

XII. — Biroul Politic constituit după moartea lui Stalin, martie 1953 

1. (MALENKOV) 

2. (BERIA) 

3. (MOLOTOV) 

4. (VOROŞILOV) 

5. (HRUŞCIOV) 

6. (BULGANIN) 

7. (KAGANOVICI) 

8. (MIKOIAN) 

9. SABUROV (Maksim Saharovici), născut la 19 P 
februarie 1900 la Druzovski. Donbas (Ucraina). 

Fiul unui muncitor. Foarte probabil ucrainean 

10. PERVUFIIN (Mihail Gheorghievici), născut la nedeterminat 
14 octombrie 1904 laNierozan, în provincia Ce- 
liabinsk, districtul Zlatustveni (Siberia occiden¬ 
tală). Fiul unui fierar. Origine etnică nedeterminată 

XIII. — Biroul Politic ales la 27 februarie 1956, după al XX-lea Congres 

1. (BULGANIN) 

2. (VOROŞILOV) 

3. (KAGANOVICI) 

4. A. I. KIRICENKO, născut în 1908 în satul Cer- P 
nobaevka, regiunea Kerson (Ucraina). Fiul unui 
muncitor. Ucrainean 

5. (MALENKOV) 

6. (MIKOIAN) 

7. (MOLOTOV) 

8. (PERVUHIN) 

9. (SABUROV) 

10. SUSLOV (Mihail Andreievici), născut în 1902, C 
într-o familie de ţărani din satul Şahovski, pro¬ 
vincia Saratov pe Volga. Probabil rus 

XIV. —Biroul Politic ales în octombrie 1961, după al XXII-lea Congres 

1. BREJNEV (Leonid Ilici), născut în 1906 în sa- P 
tul Kamenski (astăzi Dnieprodjerzinsk, Ucraina). 

Fiul unui muncitor. Ucrainean 

2. VORONOV (Ghenadi Ivanovici), născut în 1910 C 

la Ţer (azi Kalinin, Rusia). Probabil rus 

3. KOZLOV (Frol Romanovici), născut în 1908 în C 
satul Loşinino, districtul Kosilovski, regiunea Ria- 

zan. Fiu de ţărani 

4. (KOSÂGHIN) 

5. KUUSINEN (Otto Vilhelmovici), născut în 1881 P 

în Finlanda. Fiul unui croitor. Finlandez 

6. (MIKOIAN) 

7. PODGORNÂI (Nikolai Viktorovici), născut în P 
1903 la Karlovka, regiunea Poltava (Ucraina). 

Fiul unui muncitor turnător. Ucrainean 

8. POLIANSKI (Dmitri Stepanovici), născut în P 

1917 la Slavianoserbsk, înDonbas (Ucraina). Fiu 
de ţărani. Ucrainean 

9. (SUSLOV) 

10. (HRUŞCIOV) 

11. ŞVERNIC (Nikolai Mihailovici), născut în 1888 nedeterminat 
la Petersburg. Fiu de muncitor. Origine etnică ne¬ 
determinată. 

XV. — Biroul Politic ales în aprilie 1966, după al XXIII-lea Congres 

1. (BREJNEV) 

2. (VORONOV) 

3. KIRILENKO (Andrei Pavlovici), născut în 1906 P 
la Alekseievka, gubernia Voronej (Ucraina). Fiul 

unui meşteşugar. Ucrainean 

4. (KOSÂGHIN) 

5. MAZUROV (Kiril Trofimovici), născut în 1914 P 
în satul Rudnia-Pribitkovskaia, districtul Gomei, 
gubernia Moghilev (Ucraina). Ucrainean 

6. PELŞE (Arvid Ianovici), născut în 1899 în dis- P 
trictul Bausk (Letonia). Leton 

7. (PODGORNÂI) 

8. (POLIANSKI) 

9. (SUSLOV) 

10. ŞELEPIN (Aleksandr Mikolaevici), născut în 

1918 la Voronej (Ucraina). Probabil ucrainean 

11. ŞELEST 


nedeterminat 

LISTA PREŞEDINŢILOR STATELOR UNITE, 

A VICEPREŞEDINŢILOR, A SECRETARILOR DE STAT 
ŞI A PREŞEDINŢILOR CURŢII SUPREME 
(de la 1789 până în 1974) 


Centrali (C) 

Perioada Nume sau 

Periferici (P) 

A. PREŞEDINŢI 

1. 1789-1797 WASHINGTON (George), născut la 22 fe- C 

bruarie 1732 la Wakefield, Virginia. Origine 
engleză. Străbunicul lui, colonelul John Wa¬ 
shington, venit din Northamptonshire în 1657 
sau 1658, era mezinul unei vechi familii no¬ 
bile engleze* 

2. 1797-1801 ADAMS (John), născut la 30 octombrie C 

1735 la Braintree, Massachusetts. Origine en¬ 
gleză. Străbunicul, imigrat din Anglia în 1636 

3. 1801-1809 JEFFERSON (Thomas), născut la 13 aprilie C 

1743 la Shadwell, Virginia. Fiul unui inginer. 

Origine engleză 

4. 1809-1817 MADISON (James), născut la 16 martie 1751 C 

la Port-Conway, Virginia. Origine engleză 

5. 1817-1825 MONROE (James), născut la 28 aprilie 1758 C 

în Westmoreland, Virginia. Origine scoţiană 

6. 1825-1829 ADAMS (John Quincy), născut la 11 iulie C 

1767, Braintree, Massachusetts. Fiul celui 
de-al doilea Preşedinte, John Adams 

7. 1829-1837 JACKSON (Andrew), născut la 15 martie C 

1767 în Carolina de Nord. Scotch-Irish (tatăl 
şi mama s-au născut în Irlanda) 


* Notă la ediţia românească : La Library of Congress (Biblioteca Naţională), în 
sala de genealogii, e afişat un mare tabel de ascendenţi ai lui Washington, arătând că 
acesta cobora din mai mulţi semnatari ai Cartei din 1215. 

8. 1837-1841 VAN BUREN (Martin), născut la 5 decern- C 

brie 1782 în statul New York. Origine olan¬ 
deză 

9. 1841 HARRISON (William Henry), născut la 9 C 

februarie 1773 în Virginia. Fiul unuia din¬ 
tre semnatarii Declaraţiei de Independenţă. 

Origine engleză. (Mort la o lună după in¬ 
stalare) 

10. 1841-1845 TYLER (John) născut la 29 martie 1790 în C 

Virginia. Fiul unui guvernator al Virginiei, de 
origine engleză 

11. 1845-1849 KNOX POLK (James), născut la 2 noiem- C 

brie 1795 în Carolina de Nord. Origine 
Scotch-Irish 

12. 1849-1850 TAYLOR (Zachary), născut la 24 noiembrie C 

1784 în Virginia. Familie de origine engle¬ 
ză (vărul lui Madison) 

13. 1850-1853 FILLMORE (Miliard), născut la 7 ianuarie C 

1800 în statul New York. Familie de origi¬ 
ne engleză 

14. 1853-1857 PIERCE (Franklin), născut la 23 noiembrie C 

1804 în New Hampshire. Fiul unui fost gu¬ 
vernator din New Hampshire. Familie de ori¬ 
gine engleză 

15. 1857-1861 BUCHANAN (James), născut la 23 aprilie C 

1791 în Pennsylvania. Origine Scotch-Irish 
(tatăl imigrat din Irlanda) 

16. 1861-1865 LINCOLN (Abraham), născut la 12 februa- C 

rie 1809 în Kentucky (primul dintre preşedinţi 
care s-a născut în afara celor treisprezece state 
ale federaţiei primitive). Familie de origine 
engleză (imigrată în 1635). Mort asasinat 

17. 1865-1869 JOHNSON (Andrew), născut la 29 decern- C 

brie 1808 în Carolina de Nord. Familie de 
origine engleză 

18. 1869-1877 GRANT (Ulysses Simpson), născut la 27 C 

aprilie 1822 în Ohio. Familie de origine 
scoţiană (imigrată în 1680) 

19. 1877-1881 

20 . 1881 

21. 1881-1885 

22. 1885-1889 

23. 1889-1893 

24.1893-1897 

25. 1897-1901 

26. 1901-1909 

27. 1909-1913 

28. 1913-1921 

29. 1921-1923 

30. 1923-1929 


HAYES (Rutherford Birchard), născut la 4 
octombrie 1822 în Ohio. Familie de origine 
scoţiană (imigrată în 1680) 

GARFIELD (James Abram), născut la 19 no¬ 
iembrie 1831 în Ohio. Familie de origine en¬ 
gleză (imigrată în 1630). Mort asasinat 
ARTHUR (Chester Alan), născut la 5 octom¬ 
brie 1830 în Vermont. Scotch-Irish (tatăl 
născut în Irlanda în 1796) 

CLEVELAND (Stephen Grover), născut la 
18 martie 1837 în New Jersey. Familie de 
origine engleză 

HARRISON (Benjamin), născut la 20 august 
1833 în Ohio. Nepotul preşedintelui William 
Harrison 

(CLEVELAND, pentru a doua oară) 
McKINLEY (William), născut la 23 ianuarie 
1843 în Ohio. Familie de origine Scotch-Irish. 
Străbunicul lui a luptat în Războiul pentru 
independenţă. Mort asasinat 
ROOSEVELT (Theodore), născut la 28 oc¬ 
tombrie 1858 New York City. Familie de 
origine olandeză (strămoş Claes Van Rosen- 
velt, imigrat în Noua Olandă spre 1650). 
Dinspre mamă, Bulloch, aristocraţi din sud 
TAFT (William Howard), născut la 15 sep¬ 
tembrie 1857 în Ohio. Fiul unui fost secre¬ 
tar şi procuror general sub Grant. Familie de 
origine engleză 

WILSON (Thomas Woodrow), născut la 28 
decembrie 1856 în Virginia. Familie de ori¬ 
gine Scotch-Irish (bunicul imigrat din Irlan¬ 
da de Nord în 1807) 

HARDING (Warren Gămăliei), născut la 2 
noiembrie 1865 în Ohio. Strămoşi englezi şi 
Scotch-Irish. Mort înainte de încheierea 
magistraturii 

COOLIDGE (Calvin), născut la 4 iulie 1872 
în Vermont. Familie de origine engleză , imi¬ 
grată în 1630 


C 

C 

c 

c 

c 


c 


c 


c 


c 


c 


c 

31. 1929-1933 HOOVER (Herbert Clark), născut la 10 au- C 

gust 1874 în Iowa, dintr-un tată fierar. Fami¬ 
lie de origine germană (imigrată în 1738) 

32. 1933-1945 ROOSEVELT (Franklin Delano), născut la C 

20 ianuarie 1882, în New York. Văr, de gra¬ 
dul cinci, cu Theodore Roosevelt 

33. 1945-1953 TRUMAN (Harry), născut la 8 mai 1884 în C 

Missouri. Familie (modestă) de origine en¬ 
gleză , instalată întâi în Kentucky 

34. 1953-1961 EISENFIOWER (Dwight David), născut la C 

14 octombrie 1890 în Texas. Familie de origi¬ 
ne germană, instalată în Pennsylvania spre 
1730 

35. 1961-1963 KENNEDY (John Fitzgerald), născut la 29 P 

mai 1917 în Massachusetts. Familie de recentă 
origine irlandeză (generaţia bunicului). Primul 
catolic care a avut acces la magistratura su¬ 
premă a Statelor Unite. Mort asasinat 

36. 1963-1969 JOF1NSON (Lyndon Baines), născut la 27 au- C 

gust 1908 în Texas. Origine foarte probabil 
anglo-saxonă. Religie: Discipolii lui Crist 
(Christian Church ) 

37. 1969-1974 NIXON (Richard Milhous), născut în 1919 C 

în California. Familie de protestanţi din Ir¬ 
landa ( quakers ). Thomas Milhous trăia în 
1700 în comitatul Kildare. James Nixon a 
imigrat în 1721 

B. VICEPREŞEDINŢI 

1. (John ADAMS, cf. Preşedinţi) 

2. (Thomas JEFFERSON, cf. Preşedinţi) 

3. BURR (Aaron), 1756-1836, din statul New York. Ori- C 
gine engleză 

4. CLINTON (George), 1739-1812, din statul New York. C 
Origine engleză 

5. GERRY (Elbridge), 1774-1814, din Massachusetts. C 
Origine engleză 

6. TOMPKINS (Daniel D.), 1774-1825, din statul New York. C 
Strămoş imigrat din Anglia în Massachusetts în 1640 

7. CALHOUN (John Caldwell), 1782-1850, din Carolina C 
de Nord. Origine Scotch-Irish 

8. (Martin VAN BUREN, cf. Preşedinţi) 

9. JOHNSON (Richard M.), 1780-1850, născut în Virginia, C 
de origine engleză 

10. (John TYLER, cf. Preşedinţi) 

11. DALLAS (George M.), 1792-1864, din Pennsylvania. C 
Fiul unui imigrant englez 

12. (Miliard FILLMORE, cf. Preşedinţi) 

13. KING (William Rufus Devane), 1786-1853, din Caro- C 
lina de Nord. Strămoşi originari din Irlanda de Nord, 
origine hughenotă prin latura maternă 

14. BRECKINGRIDGE (John C.), 1821-1875. Familie C 
Scotch-Irish din Virginia 

15. HAMLIN (Hannibal), 1809-1891. Strămoş, la a cincea C 
generaţie, James Hamlin, stabilit în Massachusetts în 1639 
(origine etnică nespecificată, foarte probabil englez, având 

în vedere data şi colonia) 

16. (Andrew JOHNSON, cf Preşedinţi) 

17. SCHUYLER* COLFAX, 1823-1885, născut în statul C 
New York. Schuyler (veche familie olandeză) prin bu¬ 
nica lui din partea tatălui. Bunicul lui dinspre tată, 

William Colfax, comandant al gărzii lui George 
Washington 

18. WILSON (Henry), 1812-1875, pe numele lui adevărat C 
Jeremiah Jones Colbath. Născut în New Hampshire. Ori¬ 
gine foarte probabil anglo-saxonă, după nume 

19. WHEELER (WilliamAlmon), 1819-1887. Strămoşi pu- C 
titani instalaţi în Massachusetts în 1637 

20. (Chester A. ARTHUR, cf Preşedinţi) 

21. HENDRICKS (Thomas A.), 1819-1885. Strămoş hughe- C 
not, venit cu William Penn. Mamă de origine scoţiană 

22. MORTON (Levi Parson), 1824-1920. Strămoşi veniţi în C 
Noua Anglie în 1650, de origine scoţiană 


* Notă la ediţia românească : un descendent al lui, generalul Schuyler (pron. 
Scailer) a fost şeful misiunii americane în Comisia Aliată de Control în România. 

23. STEVENSON* (Adlai Ewing), 1835-1914, Scotch-Irish C 

24. HOBART (Garret Augustin), 1844-1899. Strămoş Ed- C 
mund Elobart venit din Anglia în 1633. Alte ascendenţe: 
olandeză, hughenotă 

25. (Theodore ROOSEVELT, cf. Preşedinţi) 

26. FAIRBANKS (Charles Warren), 1852-1918. Strămoşul, C 
numit Fayerbanke, venit din Anglia în 1633 

27. SHERMAN (James S.), 1855-1912. Strămoşul, Ph. Sher- C 
man, a venit din Anglia în Massachusetts în 1633. Tot 

de origine engleză, familia dinspre mamă 

28. MARSHALL (James Riley), 1854-1925. Descendent de C 
coloni englezi din Virginia 

29. (Calvin COOLIDGE, cf. Preşedinţi) 

30. DAWES (Charles G.), născut în 1865 în Illinois. Fami- C 
lie de origine engleză 

31. CURTIS (Charles), născut în 1860 în Kansas. Familie de C 
origine engleză 

32. GARNER (John B.), născut în 1868 în Texas. Familie de C 
origine engleză 

3 3. WALLACE (Henry A.), origine nedeterminată. Nume bri- nedeterminat 
tanic 

34. (Harry S. TRUMAN, cf. Preşedinţi) 

35. BARKLEY (Alben W.), origine nedeterminată. Nume bri- nedeterminat 
tanic 

36. (Richard M. NIXON, cf. Preşedinţi) 

37. (Lyndon B. JOHNSON, cf. Preşedinţi) 

38. HUMPHREY (Hubert Horatio), origine nedeterminată, nedeterminat 
nume britanic 

39. AGNEW (Spiro T.), fiul unui imigrant grec (şi-a modi- P 
ficat numele) 

C. SECRETARI DE STAT 

1. (Thomas JEFFERSON, cf. Preşedinţi) 

2. RANDOLPH (Edmund J.), 1753-1813, din Virginia. Tata C 
şi mama de origine engleză 

* Notă la ediţia românească : un strănepot va fi candidat la preşedinţie în anii 

1950. 



ANEXA VIII 


535 


3. PICKERING (Timothy), 1745-1829. Mama de origine C 
engleză. Familia dinspre tată stabilită în Massachusetts 

în 1637 (foarte probabil engleză) 

4. MARSHALL (John), 1755-1825. Tatăl de origine gale- C 
ză, modestă. Mama de origine scoţiană 

5. (James MADISON, cf. Preşedinţi) 

6. SMITH (Robert), 1757-1842. Scotch-Irish C 

7. (James MONROE, cf. Preşedinţi) 

8. (John Quincy ADAMS, cf. Preşedinţi) 

9. CLAY (Henry), 1777-1852. De origine engleză, din Vir- C 
ginia. 

10. (Martin VAN BUREN, cf. Preşedinţi) C 

11. LIVINGSTONE (Edward), 1764-1836. Ascendenţă en- C 
gleză şi scoţiană prin tată, olandeză prin mamă 

12. McLANE (Louis), 1786-1857. Strămoş quakerve nit cu C 

William Penn 

13. FORSYTH (John), 1780-1841. Familie de origine sco- q 
ţiană, imigrată în 1680 

14. WEBSTER (Daniel), 1782-1852. Familie stabilită în C 
Massachusetts în 1635 (foarte probabil engleză). Origi¬ 
ne scoţiană dinspre mamă 

15. LEGARE (Hugh S.), 1797-1842. Origine hughenotă din- C 
spre tată, engleză dinspre mamă 


16. UPSHUR (Abel Parker), 1791-1844. Origine nedetermi- nedeterminat 
nată. Familia dinspre mamă Parker, în Virginia din se¬ 
colul al XVII-lea 

17. (John Caldwell CALHOUN, cf. Vicepreşedinţi) 

18. (James BUCHANAN, cf. Preşedinţi) 

19. CLAYTON (James Middleton), 1796-1856. Dinspre tată, C 
quakers veniţi cu William Penn 

20. (Daniel WEBSTER, pentru a doua oară) 

21. EVERETT (Edward), 1794-1865. Fără precizări în le- C 
gătură cu linia paternă, dar se spune despre el că avea 
colonial ancestors în Massachusetts. Mama, Lucy Hill, 

era din Boston. Tatăl, de asemenea din Boston, era pas¬ 
tor. Cu un astfel de „background 11 , originea engleză este 
aproape sigură 

22. MARCY (William L.), 1786-1857. Strămoşul John Mar- C 
cy a venit din Anglia în 1685 

23. CASS (Lewis), 1782-1866. Veche familie din Noua An- C 
glie 

24. BLACK (Jeremiah Sullivan), 1810-1883. Origine Scotch- C 

Irish 

25. SEWARD (William Henry), 1801-1872. Nume cu rezo- C 
nanţă britanică. Fratele bunicului, colonel în timpul Răz¬ 
boiului de independenţă 

26. WASHBOURNE (Elihu Benjamin), 1816-1887. Fami- C 
lie de origine engleză 

27. FISH (Hamilton), 1808-1893. Familie de origine engle- C 
ză. Prin mama lui, Stuyvesant, veche familie olandeză 

28. EVARTS (William Maxwell), 1818-1901. Familia din- C 
spre mamă, Sherman, în Massachusetts din 1636. Fami¬ 
lia dinspre tată în Connecticut din 1650 

29. BLAINE (James Gillespie), 1830-1893. Scotch-Irish, ve- C 
nită din Londonderry în 1745 

30. FRELINGFIUYSEN (Frederik Th.). Ascendenţă olande- C 
ză şi germană 

31. BAYARD (Thomas Francis), 1828-1898 . Ascendenţă hu- C 

ghenotă şi olandeză (Stuyvesant) 

32. (James Gillespie BLAINE, pentru a doua oară) 

33. FOSTER (John Watson), 1836-1917. Fără precizări, nedeteiminat 
nume cu rezonanţă britanică 

34. GRESHAM (Walter Q.), 1832-1895. Familie de origi- C 
ne engleză, instalată în Virginia în 1759 

3 5. OLNEY (Richard), 1835-1917. Descendent dintr-un Tho- C 
mas Olney, însoţitor al pastorului Roger Williams, unul 
dintre fondatorii coloniei din Massachusetts în 1629. Nu¬ 
me britanic. Mama de origine hughenotă 

36. SHERMAN (John), 1823-1900. Strămoşul Edmund Sher- C 
man a venit din Anglia (Essex) în 1634 

37. DAY (William Rufus), 1849-1923. Familie din Noua An- C 
glie 

38. HAY (John), 1838-1905. Tatăl: ascendenţă scoţiană şi C 
germană 

39. ROOT (Elihu), 1845-1937. Familie de origine engleză, C 
venită în 1639 

40. BACON (Robert), 1860-1919. Strămoşul Nathaniel Ba- C 
con a venit din Cornwall în 1639 



ANEXA VIII 


537 


41. KNOX (Philander Chase), 1854-1921. Fiul unui pastor C 
metodist episcopalian (deci foarte probabil de origine en¬ 
gleză ) 

42. BRYAN (William Jennings), 1860-1925. Familie de agri- nedeterminat 
cultori din Virginia, fără alte precizări. Nume cu rezonanţă 


britanică 

43. LANSING (Robert), 1864-1928. Strămoşul, Geritt Lan- C 
sing, a imigrat din Olanda în 1640 

44. COLBY (Brainbridge), origine etnică nedeterminată nedeterminat 

45. HUGUES (Charles S.), origine etnică nedeterminată nedeterminat 

46. KELLOGG (Frank B.), născut în 1856. Origine etnică ne- nedeterminat 
determinată 

47. STIMSON (Flenry L.), născut în 1867 nedeterminat 

48. E1ULL (Cordell), fiul unui imigrant englez C 

49. STETTINIUS Jr. (E. R.), născut în 1900 la Chicago. Nume C 
german 

50. BYRNES (James F.), fără precizări, nume britanic nedeterminat 

51. MARSHALL (George Catlett), 1880-1959, fără precizări, nedeterminat 
Nume britanic 

52. ACFIESON (Dean G.), născut în 1893. De recentă origi- £ 
ne engleză 

53. DULLES (John Foster). Strămoşul William DULLES a C 
venit din Scoţia în 1776 

54. HERTER (Christian A.), fără precizări nedeterminat 

55. RUSK (Dean), fără precizări. Nume britanic nedeterminat 

56. ROGERS ( William Pierce), fără precizări. Nume britanic nedeterminat 


D. PREŞEDINŢI AI CURŢII SUPREME 

1. JAY (John), preşedinte al Curţii Supreme de la 1789 la C 
1795. Strămoş hughenot. Auguste Jay, stabilit la New 
York în 1686. Mama, Van Cortland, olandeză 

2. RUTLEDGE (John), 1739-1800. Origine engleză C 

3. ELLSWORTH (Oliver), 1745-1807. Strămoş venit din C 
Yorkshire în Connecticut în 1650 

4. (John MARSHALL, cf. Secretari de stat) 

5. TANEY (Roger Brook), 1777-1864. Strămoşul Michael C 
Taney s-a instalat în Maryland în 1660. Dinspre mamă, 
strămoşi de la 1650 

6. CHASE (Salmon Portland), 1808-1873. Strămoşul din¬ 
spre tată, Thomas Chase, a venit din Anglia în Massa- 
chusetts în 1640. Mama de origine scoţiană 

7. WAITE (Morrison R.), fără precizări, nume britanic 

8. FULLER (Melville Weston), 1833-1910. Numără în fa¬ 
milie mai mulţi oameni ai Bisericii. Foarte probabil de 
origine engleză 

9. WHITE (Edward Douglas), 1845-1921. Strămoş dinspre 
tată imigrat din Irlanda în Pennsylvania în 1749, deci 
Scotch-Irish 

10. (William Howard TAFT, cf. Preşedinţi) 

11. HUGUES (Charles E.), fiul unui preot baptist, fără pre¬ 
cizări 

12. STONE (Harlan F.), fără precizări. Nume britanic 

13. WINSON (Fred M.), fără precizări. Nume britanic 

14. WARREN (Earl), fără precizări. Nume britanic 

15. BURGER (Warren E.). Tată de origine elveţiană. Mamă 
de origine germană 


C 

nedeterminat 

nedeterminat 

c 


nedeterminat 

nedeterminat 

nedeterminat 

nedeterminat 

c 

Prefaţă la ediţia românească. 7 

Introducere. 9 

Partea întâi 
CIVILIZAŢIILE 

Definiţie şi enumerare. 21 

Civilizaţia egipteană. 48 

Civilizaţia babiloniană. 54 

Civilizaţia cretană. 74 

Civilizaţia elenică sau greco-romană. 79 

Civilizaţia arabă sau islamică. 190 

Civilizaţiile precolumbiene.263 

Partea a doua 

FENOMENE RECURENTE 

Capitolul 1.275 


Dimensiunea şi longevitatea civilizaţiilor. Civilizaţiile primei, 
celei de-a doua şi celei de-a treia generaţii. Durata fiecărei faze 
de dezvoltare. Principalele caracteristici ale fiecărei faze în 
domeniul politicului, al economicului, al culturii şi al religiei; 
„vârsta eroică", celelalte faze. Subcivilizaţiile, interioare şi ex¬ 
terioare ariei statului unificator; deplasarea centrului de gra¬ 
vitaţie; accesiunea unuia dintre statele periferice la hegemonie. 

Capitolul 2. 322 

Contacte între civilizaţii în timp şi spaţiu. Aculturare; rezis¬ 
tenţă şi fenomene de respingere. Perioada de incubare. Câteva 

efecte ale aculturării (port, habitat, limbă). Rasa; în ce sens 
conceptul de rasă poate să fie reţinut de istoric? Stabilitate şi 
modificare a caracterelor etnice. Cazuri posibile de „hibernare". 

Ce se transmite în timp? Continuitate sau noncontinuitate a 
civilizaţiei? 

Capitolul 3. 376 

Despre câteva semne care însoţesc naşterea, creşterea, înflorirea 
şi dezagregarea culturilor. Oboseala psihologică; comparaţie cu 
psihologia individuală; efectul oboselii psihologice asupra gru¬ 
purilor restrânse; destinul unei familii, al unei spiţe de neam; „ge¬ 
niul ereditar" şi limitele lui; dezechilibrele stimulante. Efectul 
oboselii psihologice asupra marilor ansambluri: fenomenul de re¬ 
tragere a „centralilor" şi de ascensiune a „perifericilor"; cazuri: 
Imperiul roman, Franţa, Marea Britanie, Rusia, Statele Unite. Ro¬ 
lul perifericilor în actuala mutaţie culturală a civilizaţiei occiden¬ 
tale. 

Concluzii. 448 

1. Recapitularea câtorva fapte. 

2. Consecinţe posibile asupra metodei în sinteza istorică. 

3. La ce fază se află civilizaţia occidentală? 
încercare de diagnostic. Pax Americana ? 

Ultimii concurenţi în lupta pentru hegemonie. 

Un nou Ev Mediu sau o „perioadă intermediară"? 

